
PRÒLEG  DE  LA  SEGONA  EDICIÓ 


ALGUNES  vegades,  anys  després  d'escrit  aquest  llibre,  sobre- 
tot un  cop  adquirit  el  caràcter  episcopal,  havíem  pensat 
si  les  seves  idees,  la  seva  teoria  o  la  seva  filosofia  social,  ar- 
monitzaría  amb  el  nostre  esperit  actual  com  a  l'hora  en  que'l 
componguérem.  En  nosaltres,  els  homes,  el  caràcter  de  que 
estem  revestits  influeix  trascendentalment  en  el  nostre  esperit; 
i  l'episcopat  dóna  a  l'home  una  manera  distinta  de  ser  del  que 
abans  tenia.  Dóna  un  caràcter  internacional  i  cosmopolític , 
perquè  l'Episcopat  constitueix  una  magistratura  espiritual  i 
moral  de  l'universal  Humanitat  cristiana.  L'Episcopat  és  hú, 
diuen  els  teòlegs,  i  de  consegüent  no  és  una  institució  regio- 
nal, sinó  humana,  no  propria  d'un  país  determinat,  sinó  de  tot 
el  món,  ni  indígena  o  nascuda  espontàniament  de  la  terra,  sinó 
implantada  divinament  en  el  cor  de  tota  l'Humanitat  civilitzada.. 
Abans  de  donar  per  segona  vegada  a  l'estampa  el  present 
llibre,  de  nou  l'havem  llegit,  i  sobre  d'ell  havem  reflexionat, 
l'havem  contemplat  a  la  llum  del  criteri  episcopal,  cosmopolític, 
per  a  veure  si  la  nostra  concepció  de  la  societat  que's  manifesta 
en  el  llibre  resultava  esquifida  i  si  contrariava  la  noble  aspira- 
ció moderna  i  cristiana  d'una  societat  universal  i  internacional, 
integrant  al  llinatge  humà  en  aquella  unitat  de  vida  pràctica  i 
social,  que  necessàriament  ha  de  precedir  a  la  fraternitat  de 
tots  els  homes  que'l  dogma  cristià  anuncià  ja  desde  son  origen, 
i  que'l  desenrotllament  històric  del  nostre  llinatge,  entre  penes 
i  dolors,  ha  d'anar  realitzant. 

Temíem  que  l'afecte  intens  a  la  terra  aon  fórem  engendrats 
i  nasquérem  i  que'ns  nutrí  comunicant-nos  la  propria  vida,  no 
hagués  limitat  l'horitzó  de  la  nostra  intel•ligència,  no  hagués 
seduit  el  nostre  enteniment  privant-lo  de  llibertat,  i  que  ell, 
encadenat  amb  el  dolç  llaç  de  l'amor,  no'ns  hagués  fet  formar 
un  concepte  menut  del  patriotisme,  virtut  que  sempre  han  apre- 
ciat els  homes  i  que  avui,  davant  de  les  sectes,  convé  afirmar 
amb  noble  energia  per  a  honor  del  llinatge  humà. 

Temíem  que  ara,  ambl'aixamplament  sobrenatural  de  l'ente- 
niment i  del  cor  que  deriva  del  nostre  modo  d'ésser  eclesiàstic, 
en  la  nova  situació  del  nostre  esperit,  no'ns  trobàssem  a  nosal- 
tres mateixos  exclusi vistes,  víctimes  d'una  passió  pura,  però 
cega;  i  que  examinada  de  nou  la  Tradició  de  \a  terra,  indígena, 
no  resultàs  atentatoriaa  l'organització  universal  del  nostre  llinat- 
ge per  la  qual  sospira  la  Civilització  cristiana.  Però  de  nou  ens 
havem  convençut  de  que  la  tradició  és  un  element  essencial  del 
patriotisme,  i  que'l  concepte  patriotisme  difícilment  pot  subsis- 
tir aniquilada  l'idea  de  tradició.  Fins  en  els  pobles  que  careixen 
de  tradició,  formats  per  ciutadans  de  diferentes  nacions  i  que 
s'han  reunit  en  un  mateix  país  a  l'influx  dels  estímuls  necessaris 
de  la  nostra  naturalesa,  com  passa  amb  els  estats  de  la  Confede- 
ració Nord- Americana,  fins  en  aquests  pobles,  el  concepte /7a//*/c- 
tísme  enclou  com  el  germen  de  la  tradició;  i  fent-lo  consistir  en 
la  solidaritat  moral  i  afectiva  dels  ciutadans,  se  constitueixen 
apologistes  de  la  tradició  tal  com  la  comprenem  els  vells  pobles 
d'Europa:  és  a  dir,  com  una  solidaritat  immensa,  com  una  trans- 
missió i  comunicació  de  vida  entre'ls  homes  passats,  presents 
i  futurs  que  viuen  en  un  país;  perquè  la  generació  espontània 
que  la  ciència  moderna  nega  que  existesca  en  els  sers  indivi- 
duals, tampoc  existeix  en  els  sers  col•lectius,  o  en  els  pobles  i 
nacions.  El  procés  de  la  vida  enclou  per  necessitat  intrínseca 
el  procés  de  l'historia.  Per  'xò  tota  edificació  social  o  política 
reclama  per  basa  la  tradició,  i  fins  els  enemics  d'ella  senten 
la  seva  sugestió,  no  poden  retraure's  de  sa  influencia  que  inva- 
deix  l'esperit  amb  una  finura  irresistible,  constituint  un  dels 
casos  continguts  en  aquell  tant  sabut  vers: 

chassez  le  naturel,  il  revient  à  galop. 

El  qual  no  és  altra  cosa  que  la  manifestació  d'una  llei  de  la 
naturalesa,  constant  i  indestructible,  segons  l'expressió  del 
major  filosop  dels  convencionalismes  socials  i  polítics,  i  de 
consegüent  testimoni  de  major  excepció,  en  J.  J.  Rousseau:  «Si 
le  législateur,  se  trompant  dans  son  objet,  établit  un  principe 
different  de  celui  qui  nait  de  la  natiire  des  choses,  l'État  ne 
cessera  d'étre  agité  jusqu'à  ce  qui'l  soit  détruit  ou  changé  et 
que  Vinvincible  nature  aura  repris  son  empire.»  L'atavisme, 
de  que  tant  han  usat  i  abusat  els  moderns,  no  és  altra  cosa  que 
l'etern  principi  de  la  tradició  sovint  exagerat,  que  resulta  ales- 
hores monstruós  i  destructiu  de  la  lliure  personalitat  humana. 
Es  una  proclamació  significativa  de  l'essencial  relació  entre  la 
naturalesa  dels  homes  i  la  tradició. 

Estam  encara  més  convençuts  de  que  la  tradició  no  és  una 
preocupació,  sinó  una  necessitat  de  la  naturalesa  humana,  una 
irresistible  i  perpetua  exigència  de  l'Humanitat,  la  mare  de 
la  multiplicitat  dels  pobles  que  hi  ha  en  el  món;  i  de  consegüent 
de  l'armonía  i  de  la  bellesa  de  la  societat  universal.  Parlam 
de  la  restauració,  del  despertament,  de  la  renovació,  de  la  lli- 
bertat dels  pobles,  i  sota  d'aquests  noms  i  conceptes  que  sig- 
nifiquen diferentes  situacions  d'un  poble  hi  viu  necessàriament  la 
tradició;  i  la  restauració,  la  renovació  i  la  llibertat  no  són  altra 
cosa  que  la  reivindicació  de  la  tradició  d'un  poble,  o  sia  d'un 
esperit  propri  que's  resisteix  noblement  a  desaparèixer;  d'un 
modo  d'ésser  humà  qui  no  vol  confondre's  amb  una  forma  univer^ 
sal,  teòrica  i  sens  vida,  com  la  que  prediquen  els  doctors  socia- 
listes, perquè,  com  digué  un  illustre  filosop  polític,  per  més 
que  cerquem  en  l'immens  camp  de  l'historia  m.ai  en  ella  hi 
trobarem  a  Vhomey  sinó  al  grec,  al  llatí  o  al  germànic,  és  a 
dir,  a  l'home  nacionalitzat. 

Oportet  haeresses  esse,  diu  la  Sabiduría  cristiana,  i  en 
efecte  hem  de  creure  que  les  grans  heretgies  socials  qui  s'han 
apoderat  de  l'esperit  de  les  multituds  tenen  providencialment  el 
fi  de  cooperar  a  l'unitat  orgànica  del  llinatge,  de  fer  més  viva 
la  solidaritat  humana;  un  dels  principis  fonamentals  del  Cristia- 
nisme que  l'heretgia,  viciant-lo,  ha  constituit  basa  de  la  seva 
doctrina  destructora.  I  en  aquesta  part  el  nostre  llibre  no's  vol 
oposar  a  la  solidaritat  humana,  però  sí  s'oposa  a  l'acció   di- 

solvent  de  les  sectes  socials,  qui,  proclamant  la  solidaritat,  des- 
fan tots  els  vincles  i  disolen  els  principis  aglutinants  de  l'humà 
llinatge. 

Ens  ratificam,  i  per  'xò  de  nou  publicam  aquest  llibre,  en  la 
necessitat  de  fer  reviure  els  sentiments  que  amb  una  armonía 
dolça  i  providencial  lliguen  als  homes  entre  sí  i  fan  de  la  socie- 
tat un  ser  orgànic;  i  lo  que  començàrem  per  instint  íntim,  ho 
reproduim  per  convicció  reflexiva. 

A  tot  cos,  quan  pert  l'esperit  li  sobrevé  la  descomposició; 
un  cos  molt  desenrotllat  i  de  grans  proporcions  necessita  un 
esperit  potent;  sinó,  convertit  en  massa  inerte,  sens  energia 
propria,  acaba  necessàriament  i  es  desfà  en  la  corrupció.  Així 
passa  en  el  cos  social,  i  la  terminació  de  la  vida  d'un  poble  ve 
quan  aquest  ha  perdut  son  esperit  vivificant  i  característic. 
En  el  temps  modern,  Catalunya  ha  crescut  molt  considerable- 
ment i  té  un  lloc  preeminent  entre'ls  pobles  ibèrics;  els  an- 
tics gèrmens  amagats  a  la  terra,  dins  de  Vhiimiis  català  que 
està  constituït  per  la  nostra  tradició,  l'amor  i  la  constància 
del  treball,  la  modèstia  de  la  vida,  l'esperit  pràctic  i  sensat, 
poc  donat  a  fantasies,  el  respecte  a  la  gerarquía  familiar  i 
altres  virtuts  fecundades  per  les  condicions  potents  i  expansi- 
ves de  la  vida  moderna,  han  determinat  i  produit  una  faç  es- 
plèndida de  la  vida  catalana;  el  país  ha  multiplicat,  i  la  nostra 
gent  té  un  bon  lloc  en  el  gran  laboratori  modern. 

Però  tota  exuberància  externa  és  perillosa.  En  la  literatura, 
en  l'art,  fins  en  la  política,  les  èpoques  d'exuberància  tenen, 
generalment  parlant,  pròxima  l'època  de  l'excés,  del  desequili- 
bri, de  la  corrupció  i  de  la  mort.  A  proporció  del  cos  ha  de 
créixer  l'ànima,  sinó  aquesta  queda  ofegada  per  l'excés  corporal. 

Per  'xò  nosaltres,  convençuts  de  que  aquest  llibre  pot,  encara 
que  sia  molt  mèdicament,  contribuir  al  sosteniment  i  a  l'energia 
de  l'esperit  catalanesc  qui  és  tant  necessari  que's  sostinga 
en  la  nova  faç  de  la  nostra  vida  social,  si  aquesta  ha  d'ésser 
perseverant  i  noble,  el  publicam  de  nou,  pensant  que  no  és  agè 
al  càrrec  apostòlic  i  espiritual,  sinó  molt  propri  d'ell,  contri- 
buir a  fertilitzar  la  vida  pública  i  social  del  país  aon  s'exer- 
ceix el  sagrat  ministeri.  Es  certament  aquest  llibre  un  bre- 
viari del  cultu  a  la  patria-terra;  però  que  de  cap  modo  s'oposa, 

ans  al  revés,  al  cultu  d'Espanya,  conjunt  de  pobles  units  per 
la  Providencia,  i  al  cultu  de  l'universal  Humanitat,  a  la  qual 
amam,  ens  sembla,  molt  més  intensament  que'ls  sans  patrie 
que's  gloríen  d'ésser  humanitaris  per  excel•lència;  i  al  predicar 
el  respecte  a  l'integritat  personal  de  les  regions,  l'amor  als 
diferents  pobles,  formats  baix  l'eficacia  de  la  Llei  de  la  Pro- 
videncia qui  governa  el  món  moral,  la  societat  humana,  amb 
tanta  precisió  com  el  món  físic,  l'univers  material,  creiem  també 
practicar  una  espècie  de  cultu  a  Aquell  qui  formà  tots  els  pobles 
de  la  terra,  i  de  consegüent  al  poble  català. 

Vich,  desembre  de  1905. 

t  JOSEP,  Bisbe  DE  VicH 


INTRODUCCIÓ 


AQUEST  estudi  és  la  justificació  d'un  fet  social  que  apareix 
per  tota  la  faç  de  la  civilitzada  Europa  d'una  manera  més 
o  menys  expressiva,  essent  la  reproducció  d'una  llei  històrica 
que  altres  cops  s'ha  complert  en  el  món. 

La  llibertat  i  l'espontaneitat  dels  pobles  no  la  pot  matar 
una  forma  extrínseca  produida  per  circumstancies  temporals, 
ni  l'aniquilen  els  falsos  cànons  d'una  escola  de  filosops  o  sec- 
taris qui  s'hagen  amparat  del  govern  de  la  nació.  Aquella  forma 
0  aquesta  escola  a  son  temps  són  expelits  per  la  mateixa  força 
vital  de  la  societat,  apareixent  viu  el  ser  nacional,  desfent-se 
dels  embolcalls  que  l'impedien  sa  natural  positura.  El  que  sem- 
blava font  de  vida  s'és  assecat,  com  queda  apagada  una  roda  de 
focs  d'artifici  després  de  delectar  per  poca  estona;  i  l'etern 
foc  de  la  pàtria,  com  brasa  després  de  bufada  la  cendra,  torna 
a  espargir  la  calor  mai  apagada.  L'uniformisme  és  sempre  una 
situació  violenta  i,  per  lo  tant,  de  poca  durada,  i  l'uniformisme 
nascut  a  França,  que  té  sa  expressió  adequada,  en  l'ordre  ra- 
cional, en  la  superficial  i  insubstancial  Enciclopèdia,  que  volia 
reduir  a  poques  fórmules  tot  l'humà  saber,  és  encara  de  sí  un 
uniformisme  més  fluix,  mancat  de  tota  finalitat  grandiosa;  tret 
d'ésser  sots  les  ordes  de  Déu,  el  torb  desencadenat  i  destruc- 
tor que  devia  cambiar  l'estat  del  món.  L'uniformisme  modern 
té,  doncs,  solament  un  valor  negatiu,  per  lo  qual,  complerta  ja  la 
seva  missió,  dèu  desaparèixer  i  sortir  altre  cop  la  forma  regió- 

nal,  expressió  de  la  vida  normal,  suau  i  fecunda  d'una  societat 
civilitzada. 

Illa  rcviviscunt  qiiae  mortificata  fiieriint. 
Vivere  noti  possiint,  qiiae  mortiia  nata  fucriint. 

L'actual  uniformisme  es  desvaneixerà;  mes  ^la  Regió  té  prou 
forces  per  a  ser  el  motllo  social  de  la  gent  moderna?  iTé  força 
de  vida  aquesta  forma  característica  de  generacions  passades? 
(íTé  el  nostre  poble  un  verdader  ser  personal  capaç  de  vida 
propria?  Si  al  poble  català  pot  aplicàr-se-li  el  concepte  de. 
persona,  això  és,  si  és,  com  deien  els  antics  escolàstics:  indi- 
visiim  a  se  et  divisum  ab  aliis,  si  és  un  individuu  racional  amb 
voluntat  i  intel•ligència  propries,  ningú  pot  negar-li  el  dret  de 
viure. 

La  demostració  d'això  és  l'objecte  que'ns  proposem  en  aquest 
llibre.  Es,  doncs,  aquest  una  espècie  de  psicologia  nacional, 
estudiar  el  geni  de  la  terra,  l'aplicació  del  nosce  te  ipsiim,  prin- 
cipi de  ben  obrar  i  de  sàvia  i  discreta  conducta,  lo  mateix  que 
en  l'ordre  individual,  en  l'ordre  social. 

No  anirem  corrent  per  diferents  climes  a  veure  les  institu- 
cions que  aquí  podrien  adoptar-se;  el  nostre  objecte  és  molt  més 
humil,  mes  ens  apar  en  gran  manera  necessari  i  condició  indis- 
pensable per  a  que'l  Regionalisme  català  resulti  una  cosa  seria 
i  durable:  és  l'estudi  d'aquesta  persona  moral,  poble  català,  en 
ses  facultats,  manifestació  activa  de  sa  propria  essència. 

Ens  havem  proposat  l'atenta  observació  de  l'element  ètic 
i  de  l'element  racional  de  la  nostra  gent;  deixant  l'element  eco- 
nòmic que  completa  la  vida  d'un  poble,  perquè  d'una  part  no 
és  el  tal  estudi  de  la  nostra  competència,  i  ademés  són  avui 
molts  els  qui,  per  amor  patri  i  per  l'estímul  del  propri  interès,  a 
ell  se  dediquen.  L'educació  del  principi  ètic  i  del  principi  ra- 
cional d'un  poble  ha  sigut  sempre  la  causa  eficient  de  sa  gran- 
desa, i  augmenta  sa  vàlua  en  lo  íntim  i  essencial;  de  manera  que 
si  nosaltres  logréssem  cridar  l'atenció  del  públic,  atent  per 
regla  general  tant  sols  al  que's  veu  i  es  toca,  sobre  aquest 
punt,  pensaríem  haver  fet  un  gran  servei  a  la  pàtria.  Tal  volta 
algú  creurà  que  en  aquestes  pàgines  surt  massa  l'Iglesia;  mes  la 

cosa  no  té  remei.  Catalunya  i  íglesia  són  dues  coses  en  el  pas- 
sat de  nostra  terra  que  és  impossible  destriar-les;  són  dos  ingre- 
dients que  lligaren  tant  bé  fins  a  formar  la  pàtria;  i  si  algú  vol- 
gués renegar  de  l'Iglesia  no  dubti  que  al  mateix  temps  hauria 
de  renegar  de  la  pàtria.  Ademés,  el  nostre  estudi  es  funda  molt 
en  la  Naturalesa  i  fuig  dels  artificis  polítics;  i  l'observació 
de  la  Naturalesa,  tant  moral  com  física,  manifesta  sempre  vivent 
i  robusta  l'acció  divina.  El  principi  racional  reflexa  la  creen- 
ça, perla  qual  és  fecundat,  com  el  mar  retrau,  com  un  immens 
mirall,  els  clarejants  raigs  solars  que  engendren  l'evaporació, 
principi  de  la  fecunditat  de  la  terra. 

No  és  el  present  un  estudi  sobre'ls  orígens  de  la  civilització 
catalana,  en  l'època  de  sa  plenitud,  i  de  la  que  fins  ara  els 
actuals  catalans  participam,  no  és  un  treball  de  microscopi  per  a 
discernir  les  cèl•lules  de  la  musculatura  nacional;  és  l'observació 
i  contemplació  silenciosa  de  la  faç  de  Catalunya  a  fi  de  deter- 
minar son  tipo  per  a  que  ningú  pretenga  deformar-lo. 

Formaran  aquest  volum  dos  llibres,  essent  tal  divisió  molt 
justificada;  en  el  primer  farem  la  crítica  de  la  pràctica  de  la  vida 
regional,  especialment  en  la  nostra  gent,  la  compararem  amb  la 
vida  de  l'Iglesia;  estudiarem  son  íntim  enllaç  amb  la  Naturalesa, 
i  la  fecunditat  pel  bé  que  li  és  propria  i  tenint  en  compte  les 
circumstancies  de  la  vida  social  i  política  contemporània,  creiem 
que'l  lector  se  convencerà  de  la  necessitat  de  preparar  el  retorn, 
sempre  tenint  en  compte  la  manera  d'ésser  dels  temps  moderns, 
a  una  vida  pública  en  la  que'ls  sentiments  naturals  prevaleixen 
i  reprimeixen  les  furioses  concupiscències  que  avui  dia  són  el 
motor  de  la  vida  política.  El  segon  llibre  serà  un  estudi  del 
pensament  català,  sa  corrent  fecundant  a  través  de  les  genera- 
cions passades;  la  determinació  de  sos  distintius,  l'apreciació 
de  sa  força,  serà  buscar  la  generació  interna  de  la  forma  exter- 
na de  la  nostra  regió,  puix  l'element  racional  és  sempre  el  que 
determina  l'element  ètic,  com  l'enteniment  guia,  il•luminant  i 
movent,  la  voluntat.  Faran,  doncs,  un  díptic,  que  a  ésser  pintat 
per  una  mà  hàbil,  seria  el  quadro  encisador  de  la  vida  íntima  de 
la  nostra  regió;  escriurem,  com  en  dues  taules,  lo  que'n  podríem 
dir  la  Llei  que  governa  el  ritme  vital  de  la  pàtria. 

Sens  llevat  no's  pot  pastar.  Alguns  compatricis  qui  s'han 
dedicat  a  estudis  socials  sobre  la  nostra  pàtria  catalana  amb  el 
lloable  desig  de  donar-li  una  vida  esplendent,  semblant-los  tal 
volta  que'ls  elements  substancials  que'n  formaven  l'essencia 
eren  ja  antiquats,  han  prescindit  d'ells  i  han  cregut  que  la  lli- 
bertat era,  com  una  vara  de  fada,  instrument  suficient  per  a  fer 
reaparèixer  dintre'l  concert  de  les  nacions  que  tenen  vida  pro- 
pria  la  nostra  estimada  pàtria.  No  costa  tant  poc  el  fer  les  coses. 
La  filosofia  ensenya  que  la  llibertat  és  una  condició,  és  una 
manera  d'ésser,  no  un  ser  real  i  positiu,  i  per  'xò  veiem  el 
resultat  nulo,  purament  negatiu,  d'una  civilització  que  pren  per 
principi  fecundant  la  llibertat,  sens  cuidar-se  de  rèsmés.  També 
nosaltres  amam  de  tot  cor  la  llibertat  i  donam  gràcies  a  Déu 
d'haver-nos  fet  nàixer  en  una  terra  aon  aquella  tingué  vida 
robusta;  mes  sabem  que  la  llibertat,  usant  un  terme  intraduible 
de  Tescola,  se  habet  ad  opposita,  és  a  dir,  que  serà  segons 
per  on  tire,  o,  més  ben  dit,  serà  segons  sia  el  ser  social  qui 
l'exercite.  L'individualisme  particularista  és,  en  sociologia,  lo 
que'l  panteisme  en  filosofia;  és  aquest  una  forma  honesta  de 
negar  l'existència  del  Ser  divi,  aquell  una  teoria  brillant  per  a 
destruir  el  Ser  social. 

Siam  positivistes  de  debò,  veritables  observadors  de  nosal- 
tres mateixos,  i  admetam  la  tradició  nacional.  Pàtria  i  tradició 
són  una  mateixa  cosa  pel  ser  racional;  llevada  la  tradició,  bé'n 
veiem  sovint  exemples,  els  conciutadans  deixen  d'ésser-ho,  que- 
da esborrat  del  Credo  de  la  vida  nacional  l'article  de  la  Comunió 
dels  ciutadans;  entre'ls  passats  i  els  presents,  entre  aquestos  i 
els  vinents  no  hi  ha  més  relació  que  la  de  la  carnal  generació  i 
d'una  material  juxta-posició.  Gràcies  a  Déu  els  actuals  fills  de 
Catalunya  qui  treballen  en  el  gran  obrador  de  l'intel•ligència 
demostren  amb  els  saborosos  fruits  de  llur  enginy  sa  nobilissima 
tendència.  L'estudi  de  l'Historia  i  del  Dret,  de  les  Belles  Arts 
i  de  la  Poesia  no  són,  generalment  parlant,  flors  exòtiques  nas- 
cudes de  llevors  estrangeres,  sinó  natural  florescencia  del  vene- 
rable arbre  de  la  pàtria.  Catalunya  era  desconeguda  dels  cata- 
lans moderns,  era  una  mare  a  la  qui  no's  deixava  criar  en  sos 
propris  pits  els  fills  qui  eren  donats  a  una  dida  forastera;  sempre 


Introducció    17 

certament,  l'amor  a  les  coses  de  la  terra  visqué  en  el  cor  de 
respectables  ciutadans,  qui,  com  els  jueus  en  la  captivitat  de 
Babilonia,  miraven  de  guardar-lo  pels  seus  descendents;  però 
ara  cada  dia  va  estudiant-se  més  el  ser  físic  i  moral  de  la  nos- 
tra terra  i  amb  mai  interrompuda  constància  cent  plomes  van 
escrivint  el  que'n  podríem  dir  el  llibre  de  la  pàtria. 

Hem  sentit  tots  en  les  venes 
com  un  bull  de  vi  novell, 
i  hem  oblidat  fondes  penes 
cantant  coses  del  temps  vell  (1), 

Beneit  sia  l'esperit  qui  ha  vingut  a  posar-se,  extenent  ses 
maternals  ales,  sobre  l'actual  caos  social;  perquè  les  aspiracions, 

0  millor  dit,  les  condicions  de  la  revolta  vida  moderna  poden 
fer  perfecta  lliga,  ésser  confortades  i  purificades  amb  els  princi- 
pis vitals  que  informen  encara  el  nostre  ser  nacional.  Avergo- 
nyescas  l'ignorant  qui's  crega  que  l'amor  a  la  llibertat,  que  la 
consideració  i  les  garanties  legals  dels  ciutadans  són  cosa  mo- 
derna; gràcies  al  renaixement  català,  als  molts  escriptors  qui 
han  popularitzat  l'excel•lència  de  la  constitució  civil  i  social  de 
Catalunya,  avui  dia  ningú  ignora  que  la  nostra  terra  fou  la 
més  lliure  del  mon,  com  digué  aquell  bon  rei;  que,  com  escriu 
el  Montaner  (2),  les  gents  de  Catalunya  e  de  Aragó  viuhen 
pus  alts  de  cor,  perquè  amb  llurs  prínceps  cascú  pot  parlar 
aytant  com  se  meta  en  cor  que  parlar  hi  vulla,  e  aytantes 
hores  ells  escoltaran  graciosament,  e  pus  graciosa  li  res- 
pondran... E  de  altra  part  (dits  prínceps)  que  cabalguen  tots 
dies  per  les  ciutats  e  viles  e  llochs,  els  mostren  a  llurs 
pobles;  e  si  un  hom  o  femhra  pobre  los  crida y  que  tiraran  la 
regna  e'ls  ovran  e'ls  daran  tantost  consell  a  llur  necessitat. 

1  no  solament  sab  el  català  actual,  que  en  son  país  la  societat 
política  no's  componia  d'oprimits  i  opresors  en  lo  que  pertoca 
a  la  política,  sinó  que  fins  en  la  distribució  de  la  riquesa  hi  ha- 
via un  equilibri,  desconegut  en  els  altres  paísos,  que  s'acos- 
tava a  aquella  voluntària  i  maravellosa  aequalitas  social  a  que 


(1)  Collell,  Sagramenf al, }ocs  Florals  de  1 

(2)  Edició  de  Stuttgart,  1844. 

2.  —  Obres  completes.  IV 

Tapòstol  de  la  caritat,  amb  la  llum  i  el  foc  d'aquesta,  volia  fer 
pujar  la  societat  cristiana.  En  efecte,  el  citat  Montaner,  tant 
coneixedor  dels  pobles  de  son  temps,  escriu  que  Catalunya  ha 
comunament  pus  rich  poble  que  ne^u  poble  que  yo  sapia  ne 
haja  vist  de  ne^una  provincià,  si  be  les  gents  del  mon  la 
major  part  los  fan  pobres.  Ver  es  que  Catalunya  no  ha  aque- 
lles grans  riqueses  de  moneda  de  certs  homens  senyalats, 
com  ha  en  altres  terres;  mas  la  comunitat  del  poble  es  lo 
pus  benenant  que  poble  del  mon,  e  aqui  viuhen  mills  e  pus 
ordenadament  en  llur  alberch  ab  llurs  mullers  e  ab  llurs 
fills,  que  poble  que  al  mon  sia. 

La  restauració  de  tots  els  elements  permanents  que  integra- 
ven la  vida  del  nostre  país  excita  naturalment  el  desig  de 
conseguir  l'autonomia  de  Catalunya.  Mai  s'havia  parlat  tant 
de  l'autonomia  dels  pobles  i  mai  aquests  han  sigut  menys 
autònomos  que  en  els  temps  post-revolucionaris;  el  daurat  ser- 
vilisme de  la  moda,  l'il•lusió  causada  per  certs  mots  pretencio- 
sos,  mes  de  xorca  influencia,  la  realitat  d'una  decadència  en  el 
modo  d'ésser  passat  i  altres  causes  que  no  són  ara  del  cas,  des- 
pertaren el  modern  furor  nihilista,  un  criminal  odi  parricida, 
una  vana  amor  a  les  coses  estrangeres;  i  la  Llei  nacional  quedà 
gaire-bé  esborrada.  En  aquest  etimològic,  clàssic  i  fecundo 
sentit  devem  tots  ésser  autonomistes;  la  pretensió  de  viure 
segons  la  propria  Llei,  quan  aquesta  existeix,  i  no  subjectes  a 
una  llei  forastera,  és  una  nobilissima  aspiració  que  desgracia- 
dament no  tenen  molts  qui  d'altra  part  amen  a  Catalunya.  A 
lograr  aquesta  autonomia  deuen  dedicar-se  tots  els  nostres  es- 
forços; mes  l'autonomia  d'un  poble  es  funda  en  sa  vida  moral. 
Als  pobles  autònomos  podem,  en  un  cert  sentit,  aplicar  aque- 
lles paraules  de  les  Divinals  Escriptures:  ipsi  sibi  sunt  lex, 
porteíi  sa  Llei  en  llurs  propries  entranyes,  i  aquesta,  com  tota 
altra  llei,  enclou  un  principi  racional  i  un  principi  ètic.  L'es- 
tudiar, educar  i  fomentar  aquests  dos  principis  és  refonamen- 
tar  l'edifici  de  la  nostra  autonomia;  ja  sabem  que  pel  filosop 
espiritualista,  que  pel  creient  cristià,  els  elements  racional  i 
moral  són  els  meteixos  essencialment  en  tot  l'humà  llinatge; 
mes  aquest,  en  la  vida  transitòria  que  porta  sobre  la  terra,  fins 
que   arribe  a  l'interminable  eternitat,  també  en  ses  facultats 

essencials  està  subjecte  a  externes  influencies  que  determinen 
la  direcció  d'aquelles  i  fins  les  caracteritzen.  L'estudi  d'aquests 
dos  elements  en  la  gent  catalana,  és,  al  nostre  parer,  condició 
necessària  de  tot  altre  estudi  regional,  és  basa  de  tota  la  cons- 
trucció: per  'xò  creiem  que  la  publicació  del  present  llibre  té 
raó  d'ésser,  i  sens  pretensió  de  conseguir  una  anàlisis  comple- 
ta del  ser  moral  de  la  nostra  regió,  pensem  que  ha  d'encoratjar 
a  qui  tindrà  més  medis,  més  habilitat  i  més  temps  que  nosaltres 
per  a  fer  aquesta  obra  d'amor  patri.  Els  capítols  que  componen 
el  primer  llibre,  en  una  forma  més  o  menys  modificada,  en  di- 
verses ocasions,  vegeren  ja  la  llum  pública;  mes  avui  els  pre- 
sentam  com  a  part  integrant  d'un  més  vast  organisme  racional. 

L'objecte  final  pel  que  havem  pres  la  ploma  és  la  demos- 
tració de  l'existència  d'un  regionalisme  català  amb  raó  suficient 
de  vida.  Per  'xò  havem  posat  per  títol  d'aquesta  obra  La  Tra- 
dició Catalana,  La  tradició  fa  l'Iglesia;  i  tota  iglesia,  és  a 
dir,  qualsevol  aplec  d'homes  amb  unitat  i  perennitat  de  vida, 
suposa  la  tradició,  com  tot  rosari  suposa  una  cadena.  Es  aquest 
llibre,  creiem,  la  veu  de  la  tradició  catalana,  o  sia  l'expressió 
de  l'esperit  de  la  nostra  gent,  l'eco  de  la  seva  veu.  La  teoria  ha 
gallejat  molt  de  temps  en  el  sí  de  l'il'lustrada  societat  moderna, 
ha  dominat  en  ella  d'una  manera  absoluta,  i  ha  servit  per  a  des- 
compondre l'organisme  natural  de  la  societat;  mes  avui,  enfront 
del  paorós  socialisme,  la  teoria,  usant  un  vell  mot  mercantil, 
s'és  abatuda,  i  al  pensador  despreocupat  no  li  queda  altre  medi 
que  la  tradició  o  la  desesperació.  çiQuè  significa  l'aparició  del 
Regionalisme,  si  aquest  no  vol  ésser  una  cosa  sens  substància 
i  contraria  a  sí  mateixa,  sinó  l'instint  de  conservació  social  que, 
desconfiant  de  la  teoria,  acut  a  la  tradició?  ciQuè  és  l'observació 
social  de  Le  Play  i  de  Taine  i  de  tants  altres  moderns,  sinó  una 
espècie  d'estudi  de  la  tradició?  En  l'orde  ètic  i  racional,  la 
tradició  té  més  importància  que'l  mateix  poble;  com  el  caudal 
d'aigües  val  més  que '  1  rec  per  on  aquestes  discorren ;  els 
pobles  desapareixen,  mes  son  modo  d'ésser  social,  l'art,  la  cièn- 
cia, la  filosofia,  els  principis  que  desenrotllaren  i  la  manera 
com  els  desenrotllaren,  permaneixen  i  són  eternament  estudiats 
i  estimats  pels  homes.  Nosaltres  havem  seguit  el  sistema  dels 

teòlegs,  qui  no  s'acontenten  d'exposar  la  tradició  catòlica,  sinó 
que  aleguen  testimonis  qualificats  d'ella;  així  també  exposam  els 
testimonis  més  famosos,  la  doctrina  dels  màxims  doctors  de  la 
nostra  gent.  La  dificultat  és  grossa  tractant-se  de  la  literatura 
catalana,  que  amb  admirable  precocitat  avançà  a  l'imprempta, 
quedant  després,  per  circumstancies  ben  sabudes,  enterament 
arreconada;  per  'xò  planament  confessem  que  la  nostra  obra  no 
és  completa,  i  com  el  famós  Apeles  no  donava  mai  per  aca- 
bats sos  quadros,  i  els  firmava  Apelles  pin^^ebat,  com  si  encara 
fossen  en  via  de  terme,  així  nosaltres,  amb  moltíssima  més  raó 
que'l  gran  pintor,  al  donar  a  l'estampa  el  present  volum  tenim 
l'íntima  creença  de  que  no  presentem  el  quadro  complet,  i 
sí  sols  les  linies  generals  i  típiques  de  la  fesomia  moral  i 
intel•lectual  de  la  gent  catalana. 


LLIBRE  PRIMER 

capítol  primer 


Pensaments  sobre  Tesperit  nacional 


TOT-HOM  parla  de  l'esperit  nacional;  doncs  en  la  conciencia 
de  tot-hom  està,  que  dintre  del  conjunt  d'institucions  que 
formen  la  nació  hi  ha  un  element  vivificador  que  uneix  entre  sí 
les  parts,  com  a  vincle  d'unitat  que  determina  la  naturalesa 
específica  del  ser.  Així,  per  exemple,  la  nació  Ay  encara  que 
tingués  les  mateixes  institucions  externes  que  la  nació  B,  podria 
ésser  distinta  en  virtut  d'un  element  impalpable,  que  no  radica 
en  un  dels  membres  del  cos  nacional,  sinó  en  tots  ells  i  en  el 
conjunt  que  formen.  Aqueix  fet  l'ha  d'admetre  fins  el  positi- 
vista més  contumaç,  qui  no  vol  creure  rès  més  que'l  que  li 
entra  ja  fet  i  pastat  per  la  nina  dels  ulls  corporals;  rebutjar 
l'existència  de  l'esperit  nacional  és  despreciar  la  nació,  és  des- 
truir l'historia,  la  literatura  i  la  filosofia  d'un  poble,  i  fins  sa 
llegislació. 

Si  de  totes  les  nacions  cal  parlar  així,  molt  més  tractant-se 
de  la  catalana,  que  en  les  dues  èpoques  més  culminants  de  les 
nacions  modernes,  en  lo  que  atany  a  l'esperit,  ha  engendrat  dos 
filosops,  és  a  dir,  dos  mestres  d'esperit  en  el  sentit  profà  de  la 
paraula,  d'una  admirable  força  intel•lectual;  en  el  temps  esplen- 
dorós de  la  potencia  racional  dels  escolàstics,  el  beato  Ramon 
Lull,  màrtir  de  la  fe  cristiana;  i  en  la  culta  època  del  renaixe- 
ment, l'admirable  Lluis  Vives,  verdader  doctor  de  la  ciència 
racional  catòlica.  Aquests  dos  homes,  fonts  abundoses,  plenes 
d'aquell  oxigeno  que  nutreix  l'esperit,  això  és,  la  veritat,  són 

derivacions  del  manantial  patriòtic,  que  per  llargs  sigles  ha  fer- 
tilitzat la  nostra  terra,  i  que  encara  en  les  entranyes  d'ella  es 
conserva. 

La  riquesa  nacional  consisteix  en  produir,  no  en  destruir, 
i  en  protegir  els  elements  de  vida  que  en  son  sí  conté  la  terra. 
Mes  l'esperit  ja  no  és  un  element  de  vida,  sinó  la  meteixa  vida, 
fins  al  punt  de  que,  al  desaparèixer  ell,  desapareix  la  vida.  La 
vida  és  l'acció,  el  moviment  lliure  i  autònomo;  la  transforma- 
ció passiva  d'un  país  no  és  signe  de  vida,  sinó  de  mort:  com  les 
mudances  de  la  carn  humana,  un  cop  expelida  l'ànima,  són  la 
major  prova  de  la  mort  de  l'home.  L'acció  vital  o  moviment 
lliure  d'un  poble  s'encamina  a  un  fi,  porta  una  direcció  que  li 
comunica  l'esperit  nacional,  el  qual  no  és  altra  cosa  que'l  pen- 
sament de  tots  els  ciutadans  que  coincideixen  entre  sí.  Quan  no 
hi  ha  aquesta  armonía  de  pensaments,  no  hi  ha  esperit  nacional, 
ni  vida  nacional  tampoc;  perquè  l'acció  del  cos  social  és  nula, 
l'esperit  pugna  amb  sí  mateix;  les  divisions,  verdadera  senyal 
de  mort,  gasten  l'energia  individual,  i  el  poble  ja  no  es  poble, 
sinó  turba. 

En  tres  casos  diferents  te  pots,  doncs,  trobar  al  considerar 
l'esperit  d'una  nació:  Primer,  que  l'esperit  s'hage  perdut,  i  ales- 
hores està  també  perdut  el  poble.  Deixa'l  estar;  és  com  un  foc 
un  cop  apagat,  que  encara  que  bufes  no's  tornarà  a  encendre. 
Segon,  que  hi  hage  discòrdia  en  el  pensar;  aleshores  l'esperit 
nacional  és  malalt;  no  comptes  amb  una  acció  social  robusta.  Si 
per  conseqüència  de  circumstancies  especials  el  poble  és  ric,  les 
riqueses  li  serviran  per  a  corrompre's  més  prompte.  Diu  el  nostre 
Lluis  Vives,  amb  singular  penetració,  que  l'apetit  del  plaer  és 
molt  més  fort  després  de  situacions  d'esperit  aspres  i  violentes. 
Per  'xò  les  societats  dominades  per  les  divisions  internes  estan 
assedegades  de  goig;  exemple  pots  pendre'n  del  que  passa 
avui,  en  que  domina  la  màxima  de  que'l  país  ha  de  governar-se 
per  partits.  Tota  l'acció  pública  dels  ciutadans  espanyols  con- 
sisteix en  batre's  per  a  poder  arreplegar  la  poma  suculenta  de 
l'arbre  del  poder,  plantat  en  la  capital  de  la  monarquia.  En 
aquesta  situació  els  estímuls  són  forts,  mes  la  vida  social  és 
dèbil;  i,  com  en  certes  malalties  corporals,  la  fortalesa  de  l'estí- 
mul està  en  proporció  amb  la  debilitat  del  cos.  El  tercer  cas 

que  pot  trobar-se,  a  l'estudiar  l'esperit  d'un  poble,  és  l'unanimitat 
en  els  ciutadans,  que  síen  cor  iimim  et  anima  una,  i  aleshores 
la  vida  social  és  perfecta,  el  poble  robust,  capaç  de  grans 
accions  i  de  llarga  vida. 

El  sentit  comú  basta  per  a  escollir  entre  aquests  dos  casos 
diferents  (llevat  del  primer)  en  que  pot  trobar-se  la  vida  d'un 
poble.  L'estat  preferent  és  el  d'unanimitat  entre'ls  ciutadans, 
l'unitat  de  pensament  és  condició  necessària  d'una  civilització 
sòlida  i  durable;  mes,  no  obstant,  la  generació  moderna  s'ha 
enamorat  de  la  discòrdia,  i  fins  té  falta  d'un  punt  comú  aon 
dirigir  sos  esforços.  Els  catalanistes,  actius  restauradors  del 
nostre  poble,  han  sentit  com  instintivament  la  necessitat  de 
l'unanimitat  entre  tots,  i  evitant  tocar  lo  que'ls  podria  dividir, 
s'ocupen  en  preliminars.  Mes  aquesta  tasca  ha  de  tenir  un 
terme;  s'ha  d'arribar  a  Viiniim  necessariíinij  al  que'n  podríem 
dir  la  forma  substancial  de  la  nació.  Ens  trobem  amb  una  Cata- 
lunya espiritualista  i  cristiana;  matar-li  l'esperit  és  matar-la  a 
ella  mateixa;  reforçar  son  esperit  és  augmentar  sa  potencia,  fer 
sa  acció  més  viva  i  fecunda.  A  Catalunya  la  va  fer  Déu,  no 
rhan  feta  els  homes;  els  homes  sols  poden  desfer-la;  si  l'esperit 
de  la  pàtria  viu,  tindrem  pàtria;  si  mor,  morirà  ella  mateixa. 

Fins  ara  tres  són  principalment  les  manifestacions  de  ten- 
dències reconstructives  de  la  nació  catalana:  la  dels  poetes,  la 
dels  arqueòlegs  i  la  dels  llegistes.  Els  poetes  alegren  el  cor  amb 
sa  cantadiça,  fan  estimable  la  pàtria  a  les  multituds  qui  judi- 
quen per  les  impresions  que  reben,  i  popularitzen  els  antics 
hèroes  i  les  venerandes  institucions  indígenes,  amb  qual  memò- 
ria peixen  dolçament  al  poble.  La  poesia  és,  doncs,  un  plaer  per 
l'esperit,  emperò  no  és  son  aliment;  cap  poble  s'ha  nutrit  de 
sola  poesia,  com  cap  home  es  manté  solament  de  lleminadures. 
Els  arqueòlegs  són  excel•lents  auxiliars  en  l'obra  de  restaura- 
ció; ens  fan  conèixer  amb  exactitud  la  vida  dels  nostres  proge- 
nitors, llurs  costums,  habilitats,  son  gust  artístic;  mes  l'estudi 
d'edificis  i  mobles,  que  és  un  factor  important  en  el  treball 
social  del  catalanisme,  representa  un  element  aprofitable,  mes 
en  gran  manera  transitori,  puix  edificis,  mobles,  vestits,  ar- 
mes, etc,  cambíen  com  els  temps  que  siciit  vestimentiim  vete- 
rascent.  Les  lleis  són  la  defensa  de  la  pàtria,  les  formes  de 

l'estructura  de  son  cos  vivent;  qui  amb  violència  les  toca,  ataca 
la  vida  social,  per  lo  qual  llengua  i  lleis  formen  part  de  l'exis- 
tència personal  de  la  nació.  Mes  com  el  brancam  que  porta  el 
fruit  i  fa  la  bellesa  de  l'arbre,  amb  el  temps  per  sí  mateix  s'asse- 
ca i  en  son  lloc  n'ix  un  altre,  també  les  lleis  a  força  d'anys 
moren,  sens  que  per  'xò  moria  la  soca  venerable  que  és  la 
pàtria. 

Tenim,  doncs,  molta  gent  ocupada  en  treballar  en  l'element 
variable  i  transitori,  en  les  formes  externes  i  visibles,  en  lo 
que'n  podríem  dir  el  cos  venerable  de  la  pàtria;  mes  de  treballar 
en  son  esperit  pocs  se'n  recorden.  Alabem  la  bona  calitat  de  la 
font  i  ens  aprofitem  de  l'excel•lència  de  ses  aigües;  estimem  els 
sentiments  catalans  potser  superiors  als  dels  altres  homes; 
ponderem  el  caràcter  que  distingeix  als  fills  d'aquesta  terra; 
mes  molts  dels  nostres  miren  amb  indiferència  i  tal  volta  amb 
menyspreu  el  vell  esperit  català  que  tot  això  engendra,  i  no 
saben  capir  que  lo  més  necessari  és  fomentar  la  substància  de  la 
pàtria.  La  nova  generació  catalana  sab  aprofitar  els  tresors; 
potser  fins  els  malgasta;  manifesta  una  generosa  activitat,  mes 
sa  força  de  produir  per  ara  és  molt  limitada,  i  en  lloc  d'aug- 
mentar-se, veiem  cada  dia  minvar  el  sagrat  dipòsit  de  la  pàtria; 
havem  de  procurar  no  convertir  la  nostra  regió  en  una  societat 
de  sols  literats  i  artistes,  que  fóra  gran  afront  per  la  pràctica 
raça  catalana.  Els  caràcters  s'amotllen  al  figurí  parisenc  o 
madrileny  lo  mateix  que'ls  vestits,  i  això  arriba  fins  a  la  classe 
popular,  sempre  més  aferrada  a  la  tradició;  i  tot  sovint  pels 
carrers  de  Barcelona  s'ou  al  rústic  carreter  cantar  malaguenas 
al  sò  de  l'espetec  de  les  xurriagues.  Idees  i  sentiments,  caràc- 
ters i  costums,  institucions  i  lleis,  són,  segons  l'esperit  de  la 
nació,  com  la  vegetació  dels  arbres  és  segons  llur  sava;  y 
per  'xò  al  tractar-se  de  restaurar  aquells  elements  de  la  societat 
catalana,  és  necessari  abans  de  tot  fomentar  i  educar  l'esperit 
de  la  pàtria.  Els  qui  educaren  la  nostra  nació,  hi  tingueren 
traça,  segons  unànim  confessió  dels  qui  l'han  estudiada;  pel 
qual,  el  verdader  servidor  de  la  pàtria,  fugint  de  modes  i 
d'estrangeres  teories,  ha  de  guarir  els  mals  amb  remeis  de  la 
terra  que  habitem.  Si  la  duració  dels  sigles  i  el  cambi  de  cos- 
tums i  del  modo  d'ésser  del  poble  fan  necessari   reparar  les 

antigues  institucions,  iiavem  de  buscar  en  la  mateixa  pàtria  els 
medis  de  restauració;  la  vís  medicatrix  natiirae  la  posseeixen 
les  coses  no  sols  físiques,  sinó  morals;  i  el  sentit  comú  ensenya 
que  un  vestit  ha  d'apedaçar-se  amb  drap  de  la  mateixa  mena. 
Té  la  nació  en  sí  mateixa  forces  restauradores,  la  vida  refà  les 
continues  pèrdues;  mes  la  font  de  vida  es  l'ànima. 


CAPÍTOL  II 
Esperit  cristià  de  la  regió  catalana 


POTSER  no  hi  ha  cap  altra  nació  tant  entera  i  sòlidament  cris- 
tiana com  fou  Catalunya.  L'infusió  de  la  gràcia  divina  es 
feu  en  una  raça  forta,  entenimentada  i  activa,  per  lo  qual  l'ele- 
ment humà,  fecundat  per  aquell  element  diví,  produí  una  virtut 
i  energia  que's  desenrotllà  en  una  organització  resistent  i  armò- 
nica.  Els  grecs  anomenen  amb  un  mateix  mot  els  conceptes 
d'energia  i  de  virtut;  i  Aristòtil,  en  sa  admirable  teoria  moral, 
pren  per  punt  de  partida  l'activitat  de  l'ànim  per  a  explicar  les 
virtuts  i  els  vicis.  Mes  l'activitat  dèu  ésser  educada;  i  la  de  la 
nostra  raça  fou  governada  i  dirigida,  fou  fomentada  i  educada, 
desde  que's  pot  dir  poble  català,  per  l'Iglesia,  qui  l'engendrà  en 
les  ombrívoles  valls  del  Pirineu.  Tot-hom  diu  que  Ripoll  és  el 
breçol  de  Catalunya,  i  canta  el  poeta  que'ls  reconquistadors 


El  niu  pels  pics  ne  pengen,  on  naix  la  nostra  raça 
breçada  amb  cants  de  monjos  i  al  sò  de  roncs  clarins. 


L'objecte  del  cristianisme  és  netejar  de  vicis  la  naturalesa 
humana  i  enfortir-la  i  fecundar-la  pel  bé,  il•luminant  el  seu 
enteniment  amb  una  claror  divina;  de  manera  que  quan  un  poble 
és  influit  per  ell,  el  caràcter  dels  homes  i  dels  usos  i  institu- 
cions són  d'una  admirable  naturalitat.  Per  'xò  l'organització 
social  de  Catalunya  és  la  recta  interpretació  de  la  naturalesa, 
ateses  les  condicions  peculiars  en  que  vivim.  L'organització  fa- 

miliar  és  la  patriarcal,  compatible  amb  tot  el  progrés  dels  temps 
i  la  complicació  que  sempre  importa  una  civilització  ja  antiga; 
les  relacions  entre  marit  i  muller  són  les  que  tingueren  ja  entre 
sí  Adam  i  Eva  en  els  primers  moments  de  la  creació  del  nostre 
llinatge  sobre  la  terra,  i  l'autoritat  del  pare  és  plena  i  divina, 
sens  limitació  llegislativa,  puix  el  mateix  Decàleg  cap  n'hi  im- 
posà al  llegislar  sobre  aquest  punt,  perquè  com  deia  en  Per- 
manyer,  el  vell,  ja  se'n  cuidà  de  posar-la  en  son  cor  la  mateixa 
naturalesa.  L'organització  de  la  familia  catalana  és  la  verdade- 
ra  organització  cristiana,  perquè  és  l'eterna,  la  natural,  la  que 
desde'l  principi  inspirà  el  Summo  Llegislador  de  l'humana  na- 
turalesa. També  és  admirable  en  nostre  país  l'organització  del 
domini  de  la  terra;  no  nega  el  principi  de  la  proprietat  indivi- 
dual, i  no  obstant,  satisfà  el  dogma  de  que  la  terra  ha  sigut 
criada  per  a  tots  els  homes,  i  que  aqueixos  l'han  de  dominar. 
Els  drets  del  domini,  repartits  entre  molts,  fan  que  tots  síen 
senyors,  ennoblint  així  amb  la  calitat  senyorial  fins  als  més 
humils  pagesos  qui  reguen  la  terra  amb  la  suor  de  llurs  fronts. 
Aqueix  sant  principi  del  cristianisme  de  l'ennobliment  de 
l'home  per  son  treball,  l'ha  professat  Catalunya  fins  en  època 
en  que  la  preocupació,  nascuda  de  la  condició  dels  temps,  no 
tenia  per  nobles  més  que  als  qui  seguien  la  professió  de  les 
armes  o  d'ells  descendien.  Els  mercaders  i  menestrals  catalans, 
en  la  vida  social  i  política,  representaven  un  paper  important 
i  no  amagaven  la  cara  davant  del  més  poderós  prohom  de 
l'aristocràcia;  i  aqueixa  no's  desdenyava  d'alternar  amb  aquells 
honrats  ciutadans,  segons  encara  es  recorden  els  qui  guarden 
memòria  de  l'estat  del  país  abans  que  fos  invadit  per  la  borda 
democràcia  nascuda  de  la  Revolució  Francesa.  Respecte  de  si 
la  llegislació  té  esperit  cristià,  basta  recordar  que'l  dret  de 
riglesia,  el  dret  canònic,  és  supletori  en  ella;  i  totes  i  qualse- 
vol de  ses  disposicions  germinaren  i  nasqueren  baix  la  suau 
calor  de  la  religió,  perpetua  educadora  de  la  nostra  gent.  Cris- 
to,  restaurador  de  la  naturalesa,  és  el  cor  de  la  nació  catalana, 
i  al  suau  i  ordenat  ritme  de  sa  sabiduría  i  amor  se  movien  els 
fundadors  i  pares  de  nostre  poble.  Tal  volta  algú  dirà  que'l 
mateix  succeí  en  les  demés  nacions  que  aparegueren  en  la  re- 
conquista, i  a  sa  manera  és  cert;  mes  enlloc  l'organització  social, 

corresponent  la  naturalesa  a  la  gràcia,  es  desenrotllà  amb 
tanta  fidelitat,  seguint  els  eterns  camins  de  la  perfecció  de  la 
familia  humana,  segons  modernament  ha  reconegut  l'estranger 
Le  Play,  veritable  mestre,  universalment  apreciat,  en  les  disci- 
plines econòmiques  i  socials. 

Puix  que  la  vida  pràctica  social  era  natural  i  cristiana, 
devia  també  ésser-ho  el  pensament  català.  No  és  ara  ocasió 
d'entrar  en  tal  matèria,  ja  ho  farem  després;  mes  la  cosa  és  per 
sí  tant  evident  per  qui  tinga  tant  sols  un  rudimentari  coneixe- 
ment de  nostra  literatura,  que  no  cal  parlar-ne.  Tots  els  grans 
pensadors  catalans  fins  a  nostres  dies,  han  sigut  pensadors 
cristians;  si  algú  ha  relliscat  en  l'heretgia,  com  Arnau  de  Vila- 
nova, la  cosa  no  ha  passat  d'un  somni  d'un  home  qui  es  vol  en- 
lairar pels  immensos  horitzons  de  la  contemplació,  sens  tenir 
prou  fortes  les  ales  dels  principis  de  la  divina  revelació;  mes 
l'heretgia,  tantes  vegades  veina  de  Catalunya,  mai  s^és  ficat 
dins  ella,  i  si  alguna  volta  ha  arribat  a  penetrar-hi,  lo  caràcter 
dels  naturals,  enemics  de  tot  deliri,  ha  fet  inútil  la  temptativa. 
En  aquells  temps  d'entusiasme  religiós,  en  que  les  sectes  d'il•lu- 
minats feien  prossèlits  fins  en  els  pobles  més  piadosos,  en 
Catalunya  quasi  rès  lograren,  i  açò  que  la  profunditat  del  sen- 
timent religiós  penetrava  fins  a  la  substància  de  la  terra.  I  és 
perquè  Catalunya  era  molt  de  veres  i  molt  pràcticament  cris- 
tiana. No  sabem  lo  que  succeirà  amb  la  contemporània  Masone- 
ría;  mes  a  nostre  parer,  els  prossèlits  que  fa,  no  són  entre  cata- 
lans castiços,  sinó  principalment  entre  aquella  gent  lleugera, 
enamoradiça  de  tot  lo  nou,  a  qui  agrada  ser  mona  dels  estran- 
gers, incapaços  de  compendre  l'excel•lència  de  llur  llinatge  i 
ignorants  de  sa  historia. 

Si  en  aquest  punt  aplicam  el  gran  principi  aristotèlic  de  que 
les  operacions  són  de  la  mateixa  naturalesa  que'l  subjecte  qui 
les  executa,  havem  de  proclamar  que  molt  cristià  dèu  ésser 
l'esperit  de  la  nació  catalana  quan  de  tal  manera  ho  són  les  ins- 
titucions que  d'ell  deriven,  les  manifestacions  que'l  tradueixen 
i  tal  la  força  de  resistència  a  tot  lo  que'l  contraria. 

Mes  vingam  ja  a  una  altra  manifestació  de  l'esperit  nacional, 
tal  volta  més  humil,  però  no  menys  verídica;  considerem  el  pen- 
sament català,  no  ja  en  les  importants  institucions  socials  o  bé 

en  els  il•lustres  i  elevats  pensadors,  qui  foren  far  dels  nostres 
passats,  sinó  en  el  poble  qui  parla  com  sent  i  sent  com  creu; 
esbrinem  el  pensament  del  poble,  interroguem  la  sabiduría  po- 
pular i  examinem  el  que  ara,  batejat  amb  un  nom  de  fóra  casa, 
ne  diuen  el  folk-Lore,  i  *veurem  ja  no  solament  les  eternes 
creencies  i  les  piadoses  pràctiques,  les  virtuts  morals  i  les  teo- 
lògiques, sinó  fins  la  devoció  més  tendre  i  al  mateix  temps  més 
sòlida.  Qui  examine  sens  preocupació  els  grans  caixons  on 
té  col•leccionades  les  màximes,  sentencies  i  refrans  de  nostre 
poble,  el  Sr.  D.  Marian  Aguiló,  benemèrit  del  país,  més  encara 
que  bibliotecari  de  l'Universitat,  bibliotecari  i  arxiver  de  la 
sabiduría  del  poble  català;  qui  puga  assaborir  nostres  cançons, 
és  à  dir,  qui  conega  la  filosofia  i  la  poesia  del  nostre  poble, 
que  aquell  poeta  i  literat  ha  recullit  amb  devoció  filial,  al  conèi- 
xer el  pensament,  els  sentiments  i  els  gustos  de  Catalunya,  per 
força  haurà  de  confessar  que'l  nostre  esperit  nacional  és  ente- 
rament cristià.  Els  més  sublims  misteris  i  atributs  de  la  Divi- 
nitat, la  gran  missió  de  Cristo,  la  tendríssima  intercessió  de  la 
Verge  Maria,  en  una  paraula,  tot  lo  més  alt  i  més  pràctic 
d'eixa  filosofia  humana  i  divina,  que'n  diem  el  cristianisme,  els 
antics  gnòmics,  mestres  de  la  pàtria,  ho  ensenyaren  al  poble 
amb  fórmules  senzilles  i  naturals,  o  bé  brotaren  del  sí  de  nostra 
raça  deificada,  com  a  hermosos  fruits  d'un  arbre  de  bona  sava. 
L'Orfeu  català  fou  Cristo. 

Les  variacions  del  temps  poden  minvar  aquesta  magnifica 
florescencia  de  nostra  terra;  mes  mentre  el  ric  caudal  de  l'es- 
perit persevere,  l'arbre  de  la  pàtria  serà  com  el  d'Horaci  que, 
variant  les  estacions,  perd  la  fulla,  mes  és  per  quedar-se'n  vestit 
d'altra  de  nova,  igual,  però  més  hermosa.  Convé,  doncs,  ser- 
var i  fomentar  l'esperit,  que  és  la  substància  de  la  pàtria.  La 
substància  fa  la  cosa:  perdent-se  aquella  es  perd  aquesta;  per  lo 
qual  si  l'esperit  català  es  dissipava  quedaria  també  desvanescu- 
da  la  pàtria.  Un  nou  esperit  faria  un  nou  poble;  l'un  seria  la 
successió  de  l'altre;  mes  no  fóra  el  mateix;  la  casa  seria  idèntica, 
mes  l'estadant  divers,  portaria  tal  volta  els  mateixos  vestits  i 
joies  de  la  mare  pàtria,  mes  no  fóra  la  nostra  mare,  la  qui  ens 
ha  donat  el  ser  social  que  tenim.  Si  aqueixos  ridículs  construc- 
tors de  nacions,  qui  volen  formar  pobles  amb  Teficacia  de  sa 

paraula,  segons  l'ideal  que  s'han  format  en  llur  magí;  si  aqueixos 
llegisladors  qui,  al  dictar  lleis,  no  tenen  en  compte  el  poble 
qui  les  ha  de  practicar,  sinó  tant  solament  a  sí  mateixos;  si,  sobre- 
tot, els  qui  estan  posseíts  d'un  esperit  destructor  i  estèril, 
volguessen  infundir  a  la  nostra  pàtria  l'esperit  nihilista  que  res- 
piren, si  reeixissen  en  sa  empresa,  destruit  l'antic  esperit  català 
i  infundit  el  nou,  tindríem  en  realitat  una  transubstanciació 
de  la  pàtria.  Mes  com  els  tals  no  posseeixen  una  verdadera 
substància,  essent  una  pura  privació,  plena  de  personals  concu- 
piscències, el  que'ns  quedaria  fóra  un  nom  buid  de  tota  realitat, 
la  supressió  dels  sentiments  patriòtics,  o  sia  la  fraternitat  uni- 
versal igual  a  zero. 


CAPÍTOL  III 
L'Iglesia  és  regionalista 


ESSENT  l'esperit  ètic  de  la  nostra  regió  essencialment  cris- 
tià, com  queda  provat,  resta  ara  considerar  si  la  religió 
cristiana,  essent  la  religió  universal  de  l'humanitat  destinada  a 
regnar  en  totes  les  races  de  l'humà  llinatge,  pot  pendre'l  caràc- 
ter de  regionalista,  identificar-se  amb  una  comarca,  sens  que  ella 
hagi  de  sacrificar  cap  de  sos  elements;  ans  bé  quedant  aquests 
amparats  per  la  mateixa  religió.  Per  qui  pensa  rectament  i  en 
virtut  de  les  lleis  fonamentals  del  discórrer  humà,  la  cosa  que- 
da manifesta;  ja  que,  com  provàrem  en  l'article  anterior,  el  fet 
és,  i  per  lo  tant  no  queda  dubte  de  que  pot  ésser.  Mes,  no  obs- 
tant, volem  evidenciar  més  aquesta  veritat  i  fer-la  palpable  amb 
la  consideració  especial  de  l'Iglesia  catòlica,  que  és  la  forma 
jurídica  i  pública,  divinament  establerta,  de  la  religió  cristiana. 
L'Iglesia  és  regionalista  perquè  és  eterna.  Els  organismes 
polítics,  els  Estats,  se  fan  i  desfan  segons  les  circumstancies, 
fins  se'ls  constitueix  en  congressos  diplomàtics,  per  lo  qual  llur 
duració  és  sempre  limitada,   i   al   desfer-se,   reapareixen  les 
antigues  nacions,  les  unitats  socials  naturals  formades,  no  en 
congressos,  ni  en  dietes  d'homes  d'Estat,  sinó  en  els  eternals 
consells  de  la  Providencia  divina.  Per  això  ja  la  difusió  evangè- 
lica es  feu  no  tenint  en  compte  els  estats  polítics,  sinó  les  di- 
verses gents  0  nacions,  i  predicà  no  als  súbdits  de  l'imperi 
romà  0  de  l'imperi  persa,  sinó  als  fills  de  Corinto  o  de  Roma,  o 
de  Tesalònica  o  d'Esmirna,  o  de  Galacia.  La  religió,  repetim 

3.  —  Obres  completes.  IV 

altra  volta,  és  una  sobrenatural  perfecció  de  la  naturalesa,  i 
per  això  cerca  les  entitats  naturals  més  que  les  polítiques,  és  a 
dir,  més  la  regió  que  l'Estat,  perquè  és  divinament  naturalista. 
La  constitució,  donada  a  son  eternal  imperi  per  Nostre  Senyor 
Jesucrist,  s'adapta  admirablement  a  aquest  principi.  En  primer 
lloc  sa  Llei  és  la  Llei  natural  amb  poquíssim  més,  com  ensenya 
Sant  Tomàs,  i  l'externa  organització  de  l'Iglesia  és  una  im- 
mensa federació  d'iglesies,  formant  una  sola  iglesia;  llur  auto- 
ritat és  exercida  per  una  multitut  innumerable  de  prínceps, 
existint,  no  obstant,  el  Vicari  del  diví  Fundador,  verdader 
Príncep  de  tot  l'univers,  essent  son  domini  imatge  d'Aquell  qui 
abarca  totes  les  forces  de  la  Creació.  Cada  bisbe  és  soberà  en 
certa  manera  en  son  bisbat,  posseeix  els  atributs  i  drets  de  la 
soberanía,  ensenya,  llegisla,  judica,  castiga,  premia  i  governa. 
Es  cert  que  ell  és  súbdit  d'un  altre,  de  qui  reb  territori  i  súbdits; 
mes  els  dits  drets  els  té  en  virtut  de  sa  propria  autoritat,  no  per 
concessió  de  l'Iglesia,  sinó  per  lo  que'n  podríem  dir  la  carta  de 
fundació  de  la  mateixa  Iglesia,  otorgada  per  l'autoritat  de  Je- 
sucrist. 

D'aquí  resulta  una  cosa  admirable  que  mai  s'és  vist  en  la 
vida  civil  de  les  nacions:  el  ciutadà  de  l'Iglesia  Universal,  qui 
té  un  verdader  caràcter  cosmopolita,  qui  és  conciutadà  i  corre- 
ligionari d'homes  de  totes  les  races  i  de  totes  les  llengües,  qui 
pot  viure  la  vida  religiosa  que  professa  en  totes  i  qualsevol  de 
les  parts  del  món,  en  totes  i  qualsevol  de  les  nacions  de  la 
terra;  no  obstant,  no  necessita  sortir  per  rès  del  reco  aont  és 
nat  per  satisfer  totes  les  necessitats  de  son  esperit.  La  vida 
religiosa,  el  cristià,  en  qualsevol  estat  que  professi,  pot  seguir- 
la  en  tots  sos  graus  i  perfeccions  sens  sortir  del  bisbat  a  que  per- 
tany. Allí  es  completa  aquesta  vida  íntima  de  la  conciencia  huma- 
na, allí  pot  satisfer  les  més  elevades  i  nobles  aspiracions  de  son 
esperit  envers  el  Criador  i  Redemptor:  l'Iglesia  benignament 
s'atempera  a  les  condicions  particulars,  regionalistes  de  cada 
afrau.  La  gràcia  divina  és  una,  com  Déu  de  qui  procedeix  i  de- 
riva, mes  com  els  homes  són  diversos,  se  revesteix  en  les 
solemnitats  externes  que  l'acompanyen,  al  distribuir-se  per 
ministeri  de  l'Iglesia,  de  cerimònies  i  ritualitats  en  consonàn- 
cia als  paíssos  diversos.  Per  tot  arreu  els  sagraments  són  els 

mateixos^  en  qualsevol  racional  criatura  produeixen  els  mateixos 
resultats;  i  no  obstant,  en  les  solemnitats  que'ls  acompanyen 
hi  trobem  una  hermosa  varietat  que  aconsola  al  cor,  al  veure 
la  maternal  condescendència  de  l'Iglesia  en  tot  lo  que  a  sos 
fills  pot  complaure.  Un  és  per  tot  arreu  el  matrimoni  dels  catò- 
lics, mes  les  cerimònies  que  acompanyen  sa  celebració,  les  cir- 
cumstancies que'l  solemnisen  són  tant  diverses  com  no's  pot 
explicar.  I  lo  que  diem  del  matrimoni  podria  gairebé  dir-se  dels 
altres  sagraments.  Fins  en  Tacte  més  sublim  de  la  religió,  fins 
en  la  celebració  de  l'augustíssim  sacrifici  del  Cos  i  de  la  Sang 
de  Cristo,  admet  la  Santa  Iglesia  Romana  notables  varietats 
entre'ls  ritus,  lo  qual,  sens  destruir  ni  minvar  l'unitat  de  l'Igle- 
sia, satisfà  a  l'esperit  humà,  desitjós  de  retenir  tot  lo  que  s'avé 
a  son  gust,  i  sab  que  sos  progenitors  practicaren. 

Fins  podríem  dir  que  cada  regió  eclesiàstica  té  son  cerimo- 
nial i  son  còdic  particular;  i  quan  per  circumstancies  especials 
desapareix  una  d'aquestes  hermoses  varietats  de  la  vida  cris- 
tiana, l'Iglesia,  encara  que  no  sia  més  que  com  a  recort,  la 
conserva,  no  deixa  perdre  sa  memòria,  perquè  la  contemplació 
dels  vinents  pugui  edificar-se  i  instruir-se  en  la  faiçó  de  sentir 
la  pietat  que  tingueren  generacions  que  ja  passaren,  civilitza- 
cions i  corporacions  qui  han  desaparegut  de  la  terra.  Els 
rituals  diocessans  són  una  evident  prova  de  l'esperit  regionalis- 
ta de  l'Iglesia,  i  l'examen  d'aoueixos  llibres  litúrgics,  nascuts  en 
cada  comarca  de  l'Iglesia,  en  la  terra  particular  de  cada  bisbat, 
si  bé  baix  l'influencia  dels  principis  catòlics  i  de  la  rosada  de  la 
divina  gràcia  que  del  cel  devalla,  no  emperò  sortits  de  les  deli- 
beracions de  les  sàvies  i,  venerables  congregacions  romanes 
sinó  engendrats  per  la  devoció  ardent  de  Vamata  plebs  de  cada 
regió,  l'examen  o  estudi  d'ells,  dic,  constituiria  un  Folk-Lore 
eclesiàstic  de  gran  edificació  i  il•lustració. 

Mes  ja  no  sols  trobem  l'esperit  regionalista  en  aquestes  ingè- 
nues i  humils  manifestacions  de  la  pietat  del  poble,  si  bé  autoritza- 
des per  la  jerarquia  de  l'Iglesia;  es  troba  també  en  la  llegislació 
canònica,  en  la  manera  d'ésser  governat  tot  el  poble  cristià. 
Admet  l'Iglesia  el  dret  consuetudinari  que  per  sa  naturalesa 
és  essencialment  regionalista,  la  costum  prevaleix  molt  sovint 
sobre  la  llei  escrita;   i    és  un  principi  canònic  universal  que 

deuen  ésser  respectades  les  costums  particulars  de  cada  Iglesia. 
Les  grans  assamblees  eclesiàstiques  que  anomenem  Concilis, 
proven  també  aqueixa  tendència  i  principi  de  la  religió  cristiana. 
Reuneix  rares  vegades,  sols  per  necessitats  que  atanyen  a  tot 
el  llinatge  humà,  el  Concili  universal;  però  és  amiga  de  que 
sovint  se  reuneixin  concilis  provincials,  més  encara  sínodos  o 
concilis  diocessans;  reconeixent  que  hi  ha  una  vida  religiosa  en 
cada  territori  que  per  sí  mateixa  ha  d'arreglar-se  les  coses,  salva 
sempre  l'autoritat  i  primacia  del  Vicari  de  Cristo.  I,  cosa  par- 
ticular, que  prova  lo  que  havem  dit  al  principi,  l'Iglesia  no 
és,  per  regla  general,  amiga  dels  concilis  nacionals,  els  quals, 
d'altra  part,  moltes  vegades  li  han  fet  experimentar  fondes 
amargures.  Si  exceptuem  l'època  en  que's  constitueixen  els 
pobles,  com  en  els  temps  visigòtics  dels  concilis  toledans  o  en 
els  actuals  dels  Estats  Units,  gairebé  mai  es  troben  concilis 
nacionals.  Tot  sovint  la  política,  obra  dels  homes,  pertorba  la 
religió;  sempre  la  naturalesa,  obra  de  Déu,  es  lliga  amorosa- 
ment amb  l'Iglesia  de  Cristo.  Molts  concilis  o  assamblees  ecle- 
siàstiques nacionals  han  estat  inspirats  per  la  devoció  al  monar- 
ca més  que  a  l'Iglesia;  en  cambi,  els  provincials  i  diocessans 
han  fet  florir  en  tota  mena  d'exceliencies  la  vida  religiosa  i 
civil  de  les  diferentes  encontrades. 

Potser  algú  preguntarà:  doncs  si  tant  ventatjosos  són  els 
Concilis  provincials  i  sínodos  diocessans,  ^iper  què  durant  tant 
temps,  fins  ara,  no  se  n'han  celebrat?  Mes  aquí  cal  respondre 
distingint:  perquè  si  bé  és  cert  que  a  Espanya,  i  per  lo  tant  a 
Catalunya,  feia  molts  anys  que  no  s'havien  vist  tals  concilis, 
emperò  en  Itàlia,  Estats  Units,  Inglaterra,  etc,  se'n  celebraven; 
i  si  en  nostra  nació  no's  reunien  no  era  pas  per  culpa  de  l'Igle- 
sia. En  efecte,  l'Estat  modern,  que  s'ha  disfreçat  de  lliberal,  és 
enemic  de  la  verdadera  llibertat,  i  sobretot,  de  la  llibertat  re- 
ligiosa. Tota  assamblea  eclesiàstica  li  fa  por,  la  cohibeix  tant 
com  pot,  i  en  aquesta  terra,  de  concilis  sapientíssims,  veiem, 
amb  vergonya  com  a  espanyols,  amb  alegria  com  a  catòlics,  que 
el  Summo  Pontífice  ha  d'estipular  amb  el  Govern  d'Espanya, 
en  el  Conveni  de  1859,  que  aquest  no  posarà  destorbs  a  la  cele- 
bració de  Sínodos  diocessans;  i  que  respecte  dels  Concilis  pro- 
vincials ja'n  tractaran  en  altra  ocasió;  disposició  que  fins  molt 

recentment  no  s'ha  complert.  Vet-aquí  l'ambició  del  poder  cen- 
tral eclesiàstic:  procurar  la  major  vida  i  força  possible  en  tots 
els  membres  del  cos.  Vet-aquí  la  tendència  del  cessarisme  o  jaco- 
binisme  polític:  confiscar  la  llibertat  dels  altres  en  son  profit. 

La  sabiduría  de  l'Iglesia,  doncs,  assistida  sempre  per  l'Es- 
perit de  Déu,  sab  interessar  el  cor  de  l'home,  i  amb  finíssima 
penetració  es  val  de  tots  els  elements  que  poden  influir  sobre 
d'ell  tant  en  lo  més  íntim  de  la  vida  religiosa,  en  lo  més  elevat 
dels  sentiments,  com  en  els  adminícols  externs,  auxiliars,  no  obs- 
tant, poderosos  de  sa  feconda  acció.  A  l'home  l'interessa  l'home 
en  general,  però  d'un  modo  més  eficaç  l'home  de  son  país,  pot 
ser  consanguini  seu,  nascut  en  el  mateix  vilatge,  parlant  la  seva 
mateixa  llengua  i  la  vida  del  qual  està  enllaçada  amb  els  mateixos 
llocs  i  objectes  que  la  seva.  Les  vides  dels  hèroes  de  la  vir- 
tut i  de  la  religió,  això  és,  els  sants,  tenen  per  nosaltres  un 
atractiu  particular;  mes  els  sants  de  la  nostra  terra  els  amem 
amb  amor  de  germà,  ens  gloriem  de  sa  glòria,  i  els  pobles,  per 
posseir  llurs  óssos,  han  sostingut  plets  i  fins  batalles.  Doncs 
bé;  la  Santa  Mare  Iglesia  té  un  santoral  per  cada  bisbat,  en  el 
territori  que  aquest  abarca  són  els  sants  d'aquell  país  més  hon- 
rats, i  en  la  parròquia  que  ha  tingut  la  sort  d'engendrar  en 
Jesucrist  a  un  tal  hèroe,  sa  festa  és  superior  a  la  del  més 
gran  doctor  i  fundador  que  venera  l'Iglesia  universal.  El  re- 
gionalisme resplandeix  també  en  lo  que  atany  a  l'administra- 
ció dels  béns  temporals  de  l'Iglesia;  cada  bisbat  se'ls  cuida 
per  ell  mateix,  fins  podem  dir  cada  parròquia,  fins  cada  corpo- 
ració particular  existent  en  ella,  salva,  no  obstant,  l'inspecció 
del  Prelat,  com  a  garantia  de  bon  ordre  i  moralitat. 

Creiem  que  queda  clarament  demostrat  el  regionalisme  de 
l'Iglesia.  Aquesta  admirable  institució  de  Déu  ha  realitzat  en 
la  terra  un  regionalisme  ecumènic  o  universal,  identificant-se 
perfectament  amb  cada  país  i  comarca;  si  en  l'ordre  civil  vol 
intentar-se  igual  forma,  és  necessari  no  sols  l'estudi  de  l'Iglesia, 
sinó  sa  maternal  calor,  que  és  la  devoció  cristiana,  la  qual  ha 
fet  germinar  tantes  benèfiques  institucions  civils  a  favor  del 
benestar  del  poble.  La  regió  és  el  complement  de  la  familia,  i 
aquesta  es  desvaneix  al  faltar-li  el  vincle  de  la  religió. 


CAPÍTOL  IV 
Consideracions  sobre'l  respecte  a  les  llengües 


JA  havem  manifestat  l'amor  i  respecte  que  l'Iglesia  té  a  la 
naturalesa  humana,  de  la  qual  és  defensora  i  mestra,  i 
aqueix  afecte  maternal  de  la  divina  institució  de  Cristo,  devia 
manifestar-se  d'un  modo  especialíssim  en  lo  que  ve  a  ésser 
l'expressió  més  pura  i  exacta  de  l'esperit  de  cada  poble,  la  mani- 
festació específica  de  cada  una  de  les  branques  de  la  familia  hu- 
mana, en  les  diverses  llengües  que  parlen  els  diferents  pobles. 
Si  és  veritat  la  màxima  tant  repetida  de  que  l'estil  és  l'home, 
també  ho  és  el  principi  de  que  la  llengua  és  el  poble;  identifi- 
cació cantada  pel  poeta:  «Poble  que  sa  llengua  cobra  —  se 
recobra  a  sí  mateix.»  El  pensament  d'una  nació  és  lo  que  la 
caracteritza  i  retrata,  i  el  conèixer  el  pensament  d'un  poble  ens 
dóna  d'ell  una  noticia  més  certa  que  no  pas  l'historia  de  ses 
guerres  i  empreses  heroiques.  El  pensament  nacional  ve  a 
ésser  la  substància,  tot  lo  demés  són  accidents  externs  que 
d'aquella  dependeixen,  variant  segons  les  circumstancies.  Doncs 
bé;  entre'l  pensament  i  sa  expressió,  és  a  dir,  la  llengua,  hi  ha 
una  relació  íntima,  com  entre  un  motllo  i  lo  amotllat;  són  dos 
factors  que  per  força  han  d'ésser  homogenis,  puix,  del  con- 
trari, no  resultaria  d'ambdós  aqueix  produit  que  forma  la  filo- 
sofia i  la  literatura  d'un  poble.  D'entre  tots  els  vincles  socials, 
treta  la  Religió,  la  llengua  és  el  que  estreny  més  fort;  familia- 
ritza el  tracte,  facilita  la  conversa  i  fa  més  afectuoses  les  mu- 

tues  relacions;  d'aquí  que  sia  aquest  un  element  de  que  no  dèu 
oblidar-se  qui  vulla  influir  sobre'l  poble. 

D'altra  part,  el  llenguatge  està  estretament  lligat  amb  la 
revelació,  tant  en  lo  que'n  podríem  dir  l'historia  religiosa  del 
llinatge  humà,  com  en  lo  que  forma  la  relació  de  semblança 
entre'l  Criador  i  la  criatura;  i  vet-aquí  la  raó  d'ésser  de  l'amor 
que  riglesia  professa  a  les  diverses  llengües  que  parlen  els 
homes.  Tothom  sab  l'origen  de  la  multiplicació  de  les  llengües 
que'ns  explica  la  Sagrada  Escriptura,  i  que  és  una  conseqüència 
de  la  caiguda  original  del  nostre  llinatge;  mes  aqueix  càstic, 
com  el  del  treball,  divinament  imposat,  no  rebaixa  la  naturalesa 
de  l'home,  ans  serveix  per  manifestar  la  força  de  son  enginy 
i  la  diversitat  de  perfeccions  que  adornen  a  quiscuna  de  les  races 
de  la  terra.  Es  cert  que  la  multiplicació  de  ïes  llengües  porta 
gravíssimes  dificultats  i  és  obstacle  a  la  comunicació  dels  homes 
entre  sí;  mes  Jesucrist,  qui  vingué  a  restaurar  a  l'home  i  a  do- 
nar-li remeis  pels  defectes  que  s'originen  de  la  culpa  primitiva, 
donà  a  tot  l'humà  llinatge  una  llengua  universal,  única  possible, 
amb  la  qual  se  comuniquessin  tots  els  homes  de  la  terra,  fins 
els  de  les  races  més  llunyanes  i  diverses,  sens  que  per  això  es 
perdés  la  multiplicitat  de  llengües,  que  no  desapareixerà  fins  el 
dia  en  que  l'humanitat  purificada  entrarà  a  viure  en  societat 
perfecta  amb  el  mateix  Déu. 

En  efecte;  la  caritat  és  la  llengua  universal,  la  caritat  és  la 
llengua  d'aquell  Esperit  substancial  i  infinit  qui  s'extengué  sobre 
la  terra  en  el  dia  de  Pentecostes,  i  del  qual  ha  cantat  admira- 
blement el  Manzoni: 

Així  com  la  llum  ràpida 
s'extén  de  cosa  en  cosa, 
la  llur  color  variant-ne 
segons  allà  aon  se  posa; 
tal  ressonà  multiplice 
la  veu  de  l'Esperit: 
del  Parto,  Siro  i  Arabe 
en  la  llur  parla  oít. 

Mes  el  llenguatge  és  una  cosa  sagrada  pel  cristià,  no  sola- 
ment per  aquesta  consagració  que'n  feu  l'Esperit  de  Déu  a 
l'ésser  infundit  als  apòstols  en  forma  de  llengües  i  comunicant- 

los  el  do  de  parlar-les  totes,  sinó  per  l'íntima  relació  que  esta- 
bleix entre  la  naturalesa  humana  i  la  divina:  és  la  llengua  una 
de  les  coses  en  que  l'home  és  més  imatge  i  semblança  de  Déu. 
La  Paraula  de  Déu,  el  Verb  diví,  és  la  manifestació  de  la  Divi- 
nitat, per  medi  d'Ell  ha  criat  totes  les  coses  i  es  comunica  amb 
tot  lo  que  existeix  defora  de  la  naturalesa  divina,  i  fins  la  vida 
intrínseca  del  Ser  Soberà,  tal  com  ens  l'ensenya  la  revelació 
cristiana,  no  la  podríem  compendre  si  no  fos  l'existència  de  la 
Paraula  o  Verb  de  Déu.  També  la  paraula  o  la  llengua  d'un 
poble  és  la  manifestació  i  resplandor  de  sa  substància,  l'imatge 
de  sa  figura,  i  qui  coneix  una  llengua  coneix  el  poble  qui  la 
parla,  i  desaparescuda  la  llengua,  queda  també  desvanescut  el 
poble,  0  al  menys  substancialment  cambiat. 

D'aquí  que  l'Iglesia,  necessària  i  essencialment  conservado- 
ra, hagi  sigut  la  gran  conservadora  i  conreuadora  de  les  llen- 
gües. Guarda  amorosament  les  llengües  mortes,  fins  les  relí- 
quies de  les  que  desaparegueren,  i  com  per  un  instint  especial 
de  classe,  trobem  sempre  eclesiàstics  entre'ls  grans  llingüistes. 
El  fet  de  Sant  Cirili  i  Sant  Metodi  inventant  l'alfabet  i  donant 
forma  a  la  llengua  eslava,  no  és  l'únic;  i  sempre  i  en  tot  lloc 
l'Iglesia,  qui  ha  contribuit  poderosa  i  essencialment  a  la  forma- 
ció del  pensament,  ha  treballat  amb  igual  amor  en  fixar  i  deter- 
minar la  llengua. 

Els  missioners  qui  porten  la  fe  de  Cristo  pel  món,  abans 
estudien  les  llengües  encara  bàrbares  dels  pobles  a  qui  van  a 
portar  la  llum  de  l'Evangeli;  i  sempre  que  fullegem  alguna 
d'aquestes  revistes  sàvies  modernes  destinades  a  l'estudi  de  la 
filologia  comparada,  sempre  que's  tracta  de  llengües  poc  cone- 
gudes i  llunyanes,  de  gramàtiques  o  vocabularis  difícils,  sempre 
hi  trobem  el  nom  d'algün  frare  o  sacerdot  catòlic  qui  posà  les 
pedres  fonamentals  en  l'estudi  d'idiomes  gairebé  desconeguts. 
La  Congregació  De  Propaganda  fide  és  la  gran  benefactora 
de  les  llengües,  com  ho  és  de  l'esperit  humà;  ella  fa  que  s'enten- 
guin uns  amb  altres  els  pobles  més  diversos  de  la  terra,  ella 
d'una  manera  natural  té  el  do  de  llengües  que  sobrenaturalment 
infundí  en  els  apòstols  aquell  Esperit  diví,  la  vinguda  del  qual 
canta  amb  sublim  inspiració  el  ja  citat  Manzoni.  L'amor  de  Déu 
és,  doncs,  el  qui  sosté  Tamor  a  l'estudi  de  les  llengües,  perquè  les 


La  Tradició  Catalana    41 

llengües  són  criades  per  alabar  a  Déu.  Ja  no  sols  ama  i  estudia 
riglesia  la  llengua  dels  pobles  que  vol  cristianitzar,  fins  fomen- 
ta i  crea  escoles  per  l'estudi  de  les  llengües  que  ja  han  arribat 
a  sa  perfecció,  com  les  que  parlem;  i  encara  també  per  les  llen- 
gües clàssiques:  exemple  d'això  tenim  en  el  gran  Pontífix 
Lleó  XIII.  Les  llengües  llatina  i  grega  i  ses  respectives  litera- 
tures són,  se  pot  dir,  un  patrimoni  de  l'Iglesia  catòlica;  i  això 
no  sols  en  les  èpoques  en  que  la  corrent  literària  ha  tingut  eixa 
direcció,  sinó  quasi  bé  sempre,  i  fins  en  els  temps  en  que'ls 
laics  estaven  molt  allunyats  de  tal  estudi. 

En  això  de  les  llengües,  com  en  tot  lo  demés,  l'Iglesia  ha 
demostrat  el  diví  instint  que  posseeix  d'interpretar  deguda- 
ment la  naturalesa  humana.  Ja  desde'l  principi  les  grans,  les 
verdaderes  unitats  socials  són  per  l'Iglesia  les  que  forma  l'unitat 
de  llenguatge;  no  diu  que  l'Evangeli  sia  predicat  en  totes  les 
províncies  de  l'Imperi,  sinó  en  totes  les  llengües,  omni  lingua; 
i  fins  veiem  a  l'Iglesia  fer  verdaders  sacrificis  i  concessions 
a  fi  de  conservar  eixes  grans  unitats  formades  per  l'idioma.  Els 
ritus  grec,  aràbic,  cofte,  etc,  tenen  sa  principal  raó  d'ésser 
en  la  llengua,  i  quan  l'Iglesia  anomena  a  sos  diversos  membres, 
els  qualifica  per  la  llengua  que  usen:  Iglesia  llatina,  grega, 
eslava,  etc. 

Com  en  l'ordre  profà  l'existència  de  diverses  llengües  pro- 
dueix una  hermosa  varietat  de  literatures  dins  de  la  gran  lite- 
ratura humana,  així  en  l'ordre  sagrat  i  eclesiàstic,  de  la  diversi- 
tat de  llengües  en  els  ritus,  ha  nascut  una  riquesa  incomparable 
de  diferentes  litúrgies,  les  quals  si  bé  en  son  fons  i  substància 
són  idèntiques,  no  obstant,  presenten  matiços  de  pietat  encan- 
tadors, corresponents  a  les  varietats  que  hi  ha  en  l'enteniment 
de  l'home  en  ses  diverses  branques,  encara  que  sia  substan- 
cialment idèntic  en  tot  el  llinatge. 

Dins  d'aquests  grans  membres  de  l'Iglesia  Universal  que 
abarca  tot  el  món,  trobem  membres  secundaris,  regions,  que 
també  l'Iglesia  respecta  i  ama.  Es  clar  que  no  ha  de  servir  quis- 
cuna  llengua  pels  ministeris  primaris  i  oficials  de  l'Iglesia  i  per 
lo  que  atany  a  lo  que'n  podríem  dir  la  vida  internacional  ecle- 
siàstica; mes  per  tot  lo  que  sia  la  vida  espiritual  dels  individuus 
de  la  regió,  en  quant  no  toqui  allò  que  és  més  antic  que  les 

mateixes  llengües,  i  qual  expressió  adequada  ha  sigut  sagellada 
pel  decurs  de  moltes  centúries,  en  tot  lo  restant,  dic,  la  llengua 
regional  és  l'amada  de  l'Iglesia.  El  concert  de  totes  les  llengües 
humanes  alabant  a  Tunison  el  sant  nom  de  Déu,  és  agradabi- 
líssim  al  cor  del  catòlic,  és  a  dir,  a  l'home  qui  professa  la  fe 
universal  de  l'humanitat;  en  nostres  dies  havem  vist  els  monjos 
de  l'isla  de  Lerins  fer  present  d'un  hermós  llibre  a  Lleó  XIII  en 
son  Jubileu  Sacerdotal,  en  que  hi  havia  el  càntic  del  Magnificat 
en  cent-cinquanta  llengües;  aqueixa  gran  multiplicació  de  llen- 
gües en  l'alabança  divina  no  produeix  confusió,  hi  ha  l'ordre  de 
la  caritat,  ordinavit  in  me  charitatem ^  i  del  chor  admirable  de 
totes  les  llengües  alabant  el  sant-  nom  de  Déu,  çídevem  per 
ventura  traure'n  la  llengua  catalana? 


CAPÍTOL  V 
La  fe  nacional  i  el  Catecisme  en  llengua  materna 


SI  no  fos  perquè  Déu  Senyor  Nostre  ens  ha  concedit  el  do  de 
la  llibertat  d'esperit,  gairebé  temeríem  de  tractar  la  matè- 
ria continguda  baix  la  primera  part  de  l'epígraf  d'aquest  capí- 
tol. No's  vagi  ningú  a  creure,  en  aquest  temps  en  que'ls  catòlics 
rezelen  tant  els  uns  de  l'ortodòxia  dels  altres,  encara  que  con- 
ceptuam  que  és  cosa  més  de  llengua  que  no  pas  de  cor,  que 
anem  a  fer-nos  partidaris  d'aquell  principi  ponderat  pels  estadis- 
tes qui  begueren  l'esperit  de  la  Reforma  protestant:  cüjus  regió 
ejus  religió.  No,  la  nostra  religió  i  fe  regionalista  naix  de  la 
mateixa  fe,  no  té  objecte  polític,  ni  s'encamina  a  altra  cosa  que 
al  bé  dels  homes,  i  sols  se  funda  en  l'estudi  de  l'Iglesia;  i  no 
obstant  afirmam  que  dins  d'aqueixa  gran  unitat  de  la  religió  de 
Cristo,  única  verdadera  unitat  que  ha  tingut  i  tindrà  l'humà  lli- 
natge, hi  ha  matiços  diferents  que  concorden  i  fan  armonía,  que 
l'un  no  destrueix  ni  desllustra  a  l'altre,  sinó  que  tots  s'encami- 
nen a  constituir  la  verdadera  catolicitat.  Essent  la  religió  ver- 
dadera davallada  del  cel,  no  obstant  té  la  color  i  la  sabor  de 
cada  encontrada,  com  meravellosament  dóna  a  compendre  el 
Manzoni  al  parlar  de  la  vinguda  del  Sant  Esperit,  en  els  versos 
citats  en  un  dels  capítols  anteriors.  I  això  uneix  més  perfecta- 
ment la  revelació  cristiana  amb  la  nostra  naturalesa,  la  qual  té 
una  amor  inexplicable,  forta  i  misteriosa  a  tot  lo  que's  lliga  i 
confon  amb  la  terra  en  que  ella  viu.  Els  déus  indígenes  foren 
sempre  amats  d'una  manera  particular  pels  antics;  fins  el  mateix 

poble  d'Israel,  posseint  encara  solament  una  revelació  rudimen- 
tària, es  mostrava  joiós  del  Déu  de  sa  terra,  sabent  que  era  el 
qui'ls  devia  destronar  a  tots,  regnant  de  l'un  a  l'altre  confí  del 
món.  Mes,  no  obstant,  el  Déu  d'Israel,  Déu  etern  i  Senyor  del 
cel  i  de  la  terra,  feu  sa  religió  essencialment  regionalista,  lli- 
gant-la a  un  lloc  i  a  un  temple,  fins  que  vingués  el  dia  en  que, 
reforçada  la  naturalesa  per  la  gràcia,  amb  la  vinguda  al  món  de 
l'eternal  Sabiduría,  pogués  deslligar-se  d'aqueix  foment  o  adju- 
tori  humà;  mes  no  que  per  això  el  despreciés  ni  el  rebutgés,  puix 
Déu  no  aborreix  rès  de  lo  que  ha  creat,  i  tots  els  sentiments  i 
instints  de  la  nostra  raça  racional  són  obra  amorosa  de  ses 
mans.  Amem  amb  més  ternura  els  .santuaris  de  la  nostra  terra, 
venerem  amb  més  fervor  les  sagrades  imatges  que  honren  el 
nostre  país,  fins  grans  homes  en  santedat  i  lletres  han  tingut 
aquesta  devoció,  entre  altres  Sant  Ignasi  de  Loyola,  i  com  si 
Déu  volgués  consagrar  aquest  dolcíssim  consorci  de  la  natura- 
lesa i  de  la  gràcia,  trobem  que  en  aquests  santuaris  i  mediant 
aqueixes  devotes  imatges,  els  cristians  se  senten  més  socorre- 
guts  en  ses  necessitats  d'ànima  i  de  cos.  D'aquí  el  gran  interès 
espiritual  de  que  la  religió  tingui  aquest  caràcter  regionalista,  i 
l'explicació  de  que  l'Iglesia  Romana,  malgrat  sa  essència  d'uni- 
versalitat, hagi  seguit  aquesta  tendència,  i  d'aquí  que  nos- 
altres judiquem  perniciosíssima  la  moda  de  donar  a  la  religió 
aire  extranger  i  forà,  de  vestir-la  a  la  manera  de  Madrid  o  de 
París,  despreciant  els  venerables  hàbits  amb  que  l'adornaren 
els  nostres  progenitors.  Les  ànimes  de  pietat  més  sòlida  són  les 
qui  tenen  i  cultiven  la  religió  a  la  manera  dels  avis;  la  moda  en 
rès  és  més  desastrosa  que  en  fet  de  religió. 

Sabut  és  que  la  lorica  fidei  ha  fet  invulnerable  i  fort  el  pit 
de  la  pàtria  en  totes  les  nacions  europees  per  la  defensa  de 
l'independència  nacional;  són  a  voltes  dues  nacions  catòliques 
les  qui  guerregen,  com  la  França  i  l'Anglaterra,  i  no  obstant,  la 
religió  és  la  que  empeny  el  cor  de  Joana  d'Arc  a  la  reconquista 
de  la  pàtria  perduda.  Mes  no  és  sols  la  religió,  és  també  la 
pàtria.  Ambdues  coses,  quan  són  ben  enteses,  formen  una  sola 
peça;  la  naturalesa  i  la  gràcia  s'uneixen,  i  en  aquest  cas  se  fa  un 
lligam  que  cap  Samsó  polític  pot  rompre.  D'altra  part,  alesho- 
res el  sentiment  regional  extén  per  tot  el  ser  humà,  en  totes  ses 

afeccions  íntimes  i  relacions  externes,  el  bàlsem  immortalitzador 
de  la  religió;  aquesta  ja  no  és  solament  un  salconduit  per 
arribar  a  l'eterna  glòria,  sinó  que  ademés  espargeix  sa  suavís- 
sima  influencia  per  tota  la  vida  social.  Per  això  l'esperit  pe- 
netrant i  reflexiu  procura  fomentar  l'idea  verdadera  que  de  Déu 
ens  donen  Tantiga  revelació  i  la  paraula  del  Verb  encarnat. 
Busca  a  Déu  en  sa  propria  regió,  puix  que  no  hi  ha  altra  nació 
que'l  tingui  més  aprop  de  sí,  és  un  Déu  verdaderament  regional, 
essent  al  propri  temps  el  Déu  de  cels  i  terra;  està  emparentat 
amb  nosaltres,  viu  en  nostra  companyia,  i  en  ella  vol  perseve- 
rar fins  a  la  consumació  dels  sigles;  real  i  present  està  en  el 
sagrari  de  cada  poble.  Ell  determina  gairebé  sempre  l'entitat 
jurídica  del  poble  A  o  del  poble  B;  no  teniu  necessitat  .d'anar  a 
Roma  per  trobar-lo;  no  té  una  cort  central;  viu  en  cada  afrau 
i  parla  la  llengua  que  allí  s'usa.  No  és  Déu  un  Senyor  de  fóra 
casa,  un  personatge  extranger;  per  lo  qual  a  l'infant  català,  si 
voleu  fer-li  perfectament  capir  l'idea  del  Sér  Etern  i  de  son  Fill 
Unigènit,  Jesucrist,  si  voleu  acostar  aquell  esperit  infantil  a 
l'Esperit  infinit  i  entaular  entre'ls  dos  una  vera  i  afectuosa  rela- 
ció, parleu-li  de  Déu  en  llengua  catalana. 

Convé  parlar  molt  alt  i  clar  en  aquesta  matèria;  l'ensenyar 
el  coneixement  de  Déu,  això  és,  el  Catecisme,  als  infants  en 
llengua  castellana,  és  una  costum  detestable,  perniciosíssima  i 
destructiva  de  la  fe.  Surt  aleshores  talment  una  fe  exòtica  que 
la  major  part  de  vegades  no  arrela,  una  religió  extrangera  que 
no  sol  passar  mai  de  la  categoria  d'un  de  tants  trivials  coneixe- 
ments que'l  mestre  ensenya  als  minyons  de  sa  escola,  tals  com 
els  rudiments  de  geografia  i  d'historia;  un  medi  de  lluir-se  en 
dia  d'exàmens,  per  exemple,  recitant  un  bon  troç  de  Catecisme 
en  llengua  que's  presumeix  més  pulida  i  senyora,  com  qui  fa  dir 
una  dècima  per  acontentar  a  uns  quants  babaus  de  moda;  mes 
d'això  resulta  el  verdader  dualisme  d'una  educació  frèvola  i 
d'una  naturalesa  tenacissima  en  conservar  la  llengua,  de  lo  qual 
prové  que  no's  pot  atènyer  lo  que'ns  devem  proposar,  això  és, 
que  la  doctrina  cristiana  es  converteixi  en  substància  propria 
de  l'infant,  assimilant-se  la  fe  amb  la  raó  i  perfeccionant  la  seva 
naturalesa.  La  conciencia  moral  al  català  li  parla  en  català;  els 
dictàmens  de  la  raó  pràctica  surten  escrits  en  la  llengua  natural, 

i  l'educació  religiosa  i  la  mateixa  infusió  de  la  fe,  no  són  altra 
cosa  que'l  perfeccionament  de  la  naturalesa  moral  de  Thome. 
Els  fonaments  de  la  religió  i  de  la  moral  ja  els  posà  el  mateix 
Criador  en  la  conciencia  i  en  l'enteniment  de  cada-hü;  la  con- 
ciencia  i  l'enteniment  ens  parlen  en  nostra  materna  llengua 
perquè 

si  quan  me  trobo  sol,  pari  amb  mon  esperit, 
en  català  li  pari  que  llengua  altra  no  sent; 

per  lo  qual,  completar  l'edificació  de  l'home  moral  i  religiós  en 
llengua  estranya,  és  edificar  fóra  de  fonament,  dificultar  la  con- 
solidació de  la  naturalesa  i  de  la  gràcia,  és  fer  una  obra  flaca  i 
de  poca  durada. 

Les  raons  a  priori  que  acabem  d'alegar,  les  havem  trobades 
mil  voltes  desgraciadament  confirmades  en  la  pràctica  de  la 
nostra  vida  sacerdotal.  Comencen  els  nois  per  apendre  la  doc- 
trina cristiana  sens  devoció,  perquè  en  llengua  castellana  no 
l'entenen;  la  diuen  després  estrafent  les  paraules  i  xampurre- 
jant, i  al  cap  d'alguns  anys  que  no  van  a  estudi,  ja  no  se'n  re- 
corden. Havem  trobat  senyoretes  educades  en  col•legis  de  mon- 
ges, de  família  piadosa,  i  elles  mateixes  bones  cristianes,  obli- 
dades enterament  de  la  doctrina  que  de  cap  a  cap  havien  après 
de  memòria,  i  sols  recordar  les  oracions  quotidianes  que  pro- 
nunciaven en  català;  en  cambi,  no  hi  ha  ningú  que  hagi  après 
en  sa  materna  llengua  el  Catecisme,  que  no  sàpiga  lo  més  essen- 
cial d'ell  durant  tota  sa  vida.  El  fet  de  la  veritat  és  que  desde 
que  s'ensenya  en  castellà  la  doctrina  cristiana,  la  gent  no  la 
sab,  0  la  sab  molt  malament:  d'aquí  que  tots  els  homes  ver- 
daderament  apostòlics  qui  han  il•lustrat  la  nostra  terra,  hagin 
sigut  acèrrims  defensors  de  l'ensenyança  del  Catecisme  en  cata- 
là. Sobre  de  tots  ells  dèu  colocar-se  el  venerable  mossèn  Antón 
Claret. 

I  ara  no  serà  fóra  de  lloc  fer  commemoració  d'aquest  home 
de  virtut  acrisolada  i  de  zel  evangèlic,  venerat  per  tothom 
mentres  fou  a  Catalunya,  objecte  després  de  mil  injuries  i  calum- 
nies de  part  de  la  gent  madrilenya.  Mossèn  Claret  és  l'exemplar 
de  lo  que'n  podríem  dir  un  eclesiàstic  regionalista.  Dins  de 
Catalunya  formà  son  esperit  de  prosselitisme;  en  català  predi- 

cava  la  paraula  divina,  en  català  escrigué  gairebé  tots  sos  lli- 
bres destinats  a  la  propagació  de  la  fe  i  de  les  bones  costums; 
i  el  llibre  més  extès  de  catequística  cristiana,  volgué  donar-lo  a 
l'estampa  aquell  home  verdaderament  animat  de  l'esperit  dels 
sants,  en  llengua  catalana.  Com  l'Iliustríssim  Claret  han  pensat 
tots  els  qui  han  sentit  en  son  cor  la  flama  de  la  caritat  fraternal 
i  han  sigut  il•luminats  per  aquella  divina  paraula,  que  és  com  la 
divisa  de  l'estat  sacerdotal:  Evangeli zare  pauperibiis  mis- 
sit  nos. 

D'altra  part,  els  homes  apostòlics,  al  seguir  aquest  intern 
sentiment  de  caritat,  s'han  conformat,  no  sols  amb  l'esperit  del 
Cristianisme,  sinó  que  han  seguit  sa  admirable  llegislació.  El 
Concili  de  Trento  mana  que  s'ensenyi  la  Doctrina  cristiana  en 
la  llengua  del  país  respectiu;  els  Provincials  tarraconenses  de- 
cretaren la  formació  de  catecismes  en  llengua  catalana  i  la  seva 
ensenyança  en  la  propria  llengua;  els  sínodos  diocessans  i  els 
Prelats  tots  de  Catalunya  disposen  lo  mateix,  essent  d'advertir 
que  si  bé  durant  els  sigles  xvii  i  xviii  la  major  part  dels  Bisbes 
eren  castellans  (ens  apar  que  en  alguna  ocasió  ho  foren  tots 
simultàniament,  lo  qual  suposa  clarament  l'idea  centralitzadora 
i  anti-regionalista  del  Poder  polític),  no  obstant,  els  Prelats, 
imposats  sobretot  per  la  responsabilitat  del  sagrat  ministeri,  pu- 
bliquen el  catecisme  en  llengua  catalana  i  manen  que  en  la  pro- 
pria llengua  sia  ensenyada  la  doctrina. 

Tant-de-bò  sortís  un  home  ple  de  l'esperit  de  la  Veritat,  prou 
fort  per  sobreposar-se  a  les  pretensions  de  la  vanitat  i  des- 
truir els  obstacles  de  la  moda,  restablint  l'antiga  costum  i  la  llei 
eclesiàstica,  encara  no  derogada,  d'ensenyar  als  petits  la  ciència 
del  Pare  celestial  en  la  llengua  en  que  amorosament  parlen  amb 
els  seus  pares  de  la  terra. 


capítol  VI 


De  la  predícació  en  llengua  catalana 


MANÀ  Cristo  Senyor  nostre  que  son  Evangeli  fos  predicat 
en  totes  les  llengües;  i  en  totes  se  predicà  i  es  predica. 
Mai  potser  hi  ha  hagut  llengües  més  aristocràtiques,  literària- 
ment parlant,  ni  més  exteses  que  les  que  dominaven  en  el  temps 
de  la  predicació  dels  apòstols;  i  no  obstant,  aquests  enviats  de 
Déu,  il•luminats  per  l'Esperit  de  Ventat,  parlen  a  cada-hú  amb 
sa  llengua  vulgar.  No  és  la  sagrada  predicació  un  exercici  lite- 
rari, sinó  una  arma  espiritual,  per  lo  qual,  fobjecte  de  l'home 
apostòlic  és  essencialment  pràctic,  i  fins  podríem  dir  utilitari 
en  el  bon  sentit  de  la  paraula.  No  és  un  artista  qui  s'esforça  en 
delectar;  no  és  un  home  de  món  qui  cerca  la  fama  de  distingit; 
no  aspira  a  l'honor  d'ésser  comptat  entre'l  número  dels  qui's  re- 
geixen per  la  llei  de  lo  que'l  món  ne  diu  el  bon  gust;  és  essen- 
cialment amic  del  poble,  no  fa  diferencies  de  classe,  tant  estima 
l'ànima  del  ric  com  la  del  pobre,  potser  encara  més  la  d'aquest 
que  la  d'aquell,  puix  Jesucrist  fou  pobre,  i  el  pobre  és  desatès  i 
desgraciat;  salvar  ànimes,  vet-aquí  l'empresa  del  predicador 
apostòlic.  I  per  lograr  aquest  objecte,  no  hi  ha  medi  més  a 
propòsit  que'l  d'usar  la  llengua  popular  i  materna.  Deia  l'Il•lus- 
tríssim Claret  que,  predicant  en  català  havia  convertit  i  tornat 
a  bon  camí  a  un  número  extraordinari  de  cristians;  i  que  predi- 
cant en  llengua  castellana  eren  comptats  els  que  havia  lograt 
que  cambiessin  el  cor;  i  és  perquè,  com  deixà  escrit  nostre  res- 

pectabilíssim  metropolità,  Excel•lentíssim  Vilamitjana,  la  llen- 
gua materna  és  la  llengua  del  cor  i  dels  purs  afectes.  L'artifici 
mai  iguala  a  la  naturalesa,  i  Tús  d'una  llengua  que  no  és  la  pro- 
pria,  ni  del  predicador,  ni  de  l'oient,  és  causa  d'un  verdader  en- 
torpiment  en  la  transmisió  de  la  fe  i  de  la  pietat.  Es  cert  que  la 
difusió  de  la  gràcia  és  cosa  enterament  sobrenatural;  però  tam- 
bé ho  és  que  la  millor  preparació  per  rebre  la  gràcia  és  la  pu- 
rificació de  la  naturalesa,  és  a  dir,  que'ls  elements  que  la  com- 
ponen és  precís  no  síen  viciats  per  cap  element  estrany  a  ella; 
de  consegüent,  l'ús  de  la  llengua  propria,  verdader  verb  intel- 
lectual  de  l'home,  és  el  medi  natural  que  més  se  lliga  amb  la 
difusió  de  la  gràcia  sobrenatural  mentres  que  una  llengua  estra- 
nya no  és  l'instrument  propri  per  espargir  sobre  l'esperit  humà 
la  celestial  rosada  que  purifica  l'ànima,  fertilitza  el  cor  i  mitiga 
l'ardor  del  desordre  de  les  passions. 

En  efecte,  quan  el  predicador  usa  una  llengua  que  no  li  és 
propria,  parla  com  a  trabat;  encara  que  hagi  lograt  dominar-la 
i  fer-la  instrument  dòcil  de  sa  intel•ligència  i  voluntat,  mai 
arriba  a  la  compenetració,  al  matrimoni  indisoluble  del  concepte 
i  de  la  paraula;  i  si  és  això  un  obstacle  gravíssim  en  matèries 
purament  literàries,  ç^què  ha  de  succeir  en  punt  a  Religió,  en 
que's  tracten  doctrines  celestials,  dificilíssimes  d'ésser  tractades 
en  humà  llenguatge,  o  bé  matèries  referents  a  l'esperit  de  l'ho- 
me, en  lo  més  íntim,  més  ocult  i  més  difícil  de  penetrar?  Perquè 
és  aquest  assumpto  de  la  predicació,  considerat  seriament,  del 
tot  interior,  sa  eficàcia  es  funda,  in  ostensione  spiritiis  et  vir- 
iütis,  en  una  força  espiritual  que  venç  i  avassalla  per  la  mani- 
festació d'una  influencia  divina;  és  Deus  in  nobis,  lo  humà  ha 
d'ésser  atret  per  lo  diví,  i  aquest  quid  diví  i  sobrenatural  ha  de 
manifestar-se;  l'home,  de  sí  rès  hi  pot  posar,  però  pot  traure'n 
molt,  posant  impediments  a  la  manifestació  (in  ostensione) 
de  l'esperit  i  de  la  virtut  de  Déu;  i  la  llum  espiritual  com  la  ma- 
terial s'extén  amb  major  facilitat  quan  no  troba  obstacles  en 
son  camí.  Tothom  sab  que  en  els  grans  moviments  de  l'esperit, 
que  en  les  crisis  de  l'ànima,  que  en  les  elevacions  del  cor,  hi  ha 
un  despullament  sublim,  en  virtut  del  qual,  la  naturalesa,  des- 
presa de  tota  habitut  adquirida,  apareix  en  sa  integritat;  i  ales- 
hores, tingueu  per  cert,  que  si  alguna  intergecció,  si  algun  crit 

de  l'ànima  surt  del  vostre  interior  i  articula  la  vostra  llengua, 
serà  usant  el  llenguatge  que  us  és  propri  i  natural.  Per  això  els 
predicadors  de  grans  efectes  que  havem  sentit  en  nostra  terra, 
tots  predicaven  en  català;  i  quan  diem  de  grans  efectes,  no'ns 
referim  a  aquells  que  si  els  sentíssim  fóra  de  lloc  sagrat,  sem- 
bla que'ls  galardonaríem  amb  un  picament  de  mans,  sinó  a 
aquells  qui  enfonsen  en  nostre  cor  l'espasa  de  la  Justícia  divina, 
fent-nos  destilar  silencioses  i  amagades  llàgrimes,  o  bé  infun- 
dint  en  nostre  esperit  la  llum  de  la  gràcia  i  de  la  fe,  aromatit- 
zada  amb  l'íntima  olor  de  Cristo.  Estem  convençuts  de  que  si 
els  predicadors  de  Catalunya  prediquessin  en  català,  desaparei- 
xerien de  la  trona  la  major  part  de  defectes  que  avui  en  ella  es 
noten.  L'ampulositat  i  profana  elegància,  tant  del  gust  de  nos- 
tre sigle  amant  de  superfluitats,  com  impropries  de  l'esperit 
del  cristianisme,  quedarien  vençudes  per  la  casta  simplicitat  de 
l'expressió  i  l'interior  hermosura  del  concepte;  en  lloc  de  trac- 
tar-se matèries  altisonants,  qüestions  socials  i  de  dret  públic, 
reservades  per  sa  naturalesa  als  verdaders  mestres,  i  que  és 
ridícol  parlar-ne  davant  de  la  major  part  dels  auditoris,  el  sant 
Evangeli  de  Jesucrist,  Fill  de  Déu,  tornaria  a  ésser  l'aliment 
que's  distribuiria  atots  els  fidels.  I  és  d'advertir  que  aquest  caràc- 
ter pràctic  i  concret  sobressurt  en  l'historia  de  la  verdadera  elo- 
qüència sagrada  de  nostre  pais.  Desde  aquell  àngel  de  la  divina 
paraula,  qui  volà  per  l'Europa  fent  ressonar  en  totes  ses  afraus 
la  trompa  aterradora  del  judici  final,  Sant  Vicens  Ferrer,  ver- 
dadera resurrecció  de  l'esperit  de  Sant  Pau  i  honor  de  la  gent 
catalana,  fins  a  nostres  dies,  trobem  sempre  la  predicació  enca- 
minada a  un  fi  útil;  són  els  predicadors  gent  qui  de  veres  tre- 
balla sobre  l'esperit  del  poble  per  fer-lo  conforme  a  l'esperit 
de  Cristo.  L'exposició  dels  Evangelis,  la  catequistica  cristiana 
fins  en  lo  més  alt  de  la  divina  revelació,  l'impugnació  dels  vicis 
i  el  foment  de  les  virtuts,  vet-aqui  el  material  que's  conté  en- 
els  sermons  dels  qui  conreuaren  per  llargs  sigles  en  nostre  pais 
la  fe  de  Cristo.  I  no  és  que'ls  faltés  talent  per  la  gran  eloqüèn- 
cia, com  pot  ser-ne  testimoni,  entre  altres,  el  magnífic  pròleg 
de  la  traducció  catalana  del  llibre  de  Sant  Bernat  a  sa  germana 
Humbelina,  que's  pot  posar  al  costat  dels  més  escullits  troços  de 
Granada  i  de  Bossuet;  mes  aquells  antics  catalans,  ni  teòrica 

ni  pràcticament,  eren  amics  de  V art  per  Vartj  sinó  que,  desco- 
brint en  l'humà  llinatge  una  finalitat,  a  la  consequció  d'ella 
encaminaven  tota  sa  sabiduría. 

Mes  si  l'ús  d'una  llengua  forastera  porta  grans  inconvenients, 
mirant  la  cosa  de  part  del  predicador,  i  posa  obstacles  a  l'expe- 
dició de  la  gràcia,  també  és  digne  d'ésser  considerat  el  gran 
defecte  que  importa  respecte  de  l'auditori.  Cap  i  a  l'últim  la 
classe  més  numerosa  i  més  digna  d'atenció  del  ministre  evan- 
gèlic és  el  poble,  i  aquest  és  cert  que  o  no  entén  el  castellà  o 
l'entén  malament,  segons  frase  del  reverendíssim  doctor  Vila- 
mitjana,  arquebisbe  que  fou  de  Tarragona.  No  us  fieu  de  que'l 
poble  devegades  vos  demani  el  sermó  en  castellà;  és  aleshores 
que,  corromput  pel  mal  exemple  dels  qui  ell  té  per  savis,  parla 
mogut  més  per  l'amor  de  la  vanitat,  que  no  per  la  de  la  veritat. 
Qui  vulgui  agradar,  que  prediqui  en  castellà;  mes  qui  vulgui 
aprofitar,  que  ho  faci  en  la  nostra  propria  llengua.  I  aprofitem 
aquesta  ocasió  per  parlar  contra  un  abús  que's  va  introduint, 
com  tants  d'altres,  en  nostres  democràtics  temps,  en  contra  del 
caràcter  popular  i  d'unió  que  distingeix  al  cristianisme.  En  efec- 
te; per  l'Iglesia  no  hi  ha  més  que  un  poble  cristià,  com  Cristo 
no  tingué  més  que  un  veritable  cos;  savis  i  ignorants,  rics  í 
pobres  formen  un  tot,  una  massa  compacta,  sens  distinció  de- 
jerarquia;  aquesta  democràcia  és  l'honor  de  la  nostra  Iglesia;: 
el  temple  és  la  casa  pairal  de  tots,  no  deuen  els  cristians  anar-hi 
per  classes,  no  dèu,  per  lo  tant,  la  paraula  divina  fer  diferen- 
cies, ni  predicar-se,  fóra  raríssimes  excepcions,  sermons  pels 
senyors  i  sermons  pels  pobres;  així  com  els  rics  moderns  cons- 
trueixen barris  pels  obrers  i  barris  pels  senyors;  no,  Cristo  de 
tots  els  ordres  socials  ne  feu  un  poble;  tots,  doncs,  devem  jun- 
tament postrar-nos  a  sa  presencia  i  oir  sa  divina  paraula;  mai 
s'ha  de  rompre  l'unitat  de  la  familia  humana  i  menos  en  la  pre- 
sencia de  Déu,  mai  és  més  saludable  la  paraula  evangèlica  que 
quan  se  predica  davant  de  tothom;  aleshores  se  veu  clarament 
que  amb  una  mateixa  mida  són  midats  els  rics  i  els  pobres;  el 
nivell  dels  socialistes  allí  està  admirablement  aplicat;  aleshores 
el  savi  s'humilia,  i  s'exalça  l'ignorant,  i  d'aquella  humiliació  en 
ve  un  augment  de  sabiduría.  Perquè'l  mateix  home  instruït 
troba  més  fàcil  educació  per  sos  sentiments  que  d'aquella  ma- 

nera  senten  amb  major  eficàcia  la  suau  influencia  de  l'humilíssim 
i  diví  fuster,  Fill  de  Maria. 

I  aquestes  idees  sobre  l'ús  de  la  llengua  natural  i  popular  en 
la  predicació  de  la  divina  paraula  estan  confirmades  per  tota  la 
tradició  i  llegislació  de  la  catòlica  Iglesia.  Cristo,  Redemptor 
de  l'humà  llinatge,  i  sos  apòstols,  en  la  llengua  vulgar  que'l 
país  parlava,  explicaven  la  Bona  Nova;  lo  mateix  feren  llurs 
successors  cercant  el  medi  d'atravessar  el  cor  i  no  de  delectar 
les  orelles  o  adular  l'instint  vanitós;  i  l'Esperit  Sant,  parlant 
per  boca  dels  Pares  tridentins,  fa  present  i  exposa  als  pastors 
d'ànimes  l'obligació  d'usar  la  llengua  familiar,  domèstica  i  pro- 
pria  de  la  terra  al  parlar  als  pobles  de  des  la  càtedra  sagrada. 
Els  concilis  provincials  tarraconenses  publicaren  constitució  es- 
pecial circa  concionandum  Ungim  cathalana,  i  aquesta  dispo- 
sició no  sabem  hagi  sigut  abolida,  ans  al  revés,  ens  consta 
d'algún  bisbat  en  que  fins  ara  s'exigia  al  predicador  permís 
especial  per  predicar  en  castellà. 

Potser  algú  culparà  al  clero  per  la  generalitzada  costum, 
quan  menos  en  les  ciutats,  de  predicar  en  castellà;  mes  aquí  és 
d'advertir  que  tot  orador  se  veu  obligat  a  condescendir  amb  les 
exigències  de  l'auditori,  en  quant  no  síen  immorals,  i  per  lo 
tant,  el  sacerdot  no  pot  menos  de  donar-se  davant  d'una  moda 
tirànica,  per  més  que  la  consideri  inconvenient;  i,  abans  de 
predicar  en  el  desert,  més  s'estima  predicar  en  castellà.  El  ca- 
talanisme fins  ara  ha  sigut  poc  pràctic:  tancat  dins  el  círcol  de 
la  poesia,  sa  influencia  s'és  poc  sentida  en  l'esfera  de  la  vida 
social;  potser  encara  es  trobarien  trovadors  qui  parlen  amb  sos 
fills  la  llengua  de  Castella,  nobles  catalans  qui  rebutgen  la 
catalana,  amb  lo  qual  demostren  que  ja  no  són  els  prous  de 
la  terra;  i,  per  desgracia,  en  la  mateixa  Iglesia  l'ús  de  la  llen- 
gua materna  troba  encara  molts  i  forts  obstacles. 


CAPÍTOL  VII 
La  llengua  de  Toració 


Es  molt  gran  la  semblança  que  hi  ha  entre  la  poesia  i  l'ora- 
ció: són  ambdues  espècies  d'un  mateix  genero,  si  de  la 
segona  mentalment  abstraem  l'influencia  sobrenatural  i  divina. 
Els  sants  de  gran  oració  han  sigut  grans  poetes:  així  veiem  en 
l'Antic  Testament  a  Moisès  i  a  David,  homes  qui,  segons  la 
Sagrada  Escriptura,  eren  grans  amics  de  Déu,  arribar  en  sa 
contemplació  a  parlar-li  cara  a  cara,  i  al  mateix  temps  deixar 
escrits  càntics  d'eterna  hermosura;  i  en  el  temps  de  la  Llei  de 
gràcia  són  innumerables  els  que  podríem  anomenar,  bastant 
recordar  a  Sant  Bernat,  Sant  Francesc,  Sant  Joan  de  la  Creu, 
i  les  verges  Teresa  de  Jesús  i  Rosa  de  Lima,  ànimes  totes  de 
tant  valenta  oració  com  força  poètica.  Doncs  bé,  ningú  dubtarà 
que  la  llengua  propria,  natural  i  adequada  de  la  poesia  és  la 
llengua  materna  del  poeta;  ni  ningú  dèu  tampoc  dubtar  que  la 
llengua  propria  i  adequada  per  orar  és  la  natural  de  X orador. 
I  comencem  per  aqueix  argument  que  podríem  qualificar  d'ex- 
perimental, perquè'ls  catalans  tenim  a  la  vista,  amb  una  eviden- 
cia que  no  admet  rèplica,  que  les  facultats  poètiques  d'un  poble 
es  manifesten  en  tota  la  seva  extensió  a  l'usar  la  llengua  pro- 
pria; que  estan  encongides  i  aminorades  si  l'instrument  d'ex- 
pressió és  un  idioma  foraster,  per  conegut,  ric  i  apropriat  que 
sia  a  la  poesia  en  general.  En  la  llengua  vulgar  tothom  hi 
canta:  desde'l  glosador  qui  no  sab  lletra,  fins  a  l'home  acadèmic 
qui  s'inspira  en  els  texts  hebraics,  grecs  i  llatins;  al  primer  se 

li  assecarà  la  dèu  poètica  si  perd  la  llengua  que  maneja  amb 
més  habilitat  i  gràcia  que'ls  mateixos  lletrats,  i  fins  el  segon 
perdrà  molt  a  l'expressar  en  altre  idioma  les  poètiques  concep- 
cions de  sa  fantasia  i  els  delicats  sentiments  de  son  cor.  No 
sabem  cap  català  qui  hagi  volat  molt  alt  en  el  cel  de  la  poesia, 
servint-se  d'ales  emmanllevades,  és  a  dir,  de  la  llengua  caste- 
llana; de  segur  que'l  mateix  mossèn  Verdaguer  no  fóra  tant 
admirable  poeta  com  és,  si  no  poetisés  en  català.  L'instint  na- 
tural ha  portat  als  poetes  d'aquesta  terra  a  cantar  en  la  nostra 
llengua,  i  l'instint  mai  falla. 

Això,  que  és  evident  en  la  poesia,  no  ho  és  menos  en  l'ora- 
ció. Encara  més:  la  llengua  natural  i  propria  és  imprescindible 
en  l'oració.  Pensa  tal  volta  la  piadosa  donzella  que  fa  les  ora- 
cions en  castellà,  i  sens  adonar-se'n  les  fa  en  català.  Perquè  la 
gent  de  moda  resa  en  idioma  foraster,  ella  també  ho  fa;  mes 
tingueu  per  segur  que  son  pensament  és  català,  que'ls  sentiments 
i  idees  que  son  cor  engendra  en  el  reculliment  d'esperit,  se  ves- 
teixen de  les  paraules  de  la  llengua  en  que  habitualment  parla. 
No  és  tant  fàcil  falsificar  l'interior  com  l'exterior  de  l'home;  la 
paraula  de  la  llengua  no  costa  de  dir-la  en  castellà;  mes  un  en- 
teniment qui  ha  vingut  a  la  vida  racional,  qui  desde'l  principi 
ha  exercitat  la  raó,  qui  de  continuu  encara  l'exerceix  en  català, 
és  català;  i,  per  lo  tant,  segons  l'antic  principi  filosòfic,  gene- 
rat sihi  simile,  això  és,  son  verb  mental  en  català.  L'oració 
cristiana  és  més  del  cor  que  de  la  boca,  és  un  moviment  de  l'es- 
perit, una  operació  de  l'ànima,  per  lo  qual  son  vestit,  això  és, 
la  manifestació  d'ella,  dèu  ésser  lo  més  lleuger  possible  per 
que  no  impideixi  cap  de  sos  moviments  naturals  ni  destorbi 
ses  hermoses  formes.  L'oració  en  llengua  estranya,  doncs,  sem- 
pre serà  freda;  podrà  vestir-se  de  paraules  elegants,  és  a  dir, 
podrà  tenir  les  condicions  amb  que'l  Sagrat  Evangeli  caracte- 
ritza l'oració  dels  gentils,  l'elegància  i  prolixitat,  mes  com  ella 
també  serà  purament  exterior,  no  serà  la  senzilla  i  pura  paraula 
del  cor  amb  que  Jesucrist  ens  ensenya  d'orar.  Es  més  fàcil  detu- 
rar el  moviment  de  l'esperit,  que  no  pas  fer-li  cambiar  aquell  que 
és  propri  de  sa  naturalesa;  així  la  conseqüència  de  la  costum  de 
pregar  en  llengua  forastera  és,  la  major  part  de  les  vegades, 
un  refredament  de  la  pietat,  la  superficialitat  de  la  devoció  i  un 

debilitament  de  la  vida  interior.  Aleshores  l'oració  no  és  refle- 
xiva; careix  de  la  vehemència  d'afectes  que  deuen  acompanyar- 
la;  no  estampa  en  l'ànima  una  impressió  duradera;  no  és,  en 
una  paraula,  la  flor  olorosíssima  que  naix  espontàniament  en  la 
terra  de  nostre  cor  vivificada  pels  raigs  del  sol  de  Justicia, 
Cristo  Senyor  Nostre,,  sinó  la  flor  exòtica  que  compreu  al  jar- 
diner vinguda  d'altres  paíssos,  tal  volta  fina  i  elegant,  mes  sens 
olor  ni  vida  i  que  prompte  ha  d'assecar-se. 

Recordem  sempre  amb  tendresa,  com  una  demostració  de 
fins  a  quin  punt  l'oració  es  lliga  amb  el  país  de  l'home,  aquell 
vers  del  psalm  136:  Qiwmodo  cantabimus  canticum  Domini 
in  terra  aliena?  Els  Profetes  d'Israel,  els  verdaders  adoradors 
de  Déu,  trets  de  son  país  i  transportats  a  Babilonia,  penjaven 
ses  arpes  en  els  sàlzers  de  prop  del  riu,  i  sa  llengua,  encastada 
al  paladar,  no  podia  articular  les  dolces  oracions  amb  que  ala- 
baven a  Jehovà  en  la  llengua  dels  Pares.  La  prova  més  forta 
del  descastament  d'un  home  és  que  digui  les  oracions  en  llengua 
estranya;  son  esperit  ha  d'haver  tingut  una  nova  generació. 
Vells  havem  trobat,  extrangers,  mes  vivint  de  molt  temps  en 
nostre  país,  haver  oblidat  ja  la  llengua  de  sa  pàtria,  i,  no  obs- 
tant, pronunciar  encara  en  ella  ses  oracions  fins  a  l'hora  de  la 
mort.  La  llengua  que  havem  mamat  juntament  amb  la  llet  de 
la  mare,  té  la  proprietat  de  despertar  a  l'esperit  ensopit,  iliu- 
minant-lo  i  escalfant  al  cor.  Un  dia  trobàrem  ajegut  en  terra  un 
home  a  qui  un  altre  en  baralles  havia  donat  una  ganivetada  al 
costat;  semblava  que  anava  a  finar,  i  l'exhortàrem  en  català 
sens  que  ell  donés  la  menor  senyal  de  tornar  en  sí,  quan  havent- 
nos  dit  els  circumstants  que  era  francès,  li  parlàrem  en  aques- 
ta llengua  a  fi  de  donar-li  l'absolució,  i  al  moment  aquell  esperit 
se  desvetllà,  ens  respongué  amb  efusió  de  l'ànima,  i  si  bé  amb 
feble  veu,  ens  manifestà  els  seus  sentiments  cristians.  Dit  sub- 
jecte, qui  després  curà  de  la  ferida,  parlava  en  català  tant  bé 
com  nosaltres,  mes  en  les  angunies  i  tenebres  d'aquella  hora, 
sols  quedà  il'luminat  oint  la  paraula  de  vida  en  la  nativa  llen- 
gua. I  és  perquè  a  Déu  devem  parlar-li  sens  careta;  la  comuni- 
cació d'esperits  en  que  consisteix  l'oració,  ha  de  fer-se  d'una 
manera  immediata,  sens  cosa  intermitja,  sens  embarràs  de  cap 
mena:  l'un  ha  de  juntar-se  amb  l'altre,  i,  per  lo  tant,  ha  de  que- 

dar  naturalment  espelit  tot  element  estrany;  s'atura  aleshores  la 
llengua  de  Toratoria  i  comença  Tingenuo  parlar  de  la  naturalesa. 

E  ma  boca  Uavors  no  sab  mentir  ni  ment. 
Puix  surten  mas  raons  del  centre  de  mon  pit. 

Tal  volta  els  devots  i  devotes  de  moda,  avesats  a  una  certa 
pietat  coíjiictona  i  elegant,  troben  nostres  idees  massa  radicals 
i  nostre  parlar  massa  dur;  mes  els  supliquem  sobretot  la  reflexió, 
i  que  parin  compte  en  lo  manifestat  en  un  dels  capítols  ante- 
riors, sobre  la  necessitat  de  fer  encaixar  la  naturalesa  amb  la 
gràcia,  per  que  la  pietat  cristiana  resulti  sòlida  i  maciça,  i 
si  per  nostra  paraula  no's  convencen,  oigan  les  següents  sapien- 
tíssimes  del  bisbe  de  Solsona,  Fra  Pere  de  Puigmarí,  en  una 
de  ses  pastorals  ensenyances:  «Jesucrist...  volgué  que  sos 
Apòstols  tinguessin  do  de  llengües,  perquè  les  llengües  s'aco- 
modessin a  les  ànimes,  i  no  les  ànimes  a  les  llengües,  i  ara  va 
al  revés,  i  per  això  s'hi  fa  tant  poc  fruit  en  la  república  Cristia- 
na.» De  consegüent,  una  de  dues:  o  la  teva  ànima  ha  perdut  ja 
la  naturalesa  catalana  i  s'ha  castellanitzat  o  afrancesat,  i,  per 
lo  tant,  l'oració  la  fas  naturalment  en  aquelles  llengües,  o  no; 
en  el  primer  cas  prega  enhorabona  en  llengua  extrangera,  per- 
què tu  també  ja  ets  extranger  a  Catalunya;  en  el  segon,  si  vols 
aprofitar  en  la  vida  espiritual  i  cristiana,  prega  al  Pare  celes- 
tial en  la  llengua  natural  i  materna. 

Al  principi  havem  parlat  de  la  semblança  entre  la  poesia  i 
l'oració,  i  ara  havem  de  tornar  a  la  comparança.  La  melodia, 
tant  en  la  poesia  com  en  la  música,  significativa  de  la  dolçor 
del  sentiment,  diu  clarament  que'l  càntic  surt  del  cor;  doncs  bé, 
escolteu  vosaltres  una  congregació  de  fidels  catalans  qui  ori 
en  català  i  una  altra  qui  pregui  en  llengua  castellana,  i  obser- 
vareu en  el  to  dels  primers  una  melodia  tendrissima,  i  al  revés, 
en  els  segons  notareu  una  remor  molt  diferent.  Estem  segurs 
de  que'ls  poetes  qui  han  cantat  l'oració,  mai  s'han  inspirat  oint 
l'oració  en  llengua  estranya.  Doncs  çia  què  ve  que  tant  sovint 
en  nostres  iglesies,  cada  dia  més,  oigam  cantar  i  passar  el 
Rosari  en  llengua  castellana,  resultant  un  rosari  bilingüe,  que 
té  sa  part  de  ridicol,  o  bé  unes  Avemaries  tant  desastrosa- 

ment  castellanes  que  farien  fugir  del  temple  als  piadosos  fills 
de  Toledo  o  de  Valladolid,  si  per  cas  les  sentissin?  Parli  a  Déu 
cada  poble  en  la  llengua  que  li  és  natural  i  propria,  i  aleshores 
no  sols  expressarà  millor  sos  pensaments  i  afectes,  sinó  que'ls 
compendrà  i  sentirà  millor  ell  mateix,  ja  que  la  paraula  mate- 
rial contribueix  tant  a  l'il•luminació  intel•lectual  de  l'home.  Sia 
el  cristià  dòcil  als  exemples  i  ensenyances  de  Déu,  i  si  Ell  ha 
volgut  parlar  a  cada  poble  en  la  llengua  que  li  era  natural  i 
propria,  no  vulgui  el  poble  apartar-se  d'aquesta  divina  ense- 
nyança parlant  al  Senyor  en  llengua  forastera. 


capítol  VIII 
La  vida  de  regió  afavoreix  la  moralitat  social 


ELS  principis  de  la  creencia  són  la  basa  de  la  moralitat  de 
la  vida  d'un  poble.  En  el  desenrotllament  del  valor  ètic 
d'un  país  tindran  indubtablement  eficàcia  altres  influencies,  mes 
la  basa,  el  gènesis,  la  llevor  essencial,  és  indubtable  que  és  la 
creencia  sencerament  seguida.  En  l'ordre  especulatiu,  en  un  sis- 
tema filosòfic,  l'ètica  dependeix  de  la  teodicea,  i  la  traducció 
pràctica  d'aquest  enllaç  relluu  en  la  vida  d'un  poble.  Si  el  Re- 
gionalisme, doncs,  com  havem  provat,  afavoreix  els  principis 
de  la  creencia,  igualment  fomentarà  la  moralitat  social  fent  flo- 
rir en  el  sí  de  la  ciutadania  aquells  nobilíssims  sentiments  que, 
plantats  pel  Criador  en  la  naturalesa  racional,  no  solament  l'em- 
belleixen, sinó  que  fan  armònica  la  vida  del  social  consorci. 

Ja  sabem  que,  parlant  d'una  manera  absoluta,  la  voluntat 
humana,  mentres  serva  la  llibertat,  és  sempre  capaç  de  moralitat, 
i  sos  actes,  de  consegüent,  provenen  i  reben  la  direcció  de  l'en- 
teniment de  l'home,  superior  per  sa  naturalesa  espiritual  a  totes 
les  condicions  externes  en  que  dèu  viure.  Precisament  les  ac- 
cions heroiques  dels  homes  són  generalment  practicades  en  con- 
dicions adverses,  i  aqueixa  mateixa  contrarietat  externa  augmen- 
ta la  sublimitat  de  la  virtut.  L'alzina  de  l'antic  poeta,  que, 
plantada  en  un  roqueral,  destroçada  pels  vents  i  per  la  mà  de 
l'home,  trau  la  brosta  més  rica  i  galana,  és  l'imatge  de  l'home, 
qui  floreix  en  la  virtut  en  mig  de  les  contradiccions  i  dificultats. 

Mes  el  Summo  Ordenador  de  l'humana  societat,  segons  l'en- 
senyança de  la  divinal  Escriptura,  tot  ho  disposa  suavitery  i  amb 

número,  pes  i  mida.  No  destina  tots  els  homes  a  hèroes,  no  vol 
que  sia  cosa  comuna  i  corrent  la  sublim  violència;  sinó  que  amb 
foments  naturals  crida  a  la  flaca  voluntat  humana  per  seguir  el 
recte  camí  del  ben  obrar  i  atènyer  el  nostre  darrer  fi.  L'aplanar 
montanyes  i  omplir  les  fondes  valls  per  fer  el  camí  més  suau, 
l'endolcir  el  dever  per  facilitar  el  sacrifici  que  amb  sí  porta,  és 
conducta  general  del  bon  Déu  en  el  govern  de  la  nostra  naturalesa. 
La  vida  regional  és  condició  favorable  a  la  virtut,  és  el  medi 
en  que  d'una  manera  més  esplendent  se  manifesta  i  multiplica 
l'esperit;  al  revés,  observeu  com  la  tendència,  anomenada  avui 
naturalista,  o  sia  la  vida  carnal,  tant  en  la  forma  literària  com 
en  la  pràctica,  cerca  els  grans  centres,  viu  i  prospera  al  fetor 
de  les  clavegueres,  i  no  sab  respirar  l'aire  puríssim  embalsamat 
per  la  flor  de  l'espígol  i  de  la  farigola.  Els  dolcíssims  sentiments 
naturals,  afavorits  per  l'influencia  regional;  l'excitació  continua 
que  la  llar  i  la  pàtria  exerceixen  sobre  l'home  qui  porta  vida 
regionalista,  són  una  condició  de  moralitat,  que  basta  contrapo- 
sar a  l'influencia  dels  moderns  centres  babèlics,  feix  d'homes 
sens  cap  lligam  espiritual  entre  ells,  units  solament,  general- 
ment parlant,  per  estímuls  materials  i  egoistes,  per  comprovar 
(;ue  la  força  de  les  circumstancies  en  l'un  cas  i  en  l'altre,  que 
Fimpuls  que  comunica  a  l'home  la  vida  regional,  o  el  que  reb  de 
la  vida  artificial  creada  per  raons  polítiques  i  concentrada  en  un 
sol  punt,  són  oposats  per  diametrum;  i  que,  per  lo  tant,  si  en  el 
primer  cas  la  planta  de  la  virtut  troba  una  terra  ben  disposta, 
en  el  segon  el  vici  la  troba  també  de  gran  fecunditat.  Observeu 
com  en  els  paissos  que  serven  la  forma  regional,  se  troba  gene- 
ralment morigeració  en  les  costums;  ningú  parla  de  costums  pa- 
triarcals en  els  grans  centres  polítics  moderns,  i  qualsevol  qui 
s'hi  pari  compendrà  com  són  dues  coses  antitètiques  i  inconci- 
liables.  I  és  precís  fixar-se  en  el  sentit  de  la  paraula  patriarcal, 
que  és  mot  enterament  regionalista,  i  que  manifesta  el  concepte 
d'aquesta  forma  social  en  el  sentit  que  nosaltres  l'havem  expli- 
cat. Mes  (iés  possible,  dirà  tal  volta  algú,  judicant-nos  excessi- 
vament crèduls,  la  vida  patriarcal  en  una  època  de  civilització 
avançada?  La  complicació  que  en  la  manera  d'ésser  de  la  pobla- 
ció porta  l'interès  mercantil  i  industrial,  çíés  compatible  amb  la 
forma  familiar?  (iPot  reviure  l'antiga  forma  gentilicia? 

Es  indubtable  que  la  naturalesa  condueix  poderosament  als 
homes  a  formar  membres  organitzats  del  gran  cos  social,  mem- 
bres vius,  qual  raó  d'ésser  no's  funda  en  raons  de  valor  mate- 
rial, sinó  espiritual,  i  que,  per  lo  tant,  tenen  una  consistència, 
duració  i  suavitat  superiors  a  lo  que  ix  tant  sols  del  càlcul  dels 
homes  o  bé  del  mercantilisme.  Atenent  al  passat,  havem  de  pre- 
parar Tesdevenidor.  Les  societats  ja  caigudes  qui  lograren  llar- 
ga existència  i  vida  noble,  els  paíssos  qui  tingueren  vera  civilit- 
zació, quals  progressos  encara  ara  estudiem,  trobem  que  estaven 
formats,  no  del  conjunt  d'innumerables  individuus  sens  lligam 
que'ls  fes  terra  apta  pel  conreu  i  per  Tedificació,  com  el  sorral 
del  modern  individualisme  egoista  i  xorc,  masses  fàcils  d'ésser 
regirades  per  les  passions  socials  que  anomenem  revolucions; 
sinó  que  l'entitat  social,  els  homes,  no  eren  grans  d'arena  mo- 
vediços,  ja  que,  units  entre  sí,  formaven  l'organisme  social,  en 
relació  amb  les  circumstancies  del  temps  i  del  país,  i  constituíen 
un  terreno  ferm,  sobre  del  qual  se  podia  edificar  per  llarg 
temps.  Les  antigues  castes  o  ^^/z 5^  segons  d'on  se  tracti,  és 
clar  que  no  podem  pensar  en  restaurar-les;  caigueren  ja,  no 
tenen  cap  consonància  amb  les  nostres  costums;  el  Cristianisme 
les  feu  desaparèixer  de  la  terra,  i  en  lloc  d'elles  vingué  lo  que 
encara  tenim,  l'esperit  regional,  qui  posseeix  d'una  manera  molt 
més  excel•lent  lo  bo  que  tenien  aquelles  antigues  formes  i  no  té 
els  inconvenients  d'elles;  se  funda  en  la  naturalesa  que  Cristo 
vingué  a  restaurar;  és,  per  lo  tant,  element  unificador,  dolcís- 
sim,  espècie  de  caritat,  i  no  té  la  duresa  egoista,  avassalladora, 
de  la  casta  i  de  la  gens;  puix  la  mateixa  naturalesa  ha  cuidat 
de  posar  entre  regió  i  regió  relacions  necessàries  i  imprescin- 
dibles, sens  que  hi  hagi  necessitats  antitètiques  entre  elles. 

Si  Egipte  i  Roma  i  altres  societats  i  nacions  nobilissimes 
visqueren  llargs  sigles;  si  podem  en  elles  contemplar  genera- 
cions il•lustrades  i  sòlides;  si  la  disciplina  de  les  humanes  facul- 
tats arribà  a  una  certa  perfecció,  solidant-se  les  institucions  so- 
cials, se  dèu  a  l'organisme  intern  d'aquelles  societats,  qui  les 
preservava  d'aquesta  continua  mudança  i  falta  de  fixesa  dels 
pobles  moderns,  i  dins  poc  temps  fa  paor  que  ja  ni  pobles  podran 
ésser  anomenats,  sinó  turbes.  Mes  aquells  organismes,  a  la  seva 
moda  admirables,  formats  principalment  pel  dret  positiu,  devien 

tenir  existència  transitòria,  portar  entre  ells  relacions  dures, 
difícils  d'armonitzar,  i  a  la  fi  parir  un  antagonisme  entre  homes 
i  homes,  ciutadans  d'una  mateixa  pàtria,  rompent  l'inestimable 
unió  que  dèu  regnar  entre  la  germanor  humana. 

Quan  l'Esperit  diví  vingué  a  la  terra,  pels  infinits  mèrits  de 
Cristo,  per  tornar  a  informar  al  món,  els  artificis  formats  per 
la  política  humana  caigueren,  reapareixent  la  naturalesa  baix  la 
protecció  de  la  gràcia  divina,  com  a  bona  mare  de  l'humana  so- 
cietat. D'entre  totes  les  èpoques  de  l'historia  humana  la  que 
més  pot  ésser  anomenada  època  regionalista  per  excel•lència 
és  l'Edat  Mitjana.  Fou  temps  d'una  gran  varietat  i  d'una  admi- 
rable unitat:  unitat  en  lo  substancial  i  varietat  en  lo  accidental; 
l'autoritat  fou  ungida  i  declarada  espècie  de  sacerdoci;  les  lli- 
bertats populars  que  cada  terra  criava  eren  també  cosa  sagrada 
i  davallada  de  Déu,  per  lo  qual  l'antinòmia  moderna  entre 
autoritat  i  llibertat  que  té  al  món  en  conflicte  permanent,  no 
existia;  l'impuls  agitador  de  les  commocions  socials  i  revolucions 
polítiques  estava  en  gran  manera  contingut,  essent  garantia 
d'aqueix  bé  el  regionalisme  format  baix  l'influencia  cristiana. 

La  consideració  de  la  forma  regional  tot-d'una  fa  veure  la 
major  facilitat  de  resoldre  en  ella  el  gran  problema  de  l'autori- 
tat i  la  llibertat;  el  despotisme  i  l'anarquia  prosperen  amb  pre- 
ferència en  les  grans  unitats;  i  en  èpoques  de  debilitat,  com  la 
nostra,  en  que  falta  un  vigorós  element  que  informi  la  societat, 
té  més  facilitat  de  viure  una  comunitat  reduida,  que  no  les  ex- 
tensissimies  que  amen  els  uniformistes.  Un  gran  cos  per  viure  i 
treballar  demana  un  gran  esperit;  i  aqueix  avui  dia  (iaon  se 
troba? 

La  moralitat  social  és  la  sanitat  de  la  vida  social;  la  corrup- 
ció ve  després  de  la  descomposició;  desorganització  i  corrupció 
volen  dir  lo  mateix;  l'organisme  social  antic  gairebé  es  pot  dir 
que  ha  desaparegut;  per  lo  qual  dèu  treballar-se  en  fer  reviure 
l'instint  social,  i  aqueix  sempre  persevera  més  fàcilment  en  la 
regió;  i  si  ha  mort,  rebrota  sobre  l'arrel.  Quan  un  arbre  s'és 
assecat,  no  espereu  que  les  branques  treguin  nous  brots:  l'arrel 
és  la  que  guarda  la  vida;  així,  quan  l'edifici  polític  perd  la  vir- 
tut, devem  cercar-la  en  les  arrels  permanents  de  la  vida  civil 
entre'ls  homes:  la  regió  i  la  religió. 


capítol  IX 


Del  sentiment  de  pàtria 


N 


"Necessitem  avui  dia  vincles  d'unió  social  i  política,  i  al 
tractar  nosaltres  de  regionalisme,  no  intentem  disgrega- 
cions, ni  volem  divisions;  sinó  que,  al  combatre  l'unitarisme,  tre- 
ballem per  l'unió  verdadera,  qualitat  més  espiritual  que  física, 
de  la  que  l'unitarisme  és  solament  una  ficció  externa,  que  no 
dura,  i  que  en  lloc  de  portar  l'armonía  humana,  acaba  per  la 
dísolució  dels  núcleus  que  la  naturalesa  ha  posat  com  a  fona- 
ment de  la  societat  entre'ls  homes. 

Engendra,  naturalment,  la  vida  regional  nobilíssims  senti- 
ments, que  són  com  els  lligams  i  tendrums  que  junten  entre  sí 
els  membres  del  cos  social  i  li  donen  força.  Podem  caracteritzar 
la  vida  en  la  regió  com  la  forma  adequada  i  natural  de  l'exercici 
de  l'amor  social,  així  com  la  concupiscència  es  el  conseqüent 
comú  de  la  vida  de  centralització  política.  Es  l'amor  virtiis  uni- 
tiva,  segons  l'antiga  màxima,  i  veurem  ara  com  el  regionalisme 
fomenta  les  diferentes  branques  d'aqueix  dolcíssim  principi  uni- 
tiu  de  l'humana  espècie,  que  dèu  ésser  al  mateix  temps  l'orde- 
nador de  les  relacions  socials. 

La  veritable,  natural  i  constant  amor  de  pàtria  naix  en  la 
regió;  fóra  d'ella  podrà  produir-se  un  sentiment  semblant  a 
aquella  afecció,  una  aproximació,  mes  no  ella  mateixa  amb 
tota  sa  substància,  integritat  i  hermosura:  Magis  enim  ama- 
mas  qiios  nobis  unit  generationis  origo,  aiit  conversationis 
íisíis,  aiit  aliquid  hiijasmodi,  qiiam  res  qiias  soliim  nobis  unit 

hiimanae  natiirae  societas.  Aqueix  admirable  text  de  Sant  To- 
màs (1)  ens  dóna  amb  claretat  insuperable  la  gènesis  dels  sen- 
timents patriòtics,  dels  quals  és  mare  la  naturalesa;  amor  d'una 
eficàcia  molt  superior  al  que  prové  purament  de  la  societat 
humana.  El  sentiment  de  pàtria  que's  cria  en  la  regió  té  una 
verdadera  semblança  amb  l'amor  filial;  és  la  pàtria  verament  la 
nostra  mare,  la  causa  de  lo  que  som;  en  sa  virtut  estava  con- 
tinguda la  nostra  virtut  com  l'efecte  en  la  causa;  som  lo  que  som 
perquè  ella  és  lo  que  és;  som,  en  realitat,  el  fruit  d'ella,  i  com 
el  fruit  designa  la  bondat  de  l'arbre,  així  els  naturals  de  la 
regió  manifesten  la  virtut  que  ella  posseeix.  El  gran  principi  de 
la  solidaritat  humana  té  raó  d'ésser  principalment  en  la  vida 
regional;  podem  fàcilment  quedar-nos  amb  la  conciencia  tran- 
quila  veient  que  a  Madrid  se  fan  disbarats,  ens  estarem  amb 
les  mans  plegades  perquè  rès  hi  podem  fer,  els  considerem  res 
inter  alios  acta;  mes  si  la  cosa  passa  al  costat  de  casa,  si  a 
nostres  ulls  se  fan  els  disbarats,  si  d'una  manera  directa  i  im- 
mediata les  nostres  afeccions  ne  queden  resentides,  la  concien- 
cia no'ns  deixarà  tranquils,  el  sentiment  de  pàtria  fort  i  vivís- 
sim,  imperatiu  com  un  dever,  perquè  en  realitat  ho  és,  ens 
empenyerà  a  obrar  destruint  la  torpíssima  indiferència  del  nos- 
tre esperit.  Aquesta  identificació  entre  l'home  i  la  pàtria  és  el 
principi  i  causa  de  la  fortalesa  i  constància  de  l'amor  que  a  l'ül- 
tima  se  li  té,  constituint-lo  gairebé  un  instint  que  naturalment 
trobem  en  nosaltres,  part  espiritual  i  part  material,  que's  no- 
dreix dels  sentiments,  de  les  idees,  de  les  costums,  de  la  vista 
de  les  montanyes,  costes,  viles,  etc,  de  la  regió  que'ns  ha 
engendrat  i  en  que  havem  viscut. 

Aqueix  sentiment  instintiu  és  un  principi  civilitzador.  EH 
lliga  a  la  terra  la  tribu  vagant;  fa  florir  l'esperit  de  familia; 
cria  una  tradició,  verdadera  veu  docent  de  l'experiència  de  les 
generacions  passades;  els  fruits  d'aquella  terra  han  alimentat 
la  seva  vida  corporal  i  sa  religió  perfecciona  son  esperit;  per  lo 
qual,  identificat  així  amb  la  pàtria,  l'amor  d'ella  és  per  l'home 
com  un  instint  de  conservació;  la  solidaritat  i  identificació  és 
tant  absoluta  que  és  cosa  naturalíssima  que  l'home  mori  per 

(1)    Co/7/.  Gen/.,  llib.  I,  cap.  xci. 

la  pàtria.  Es  no  conèixer  la  naturalesa  humana  pensar  que'ls 
homes  han  d'amar  i  fer  sacrificis  per  aqueixa  idea  abstracta  de 
pàtria,  per  aqueixa  mare  desconeguda  que  és  la  pàtria  en  els 
sistemes  unitaristes.  Qui  no  coneix  a  sa  mare  no  l'estima;  si  la 
coneix  sols  de  nom,  son  amor  és  també  molt  superficial;  i  la 
mare  pàtria  en  els  dits  sistemes  és  sols  coneguda  d'una  manera 
gens  a  propòsit  per  inspirar  amor. 

Hi  ha  dos  sentiments  semblants  al  que  estem  descrivint, 
amb  ell  relacionats  i  que  fàcilment  se  poden  confondre  amb  el 
sentiment  de  pàtria.  El  sentiment  humà,  fundat  en  l'unitat  de 
naturalesa  entre'ls  homes  i  que'ns  lliga  a  tots  els  uns  als  altres, 
i  el  sentiment  nacional,  nascut  de  l'unitat  de  lleis  o  institucions 
fonamentals  entre  diferents  pobles  qui  formen  una  nació.  Amb- 
dós són  nobilíssims,  devem  conreuar-los  amb  amor;  mes  les 
relacions  humanes,  per  ésser  perfectes,  necessiten  ademés 
aqueix  sentiment  de  pàtria,  essencialment  regionalista,  que  fixa 
la  certa  vaguedat  del  sentiment  humà  i  dóna  força  al  sentiment 
nacional.  El  sentiment  de  pàtria,  per  lo  mateix  que  prové  més 
immediatament  de  la  naturalesa,  que  té  encara  molt  d'instintiu, 
que's  conserva  i  s'enforteix  amb  la  pràctica  de  la  vida,  que  no 
necessita  raciocinis  per  ésser  comprès,  dèu  ésser  més  conreuat 
en  una  època  democràtica,  en  la  que'l  poble  vol  guiar-se  més 
per  sí  mateix,  i  en  que,  per  lo  tant,  l'influencia  dels  grans  prin- 
cipis és  més  dèbil,  i  el  desig  de  glòria  desapareix. 

Per  això  diguérem  anteriorment  que  les  grans  unitats  políti- 
ques han  tingut  raó  d'ésser  com  a  instruments  de  la  Providencia 
de  Déu  en  la  civilització  i  cristianització  del  món;  mes  un  cop 
el  gran  Pare  de  famílies  de  l'humana  espècie  ha  trencat  les 
barreres  que  separaven  homes  d'  homes,  pobles  de  pobles,  el 
sentiment  humà,  sobrenaturalitzat  per  la  caritat  cristiana,  ha 
d'ésser  la  potencia  civilitzadora  i  la  que  porti  la  Veritat  fins 
als  últims  termes  de  la  terra.  Havem  vist  al  gran  Pontífix,  qui 
seu  en  la  cadira  de  Sant  Pere,  voler  desfer-se  de  tota  protecció 
política  en  les  missions  d'Orient,  i  avui,  l'acció  pontifical,  segons 
lo  que  bonament  se  pot  compendre,  tira  a  espiritualitzar  total- 
ment el  ministeri  de  la  propagació  evangèlica.  Es  cert  que'l 
sentiment  polític,  que  moltes  vegades  confonem  amb  l'amor  de 
pàtria,  té  en  determinades  circumstancies  una  gran  potencia; 

que  l'historia  ens  mostra  pobles,  com  el  romà,  en  els  qui  aquest 
sentiment  civilista  ha  estat  revestit  de  gran  noblesa  i  posseït 
d'una  admirable  fecunditat.  L'amor  a  la  ciutadania  empengué 
a  empreses  heroiques,  inspirà  sacrificis  i  mantingué  aquella 
civilització,  precursora  de  la  cristiana.  Mes  aqueix  sentiment 
polític,  potentíssim  i  avassaliador  en  ocasions,  potser  té  més  el 
caràcter  de  passió,  i  per  lo  tant,  així  com  posseeix  una  gran 
força,  no  té  la  duració  ni  la  constància  del  sentiment  de  pàtria 
nascut  de  la  mateixa  naturalesa.  Interdiim  amor  qui  est  ex  ali- 
qiia  passionej  fit  intensior  amore  qui  est  ex  naturali  origine. . . 
sed  facilius  trànsit  (1).  Per  això  veiem  ara,  decaiguts  els  grans 
estats  unitaris,  reaparèixer  l'amor  regional,  no  sols  en  el  poble, 
en  el  qual  mai  falla  ni  pot  fallar,  perquè  sa  vida  està  limitada 
a  son  afrau,  sinó  també  en  les  grans  intel•ligències,  més  fàcils 
de  quedar  enlluernades  per  la  resplandor  de  les  polítiques  uni- 
tats. Cada  dia  veiem  d'això  nous  síntomes,  i  no  volem  passar 
sens  consignar-ne  aquí  un  que  no  deixa  de  tenir  la  seva  impor- 
tància. L'iliustre  historiador  Mommsen  (2),  en  sa  Historia  ro- 
mana, deixant  en  els  darrers  volums  donats  a  l'estampa  la  rela- 
ció de  les  lluites  entre  la  monarquia  i  la  república  com  a  ja 
bastant  explicades,  fa  l'historia  de  les  diferentes  províncies  del 
gran  imperi,  cosa  que  fins  ara  ningú  havia  fet.  Tothom  se'n 
torna  a  casa;  feliç  resolució  que  salvà  al  fill  pròdic  i  a  molts 
d'altres;  l'universalitat  de  l'amor  no  impedeix  per  rès  l'amor  al 
nostre  reco;  aqueix  és  el  permanent,  indestructible,  dolcíssim 
i  superior  a  tota  variació,  puix  que  naix  de  la  mateixa  natura- 
lesa. El  menyspreu  de  lo  propri  és  sempre  mala  senyal,  no 
devem  mai  fiar-nos  dels  partits  qui  tot  ho  volen  anar  a  cercar 
fóra  de  casa;  l'amor  ben  ordenada  comença  per  sí  mateix,  i 
per  això  nosaltres  no  podem  menos  de  saludar  amb  amor  la  ten- 
dència a  estudiar  i  restablir  nostres  coses,  l'afició  a  la  litera- 
tura, al  dret,  a  l'indústria  o  a  la  llengua  del  país. 

^De  què's  nodrirà  el  sentiment  de  pàtria  en  el  català  si  li 
prenen  totes  aquestes  coses?  ç^D'aqueix  concepte:  pàtria  espa- 
nyola? En  primer  lloc  l'immensa  majoria  dels  ciutadans  ignora 


(1)  Cont.  Gent.,  Hib.  I,  cap.  XCI. 

(2)  Museon,  vol.  VI,  núm.  4. 

5.  —  Obres  completes.  IV 

la  si<j^nificació  de  tal  concepte;  és  cert  que  venturosament  havem 
vist  en  algunes  ocasions  tots  els  pobles  d'Espanya  sacrificar-se 
i  treballar  per  la  pàtria  comuna,  mes  això  passa  solament  en 
circumstancies  extraordinàries  i  per  lo  mateix  rares,  i  ademés 
exigeix  en  les  persones  qui  dins  de  les  societats  ocupen  els 
primers  llocs,  unitat  en  el  pensament  i  que'l  poble  els  respecti. 
Avui,  desgraciadament,  no's  troben  aquestes  dues  circumstan- 
cies. L'unitat  de  pensament  ha  desaparegut,  i  potser  fins  el 
pensament;  el  ventre  enfosqueix  el  cap;  no  són  els  homes  capa- 
ços d'una  pàtria  ideal,  no  comprenen  la  missió  providencial 
d'una  nació,  i,  per  lo  tant,  el  sentiment  nacional  ha  minvat  terri- 
blement; i  si  la  jerarquia  social  ha  perdut  tal  sentiment,  no'l 
podrà  tenir  el  poble,  qui'l  posseeix  de  rebot,  fins  quan  se  tracta 
d'una  nació  gloriosa.  Ademés,  el  poble  avui  no  té  verdader  res- 
pecte ni  amor  a  la  jerarquia,  i,  de  consegüent,  no  podria  rebre 
d'ella  aqueix  sentiment  polític  fins  en  el  cas  d'existir. 

El  senzill  anàlisis  del  sentiment  de  pàtria  que  acabem  de  fer, 
creiem  que  és  suficient  per  provar  que  si's  vol  altra  vegada 
estrènyer  aquest  fortíssim  vincle  d'unió  social,  principi  de 
benestar  públic  i  de  moralitat  política,  és  necessari  acudir  a  la 
regió.  Els  qui  van  contra  d'aquesta,  els  qui  voldrien  destruir 
aqueix  ver  sentiment  de  pàtria,  nascut  de  la  regió,  ens  fan 
l'efecte  d'un  home  qui,  veient  destruida  una  magnifica  arbreda, 
treballés  encara  per  arrencar  les  rabaces,  que  vives  sota  terra 
són  capaces  de  treure  brots  i  repoblar  l'antic  bosc.  Si  les  actuals 
nacions  volen  veure  altre  cop  reflorir  el  sentiment  de  pàtria, 
ho  han  de  cercar  per  ministeri  del  regionalisme;  de  lo  contrari, 
dissipat  aquell  nobilíssim  sentiment,  finirà  sens  remei:  no  és  la 
regió  l'enemiga  de  la  pàtria  comuna;  al  revés,  d'ella  reb  sa 
substància  vital. 


capítol  X 


Com  la  vida  regional  fomenta  Fesperit  de  família 


Es  la  familia  la  substància  i  basa  de  l'organització  social. 
La  decadència  social  suposa  decadència  en  la  familia; 
i  quan  aquesta  és  vigorosa,  moral,  unida  i  intel•ligent,  la  socie- 
tat no  pot  deixar  de  posseir  aquestes  excel•lents  qualitats.  La 
regeneració  social,  la  reconstrucció  social,  ha  de  començar  per 
la  reconstrucció  de  la  familia;  el  treballar  fóra  d'aquesta  idea 
és  treball  inútil;  si  bé  un  sentiment  transitori  pot  lograr  en 
alguna  ocasió  comunicar  a  una  generació,  en  la  que  la  familia 
estigui  miserablement  relaxada,  un  moviment,  no  diem  vigorós, 
mes  sí  fébrilment  violent,  la  cosa  no  serà  de  durada,  ni  consti- 
tuirà una  senyal  de  sanitat  de  vida,  sinó  de  que  no  s'han  apagat 
encara  en  ella  els  naturals  instints. 

Es,  per  lo  tant,  d'importància  suma,  tractant-se  del  regio- 
nalisme, l'estudiar  si  en  ell  la  familia  troba  no  solament  condi- 
cions de  felicitat,  sinó  si  afavoreix  més  l'esperit  de  familia,  que 
no  pas  l'unitarisme.  El  gran  argument  a  favor  nostre  el  consti- 
tueix el  fet  històric  que  creiem  té  una  generalitat  admirable. 
A  França  la  disolució  de  la  familia  ha  arribat  a  un  extrem 
espantós.  La  disgregació  arriba  fins  al  matrimoni,  basa  i  ori- 
gen de  la  familia;  marit  i  muller  estan  lo  menos  units  possible 
perquè  pugui  subsistir  el  vincle  conjugal.  Posem  els  ulls  en 
nostra  Espanya,  i  veurem  que  l'esperit  de  familia  és  més  vigo- 
rós en  aquells  paíssos  que  posseeixen  encara  més  viu  l'esperit 
regional.  L'amor  a  la  casa  pairal,  el  desig  de  la  conservació 

del  patrimoni  o  de  Tindustria,  l'ordenació  jeràrquica  familiar,  és 
superior  allà  on  se  conserva,  si  bé  molt  decaiguda,  la  vida  re- 
gional que  no  pas  en  els  restants  llocs  que  s'han  confós  amb 
el  gran  tot,  nació.  Amb  el  ben  entès  que,  entre  nosaltres  matei- 
xos, tothom  qui  no  sia  cego  ha  de  veure  que  a  proporció  que 
l'organisme  particular  del  país  s'ha  anat  debilitant,  al  mateix 
compàs  s'ha  relaxat  també  l'organització  familiar,  dissipant-se 
l'esperit  de  familia.  Tal  volta  algú  oposarà  l'exemple  de  la  po- 
tentíssima  familia  romana;  mes  aquí  hi  ha  dues  observacions 
a  fer.  En  primer  lloc,  aquella  entitat  era  més  civil  que  natural, 
i  això  repugna  i  és  impossible  avui  dia  en  virtut  del  major  per- 
feccionament que  ha  adquirit  la  persona  humana  a  conseqüència 
de  l'encarnació  de  Déu;  i  ademés,  l'observació  atenta  de  la  civi- 
lització romana  demostra  que  ella,  més  que  en  un  unitarisme, 
consistia  en  una  generalitat  de  principis  que  permetien  a  cada 
regió  una  espontaneïtat  que  avui  estem  molt  lluny  de  poder 
tenir. 

Per  la  virtut  natural  de  sa  essència  el  regionalisme  afavo- 
reix l'esperit  de  familia,  així  com  Tunitarisme  el  pertorba. 
Aquest  últim  treu  al  ciutadà  de  casa  seva  i  el  porta  als  grans 
centres;  totes  les  concupiscències  que  desperten  els  apetits 
humans,  allí  es  reuneixen,  i  la  passió,  més  forta  que  la  natura- 
lesa, tira  a  l'home  lluny  de  la  seva  llar,  venç  els  nobilissims 
sentiments  més  purs,  però  menos  violents,  i  l'afecció  domèstica 
queda  o  morta  o  esmortuida.  Fins  suposant  a  l'home,  lo  que  per 
terme  general  no's  pot  suposar,  com  a  un  sér  racional  perfet 
qui's  guia,  no  per  l'afalagament  de  la  passió,  sinó  pel  dictamen 
de  la  raó,  les  circumstancies  el  porten  en  dit  sistema  lluny  de 
la  familia.  La  regió  queda  deserta;  la  vida  política,  literària, 
artística  i  mercantil  se  reconcentra  en  virtut  de  la  solidaritat 
indestructible  dels  interessos  humans;  fins  la  mateixa  vida  ecle- 
siàstica, que  és  d'origen  celestial,  participa  d'aquesta  atracció, 
i  aleshores  l'home  qui  se  sent  amb  algunes  facultats,  necessitant 
una  gorga  més  gran  per  nadar,  fuig  de  la  regió,  es  deslliga, 
per  lo  tant,  de  la  familia  i  son  dolcíssim  i  vivífic  esperit  deixa 
d'alenar-lo.  Per  molta  que  sia  l'afició  que  a  la  familia  porti,  no 
pot  deixar  de  prescindir  d'ella,  ja  que  la  posició  social  de  que 
disfruta,  o  les  facultats  personals  que  posseeix,  fan  indispensa- 

ble  la  seva  presencia  en  el  centre  que  conté  la  vida  política  i 
social  del  país. 

El  regionalisme  té  per  principi  no  tocar  les  coses  del  lloc 
aon  Déu  les  ha  posades,  de  la  terra  en  que  la  naturalesa  les 
cria,  i  si  bé  vol  el  perfeccionament  d'elles  en  virtut  de  l'estudi 
i  comparació  amb  les  altres,  per  lo  mateix  que  ama  el  progrés, 
aborreix  la  destrucció  o  l'adulteració,  considera  crim  la  sofisti- 
cació social.  Amem,  doncs,  la  veritat  de  la  naturalesa,  i  tot 
sistema  que  porti  la  destrucció  de  qualsevol  de  les  seves  institu- 
cions dèu  ésser  combatut  i  abandonat;  per  això  la  família  es  cria 
sana,  vigorosa,  feliç  en  la  vida  regionalista,  havent-hi  una 
verdadera  identificació  entre  la  vida  regional  i  la  vida  familiar. 
Diguérem,  al  provar  que  l'Iglesia  és  regionalista,  que  cada 
home  en  sa  regió  podia  completar  sa  vida  religiosa,  i  el  nostre 
ideal  ha  d'ésser  també  que  cada  ciutadà  pugui  igualment  en  ella 
completar  sa  vida  civil  i  social.  I  no's  cregui  ningú  que  siem 
exclusivistes  de  nostra  terra,  que  vulguem  que'l  català  no  degui 
traspassar  els  termes  de  Catalunya,  com  el  monjo  no  pot  eixir 
fóra  dels  septa  monasterii;  al  revés,  estem  convençuts  de  que 
una  educació  perfecta  del  jovent  exigeix  veure  lo  de  fóra  casa 
amb  esperit  observador  i  pràctic,  per  enriquir  la  nostra  civi- 
lització amb  els  elements  bons  que's  troben  en  altres  punts; 
mes  la  recta  sabiduría  ensenya  que  no  devem  acomodar  la  nos- 
tra pàtria  a  lo  que  trobem  fóra  d'ella,  sinó  que  això  devem  aco- 
modar-ho a  nostre  país  i  convertir-ho  en  substància  nacional. 

En  dues  coses  principalment  se  manifesta  l'exceliencia  i  uti- 
litat social  de  l'esperit  de  família,  admirablement  fomentat  per 
la  vida  regional:  en  l'ordenació  jeràrquica  entre'ls  seus  membres 
i  en  la  conservació  i  consegüents  avenços  de  son  patrimoni  o  de 
sa  indústria.  Havem  oít  referir  d'un  gran  proprietari,  ja  difunt, 
senyor  d'una  casa  d'antiquíssima  soca  en  una  important  encon- 
trada  de  Catalunya,  qui  deia  que  en  ella  tt)thom,  fins  els  fema- 
ters,  li  eren  parents;  mes  quan  la  tendència  centralitzadora 
porta  a  l'home  lluny  de  sa  casa,  quan  l'absencia  fa  que  no's 
pugui  freqüentar  amb  sos  parents,  naixent  entre  ells  diversitat 
de  costums  i  d'interessos,  (equina  ordenació  i  calor  d'afectes  pot 
haver-hi  entre  aquells  qui  són  vivificats  per  una  mateixa  sang? 
L'antiga  casa  catalana  és  un  admirable  exemplar  de  pur,  fecond 

i  dolcíssim  esperit  de  família.  No  solament  lligava  aquest  vin- 
cle entre  sí,  a  les  tres  o  quatre  generacions  qui  vivien  en  una 
mateixa  llar,  sinó  que,  eixint  d'allí,  com  de  manantial  abundós, 
s'extenía  pels  costats,  i  els  oncles  i  les  ties  i  els  cosins  for- 
maven ja  un  verdader  poble,  de  manera  que  aquest  venia  a 
ésser  una  extensió  de  la  família.  Els  actuals  sistemes  polítics  i 
l'ordre  social  que  a  sa  ombra  ha  crescut,  impossibiliten  aquesta 
hermosíssima  forma  de  vida;  a  conseqüència  d'haver-se  posat  les 
coses  fóra  de  lloc,  sofisticada  la  vida  civil,  amb  els  immorals 
interessos  polítics  traïdorament  corruptors,  puix  presenten  com 
a  cosa  lícita  i  de  dret  diví  la  conquista  del  govern  de  la  nació, 
la  vida  pública  posada  a  immensa  distancia  de  les  regions, 
exempta  de  tota  benefactora  influencia  religiosa  o  domèstica, 
divorciada  enterament  de  la  vida  familiar,  tot  això  que  prové 
de  l'unitarisme  polític  anti-natural  i  anti-cristià  que  avui  regeix, 
ha  criat  un  esperit  brutalment  individualista,  egoista,  tirànic  i 
carnal  que  forma  l'atmosfera  que  avui  respirem,  esperit  antitè- 
tic a  l'esperit  de  familia,  disolvent  de  tot  humà  consorci,  i  que 
nosaltres  creiem  que  és  el  que  Cristo  anatematitzà  amb  el  nom 
d'esperit  de  món. 

I  perquè'l  lector  no  prengui  aquestes  idees  com  a  una  con- 
seqüència de  l'esperit  teològic  del  qui  ara  les  estampa,  volem 
transcriure  textualment  el  concepte  de  Taine,  positivista  famós, 
quan  al  parlar  dels  últims  temps  de  l'antic  Règimen  a  França,  que 
transformà  la  vida  pública  del  país  en  un  pur  artifici,  que  fun- 
cionava en  la  capital,  convertida  en  centre  absorbent  de  diver- 
timents, delícies  i  abundància,  en  estómach  de  la  nació,  com  ara 
ja  succeeix,  si  bé  d'una  manera  més  vulgar,  a  Espanya,  i  cada 
dia  succeirà  més,  escriu  les  següents  ratlles  de  pregon  sentit: 
Cest  le  dernier  trait  du  régime  qui,  après  avoir  dérobé 
Vhomme  aux  aff aires  publiques,  à  ses  aff aires  prop  res,  au 
marià  ge,  à  la  famille,  le  prend  avec  tous  ses  sentiments  et 
toutes  ses  facultés,  pour  le  donner  au  monde,  lui  et  tous  les 
siens  (1). 

La  restauració  de  la  familia  suposa  la  restauració  de  la  vida 
regional;  fóra  d'aquesta,  l'esperit  de  familia  es  desvaneix;  pot 

(1)    VAneien  Régime,  cap.  II. 

haver-hi  en  la  vida  del  centralisme  marits  i  mullers  qui  s'amen 
tendrament,  fills  qui  respecten  als  pares,  i  germans  qui  estimen 
als  germans,  puix  la  naturalesa  humana  mai  es  corromp  del  tot; 
mes  l'entitat  casa  desapareix,  i  l'esperit  de  familia  queda  sofo- 
cat  pel  descastat  i  grosser  esperit  de  món.  En  tals  situacions 
minven  els  sentiments  naturals  i  augmenten  les  afeccions  artifi- 
cials 0  convencionals;  la  simplicitat  de  la  naturalesa,  la  placè- 
vola  vida  de  familia,  no  acontenta  als  estragats  gustos;  l'amor  a 
la  casa  queda  sec  baix  l'ardent  influencia  de  les  concupiscèn- 
cies; la  nació  no's  compon  de  cases,  sinó  d'individuus,  per  lo 
qual  els  estats  organitzats  de  tal  conformitat  estan  pròxims  a  la 
desorganització. 

Un  cop  destruïda  o  debilitada  la  casa,  la  societat  reb  una 
forta  sotragada,  com  si  a  un  edifici  li  treguessin  la  principal 
pedra  del  fonament.  Prescindim  ara  del  defecte  moral  d'una  so- 
cietat qui  té  relaxada  la  familia,  d'una  nació  qui  no  té  per  prin- 
cipal element  constitutiu  la  casa,  i  considerem  l'assumpto  baix 
un  aspecte  més  material.  L'agricultura  i  l'indústria  gaudeixen  de 
grans  ventatges,  quan  en  la  societat  la  familia  o  casa  té  consis- 
tència i  soliditat.  Els  moderns  han  caigut  en  la  contradicció  de 
que  al  mateix  temps  que  d'una  part  ponderen  les  ventatges 
de  l'associació,  pel  progrés  de  l'agricultura  i  de  l'indústria, 
d'altra  han  treballat  per  la  destrucció  de  la  casa;  associació  na- 
tural i  fecundíssima,  qui  no  sols  conrea  les  idees  i  afectes  mo- 
rals, sinó  les  terres  i  els  oficis  qui  serveixen  pel  manteniment 
material  dels  homes.  La  tradició  és  una  condició  de  progrés, 
tant  en  l'ordre  moral  com  en  el  físic,  i  la  familia  agrícola  o  in- 
dustrial qui  posseeix  la  tradició  dels  coneixements  pràctics,  el 
natural  afecte  a  un  ram  de  treball  que  passa  de  generació  en 
generació,  i  fins  el  sentiment  de  glòria  de  que  la  seva  casa 
avanci  a  les  demés  del  mateix  ofici,  no  sols  pels  majors  guanys, 
sinó  també  per  l'avenç  en  l'art  que  professa,  és  indubtable  que 
constitueix  el  més  fort  element  de  progrés  per  un  país.  Cata- 
lunya estava  plena  d'una  multitut  de  glorioses  dinasties  de 
pagesos,  menestrals  o  mercaders,  qui  no  amagaven  la  cara 
davant  del  gran  senyor,  perquè  posseíen  una  noblesa  tant  hon- 
rosa com  la  seva,  un  llinatge  els  mèrits  del  qual  constaven  ja  en 
la  primor  dels  treballs  executats,  ja  en  els  serveis  prestats  al 

comú,  ja  en  les  obres  bones  exercides  en  favor  del  veinat;  i 
aquesta  estima  del  propri  estat,  com  ja  notà  el  Campmany, 
aquest  sentiment  de  sa  dignitat,  sentiment  modest  i  potentíssim, 
cohibia  la  desenfrenada  concupiscència  de  pujar  més  amunt 
en  l'escala  social,  no  veient-se,  com  ara  tot  sovint,  l'afany  des- 
mesurat d'adquirir  riqueses  per  donar-se  tot  el  plaer  d'una 
vida  sensual,  abandonant,  com  a  ignominiós,  l'ofici  que  propor- 
cionà l'opulència;  jutjant  erradament  que  puja  de  categoria 
l'home  qui  no  treballa.  L'antiga  casa  catalana  no  solament  se 
componia  dels  individuus  qui  provenien  d'un  mateix  origen,  sinó 
també  dels  qui  ajudaven  i  cooperaven  al  treball  o  art  tradicio- 
nal; se  criaven  entre  ells  vincles,  no  solament  per  la  materiali- 
tat dels  interessos  comuns,  sinó  pels  afectes  que  engendrava  la 
continuïtat  de  tracte,  existint,  de  consegüent,  no  instituïda  de 
cap  llei,  sinó  originada  pel  principi  cristià  que  informava  un 
pais,  la  gent  del  qual  és  naturalment  de  seny  i  d'esperit  pràctic, 
una  semblança  de  la  gens  romana,  amb  reciprocitat  de  serveis 
entre'ls  qui  la  componien. 

Això  no  és  possible  amb  el  centralisme,  i  menos  amb  el  cen- 
tralisme parlamentari;  aqueix  origina  una  absorció  completa  de 
la  vida  del  pais  perla  vida  politica;  la  literatura,  el  comerç,  l'in- 
dustria,  l'art,  tot  viu  a  despeses  d'ella;  fóra  de  la  politica  no  hi 
ha  vida;  qui  vo\  fer  carrera  a  ella  ha  d'acudir,  ses  aigües  tem- 
pestuoses tot  ho  arrebacen,  aniquilen  la  casa,  desfan  la  familia, 
i  tot  ho  porten  a  aquests  centres  de  confusió  i  d'orgull  que  a  sí 
mateixos  s'anomenen  el  cervell  de  la  nació,  mirant  amb  indife- 
rència i  menyspreu  les  províncies. 

Tal  volta  a  algú  li  sembli  impossible,  dat  el  present  estat 
del  món,  la  reconstrucció  de  la  familia  en  aquella  hermosissima 
forma  en  que  la  contemplem  en  els  temps  patriarcals,  en  que 
després,  variant  sols  lo  accidental,  la  veiem  defensada  per  la 
llei  romana,  i  la  trobem  encara  vivent  en  nostra  memòria,  evo- 
cant els  records  de  la  nostra  infantesa;  i  en  efecte,  el  tal  ho 
endevina  si  pensa  que  nosaltres  esperem  la  reconstrucció  com  a 
una  obra  d'art,  és  a  dir,  com  a  un  efecte  o  conseqüència  precisa 
d'una  disposició  llegislativa.  No,  la  familia  i  la  casa  són  institu- 
cions naturals;  l'home  les  pot  desfer,  però  no  fer;  aqueix  ele- 
ment essencialíssim  de  l'humana  societat,  Déu  l'ha  pres  per  son 

compte;  si  els  homes  no  impedeixen  ni  posen  obstacles  a  Tinsti- 
tució,  aquesta  creixerà  sana  i  robusta  a  despeses  de  la  natura- 
lesa purificada  i  aidada  per  la  gràcia  de  Cristo.  No  roben  a  la 
regió  sa  virtut  propria;  conreen  la  fecunditat  tant  moral  com 
física  que  naturalment  posseeix;  deixen  a  la  religió  sa  maternal, 
suavíssima,  sobrenatural  i  eficacíssima  influencia,  i  la  família  i 
la  casa  catalana  tornaran  a  tenir  la  fortalesa  de  l'abet  del  Piri- 
neu,  i  l'abundància  i  hermosura  dels  vinyets  dels  plans  de 
marina. 


capítol  XI 

Consideracions  sobre'l  sentiment  estètic 
en  una  civilització  regionalista 


AQUELLA  immortal  raça  helènica  de  privilegiada  aptitut  pel 
conreu  de  la  Filosofia  i  de  FArt  és  una  viva  i  convincent 
demostració  de  com  el  sentiment  estètic,  particularista  per 
essència,  que  no  pot  viure  en  el  terreno  de  la  generalitat,  està 
íntimament  lligat  i  reflecta  diferents  raigs  d'hermosura,  segons 
les  diverses  regions  en  que's  desenrotlla.  L'arquitectura  classifi- 
cà sos  estils  segons  les  diverses  regions  d'aquella  privilegiada 
terra  (dòric,  jònic,  etc);  l'art  literari  denominà  pel  mateix  pro- 
cedir certes  qualitats  de  son  medi  d'expressió  (v.  gr.:  l'aticisme), 
i  la  poesia  homèrica  i  la  poesia  pindàrica,  que  tenen  les  honors 
de  la  primacia  entre  tota  la  poesia  humana,  són  essencialment 
regionalistes,  essent  l'element  regional,  és  a  dir,  el  bell  de  quis- 
cuna  niçaga  i  afrau,  el  que  fa  resplandents  de  bellesa  aquelles 
obres  immortals,  com  brilla  més  un  diamant  que  té  diferentes 
cares.  I  aquest  fet  el  veiem  en  tots  els  pobles  qui  tenen  més  viu 
el  sentiment  de  la  bellesa.  A  Espanya,  les  escoles  literàries  i 
pictòriques  de  Sevilla  i  de  Valencià;  a  Itàlia,  la  florentina,  la 
d'Umbria  o  la  milanesa,  totes  aquestes  denominacions  i  moltes 
d'altres  que  podrien  nomenar-se,  distingint-se  sempre  pel  nom 
d'una  ciutat  o  comarca,  çiquè  proven  sinó  l'intim  enllaç  entre 
l'art  i  l'afrau  en  que's  cria,  participant  de  les  qualitats  de  la 
terra  en  que  arrela,  com  un  fruit  és  més  o  menos  gustós  segons 
el  pais  en  que's  cull? 

L'Art  i  el  Dret  són  d'entre  tots  els  rams  de  l'humana  cultura 
potser  els  que  més  identificats  estan  amb  el  país;  i  respecte  de 
l'Art,  que  és  el  nostre  objecte  de  present,  hi  ha  una  tal  relació  i 
reb  del  lloc  i  de  la  raça  una  influencia  tant  essencial,  que  bé's 
pot  afirmar,  particularment  en  la  poesia,  que  tant  sols  guanya 
constant  acceptació  i  obté  l'amor  dels  homes  aquella  que  pot 
caracteritzar-se  pel  poble  qui  l'ha  produïda.  La  poesia  homèri- 
ca, els  romanços  castellans,  el  teatre  anglès,  etc,  són  ja  no  sols 
el  preferit  pel  poble  respectiu,  sinó  el  més  estudiat  a  l'extran- 
ger,  i  fins  se  pot  dir  que  venen  a  ésser  una  pedra  fonamental 
en  l'hermós  edifici  de  la  respectiva  literatura.  Les  lletres  huma- 
nes necessiten  aquesta  influencia  de  la  terra,  beure  l'esperit  del 
poble,  i  quan  la  poesia  es  divorcia  d'aquest  i  es  vol  fer  massa 
senyora,  i  creu  que  pot  viure  de  la  substància  que's  troba  en  els 
llibres  o  de  la  doctrina  que  s'adquireix  en  les  acadèmies,  decau 
miserablement,  s'estronca  l'abundosa  dèu  de  l'inspiració  poètica, 
perd  aquelles  qualitats  que  la  fan,  i  que  per  sa  naturalesa  dèu 
posseir,  general  delicia  de  tot  un  poble,  i  acaba  per  ser  un  en- 
treteniment de  la  gent  sàvia,  un  jòc  d'artifici,  sens  influencia 
en  la  massa  de  la  població.  (íQuí's  recorda  ja  de  la  poesia  neo- 
clàssica a  pesar  dels  indisputables  ingenis  qui  la  conrearen?  ^l 
quina  influencia  tingué  aquella  dramàtica  sobre'l  poble,  qui 
fugia  de  sos  espectacles  que  gens  li  interessaven,  acudint,  no 
obstant,  alli  on  trobava,  encara  que  fos  en  una  forma  llastimo- 
sament desfigurada,  el  ressò  de  les  tradicions  pàtries  o  bé'l 
quadro  de  les  costums  que  ell  coneixia  i  estimava?  L'aparició  i  el 
triomf  del  romanticisme  és  una  prova  eloqüentissima  i  concluent 
de  la  tesis  que  nosaltres  sostenim  sobre  les  ventatges  de  la  vida 
regional  en  el  conreu  del  sentiment  estètic.  L'art  literari  dels 
pobles  moderns  agafà  nou  esperit  amb  la  reaparició  del  roman- 
ticisme, i  aquest  bé's  pot  afirmar  que  s'alimentà  del  regionalis- 
me, a  lo  menos  en  bona  part.  L'estudi  de  les  antigues  cròniques, 
de  la  poesia  popular,  de  les  institucions  i  costums  del  pais,  dels 
monuments  més  preuats  de  la  propria  terra,  eren  els  materials 
preferits  pels  escriptors  romàntics,  i  fins  en  quant  a  la  forma, 
bé  podem  dir  que  d'aquell  impuls  data  la  restauració  de  les  anti- 
gues llengües  provincials,  ja  que'l  mateix  nom  de  romanticisme 
està  pres,  més  que   del   fons  literari  que  la   nova   tendència 

tractava,  de  la  llengua  popular  de  que's  servia.  Tal  és  a  lo  me- 
nos  l'origen  etimològic. 

Aquesta  forma  popular,  i  de  consegüent  regionalista,  del 
sentiment  estètic,  apar  ja  volguda  per  l'Angèlic  Mestre  quan, 
comentant  el  mot  grec  Kal-loSy  el  glosa  dient  que  lo  bell  és 
vocans  omnia  ad  seipsiim  (1),  i,  de  consegüent,  si  els  resplan- 
dors  de  la  bellesa  han  d'arribar  als  ulls  de  tothom,  és  clar  que 
sa  expressió  ha  d'ésser  per  medis  a  tothom  comprensibles  i 
interessants. 

Tal  volta  algú  dirà  que  perquè  la  poesia  tingui  aquest  caràc- 
ter n'hi  ha  prou  de  que  sia  nacional,  sens  que  sia  particularista 
en  cada  regió.  Mes  aqui  cal  fer  una  altra  observació  fundada  en 
lo  que  diguérem  abans  sobre  la  falta  en  la  nostra  generació 
d'aquells  firmíssims  principis  que  eren  com  l'ànima  de  la  nació 
política,  donant  un  fi  grandiós  a  aquella  forma  unitària,  i  exis- 
tint, de  consegüent,  una  verdadera  vida  nacional.  Quan  Espa- 
nya es  trobava  en  aquell  cas,  eixí  un  Calderón  de  la  Barca, 
expressió  enèrgica  i  feliç  d'aquella  vida  nacional,  encarnació 
dels  principis  que  informaven  la  pàtria;  mes  ara  pot  assegurar- 
se  que  encara  que  nasqués  un  poeta  de  les  mateixes  facultats 
artístiques,  d'igual  fervor  religiós,  d'idèntica  instrucció  filosòfi- 
ca, que'l  gran  poeta  madrileny,  sa  poesia  seria  molt  diferent,  ni 
seria,  exceptuats  uns  pocs  casos  (com,  per  exemple,  en  la  poesia 
religiosa,  que  és  universal  i  eterna),  un  poeta  popular  per  tota 
Espanya.  I  encara  convé  fer  altra  observació  sobre  l'únic  gene- 
ro poètic  que  avui  dia,  dat  el  present  estat  social,  pot  tenir 
aquella  prerogativa  de  l'Art  que  Sant  Tomàs  enclou  en  la  citada 
fórmula  vocans  omnia  ad  seipsiim.  Ni  la  poesia  heroica,  ni  la 
poesia  lírica,  és  fàcil  que  avui  s'extenguin  i  arribin  a  ésser  el 
goig  intel•lectual  del  poble;  l'home  modern  no  té  l'esperit  prou 
fort  per  enlairar-se  a  aquelles  altes  regions;  desgraciadament, 
al  gran  progrés  material  no  correspon  el  progrés  espiritual, 
i  necessita  el  poble  delectar-se  en  una  poesia  de  categoria 
inferior  i  més  comprensible,  no  solament  pels  assumptos  que 
generalment  tracta,  sinó  molt  especialment  pels  medis  d'execu- 
ció de  que's  serveix.  El  drama  és  avui  dia  l'únic  poema  que 

(1)    Opusc.  De  pulcro  et  bono. 

extén  sa  influencia  per  totes  les  capes  socials,  i  la  dramàtica  és 
precisament  la  poesia  que  per  sa  propria  naturalesa  és  més  ne- 
cessàriament regionalista.  En  una  forma  més  o  menos  rudimen- 
tària i  grossera,  mentres  existeix  regió  i  llengua  popular  exis- 
teixen representacions  indígenes,  i  al  reaparèixer  les  literatures 
regionals  ve  desseguit  el  teatre,  amb  gran  delicia  de  part  del 
poble. 

Potser  algú  oposarà  que  la  major  facilitat  d'escriure  que 
dóna  lïis  de  la  llengua  popular  és  camí  perquè  enteniments  no 
prou  il'lustrats  ni  honestos  extraviin  al  poble  amb  ses  produc- 
cions mal-sanes.  Mes  aquí,  confessant  en  primer  lloc  senzilla- 
ment la  veritat  de  que  coneixem  molt  poc  l'estat  actual  del  tea- 
tre, creiem,  no  obstant,  que  l'immoralitat  té  el  privilegi  de 
fer-se  entendre  en  totes  les  llengües,  i  fins  dat  que  fos  cert  el 
cas  suposat,  això  argüiria  solament  un  defecte  de  la  cosa,  no 
l'inconveniència  d'aquesta  mateixa. 

Creiem,  doncs,  que  ningú  pot  dubtar  de  la  fecunditat,  varie- 
tat, vida  i  clara  resplandor  que  la  poesia  i  l'art  en  general  reben 
de  la  forma  de  vida  regional,  i  que  tothom  s'avindrà  amb  el 
pensament  de  Lope  de  Vega: 

Y  así  ninguno  lo  que  imita  iguala, 
y  son  en  sus  escritos  infelices, 
pues  ninguno  en  el  métodoextranjero 
puso  su  ingenio  en  el  lugar  primero. 

Abans  demostràrem  ser  l'amor  un  afecte  que  en  gran  mane- 
ra era  fomentat  per  la  vida  regional,  que  en  ella  era  caracte- 
rístic, natural  i  necessari,  bevent  en  aquella  font  tots  els  més 
grans  i  purs  sentiments  de  l'ànima;  el  sentiment  estètic,  les 
obres  estètiques,  són  filles  de  l'amor,  per  lo  qual,  allí  seran  més 
abundoses  i  perfectes  aon  l'amor  sia  més  vigorosa  i  sana.  Si  la 
poesia  moderna,  dat  el  cas  que,  com  havem  dit  varies  vegades, 
falten  avui  dia  grans  ideals,  no's  nodreix  de  la  vida  regional, 
és  molt  arriscat  que's  vingui  a  parar  a  un  naturalisme  viciós  i 
fisiològic,  0  a  aquesta  forma  humana,  com  ara  diuen,  en  que, 
no  podent  posseir  la  resplandor  espiritual  dels  nobles  i  alts  senti- 
ments i  de  les  grans  idees,  sovint  se  converteix  en  animalesca, 
i  deixant  de  tenir  aquella  influencia  moralitzadora  que  tots  els 

pobles  han  regonegut  en  l'Art,  que  dóna  a  rhome  un  goig  nobi- 
líssim  que  disminueix,  o  a  lo  menos  distreu,  la  torpesa  dels  mals 
i  vulgars  apetits,  i  sia  lo  que  conree,  no'l  sentiment  estètic, 
medi  civilitzador  de  gran  potencia  que  endolceix  les  costums, 
sinó  la  sensualitat,  que,  embrutint  i  tornant  barbres  als  pobles, 
acaba  per  ofegar  tota  civilització  i  honestedat  de  vida. 


CAPÍTOL  XII 
Els  Jocs  Florals  i  les  corrents  masòniques 


EL  sentiment  estèiic,  i  sobretot  l'Art  literari,  té  a  Catalunya 
una  benemèrita  institució,  que,  nascuda  en  aquests  paíssos 
de  la  llengua  d'Oc,  després  d'haver  dormit  per  molts  sigles,, 
s'ha  despertat  ara,  en  els  postrers  dies,  amb  una  força  de  vida 
admirable  i  una  alè  poderosa,  donant  a  la  dolça  poesia,  com 
aspiració  suprema,  l'estel  de  tres  raigs  de  sa  empresa,  Pàtria, 
FideSy  Amor,  fórmula  comprensiva  dels  tres  sentiments  fona- 
mentals de  l'humà  llinatge.  Mes  aquests  tres  sentiments  passen 
perill  de  naufragi;  una  secta  poderosa,  no  per  la  força  d'un  sis- 
tema racional,  sinó  pel  foment,  defensa  i  protecció  que  fa  de  les 
baixes  tendències  de  la  nostra  part  animal,  s'ha  apoderat  d'una 
part  dels  nostres  conciutadans  i  la  seva  fàtua  il•lustració  vol 
estampar  en  la  poesia  el  segell  de  son  destructor  imperi.  No 
serà  fóra  de  lloc  donar  una  demostració  evident  de  l'antitètica 
oposició  d'essències  entre'ls  principis  fonamentals  de  la  masò- 
nica  impostura  i  la  resplandent  i  inspirada  trilogia  dels  nostres 
Jocs  Florals. 

Pafn'a.— La  pàtria  és  l'historia  de  la  nostra  niçaga,  desen- 
rotllada principalment  en  el  terreno  en  que  vivim,  i  diem  princi- 
palment, perquè  essent  element  principal  en  un  drama  l'actor, 
si  els  catalans  a  Grècia  fan  proeses,  encara  que  sien  llunyanes, 
les  considerem  glòries  nostres;  no  és  la  terra  qui  ennobleix  el 
poble,  sinó  el  poble  qui  ennobleix  la  terra;  i  si  amem  els  plans, 
les  montanyes,  els  rius  i  les  costes  del  pais,  és  principalment 

perquè  estan  tocades  de  la  virtut  de  la  nostra  gent,  fertilitza- 
des  per  la  suor  i  la  sang  dels  nostres  passats.  La  Masonería  des- 
trueix l'historia,  encara  diríem  millor,  desfà  l'historia,  com  amb 
l'acció  disolvent  d'un  àcid.  Ella  canta  ensuperbida  un  nova  sint 
omnia  que  ni  el  mateix  Cristo  cantà,  ja  que  Ell  humilment 
proclamà  que  venia  solament  a  complementar  la  Llei  existent 
desde'l  principi  dels  sigles.  L'historia  suposa,  en  qui  l'admet,  el 
principi  de  la  substancialitat  de  l'ànima  humana.  Si  aquesta  no  és 
substancial,  si  no  hi  ha  un  agent  personal,  espiritual,  responsa- 
ble, permanent,  existent  per  sí  mateix,  amb  independència  de  la 
carn  i,  per  lo  tant,  immortal,  no  solament  no  hi  ha  historia  d'un 
poble,  sinó  que  ni  és  possible  historia  d'un  home;  els  fets  humans 
són  accidents  sense  enllaç,  produïts  per  causes  exteriors,  com 
les  tempestats  de  l'atmosfera  i  les  variacions  dels  aires;  falta  el 
subjecte  actiu  i,  per  consegüent,  falta  tot.  L'historia  humana 
aleshores  no's  pot  dir  tal,  sinó  en  el  sentit  en  que's  diria  histo- 
ria de  la  raça  cavallar  o  bovina. 

Doncs  bé,  la  Masonería,  en  virtut  de  sos  dogmes  i  principis 
de  secta,  segons  les  ensenyances  de  sa  pretesa  ciència  i  l'uni- 
versal doctrina  dels  seus  doctors,  destrueix  clarament  la  subs- 
tancialitat del  principi  espiritual  de  l'home;  treu,  doncs,  el  fona- 
ment de  la  pàtria,  l'ossada  que  sustenta  el  sér  específic  d'una 
generació  o  poble,  i,  per  lo  tant,  el  concepte  de  pàtria  s'esvaeix. 
La  contemplació  de  l'historia  és  aleshores  una  cosa  idèntica  a  la 
contemplació  del  sistema  planetari:  una  emoció  més  o  menos 
fonda  i  estètica;  el  sentiment  humà,  que'ns  interessa  fins  les 
entranyes  de  l'ànima,  no  té  raó  d'ésser;  el  profundíssim  vers 
del  poeta  llatí: 

Homo  siim:  hiimani  nihil  a  me  aliemim  puto, 

és  un  tret  tirat  sens  engaltar,  perquè  entre'ls  homes  no  hi  ha 
principi  d'identificació;  fins  cada  hu  en  si  mateix  és  tal  volta 
una  aglutinació  de  sers;  la  nació  no  és  un  llinatge  qui  habita  en 
sa  casa  pairal,  sinó  un  remat  que  pastura  on  troba  herba;  rom- 
put el  llaç  espiritual,  desapareix  el  sentiment  de  pàtria,  i,  per  lo 
tant,  queda  trencada  una  de  les  tres  cordes  de  l'arpa  misteriosa 
del  poeta.  A  lo  més,  l'amor  de  pàtria  en  l'home  serà  aleshores 

un  instint  com  el  de  la  perdiu,  que  li  fa  amar  el  lloc  en  que  ha 
nascut,  pels  hàbits  que  hi  té  contrets,  i  que  la  lliguen  a  aquells 
objectes  determinats;  mes  mai  serà,  si  no  és  per  una  inconse- 
qüència, aquell  nobilíssim  sentiment  que  Factual  Pontífix 
anomena  amb  el  diví  nom  de  caritat  de  Pàtria. 

Fides. — La  fe,  segons  Sant  Pau,  comprèn  la  substància  de 
la  glòria  que  esperem,  és  a  dir,  d'aquell  estat  de  sublimació  a 
que  està  destinada  l'humanitat  després  del  seu  pàs  sobre  la 
terra.  Per  això  lo  sobrenatural  sempre  ha  sigut  font  de  poesia; 
per  això,  essent  vera  la  sentencia  de  Plató  de  que  l'hermosura  és 
la  resplandor  de  la  Veritat,  quan  Déu,  Veritat  primera,  ha  sigut 
l'astre  preponderant  en  l'horitzó  de  l'humanitat,  la  societat,  sens 
que  emperò  mai  hagi  estat  enterament  pura  en  aquesta  sa  vida 
transitòria,  es  presenta  revestida  d'hermosura,  i  sa  contempla- 
ció honestament  delecta.  La  fe  pretén  fer  de  la  terra  una  imatge 
i  figura  del  cel,  o  lo  que  és  lo  mateix,  treballa  per  a  que'ls 
homes  i  l'humana  societat  imitin  a  aquell  Sér  perfectíssim,  qui 
viu  més  enllà  de  lo  que  veuen  els  nostres  ulls  de  carn,  amb  una 
vida  de  la  qual  la  revelació  ens  dóna  explicacions  suficients. 
D'aquí  que  la  poesia  cristiana  tingui  sa  guapa  fesomia  ben  carac- 
teritzada; l'espiritualisme  no  cristià,  o  a  lo  menos  poc  cristià,  fa 
que  moltes  inspiracions  artístiques  o  poètiques  tinguin  una 
bellesa  indeterminada,  vaporosa,  no  ben  visible,  i  això  tal  volta 
desperta  un  cert  interès  o  plaer,  el  plaer  de  l'agre-dolç;  mes  la 
satisfacció  espiritual  verdadera,  sòlida,  que  deixa  contentes 
a  totes  les  humanes  facultats,  és  a  dir,  lo  summo  de  l'humana 
bellesa,  tant  sols  pot  trobar-se  en  el  fruit  ple  de  vida,  assaonat 
pels  raigs  de  VEns  realissimiim  que'ns  ensenyen  la  recta  raó  i 
la  revelació  catòlica.  D'aquí  que'l  mot  ideal  degui  emplear-se 
amb  cautela  pels  literats  catòlics,  perquè  la  Bellesa  primera,  com 
la  Veritat  primera,  no  és  un  concepte  lògic,  sinó  ontològic,  és  a 
dir,  una  existència  real  que,  si  bé  no  podem  veure  a  les  clares 
mentres  estem  en  la  presó  de  la  carn,  no  obstant,  en  part  la  tenim 
molt  determinadament  explicada  pels  profetes  i  apòstols,  i  en 
particular  per  Nostre  Senyor  Jesucrist  i  per  l'Iglesia  que  Ell 
deixà  fundada.  La  fe  és  essencialment  popular;  amb  predilecció 
íou  predicada  als  pobres;  és  ella  una  manera  de  posar  a  mà  de 
tothom  les  altes  veritats  sobrenaturals.   La  poesia  és  també 

6.  —  Obres  completes.  IV 

essencialment  popular;  la  poesia  científica,  que  s'ha  volgut  posar 
de  moda,  és  un  monstre  curiós,  mes  no  viable;  per  lo  qual,  fe  i 
poesia  es  donen  les  mans  com  a  germanes;  i  rompre  la  corda  de 
la  fe  de  l'arpa  del  poeta,  és  esquarterar  la  poesia  en  son  mem- 
bre principal  i  nobilíssim. 

L'objecte  propri  de  la  Masonería,  el  fi  particular  de  son  ins- 
titut, és  la  destrucció  de  la  fe.  Si  de  la  pàtria  és  enemiga  per 
conseqüència,  de  la  fe  ho  és  per  principi;  son  adveniment  ha 
tingut  per  objecte,  segons  unànim  confessió  dels  venerables 
pares  de  la  secta,  deslliurar  l'humà  enteniment  de  la  subjecció  a 
la  creencia;  amb  tots  sos  esforços  tira  a  l'independència  de  la 
raó,  és  a  dir,  a  rompre  el  llaç  espiritual  que  uneix  el  limitat  en- 
teniment humà  amb  l'ilimitada  intel•ligència  divina.  Per  això  en 
sos  principis  l'influencia  masònica  en  la  poesia  i  en  la  literatura,, 
no's  distingeix  sinó  pel  capritxo,  el  judici  privat;  és  a  dir,  tren- 
cat el  jou  divi  comencen  les  calaverades  de  l'art,  l'amor  a  l'ori- 
ginalitat se  converteix  en  extravagància;  mes  prompte  l'esperit 
queda  rendit  per  son  propri  desequilibri,  i  aleshores  l'home  s'ajau 
a  delectar-se  en  el  jaç  del  sensualisme.  Aquesta  historia  tots 
nosaltres  l'havem  vista  amb  nostres  propris  ulls,  i  avui  ja'ns  tro- 
bem en  que'l  diluvi  de  les  immundícies  literàries  va  omplint  la 
terra.  L'esperit  presenta  més  resistència  a  la  corrupció;  però 
una  volta  corromput,  la  carn  en  un  moment  queda  podrida,  i 
aleshores  la  poesia  es  converteix  en  Thipocresía  del  vici;  fa  com 
certes  dones  qui  són  deshonestes  sens  perdre  l'exterioritat 
d'honestes,  i  els  poetes,  en  lloc  d'ennoblir  els  gustos  naturals 
dels  homes,  desperten  sos  apetits  bestials  i 

carmina  faeda  camint. 

^//zor. —L'amor  és  la  passió  fonamental;  d'ella  surten  totes 
les  altres;  tant  els  més  delicats  sentiments  com  el  torb  més  vio- 
lent que  pot  destroçar  una  ànima,  són  diferents  matiços  de 
l'amor.  Els  moviments  més  oposats,  i  en  apariencia  diversos, 
que  impulsen  les  accions  humanes,  tots  són  produïts,  segons 
ensenya  Sant  Tomàs,  per  aquest  foc  interior  que'l  Criador 
encengué  en  nostre  cor,  espècie  de  foc  central  i  motor  de  la 
criatura  racional.  Per  això  en  el  concepte  amor  se  contenen  tots 

els  sentiments  humans,  i  sols  ha  sigut  perfectament  comprès 
per  qui  ha  sabut  interpretar  degudament  a  l'home,  pel  Cristia- 
nisme. El  sentiment  és  lo  més  humà  que  hi  ha  en  l'home:  ni  és 
purament  esperit  com  la  pensa,  ni  totalment  carn  com  els 
apetits;  per  això  és  lo  més  encisador  que  brota  de  l'humanitat,  i 
és  com  el  suc  que  fa  gustosa  la  poesia  desde  la  gran  restauració 
de  Cristo.  La  doble  naturalesa  del  nostre  sér  lluu  admirable- 
ment en  el  sentiment;  i  en  la  capitis  diminutio  que  sofreix 
l'home  al  deixar  d'ésser  cristià,  el  sentiment  perd  boi  sempre  un 
de  sos  dos  elements  constitutius.  A  voltes  un  sentimentalisme 
exageradament  espiritual,  una  fantasia  idealista,  per  parlar 
millor,  ompla  per  algun  temps  la  literatura,  mes  després  prompte 
cau  en  les  bruticies  pornogràfiques. 

La  Masonería,  que  no  posseeix  el  secret  de  l'home,  tampoc 
pot  posseir  ni  penetrar  el  misteri  de  l'Art,  i  menos  encara 
conreuar  degudament  aquest  jardí  que  per  antonomàsia  ja 
d'antic  rebé  el  nom  de  lletres  huraanes.  Lo  ridícol  de  la  secta  és 
públic  i  notori;  la  bellesa  és  una  nota  que  de  cap  manera  pot 
aplicar-se  a  aquella  sinagoga  de  Satanàs;  si  no  cau  baix  el  des- 
preci  i  la  burla  del  món  és  perquè  s'amaga;  i  en  sa  influencia 
literària  mai  ha  sabut  fer  desaparèixer  l'antinòmia  dels  dos  ele- 
ments humans,  esperit  i  matèria,  que,  degudament  armonitzats, 
són  hermosura  i  delicia  de  l'home  viador  en  la  terra.  Separats 
els  dos  elements  se  desnaturalitzen,  i  aleshores  la  literatura  i 
l'art  són  segons  és  el  desordenat  temperament  de  cada  hu  dels 
qui'l  cultiven;  d'una  part,  generalment  parlant,  domina  el  desor- 
dre de  la  fantasia,  i  de  l'altra,  l'absorció  total  de  l'home  pel  sen- 
sualisme, de  manera  que's  pot  aplicar  a  la  literatura  masònica  la 
frase  bíblica:  coixeja  de  les  dues  cames. 

Apagat  per  la  Masonería  el  sol  de  la  revelació,  s'enflaqueix 
la  raó  natural  i  les  lletres  humanes  queden  en  les  tenebres;  des- 
prés del  curt  período  de  domini  de  la  fantasia,  de  la  confusió  de 
sentiments,  de  l'evaporació  dels  més  delicats,  generosos  i  enèr- 
gics, el  sentiment  decau  i  la  delectació  sensual  ocupa  el  lloc 
que  abans  tenia  la  noble  i  humana  satisfacció  del  sentiment.  El 
món  dels  sentiments  queda  ple  de  runes;  l'esperit  no  troba  aon 
descansar,  com  el  colom  de  la  Sagrada  Biblia  no  trobà  aon  repo- 
sar sens  embrutar-se,  i  amb  tristesa  cerca  altra  volta  aculli- 

ment  en  l'arca  sagrada  de  la  Religió.  Desaparegut  el  sentiment, 
se  perd  un  dels  més  dolços  llaços  que  uneixen  als  homes  entre  sí; 
la  vida  social  arriba  a  ésser  fastigosa  per  les  ànimes  de  bon 
tremp,  i  el  món  queda  abandonat  als  amadors  de  la  sensualitat. 
El  dogma  de  l'amor  lliure,  que  la  Masonería  ha  après  de  les 
bèsties,  és  la  conculcació  de  la  verdadera  amor,  i  la  profanació 
d'un  nom  honrat.  El  matrimoni  civil  és  el  crepúscol  vespertí  de 
la  nit  de  l'amor  lliure.  Treure  la  planta  de  l'influencia  dels  benè- 
fics raigs  de  sol,  és  voler  que  la  planta  mori.  Els  sentiments 
són  flors  que  creixen  hermoses  i  oloroses  a  la  calor  de  l'amor  al 
Criador;  fóra  de  sa  influencia  es  corrompen:  llavors  l'amor  se 
confon  amb  el  plaer;  sia  de  la  mena  que's  vulla,  el  sentiment  ha 
mort  perquè  l'home  ha  mort;  el  mòbil  de  les  humanes  accions  ja 
no  és  el  cor,  sinó  el  ventre;  el  moviment  social  ja  no  s'encamina 
al  perfeccionament  de  l'home,  sinó  a  regalar-se  de  cibis  et  ve- 
nereiSy  i  la  noble  poesia  privilegiada,  filla  del  cel,  vinguda  a  la 
terra  per  conort  dels  homes,  se  converteix  en  vehícul  de 
corrupció,  en  una  nova  forma  de  complaure  les  vicioses  inclina- 
cions de  la  naturalesa  humana,  i  son  símbol  ja  no  és  la  lira  de 
les  tres  màgiques  cordes,  sinó  la  màscara  vermella  de  vi  dels 
deixebles  de  Bacó. 


capítol  XIII 

Moralitat  de  les  costums  públiques  basades 
en  Tesperit  regional 


LA  diversitat  de  sentiment  dels  diferents  paíssos,  així  com  els 
matiços  que'l  pensament  presenta  en  quiscún  d'ells,  origi- 
nen en  la  vida  pública  i  pràctica  del  poble  costums  propries, 
peculiars  i  personalíssimes  de  la  regió.  Quan  aquesta  té  una 
substància  propria  i  és  ben  caracteritzada  i  posseeix  una  vida 
verdadera,  no  sols  constitueix  una  persona  jurídica,  és  a  dir,  un 
sér  abstracte  capaç  de  drets  i  obligacions,  sinó  que  se'ns  pre- 
senta vivent,  un  sér  típic  que  nosaltres  personifiquem  en  un 
home-idea,  perfecta  representació  de  sa  raça.  Així  Jonh  Bull  és 
la  raça  britànica.  En  quant  un  poble  té  més  vigor  de  vida,  en 
tant  aquesta  és  més  característica,  propria  i  distinta.  Tal  és  la 
llei  general  a  tots  els  sers  de  la  naturalesa,  lo  mateix  en  el 
regne  vegetal  que  en  el  regne  animal:  els  sers  rudimentaris 
gairebé  no  tenen  notes  característiques,  sembla  que's  confonen 
els  uns  amb  els  altres,  mes  així  que's  puja  en  l'escala  de  la  per- 
fecció, cada  individuu  és  distintíssim  del  seu  immediat.  Tal 
veiem  que  passa  en  els  paíssos  més  il•lustres  de  que'ns  fa  honrosa 
memòria  l'historia;  encara  ara  viuen  amb  una  vida  singularíssima 
en  la  pensa  de  l'home  estudiós,  i  el  romà  i  l'ateniense,  per  exem- 
ple, són  dos  personatges  que  distingiríem  en  mig  d'una  turba 
d'homes  de  diversos  paíssos.  Mes  quan  els  pobles  van  baixant 
de  categoria,  quan  perden  la  vigor  i  esplendor,  quan  sa  subs- 
tància nacional  va  dissipant-se,  aleshores  aquesta  vida  caracte- 

rística  i  personal  va  desapareixent,  l'un  poble  no's  diferencia 
de  l'altre,  i  quan  arriben  a  Testat  selvatge,  aleshores  bé  pot 
assegurar-se  que  s'arriba  a  la  confusió  de  pobles,  i  fins  podríem 
afegir,  sens  falsejar  l'argument,  que  una  raça  d'homes  degra- 
dada en  sa  vida  i  costums,  gairebé  s'aveína  a  la  vida  i  costums 
dels  irracionals:  és  a  dir,  queda  reduida  a  la  satisfacció  dels 
apetits  i  necessitats  animals.  Gran  generalització  que  és  l'última 
conseqüència  de  certes  escoles. 

En  contra  d'això  nosaltres  amem  la  vida  característica  i 
propria  de  la  nostra  regió,  puix  en  ella  veiem  un  signe  indes- 
tructible de  vigor  de  vida  i  plenitut  de  substància,  i  creiem 
fermament  que  la  conservació  d'aquesta  vida  en  tots  els  seus 
aspectes  posseeix  una  influencia  moral  de  gran  potencia.  D'aquí 
que,  en  nostre  sentir,  sia  un  gran  despropòsit  i  una  falta  de 
sentit  pràctic  i  fins  de  bons  sentiments  envers  la  pàtria,  la  ten- 
dència, per  desgracia  avui  molt  general,  de  deixar  les  antigues 
consuetuts  de  la  terra,  les  quals  fins  en  les  coses  més  petites 
i  en  els  detalls  més  insignificants  eren  fruit  saborosíssim  que 
nodria  perfectament  la  vida  de  nostre  país.  Es  avui  de  bon  to, 
a  lo  menos  entre'ls  simples,  que,  segons  el  testimoni  de  la  Sa- 
grada Escriptura,  sempre  són  la  majoria,  l'adoptar  maneres 
extrangeres,  llenguatge  foraster,  noms  dits  en  altres  llengües, 
diversions  i  espectacles  vinguts  de  lluny,  i  lo  de  nostra  propria 
casa  és  mirat  amb  menyspreu  i  tingut  per  cosa  grossera,  per 
costums  pageses,  i  els  tals  se  creuen  els  homes  més  avançats 
del  món  si  saben  afectar  un  aire  diferent  del  dels  seus  paisans. 

(íQuè  més  ridícol  que  usar  noms  castellans,  i  fins  de  vegades 
francesos  o  anglesos,  per  anomenar  a  persones  nascudes  i  que 
han  de  morir  en  el  cor  de  Catalunya?  Amb  l'inteliigencia  que 
en  quant  als  diminutius  de  que  sol  usar-se  pels  nens  i  per  les 
nenes,  difícilment  pot  trobar-se,  fóra  de  l'italiana,  llengua  que'ls 
tingui  més  graciosos  que  la  llengua  catalana.  Comparem,  per 
exemple.  Marieta  i  Antonieta  amb  Mariquita  i  Antonita.  Mes 
la  fàtua  moda  arriba  a  corrompre  el  bon  gust  natural  dels 
homes.  La  vanitat  en  aquesta  matèria  arriba  a  fer-se  insopor- 
table  amb  lo  que  passa  amb  les  cançons;  avui  Catalunya  està 
farcida  de  cançons  castellanes;  pels  carrers,  per  les  escoles,  en 
les  cases  particulars,  no  s'ouen  altra  cosa  que  cançons  castellà- 

nes,  i  els  hermosos  i  honestíssims  cants  catalans  són  oblidats, 
i  fins  molta  gent  ni  arriben  a  capir  la  poesia  que's  troba  en  els 
cantars  de  la  terra.  En  bona  part  passa  amb  aquests  lo  que  amb 
els  monuments  artístics:  se'ls  col•lecciona,  se'ls  estudia  i  alaba, 
mes  son  ús  queda  abandonat,  essent,  no  obstant,  una  humiliant 
veritat  que  les  cançons  castellanes  d'ací  són  un  rosegall  dels 
castellans,  que  arriba  a  Catalunya  quan  a  Madrid  ja  les  canten 
les  nineras  del  Retiro.  Però  encara  convé  més  alçar  el  crit 
contra  les  representacions,  cançons  i  dances  que  comunament 
anomenen  de  genero  flamenc.  No  hi  ha  rès  més  antitètic  que 
elles  al  caràcter  català,  ni  pot  trobar-se  cosa  alguna  més  des- 
tructiva de  la  severitat  i  fermesa  de  la  nostra  raça.  Ja  Juvenal, 
fuetejant  als  romans  de  la  decadència,  tronava  contra  les  sen- 
suals diversions  de  les  cabrioles  i  cants  amb  espetecs  de  cas- 
tanyoles de  les  filles  del  Betis,  qui  arribaren  també  a  fer  les 
delicies  dels  degenerats  descendents  dels  patricis  romans.  Tal 
volta  no  li  desplaurà  al  curiós  lector  llegir  en  aquest  lloc  els 
versos  de  l'eloqüentíssim  satíric  (Sàtira  11): 

Forsitan  expectes,  iit  Gaditana  canoro 
Incipiat  priirire  chorOy  plausuque  probatae 
Ad  terram  tremulo  descendant  cliine  puellae 
írritamentiim  Veneris  langiientis... 
Testariim  crepitiis  ciim  verhis. . . 

Lo  mateix  que  Juvenal,  s'indignava  també  contra  aquesta 
diabòlica  diversió,  propria  tant  sols,  a  lo  menos  fóra  del  seu 
país,  de  generacions  decadents,  el  poeta  Marcial,  gairebé  con- 
terrani  nostre;  i  avui  nosaltres,  cristians,  veiem  com  tal  cosa 
abunda  a  Catalunya,  que  en  la  capital  d'Espanya  s'ensenya  als 
extrangers  com  si  fos  la  diversió  nacional  del  poble  ibèric, 
fort,  auster  i  honestíssim;  i,  no  obstant,  aquells  escriptors  gen- 
tils s'escandalitzaven  de  veure  tal  moda  introduïda  en  la  co- 
rrompuda i  ja  moribunda  Roma  pagana. 

Les  diversions  catalanes  indígenes  són  senzilles,  populars 
i  hermoses,  i,  no  obstant  aquesta  generació  nostra  que's  titula 
democràtica  serà,  segons  totes  les  apariencies,  la  que  les  veurà 
desaparèixer  i  substituir  per  altres  que  ni  moral  ni  estètica- 

ment  poden  amb  elles  comparar-se.  Les  solemnes  festes  majors, 
les  animades  fires,  quadros  esplendents  de  vida  i  de  color  local, 
en  els  que  en  gran  manera  i  feliçment  s'augmentava  Tesperit 
de  familia  i  les  bones  relacions  de  poble  a  poble,  en  que  totes 
les  classes  socials  prenien  part,  rics  i  pobres,  desde'l  grave 
clero  al  divertit  jovent,  festes  verament  democràtiques  en  el 
bon  sentit  de  la  paraula,  informades  d'un  esperit  enterament 
cristià,  o  van  desapareixent  o  queden  molt  alterades,  perdent 
la  fesomia  que  les  distingia  i  prenent  el  fastigós  caràcter  uni- 
forme que  argüeix,  generalment  parlant,  un  país  sens  esperit 
propri.  Deixem  perdre  lo  de  casa  i  ens  gastem  diners  per  im- 
portar lo  foraster;  ja  avui  no's  veuen  les  representacions  popu- 
lars vulgarment  anomenades  balls;  ja's  van  perdent  les  gralles, 
fluviols  i  tamborins  i  altres  instruments  molt  propris  de  dies  de 
gatzara;  i,  en  cambi,  fem  venir  tàgalos  o  altres  semi-selvatges 
de  Filipines  a  fer  en  nostre  pais  ses  maniobres  i  a  tocar  sos 
instruments  pesadissims;  mirem  amb  indiferència  lo  típic  de  la 
nostra  raça,  i  ens  interessa  molt  i  llegim  amb  fruició  i  contem- 
plem amb  interès  lo  propri  dels  pobles  japonesos  i  xinos  de 
l'altra  part  de  l'Assia;  els  castells  de  xiquets,  viril  manifesta- 
ció, símbol  de  la  força  i  de  l'aplom  del  nostre  poble,  són  ofe- 
gats per  les  corridas  de  toros,  simbòlica  expressió  de  l'atre- 
viment i  lleugeresa  d'una  noble  raça,  mes  que  és  molt  diversa 
de  la  nostra.  Cal  fer  honrosíssima  excepció,  com  a  conservadora 
de  les  costums  públiques  del  país,  de  l'encontrada  ampurdanesa 
aon  viuen  encara  amb  tot  vigor  i  força  les  diversions  i  música 
més  típiques  de  Catalunya. 

Tal  volta  el  lector  s'estranyarà  de  totes  aquestes  raons  i 
no  sabrà  entendre  què  tenen  que  veure  totes  aquestes  coses 
amb  la  moralització  del  poble  català.  Mes  salta  a  la  vista  que, 
essent  el  fi  ètic  de  la  diversió  pública  i  privada  el  mantenir 
l'equilibri  entre  les  forces  humanes,  serenar  els  esperits  i  fo- 
mentar i  estimular  les  bones  inclinacions,  és  clar  que  tot  això 
s'ha  d'atènyer  molt  més  fàcilment  per  medi  d'unes  diversions 
congènites  amb  el  poble,  i  que  conseqüentment  estimulin  al 
sentiment  de  pàtria,  de  familia  i  d'amor  a  la  societat  particular 
en  que's  viu;  i  ademés  convé  admirablement  en  aquest  lloc  una 
observació  pràctica,  que'ns  ensenya  l'estudi  de  l'historia  i  que'ns 

sembla  que  té  el  caràcter  d'una  gran  generalitat.  A  tots  els 
pobles  la  desmoralització  pública  i  social,  que  porta  la  degene- 
ració i  la  mort  del  país,  els  ha  vingut  de  fóra;  la  moda  de  lo 
foraster  ha  introduït  els  gèrmens  de  decadència;  la  pèrdua  de 
les  costums  indígenes  i  l'adopció  de  les  extrangeres  senyala 
les  darreries  d'una  raça.  Els  escriptors  de  la  decadència  romana 
estan  plens  d'imprecacions  contra  Grècia,  que'ls  encomanà  la 
lepra  de  l'immoralitat;  fins  el  dialecte  del  vici,  el  flamenc,  com 
ara  diuen,  estava  empedrat  de  paraules  gregues;  i  avui  dia  no 
hi  ha  qui  no  reconegui  que  la  moda  parisenca,  gran  destructora 
de  les  costums  i  vida  regional  de  tot  Europa,  ha  sigut  al  mateix 
temps  el  vehícul  que  ha  boi  igualat  per  tot  arreu  les  costums 
públiques  amb  agravi  de  l'esperit  patri  i  de  les  venerandes  cos- 
tums de  cada  terra,  i  portant  en  son  sí  el  llibertinatge  públic. 


CAPÍTOL  XIV 
Antítesis  entre  la  revolució  i  el  regionalisme 


Es  impossible  avui  dia  en  un  estudi  social  no  fixar-se  en 
l'estat,  uns  diuen  morbós,  altres  diuen  benanant,  que  pre- 
senta la  civilització  europea,  i  que  ha  arribat  a  afectar  fins  les 
més  íntimes  fibres  de  l'organisme  social:  l'estat  produit  per  l'in- 
fluencia de  la  Revolució. 

Dos  són  els  homes  qui  amb  més  claredat  han  vist  i  explicat 
el  gran  aconteixement  que  ha  transformat  la  societat,  o  per 
millor  dir,  que  ha  deformat  la  societat  desequilibrant  l'humani- 
tat: el  comte  de  Maistre  i  el  positivista  Taine.  L'un  volant, 
com  l'àliga,  pel  cel,  vegé  la  gran  falsedat  de  la  gegantesca 
construcció  que  a  sos  propris  ulls  alçava  la  supèrbia  humana; 
l'altre  ficant-se,  com  minaire  que  vol  escorcollar  les  entranyes 
de  la, terra,  analitza,  en  nostres  dies,  els  homes,  les  coses  i  les 
teories  d'aquesta  Revolució  que  semblava  una  creació  heroica, 
per  cantar  sobre  de  sa  immensa  buidor  el  pulvis,  ciniSy  nihil 
de  la  malicia  humana,  que  involuntàriament  porta  a  la  memòria 
la  conclusió  d'aquell  verset  de  Job:  Scio  autem  qiiod  Redem- 
ptor meus  vivit  et  de  terra  siirrectiirus  siim,  única  esperança 
sòlida  dels  nostres  i  de  tots  els  temps.  En  efecte,  aquests  dos 
homes,  d'inteHigencies  molt  distintes,  cors  informats  per  sen- 
timents diferents,  seguint  cada  hu  d'ells  camins  gairebé  opo- 
sats, arriben  a  un  mateix  punt:  la  jerarquia  social  antiga  quedà 
sofocada  perquè  li  faltava  l'aire  vital  del  cristianisme.  I  veus- 
aquí  un  cas  en  que  bé  pot  aplicar-se  el  principi  de  que  tots  els 

camins  porten  a  Roma,  és  a  dir,  la  recta  operació  intel•lectual 
tnena  a  la  Veritat,  que  és  Déu.  Mes  per  la  gent  contemporània 
potser  el  camí  que  segueix  el  Taine  és  més  practicable,  i  sobre- 
tot porta  més  al  cas  particular  que  nosaltres  estudiem  del  re- 
gionalisme destruit  per  la  revolució  homicida.  I  al  parlar  de 
revolució  no  s'entengui  solament  el  fet  material  que  regà  la  terra 
de  sang  humana,  sinó  principalment  el  maligne  esperit  que 
Tanima. 

Descriu  el  cèlebre  positivista  francès  Vantic  règimen  de  la 
societat  amb  amorosa  simpatia;  reconstrueix  amb  admirable 
evidencia  aquell  món  ja  desaparegut,  format  baix  les  maternals 
ales  de  l•Iglesia,  aon  resplandeix  un  regionalisme  com  mai  s'havia 
vist  en  la  terra,  ni  en  els  mateixos  bons  temps  helènics;  cada 
encontrada  era  una  familia,  units  tots  sos  membres  amb  dolços 
llaços  i  sots  la  presidència  i  direcció  dels  Prelats  temporals  i 
espirituals,  verdaders  pastors  dels  pobles,  en  mig  dels  quals 
vivien,  participant  tots  la  sort  els  uns  dels  altres,  essent  el 
govern  no  per  ministeri  de  la  llei  cahezüdciy  segons  l'expres- 
siu  mot  de  Fra  Lluis  de  León,  sinó  per  l'immediata  i  personal 
providencia  del  qui  era  cap  de  l'encontrada.  La  vida  regional 
era  aleshores  completa;  mai  com  en  aquell  temps  se  pot  parlar 
del  govern  del  país  pel  país,  segons  la  frase  que  després  s'ha 
aplicat  amb  més  retòrica  que  veritat;  i  si  bé  és  cert  que  amb  el 
progrés  del  temps,  que  amb  el  creiximent  social,  devia  modi- 
ficar-se l'antiga  manera  d'ésser;  no  obstant,  és  evident  que  en 
la  substància  podia  i  devia  continuar,  i  de  fet  continuà  en  alguns 
punts  armonitzant  amb  les  noves  circumstancies.  Mes  les  encon- 
trades  foren  desamparades;  l'antiga  simplicitat  de  vida  desagra- 
dà als  qui  per  raó  de  son  estat  tenien  la  direcció  dels  diferents 
paissos,  i  aleshores  volgueren  mantenir-se  en  la  possessió  dels 
mateixos  drets,  abandonant  el  compliment  de  ses  obligacions; 
se  trencà  el  vincle  entre'l  cap  i  els  membres,  i  aparegué  aque- 
lla plaga  de  la  no  residència,  anatematitzada  pels  sagrats 
cànons,  i  que'l  Taine  amb  admirable  exactitut  aplica  també 
a  l'ordre  civil.  La  desaparició  del  Regionalisme  fou,  segons 
l'escriptor  francès,  una  de  les  més  poderoses  causes  generati- 
ves de  la  Revolució,  ja  que  aquesta,  en  son  concepte,  i  ho 
creiem  profundissimament  cert,  no  fou  la  concepció  grandiosa 

de  que'ns  parlen  alguns  historiadors,  sinó  ni  més  ni  menes  que 
una  miserable  disolució  social.  Fou  la  mort  espontània  d'una 
societat,  d'un  ordre  civil  que  havia  espelit  l'esperit  de  vida;  i  la 
destrucció  subsegüent  que  atemoritzà  a  l'Europa  entera,  la  cai- 
guda de  tantes  antigues  i  venerables  institucions,  no  fou  deguda 
a  cap  vigorosa  força,  sinó  senzillament  a  la  descomposició  del 
cos  que  al  més  petit  impuls  de  les  baixes  passions  no  tenia  re- 
sistència que  oposar.  Fina,  doncs,  desastradament  el  cos,  per- 
què abans  havien  ja  mort  els  membres,  les  diferentes  encon- 
trades  de  la  nació  quedaren  sens  vida;  París  vingué  a  ésser, 
usant  la  desdenyosa  frase  de  Tertúlia,  qui  l'aplicava  a  Atenas, 
una  ciutat  xerraire;  els  filosops,  llegistes  i  poetes  cortesans 
eren  admirables  per  entretenir  i  galantment  distreure  a  aquella 
gent  qui  no  tenia  rès  més  que  fer  sinó  divertir-se;  mes  el  cos 
social  i  l'edifici  polític  anaven  desfonamentant-se,  i  dins  de  poc 
no  tindran  resistència  que  oposar  a  uns  quants  malfactors  dis- 
freçats  de  patriotes  i  filosops.  L'argument  més  fort  contra'l 
centralisme  és  la  revolució  moderna;  aquesta  era  impossible 
amb  l'antic  sistema  social  regionalista,  com  és  impossible  una 
malaltia  grave  quan  els  humors  estan  equilibrats  y  degudament 
distribuits  per  tots  els  membres  del  cos;  a  la  naturalesa,  ni 
individual  ni  socialment  considerada,  se  li  pot  fer  violència; 
quan  l'ordre  social,  quan  l'humana  jerarquia  es  funda  en  la  natu- 
ralesa, quan  la  societat  dels  homes  se  desenrotlla  en  virtut  de 
ses  lleis  essencials,  ella  gaudeix  de  llarga  i  sana  vida;  quan  els 
homes  volen  organitzar  un  artifici  social,  per  ben  organitzat 
que  sembli,  la  vida  de  la  societat  no  és  ni  ordenada  ni  llarga: 
lluita  per  recobrar  sa  forma  natural,  i  per  això  veiem  quasi  bé 
sempre  la  reaparició  del  regionalisme  després  de  la  disolució 
de  les  grans  unitats.  Tenen  aquestes  en  l'historia  un  fi  provi- 
dencial; Déu  es  val  d'elles  per  exercir  una  influencia  més  ge- 
neral i  forta  sobre'l  món,  però  usant  una  fórmula  escolàstica, 
podem  dir  que  són  formes  vials,  és  a  dir,  transitòries,  i  amb 
caràcter  de  medis  per  arribar  a  un  fi.  Mes  la  forma  natural 
i  permanent  de  l'humana  societat,  com  pensem  deixar  claram.ent 
demostrat,  és  indubtablement  la  forma  regional. 

La  Revolució,  doncs,  vingué  a  conseqüència  de  l'aniquilació 
de  l'antiga  societat  regionalment  organitzada,  i,  per  lo  tant,  en 

virtut  d'aquest  pecat  en  que  fou  concebuda  i  que  forma  part  de 
sa  naturalesa,  és  necessàriament  anti-regionalista.  No  és  una 
institució  indígena,  nascuda  espontàniament  en  el  sí  de  l'humana 
societat  en  aquestes  o  en  aquelles  circumstancies  històriques,  en 
aquesta  o  en  aquella  regió;  no  és  fruit  d'una  generació  ni  raça; 
no  és  l'encarnació  d'una  civilització  determinada:  és  una  pura  i 
estèril  negació,  és  un  disolvent  poderosíssim;  no  és  el  sentiment 
de  l'amor  que  feconda  i  engendra,  és  la  torpíssima  passió  de 
l'odi  que  mata.  La  Revolució  ni  és  francesa,  ni  alemanya,  ni 
espanyola;  no  és  ni  tant  sols  humana;  no  és  la  planta  o  rebroll 
que  naix  en  una  terra  convenient  i  creix  fins  a  convertir-se  en 
arbre  frondós;  no  la  parí  la  terra;  com  el  llamp,  se  formà  en  la 
tenebrosa  regió  dels  núvols  amb  els  fluits  malignants  que's  des- 
prengueren de  la  fermentació  de  la  carn  i  de  la  supèrbia  huma- 
nes; vingué,  doncs,  de  les  altures,  no  nasqué  del  poble,  i  per  lo 
tant,  que  no's  cansen  el  positivista  i  el  folk-lorista  en  cercar-la 
estudiant  els  sediments  o  capes  socials;  en  tal  cas,  en  el  poble 
trobaran  les  senyals  d'haver  patit  la  malaltia,  com  en  un  home 
veiem  les  senyals  d'haver  passat  la  verola. 

El  principi  per  la  Revolució  sagrat  i  característic  d'ella  és 
l'igualtat,  principi  negatiu  i  essencialment  anti-regionalista.  Es 
aquesta  igualtat  negativa,  perquè  no  significa  que  per  ade- 
quar-se a  la  mida,  deguin  allargar-se  els  petits,  sinó  escurçar-se 
els  grans,  ja  que,  segons  la  paraula  evangèlica,  ningú  potest  ad 
statiiram  siiam  adjicere  cubitum  uniim;  els  homes,  a  una  co- 
marca que  té  una  constitució  social  determinada,  una  manera  de 
ser  propria,  no  li  poden  llevar  aquesta  forma  natural  sinó  amb 
violència,  i  aleshores  no  n'hi  comunicaran  una  de  nova,  perquè 
cada  país  necessita  una  forma  que  li  és  convenient,  com  cada 
home  té  menester  un  vestit,  i  el  de  l'un  no  serveix  per  l'altre. 
Fixem-nos  amb  lo  que  passa  amb  les  llengües  i  amb  les  infinites 
varietats  de  cada  una  d'elles,  com  cada  encontrada  té  accent 
diferent  i  paraules  i  modismes  diferents;  i  si  això  succeeix 
amb  la  paraula,  que  és  sempre  en  bona  part  espiritual  i  genera- 
litzadora,  ^iquè  ha  de  passar  amb  les  relacions  socials  i  jurí- 
diques, que,  com  expressives  d'un  element  més  particular  i  ma- 
terial, per  força  presenten  una  verdadera  varietat?  No  ignorem, 
perquè  salta  a  la  vista  de  qualsevol  qui  consideri  la  cosa,  que  la 

nova  manera  d'ésser  de  la  societat,  el  comerç,  l'indústria,  la  faci- 
litat de  comunicacions,  han  donat  a  l'humana  espècie  un  caràcter 
generalment  més  uniforme  del  que  abans  tenia,  i  per  això  no  sos- 
tenim que  degui  restaurar-se  la  multiplicitat  que  presentava 
el  regionalisme  de  les  edats  passades;  però  sí  sostenim  els  furs 
de  la  naturalesa  contra'l  principi  i  el  sentiment  torpíssims  de  la 
Revolució,  que  vol  amb  violència,  sacrificant  usos,  sentiments  i 
antigues  lleis  plenes  de  vida,  introduir  noves  formes  de  vida 
civil  que  pugnen  amb  el  temperament  dels  pobles,  ni  tenen  altra 
raó  d'ésser  ni  més  mèrit  que'l  d'haver  brollat  dels  caps  dels  ca- 
pitoços  i  patriarques  de  la  revolució  moderna.  I  aquesta,  en  son 
entusiasme  uniformista  i  centralista,  no  obra  per  pur  sentiment 
i  sols  per  realitzar  uns  principis  que  creu  salvadors;  no,  fa 
temps  que  ella  està  apoderada  del  govern  de  les  nacions,  i  essent 
concupiscent  per  naturalesa,  sens  trava  que  limiti  ses  concupis- 
cències, xucla  constantment  la  vida  de  les  regions;  ella,  que's 
califica  de  lliberal,  vol  que  sa  voluntat  imperi  en  les  afraus 
més  apartades,  odia  el  govern  del  país  pel  país,  i  pretén  el 
govern  del  país  per  la  secta.  La  forma  regional,  repetim,  és  una 
extensió  de  la  família,  es  basa  en  ella;  cada  regió  és  una  fede- 
ració de  famílies  unides  entre  sí  amb  estretíssims  llaços  naturals, 
venint  potser  totes  d'un  mateix  origen,  i  çícòm  voleu  que  una 
tal  forma  no  degui  ésser  aborrida  de  la  Revolució,  l'ideal  de  la 
qual  és  l'abolició  de  la  família  natural  i  cristiana  i  la  constitució 
del  falarnsteri  d'una  manera  més  o  menos  núa? 


capítol  XV 

Caràcter  de  la  legalitat  revolucionaria  en  ses  relacions 

amb  el  regionalisme 


DE  la  disolució  de  Tantic  règimen,  de  que  parlàrem  en  el  ca- 
pítol anterior,  brotà  un  nou  estat  legal,  engendrat,  gene- 
ralment parlant,  no  del  cast  matrimoni  de  la  recta  raó  de  les 
necessitats  i  condicions  de  la  terra  i  l'estat  moral  del  poble  que 
l'habita,  sinó  del  luxuriós  concubinatge  del  principi  revolucio- 
nari amb  la  desenfrenada  ambició  d'apoderar-se  absolutament 
del  govern  del  país.  La  tirania  ama  la  concentració  del  poder, 
puix  així  li  és  més  fàcil  aprofitar-lo  tot  en  benefici  seu,  i  com  la 
tirania  lliberal,  segons  va  demostrant  l'experiència,  serà  sens 
dubte  una  de  les  més  tremendes  que  han  afligit  l'humanitat,  amb 
una  constància  no  interrompuda,  desde  que  s'entronitzà  en  la 
,^societat  moderna,  ha  anat  matant  la  vida  de  les  regions,  ha  des- 
truit  les  entitats  naturals  qui,  com  a  membres  ben  ordenats,, 
formaven  el  cos  de  la  nació,  produint  eixos  estats  uniformistes, 
i  podent  dir  amb  molta  més  raó  que'l  cèlebre  rei  de  França,  els 
qui  avui  dia  arriben  a  apoderar-se  del  govern,  aquella  frase 
tant  repetida:  l'Estat  só  jo.  En  efecte,  el  ministre,  molt  més 
omnipotent  que  l'antic  rei  absolut,  posat  en  l'estació  telegràfica 
de  Madrid,  està  tot  en  tota  la  nació  i  tot  en  cada  una  de  ses 
parts;  ell  és  l'ànima  de  la  nació;  aquesta  no  viu,  com  antigament, 
informada  d'un  principi,  sinó  que  és  l'instrument  d'un  home  o 
d'una  quatreta  d'homes,  potser  d'una  secta;  i  d'aquí  resulta  que 
així  com  un  principi  extès  per  la  nació  dóna  sos  efectes  segons 

les  condicions  en  que's  desenrotlla,  com  una  mateixa  planta  es 
modifica  segons  la  calitat  de  la  terra  en  que  viu,  lo  qual  fa  pos- 
sible l'unitat  i  la  varietat;  en  cambi,  quan  l'ànima  de  la  nació  és 
un  home,  amb  aquest  ha  de  conformar-se  la  nació,  ell  és  la  llei 
del  país  amb  escarni  de  Déu,  de  qui  solament  pot  dir-se  que  és 
la  Llei  del  món;  res  val  l'existència  de  lleis,  usos  i  institucions 
seculars:  tot  dèu  cedir  a  sa  soberana  voluntat. 

Els  estats  antics  eren  una  verdadera  federació  de  regions; 
el  rei  d'Espanya,  per  exemple,  era  el  rei  de  Castella,  d'Aragó, 
el  Comte  de  Barcelona,  el  Senyor  de  Vizcaya,  etc;  mes  un 
cop  destruïda  aquella  manera  d'ésser,  naturalment  portada  amb 
la  successió  dels  sigles,  surten  els -moderns  estats  uniformistes, 
el  regne  d'Espanya  o  la  República  francesa,  uns  i  indivisibles, 
essent  la  nació,  més  que  un  cos  degudament  organitzat  amb  vida 
propria  en  cada  membre,  un  orgue,  més  ben  dit,  una  màquina 
que  sens  acció  propria  és  dirigida  pel  capritxo  dels  qui  exercei- 
xen el  govern. 

Per  això  veiem  el  regionalisme  morir  a  mans  dels  partits  polí- 
tics qui  fins  han  aniquilat,  en  quant  han  pogut,  la  basa  i  els  ele- 
ments essencials  de  la  regió,  i  tot  això  en  nom  de  la  llei.  La 
proprietat  comunal  ha  sigut  confiscada,  i  aquesta  era  el  patri- 
moni amb  que  vivia  la  regió  una  vida  noble  i  independent;  les 
institucions  fundades  pels  nostres  passats  o  nascudes  quasi 
espontàniament  en  cada  encontrada,  vestides  a  l'usança  de  cada 
poble,  com,  per  exemple,  els  antics  bancs  agrícols,  han  sigut 
destruïdes;  les  escoles  comunals  i  altres  fundacions  benèfiques 
que  per  llargs  sigles  foren  honor  i  consol  dels  pobles,  qui  dintre 
de  sí  tenien  tot  lo  necessari  a  la  vida  moral  i  fins  material,  han 
caigut  als  peus  del  colós  tirà,  l'Estat  modern.  Aquest  s'ha  men- 
jat la  regió,  com  el  peix  gros  se  menja  el  peix  petit;  vol  que 
visqui  a  sos  obs,  vol  ensenyar  sos  fills,  cuidar  sos  malalts,  i  jquè 
té  d'estrany  tant  desmesurada  ambició,  si  encara  tira  a  confiscar 
la  familia,  fent  d'ella,  no  un  membre  del  cos  social,  com  ho  és 
per  naturalesa,  sinó  una  fibra  de  sa  carn!  En  nostres  dies  havem 
vist  materialment  el  saqueig  de  la  regió  en  benefici  de  les 
grans  capitals,  i  amb  això  potser  tots  hi  havem  pecat.  El  fona- 
ment de  la  vida  regional  és  l'amor;  l'amor  a  la  terra  propria, 
per  defensa  de  la  qual  els  nostres  passats  donaren  en  la  sang, 

aquest  afecte  a  la  comarca,  a  les  montanyes,  rius,  pobles,  igle- 
sies,  a  les  costums  que  en  ella  dominen,  a  les  institucions  que  la 
vivifiquen,  als  monuments  que  l'adornen,  aquest  afecte  puríssim 
no  és  propri  d'ànimes  grosseres;  i  avui  per  desgracia  infüs  terri- 
blement en  els  cors  el  bestial  sensualisme,  ha  sigut  en  un  gran 
nombre  d'homes  suplert  per  la  desenfrenada  concupiscència  que 
vol  abeurar-se  en  les  grans  capitals.  La  llei  moderna,  enemiga 
dels  pobles,  fomenta  aquesta  tendència,  i  havem  vist  en  èpoques 
lliberalíssimes  arrancar  dels  pobles  ses  més  preuades  joies 
artístiques,  per  a  portar-les  a  les  grans  capitals;  tràure-les  del 
lloc  en  que  l'artista  les  havia  treballades  i  col'locades,  com  Déu 
les  flors,  per  a  constituir  un  museu,  com  si  l'art  no  fos  de  profit 
al  poble  i  si  sols  a  una  casta  privilegiada  de  ciutadans.  Per  nos- 
tres ulls  veerem  traure  l'hermosíssim  cadirat  de  cor  del  Sacro 
Convento  d'Assís,  situat  en  un  lloc  que  armonitza  admirable- 
ment amb  l'edifici,  realçat  per  les  pintures  del  Giotto  i  encara 
aromatitzat  per  l'olor  dels  sants  deixebles  del  fundador,  per  a 
ser  trasladat  a  un  museu,  empobrint  d'aquesta  manera,  com  de 
tantes  altres,  a  l'antigament  florit  municipi  d'Assís,  el  modern 
estat  uniformista. 

El  regionalisme  li  fa  nosa  a  l'estat  modern  i  cerca  manera 
d'aterrar-lo  tant  com  pot.  Teníem  dins  Espanya  les  grans  regions 
formades  per  les  que  foren  en  el  passat  glorioses  nacions  amb 
vida  propria,  amb  llengua  peculiar  algunes  d'elles,  totes  amb 
historia,  tradicions  i  lleis  en  conformitat  amb  son  temperament, 
semblava  lo  natural  que's  conservessin  entitats  tant  notòries  i 
amb  tanta  raó  d'ésser;  mes  convenia  destruir  tot  l'antic,  i  Galí- 
cia, Catalunya,  Aragó,  etc,  deixaren  d'existir  legalment.  La 
divisió  de  l'Espanya  en  quaranta-nou  provincies  fou  com  una 
sentencia  de  mort  civil  per  aqueixos  reialmes  sacrificats  no  a 
l'unitat  nacional,  que  ja  de  sigles  existia,  sinó  al  rencor  sectari 
contra  tot  lo  antic,  a  la  supèrbia  d'una  trivial  i  falsíssima  ciència 
que  volia  fer  la  nació  a  mida  de  son  gust.  Tenien,  emperò, 
aquestes  regions  dos  elements  principalment  que  no  és  fàcil 
matar-los,  el  dret  civil  i  la  llengua;  i  la  persecució  legal  que 
avui  dia  veiem  tot  sovint  dirigida  contra  la  religió  de  la  nostra 
ànima  amb  una  constància  sens  igual,  ha  treballat  també  per  a 
fer  perdre  aquells  dos  fonaments  de  nostra  vida  social.  Ens 

7.  —  Obres  completes.  IV 

sembla  haver  oít  dir  que  l'Espanya  es  despertà  l'any  dotze  allà 
en  les  Corts  de  Cadiz,  i  la  metàfora  ens  sembla  molt  exacta, 
més  tal  volta  de  lo  que  presumien  els  qui  l'inventaren.  Aquella 
gent  (trets  els  sectaris,  i  aquests  sabien  molt  bé  lo  que's  feien) 
se  trobà  en  un  món  nou,  sens  conciencia  del  lloc  o  nació  en  que 
estaven,  ni  coneixement  de  la  societat  per  la  qual  llegislaven, 
com  aquell  qui  s'alça  amb  el  cor  adormit;  s'enamoraren  de  la 
superficialíssima  idea  de  l'uniformitat^  com  tants  a  qui  avui  dia 
plau  més  la  vista  d'una  ciutat  tota  midada  i  nivellada  que  no  pas 
la  d'una  ciutat  monumental,  i  decretaren  solemnement  que  uns 
mateixos  còdics  haguessin  de  regir  per  a  tota  la  monarquia. 
Aquesta  disposició  llegislativa  es  considerà  tant  intrinseca  i 
essencial  a  la  nova  forma,  que  totes  les  Constitucions  publicades 
de  l'any  dotze  ençà  l'han  reproduida,  i  és  sa  execució  l'ideal  a 
que  tiren  molts  lliberals  i  fins  altres  qui  no'n  són.  La  revolució 
és  la  negació  del  dret  històric,  és  a  dir,  del  verdader  dret  humà, 
i  com  les  Uegislacions  forals  o  el  dret  de  les  diferentes  regions, 
és  essencialment  històric,  com  que  la  regió  en  si  mateixa  suposa 
necessàriament  l'historia,  d'aqui  ve  la  verdadera  antitesis  entre 
Revolució  i  Regionalisme.  Les  modernes  entitats  formades  per 
l'esperit  revolucionari  són  unes  verdaderes  criatures  bordes;  no 
regoneixen  ni  tenen  paternitat,  trenquen  la  successió  històrica, 
al  pàs  que  l'entitat  regional  reb  honestament  l'existència  de  sos 
antecessors,  als  quals  hereda  i  forma  amb  ells  una  verdadera 
família.  Per  molts  anys  la  força  de  vida  de  que  gaudeix  el  dret 
regional  ha  arribat  a  rebatre  la  tirànica  imposició  dels  unifor- 
mistes,  mes  el  precepte  constitucional  que  mana  que  hi  haja  un 
sol  codi,  és  d'essencia  del  principi  revolucionari,  per  lo  qual 
veiem  els  partits  politics  sempre  bregar  per  a  obtenir-lo  i  al 
menys  treballen  per  a  destruir  de  mica  en  mica,  disminuint  les 
institucions  de  la  terra,  el  dret  que  enclou  la  nostra  vida  domès- 
tica i  social. 

Creiem,  no  obstant,  que  potser  havem  avençat  més  o  menys 
en  el  bon  cami;  la  veu  de  la  naturalesa  es  fa  oir  quan  l'home 
entra  en  reflexió  i  una  de  les  intel•ligències  més  penetrants  i 
reflexives  de  la  política  militant  espanyola,  don  Francisco  Sil- 
vela,  pogué  dir  en  la  sessió  del  Congrés  del  18  d'abril  de  l'any 
1887,   dirigint -se   al  senyor  Alonso  Martinez,    qui   acabava 

d'arribar  a  Madrid  desde  Barcelona,  ont  havia  presidit  la  solem- 
ne festa  de  l'Academia  de  Bones  Lletres  en  honor  d'en  Milà, 
aquestes  significatives  paraules:  «Puix  que'l  senyor  Ministre  ara 
fa  poc  ha  aprofitat  Focasió  a  Barcelona  per  a  manifestar  ses 
simpaties  en  bé  de  les  literatures  regionals,  espero  jo  vèure'l 
aquí  defensar  els  drets  regionals,  que  valen  un  xic  més  que  les 
literatures,  i  que  desde  ara  crec  que  havem  de  comptar  amb  un 
defensor  més,  ben  poderós  i  il•lustre  per  cert;  jo'm  dono  l'enho- 
rabona en  nom  d'aquesta  causa,  que  entenc  és  verament  na- 
cional.» 

Tal  volta  l'energia  que'ls  catalans  han  manifestat  en  la  de- 
fensa de  son  dret  històric,  no  la  tenen  per  a  amparar  la  llengua; 
aquesta  és  d'un  ordre  més  espiritual,  no  atany  ni  toca  tant  als  in- 
teressos de  la  vida,  mes  no  obstant,  com  creiem  haver  demostrat 
en  capítols  anteriors,  és  un  element  essencial  de  la  vida  regio- 
nalista, per  lo  qual  convé  també  vigilar  a  fi  de  que  la  moderna 
tirania  legal  que  s'ha  encarniçat  en  la  persecució  de  les  llen- 
gües, sia  contrarrestada.  La  llei  moderna  permet  abusar  de  la 
llengua  en  tots  sentits;  l'obscenitat,  la  calumnia,  l'impietat  no 
troben  mordaça,  mes  una  mordaça  terrible  impedeix  al  català 
usar  de  sa  propria  i  honestissima  llengua  en  els  actes  més  so- 
lemnes de  la  vida.  L'ensenyança  dels  minyons  ha  de  ser  caste- 
llana; paga  l'Estat  càtedres  per  moltes  llengües  extrangeres, 
mes  no  pas  cap  que  servesca  per  a  cultivar  la  nostra  propria 
llengua;  aquell  principi  axiomàtic  dels  nostres  parlamentaris 
dient  que,  en  son  sistema  tot  és  possible,  fins  fer  tornar  negre 
lo  blanc,  aquí'l  practiquen,  puix  veiem  que  obliguen  a  parlar 
castellà  a  qui  no'n  sab;  i  vulgues  no  vulgues,  has  de  deixar  ta 
última  voluntat  en  una  llengua  que  ignores,  contractar  davant 
de  notari  en  una  llengua  estranya,  i  respondre  a  les  preguntes 
del  jutge,  en  lo  qual  devegades  hi  va  la  fortuna,  l'honra  i  la 
vida,  en  una  llengua  que  no  és  teva,  tant  si  l'entens  com  no. 
Les  regions  austríaques  han  manifestat  una  energia  verdadera 
en  bé  de  llurs  llengües,  en  contra  de  la  tirania  dels  lliberals 
d'aquell  imperi  qui  volien  subjectar  a  tot-hom  a  la  llengua  ale- 
manya i  l'últim  congrés  dels  catòlics  de  Silesia  (1),  en  el  regne 


(1)    Any  1 

de  Prussià,  declarà  solemnement  i  amb  evidentíssima  justícia 
que  l'ús  de  la  llengua  propria  no  podia  ésser  impedit  sens  vio- 
lentar el  dret  natural.  Fets  que  proporcionen  gran  llum  en 
aquestes  matèries:  per  tot  arreu  la  legalitat  revolucionaria  és 
acèrrima  enemiga  dels  drets  i  de  les  llengües  regionals;  per  tot 
arreu  els  lliberals  a  la  francesa  són  els  grans  propagandistes  de 
l'unitat  civil  per  ells  inventada,  i  un  cop  arriben  al  govern,  vul- 
guin no  vulguin  els  infeliços  vassalls,  a  la  violència  els  hi 
subjecten. 

Un  antic  pedagog  català,  de  verdadera  il'lustració,  el  reve- 
rent Baldiri  Reixach,  rector  de  Sant  Martí  d'Olles,  escrigué  les 
següents  paraules,  de  noble  simplicitat,  que  d'una  manera  menys 
entonada  expressen  el  mateix  principi  dels  catòlics  silesians> 
que  desgraciadament  no  saben  compendre  molts  fills  de  la  nos- 
tra decadent  generació:  «Entre  totes  les  llengües  la  que  amb 
més  perfecció  deuen  saber  els  minyons,  és  la  llengua  propria  de 
sa  pàtria,  perquè'l  defecte  és  molt  més  culpable  i  feo  per  un  mi- 
nyó que  té  estimació...  (1) 

( 1 )    Inslruccions  per  l'ensenyança  de  minyons. 


•,VO^e  of  Med/a 


ei^-. 


capítol  XVI 


Lliberalisme  i  Regionalisme 


EL  conjunt  de  principis  emanats  del  concepte  revolucionari, 
formant  un  sistema  dirigit  a  la  governació  dels  homes  i  a 
la  constitució  social,  és  anomenat  generalment  lliberalisme. 
Domina  en  la  major  part  de  l'Europa  contemporània,  i  principal- 
ment encara  en  el  món  llatí  de  l'un  i  de  l'altre  hemisferi;  de  ma- 
nera que  la  nostra  raça,  d'intel•ligència  privilegiadíssima,  qui 
tingué  prou  penetració  racional  per  a  no  deixar-se  enganyar  de 
Terror  en  la  forma  religiosa  i  metafísica,  en  l'invasió  protestant; 
en  l'ordre  polític  i  pràctic,  tal  volta,  degut,  en  part,  a  son  tem- 
perament generós  i  poc  analític,  se  troba  dominada  pel  mateix 
error,  que  va  minant  d'una  manera  visible  la  seva  antiga  i  for- 
tíssima  constitució.  Mes,  per  l'objecte  pàrticularíssim  del  pre- 
sent estudi,  deixant  a  un  costat  la  demostració  que  ja  en  altra 
ocasió  (1)  férem  de  la  naturalesa  disolvent  dels  principis  que, 
injustament,  se  gloriegen  amb  l'hermós  nom  de  lliberals,  ens 
fixarem  en  l'idea  de  l'absoluta  incompatibilitat  entre'l  lliberalis- 
me i  el  regionalisme. 

L'immediata  filiació  històrica  i  racional  del  nostre  lliberalis- 
me, es  troba  inqüestionablement  en  la  famosa  Declaració  dels 
drets  de  l'home  i  en  el  Contracte  social,  de  J.  J.  Rousseau. 
La  constitució  política  de  les  nacions  modernes,  al  menys  en 
quant   a  la  substància  i  a  l'esperit,  és  indubtable  que  prové 


(1)    En  l'opúscul  titulat:  òQuè  és  la  Masonería? 

d'aquells  principis.  Amb  ells  comença  la  nova  Era  que  ha  aca- 
bat de  destruir  la  forma  regional,  que'l  cesarisme  anterior  havia 
ja  començat.  Cesarisme  i  Lliberalisme  són  lo  mateix  en  sa 
essència:  l'home  senyor  de  la  societat  i  no  la  Providencia  divi- 
na: l'home  ha  de  fer  la  societat  del  no-rès:  la  societat  no  és  el 
desplegament  de  l'humanitat,  sots  la  mirada  i  l'acció  de  Déu  qui 
deixa  emperò  sempre  lliure  l'humà  arbitri.  La  Declaració  dels 
drets  de  l'home  suposa  i  proclama  la  soberanía  racional;  i  no 
pas  perquè  Tèpoca  en  que  s'elaborà  fos  d'una  gran  potencia  ra- 
cional, ja  que  en  ella  fina  la  filosofia,  principal  de  totes  les 
ciències  especulatives;  ans  fou  d'una  gran  superficialitat  de  co- 
neixements, la  qual,  com  sempre  succeeix,  engendrà  una  vani- 
tat desmesurada.  En  virtut  de  sa  nova  generació,  els  homes 
quedaren  deslligats  de  tot,  no  dependíen  de  ningú;  tot  dret  his- 
tòric, i  de  consegüent  tot  dret,  desaparegué;  no  era  la  societat 
la  qui  devia  donar-los  lleis,  ells  eren  els  qui  devien  subjectar-la 
a  sos  principis  i  a  son  voler.  El  sapientissim  principi  de  l'expe- 
riència no  està  escrit  en  eixes  taules  de  la  nova  llei  del  llibera- 
lisme: l'home  posat  en  lloc  de  Déu  és  infalible:  Déu,  qui  governa 
l'humanitat  i  que'ls  passats  regoneixíen  com  a  Summe  Llegisla- 
dor,  pot  equivocar-se;  de  consegüent  l'obra  dels  sigles  ha  de  fer 
lloc  a  l'obra  dels  innovadors.  D'altra  part  aquests  nous  llegisla- 
dors  són  molt  filosops,  i  miren  sols  al  fons  de  la  naturalesa  hu- 
mana, i  com  en  l'essencia  tots  els  homes  són  iguals,  ses  lleis 
tenen,  eminentiori  modo,  aquella  prerogativa  de  la  llei  d'ésser 
general,  puix  les  d'ells  ho  són  de  tal  manera,  que  tant  podrien 
servir  per  la  França  o  Espanya,  com  per  la  Xina;  la  llei,  segons 
ells,  és  bona;  de  consegüent  és  un  cas  de  toçuderia  el  que  la 
rebutgin  els  qui  l'han  de  practicar;  l'imperfecció  és  del  ciutadà, 
de  consegüent  els  ciutadans  són  els  qui  s'han  de  conformar  a  la 
llei,  i  no  la  llei  als  ciutadans.  La  bóta  és  elegant  i  ben  feta,  puix 
el  sabater  qui  l'ha  treballada  és  de  moda;  i  per  lo  tant,  si  et  fa 
mal,  la  culpa  és  del  teu  peu,  no't  queda  més  remei  que  aguan- 
tar-la, puix  lo  perfet  no  ha  de  cedir  a  lo  imperfet. 

Aquesta  senzilla  i  fins  vulgar  explicació,  creiem  que  enclou 
clarament  el  pensament  fonamental  del  procedir  polític  dels  mo- 
derns homes  d'Estat,  o  al  menys  de  la  majoria  d'ells,  per  lo 
qual  se  demostra  l'incompatibilitat  de  son  sistema  amb  el  siste- 

ma  regionalista.  Mes  parlam  impropriament;  puix  el  regionalis- 
me no  és  un  sistema;  qui  ho  pensi,  s'enganya.  El  regionalisme 
no  ha  eixit  del  cap  dels  homes,  naix  de  les  mateixes  entranyes 
de  la  societat,  no  ha  tingut  un  autor  legal;  el  mateix  Washing- 
ton, fundador  de  r«Unió  Nord-Americana»,  no  feu  més  que 
armonitzar  i  segellar  lo  que  la  naturalesa  de  les  coses  li  presen- 
tava; no  fou  Washington,  sinó  Déu,  qui  formà  aquells  pobles, 
quant  amb  sa  inefable  i  inescrutable  providencia  enviava  a  dites 
regions  corrues  de  gent  ja  diversa  entre  sí,  i  que  fins  encara, 
per  raó  dels  llocs  en  que  s'establía,  augmentava  en  diversitat 
per  les  necessitats  desiguals  que  contreia.  El  regionalisme  llibe- 
ral, és  a  dir,  aquell  que  vingués  de  dalt,  que  imposés  el  poder 
central,  no  fóra  tal  regionalisme:  la  revolució  no  pot  crear 
directament  la  regió.  La  Revolució  violenta  o  la  disolució  so- 
cial, Déu  sab  lo  que  vindrà,  desfaran  l'unitat  violenta  i  excessi- 
va; mes,  les  regions  reapareixen,  no  en  virtut  de  la  Revolució, 
sinó  de  la  Llei  natural  de  la  societat. 

L'Estat  lliberal  se  construeix  començant  pel  cim,  és  a  dir, 
d'una  manera  anti-natural;  ;així  veiem  que  ses  constitucions  se 
fan  en  Consell  de  ministres  o  en  una  Junta  central;  les  nacions 
regionalistes  comencen  per  la  basa,  és  a  dir,  pels  fonaments. 
Els  núcleus  de  l'organització  nacional,  els  membres  principals 
que  han  de  constituir  el  cos,  se  formen,  no  per  una  resolució 
dels  ciutadans,  sinó  en  virtut  de  la  força  natural  de  les  coses;  i, 
quan  la  nació  ha  ja  arribat  a  adquirir  grandesa  i  importància, 
encara  els  perns  en  que's  sosté  sa  prepotència,  són  aquells  ma- 
teixos membres  que,  com  a  clavats  fortament  en  la  terra,  són 
penyora  certíssima  de  resistència.  El  lliberalisme  forma  unes 
constitucions  que  cauen  amb  una  bufada;  les  que  funda  el  regio- 
nalisme són  més  fortes  que  qualsevol  conquistador;  reïxen  de  la 
tirania  legal,  i  per  això  veiem  avui  dia  com,  debilitat  el  sistema 
lliberal,  torna  a  traure  el  cap  el  regionalisme,  amb  simpatia,  es 
pot  dir,  universal. 

Rousseau  i  sos  moderns  deixebles,  a  la  teoria  del  Contracte, 
a  la  llei  de  les  majories  numèriques,  al  principi  absolutissim  de 
que  les  coses  públiques  poden  arreglar-se  a  la  mida  del  gust 
dels  qui  les  governen,  s'oblidaren  de  posar-hi  la  condició  de  que 
s'havia  de  respectar  la  naturalesa  i  manera  d'ésser  del  país.  A 

conseqüència  d'aquests  principis  s'explica  que  avui  dia  ningú  es- 
tiga  disposat  a  morir  per  les  lleis  de  la  pàtria,  que  sempre  síen 
aborrides  per  una  part  dels  ciutadans;  que,  el  nom  mateix  de 
pàtria,  sempre  sacratíssim,  el  vejam  usat  tot  sovint  en  to  de 
mofa,  fins  al  punt  d'ésser  injuriós  el  nom  de  patriota.  En  el  re- 
gionalisme s'hi  troba  el  sentiment,  que  és  l'hermós  color  d'aques- 
ta forma  política;  és  impossible  trobar-lo  en  el  lliberalisme.  El 
contracte  social,  la  resolució  d'una  majoria,  no  crea  sentiments; 
aqueixos  naixen  espontàniament,  són  una  mena  d'instint  racio- 
nal que  no  pot  produir-lo  ni  la  votació  d'una  assamblea  consti- 
tuient,  ni  el  rescripte  d'un  César.  Totes  les  coses  naturals  pro- 
venen de  l'Autor  de  la  naturalesa;  la  regió,  doncs,  criada  per 
Déu,  és  la  que  produeix  aqueix  dolcíssim  afecte  de  l'ànima. 

En  temps  en  que  existien  les  regions,  amb  sos  adminícols 
naturals,  els  homes  fóra  de  son  país  s'anyoraven;  l'anyorament 
es  més  fort  allí  on  la  constitució  regional  és  més  peculiar;  mes, 
per  ont  ha  passat  el  vent  devastador  del  lliberalisme,  en  les  en- 
contrades  desnaturalitzades  de  llur  antiga  manera  d'ésser,  totjust 
s'hi  troben  reminiscències  d'anyorament;  rics  i  pobres  fugen  de 
son  país,  lo  qual  vol  dir  que  no  l'aimen  pas  gaire.  Ja  entendrà 
el  lector  que  parlem  aquí  de  l'anyorament,  perquè  aquest  és  el 
gènesis  del  sentiment  d'amor  de  pàtria;  és  l'humil  llevor  d'aque- 
lla passió  nobilíssima  i  fortíssima  que  detura  exèrcits,  resisteix 
tiranies,  suporta  calamitats,  engendra  hèroes,  és  llaç  d'unió  i 
preparació  d'aquella  virtut  sobrenatural  que  l'actual  Pontí- 
fex (1),  i  abans  d'ell  Sant  Ambròs,  ha  batejat  amb  el  dolç  nom 
de  caritat  de  pàtria. 

Més,  si  el  sistema  lliberal  dominant  és  oposat  al  sentiment 
patriòtic  per  raó  de  son  origen  artificial,  ho  és  també  ademés 
per  un  caràcter  de  que  no's  pot  despendre,  i  que  és  lo  que'l  dis- 
tingeix en  la  pràctica.  El  dret  que  naix  d'una  pura  convenció, 
l'organització  que  surt,  no  ex  visceribiis  reiy  sinó  de  la  varia- 
bilíssima  voluntat  humana,  mudable  a  tot  vent  de  passions,  és 
necessàriament  variable;  i  d'això  no  cal  donar-ne  proves,  puix 
l'experiència  quotidiana  ho  demostra.  L'amor  naix  de  la  fre- 
qüentació de  la  cosa,  de  Tantiguetat  d'ella;  puix  considerant 

(1)    Lleó  XIII. 


La  Tradició  Catalana    105 

l'home  amb  gran  veritat  que  la  família,  que  la  regió,  és  un  sér 
moral,  una  persona  verdadera  que  ja  existia  abans  que  ell  nas- 
qués i  que  continuarà  després  de  sa  mort,  si  la  llei  o  institució 
governà  ja  els  seus  passats  i  espera  que  governarà  també  els 
seus  successors,  l'aimarà  amb  entranyable  tendresa,  la  respectarà 
com  a  una  cosa  divina,  i,  en  defensa  d'ella,  estarà  resolt  a  mo- 
rir, puix  amb  raó  creu  més  necessària  l'existència  d'aquella  llei 
que  no  pas  sa  propria  persona. 

Veus-aquí,  doncs,  com  el  lliberalisme  i  el  regionalisme  són 
entre  sí  com  l'aigua  i  el  foc;  l'un  mata  a  l'altre,  per  raó  de  na- 
turalesa de  quiscuna  d'aquestes  dues  coses.  Es  cert  que'ls  últims 
temps  de  la  monarquia  absoluta,  influida  ja  de  l'esperit  cesaris- 
ta,  i  més  anti-religiosa,  en  alguns  de  sos  períodes,  que'ls  mo- 
derns governs  representatius,  si  bé  amb  major  hipocresia,  foren 
ja  temps  d'opressió  per  l'esperit  regionalista;  mes  els  temps 
obertament  lliberals,  ho  són,  de  persecució  constant  i  d'una 
persistent  acció  disolvent,  fins  al  punt  d'haver  aniquilat  en  bona 
part  els  antics  elements  regionals  que  devien  ésser  les  pedres 
fonamentals  d'una  reconstrucció  social,  patriòtica,  cristiana  i 
verdaderament  lliure. 


capítol  XVII 
Ideal  cristià 


EL  regionalisme  per  sí  sol,  és  a  dir,  la  multiplicitat  de  vida 
t  en  la  societat  humana,  és  cert  que  tindria  gravíssimes  di- 
ficultats per  establir  o  continuar  la  civilització  sobre  la  terra; 
fins  donaria  lloc  a  que  nasquessin  entre'ls  pobles  aquelles  enve- 
ges i  pretensions  a  que  tant  inclinada  és  l'humana  familia,  com- 
posta de  membres  entre  sí  distints.  El  regionalisme  utilitari 
portaria  al  selvatgisme.  Ademés,  atenent  a  aquella  obligació 
divinament  imposada  al  nostre  llinatge  de  dominar  i  subjugar  la 
terra,  és  necessària  una  unitat,  ja  que  a  l'esforç  de  la  regió,  per 
sa  propria  naturalesa,  li  falta  aquell  poder  que  solen  tenir  les 
grans  unitats,  i  que's  necessiten  per  la  grandiosa  empresa  de 
sostenir  en  tot  el  món  l'imperi  de  la  verdadera  civilització,  i 
l'unió  entre  sí  de  tots  els  membres  de  la  familia  humana.  Fins 
estudiant  la  nostra  naturalesa  trobem  en  ella  dos  elements,  as- 
piracions 0  necessitats:  un  que  correspon  a  l'unitat,  altre  que 
suposa  la  varietat  o  regionalisme.  Els  homes  en  lo  substancial, 
en  lo  més  noble  de  sa  vida,  en  l'intel'ligencia,  són  idèntics,  puix 
si  bé  és  cert  que  existeixen  races  que's  diferencien  en  el  grau 
de  força  racional,  magis  vel  mimis  non  mutant  speciem:  i  de 
consegüent,  malgrat  això,  persevera  l'unitat  substancial  entre 
elles.  Mes  les  varietats  introduides  en  els  homes  per  les  cir- 
cumstancies particulars  de  cada  una  de  les  innumerables  regions 
de  la  terra,  són  indestructibles,  formen  part  de  la  vida  d'aquest 

compost  d'ànima  i  cos  que'n  diem  home,  i  de  consegüent  han 
d'ésser  respectades. 

tQuú  doncs,  establirà  l'equilibri  entre  aquestes  dues  neces- 
sitats, qui  posarà  l'acord  entre  aquestes  dues  lleis  que  semblen 
inconciliables?  Crist,  i  sols  Crist.  Ell  és  l'autor  de  l'humana 
naturalesa,  i  ningú  més  que  Ell  pot  armonitzar  les  antinòmies 
que  presenta  el  nostre  llinatge,  nascudes  del  pecat  i  que  comen- 
cen ja  en  el  mateix  individuu,  en  el  perpetual  conflicte  entre 
l'esperit  i  la  carn,  de  que  ja's  queixava  l'apòstol  Sant  Pau.  L'im- 
peri universal  espiritual  és  un  fet  en  l'historia  cristiana,  i  avui 
dia,  potser  més  que  mai,  podem  contemplar-lo  amb  nostres  pro- 
pris  ulls,  veient  el  poder  apostòlic  legalment  establert  en  les 
regions  més  llunyanes  de  la  terra.  En  aquest  punt^  com  en  molts 
d'altres,  el  cristià  mira  amb  compassió  als  savis  racionalistes  del 
nostre  temps  qui's  trenquen  el  cap  en  coses  ja  fa  sigles  resoltes. 
Bluntschli  és  l'apologista  de  l'estat  universal,  com  essent  la 
forma  jurídica  de  l'unitat  humana.  Laurent,  amb  raó,  ataca  el 
sistema  del  jurista  alemany  com  a  contrari  a  la  llibertat  i  inde- 
pendència dels  pobles  particulars  i  vol  que  sia  suficient  el  fons 
comú  de  sentiments  i  idees  de  l'humanitat.  El  professor  belga 
parlaria  molt  bé  si  tingués  prou  humilitat  per  confessar  que 
aquesta  humanitat  és  la  restaurada  per  Jesucrist.  La  toga  del 
magistrat  romà  no  havia  arribat  ont  arriba  i  exerceix  sa  juris- 
dicció la  púrpura  cardenalicia.  L'unitat  de  la  Roma  pontifical 
traspassa  de  bon  troç  a  la  de  la  Roma  imperial;  l'índia,  l'Ocea- 
nia i  gairebé  la  Xina,  tenen  i  regoneixen  l'autoritat  apostòlica; 
les  autoritats  civils  de  l'Unió  Americana  i  de  l'Australià  acaten 
i  veneren  a  sos  Cardenals,  i  de  consegüent,  la  fraternitat  uni- 
versal no  havem  d'esperar-Ia  del  llaç  de  ferro  de  la  jurisdicció 
politica,  sinó  del  suavissim  vincle  de  la  jurisdicció  evangèlica. 
No  volem  dir  pas  que  l'Iglesia  hagi  d'ésser  l'única  gran  unitat 
juridica  que  hi  hagi  en  la  terra,  no,  ella  precisament  ama  aques- 
tes unitats  i  les  fomenta,  respectant  sempre  la  tradició  i  la  natu- 
ralesa de  cada  poble.  L'imperi  romà  ha  sigut  sempre  benvolgut 
del  Pontificat,  a  pesar  de  les  persequcions  amb  que  l'ha  afligit: 
els  emperadors  començaren  i  tot  sovint  han  continuat  la  guerra 
contra'l  poder  apostòlic;  i  no  obstant  aquest,  imitant  a  Déu,  que 
no  vol  la  mort  del  pecador,  sinó  que's  converteixi  i  visqui,  fins 


108    Torras  y  Bages 

€n  nostres  dies  treballa  per  l'existència  d'aquest  gran  poder  po- 
lític a  fi  de  que  mantingui  l'unitat  entre  les  nacions,  fent  d'ell 
com  el  centre  dels  altres  membres  polítics.  El  cardenal  Consal- 
vi,  en  el  Congrés  de  Viena,  demanà  solemnement,  en  nom  del 
Papa,  la  renovació  del  Sacre  Romà  Imperi,  i  quan  els  soberans 
rebutjaren  la  seva  proposició,  protestà  de  la  negativa.  Pius  IX, 
responent  a  la  notificació  del  nou  Emperador,  contestà  amb  ex- 
pressiu llenguatge,  prenent  a  bé  aquella  reconstitució  feta  amb 
consentiment  dels  prínceps  i  ciutats  lliures  d'Alemanya,  i  encara 
recorda  ara  l'Europa  la  paraula  del  Príncep  de  Bismarck,  agrait 
als  bons  oficis  de  Lleó  XIII  pel  major  bé  de  l'imperi  germà- 
nic, declarant  en  el  famós  discurs  del  22  d'abril  de  l'any  1887, 
que  no  pot  considerar  al  Papat  absolutament  com  a  potencia 
extrangera...  que  és  una  institució  qui  té  per  sa  part  un  ca- 
ràcter alemany. 

Aquestes  paraules  gloriosíssimes  en  boca  d'un  home  d'Estat 
protestant,  són  un  reforç  de  lo  que  diguérem  anteriorment  sobre'l 
caràcter  nacional  que  la  fe  universal  de  l'humanitat  o  sia  la  fe 
catòlica,  prenia  en  cada  país;  són,  de  consegüent,  una  prova  de 
la  possibilitat  de  conciliar  l'antinòmia  entre  l'unitat  i  la  multi- 
plicitat; al  pàs  que  les  paraules  de  Pius  IX,  alegrant-se  de  la  re- 
constitució de  rimperi  amb  el  consentiment  dels  prínceps  i  ciu- 
tats lliures  d'Alemanya,  demostren  la  simpatia  de  Tlglesia  per 
les  regions,  qui  ama  veure  amparades  les  unes  amb  les  altres, 
mes  no  uniformades  i  afilerades  pels  sistemes  a  priori  dels  mo- 
derns constructors  de  nacions.  Observi's  la  diferencia  entre  l'uni- 
■formisme  dels  nous  imperis  lliberals  i  el  caràcter  regionalista 
de  l'Imperi  tradicional,  recordis  la  constitució  que  aquest  per 
sigles  ha  tingut  sots  la  benedicció  i  consagració  del  successor 
de  Sant  Pere,  i  ens  quedarà  manifesta  l'afició  de  l'Iglesia  a  les 
grans  unitats  jurídiques,  necessàries  a  l'humanitat  a  l'arribar  a 
un  cert  grau  de  civilització;  mes  sempre  amb  la  conservació  de 
les  regions  que,  creades  per  la  Providencia,  no  poden  ésser  des- 
truides  per  la  mà  de  l'home,  essent  sa  existència  exigida  per 
l'armonía,  integritat  i  bon  ordre  social. 

L'ideal  cristià,  en  punt  a  organització  política,  pot  dir-se  que 
ve  expressat  en  aquelles  paraules  de  l'Evangeli,  pronunciades 
per  nostre  Senyor  Jesucrist:  in  domo  Patris  mei  mansiones 

miilíae  siint.  No's  fica  l'Iglesia  en  la  forma  particular  del  rè- 
gim, mes  sí  dóna  les  linies  generals  de  l'edifici,  desde  que  en- 
senya la  finalitat  del  mateix;  l'humanitat  poblant  la  terra  és 
l'immensa  familia  de  Déu  qui,  composta  de  nombrosíssims  mem- 
bres, ha  menester  quiscün  d'ells  de  propria  i  peculiar  habitació. 
El  regionalista  qui  rebutja  la  religió  de  Crist  es  trobarà  en 
grans  mal-de-caps  per  arrodonir  i  completar  son  sistema;  ha 
de  regonèixer  la  necessitat  de  l'unió  entre'ls  membres,  i  el  dret 
d'aquests  a  viure  vida  propria  i  no  solament  comunicada,  és  a 
dir,  sentirà  fortament  Tantinomia  de  l'unitat  i  de  la  multiplicitat 
i  no  sabrà  com  conciliar-les.  D'aquí  ve  que,  generalment,  el  ra- 
cionalista en  la  ciència  política  i  social  sia  cosmopolita,  o  a  la 
menys  defensor  de  les  grans  unitats  uniformades.  Encara  que,, 
per  raó  d'ésser  home,  senti  el  plaer  de  la  vida  regional,  conei- 
xent la  necessitat  de  grans  unitats  per  raó  del  desplegament  de 
la  civilització,  no  sab  com  conciliar  les  dues  coses  i  sacrifica  la 
primera  a  la  segona.  Al  revés  el  pensador  cristià,  ric  de  recursos 
en  tot  lo  que  atany  al  govern  dels  homes,  veu  clarament  la  pos- 
sibilitat de  la  conciliació  entre  les  dues  aspiracions  de  l'ho- 
me, creu  que  ambdues  poden  surar  salvant  així  l'integritat 
humana. 

Fins  com  per  instint  se  nota  aquesta  diferencia  característica 
entre  racionalistes  i  cristians.  La  literatura,  genuina  representa- 
ció de  la  manera  de  pensar  i  sentir  dels  homes,  fins  al  punt  d'ésser 
també  significada  amb  el  nom  de  lletres  humanes,  en  sa  tendèn- 
cia racionalista  manifesta  preferència,  generalment  parlant,  pels 
assumptes  generals,  per  les  passions  i  sentiments  en  sa  expres- 
sió no  determinada  i  concreta;  i  al  revés,  la  literatura  cristiana 
ama  lo  particular,  lo  concret,  lo  vivent  en  la  realitat,  els  fets 
que  revesteixen  caràcter  regional,  els  matiços  de  passions  i  sen- 
timents determinats  per  les  influencies  locals  i  de  raça.  Els  ma- 
teixos noms  dels  escriptors  són  penyora  i  argument  de  la  certitut 
de  lo  que  afirmem.  L'il "lustre  Manzoni  i  el  P.  Bresciani  en  Ità- 
lia, el  flamenc  Enric  Conscience,  i  en  Espanya,  el  vascongat 
Trueba,  el  montanyès  Pereda,  l'andaluç,  Fernàn  Caballero,  la 
gallega  Rosalia  de  Castro  Murguia,  el  català  Piferrer  i  en  Me- 
néndez  Pelayo,  gran  regionalista  de  totes  les  regions  espanyo- 
les, homes  tots  de  vera  fe  cristiana,  són  al  mateix  temps  zelosos 

conreuadors  i  fan  bellament  reviure  la  divina  flama  de  Tamor 
regional. 

Mes  on  podem  dir  que  trobem  el  pensament  catòlic  en 
aquesta  matèria,  és  en  les  doctrines  del  més  segur  i  lluminós  de 
tots  els  doctors  de  l'Iglesia,  en  nostre  Angèlic  Mestre  Sant  To- 
màs d'Aquino.  Aquelles  idees  seves  tant  sabudes,  mes  mai  prou 
meditades,  de  que  aquell  govern  humà  és  millor,  qui  imita  el  go- 
vern de  Déu,  i  que  pel  bon  ordre  d'una  ciutat  o  f^enty  convé  que 
tots  tinguin  alguna  participació  en  el  poder,  a  fi  de  que's  con- 
servi la  pau  del  poble  i  tots  amin  i  defensin  Tordre  establert,  és 
com  un  principi  del  qual  vénen  a  ésser  un  escoli  les  idees  que 
exposem.  Es  indubtable  que  en  la  doctrina  tomística  s'hi  troba 
la  substància  del  règimen  regionalista,  en  quant  és  l'armonía 
entre  l'unitat  i  la  multiplicitat:  l'unitat,  perquè  vol  el  Sant  Doc- 
tor un  poder  jeràrquic  superior  qui  presideixi,  i  la  multiplicitat, 
perquè  desitja  diferents  principantes  secundiim  virtiitem,  els 
quals  síen  escollits  del  poble  (1);  i  fins,  si  aquí  hi  hagués  lloc, 
creiem  que  podríem  demostrar  la  conexió  d'aquest  sistema  de 
Sant  Tomàs  amb  sa  doctrina  teològica  de  la  relació  entre  la 
causa  primera  i  les  causes  segones,  ennoblides  aquestes  amb 
una  dignitat  similar  a  la  d'aquella;  i  amb  aquella  comparació 
que  usa  entre'ls  qui  governen  les  diferentes  ciutats  i  el  qui  pre- 
presideix  el  conjunt.  Fins  en  l'instint  dels  Sants  trobem  l'amor 
regionalista.  L'historia  de  l'Edat  Mitjana  ens  recorda  alguns 
Sans  instituidors  de  regions  i  encontrades  a  les  quals  donaren 
forma,  com  succeeix  amb  la  petita  república  de  Sant  Marino; 
mes,  fixant-nos  en  el  gloriós  Sant  Francesc,  tothom  sab  com 
amava  aquells  municipis  i  ciutats  lliures  d'Italia,  ses  relacions  ín- 
times amb  aquells  magistrats  regionals,  sos  esforços  per  la  mú- 
tua concòrdia  fins  al  punt  de  que  hagi  sigut  proclamat  pels 
actuals  italianíssims  hèroe  de  la  caritat  civil. 

Es  el  Cristianisme  una  religió  armonitzadora  per  essència; 
el  Fill  de  Déu  vingué  al  món  per  juntar  lo  desunit;  el  caràcter 
distintiu  de  les  obres  divines  diuen  els  Doctors  que  és  la  suavitat; 
per  lo  qual,  el  règim  que  li  és  predilecte,  és  aquell  en  que, 
sens  defallir,  en  unió  de  tot  el  cos,  visquin  els  membres  i  creixin 

(1)    6'«m.  77z.,  1.^2.^,  q.  105,a.  I. 

lliurement  units  entre  sí,  no  pas  per  vincles  mortificants  i  opri- 
ments,  sinó  per  l'unànim  conspiració  a  un  mateix  fi  i  per  la 
circulació  en  tot  el  cos  dels  sentiments  de  justicia  i  caritat.  El 
Panteisme,  fins  ara  de  moda,  engendra  una  teoria  política  a 
imatge  i  semblança  de  sa  teoria  religiosa.  L'Estat  dels  hegelians 
és  com  el  Déu  dels  hegelians,  un  tot  monstruós;  tot  en  la  crea- 
ció és  Déu,  tot  en  l'ordre  públic  és  Estat.  Aquest,  diuen  ells  en 
substància,  es  troba  tot  en  tot  el  conjunt  i  tot  en  cada  una  de  ses 
parts.  Déu,  de  consegüent,  en  son  sistema,  aniquila  a  la  criatu- 
ra; l'Estat  aniquila  la  regió.  El  Déu  dels  cristians  volgué  que 
totes  ses  criatures  visquessin  vida  propria  i  individual;  el  règi- 
men  armònic,  naturalment  derivat  de  les  doctrines  de  nostra 
celestial  creencia,  és  que'ls  membres  del  cos  polític  no  tenen  la 
vida  per  mercè  o  concessió  del  príncep,  sinó  per  virtut  propria 
natural  o  personal,  devent,  emperò,  tots  cooperar  a  la  vida  ar- 
mònica  del  conjunt  en  virtut  dels  devers  que  imposa  als  cristians 
la  jeràrquica  obediència. 


capítol  XVIII 
Purificació  de  la  política  per  medi  del  Regionalisme 


SI  el  Regionalisme  és  una  cosa  que  trascendeix  a  tota  la  vida 
social;  si  fins  sa  influencia  arriba  a  la  vida  espiritual  del 
poble;  si  obra  sobre'ls  sentiments  generadors  de  la  familia,  de  la 
pàtria,  de  l'art,  del  dret;  si,  en  una  paraula,  influeix  en  la  subs- 
tància del  cos  social,  no  pot  menys  la  política  també  d'experi- 
mentar sos  efectes.  Perquè'l  país  influeix  sobre  son  govern  po- 
lític, així  com  aquest  sobre  aquell;  vejam,  doncs,  si  l'influencia 
del  Regionalisme  ha  d'ésser  beneficiosa  en  quant  a  la  política 
pertoca.  Ja  abans  probàrem  l'analogia  del  sistema  regionalista, 
la  congruència,  com  diuen  els  teòlegs,  entre  aquesta  forma  so- 
cial i  la  forma  del  govern  diví  sobre  les  criatures;  mes  ara  el 
nostre  objecte  és  més  particular  i  pràctic  i  convé  inquirir  si  en 
els  presents  temps  l'influencia  regionalista  pot  donar  lloc  a  algun 
bé  a  nostre  país,  puix  en  la  conciencia  i  en  la  boca  de  tothom 
està  que  no  té  un  ventatjós  sistema  polític. 

Els  anys  de  govern  parlamentari,  sistema  artificiós  y  de  gran 
vanitat,  baix  el  brillant  engany  d'unes  eleccions  cegues  i  incons- 
cients, fundades  en  la  materialitat  del  número  de  vots,  han  anat 
formant  una  verdadera  oligarquia,  qui  ha  conseguit  tenir  la  na- 
ció a  les  seves  mans,  o  millor,  sota  sos  peus,  qui  ja  no  és  govern 
representatiu  ni  encara  parlamentari,  puix  cap  correspondència 
hi  ha  entre'ls  llegisladors  i  el  país  a  que  representen,  ni  en  les 
deliberacions  publiques  obtenen  cap  resultat  la  ciència  ni  Felo- 
qüencia;  uns  quants  formant  societat  per  l'explotació  del  país 

en  son  profit,  baix  la  denominació  de  partit  tal  o  qual  han  arri- 
bat a  fer-se  seu  el  govern  de  la  nació,  i  per  torn  pacífic  o  a  la 
violència  volen  gaudir  de  les  ventatges  del  poder.  La  mentida 
de  que  sia  el  parlamentarisme  el  govern  del  país  pel  país,  és 
avui  evident  a  tothom,  essent  una  vella  fórmula  que  enclou  lo 
contrari  de  lo  que  diu.  Gairebé  els  ciutadans  més  virtuosos  i 
rectes  estan  allunyats  de  la  vida  política,  essent  una  regla  ge- 
neral, que  és  clar  que  tindrà  lloables  excepcions,  que  la  major 
part  dels  qui  s'hi  fiquen  és  per  pescar,  constituint  la  política 
un  ofici  i  un  modus  vivendi  d'un  aixam  d'homes,  dels  quals  l'im- 
mensa majoria  poca  significació  tenen  en  la  proprietat,  en  el 
comerç,  en  l'indústria,  en  el  treball  o  en  la  ciència  nacional.  Es- 
tem tal  volta  condemnats  a  tenir  governs  oligàrquics,  perquè  no 
existeix  cap  aristocràcia;  l'oligarquia  és  una  aristocràcia  borda, 
i  per  lo  tant  desastrada;  i  així  és  convenient  mirar  si  hi  ha  un 
lenitiu  que  pugui  alleugerir  aquest  mal  que  fa  anys  està  sofrint 
la  nació,  si  és  possible  treure  la  basa  sobre  que  reposa,  això  es, 
la  causa  generadora  de  l'oligarquia  contemporània. 

Els  temps  presents,  a  nostre  entendre,  tenen  una  gran  simi- 
litut  en  quant  a  la  composició  social  i  política,  si  no  en  la  forma 
externa,  al  menys  en  son  sér  intrínsec,  amb  els  temps  del  feuda- 
lisme degenerat,  en  que  deixant  aquest  sistema  d'ésser  un  ver- 
dader  organisme  públic  lligava  a  un  pern  fortissim  i  immutable 
tots  els  components  socials  de  l'època,  movibles  i  sens  sosteni- 
ment, per  causa  de  les  circumstancies  d'ella,  constituint  i  formant 
de  dits  elements  una  verdadera  societat,  el  nucli  de  la  qual  era  el 
castell  feudal.  No  parlem  d'aquella  època  d'orde  l'institució,  sinó 
de  quan,  havent  cambiat  les  circumstancies,  perdent  la  raó  d'ésser, 
lluny  de  constituir  pel  país  una  protecció  i  providencia,  fou  rè- 
m.ora  del  progrés,  i  interessada  en  mantenir  un  estat  de  coses 
que's  convertia  en  inconvenientíssim  i  injust.  Tota  decadència 
consisteix  en  pèrdua  de  virtualitat  i  augment  de  vicis,  i  la  deca- 
dència feudal  fou  fecundissima  en  tals  misèries.  Els  usos  tirà- 
nics, els  drets  excessius,  l'ociositat  d'uns  homes  qui,  deixada  la 
professió  de  les  armes,  perquè  ja  no  era  necessària,  i  en  la  qual 
sos  passats  foren  hèroes,  donant  al  país,  del  qual  podien  ésser 
considerats  pares,  consistència  i  existència  civil,  acabaren  per 
ésser  una  verdadera  opressió  i  un  element  inconciliable  amb  la 

8.  —  Obres  completes.  IV 

prosperitat  i  benestar  dels  pobles,  qui  seguint  la  nova  via  que'ls 
obria  la  Providencia  divina  es  donaven  a  les  arts  de  la  pau,  al 
desenrotllament  de  la  riquesa  pública  i  a  les  relacions  pacífiques 
entre'Is  ciutadans,  portant  tot  això  per  conseqüència  la  formació 
d'un  estat  social  i  legal  inconciliable  amb  l'antiga  manera  d'ésser. 
Sabut  és  i  afirmat  està  per  tothom  que  les  noves  viles,  que'ls 
comuns  dels  pobles  crearen  una  vida  oposada  a  la  vida  feudal,  i 
que  aquesta  caigué  sots  l'influencia  d'aquella,  com  una  planta 
de  vida  ufanosa  asseca  a  sa  raquítica  veïna. 

La  moderna  oligarquia  parlamentaria  és  una  hipòcrita,  en- 
cara que  vistosa,  forma  d'aquell  estat  de  descomposició  feudal, 
adaptat  a  les  circumstancies  de  la  present  societat.  Sos  capdills, 
generalment  parlant,  adquireixen  el  domini  per  la  força  o  per 
l'astucia,  no  en  virtut  del  dret,  i  ses  milicies  que'ls  sostenen  i 
ajuden  a  conquistar  el  poder,  viuen  sobre'l  país,  com  les  milicies 
feudals,  baix  la  forma  en  apariencia  honesta  de  serveis,  empleus 
i  oficis  ben  retribuits,  o  tenint  exempcions  i  privilegis  ocults  a 
costa  d'aquells  de  sos  conciutadans  qui  no  s'ocupen  més  que  de 
treballar  i  de  tenir  ben  ordenada  sa  família.  Fins,  segons  diuen 
els  papers  públics  i  els  mateixos  diputats  i  senadors  de  les  cam- 
bres, puix  nosaltres  rès  hi  sabem,  ni  hi  volem  treure  ni  posar, 
està  també  ara  en  ús  el  donar  llocs  i  oficis  en  feude,  és  a  dir, 
mediant  un  cànon  que  s'ha  de  pagar  al  senyor  directe,  amb  la 
diferencia,  emperò,  de  que  constituint  l'antic  sistema  un  estat 
legal  i  públic  no  permetia  les  exageracions  immorals,  que  dat 
cas  que  la  cosa  sia  certa,  poden  originar-se  de  la  forma  secreta 
que  avui  es  guarda  en  aquest  desordre.  Els  senyors  feudals  anu- 
laven  i  es  sobreposaven  al  monarca,  no  per  constituir-se  ad- 
vocats i  protectors  de  sos  pobles  contra  excessives  exigències 
del  rei,  sinó  per  a  explotar  més  al  país  a  mida  de  son  gust,  i  per 
això  els  ciutadans  saludaren  com  al  sol-ixent  d'una  verdadera 
llibertat  aquell  dia  en  que'ls  reis  adquiriren  la  plenitut  de  la 
soberania ,  dissipant-se  el  poder  feudal  que  s'interposava  en- 
tre'l  poble  i  el  monarca;  els  comuns  foren  els  auxiliars  del 
poder  real,  i  d'aquí  l'identificació  subsegüent  del  país  amb  la 
monarquia. 

çiPodrà  avui  dia  la  regió  deslliurar  el  país  de  l'opressió  de  la 
desacreditada  oligarquia  parlamentaria  qui  li  xucla  el  suc  vital. 

així  com  antigament  els  pobles  amb  son  vigor  de  vida  dissipa- 
ren la  decadent  feudalitat? 

Si  la  regió  reviu  amb  perfecta  sanitat,  si  d'ella  no  se'n  vol 
fer  una  entitat  tallada  segons  el  patró  dibuixat  per  un  artista 
de  traça  a  la  moda  suiça  o  nord-americana,  encara  que  aquests 
paíssos  ens  síen  simpàtics,  sinó  que  lo  que  s'obtingui  sia  una 
reconstrucció  amb  els  elements  qui  resten  vius,  propris  de  la 
nostra  terra,  si  es  procura  reforçar  l'esperit  català  tal  com  se 
congrià  en  les  generacions  dels  nostres  progenitors,  baix  l'in- 
fluencia de  la  gràcia  de  Déu,  en  una  paraula,  si  reviu  una  Cata- 
lunya catalana,  com  una  Valencià  valenciana,  aleshores  és 
segura  la  lliberació.  La  veritat  deslliura,  la  mentida  esclavitza; 
baix  l'influix  de  l'artifici  s'hi  pateix,  sots  l'influencia  de  la  sana 
naturalesa  s'hi  reposa.  Una  Catalunya  feta  per  uns  quants  artis- 
tes, una  regió  composta  per  alguns  savis,  tindria  els  mateixos 
inconvenients  que  avui  lamentem  en  el  govern  d'Espanya,  una 
oligarquia  potser  pitjor  vindria  a  oprimir-nos;  el  mal  fóra  el 
mateix,  una  nació  artificial,  un  personalisme  detestable  qui, 
escarnint  al  poderós  monarca  francès,  diria:  «Catalunya  só  jo», 
quan  Catalunya  és  Catalunya,  tal  com  Déu  l'ha  feta  i  no  d'altra 
manera.  Sa  vida  fóra  efimera,  ni  seria  amada  dels  propris,  ni 
respectada  dels  estranys;  no  tindria  consistència  perquè  li  falta- 
ria substància  com  a  cosa  feta  per  uns  quants  ideòlegs,  i  ningú 
consideraria  que  fos  la  regió  qui  recobra  ses  formes  naturals. 
Per  això  tota  l'intenció  del  catalanisme,  a  nostre  humil  parer,  dèu 
dirigir-se  a  donar  força  i  a  purificar  tots  els  elements  que  inte- 
gren el  concepte  de  Catalunya,  i  lo  mateix  els  qui  treballen  en 
les  altres  regions  respecte  d'elles.  Si  un  dia  aquestes  recobren 
llur  vigor  natural,  si  la  vida  regional  és  sana  i  forta,  si  els  ciu- 
tadans portats  d'un  recte  esperit,  abandonant  la  satisfacció  de 
les  concupiscències  amb  que'ls  brinda  el  centralisme,  es  donen 
a  fer  florir  la  materna  regió,  i  les  institucions  propries  d'ella  es 
fan  respectables,  si  el  pais  trenca  els  ídols  que  són  els  partits 
i  no  té  més  ídol  que  son  propri  bé,  si  menysprea  els  mercaders 
de  la  política  i  dedica  l'intel•ligència  i  energia  que'l  Criador  ha 
donat  a  la  nostra  niçaga,  no  a  la  discussió  i  propagació  de  vanes 
teories,  feina  propria  de  races  decadents;  si  no  s'enamora  dels 
sofistes,  sinó  del  perfeccionament  de  si  mateix,  mediant  el  tre- 

ball  pràctic  en  tots  els  ordres  de  la  vida  humana,  baix  la  guia  i 
presidència  de  la  Veritat,  que  és  la  llei  de  la  nostra  pàtria, 
fent-se  forta  i  respectable;  de  segur  que  vencerà  a  l'oligarquia 
parlamentaria,  cosa  artificial,  vapor  de  desordenades  passions, 
qui  en  sí  mateixa  no  té  cap  consistència  i  qui  persevera  per  no 
haver-hi  a  l'hora  present  rès  que  la  pugui  substituir  que  estigui 
en  bona  saó. 

Nosaltres  creiem  que  tant  sols  la  recta  reconstrucció  de  la 
regió  pot  desvanèixer  aquesta  dominació  inconvenientíssima 
qui  fa  tants  anys  existeix;  i  no  d'una  manera  violenta,  sinó  per 
la  força  de  les  coses,  per  l'aparició  de  la  Veritat  en  l'ordre  públic 
i  social.  Tot  sistema  artificial,  per  més  que  hagi  arribat  a  apas- 
sionar a  una  època,  queda  rendit  al  presentar-se  la  veritat  pura 
i  natural;  així  veiem  en  les  Arts  que  tot  gust  estragat,  que  tota 
complicació  encisadora,  es  desvaneix  a  l'aparició  de  la  senzilla 
bellesa;  en  filosofia  les  més  estupendes  i  treballades  teories, 
com  per  exemple  en  nostres  dies  ha  passat  amb  les  dels  ale- 
manys, cauen  com  edificis  sens  basa  al  venir  aquella  philo- 
sophia  perennis  del  bon  sentit  racional;  i  així  també  en  l'ordre 
polític  aquesta  oligarquia  qui  ens  fa  la  gràcia  de  governar  i 
dirigir  al  país  desapareixerà,  si  el  país  dóna  proves  de  saber 
governar  i  dirigir  sos  interessos,  de  saber  viure  per  sí  mateix 
la  vida  de  la  fe,  de  la  justícia,  de  la  caritat  i  del  treball;  si  l'ac- 
tivitat regionalista  no  és  activitat  sols  de  llengua,  sinó  de  mans, 
treballant  amb  constància  cada  hu  en  la  seva  esfera  amb  desin- 
terès i  fervor. 


capítol  XIX 


íQuí  reconstruirà  la  regió? 


LA  resposta  a  la  pregunta  damunt  escrita  és  molt  senzilla 
i  notòria:  sols  pot  reconstruir  la  regió  el  qui  l'ha  feta. 

Es  evident  la  necessitat  de  la  reconstrucció;  un  orgue  qui  no 
funciona  s'atrofia,  i  la  regió  fa  molts  anys  que  per  diverses 
causes  té  com  sospès  son  moviment  vital,  i  si  bé  és  cert  que 
les  arrels  són  molt  vives,  l'arbre  en  bona  part  s'és  assecat  i 
necessita  d'una  mà  benefactora.  El  materialisme  de  l'època  ha 
creat  els  grans  centres,  aon  moren  els  nobilíssims  sentiments, 
les  sanes  idees,  les  costums  senzilles  i  l'abnegació  necessària; 
i  xucla  la  vida  de  la  regió  fins  a  deixar-la  anèmica.  Els  mateixos 
grans  centres  polítics  suposen  el  materialisme.  L'enervament 
dels  membres  qui,  incapaços  de  manejar-se  a  sí  mateixos,  reben 
de  bon  grat  i  paguen  bé  a  qui  es  prengui  la  pena  de  regir-los; 
els  principals  ciutadans,  fugint  dels  càrrecs  públics  per.  a  delec- 
tar-se amb  sa  riquesa,  perdent  cap  a  l'últim  fins  l'esma  i  conei- 
xement de  sa  missió  social,  tot  demostra  que  la  sensualitat 
enervadora  ha  robat  als  membres  la  força  i  vigor  que  deuen 
posseir  per  a  portar  una  vida  propria,  personal  i  ben  ordenada. 

Doncs  si  el  materialisme  polític  i  el  de  les  costums  porta  la 
mort  al  regionalisme,  no  pensi  ningú  que'ls  interessos  materials, 
com  comunament  diem,  pugui  resucitar  la  regió.  Ordenats  i  diri- 
gits, constituiran  un  vincle  social;  mes  per  sí  mateixos,  aban- 
donats a  l'estímul  i  apetit,  són  el  més  fort  desconjuntador  del 
cos  polític;  ja  Sant  Tomàs  deia  que  les  lluites,  no  sols  entre'ls 

homes,  sinó  entre  les  bèsties,  provenien  de  cibis  et  venereis, 
i  veiem  en  nostres  dies  les  concupiscències  ésser  les  qui  encenen 
la  dinamita  que  amenaça  capgirar  l'ordre  social.  Mai  havem 
cregut  que'l  vi,  les  patates  o  el  carbó  hagin  d'ésser  el  llaç  d'unió 
entre'ls  habitants  d'una  encontrada;  el  diner  mai  ha  sigut  ni  serà 
principi  ordenador;  al  revés,  és  molt  desordenador  i  vol  molt 
d'enteniment;  necessita  d'ell  la  regió  o  comarca,  sens  ell  no  pot 
passar  la  societat;  mes,  es  un  principi  superior  al  diner  lo  que 
ha  d'unir  als  homes  entre  sí,  fent  circular  la  vida  per  les  venes 
del  cos  social  i  donant  increment  a  sos  membres. 

Hi  ha  moltes  altres  forces  humanes  qui  tenen  verdadera  efi- 
càcia en  la  vida  regional,  mes  qui  no  són  pas  per  sí  mateixes 
causa  de  vida.  La  filosofia  és  una  gran  cosa:  poble  qui  pensa, 
no  és  mort;  un  enteniment  qui  treballa,  vol  dir  una  ànima  viva 
qui,  rectament  il•luminada,  pot  conduir  el  cos  pel  verdader 
camí.  Mes,  l'enteniment  humà  necessita  de  l'enteniment  diví, 
no's  basta  a  sí  mateix,  té  un  cercle  molt  reduit,  i,  si  no's  basta 
a  sí  mateix,  menys  arribarà  a  poder  donar  vida  al  conjunt  social. 
^Quí  tindrà  prou  supèrbia  per  pensar  que  son  enteniment  pot 
ésser  lo  substantiu  d'un  poble?  Els  organismes  els  crea  la  natu- 
ralesa, els  homes  sols  poden  cuidar  de  no  posar  obstacles  a  ses 
funcions  i  ajudar  ala  felicitat  de  l'operació;  mes  donar-los  vida, 
és  impossible.  Ja  pot  cavilar  el  despert  esperit  d'en  Almirall, 
ja  pot  treballar  amb  sa  constància  i  energia  verament  catalanes: 
a  sa  paraula  no  eixirà  un  sér  vivent  i  viable.  La  poesia  des- 
perta les  potencies  d'un  poble,  amb  ses  dolces  ondulacions  pe- 
netra i  ungeix  lo  més  amagat  de  l'ànima;  mes  ja  pot  fer  en  Fre- 
deric Soler,  fecond  dramaturg  del  nostre  temps  i  de  la  nostra 
terra;  amb  sa  poesia,  no  sempre  cristiana,  no  farà  reviure  els 
sentiments,  mòbils  de  les  grans  accions;  com  la  corrent  galvà- 
nica  farà  moure  al  mort,  li  donarà  una  apariencia  de  vida;  mes 
passada  la  delectació  de  la  poesia,  els  sentiments  restaran  altra 
volta  endormiscats  o  pervertits.  El  dret  sosté  i  manifesta  l'ar- 
monia  de  la  vida  social;  però  és  més  aviat  un  efecte  que  no  pas 
una  causa,  expressa  lo  que  és,  se  modifica  al  mateix  compàs 
que'l  poble;  però  ajuda  en  gran  manera  a  sostenir  aquella  vida 
qui  és  convenient  al  poble,  és  la  canal  per  on  corren  congrega- 
des les  aigües,  que  d'altra  manera  es  perderien  amb  detriment 

del  país  al  qual  feconden.  Però  ja  pot  parlar  i  escriure  el  nostre 
estimat  mestre  en  Duran  y  Bas,  home  de  claríssim  seny;  en- 
cara que  consegueixi  que  continúin  regint  les  institucions  que 
fins  ara  han  mantingut  els  honrats  llinatges  catalans,  aquests 
cauran  per  sí  mateixos,  i  amb  ells  les  costums  i  lleis  que'ls  go- 
vernen, si  els  falta  Tànima  qui  els  sosté  i  que  no  pot  infundir-los 
pas  cap  llei.  Un  home  molt  fet  a  manejar  pobles,  filosop,  poeta 
i  llegislador,  però  al  mateix  temps  inspirat  de  Déu,  el  Rei 
David,  ensenyat  per  l'inspiració  i  l'experiència,  escrigué  aque- 
lles paraules:  Nisi  Dominus  aedificaverit  domiim,  in  vanum 
lahoraverunt  qui  aedificant  eam.  Per  lo  qual,  acatant  la  raó 
continguda  en  aquest  vers  del  Psalm,  com  a  una  veritat  reve- 
lada i  d'experiència,  lloant  com  se  mereixen  les  nomenades 
ciències  i  sos  distingits  conreuadors,  regoneixent  que  son 
treball  i  acció  és  necessària  a  la  reconstrucció  regional,  espe- 
rem el  sol  vivificant  de  la  nació  catalana  oriens  ex  alto;  o  bé, 
usant  la  frase  d'en  Mistral  escrivint  an  en  Verdaguer:  desitgem 
que  la  Joventut  del  nostre  país  se  sadolli  en  el  manantial 
que  baixa  de  Déu. 

Ell  solament  té  poder  de  crear  i  restaurar  els  pobles;  Crist 
digué  que  sens  Ell  no  podíem  fer  cosa  alguna,  i  rès  té  d'estrany 
que  així  parlés  el  Redemptor  de  l'humà  llinatge,  quan  també 
Cícero  havia  escrit  aquelles  paraules:  Omnia  religione  moven- 
iur.  Mes,  venint  al  cas  particular  del  regionalisme,  la  raó  i 
l'experiència  ens  demostraran  que  la  Religió  ha  d'ésser  la  res- 
tauradora, i  que  sens  ella  és  imposible  fer  cosa  de  durada  i  sò- 
lida. Havem  fet  notar  l'importància  que'l  sentiment  té  en  el  re- 
gionalisme, de  manera  que,  apagada  aquella  afecció  de  l'àni- 
ma, la  regió  per  sí  mateixa  es  desvaneix.  El  sentiment  de 
la  naturalesa  es  troba  també  en  l'amor  regional;  mes,  aquell 
cerca  son  complement  natural  en  el  sentiment  religiós,  i  en  ell 
troba  l'eficacia  pràctica  per  a  arreglar  la  vida.  Amem  la  vall  en 
que  nasquérem,  la  vila  en  que  vegérem  la  primera  llum,  l'en- 
contrada  del  nostre  origen;  mes,  aquesta  amor  quedarà  vençu- 
da per  les  magnificències  del  luxe  i  la  seducció  dels  plaers,  si 
dit  sentiment  d'amor  al  país  nadiu  no  està  consagrat  per  la  Re- 
ligió; lo  que  clava  a  l'home  a  sa  comarca  és  l'atracció  que  sobre 
d'ell  exerceix  la  parròquia  en  que  fou  batejat,  el  cementiri  en 

que  reposen  els  ossos  de  sos  pares,  la  veu  amiga  de  la  primera 
campana  que  oi  en  la  vida,  la  creu  que  fita  Tentrada  del  terme, 
les  honrades  costums  de  tendra  pietat,  les  pures  afeccions  de 
familia,  en  una  paraula,  un  mónespiritual  qui  condueix  més  a  la 
felicitat  que  no  pas  tot  el  materialisme  dels  grans  centres.  Sant 
Pau  deia  que'ls  gentils  eren  sine  affectione;  lo  que  ell  deia 
dels  gentils  apliqueu-ho  a  tothom  qui,  perduda  la  fe,  viu  sols 
una  vida  material.  La  carn  no  serveix  de  rès;  sols  l'esperit  vi- 
vifica i  fa  immortals  les  naciones.  L'Irlanda  és  d'això  una  prova 
evident;  la  calor  vital  d'aquella  tant  maltractada  regió,  ha  si- 
gut sostinguda  pel  clero;  és  aquest  per  sa  divina  missió  enemic 
de  les  bogeries  revolucionaries,  per  son  caràcter  de  classe  qui 
mira  a  menar  els  homes  a  guanyar  ün  regne  etern,  és  constant; 
espera  i  treballa  pel  cel,  i,  tot  treballant  pel  cel,  encara  que  no 
miri  més  que  a  la  vida  ultra-mundana,  en  virtut  del  llaç  natural 
que  lliga  la  Religió  amb  el  país,  infundeix  en  aquest  un  esperit 
de  vida.  El  cas  de  la  Polònia  és  molt  instructiu;  de  segur  que 
aquell  clero  pretén  solament  salvar  la  fe,  no  fa  guerra  a  la  rus- 
sificació  0  germanització  de  son  país;  mes,  donant  alè  a  la  fe, 
alena  la  pàtria,  i  no  pot  deixar  de  fer-ho,  perquè  amb  dues  coses 
estan  unides  amb  un  indissoluble  matrimoni,  fundat  en  la  na- 
turalesa i  beneit  per  Déu.  La  persecució  polaca  s'ha  encarnitzat 
principalment  contra'l  clero;  mes,  aquells  bisbes  i  sacerdots 
tancats  en  les  fortaleses  del  regne  de  Prussià  o  confinats  a  les 
gelades  regions  de  la  Sibèria,  al  patir  i  morir  per  la  confessió 
de  la  fe,  espiritualitzaven  als  ciutadans,  ensenyaven  a  la  pàtria 
una  virtut  austera,  la  vida  nobilíssima  de  l'inteliigencia  i  dels 
sentiments,  demostrant  amb  son  exemple  que  l'home  no  viu  so- 
lament de  pa;  amb  lo  qual  aquells  bon  patricis,  trobant  millors 
les  costums,  les  lleis  i  les  institucions  propries  que  no  pas  les 
foranes,  preferien  la  persecució  a  l'abundància.  Sens  el  clero 
catòlic,  ja  ni  es  parlaria  de  Polònia. 

L'Iglesia  té  com  a  missió  divina  purificar  i  alenar  als  pobles 
amb  sentiments  humans;  fer  prevalèixer  l'esperit  sobre  la  carn, 
dilatar  el  regne  d'aquell  i  subjectar  a  aquesta  baix  el  domini 
de  l'enteniment;  és  a  dir,  fer  prevalèixer  l'espiritualisme  so- 
bre'l  sensualisme.  El  regionalisme  és  espiritual  per  essència, 
doncs  ciqui  el  sostindrà  fóra  d'una  potencia  espiritual?  Els  ape- 

tits  de  l'home  sensual  és  evident  que's  troben  millor  en  els 
grans  centres,  lo  qual  significa  que  l'amor  a  la  regió  importa, 
com  totes  les  virtuts  humanes,  la  necessitat  de  l'abnegació.  No 
s'edifica  la  regió  amb  músiques  i  bons  àpats  solament,  ni  es  fan 
coses  grans  i  profitoses  amb  l'estímul  de  la  vanagloria;  això  és 
essencialment  egoista,  i  la  verdadera  amor  regional,  única  qui 
engendra  la  regió,  ha  d'estar  disposada  al  sacrifici.  Es  aquesta 
nobilíssima  afecció  operativa,  no's  contenta  de  paraules,  sinó 
que  s'afanya  a  treballar  en  bé  del  país,  en  el  bon  concert  dels 
pobles,  en  l'intel•ligent  direcció  dels  negocis  comunals,  en  fer 
reviure  les  institucions  profitoses,  en  el  perfeccionament  dels 
o-ficis  i  de  l'agricultura,  en  la  cristiana  cultura  del  veinat; 
lo  qual  implica  que  aqueixa  amor  regional  ha  d'ésser  neces- 
sàriament humil,  puix  de  lo  contrari,  qui  ama  la  vanagloria, 
cercarà  per  ses  accions  un  teatre  major  i  de  més  espectadors, 
no's  contentarà  de  l'estimació  d'alguns  obscurs  ciutadans,  del 
goig  de  la  conciencia  satisfeta  i  de  l'esperança  de  la  recompen- 
sa eterna;  sinó  que  envejarà  les  fortes  emocions  dels  parla- 
ments, les  materials  ganancies  de  la  vida  política  moderna  i 
l'aixam  servil  d'interessats  aduladors  qui  segueixen  als  qui 
reïxen  en  el  camí  de  la  política  actual,  en  tant  gran  nombre 
com  el  núvol  de  lliberts  a  l'antic  senador  romà,  a  qui  favoría  la 
fortuna.  Tampoc  l'inflament  és  possible  en  el  verdader  amant 
de  la  vida  regional;  aquesta,  de  sí,  és  senzilla,  i  qui  vol  practi- 
car-la ha  d'ésser  home  popular,  tractar-se  amb  gent  qui  ignora 
les  maneres  socials  del  gran  món,  i  encara  que  sia  el  regiona- 
lista persona  d'importància,  no  se  n'ha  de  donar;  sinó  que,  ser- 
vant lícitament  l'honor  de  sa  jerarquia,  ha  d'ésser  accessible  a 
tot  el  paisanatge.  El  català,  de  sí,  no  és  inflat;  al  revés,  fet  a 
la  catalana  vol  dir  home  natural,  qui  parla  tal  com  pensa  i  és 
enemic  de  bombo  i  campanilles.  Vivint  l'home  entre'ls  seus  i  ha- 
vent de  tractar  amb  gent  de  diversa  condició,  qui  tenen  sovint 
interessos  oposats  i  caràcter  distint,  s'ha  de  revestir  de  pacièn- 
cia i  ha  d'ésser  benigne  amb  tothom  per  a  servar  així  la  con- 
còrdia necessària.  Ademés,  el  regionalista  ha  de  moderar  ses 
aspiracions,  perquè  al  revés  de  lo  que  passa  amb  tots  els  mo- 
derns partits  espanyols,  qui  van  en  seguiment  de  grans  ideals, 
succeint-los  sovint  lo  que  a  l'astròleg  d'Isop,   qui  tot  mirant  les 

estrelles  cau  al  pou;  el  regionalista  treballa  en  lo  particular  i 
domèstic,  no  vol  entrar  per  la  finestra  abans  que  per  la  porta, 
home  sensat  no  s'ix  del  cercle  on  la  seva  activitat  pot  ésser 
fructífera,  i  per  lo  tant  s'ocupa  més  en  les  coses  petites  que  en 
les  grans. 

El  discret  lector  ja  haurà  advertit,  al  fer-li  la  senzilla  des- 
cripció de  les  virtuts  de  l'home  regionalista,  que  tota  aquesta 
doctrina  és  com  una  glosa  de  lo  que'ns  ensenya  l'apòstol  Sant 
Pau  en  sa  primera  carta  als  de  Corint.  I  aquesta  sia  la  con- 
cluenda  del  present  assumpte.  Diguérem  al  principi  que  Crist 
fou  rOrfeu  de  la  nació  catalana;  doncs  Ell  mateix  ha  d'ésser  el 
restaurador.  En  una  època  de  civilització  avençada  és  impossi- 
ble el  regionalisme  sens  una  influencia  fortíssima  cristiana;  sens 
l'influencia  de  l'Esperit  diví,  la  carn  arrastra  a  l'home  a  les 
grans  i  uniformes  unitats;  així  ens  ho  diu  l'historia,  així  ens  ho 
demostra  la  recta  raó;  vindrà,  és  cert,  a  no  tardar  massa,  la 
disolució,  perquè  la  carn  és  corruptible;  mes,  el  renaixement  re- 
gionalista ha  d'ésser  aidat  per  l'esperit  cristià.  Per  això  creiem 
que'l  gran  instrument  en  eixa  transformació,  que  en  la  concien- 
cia  de  tothom  està  que  ha  de  venir,  hauria  d'ésser  la  cleresía.  El 
sacerdoci  no  té  l'encàrrec  de  constituir  governs,  és  aquesta  una 
d'aquelles  coses  que  Déu  ha  deixat  a  les  disputes  dels  homes; 
mes  sí  té  la  divina  missió  de  fer  pobles,  per  lo  qual  treballarà 
perpètuament,  en  mig  de  totes  les  contradiccions,  en  la  forma- 
ció d'un  poble  digne  de  son  Criador;  i  l'Iglesia,  divinament  or- 
denada, ha  lligat  amb  els  pobles  d'una  manera  regionalista  la 
ministerial  jerarquia;  i  als  qui  són  prínceps  d'ella,  als  qui  deuen 
governar  les  diferentes  porcions  del  poble  cristià,  els  casa  a 
perpetuitat  amb  l'afrau  que'ls  assenyala,  i  posa  en  son  dit  l'anell 
simbòlic  del  místic  i  fecondíssim  desposori. 


capítol  XX 

Examen  de  Tencíclica  "Libertas**  en  quant  se  refereix 

al  regionalisme 


LA  LLIBERTAT   CIVIL   ÉS   PROPRIA   DEL   CRISTIANISME 


L'esperit  regional  qui  es  manifesta  ja  per  tota  Europa  i  que 
cada  dia  es  reforça,  essent  una  esperança  en  el  trist  de- 
caiment  de  l'actual  política  xorca  i  de  ningú  estimada,  i  que's 
veu  clarament  que  està  en  ses  darreries,  ha  rebut  una  espècie 
de  consagració  de  l'Iglesia  en  l'encíclica  Libertas,  de  l'admira- 
ble Pontífex  que  avui  regeix  la  societat  cristiana,  publicada  el 
dia  20  de  juny  de  l'any  1888.  Demostrat  queda  que  l'Iglesia  dèu 
congeniar  amb  el  regionalisme  per  raó  de  semblança  de  natura- 
lesa i  conformitat  d'humor;  mes  la  proclamació  canònica  de  l'a- 
mor que  l'Iglesia  professa  a  eixa  forma  social  i  política  és  de 
gran  preu  i  vàlua,  ja  que  encara  que  l'historia  demostrés  el  fet  de 
l'amor  en  les  passades  generacions,  podia  cercar-se  d'això  una 
explicació  en  les  circumstancies  de  temps  que  ja  passaren,  molt 
diversos  dels  presents;  mes  l'autoritzada  paraula  del  Mestre  de 
tots  els  cristians,  qui  no  més  parla  quan  ha  da  parlar,  i  que  no  és 
un  savi  teòric  qui  s'entreté  en  construccions  ideals,  sinó  que 
aconsella  sempre  en  mira  a  la  perfecció  de  vida  de  la  generació 
present,  ens  dèu  encoratjar  en  el  treball  de  refer  la  pura  vida 

de  la  regió,  ofegada  per  l'unitarisme  que  cada  dia  perd  més  la 
raó  d'ésser  i  tot  el  mèrit  intrínsec.  Després  de  publicada  aques- 
ta encíclica,  podem  bé  dir  que'l  Papa  fa  fermança  a  la  gran  as- 
piració regionalista.  Mes  com  el  Papa,  en  Tencíclica  de  que 
tractem,  parla  del  regionalisme  com  de  la  forma  predilecta  de 
la  llibertat  civil  i  política,  objecte  d'aquesta  sàvia  decretal,  és 
també  necessari  abans  donar  una  idea  de  com  dita  llibertat 
viu  sols  sota  l'ombra  protectora  de  l'Iglesia,  i  així  es  veurà 
més  clarament  l'autoritat  amb  que'l  Papa  pot  parlar  d'aquesta 
matèria. 

Lleó  XIII  reclama  pel  Cristianisme,  per  Jesucrist  i  pels  apòs- 
tols, la  paternitat  de  la  llibertat,  l'igualtat  davant  la  llei  i  la  fra- 
ternitat, amb  que's  disfreça  la  boja  bacant  revolucionaria,  tri- 
logia amb  que  ha  enlluernat  a  molts  simples,  portant-los  pel 
camí  de  perdició  social  i  personal,  fins  a  tirar-los  a  l'avenc  de 
l'anarquia  i  de  l'impietat,  terme  fatalment  llògic  de  l'acció  sec- 
tària. (íQuí  pot  dubtar  de  l'origen  cristià  de  la  llibertat,  l'igual- 
tat i  la  fraternitat?  La  Revolució  francesa,  aprofitant-se  d'una 
ignorància  incomparable  i  d'una  credulitat  inverosímil,  llençà 
sobre  de  la  societat  moderna  aquestes  paraules,  que  ella  feu  sa- 
cramentals i  com  expressives  de  ses  aspiracions;  i  amb  gran  fal- 
sedat les  suposà  resurrecció  d'uns  principis  que  informaven  la 
vida  política  dels  antics  pobles,  i  que'l  Cristianisme  ofegà  a 
Festendre's  pel  món.  No  negarem  a  la  gentil  Grècia  i  a  la  gra- 
ve  Roma,  que  en  l'ordre  natural  foren  nostres  mares  i  mestres, 
una  civilització  resplandent;  mes  qualsevol  qui  consideri  aque- 
lles societats  a  sa  manera  iHustres,  veurà  que'ls  principis  socials 
i  polítics  amb  que's  regien  són  essencialment  contradictoris  a  la 
llibertat,  a  l'igualtat  i  a  la  fraternitat.  La  basa  i  fonament  de 
la  ciutat  grega  i  romana  fou  l'esclavitut,  sens  ella  no  s'haurien 
mantingut;  la  llibertat  antiga  vivia  de  l'esclavitut,  uns  quants 
gaudien  de  les  ventatges  de  la  vida  civil  i  política,  a  despeses 
d'una  multitut,  com  el  sér  humà  viu  de  la  mort  dels  seus  infe- 
riors; la  meitat  de  la  població  era  esclava;  no  cal  repetir,  puix 
de  tothom  és  sabut  quina  era  la  condició  dels  esclaus  en  aquells 
temps,  i  si  sols  preguntar,  per  si  hi  havia  encara  algú  subjecte 
a  tal  engany,  çipoden,  doncs,  venir  d'aquella  civilització  la  lli- 
bertat, l'igualtat  davant  la  llei,  i  la  fraternitat? 

No,  aquestes  nobles  idees  no  circularen  en  la  vida  social  dels 
pobles  fins  després  de  la  redempció  de  l'humanitat,  obtinguda 
per  la  sang  de  Crist;  perquè  únicament  nasqueren  com  a  una 
conseqüència  del  verdader  concepte  del  valor  de  la  persona 
humana,  enterament  desconegut  per  tot  arreu  on  no  s'és  ficada 
la  doctrina  de  Crist,  la  gràcia  del  qual  fa  dels  homes  déus.  Tenen 
a  sa  manera  una  civilització  els  immensos  pobles  de  la  Xina  i  de 
rindia,  per  cert  molt  ponderada  per  alguns  racionalistes;  mes 
mai  a  ningú  li  ha  acudit  anar-hi  a  cercar  aquells  principis  que  la 
revolució  suposa  fruit  de  son  libidinós  i  estèril  ventre,  essent 
en  realitat  engendrats  per  la  paraula  de  Crist:  Veritas  libera- 
vit  vos.  La  veritat  deslliura;  per  això  els  moderns  sistemes  polí- 
tics, qui  no's  funden  en  la  veritat,  oprimeixen  als  pobles,  els 
quals,  un  cop  passada  la  falaguera  ilusió,  la  pompa  de  les  infe- 
condes  glòries  parlamentaries,  tant  propries  per  a  encisar  als  po- 
bles de  viva  imaginació,  com  per  a  buidar  les  bosses  dels  ciuta- 
dans, quan  el  país  se  troba  sens  substància,  gira  els  ulls  envers 
una  llibertat  no  mentidera,  sinó  senzilla  i  pràctica,  i  ou  al  Papa 
proclamar  com  a  filla  de  l'Iglesia  la  llibertat  civil  i  política  dels 
pobles.  Aon  no  hi  ha  l'esperit  de  Déu,  aon  Crist  és  descone- 
gut, la  llibertat  desapareix. 

Lliure  és  la  nació  dels  Estats  Units  d'Amèrica,  mes  sabut  és 
de  tothom  quant  respectada  és  allí  la  creu  de  Crist;  lliure  fou 
i  és  la  nació  inglesa;  mes  ningú  ignora  com  eixa  llibertat  nas- 
qué i  fou  protegida  sots  les  amoroses  ales  de  la  santa  Mare 
Iglesia;  gemega  anys  fa  la  cristianíssima  França,  baix  un  jou 
crudel,  essent  la  que  abans  fou  la  Senyora  de  les  nacions  d'Eu- 
ropa, mirada  amb  repugnància  i  tractada  amb  menyspreu  perles 
altres  nacions;  i  és  que  allí  impera  la  secta  enemiga  de  Crist, 
i,  per  lo  tant,  és  incapaç  de  donar  verdadera  llibertat  al  poble, 
a  qui  explota  com  els  antics  senyors  a  sos  esclaus.  L'amor  de 
l'Iglesia  a  la  llibertat  troba's  ja  manifest  en  la  constitució  de  les 
nacions  qui  eixiren  de  la  descomposició  de  l'imperi  romà;  l'in- 
tervenció del  poble  en  el  poder  llegislatiu  és  evident;  ja'l  nos- 
tre Sant  Isidoro  digué:  Le.i  est  constitutio  popiilí,  secundiim 
quam  major  es  matii,  simiil  ciim  plebibiis,  aliquid  san.ierunt, 
i  l'Iglesia  enclou  aquesta  significativa  definició  en  son  Còdic  de 
les  decretals;  en  l'Edat  Mitjana  les  llibertats  populars  en  les  na- 

cions  cristianes,  guiades  perTIglesia,  arriben,  se  pot  dir,  a  son 
zenit,  i  sols  quan  el  magisteri  públic  de  l'Iglesia  és  rebutjat  per 
les  nacions,  aquestes  se  troben  altra  volta  oprimides  pels  mo- 
derns Cèsars. 

Es,  doncs,  cosa  evidentíssima  el  perfet  paral•lelisme  entre 
l'esperit  cristià  d'un  poble  i  la  llibertat  civil  i  política  de  que  dis- 
fruta;  el  lliberalisme  masònic  tingué  interès  i  sortí  amb  la  seva 
en  enganyar  al  poble  fent-li  creure  que  l'Iglesia  era  enemiga  de 
la  llibertat;  mai  enganyà  a  l'home  verament  instruït;  mes  avui, 
després  de  l'encíclica  Libertas,  tot  home  qui  sab  lletra  i  l'ha  lle- 
gida, ha  de  confessar  que  Lleó  XIII  l'ha  elevada  a  la  categoria 
de  principi  canònic,  tot  separant  el  gra  de  la  palla,  essent  la  lli- 
bertat civil  i  política  dels  pobles,  volguda  i  desitjada  per 
l'Iglesia. 


II 


LA  FORMA  REGIONAL   ÉS   L'ADEQUADA  A   LA   LLIBERTAT 

CRISTIANA 

Gràcies  a  Déu,  no  som  sistemàtics,  ni  pretenem  fer  venir 
al  Papa  a  nosaltres,  sinó  que,  al  revés',  treballem,  com  és 
de  raó,  per  a  seguir-lo  sempre  a  ell  en  el  camí  de  la  veritat:  i 
fem  aquesta  introducció  per  a  que  no  sembli  que  gastem  son  au- 
gustíssim  nom  per  a  donar  força  a  una  tesis  predilecta.  El  Papa 
no  diu  que'l  regionalisme  sia  l'única  forma  de  la  llibertat  vera; 
és  indubtable  que  no  faltarà  en  lo  més  mínim  al  respecte  doctri- 
nal al  Papa  qui  sostingui  una  altra  forma  social  i  política;  però 
també  és  cert  que's  dedueix  rectament  de  l'ensenyança  pontifi- 
cal, ésser  com  la  manera  natural  de  la  llibertat  cristiana,  la  lli- 
bertat regional. 

Aquest  pensament  del  papa  Lleó  té  ja  precedents  en  els  do- 
cuments emananats  anteriorment  de  son  soberà  magisteri,  i  fins 
en  el  caràcter  qui  distingeix  son  poderós  enteniment.  Es  aquest 
generalitzador  i  pràctic,  mai  abandona  el  principi  científic,  ni 
mai  s'oblida  de  l'estat  present  de  les  coses  contingents  i  varia- 
bles; l'unitat  i  la  varietat  queden  armonitzades,  ni  l'una  ni  l'altra 

en  valen  de  menys,  i  concilia  els  termes,  que  a  primera  vista,  i 
fins  en  la  realitat  de  les  coses,  per  qui  no  té  un  cop  d'ull  pene- 
trant, poden  semblar  discordants.  D'altra  banda,  la  tradició 
d'Aristòtil,  veritable  príncep  de  la  natural  filosofia,  és  evident 
en  la  doctrina  canònica,  essent  en  ella  l'element  científic  qui 
dóna  basa  a  l'element  experimental  i  contingent;  és  a  dir,  a  la 
consuetut,  a  les  noves  necessitats,  a  la  diferenta  manera  d'ésser 
segons  el  país  i  l'època,  coses  totes  tant  aimades  de  l'Iglesia,  qui 
amb  elles  construeix  l'edifici  polític.  I  el  concepte  polític  del 
gran  filosop  grec  és  llevor  de  regionalisme.  En  efecte;  la  civi- 
fas  d'Aristòtil  constituïda  per  la  communitas  perfecta,  l'idea 
de  que  és  ciutat  aquella  que  pot  viure  per  sí  mateixa,  ^ino  és  una. 
idea  incomparablement  més  clara  que  quantes  poden  donar-se 
en  justificació  del  regionalisme?  Es  aquesta  idea  senzillíssima, 
determinativa,  i  val  més  que  tot  un  tractat;  per  lo  qual  l'Iglesia». 
qui  s'aprofita  de  la  sabiduría  de  tothom,  s'ha  apoderat  d'ella,  \ 
l'ha  ficada  en  aquell  tresor  seu  on  guarda,  per  les  generacions 
a  venir,  tot  el  cabal  racional  que  la  societat  purament  civil  amb 
suma  facilitat  dissiparia,  portada  de  les  continues  modes  i  de 
l'enamorament  dels  nous  sistemes,  mal  que  desde  antic  pateix  i 
del  qual  mai  es  curarà.  El  concepte  de  ciutat  definit  per  l'antic 
pensador,  pare  de  la  sabiduría  moderna,  fou  adoptat  per  Sant 
Tomàs,  i  Lleó  XIII  implícitament  l'admet  també,  fent-lo  com  una 
basa  de  sa  ensenyança  política. 

L'experiència  actual  prova  l'intuició  profunda  d'Aristòtil,  al 
definir  la  ciutat  dient  que  era  la  que  podia  viure  per  si  mateixa, 
i  també  la  sabiduría  de  l'Iglesia,  al  recollir  tal  idea  en  son  tresor 
científic.  cíQuins  són,  en  efecte,  els  paísos  d'Espayna  qui  amb 
més  fe  desitgen  la  reconstitució  de  les  regions?  Els  qui  poden 
viure  per  sí  mateixos  i  no  esperen  de  consegüent  l'auxili  del 
Poder  central.  Catalunya,  qui  treballa  i  pensa  per  son  compte, 
desitja  que  li  treguin  tot  obstacle  a  sa  vida  propria;  les  provín- 
cies acostumades  a  viure,  com  els  rebrots  de  la  soca  principal, 
no  de  sa  propria  energia,  sinó  de  la  lliberalitat  del  govern,  quals 
ciutadans  principals  tenen  per  ideal  de  sa  vida  un  lloc  en  la  Cort, 
aquestes  no  senten  l'agulló  de  viure  per  sí  mateixes.  I  de  tal  ob- 
servació ha  de  deduir  l'home  qui  treballa  pel  regionalisme,  que'l 
medi  de  realitzar-lo  no  és  altre,  com  diguérem  anteriorment^ 

queM  fonamentar  d'una  banda  la  vida  propria,  indígena  del  país, 
per  tots  sos  costats,  i  d'altra,  enfrenar  les  desbocades  concupis- 
cències qui's  senten  atretes  envers  els  grans  centres,  per  a  en- 
tregar-se  a  la  vida  del  plaer. 

La  significació  etimològica,  propria  i  clàssica  de  la  paraula 
civitas,  és  indubtable  que's  refereix  a  la  comunitat,  a  l'universitat 
d'homes,  usant  l'antic  terme,  la  vida  dels  quals  és  comuna  i  íntima; 
Lleó  XIII  l'emplea  amb  singular  preferència  en  ses  encícliques, 
indubtablement  en  aquest  sentit.  En  la  que  publicà  el  dia  1  de 
novembre  de  1885,  anomenada  Immortale  Dei ,  ja  hi  posa  el  se- 
güent epígraf:  de  civitatum  constitiitione  christiana;  no  usa 
les  paraules  societates  o  re^na  o  respiiblicae,  com  podia  fer- 
ho,  sinó  que  cerca  el  mot  aristotèlic,  substancialment  regiona- 
lista. En  la  carta  que  ja  abans  citàrem,  dirigida  al  cardenal 
Rampolla,  secretari  d'Estat,  fa  ja  la  seva  tendència  més  mani- 
festa aludint  a  l'estat  feliç  de  les  nacions  constituides  regional- 
ment; mes  en  l'actual  encíclica  Libertas  ja  ex  professo  podem 
dir  que  declara  ésser  la  forma  regional  la  que  espontàniament 
brota  en  una  societat  qui  té  vera  llibertat.  Diu  abans  que  «Tlgle- 
sia  no  reprèn  als  qui  procuren  que  les  ciutats  visqueu  amb  lleis 
propries  i  que'ls  ciutadans  gaudeixin  de  la  facultat  més  ampla 
d'augmentar  sos  profits»,  és  a  dir,  parla  benignament  de  Tauto- 
nomía  llegislativa  de  les  regions,  i  de  la  més  estesa  descentra- 
lització administrativa;  però  encara,  mes  avall,  afegeix:  «Sem- 
pre l'Iglesia  fou  fidelíssima  fautora  de  les  llibertats  cíviques 
temperades,  donant-ne  bon  testimoni  en  especial  les  ciutats 
d'Italia,  qui  obtingueren,  mediant  els  drets  del  Municipi,  pros- 
peritat, riqueses,  gloriosa  fama,  durant  el  temps  en  que,  sens 
impedir-ho  ningú,  es  deixava  sentir  en  tots  els  ordres  de  la  so- 
cietat la  saludable  influencia  de  l'Iglesia.»  Si  de  consegüent  la 
forma  regional  floria  en  prosperitat  de  vida  en  el  lloc  i  temps 
en  que  l'influencia  de  l'Iglesia  s'estenia  per  tots  els  ordres  socials 
sens  cap  impediment,  ^^no  podem  d'això  inferir  lògicament  que 
dita  prosperitat  de  vida  provenia,  i  era  com  el  fruit  de  la  dolça 
influencia  de  l'Iglesia?  Ademés  de  que  les  paraules  pontificals 
són  plenament  demostrades  per  l'historia;  puix  ja  no  sols  en 
ritalia,  sinó  que  especialissimament  en  la  corona  d'Aragó,  allà 
en  forma  republicana,  gairebé  sempre,   aquí  en  forma  monàr- 


La  Tradició  Catalana    120 

quica;  en  ambdues  nacions  glorioses,  riques,  civilitzades  i  cris- 
tianíssimes,  veiem  a  l'Iglesia  amorosament  abraçada  amb  un  re- 
gionalisme polític  i  civil  admirable,  constituint  una  de  les  èpo- 
ques històriques  més  dignes  d'ésser  estudiades. 

A  evocar  el  Papa  tant  falaguers  records,  no  hi  és  portat  per 
una  imaginació  poètica  o  amiga  d'extasiar-se  en  la  contemplació 
de  les  grans  èpoques  històriques;  no,  el  Papa  és  sempre  un 
home  pràctic  qui  mira  lo  present:  és,  en  un  mot,  un  llegislador, 
el  summe  Llegislador  de  tota  humana  criatura;  i  al  dirigir  sa 
apostòlica  paraula  a  tots  els  pobles  de  la  terra,  a  l'obrir  els  tre- 
sors de  la  sabiduría  cristiana  a  tots  aquells  qui  vulguin  oir-la,  es 
proposa  un  fi  pràctic;  i  si  els  parla  amb  amor  de  la  forma  regio- 
nal, si  la  recomana  amb  dolces  expressions,  és  perquè  coneix  i 
veu,  ell  que  en  la  terra  viu  en  el  cim  de  la  jerarquia  i  governa 
els  esperits  en  totes  les  races  i  en  totes  les  llengües,  que  avui 
no  és  un  anacronisme,  sinó  que,  al  revés,  les  circumstancies  ac- 
tuals són  tant  a  propòsit  per  fer  reviure  la  bella  ifeconda  forma 
regional,  com  ho  foren  les  que  dominaven  en  els  sigles  xiii  i  xiv, 
temps  d'immortal  memòria  i  fecondíssima  ensenyança. 


III 

EL  MUNICIPI  ,  PRIMER  ELEMENT  DE  LA  REGIÓ 

El  document  pontifical  que  estem  estudiant,  en  la  part  que 
pertoca  a  nostre  objecte  específic  del  Regionalisme,  mira  amb 
singular  complacencia  i  anomena  amb  amor  el  Municipi,  qui  en 
realitat  és  el  carreu  fonamental  de  tota  organització  regional. 
Puix,  com  diguérem  abans,  el  mèrit  verdader  de  la  forma  regio- 
nalista és  l'ésser  una  interpretació  lleial  de  la  naturalesa,  una 
estensió  de  la  família,  un  organisme  que  no  és  altra  cosa  que'l 
desenrotllament  d'aquesta  agrupació  necessària,  divina  i  essen- 
cialment humana  de  la  família,  sens  la  qual  cap  societat  pot  atè- 
nyer el  fi  que's  proposa,  que  és  el  trobar  amb  més  facilitat  la 
persona  humana  son  perfeccionament  relatiu,  i  la  satisfacció  de 
ses  necessitats,  servint  pacíficament  a  Déu  durant  els  dies  que 
viu  sobre  la  terra.  I  perquè'l  Municipi  dèu  ésser  una  estensió  de 

9.  —  Obres  completes.  IV 

la  família,  no  poden  mancar-li  cap  d'aquelles  facultats  qui  són 
inherents  a  aquesta;  essent  una  verdadera  amputació  el  llevar-li 
qualsevol  d'elles.  En  la  jurisdicció  familiar  podem  considerar-hi 
principalment  el  dret  de  posseir  hisenda  o  tresor  propri,  la  fa- 
cultat d'educar  els  fills  i  d'administrar  tota  la  casa  amb  el  culte 
domèstic  al  Senyor. 

Aquesta  ens  sembla  que  és  la  substància  de  l'admirable  ins- 
titució familiar;  i  tals  deuen  ésser  també  les  linies  generals  de 
l'institució  municipal,  basa  de  tota  vida  civil,  digna  i  durable. 
Perquè'l  concepte  de  Municipi  importa  l'idea  d'una  certa  vida 
propria;  mai  la  confusió  amb  l'Estat,  ni  l'absorció  o  assimilació 
en  aquest,  que  és  precisament  lo  que  resulta  avui  en  una  bona 
part  de  les  nacions  d'Europa.  El's  sistemes  polítics  dominants 
han  aniquilat  el  Municipi:  li  llevaren  els  propris  i  ara  ha  de  viure 
no  a  ops  de  l'Estat,  mes  sí  a  discreció  d'aquest,  qui  s'ha  atribuit 
el  dret  de  taxar-li  la  pensió  deixant-li  a  ell  els  mal-de-caps  de 
fer-la  efectiva;  l'escola  ha  vingut  a  ésser  una  sucursal  de  la  Di- 
recció general  d'Instrucció  pública,  qui  ignora  la  calitat  del  po- 
ble, la  llengua  que  s'hi  parla,  les  necessitats  dels  veins  i  les 
indústries  amb  que  s'han  de  guanyar  la  vida;  i,  no  obstant 
d'aquesta  necessària  ignorància  de  la  cosa,  envia  reglaments 
minuciosos  constituint-se  el  director  general,  mestre  de  minyons 
de  tota  la  nació.  Sols  ha  surat  en  el  naufragi  la  vida  religiosa, 
en  la  qual  l'Estat  no  pot  influir  més  que  indirectament.  Un  cop 
envilit  el  Municipi  amb  la  pèrdua  de  tots  sos  drets,  desapare- 
gut, 0  per  millor  dir,  arrebaçat  sens  cap  sombra  de  justícia  son 
llegítim  patrimoni,  amb  el  qual  podia  portar  una  vida  decorosa 
i  independent,  abolida  l'escola  indígena  aon  les  noves  genera- 
cions s'hi  nodrien  amb  l'esperit  de  la  terra,  i  aprenien  l'amor 
pràctica  al  país  i  a  ses  lloables  consuetuts,  i  no  s'aficionaven  als 
elements  forasters,  cosa  tant  fàcil  en  el  jovent  qui  per  vivor 
d'imaginació  s'enamora  de  tot  lo  desconegut  preferint-ho  a  lo 
usual,  encara  que  li  sia  inferior;  com,  per  desgracia,  veiem  ara 
tot  sovint,  naixent  d'això  no  caràcters  graves  i  típics,  sinó  gent 
que  no  són  ni  carn  ni  peix;  un  cop,  doncs,  obtinguda  aquesta 
aniquilació  del  Municipi,  l'Estat  l'ha  fet  son  esclau,  llevant-li 
tota  voluntat  propria  i  constituint-lo  servidor  seu.  En  efecte;  és 
cosa  notòria  que  per  regla  general  el  principal  mèrit  per  a  ésser 

elegit  d'ajuntament,  no  és  ésser  un  patrici  benemèrit,  o  intel•li- 
gent i  honrat  pel  maneig  dels  assumptes  comunals,  o  bé  home 
de  representació  per  son  patrimoni  o  indústria,  no;  el  principal 
mèrit  és  pertànyer  a  la  confraria  dels  qui  governen,  i  més  que 
tot  posseir  l'habilitat  de  saber  fer  les  eleccions,  o  sia  l'assegurar 
al  govern  un  diputat  qui  s'avingui  a  entrar  dòcilment  en  el  ser- 
v///;z/7^í?^5  de  la  majoria  parlamentaria.  Aquestes  raons  expli- 
quen l'estat  miserabilíssim,  moral  i  material,  en  que  han  caigut, 
parlant  generalment,  els  Municipis,  estat  que  no  pot  ésser  altre 
que  aquest,  amb  els  sistemes  d'avui  dia. 

Si  el  Municipi  és  el  primer  element  de  la  regió,  çipodrà 
aquesta  refer-se  sens  una  reconstrucció  d'aquell?  Es  evident 
que  no;  per  lo  qual  la  tasca  pràctica  i  feconda  del  regionalisme, 
la  benèfica  activitat  dels  ciutadans  qui  desitgen  una  renovació 
de  la  vida  pública,  indígena,  ha  de  començar  per  treballaren  bé 
dels  Municipis,  procurant,  com  diu  Lleó  XIII  en  la  present  Encí- 
clica, «que  visquin  amb  lleis  propries,  i•que'ls  ciutadans  obtin- 
guin la  més  ampla  facultat  d'augmentar  sos  profits».  La  recons- 
trucció del  patrimoni  municipal  la  considerem  d'una  importància 
extraordinària,  no  sols  pel  bon  men^ment  polític,  sinó  fins  per 
l'ordre  i  tranquilitat  social.  En  primer  lloc  el  tenir  propri,  dóna 
una  certa  dignitat  i  valor;  el  Municipi  qui  tingués  aquesta  arrel 
no's  deixaria  imposar  tant  fàcilment  les  pretensions  indegudes 
dels  governants;  i  d'altra  part  aquest  patrimoni  o  cabal  comunal 
constitueix  com  una  basa  de  la  posició  social  d'aquells  ciutadans 
pobres,  qui  encara  que  tals,  són  individuus  d'aquesta  nombrosa 
familia  que'n  diem  el  Municipi.  Si  [un  dia  a  venir  l'amenaçador 
socialisme  troba  una  mitigació  justa  i  legal,  creiem  que  serà 
prenent  per  basa  el  Municipi  en  son  concepte  cristià  i  humà 
d'estensió  de  la  familia  natural.  La  beneficència  pública  humilia 
sempre  al  ciutadà  desvalgut,  o  per  parlar  més  clar,  l'home  qui 
ha  de  viure  de  la  beneficència  no  és  ciutadà,  és  part  d'aquesta 
mena  de  clientela  de  les  institucions  públiques  modernes  qui 
comença  amb  els  empleats  i  dependents  i  acaba  amb  els  socorre- 
guts.  çiNo  seria  possible  avui,  després  de  tants  verdaders  avenços 
materials,  lo  que  ho  fou  en  els  sigles  passats,  guiats  solament  per 
l'observació  social  i  Tintuició  cristiana,  això  és,  un  patrimoni 
municipal,  ja  sia  agrícola,  ja  industrial  pels  ciutadans  pobres  del 

Municipi?  No  som  nosaltres  els  homes  de  l'Iglesia,  els  qui  havem 
de  resoldre  aquesta  dificultat;  Tlglesia  sol  tenir  l'inspiració  de 
les  grans  obres  socials,  mes  els  ciutadans  virtuosos  solen  ésser 
els  qui  donen  execució  al  pensament;  de  totes  maneres  per 
rhome  qui  creu  en  l'assistència  divina  qui  afavoreix  al  Papa, 
aquesta  preferència  i  amor  que  manifesta  als  Municipis,  la  reco- 
manació continua  que  d'ells  fa  als  bons  cuidados  dels  ciutadans, 
la  pública  manifestació  que  ja  feu  en  l'Encíclica  ímmortale  Dei 
de  que  l'Iglesia  sempre  ha  treballat  en  protegir  aquelles  institu- 
cions qui  favoríen  al  Municipi,  com  també  s'ha  oposat  a  les  qui's 
dirigien  a  que'l  Poder  suprem  de  l'Estat  indegudament  se  fiqués 
en  ell  o  en  la  família;  la  reivindicació  o  al  menys  recomanació 
de  que  les  ciutats  tinguin  lleis  i  vida  propria  expressada  en 
l'Encíclica  LibertaSy  així  com  el  record  patriòtic  de  les  antigues 
llibertats  municipals,  en  el  temps  de  les  quals  les  ciutats  arriba- 
ren a  tenir  prosperitat  de  vida,  ha  d'ésser  tot  això  un  signe  de 
que  la  vida  municipal  conté  en  sí  el  remei  de  grans  mals  i  la 
llevor  de  molts  béns. 

A  la  tendència  civilista  que  avui  domina  en  les  esferes  go- 
vernamentals dèu  oposar-se  la  tendència  naturalista  i  cristiana, 
l'encarnació  de  la  qual  està  en  el  bon  regionalisme;  i,  de  conse- 
güent, la  nova  institució  del  patrimoni  o  cabal  del  comú,  admi- 
nistrat pels  homes  del  lloc,  i  de  l'escola  indígena  amb  sa  vida 
propria,  han  d'ésser  l'objecte  preferent  dels  bons  ciutadans,  i  el 
fi  aont  han  de  dirigir  sos  patriòtics  esforços.  Són  l'escola  i  el 
patrimoni  com  l'ànima  i  el  cos  del  Municipi;  sens  ell  tindrà  sols 
una  vida  fictícia,  es  mourà  solament  baix  l'impuls  del  poder  cen- 
tral, i,  de  consegüent,  els  tals  municipis  serien  morts,  i  çifóra 
possible  amb  membres  morts  organitzar  una  regió  vivent? 

TRADICIÓ   I   RENOVACIÓ    (1) 

Potser  a  alguns  no'ls  agradarà  l'Encíclica,  ni  creuran  fecon- 
des  ses  ensenyances  en  lo  que  pertany  al  Regionalisme,  perquè'l 
fons  de  la  doctrina  pontifical  és  eminentment  tradicional.  Mes 
nihil  siib  sole  noviiirij  i  un  dels  qui  han  estudiat  i  explicat  més 
pregonament  l'historia  humana  en  els  temps  moderns  i  a  gust  de 
la  gent  racionalista,  el  famós  Vico,  ha  donat  com  a  llei  de  l'hu- 
manitat l'eterna  renovació,  un  perenne  tornar  a  lo  passat;  i  d'al- 
tra part  la  tradició  és  condició  necessària  de  l'humana  sabiduría, 
essent  aquesta  impossible  sens  ella.  Es  la  tradició  un  propri, 
com  diuen  els  escolàstics;  una  nota  característica  dels  animals 
racionals,  que  no's  troba  fóra  d'ells  en  cap  altra  categoria  de 
sers,  ni  en  la  terra  ni  en  el  cel;  i  avui  que  tant  s'enlaira  tot  lo 
que  és  humà,  segons  el  llenguatge  de  moda,  és  un  verdader 
contrasentit  l'odi  que  una  bona  part  dels  modernistes  li  tenen. 
I  és  perquè  d'ella  se  n^han  fet  un  concepte  fosc  i  errat.  Tradició 
vol  dir  ensenyança,  transmissió  de  coneixements;  i  si  el  saber 
no  ocupa  lloc,  çino  és  una  verdadera  temeritat  el  despreciar  l'en- 
senyança dels  pares,  o  passats?  L'una  generació  ensenya  a 
l'altra  generació,  l'experiència  dels  passats  instrueix  als  pre- 
sents, perquè  l'experiència  és  mare  de  la  ciència,  i  no  hi  ha  cabal 
d'idees  més  exactes,  pures  i  fecondes  que  les  qui  perseveren 
després  d'un  llarg  curs  de  sigles.  Quan  una  idea,  una  costum  o 
una  institució  es  perpetua  en  un  país  i  és  amada  d'una  raça, 
essent  solament  contrariada  per  la  gent  lleugera,  amiga  irrefle- 
xiva de  novedats  o  qui  cobeja  el  renom  de  sàvia,  tingueu  per 
segur  que  hi  ha  una  veritable  relació  de  naturalesa  entre'l  país 
i  l'institució,  i  que  voler-la  abolir  és  una  follia.  Perquè  encara 


(1)  Molt  temps  després  d'escrit  aquest  capítol  havem  tingut  el  plaer  de 
llegir  les  idees  fonamentals  en  ell  expressades,  en  el  tractat  Z)e  anima,  de\ 
nostre  sapientíssim  Lluis  Vives:  «Doctrina  est  tradiíio  eoriim,  quae  quis  novit 
ei  qui  non  novit;  disciplina  est  illius  tradiiionis  acceptio..,  communicatione  auge- 
iur  entditio,  sicut  ignis  motu  atque  agitatione.»  (Llib.  II,  cap.  VIII.) 

que  la  tradició  de  que  ara  parlem,  social  i  política,  consta  prin- 
cipalment de  coses  contingents  i  variables,  i  que,  per  conse- 
güent, deuen  conformar-se  amb  les  transformacions  socials;  no 
obstant,  la  mateixa  naturalesa  la  modifica  d'una  manera  admi- 
rable i  suavíssima  com  no  sabria  fer-ho  un  home  particular  per 
savi  que  fos.  Tradició  i  estancament  són  dos  termes  antitètics 
fins  en  sa  significació  gramatical;  perquè'l  mot  tradició,  i  de 
consegüent  el  concepte  que  expressa,  enclou  l'idea  de  moviment, 
de  curs,  de  transmissió,  oposat,  com  se  veu,  a  la  significació  de 
quietut  del  segon  terme;  per  lo  que  en  lo  cabal  de  la  tradició  hi 
treballen  totes  les  generacions,  fins  tots  els  homes,  modificant- 
se  continuament  i  essent  sempre  el  mateix.  No  és'la  tradició  una 
cosa  arcaica,  una  relíquia  del  temps  de  la  vellura,  sinó  que  té 
perpètuament  una  hermosura  perfecta;  els  anys  li  passen  per 
sobre  i  ella  mai  es  passa,  perquè  viu  perennement  en  la  plenitut 
de  la  vida.  Per  això  considerem  inexacte  simbolitzar  la  tradició, 
com  han  fet  alguns  artistes,  amb  una  dóna  vella,  perquè  és  her- 
mosíssima,  de  resplandent  energia,  f-econda,  puix  és  mare  de 
tots  els  pobles  de  la  terra,  donant  el  sér  a  les  noves  generacions 
qui  van  venint,  fins  a  aquelles  qui  d'ella  fan  mofa.  I  cria  fills 
hermosos,  intel•ligents  i  forts;  de  manera  que  les  tribus  selvat- 
ges,  que'ls  pobles  nòmades,  qui  no  gaudeixen  d'urbanitat  de 
vida,  són  tals  perquè  no  han  sigut  engendrats  en  el  ventre,  ni 
criats  als  pits  de  la  fèrtil  i  benefactora  tradició.  Els  fills  se  sem- 
blen a  les  mares,  per  lo  qual  els  grans  pobles  són  els  qui  tenen 
grans  tradicions,  i  poble  qui  no  posseeix  tradició,  serà  sempre 
d'escassíssima  potencia. 

Per  totes  aquestes  raons  l'Iglesia  és  amant  de  les  tradicions 
dels  pobles,  i  ella  mateixa  per  instruir-los  acut  als  arxius  de  la 
tradició,  i  abans  d'instruir  a  les  noves  generacions  estudia  la 
manera  d'ésser  de  les  qui  ja  passaren.  Mes  no  vol  l'Iglesia  l'im- 
mobilitat dels  pobles,  perquè  no  vol  lo  impossible,  i  coneix,  i 
professa  com  a  dogma  de  fe  sobrenatural,  la  naturalesa  varia- 
ble, transitòria,  el  fluxns  de  la  vida  temporal  de  l'humanitat; 
per  lo  qual  no  rebutja  les  innovacions  i  cambis  exigits  per  la 
nova  faç  que  continuament  van  prenent  els  pobles.  En  sa  vida 
pràctica,  en  sa  conducta  governativa  i  llegislativa,  sempre  l'I- 
glesia ha  seguit  aquest  temperament,  no  és  lleugera  en  seguir 

novedats  qui  no  tenen  raó  d'ésser;  mes  tampoc  és  toçuda, 
«abraça  amb  molt  gust  els  avenços  que  porten  amb  sí  els 
temps,  quan  de  veres  promouen  el  benestar  d'aquesta  vida 
temporal,  que  és  com  una  carrera  que  porta  a  l'altra  perdura- 
ble» (1);  —  «fomenta  el  progrés  i  les  comoditats  de  la  vida^  i 
defensa  l'administració  de  l'Estat  de  tota  arbitrarietat»...;  ella 
favoreix  aquelles  institucions  o  coses  «que  impedeixen  que  la 
Potestat  soberana  de  l'Estat  invadeixi  indegudament  el  Munici- 
pi 0  la  familia,  i  en  fi,  les  dirigides  a  conservar  l'honor,  la 
vida  i  l'igualtat  de  drets  en  els  ciutadans»  (2).  Congenia  amb 
tots  els  pobles  per  diversa  que  sia  sa  constitució,  perquè  si  els 
pobles  són  diversos  també  ho  han  d'ésser  les  respectives  cons- 
titucions; i  fins  regoneix  en  els  pobles  la  facultat  de  millorar  o 
renovar  ses  formes  polítiques  i  governatives  sempre  que  motius 
formals  ho  exigeixin.  «No  és  tampoc,  mirat  en  sí  mateix,  con- 
trari a  cap  dever  el  preferir  per  la  república  una  llei  de  go- 
vern moderadament  popular,  salva  sempre  la  doctrina  catòlica 
sobre  l'origen  i  exercici  de  l'autoritat  pública.  L'Iglesia  no  re- 
prova cap  mena  de  govern  amb  tal  que  sia  apte  per  a  l'utilitat 
dels  ciutadans;  però  vol,  com  també  ho  ordena  la  naturalesa, 
que  cada  hu  d'ells  sia  constituït  sens  injuria  d'altri,  i  singular- 
ment deixant  sencers  els  drets  de  l'Iglesia»  (3).  «Quan  un  go- 
vern tiranitzi  o  amenaci  i  tingui  la  nació  injustament  oprimida, 
0  prengui  a  l'Iglesia  la  llibertat  deguda,  és  just  procurar  a 
TEstat  altre  temperament,  amb  lo  qual  se  pugui  obrar  lliure- 
ment» (4).  «Ni  tampoc  condemna  l'Iglesia  el  desig  de  que  una 
nació  no  serveixi  a  cap  extranger  ni  a  cap  senyor  amb  tal  que 
això  pugui  fer-se  quedant  salva  la  justícia»  (5). 

Totes  aquestes  notes  canòniques,  tretes  de  les  dues  últimes 
Encícliques,  i  en  especial  de  la  LibertaSj  proven  evidentment 
la  licitut  de  la  tendència  regionalista  no  revolucionaria,  avui 
dia  molt  viva  a  Catalunya,  d'una  part;  i  d'altra  la  virtut  i  poten- 
cia renovadora  de  la  tradició,  la  qual  se  rejoveneix  continua- 


(1)  Encic.  fmmor/ale  Dei. 

(2)  Ibíd. 

(3)  Encíc.  Liberlos. 

(4)  Ibíd. 

(5)  Ibíd. 

ment.  Aquest  últim  punt  té  en  el  nostre  cas  gran  importància 
pràctica;  perquè  sia  per  lo  dessús  dit,  sia  pel  cambi  de  manera 
d'ésser  del  poble,  és  clar  que  a  la  present  Catalunya  no  l'havem 
de  vestir  a  l'usança  de  quatre  centúries  enrera;  fins  els  qui  no 
som  encara  vells  havem  vist  cambiar  els  vestits  i  les  costums 
del  nostre  poble,  i  ^íóra  possible  vestir  al  país  amb  el  dret  pú- 
blic, sens  cap  renovació,  oblidat  fa  ja  varies  centúries?  No;  ja 
anteriorment  diguérem  que  lo  que  convenia  era  fomentar  la  subs- 
tància de  la  pàtria.  Els  poetes  canten  i  els  pintors  descriuen 
amb  gran  delectació  i  recança  les  habituts  ja  mortes,  les  insti- 
tucions desvanescudes;  sempre  els  morts  solen  ésser  més  ala- 
bats que  no  ho  foren  en  vida;  mes  lo  essencial,  l'ànima  del  po- 
ble viu,  de  lo  contrari  no  existiria  poble,  per  lo  qual  salva- 
da l'essencia,  el  renovament  de  formes,  l'adopció  d'una  manera 
d'ésser  en  conformitat  amb  les  actuals  circumstancies,  mentres 
no  sia  en  dany  de  la  justícia.  Lleó  XIII,  segons  havem  vist  ens 
ensenya  que  està  dins  de  la  justa  via  de  la  veritat  catòlica. 


CONCLUSIÓ 

Ens  sembla  haver  clarament  demostrat  el  valor  ètic  del  Re- 
gionalisme com  a  forma  felicissima  de  la  vida  social.  La  raó  na- 
tural, l'experiència  històrica,  les  humanes  necessitats,  les  vir- 
tuts i  vicis  del  nostre  llinatge,  l'autoritat  de  l'Iglesia  i  de  sa 
prudentissima  llegislació,  clamen  en  favor  del  Regionalisme;  i 
la  manera  d'ésser  de  la  gent  catalana  i  el  desgavell  de  la  poli- 
tica  unitarista  qui  avui  impera,  els  mals  de  la  qual  no  hi  ha  nin- 
gú capaç  de  curar,  demanen  a  tots  els  homes  de  cor  sà  i  espe- 
rit generós  el  desinteressat  concurs  en  l'obra  verament  de 
filial  pietat,  de  reconstrucció  de  nostra  amada  terra.  Falta  ara 
estudiar  el  pensament  català,  vinciiliim  unitatiSy  necessari  prin- 
cipi de  la  vida  racional  del  pais,  sens  lo  qual  sobrevé  desseguit 
la  descomposició.  El  pensament  fa  el  poble,  com  l'ànima  fa  i 
personalitza  al  sér  humà.  Estudiat,  doncs,  l'element  ètic,  falta 
considerar  l'element  racional,  la  manifestació  intel•lectual  de  la 
Regió  catalana. 


LLIBRE  SEGON 


VALOR  RACIONAL  DEL  REGIONALISME  CATALÀ 


DISERTACIO  PRELIMINAR 


Importància  primària  que  té  en  els  estudis  sociològics  el  coneixement  del  pen- 
sament d'un  poble.  —  Analogies  entre  l'ordre  fisic  i  l'ordre  espiritual.  — 
Excepció  grandiosa  del  sistema  intel•lectual  a  Catalunya.  — Aprioristes  mo- 
derns destructors  de  l'unitat  del  pensament.  — Profitosa  forma  d'estudi  d'en 
Capmany  i  d'en  Piferrer.  —  Condicions  que  influeixen  i  lleis  qui  determinen 
el  pensament  d'un  poble. 


II 


Antecedents  etnogràfics  del  poble  català.  — Romanització  completa  del  nostre 
país:  Sant  Pacià.  —  Persistència  i  influencia  de  l'element  mercantil.  —  Suc- 
ceeix a  la  Roma  imperial  la  Roma  pontifical.  —  Els  Gots.  —  L'invasió  serraï- 
na  fa  del  Pirineu  VOfflcina  Cathaloniae:  monestirs,  sínodes  i  reunions  epis- 
copals: Ató  i  Oliva:  Ramon  Berenguer  I  el  Vell.  -  Caràcter  pràctic,  tradi- 
ció de  l'esperit  romà  modificat,  qui  es  veu  a  Catalunya:  signes  demostratius 
en  la  llegislació,  en  la  filosofia,  en  l'arquitectura,  en  la  composició  social 
del  país.  —  L'element  menestral  i  l'element  feudal:  aliança  del  primer,  repre- 
sentant la  tendència  civilitzadora,  amb  els  Frares:  els  Frares  predicadors 
donen  forma  científica  al  pensament  nacional:  il•lustres  Fra-menors  repre- 
sentants d'una  tendència  expansiva  i  observadora  del  món  material,  si  bé 
sovint  utòpics.  —  L'Oda  d'en  Aribau. 

Fonts  PRINCIPALS  D'AQUESTADiSERTACió.—Lesnoticies  històriques  les  traiem 
principalment  de  la  Carta  del  P.  Caresmar  al  Baró  de  la  Linde;  dels  historia- 
dors Diago,  Florez.  Vilanova,  Tourtoulon,  Lafuente  i  Bofarull,  de  les  Memo- 
rias  d'en  Capmany;  i  tots  els  monuments,  o  quasi  tots,  que  aduim  els  havem 
vist  en  la  Collectio  màxima  conciliorum  omnium  Hispaniae  et  novi  orbis,  en  sis 
volums,  del  cardenal  Aguirre,  el  qual  ja  s'aprofità  d'en  Marca. 

ANEM,  amb  l'ajuda  de  Déu,  a  començar  l'estudi  del  pensa- 
ment català.  Qui  coneix  el  pensament  d'un  poble  co- 
neix el  poble,  com  qui  sab  la  manera  de  pensar  d'un  indi- 
viduu  sab  qui  és  el  tal  individuu.  El  món  moral  i  el  món 
físic  presenten  admirables  analogies,  i  els  poetes  en  sos  actes 
d'il•luminació  intel•lectual  s'han  valgut  sempre  d'imatges  ma- 
terials, més  conegudes  i  familiars  a  l'home,  que  ell  no's  co- 
neix a  sí  mateix,  per  a  descriure  les  perspectives  de  nostre  in- 
tern esperit.  Així  passa  també  en  lo  que'n  podríem  dir  psicolo- 
gia social.  Qui  coneix  el  sistema  orogràfic  d'un  país  té  cabal 
coneixement  d'aquest,  puix  el  sistema  de  montanyes  no  sols 
constitueix  la  forma  arquitectònica  d'aquella  terra,  sinó  que  ex- 
plica el  sistema  hidrogràfic,  el  naixement  i  el  curs  dels  rius,  la 
situació  dels  plans  i  la  conformació  de  les  riberes.  I  fins  més 
enllà  pot  arribar  qui  coneix  el  sistema  de  montanyes  d'un  país, 
puix  fàcilment  vindrà  per  medi  d'ell  a  determinar  el  clima  que 
fa  en  aquella  terra,  el  medi  meteorològic  que  hi  domina,  si  és 
ventosa  o  tempestuosa,  seca  o  humida,  i  per  conseqüència  de- 
duirà quin  conreu  li  és  més  natural,  quines  produccions  preferi- 
bles, quines  condicions  sanitàries  posseeix  convenients  o  con- 
traries per  la  vida  dels  homes  qui  l'habiten.  El  pensament  d'un 
poble  pel  coneixement  d'aquest,  és  com  pel  coneixement 
d'un  territori,  son  sistema  orogràfic.  Les  qualitats  de  caràcter, 
l'energia  en  les  empreses,  la  constància  en  el  treball,  la  solidi- 
tat  en  ses  institucions  i  obres,  les  passions  predominants,  el 
gust  nacional,  les  costums  públiques  i  privades,  tot  davalla  dels 
cims  del  pensament  qui  informa  al  poble.  Qui  s'apodera  del  pen- 
sament d'un  poble  es  fa  amo  d'aquest,  el  posseeix,  el  domina 
i  en  disposa;  la  transformació  del  pensament  importa  la  trans- 
formació del  país,  constitueix,  com  havem  dit  en  el  primer  lli- 

bre,  una  verdadera  transubstanciació.  L'estudi  del  pensament 
nacional  és,  doncs,  d'una  importància  essencial,  és  entre  tots  els 
altres  estudis  socials  com  el  sol  entre'ls  demés  estels.  Es  més 
difícil  seguir  el  fil  d'aquest  pensament  que  no  pas  seguir  la  ca- 
rena d'una  llarga  serra.  No  presumim  nosaltres  de  fer  una  expe- 
dició completa,  mes  per  deficient  que  sia  portarà  la  seva  utilitat 
i  serà  una  altra  pedra  posada  en  el  treball  patriòtic  que  s'està 
fent  a  Catalunya  i  fins  fermament  creiem  que  suscitar  l'esperit 
catalanesc,  que  fonamentalment  consisteix  en  el  pensament,  és 
la  condició  necessària  de  la  resurrecció  regional.  No  farem  nos- 
altres la  descripció  completa  del  sistema  intel•lectual  de  la  nos- 
tra gent;  resseguirem  tant  sols  les  sumitats  del  pensament  ca- 
talà, els  cims  majors  de  la  gran  serralada,  parlarem  d'aquells 
qui  foren  representació  d'època  i  de  raça,  educadors  d'aquesta, 
fars  brillants  qui  il•luminaren  la  vida  pràctica  individual,  domès- 
tica i  social,  eterna  manifestació  d'una  sola  substància.  Mes 
no'ns  contentarem  en  mostrar  els  pensadors  qui  formen  el  siste- 
ma intel•lectual  i  són  com  la  columna  vertebral  de  la  nació,  és  a 
dir,  son  sosteniment,  son  principi  d'energia,  d'acció  i  de  sensi- 
bilitat; sinó  que  tractarem  també  d'alguns  pensadors  originalís- 
sims,  diferents  de  tots  els  altres,  excepció  i  confirmació  glo- 
riosíssima  deia  llei  intel•lectual  de  la  nostra  gent.  Parlem  prin- 
cipalment, com  ja  haurà  entès  el  lector,  del  B.  Ramon  Lull, 
espècie  d'alçament  volcànic  de  gran  sublimitat,  qui  no  forma 
sistema  amb  els  altres  prous  de  l'intel•ligència,  mes  que  hi  fa 
jòc  i  contrast,  mola  d'iguals  elements  geològics,  mes  de  forma- 
ció i  estructura  diferenta.  I  ja  per  quant  hi  serem  volem  donar 
raó  de  per  què'ns  detenim  més  en  ell  que  en  els  altres  qui  for- 
men part  més  essencial,  per  dir-ho  així,  del  nostre  sér  nacional, 
i  és  per  la  grandesa  de  l'home  i  de  l'escriptor,  per  ésser  cap 
d'escola  famosíssim  qui  tingué  deixebles  il•lustres  fins  a  la  cen- 
túria darrera  en  nacions  extrangeres,  com  en  la  sàvia  Alema- 
nya, ont  hi  hagué  vera  escola  luliana,  per  l'originalitat  que  mani- 
festa, per  l'encisament  que  comunica  a  tots  aquells  qui  el  toquen, 
per  l'importància  que  té  entre'ls  literats  extrangers  i  lo  poquís- 
sim  que  és  conegut  dels  seus  connacionals  moderns.  Ademés, 
els  lulians  a  Catalunya,  encara  que  ells  de  dret  pertanyen  tam- 
bé a  l'Escolàstica,  són,  emperò,  l'element  d'oposició  al  purità- 

nisme  aristotèlic  tradicional,  i  si  bé  aquest  fou  el  pern  fortíssim 
que  sostenia  el  pensament  nacional,  generalment  sempre  co- 
rrecte i  de  gran  soliditat,  els  lulians,  fent-se  independents  de 
certes  lleis  dictades  pels  prínceps  de  la  filosofia,  i  corrent  pel 
camp    de    l'observació    i    de   l'hipòtesi,   batzegant   fortament 
l'etern  arbre  de  la  ciència,  sembla  que  activaven  la  seva  sava, 
li  acumulaven  vida  i  feien  que  produís  nous  i  saborosos  fruits  de 
coneixements,  sobretot  en  lo  que  pertany  a  la  naturalesa  mate- 
rial, si  bé  barrejats  amb  fantasies  i  extravagàncies  d'il•luminats. 
La  consideració  del  sistema  intel•lectual  de  la  nostra  gent  no 
concorda  amb  la  doctrina  moderna  exposada  per  algun  escrip- 
tor del  nostre  renaixement.  La  moda  hegeliana  també  s'ha  ficat 
a  Catalunya  i  amb  pretext  de  combatre  Fesperit  sistemàtic  i 
abstractiu,  l'excesiva  afició  generalitzadora,  s'ha  predicat  per  a 
l'edificació  social  de  Catalunya  la  darrera  evolució  panteística, 
la  generalització  més  absoluta,  i  tot  criticant  al  poble  castellà 
^idealii^ta,  generalitzador  i  amic  d'abstraccions,  se  proposa 
com  a  símbol  del  Catalanisme,  tal  volta  sens  dar-se  compte  de 
la  filiació,  l'Idea  hegeliana,  és  a  dir,  la  deificació  de  l'home, 
l'home  fi  de  sí  mateix,  sens  llei,  creant  un  català  anòmal,  en  el 
sentit  etimològic  de  la  paraula,  pretenent  en  và  amotllar  la  nos- 
tra pràctica  i  realista  raça  amb  l'abstrusa  i  falsa  Idea,  encara 
que  grandiosa,  del  somniador  filosop  de  la  Germania;  la  gran- 
diositat de  qual  idea  tal  volta  ha  encisat  a  alguns  esperits  qui, 
creient-se  i  proclamant-se  positivistes,  senten  la  seducció  de  la 
concupiscència  racional,  i  amb  gran  delectació  es  donen  a  les 
especulacions  de  l'esperit  (1).  Proclamar  que'l  fi  social  és  la  lli- 
bertat, és  no  solament  anàrquic,  disolvent,  negació  de  vincle 
social,  sinó  absoluta  contradicció,  puix  la  llibertat  és  una  facul- 
tat, un  medi,  i  un  medi  mai  podrà  ésser  fi.  Si  la  llibertat  fos  fi 
de  l'humana  societat,  la  societat  més  perfecta  seria  la  dels  po- 
bles selvatges,  qui  no  tenen  traba,  vincle,  ni  llei  que  impideixi 
la  llibertat  individual.  Tot  fi  pertany  a  l'ordre  ètic;  per  això,  en 
tota  racional  filosofia  es  diu  que'l  fi  caracteritza  l'acció;  al  re- 
vés, la  llibertat  no  pertany  a  l'ordre  ètic,  en  si  és  cosa  indife- 
renta,  se  habet  ad  oppositum,  segons  l'expressi  va  frase  esco- 

(1)    Catalanisme,  per  Valentí  Almirall. 

làstica,  no  és  bona  ni  és  dolenta;  serà  d'una  o  altra  condició 
segons  s'apliqui  a  un  fi  bo  o  dolent.  Fer  de  la  llibertat  el  fi  so- 
cial és  declarar  la  societat  catalana  sens  fi  ni  objecte,  desde 
que  reb  forma  en  el  sigle  xiii,  mentres  va  pujant  al  cim  de  sa 
gloriosa  carrera  i  fins  que  tomba  a  son  ponent.  I  no  perquè  en 
ella  hi  manqués  la  llibertat,  puix  com  declara  el  rei  en  Martí  en 
la  cèlebre  arenga  de  les  corts  de  Perpinyà,  el  poble  català  era 
el  més  lliure  de  la  terra.  Mes  era  lliure,  no  per  ser  lliure  com  el 
cavall  sens  brida  per  a  brincar,  sinó  que  posseïa  noble  i  cris- 
tiana llibertat  per  a  exercitar  sa  prodigiosa  activitat  envers  un 
fi  ètic,  per  al  compliment  de  sa  missió  terrenal.  No  era  la  lliber- 
tat que  du  com  a  conseqüència  tants  caps  tants  barrets,  no  era 
la  llibertat  d'ésser  extravagant  com  la  que  proclama  l'escriptor 
abans  aludit,  era  la  llibertat  racional,  com  després  veurem,  qui 
porta  a  l'home  envers  el  bé,  no  per  la  violència,  sinó  pel  noble 
cami  de  l'iliustració  i  de  la  persuassió  fins  atènyer  l'unitat,  llei 
essencial  de  tot  sér  perfet,  i  de  consegüent  del  sér  social.  Es 
de  sentit  comú,  que  l'unitat  de  pensament  constitueix  la  major 
excel•lència  de  que  pot  disfrutar  una  societat;  ja  sabem  que 
convé  la  contradicció;  puix  sens  aquesta,  l'activitat  i  energia, 
basa  de  la  virtut  humana,  s'adormirien,  i  per  això  entra  en  els 
plans  de  la  sapientissima  Providencia,  qui  governa  al  món,  la 
permissió  del  mal,  i  escrit  està  pel  gran  Sant  Pau:  oportet  hae- 
/*^55^s  .^55^,  i  el  Verb  etern  pronuncià  aquella  sentencia:  ne- 
cesse  est  iit  veniat  scandaliim ,  mes  afegi  també:  vae  homini 
illí  per  qiiem  scandalum  venit.  La  necessitat  de  que  en  el  món 
el  bé  sia  contrariat,  no  enclou  el  dret  de  contrariar-lo,  que'l 
mal  mai  deixarà  d'ésser  mal  encara  que  incidentalment  produeixi 
un  bé.  La  falta  de  tant  essencials  veritats  en  l'esperit  dels  ra- 
cionalistes i  l'imponent  silueta  que  d'elles,  posades  a  inaccessi- 
ble distancia  oviraven,  empenyeren  a  certs  homes  de  talent  a 
inventar  les  teories  de  la  llibertat  absoluta,  racional  i  politica, 
i  de  la  competència  individual  entre'ls  homes  com  a  necessàries 
per  al  bé  social.  Mes  sens  un  fi  ètic  perd  tot  consorci  humà,  no 
solament  el  vincle  d'unitat,  sinó  també  l'estimul  d'una  activitat 
pura,  feconda  i  de  comuna  utilitat.  I  no  cura  tal  defecte  l'assen- 
tar que  la  competència  individual,  l'interès  particular,  efecte  de 
Vamor  a  un  mateiXy  és  el  motor  de  l'activitat  humana,  perquè 

l'amor  propria  és,  segons  la  cèlebre  sentencia  de  Pascal,  Tene- 
miga  dels  altres  i  voldria  ésser  sa  tirana,  és,  en  sa  conseqüèn- 
cia última,  tot  sovint  el  fort  esclafant  al  dèbil,  és  el  principi 
generador  de  Tesclavitut  i  destructor  de  tota  noble  moralitat. 
Tals  idees  mogueren  molta  fressa  i  constituiren  el  criteri  social 
de  la  moderna  Europa;  però  la  demostració  ad  absiírcliim,  la 
bancarrota  del  lliberalisme,  ha  manifestat  sa  intrínseca  falsetat, 
el  sistema  ha  fallit  del  tot,  i  les  nacions,  verament  lliures 
d'opressió  sectària,  giren  sos  ulls  envers  un  sistema  social  fun- 
dat, no  en  l'amor  a  un  mateix,  sinó  en  la  caritat.  I  no  creguin 
els  partidaris  de  la  competència  individual  que  rebutgem  la  lluita 
com  element  civilitzador,  no;  com  ells,  creiem  en  sa  necessitat 
i  tenim  fortament  estampades  en  la  memòria  aquelles  sentencies 
de  la  divinal  Sabiduría,  escrites  molts  sigles  abans  que  sortis- 
sin les  noves  teories;  militia  vita  hominis  súper  te r ram... 
contendite  intrare...  re^num  Dei  vimpatitiir...  No  és  neces- 
sari excitar  la  lluita  ni  devem  suscitar  la  contrarietat;  ja  vindrà 
per  ella  mateixa,  puix  l'estat  present  de  l'humanitat  és  de  lluita 
amb  els  elements  físics,  amb  els  homes  entre'ls  quals  vivim  i  fins 
de  cada  hu  amb  sí  mateix.  Convé,  doncs,  més  que  atiar  la  lluita 
humana,  educar  a  l'home  per  a  que  surti  vencedor  d'ella... 

No  vulguem  ésser  mestres  de  la  pàtria;  siam  deixebles  d'ella. 
El  dos  més  il•lustres  catalanistes,  els  dos  més  fecondants  pen- 
sadors de  l'aspiració  regional,  en  Capmany  i  en  Piferrer,  no 
confiaren  la  restauració  pàtria  a  un  và  formalisme,  sinó  que  cre- 
gueren fer  un  servei  a  Catalunya  i  estimular  la  vida  regional 
presentant  als  ulls  de  la  generació  moderna  lo  que  constitueix 
la  naturalesa,  el  geni,  la  substància  de  la  nostra  gent,  cada  hu 
d'ells  en  sa  respectiva  esfera.  Nosaltres,  amb  menys  forces  que 
ells,  aspirem  a  fer  lo  propri  al  presentar  la  corrent  del  pensa- 
ment català  qui  ha  fertilitzat  la  nostra  raça;  no  hi  posarem  gens 
de  substància  nostra,  sols  a  l'indicar  aquella  nobilíssima  co- 
rrent, direm  als  nostres  paisans:  attendite  ad  p  et  ram  iinde  cjl- 
cissi  estis.  Nuar  lo  vell  amb  lo  modern,  vivificar  el  cos  català, 
infundint-li  sang  catalana,  continuar  la  tradició  intel•lectual, 
condició  necessària  d'una  vida  propria,  determinar  el  caràcter 
que  presenta  el  pensament  en  nostre  país  durant  la  successió 

dels  temps,  no  com  qui  fa  un  quadro  complet,  sinó  com  qui  di- 
buixa un  croquis:  veusaquíel  nostre  objecte. 

Potser  a  algú  li  sembli  tendència  materialista  el  voler  pre- 
sentar tipos  nacionals  en  Tordre  espiritual,  com  ofereixen  tipos 
les  diferents  races  físiques;  mes  l'experiència  ensenya  que  exis- 
teixen diferencies  grosses  en  el  pensament  de  diferents  po- 
bles; i  la  filosofia  demostra  la  raó  de  tals  diferencies.  Sens  recó- 
rrer als  pobles  orientals,  d'esperit  tant  divers  dels  d'Occident, 
fixant-nos  en  els  pobles  de  l'Europa,  tant  de  l'antiguetat  com 
dels  temps  moderns,  tothom  caracteritza  el  pensament  dels  egip- 
cis per  sa  grandiositat  i  fixesa,  l'esperit  grec  per  l'elegància, 
per  la  gràcia  de  l'originalitat  i  per  la  facilitat  de  formar  siste- 
mes, i  el  poble  romà  universalment  és  proclamat  posseïdor  d'un 
criteri  pràctic,  grave,  ordenador,  aprofitador  de  tots  els  ele- 
ments, com  a  destinat  perla  Providencia  a  servir  de  basa  a  una 
civilització  universal  i  eterna.  I  fins  els  pobles  moderns,  tallats 
tots,  amb  més  o  menys  fidelitat,  per  un  mateix  patró,  que  és 
Crist,  se  presenten  als  ulls  de  l'home  observador  amb  típiques 
diferencies.  La  corpulència,  els  cabells  i  barba  rossos  i  els  ulls 
blaus  dels  septentrionals  i  el  poc  cos,  mirada  encesa  i  moviment 
nerviós  dels  meridionals  són  signes  d'interna  diferencia  entre'ls 
uns  i  els  altres  i  sos  tipos  físics  denoten,  generalment  parlant, 
diversitats  d'esperits.  Les  circumstancies  materials  influeixen 
sobre  l'esperit  humà,  ja  que  l'ànima,  forma  substancial  del  cos, 
com  ensenya  la  recta  filosofia,  és  despertada  a  la  vida  racional 
pels  estímuls  materials,  no  solament  en  sa  facultat  sensitiva, 
comuna  a  la  cara  i  a  l'esperit,  sinó  en  sa  facultat  volitiva  i  fins 
en  l'inteliectual,  la  més  noble  de  totes  i  que  després  ha  d'ésser 
la  llum  qui  il'lumini  a  tota  l'operació  humana  i  governi  tots  els 
estímuls  que  han  de  subjectar-se  a  ella  (1). 

D'aquí  prové  l'importància  que  tenen  en  la  formació  del  pen- 
sament d'un  poble  la  raça  a  que  aquest  pertany,  les  condicions 


(1)  A  pesar  d'això,  en  uns  temps  com  en  els  presents  en  que'Is  defensors 
de  l'evolució  literària  volen  convertir  la  crítica  en  una  branca  de  l'Historia 
natural,  convé  recordar  que  si  bé  la  literatura  és  l'expressió  de  la  societat, 
això,  com  observa  Sainte-Beuve,  no  ho  és  d'una  manera  absoluta.  L'esperit  se 
fa  superior  a  les  circumstancies  i  a  la  moda,  lo  qual  demostra  la  superioritat 
del  talent.  Exemple  Cervantesamb  son  Don  Quixot. 

10.  —  Obres  completes.  IV 

geogràfiques  i  topogràfiques  del  país  que  habita,  la  manera  còm 
esmerça  sa  activitat,  la  forma  política  amb  que's  governa,  i  més 
que  tot,  la  predestinació  divina.  Es  impossible  no  regonèixer  en 
els  pobles  una  predestinació,  com  el  dogma  catòlic  ens  diu  que 
hi  és  en  els  individuus;  tal  volta  més  visible  que  en  aquests  en 
els  primers,  l'existència  dels  quals  és  temporal  i  mundana,  a  di- 
ferencia dels  individuus,  pels  quals  la  vida  terrenal  i  temporal 
és  una  part  insignificant  de  sa  existència.  Lo  material  sempre 
està  subordinat  a  lo  espiritual;  aquesta  és  la  llei  de  la  creació, 
i  fins  en  l'home  materialista,  en  el  filosop,  qui  no  admet  Tespe- 
rit,  l'esperit  és  el  qui  el  governa;  mudeu-li  l'esperit,  és  a  dir,  el 
pensament,  que  és  l'operació  i  vida  d'aquell,  i  tindreu  mudat 
l'home;  ja  no  serà  materialista.  I  sobre  aquesta  llei  de  governa- 
ció humana,  n'hi  ha  una  altra  de  suprema,  llei  de  les  lleis,  estí- 
mul dels  estímuls,  causa  primera  de  tot  el  moviment  individual 
i  social,  que  és  la  predestinació  divina.  La  raça,  la  posició  geo- 
gràfica, totes  les  demés  condicions  materials  tenen  valor  molt 
relatiu  en  l'esperit  d'un  poble;  per  això  el  Capmany  deia  amb 
gran  profunditat,  tractant,  amb  altres  termes,  aquesta  qüestió, 
que  en  molts  punts  les  condicions  en  que  vivia  el  nostre  poble, 
eren  iguals  a  les  de  Castella,  i  no  obstant,  formaven  contrast 
l'activitat,  laboriositat  i  economia  dels  nostres  ciutadans  amb  les 
qualitats  contraries  dels  del  país  de  Castella;  i  afegia:  porteu 
un  noi  català  després  de  nascut  a  aquell  país  ^haraganes,  i 
sortirà  haragdn  com  ells.  Sens  voler  disminuir  l'importància 
que  té  la  transmissió  carnal  de  l'existència,  puix  som  animals,  o 
sia  l'influencia  de  la  raça,  que  l'experiència  demostra  ésser  pro- 
fundament modificable  perles  influencies  externes  del  país,  com 
se  veu  en  les  espècies  de  plantes  i  d'animals,  sens  pretendre 
excloure  dites  influencies,  havem  de  confessar  que  la  llei  de  la 
predestinació  i  la  llei  de  l'educació  són  les  qui  formen  els  po- 
bles. Una  mà  invisible  i  omnipotent  mena  per  tot  el  llarg  procés 
dels  sigles  a  l'universal  llinatge  dels  homes,  usant  medis  molt 
diferents,  a  un  fi  providencial;  totes  les  condicions,  influencies 
i  vicisituts  obeeixen  a  la  voluntat  soberana  qui  les  ordena  i  en- 
camina al  compliment  del  fi  volgut.  Mes  baixant  d'aquestes  su- 
blimitats  i  anant  al  nostre  objecte,  direm  que  en  l'ordre  natural 
i  humà,  la  llei  de  l'educació,  o  sia  la  tradició  nacional,  o  el  sis- 

tema  intel•lectual  del  país,  es  la  fórmula  de  sa  existència,  sa 
essència,  la  que  explica  la  naturalesa,  els  atributs  i  Facció  d'una 
gent  qualsevol,  o  per  dir-ho  amb  menys  paraules,  el  pensament 
d'un  poble  és  allò  per  lo  qual  dit  poble  és  lo  que  és. 


II 

Ateses  les  consideracions  fetes  sobre  l'influencia  molt  rela- 
tiva i  secundaria  de  la  procedència  etnogràfica  d'un  poble  en  el 
desenrotllament  de  son  pensament,  en  la  formació  de  son  siste- 
ma intel•lectual,  poc  ens  detindrem  en  la  determinació  de  l'arrel 
primitiva  del  nostre  poble.  Ademés,  segons  lo  que  diu  l'última 
paraula  de  la  ciència,  en  aquest  país  hi  vingueren  quasi  bé  totes 
les  antigues  races  humanes.  Uns  proto-pelasgos  o  heteus  de  la 
descendència  de  Cam,  emigració  antiquíssima  i  dels  primers 
temps  després  del  diluvi,  qui  s'estengué  per  les  riberes  medite- 
rrànies; les  immigracions  de  procedència  ària,  com  els  celtes,  i 
les  semítiques,  com  els  fenicis,  i  ademés,  els  establiments  grecs 
que  en  Catalunya  tingueren  el  cèlebre  Emporion, 

Sabuda  de  tothom  és  la  lluita  entre  cartaginesos  i  romans  i  la 
victorià  d^aquests,  que  portà  una  completa  romanització  de  tot 
el  país,  arribant  la  seva  civilització  fins  a  les  afraus  més  ferés- 
tegues i  llunyanes.  Juntament  amb  l'esperit  d'independència, 
propri  de  totes  les  tribus  indígenes,  demostren  aquells  antics 
pobles  una  qualitat  que  tal  volta  s'ha  perpetuat  en  nostre  país, 
i  és  una  potencia  assimilativa,  quan  l'assimilació  es  fa  racional- 
ment, no  amb  violència  ni  pretenent  l'aniquilació  del  propri  sér. 
Llei  que  veurem  governant  perpètuament  al  pensament  català. 
Sabudes  són  les  proeses  d'Indíbil  i  de  Mandoni,  capdills  dels 
ilergetes  i  ausetans;  i  l'alçament  terrible  contra'ls  romans,  ti- 
rant-los a  tots  més  enllà  de  l'Ebre,  ocasionat  pels  maltractes  que 
feien  als  indígenes,  i  que  únicament  se  calmà  amb  la  vinguda  de 
MarcusPorcius  Cato,  qui  es  presentà  aquí  més  com  a  negociador 
que  com  a  conquistador.  Aquesta  noble  forma  empleà  també  Cé- 
sar, quan  després  de  la  victorià  sobre  Pompeius,  donà  a  la  nos- 
tra antiga  Metròpoli  el  dictat  de  Colònia  victrií  Tarraco. 
August  amà  especialment  Tarragona;  allí  es  retirà  a  reposar 


148    Torras  y  Bages 

després  de  l'expedició  contra'ls  càntabres;  en  ella  reb  Toctau 
consolat  i  allí  se  li  presenten  els  embaixadors  de  l'índia  Oriental 
i  de  l'Escitia  demanant-li  sa  amistat.  Més  tard  Galba,  a  l'ésser 
proclamat  Emperador,  reb  de  la  propria  ciutat  ont  abans  havia 
sigut  Governador,  el  present  d'una  corona  d'orde  quinze  lliures 
de  pes;  i  l'antiga  Metròpoli  s'identifica  tant  amb  Roma,  qui  com 
aquesta,  té  també  temples,  amfiteatre,  banys,  pretori,  deixant 
tant  abundant  rastre  de  runes,  làpides,  medalles  i  tota  mena 
d'objectes  romans,  que  al  cap  de  tants  de  sigles,  després  de  tan- 
tes invasions,  malgrat  sa  destrucció  total,  pogué  dir  Tiliustre 
P.  Caresmar:  Que  hablan  latín  puro  v  casto  todas  sus  pare- 
des  hechas  de  las  antiguas  ruïna s,  i  els  pagesos  del  camp  de 
Tarragona  encara  avui  dia  mostren' el  noble  i  sever  aspecte  que 
contemplem  en  els  relleus  i  estàtues  dels  museus  romans. 

Tarragona,  altra  Roma,  és  el  gresol  on  se  fonen  els  antics 
elements,  estenent-se  aquella  civilització,  no  sols  per  la  riba  del 
mar,  sinó  fins  als  més  apartats  llocs,  a  les  més  aspres  terres  pi- 
renaiques. Però  l'esperit  de  noble  independència  subsisteix,  mal- 
grat l'identificació  amb  Roma.  L'emperador  Adrià  reuní  a  Ta- 
rragona una  junta  de  representants  de  les  principals  ciutats  per 
a  demanar  subsidis,  i  li  foren  negats,  perquè'l  país  hauria  estat 
privat  de  la  flor  del  jovent,  i,  no  obstant,  Tarragona  s'esforça 
en  obsequiar  a  l'Emperador. 

Els  més  antics  records  del  Cristianisme  a  Catalunya  ens  des- 
cobreixen la  dominació  completa  de  la  forma  romana  en  les  cos- 
tums i  en  la  vida  literària  del  país.  Les  cèlebres  actes  del  martiri 
de  Sant  Fructuós,  bisbe  de  Tarragona,  en  l'ingenua  pintura  de 
quan  el  sant  prelat  fou  pres  en  sa  propria  casa,  ens  descobrei- 
xen sa  vida  a  la  romana.  Tal  degué  ésser  l'identificació  de  la 
tarraconense  amb  Roma,  que  de  Sant  Damàs,  papa,  se  dubta  i 
es  controverteix  si  fou  d'ací  o  d'allà;  i  fins  de  nostre  bisbe  i  cè- 
lebre escriptor  Sant  Pacià,  els  erudits  ne  disputen. 

Mes  nosaltres  creiem  que  se'l  pot  considerar  com  a  pri- 
mer representant  del  pensament  català  o  al  menys  com  a  un 
precursor  d'ell,  com  a  una  primerenca  florescencia  qui  demostra 
ja  les  qualitats  més  nobles  que  presenta  la  forma  intel•lectual  en 
nostre  país,  que,  com  després  direm,  és  la  mateixa  romana  amb 
utilíssimes  modificacions.  Es  Sant  Pacià  imitador  i  deixeble  del 

celebèrrim  i  fogosíssim  Tertúlia,  verdader  cap  torrat  de  V Àfri- 
ca, usant  un  terme  de  la  típica  eloqüència  dels  antics  caputxins 
de  Catalunya,  apologista  aterrador  i  irresistible,  del  qual  sols 
pot  parlar-se'n  en  grau  superlatiu,  lo  mateix  quan  encerta  que 
quan  erra;  mes  amb  tot  i  ésser  deixeble,  el  bisbe  barceloní,  de 
l'extremat  prevere  cartaginès,  a  pesar  de  que  l'imita,  li  retrata 
frases  i  el  segueix  amb  les  idees;  el  nostre  prelat  guarda  sempre 
la  temprança  de  l'expressió,  el  just  medi  en  el  judici  i  tal  exac- 
titut  en  consignar  el  dogma  cristià  que  això  li  ha  valgut  l'ésser 
considerat  verídic  testimoni  de  la  tradició  catòlica,  sobretot  en 
lo  que  pertany  al  Sagrament  de  la  penitencia  (1).  El  distingeix 
la  cristiana  llibertat  d'esperit  en  la  reprensió  dels  vicis,  i  al  ma- 
teix temps  l'estima  de  la  Saviduría  de  l'antiga  gentilitat,  fins  al 
punt  de  tenir  que  defensar-se  de  l'escàndol  farisaic,  propri  de 
tots  els  heretges,  de  que's  mostra  posseit  son  competidor  Sim- 
pronià,  per  haver  aduit  en  la  seva  controvèrsia  un  vers  de 
Virgili:  Poeticum  versum  Epíscopiis  dixit!  Quid!  Paulus 
Apostoliis  eriíbescit,  qiium  Atheniensem  illum  versum  et  di- 
cit  et  comprobat  (2).  El  funest  esperit  d'originalitat  qui  enfonzà 
en  l'heretgia  a  tants  de  savis  orientals;  l'ardenta,  mes  gustosa, 
exageració  dels  grans  pensadors  africans,  mestres  i  patrons  amb 
que  ell  conforma  sos  escrits,  contrasten  amb  l'esperit  pràctic  i  la 
suavitat  de  forma  del  nostre  bisbe.  Argumenta  contra  l'heretge 
Simpronià,  qui  com  els  montanistes  negava  el  perdó  dels  pecats, 
mes  la  fortalesa,  vivor  i  contundencia  de  ses  raons  no  exclouen 
una  exquisita  cortesia  de  formes  i  un  dolç  sentiment  que'l  porta 
a  anomenar  germà  al  dur  competidor;  predica  a  son  poble  amb 
pastoral  ardor  la  penitencia,  mes  sa  paraula  és  sempre  serena. 
En  ell  el  cristià  no  destrueix  al  romà;  és  un  bisbe  qui  sembla  un 
Pretor  de  la  Llei  nova;  l'intensitat  de  la  fe  i  del  sentiment  no  li 
apaguen  ni  desequilibren  la  raó.  La  majestat  romana  resplandeix 
en  tots  sos  escrits;  son  esperit,  a  parer  nostre,  es  més  romà 
que'l  de  Sant  Jeroni  i  Tertúlia;  tindran  aquests  celebèrrims  es- 
criptors qualitats  més  capdals  que'l  nostre  bisbe,  mes  és  indub- 
table que  no  posseeixen  com  ell  la  perfecta  armonía  de  facultats, 

(1)  Les  obres  de  Sant  Pacià  avui  existents  són:  Paraenesis,  o  Exhortació 
a  la  penitencia;  les  tres  cartes  a  Simpronià,  i  el  tractat  del  Baptisme. 

(2)  Epist.  II.  Edició  de  Monfort.  Valencià,  1780. 

la  serena  gravetat,  l'equilibri  jurídic  que  distingjí  el  pensament 
romà,  i  que  un  cop  sobrenaturalitzat,  meresqué  ésser  escollit 
per  la  Providencia  per  a  proposar  la  veritat  a  totes  les  genera- 
cions i  judicar  les  accions  de  tots  els  pobles  de  la  terra.  Mes 
jcosa  notable!  Sant  Pacià,  qui's  considera  llatí  fins  al  punt  de 
contestar  a  l'acusació  que  li  feia  Simpronià  de  valer-se  de  ver- 
sos de  Virgili,  que  això  era  com  acusar  a  un  grec  de  servir-se 
de  son  llenguatge  natiu,  graece,  Graecum,  més  avall  respira 
l'etern  instint  regional  amb  el  següent  text,  que  és  al  mateix 
temps  prova  suficient  de  la  permanència  i  de  l'ús  més  o  menys 
estès  de  les  llengües  regionals,  dins.de  la  gran  unitat  romana: 
Latiiiniy  JEgiptiiSj  Athenae,  Thraces,  Arabes,  Hispani  Deum 
confitentur  y  omnes  linguas  Spi  ritus  Sa  ne  fus  intelligit  (Ij. 

Un  element  trobem  constant  a  Catalunya,  i  és  l'element  mer- 
cantil, que  tanta  eficàcia  ha  tingut  en  la  formació  del  caràcter 
nacional,  en  el  sistema  social  i  polític  del  país,  i  en  la  determina- 
ció i  especificació  del  pensament  català.  Es  indubtable  que  feni- 
cis i  grecs  empeltaren  en  el  nostre  llinatge  l'esperit  mercantil 
que  prepondera  en  la  civilització  de  nostre  país.  Quan  en  els 
principis  del  sigle  iv  els  africans  Sant  Feliu  i  Sant  Culgat  van 
a  Barcelona  per  a  propagar  l'Evangeli,  s'introdueixen  en  con- 
cepte de  mercaders,  segons  les  antigues  actes  de  dits  màrtirs; 
fet  de  significació  feconda,  puix  demostra  que  la  ciutat  i  el  país 
eren  mercantils  i  la  professió  del  comerç  considerada  i  respec- 
tada com  honesta,  puix  de  no  ésser  així,  mai  haurien  afectat 
dita  professió  els  qui  venien  a  complir  una  missió,  qual  és  la  de 
propagar  la  fe,  qui  reclama  com  a  primera  qualitat  el  respecte  i 
consideració  personal.  L'invasió  de  la  gent  del  Nord,  que  enfos- 
quí el  resplandor  de  la  civilització,  no  destruí,  emperò,  l'activi- 
tat mercantil,  puix  així  es  desprèn  de  la  carta  del  metropolità 
Joan  de  Tarragona  (516)  al  papa  Hormisdas.  Demana  el  metro- 
polità tarragoní  al  Cap  de  l'Iglesia  còm  s'ha  de  portar  amb  els 
molts  clergues  grecs  qui  allí  acudien,  venint  infestats  de  les  he- 
retgies orientals,  lo  qual  prova  que  en  Tarragona  abundarien 
els  orientals,  sens  dubte,  per  raó  de  comerç,  puix  si  no  hagues- 

(1)    Epist.  II. 

sin  trobat  conterranis  seus,  (iquè  hi  haurien  fet?  Lo  qual,  ade- 
més,  se  comprova  pel  testimoni  del  cèlebre  Benjamí  de  Tudela, 
jueu,  qui  afirma  que  al  passar  per  Tarragona  (sigle  xii)  hi  trobà 
importants  edificis  perteneixents  als  Anaseos,  qui,  segons  Ca- 
resmar,  eren  els  fenicis  més  il•lustres,  i  als  grecs;  afegint  dit 
famós  viatjant,  que  ja  de  fenicis  en  cap  altra  ciutat  d'Espanya 
se'n  trobava  rastre.  ^^No  prova  quant  arrelats  devien  estar  en 
aquest  país  la  seva  permanència  després  de  la  doble  invasió 
gòtica  i  serraïna? 

L'invasió  gòtica,  a  nostre  parer,  no  significa  en  l'historia  del 
pensament  català  altra  cosa  que  un  enfosquiment  d'aquell  res- 
plandor  intel•lectual,  de  que  és  tant  bell  representant  Sant  Pa- 
cià,  sens  l'introducció  de  cap  element  positiu,  al  menys  d'im- 
portancia.  Mai  l'ignorància  pot  favorir  l'il•lustració;  i  tant  la 
Tarraconense  com  la  Qalia  Narbonesa  tenien  una  tal  cultura  ro- 
mana, que'ls  pobles  del  Nord  pogueren  en  gran  manera  enter- 
bolir-la, mes  quedaren  dominats  per  ella;  i  a  l'antiga  comuni- 
cació amb  la  Roma  imperial  qui  enviava  a  aquests  paíssos  el 
resplandor  desa  literatura,  vSucceí la  comunicació freqüentíssima 
de  la  nostra  terra  amb  la  Roma  pontifical  qui  fou  dotada  amb 
l'il•lustració  clàssica  i  amb  l'escreix  de  la  sobrenatural  il•lustra- 
ció de  la  fe  i  de  la  gràcia;  essent,  segons  l'opinió  de  Sant  To- 
màs, el  mateix  imperi  romà,  convertit  de  temporal  en  espiritual. 
El  lector  tindrà  ocasió  de  veure  com  Catalunya  feu  tota  la  crei- 
xença sots  la  benefactora  ombra  de  la  Seu  apostòlica,  fins  que 
arribà  al  punt  màxim  l'amor  recíproca  entre  l'Iglesia  romana  i  la 
corona  aragonesa,  quan  el  papa  Bonifaci  VIII,  per  la  Butlla 
Redemptor  miindi,  constitueix  a  Jaume  II  d'Aragó  christiani 
excrcitiis  Duc  em...  et  in  devotione  Ecclesiae  permanentem, 
V exiliar iiim^  Capitaneum  et  Admiratum  genera lem  ejusdem 
Ecclesiae  in  vita  sua.  Anomenada  és  per  tots  els  canonistes  la 
cèlebre  carta  del  papa  Sirici  (any  387)  ad  Himerium  Tarraco- 
nensem;  continuen  les  comunicacions  en  els  sigles  més  tenebro- 
sos, i  parlant  l'eruditíssim  i  crític  Aguirre,  company  i  consem- 
blant  de  Nicolàs  Antonio,  de  la  carta  dels  bisbes  de  la  provincià 
Tarraconense,  ad  Hilarum  Papam  (1),  demanant-li  consell  de 


(n    Llegida  en  el  Concili  romà  de  l'any  CDLXV. 

còm  s'havien  de  portar  amb  un  bisbe,  ordenat  indegudament  i 
que  s'atribuía  jurisdicció,  afegeix  les  següents  paraules  en  co- 
rroboració de  lo  que  havem  dit,  de  que  aquí  la  barbàrie  dels 
invasors  queda  en  bona  part  dominada  per  riMustració  del  país: 
«Encara  que'l  furor  dels  barbres  invasors,  devastant  gairebé  to- 
tes les  iglesies  d'Espanya,  relaxà  la  disciplina,  la  provincià 
Tarraconense  permanesqué  guardadora  de  les  lleis  i  cànons»  (1). 

La  monarquia  visigoda  havia  d'ésser  de  poca  durada;  aque- 
lla ombra  de  civilització  romana,  sostinguda  pels  pontífex  de 
Roma,  l'ideal  del  gran  imperi  qui  semblava  encara  dominar  les 
noves  nacions  que  en  Occident  apareixien,  l'esplendor  de  la  nova 
Roma,  la  magnífica  ciutat  oriental,  poblada  per  una  vella  i  de- 
caiguda raça  que  en  els  arxius  de  son  passat  trobava  encara 
elements  prou  preciosos  pera  edificar  la  meravellosa  fàbrica  de 
Hagia  Sophia,  símbol  de  destemprament  i  de  caduc  orgull  per 
la  riquesa  i  luxo  refinats  de  sos  materials  i  ornaments  arquitec- 
tònics, i  al  mateix  temps  d'un  art  exquisit  en  lo  que  pertany  a 
la  forma,  i  per  a  ordenar  els  immensos  materials  del  Dret  en  les 
famoses  compilacions  justinianes;  la  comunicació  literària  i  fins 
artística  que'l  senzillissim,  savi  i  piadós  Sant  Gregori,  papa, 
pare  de  la  literatura  de  l'Edat  Mitjana,  el  primer  i  més  típic  re- 
presentant de  l'esperit  d'aquesta,  no's  desdenyava  de  rebre  de 
l'esplendent  Byzanci,  on  fou  apocrissari  o  embaixador,  i  que  ell 
comunicava  a  l'espanyol  Sant  Leandre,  la  qual,  com  un  ressò 
cada  cop  més  apagat,  arribava  al  bisbe  Quirze  de  Barcelona 
per  medi  de  Tajón  de  Saragossa;  les  majestuoses  assamblees 
eclesiàstico-polítiques  de  Toledo,  aont  acudien  els  prelats  de 
tota  Espanya:  totes  aquestes  ombres  de  la  majestat  romana,  ja 
del  tot  buida,  havien  de  desfer-se  com  un  núvol  pel  remolí  de 
l'invasió  dels  serraïns. 

Aquesta  arrambà  als  cristians  al  Pirineu;  mes  amb  tot  i  la 
confusió  i  desordre  d'aquelles  runes  d'una  civilització  caiguda, 
la  tradició  clàssico-eclesiàstica  no's  perd,  se  concentra  sí  en  els 
monestirs  qui  van  apareixent  en  aquelles  montanyes,  i  va  do- 

(1)  Quamquam  bàrbar icits  furor  Gothorum  Hispnniarum  Ecclesias  prope 
omnes  devasfantium  vigor  em  Ecclesiasticae  DiscipUnae  rtlaxassct,  Tarraco- 
nensem  tamen  provinciam  custodcm  Lcgum  et  Canonum  permansisse.  (Colecc. 
max.,  t.  3,  p.  1 14.) 

nant  forma  al  caos  social,  a  la  matèria  nuvolosa,  que  la  Provi- 
dencia destinava  a  ésser  un  dia  la  nostra  Catalunya.  Qui  passi 
els  ulls  per  les  cartes  de  fundació  de  dits  monestirs,  desseguit 
queda  convençut  de  que  tals  fundacions  foren  els  centres  vitals 
del  nou  organisme  social  qui  s'anava  formant,  l'origen  de  la  mo- 
ralitat en  les  costums,  de  la  justicia  en  les  relacions  entre'ls  ho- 
mes i  de  l'iMustració  literària  de  les  intel•ligències.  Dits  mones- 
tirs foren  iglesia,  escola,  mercat,  tribunal  i  lloc  de  seguretat 
en  aquells  temps  de  confusió;  i  quan  l'Iglesia  començà  a  agafar 
esperit,  veiem  ja  desde'l  sigle  x  i  xi,  que  per  medi  de  reunions 
episcopals,  estén  sobre  tot  el  país  aquells  béns  socials  qui  abans 
sols  podien  viure  dins  dels  sagrats  murs  dels  monestirs. 

Dos  noms  resplandeixen  en  els  sigles  x  i  xi  d'altres  tants 
prelats,  qui  no  a  llarga  distancia  l'un  de  l'altre,  ocuparen  la  Seu 
de  Vich,  l'antiga  Ausa.  En  aquells  obscurs  temps  de  gestació  del 
pensament  nacional,  Ató  i  Oliva  són  clars  indicis  de  la  natura- 
lesa d'ell;  i  la  misteriosa  llum  d'aquella  espècie  d^escola  vigata- 
na  és  una  prova  de  que  l'antiga  il•lustració  no  havia  desapare- 
gut, i  que,  si  bé  molt  esmortuida,  vivia  encara,  com  foc  sota  la 
cendra,  en  la  nostra  niçaga,  qui  tant  fortament  havia  participat 
de  la  civilització  romana.  El  fet  de  que  l'abat  de  Sant  Grau 
d'Orleans  enviés,  per  mediació  del  comte  Borrell  de  Barcelo- 
na, a  l'escola  d'Ató  al  monjo  Gerbert  per  a  que  aprengués  ma- 
temàtiques, en  qual  ciència  sortiria  tant  aprofitat,  que  altrasla- 
dar-se  després  a  Itàlia,  on  fou  arquebisbe  de  Ràvena  i  després 
papa,  se'l  tingué  per  home  d'arts  meravelloses  '\  praeter-natii- 
rals;  suposa  aqui  una  relativa  il•lustració  en  aquells  temps  d'es- 
pessissimes  tenebres.  I  és,  potser,  signe  d'una  raça,  d'esperit 
pràctic  i  religiós,  que  la  primera  llum  que's  veu  én  l'horitzó  de 
la  naixent  Catalunya  sia  la  llum  de  la  ciència  de  Déu  amb  les 
ciències  exactes  agermanada.  A  l'abat  i  bisbe  Oliva  se'l  veu  en 
tots  els  actes  importants  de  son  temps.  Edifica  monestirs  com 
el  de  Ripoll,  presideix  aquest  i  el  de  Cuxà,  porta  la  croça  epis- 
copal de  Vich,  reuneix  sinodes  fecondissims  per  la  civilització 
del  pais,  i  en  les  engrunes  que'ns  resten  de  sos  fruits  de  cristia- 
na literatura,  resplandeix  la  bellesa  llatina  i  el  nou  esperit  de 
l'Evangeli.  El  panegiric  de  Sant  Narcis  de  Girona  té  una  majes- 
tat d'istil,  una  sonoritat  i  tal  construcció  de  frase,  que  manifes- 

ta  un  conreu  literari  que  sembla  impossible  en  aquella  edat  de 
ferro;  i  com  Carlemany,  en  ses  famoses  capitulars,  després 
de  llegislar  sobre  l'Iglesia  i  l'Estat,  reglamenta  la  cria  de  les 
gallines,  el  Prelat  vigatà  i  ripollès,  després  d'edificar  monestirs 
i  llegislar  en  sínodes,  escriu  als  seus  monjos  amb  gran  interès 
sobre  d'uns  cignes,  per  a  que  li  diguin  còm  estan,  i  els  participa 
que  té  una  grua  molt  hermosa  que  ja  comença  a  pegar  volades, 
que's  va  tornant  roja  i  aclarint-se-li  la  veu.  Mostra  significativa 
d'un  esperit  pràctic  qui  guaita  sempre  a  la  realitat,  qui  no  des- 
cuida els  petits  detalls  de  la  vida,  ni  en  mig  de  les  laborioses 
operacions  del  ministeri  episcopal  i  de  la  nobilíssima  tasca  civi- 
litzadora sobre  un  poble  que's  va  organitzant. 

El  cèlebre  bisbe  Abat  és,  sens  dubte,  un  dels  més  benèfics 
restauradors  de  la  civilització  en  nostre  país.  Ben  clarament  se 
desprèn  de  les  senzilles  actes  del  sínode  Helenense  celebrat  in 
Prato  Tiilugiensi  (Tolujas)  en  l'any  1027,  essent  ell  l'únic  bisbe 
assistent.  La  desolació  del  país  devia  ésser  tant  gran,  la  disolu- 
ció  social  tant  extraordinària,  que  declaren  els  assistents  al  sí- 
node que  cum  pene  omnia  invenissent  non  solum  pedibus 
conculcata,  sed  etiam  oblivioni  dedita;  iteriim  repararé  stii- 
duerunt  eodem  tenore,  qiw  fueriint  hactemis  condita.  Esta- 
bleixen la  pau  i  treva;  com  més  tard  en  la  dedicació  de  Ripoll  i 
de  Sant  Miquel  de  Fluvià,  en  quals  reunions  episcopals  brillà 
sempre  el  venerable  Oliva,  s'institueix  el  dret  de  sagrat,  i  es 
constitueix  al  convent  tribunal  per  a  judicar  en  les  qüestions  ci- 
vils i  criminals.  La  lenitat  eclesiàstica  va  imposant-se  al  poble; 
l'esperit  democràtic  de  l'Evangeli  va  triomfant  de  l'esperit  aris- 
tocràtic qui,  naturalment,  engendra  una  època  guerrera;  i  les 
primeres  alenades  de  l'aire  d'igualtat  que  devia  respirar  la  so- 
cietat catalana,  se  senten  ja  en  aquests  temps  primitius  com  ale- 
nades de  l'Esperit  de  Déu,  en  el  concili  in  Prato  Tiilugiensi  de 
1068,  i  més  encara  en  el  concili  Ausonense  del  mateix  any  en 
que's  mana:  Villanum  aut  villanam,  et  clericos  arma  non  fe- 
renteSy  et  monachos,  seu  sanctimoniales  et  viduas  iilliis  homo 
non  sit  ausus  occiderey  vulneraré y  debilitaré  neque  compren- 
dere,  vel  distringere;  se  prohibeix  danyar  les  coses  dels  vi- 
llans,  ni  penyorar-les  per  qualsevulga  causa,  i  s'hi  troba  el  se- 
güent text  legal  que  han  perpetuat  les  llegislacions  modernes 

prohibint  l'embarg  dels  instruments  de  l'ofici:  pagensibus  au- 
tem  vestimenta  non  aiiferantur,  neque  vomeres,  neque  li- 
gones, 

D'aquest  discret  esperit  llegislatiu  de  l'Iglesia  manifestat  en 
tants  concilis  i  sínodes  (en  que  d'altra  banda  sempre  hi  solien 
assistir  els  comtes  i  senyors  de  la  terra)  donant  disposicions  no 
enlaire,  sinó  segons  les  necessitats  presents,  participà  també 
l'element  polític,  essent-ne  eloqüentíssima  prova  la  publicació 
dels  Usat  ges  j  feta  pel  comte  Ramon  Berenguer  I  el  Vell,  qui 
amb  raó  ha  sigut  anomenat  el  primer  llegislador  d'Espanya. 
L'organització  feudal  del  país  que  fa  en  el  dit  còdic,  en  aquells 
temps  insegurs  i  perillosos,  prova  l'esperit  pràctic  d'aquell  gran 
home:  com  l'hisendat  qui  coneix  que  per  sí  no  pot  conreuar  tot 
son  territori,  ne  fa  troços  i  el  dóna  a  diferents  rabacers,  així  ell 
donà  forma  legal  a  aquella  informe  i  naixent  societat  falta  d'or- 
ganització i  exposada  sempre  a  la  contingència  de  la  guerra. 
El  feudalisme  fou  un  fet  social  necessari,  una  de  les  formes 
transitòries  de  la  civilització,  per  lo  qual  armar-lo  amb  lleis, 
usant  la  frase  de  Justinià,  era  donar-li  contorns  determinats, 
traure-li  la  deformitat  i  fer-lo  un  medi  de  progrés  en  la  succes- 
sió històrica  de  les  edats;  i  fins  potser  en  dits  Usatges  hi  po- 
dríem veure  més  un  còdic  feudal  que  no  pas  una  llegislació  aris- 
tocràtica, 0,  quan  menys,  havem  d'entreveure  en  l'obra  del 
Vell  com  els  signes  de  la  predestinació  del  nostre  llinatge,  i 
que'l  caracteritzen,  això  és,  l'esperit  de  pràctica  ordenació  o 
llegislatiu,  i  l'instint  de  l'importància  social  de  la  riquesa,  ja  que 
en  aquells  temps  de  predomini  de  l'element  militar,  declara,  no 
obstant,  al  burgès  d'igual  categoria  que'l  simple  cavaller.  I  en 
lo  que  pertany  al  Dret  civil,  és  prova  concluient  del  mèrit  del 
nostre  llegislador,  lo  que  son  Còdic  fins  avui  sia  encara  la  soca 
de  la  nostra  llegislació,  constituint  l'arbre  sagrat  que's  desen- 
rotlla amb  la  successió  dels  temps,  sota  de  qual  brancam  ha  anat 
creixent  la  societat  catalana;  han  caigut  seques  algunes  bran- 
ques, perquè  tot  lo  humà  es  renova,  mes  les  noves  qui  han  eixit 
són  vivificades  perla  sava  del  primitiu  tronc.  Com  en  l'antiga 
Roma  i  en  la  nova  Roma,  és  a  dir,  com  en  els  temps  clàssics  i 
en  els  temps  pontificals  d'aquesta  mare  de  les  lleis,  aquí  a  Cata- 

lunya,  quan  Catalunya  es  governava  a  sí  mateixa,  la  renovació 
legal  no  s'efectuava  per  la  violenta  amputació  que  mortifica, 
sinó  per  la  natural  germinació  que  vivifica. 

La  nostra  sossegada  raça  no  tenia  enamoraments  precipitats, 
i  tot  posseint  una  forta  potencia  assimilativa  donava  a  totes  les 
coses  l'aire,  la  forma,  l'istil  de  la  terra,  les  empeltava  en  el  vell 
tronc  de  la  Pàtria,  enriquint  a  aquesta  sens  detriment  de  sa 
propria  substància.  L'entusiasme  llegislatiu  pel  Dret  romà  no 
escalfà  el  cap  ni  de  Sant  Ramon  de  Penyafort  ni  del  Rei  en  Jau- 
me, amb  tot  i  tenir  a  dit  Dret  en  molta  estima;  esperits  pràctics 
i  penetrants,  més  amics  de  lo  útil  que  de  lo  pompàtic,  no  cre- 
gueren del  cas  constrair  un  monument  llegislatiu,  com  el  savi 
Alfons  de  Castella,  per  admiració  de  les  edats;  més  amics  de 
fer  un  poble  que  de  fer  un  còdic,  practicant  la  màxima  de  que  la 
llei  ha  de  créixer  al  compàs  del  cos  social  a  qui  ordena,  com 
la  pell  creix  a  proporció  del  cos  humà,  que  vesteix  i  surt  de  la 
propria  substància  personal,  els  llegisladors  catalans  seguiren 
les  petjades  del  llegislador  romà  perquè  posseïen  son  mateix  es- 
perit. I  és  que  aquí  no  dominava  ni  l'entusiasme  exclusivista  pel 
propri/o,  ni  l'entercament  en  el  propri  pensar;  la  modesta  i  útil 
observació  era  practicada,  i  es  tenia  un  concepte  pràctic  molt 
complet  de  lo  que  és  una  societat  humana  particular  que  no's 
basta  a  sí  mateixa,  i  que  en  tant  és  més  forta  i  perfecta  en  quant, 
estant  amb  comunicació  amb  altres,  s'aprofita  dels  elements  que 
posseeixen,  convertint-los  en  substància  propria.  I  Tesperit  dels 
llegisladors  se  perpetua  en  l'escola  jurídica  catalana,  de  la  qual 
un  escriptor,  no  català  (1),  ha  dit  que  fou  feconda  en  juriscon- 
sults  il•lustres  de  gran  maturitat  de  judici;  i  devem  afegir  que 
tal  és  la  soliditat  de  la  llei  catalana,  que  ni  les  tempestats  mo- 
dernes qui  han  capgirat  l'Europa  han  conseguit  aterrar-la. 

La  filosofia,  a  Catalunya  com  a  Roma,  no  ha  tingut  origina- 
litat. No  ama  l'esperit  de  la  nostra  gent  aquella  espècie  de  gim- 
nàstica mental  sens  altre  objecte  que  una  atrevida  ostentació  de 
forces  per  a  admirar  al  pròxim;  si  trèiem  la  grandiosa  excepció 
de  Llull  i  dels  lulians,  els  demés  qui  han  conreuat  dit  ram  de  la 

(1)    Nicolàs  Antonio,  art.  Callis. 

sabiduría  humana  han  seguit  la  nobih'ssima  corrent  de  laperen- 
nis  philosophia  que  ix  de  les  abundoses  fonts  de  l'immortal 
Grècia.  Quan  l'escolàstica  acabà  en  un  convencionalisme  estret  i 
ridícol,  el  nostre  gran  pensador  Lluís  Vives,  confessant  la  gran- 
desa i  utilitat  d'Aristòtil  com  l'hèroe  de  la  gentilitat,  cregué 
que  per  a  agafar  forces  la  filosofia  devia  tocar  de  peus  a  terra, 
per  lo  qual  sa  útil  saviduría  es  nodrí  fortament  de  l'observació 
humana,  deslliurant-se  dels  excessos  del  revolucionari  Renai- 
xement. 

I  a  l'arribar  als  nostres  temps,  perduda  o  despreciada  per  una 
insana  moda  tota  tradició  filosòfica,  els  esperits  gairebé  tots  en 
Espanya  seguiren  la  fantàstica  i  corrossiva  filosofia  germànica, 
mes  els  nostres  mestres  ens  ensenyaren  una  filosofia  de  sentit 
comú,  rieró,  deia  l'inoblidable  Llorens,  que  feia  cap  a  la  co- 
rrent general  de  la  filosofia  tradicional  de  l'Escola,  mes  tant  for- 
tament vestida  a  la  catalana,  que  és  un  fet  ben  conegut  que'l 
citat  filosop  ha  sigut  un  dels  homes  del  nostre  renaixement  qui 
han  tingut  una  més  eficaç  potencia  catalanitzadora  (1). 

(1)  Estant  ja  per  publicar  el  present  llibre,  havem  llegit  el  Discurs  d'en- 
trada a  la  Real  Acadèmia  de  Ciències  Morals  i  Polítiques,  de  Madrid,  del  se- 
nyor D.  Marcelí  Menéndez  y  Pelayo  intitulat:  De  los  origenes  del  Criticísmo  y 
del  Esceptíclsmo  y  especialtnente  de  los  precursores  espanoles  de  Kant.  L'admira- 
ble escriptor  montanyès  en  una  nota  s'ocupa  del  qui  fou  estimat  mestre  nostre 
i  ens  feu  son  íntim  confident  desde  la  nostra  primera  joventut,  fins  al  dia  de 
la  seva  planguda  mort,  el  catedràtic  de  Metafísica  de  l'Universitat  de  Barce- 
lona D.  Xavier  Llorens  y  Barba.  Diu  en  Menéndez  y  Pelayo  que  alguns  deixe- 
bles de  dit  professor,  amb  més  zel  que  discreció  han  volgut  concedir-li  l'honor 
pòstuma  d'haver-se  inclinat  en  sos  darrers  temps  al  neo-escolastíclsme,  fet 
que  ell  nega.  Lo  que  nosaltres  podem  assegurar-li  és  que  més  d'un  cop  ens 
havia  dit  que  tot  son  treball  se  dirigia  a  enllaçar  sa  doctrina  amb  la  de  l'Es- 
cola. Confessem  planament  que'l  mètode  preferent,  constant,  mes  no  exclusiu 
d'en  Llorens  fou  l'observació  interna,  i  convenim  amb  l'iliustre  acadèmic  en 
que  era  impossible  que  cambiés  de  procedir  un  home  qui  durant  tota  la  vida 
havia  viscut  tancat  en  les  entranyes  de  la  seva  ànima,  com  en  una  aula  d'espi- 
ritual anatomia.  Emperò,  és  indubtable  que  si  bé  considerava  aquest  sistema 
d'inquisició  de  la  veritat,  com  de  resultats  segurs  per  atènyer  les  veritats  fona- 
mentals de  l'espiritualitat  de  l'ànima,  de  l'existència  de  Déu  i  del  món  material 
quan  l'usava  un  home  de  bona  voluntat;  no  obstant,  regoneixía  que  no  era 
suficient  per  la  discusió  i  no'n  feu  mai  Vorganum  únic  per  a  atrapar  la  veritat. 
Així  és,  que  donava  importància  capital  als  primers  principis  lògics,  metafí- 
sics, i  a  les  que  ell  anomenava  veritats  primàries  contingents,  analitzades  per 
Reid,  i  que's  refereixen  a  l'identitat  del/o,  a  l'existència  del  món  extern,  etc,  i 
sovint  alegava  el  principi  escolàstic  prima  principia  negantes  fustibus  sunt 
arguendi.  Perquè  l'observació  no  excluía  de  son  mètode  docent  el  formalisme 

Aquest  segell  amb  que  la  gent  catalana  marca  les  coses  al 
fer-se-les  seves,  la  potencia,  més  que  de  fer  les  coses  noves,  de 
fer-se-les  propries,  se  nota  també  en  l'arquitectura,  que  tant 
abundants  i  nobles  monuments  té  en  la  nostra  terra.  Sembla  com 
que'ns  fos  més  propri  l'estil  romànic.  Nascut  o  provinent  de  les 
basíliques  romanes,  és  a  dir,  del  lloc  on  s'administrava  la  jus- 
ticia,  presentant  un  equilibri  o  proporció  de  parts  verament 

escolàstic,  que  és  insuperable;  així  és  que  les  formes  escolàstiques  abunden 
en  els  Apuntes  que  avui  encara  existeixen  i  dels  quals  nosaltres  posseim  un 
exemplar  esmenat  de  sa  propria  mà,  i  si  bé  és  cert  que  la  conciencia  era  son 
obrador,  per  a  definir-la  i  caracteritzar-la  es  valia  de  la  formula  escolàstica: 
non  senlimus  nisi  sentianius  nos  sentiré.  Amava  i  aconsellava  l'estudi  dels 
comentadors  d'Aristòtil;  i  havent-li  un  deixeble  seu,  el  difunt  prevere  Pere 
Garriga  y  Marill,  demanat  les  obres  de  Plató  per  a  estudiar-les,  no  les  hi  vol- 
gué deixar,  dient-li  que  li  deixaria  les  de  l'Estagirita,  que  li  convenien  més. 
Usant  un  terme  canònic,  pot  afirmar-se  que  en  Llorens  si  bé  no  fou  de  corpore, 
fou  emperò  í/e  ««/ma  .Sc^o/ae.  Admetia  la  veritat  per  sa  evidencia  i  fugia  de 
que  se'l  cregués  fideista,  així  caracteritzava  els  principis  lògics  i  metafísics, 
dient  que  no  podia  pensar-se  el  contrari  d'ells,  encara  que  ho  volgués  el  sub- 
jecte; i  en  quant  a  la  veritat  primera,  o  sia  a  VEns  reolissimum,  no  l'admetia 
com  una  revelació  o  un  postulat  de  la  conciencia  pràctica  sinó  com  diu  tex- 
tualment en  sos  Apuntes  «como  ley  suprema  del  conocimiento  humano.  Por 
esta  ley  nos  hallamos  imposibilitados  de  permanecer  concibiendo  una  plurali- 
dad  de  causas  y  nos  vemos  forzados  a  elevarnos  a  la  concepción  de  una  sola 
causa.»  Completava  la  doctrina  en  aquest  punt  amb  el  principi  teleològic  o  de 
les  causes  finals  que  formulava:  «El  orden  y  finalidad  de  los  efectos  suponen 
inteligencia  e  intención  de  la  causa.»  Insinuava,  ademés,  la  prova  de  la  neces- 
sitat racional,  de  lo  incondicionat  i  absolut,  és  a  dir,  usava  els  mateixos  argu- 
ments que  han  usat  els  més  ferrenys  escolàstics  de  Sant  Tomàs  ençà,  si  bé 
amb  aquella  gràcia  filosòfica  propria  d'en  Llorens  que  feia  endinsar  l'home  en 
sí  mateix,  resolent-se  cada  oient  la  dificultat  amb  la  llum  de  sa  propria  con- 
ciencia, lo  qual  constituía  el  mèrit  més  eminent  del  nostre  filosop.  Es  cert  que 
establia  (\\xe  lo  absolut  està  fora  del  domini  de  la  realitat  comprensible  i  que  en 
aquesta  matèria  la  creencia  dèu  completar  el  conei.i•ement;  mes  fins  en  això 
s'avenia  amb  els  escolàstics,  qui  diuen  que  de  Déu  se'n  té  coneixement,  mes  no 
comprensió,  o  sia,  que  l'home  coneix  an  sit,  mes  el  quid  sit  ho  coneix  sols  im- 
perfectament,  per  viam  remotionis,  segons  l'expressió  de  Sant  Tomàs,  essent 
la  natural  filosofia,  segons  el  mot  del  Sant  Doctor,  praeambulum  ad  articulos. 
Donava  la  sumaria  resolució  del  problema  del  coneixement  per  medi  de  la 
sentencia:  nihil  est  in  intellectu  quod  prius  non  fucrit  in  sensu,  nisi  intellectus 
ipse,  lo  qual  justifica  que  substancialment  no  diferia  dels  escolàstics  en  tant 
important  matèria.  Devem  afegir,  no  obstant,  que  s'hi  diferenciava  en  quant 
a  explicar  la  manera  del  coneixement  del  món  exterior  o  material,  puix  no 
admetia  la  teoria  o  hipòtesi  de  l'Escola  per  a  salvar  la  dificultat  de  la  comu- 
nicació o  unió  de  l'enteniment  amb  la  cosa,  o  sia  la  teoria  de  les  espècies 
intel•ligibles,  i  en  son  lloc  sempre  defensà  el  principi  de  Reid  del  coneixement 
immediat,  que  recordem  perfectament  haver-li  oit  dir  que  tenia  antecedents 
en  algun  escolàstic,  si  bé  ara  no  podem  determinar  a  qual  se  referia;  fins  en 

equitativa,  un  conjunt  comprensible,  i  quan  se  tracta  d'iglesies 
produint  en  l'ànim,  més  la  concentració  ascètica  que  l'exaltació 
mística,  més  lluny  de  l'utopia  de  convertir  la  terra  en  cel  que 
pareix  se  proposà  l'estil  gòtic,  l'arquitectura  romànica  sembla- 
va la  que  devia  identificar-se  més  amb  la  nostra  raça  pràctica^ 
d'esperit  llegislatiu,  reflexiva  i  moderada.  No  en  và,  ni  sens 
significació,  tingué  llarga  i  feconda  existència  a  Catalunya,  i 

aquest  assumpte  la  diferencia  entre'l  nostre  filosop  i  els  escolàstics  és  peti- 
tíssima,  ja  que's  ve  a  reduir  a  que  en  Llorens  acceptava  el  misteri  del  conei- 
xement del  món  com  a  misteri  i  es  contentava  amb  la  certesa  ingènita  que  a 
l'home  proporciona  el  testimoni  dels  sentits,  certesa  que  també  confessen  els 
filosops  de  l'Escola,  mes  cercant  d'aclarir  el  misteri  mitjançant  la  teoria  de 
les  espècies  intel•ligibles.  En  Llorens  tenia  gran  amor  a  la  seva  doctrina,  en 
aquest  assumpte,  que  desenrotllava  amb  filosòfica  magnificència,  i  era  la 
verament  típica  del  seu  magisteri,  donant-li  ocasió  de  practicar  finíssims  anà- 
lisis del  fet  del  coneixement,  consignant  en  sos  Apuntes  les  següents  ratlles: 
«Damos  el  nombre  de  realismo  natural  a  la  doctrina  que  acepta  sin  reserva  los 
datos  de  la  conciencia  que  nos  aseguran  la  realidad  del  mundo  externo  y  su 
distinción  del  interno.»  Lo  qual  tal  volta  ha  donat  ocasió  al  claríssim  professor 
de  l'Universitat  Central  per  a  escriure  que  la  doctrina  d'en  Llorens  era  «el 
realismo  natural,  la  distinción  entre  el  sujeto  y  el  objeto,  la  afirmación  de  lo 
contingente  y  condicionado,  y  la  revelación  de  lo  absoluto  e  incondicionado,. 
no  en  la  esfera  del  conocimiento,  sinó  en  la  esfera  de  la  creencia,  y  todo  ello 
envuelto  en  el  acto  primitivo  de  la  íntegra  conciencia.  Si  acertaba  o  erraba  en 
esto,  no  es  del  caso  discutirlo,  però  esto  penso  y  no  otra  cosa  ninguna,  y  esto 
mismo  había  pensado  Luis  Vives».  Paraules  que  han  d'ésser  enteses  cum  ciïs- 
tinctione  per  a  que  signifiquin  el  pensament  d'en  Llorens  qui  fugia  del  fideisme^ 
segons  explícitament  li  havíem  oit  en  l'aula  i  fóra  de  l'aula,  i  mai  volgué  ésser 
heretge  de  la  Pere/z/i/5/)/f/Vo5o/;^írt,  que  tant  admirablement  condensà  el  gran 
Sant  Tomàs,  sinó  que  amb  ella  mentalment  comunicava.  En  efecte,  quan  a  l'en- 
trar en  l'estat  eclesiàstic  agafàrem  la  Summa  tomístíca,  la  grandesa  i  resplan- 
dor  d'aquest  monument  científic,  ens  impressionà  fins  a  lo  més  pregon  de 
nostres  facultats  mentals,  i  havent-li  comunicat  les  nostres  impressions  les 
aplaudí,  i  com  un  dia  li  ensenyéssim  l'Art.  III,  Quaest.  XXII,  Pars  1.^,  en  que'l 
Sant  Doctor  explica  còm  el  Criador  ha  volgut  fer  participar  a  la  criatura  de  la 
dignitat  de  causa,  ens  digué  que  l'havia  delectat  més  que  una  oda  d'Horaci,  i 
ens  demanà  que  sempre  que  en  la  Summa  hi  trobéssim  algun  article  d'interès 
especial  per  ell,  li  féssim  veure.  Tal  volta  el  lector  trobarà  aquesta  Noia  massa 
personal,  mes  no  hi  ha  altre  remei  tractant-se  d'un  pocleroso  educador  de  inte- 
ligencias,  cuya  influencia,  com  diu  elegantment  en  Menéndez,  como  la  de  Sócra- 
ies,  no  quedo  archivada  en  libros,  sinó  en  espírilus  humanos,\  aquestes  explica- 
cions són  necessàries  per  a  que  no's  dongui  una  interpretació  contraria  a  la 
veritat,  a  les  paraules  d'en  Menéndez.  D'altra  banda  estem  contents  de  pagar 
aquest  petit  tribut  a  la  memòria  del  qui  fou  nostre  mestre,  mentor  i  quasi-parens 
en  l'ordre  intel•lectual;  i  ademés,  en  Llorens  posseía  un  esperit  catalanesc  tant 
pur,  clàssic  i  potent  que'l  seu  sol  nom  alegra  a  tots  els  amants  del  catalanisme 
qui  tingueren  la  sort  de  conèixer-lo,  per  lo  qual  no  va  fóra  de  lloc  aquesta 
memòria  seva  en  el  present  llibre. 

fins  quan  sa  hereva  l'arquitectura  oy/Víz/ vingué  a  ocupar  sa  pla- 
ça, rebé  d'ella  una  forta  influencia.  En  Piferrer,  qui  tant  ^ran 
intm'ció  tingué  de  l'esperit  catalanesc,  i  qui,  a  pesar  d'estar  sa- 
dollat d'un  melancòlic  sentiment  romàntic  que  no  fa  lliga  amb 
l'aspror,  naturalitat  i  claretat  del  nostre  caràcter,  interpretà 
tant  bé  les  escriptures  de  pedra  que'ns  llegaren  els  passats,  ma- 
nifestà una  predilecció  especial  per  l'art  romànic,  i,  plantejant  el 
problema  de  si  hauria  sigut  preferible  la  continuació  de  l'arqui- 
tectura bizantina,  seguint,  s'entén,  una  via  progressiva,  a  la 
vinguda  de  Vojival  se  declara  partidari  de  la  primera  solució, 
precisament  perquè  no  trencava  la  llarga  successió  de  sigles 
<]ue  lligaven  les  generacions  noves  amb  les  de  Roma  i  fins  amb 
les  de  Grècia.  La  bella  armonía  i  proporcionalitat,  el  caràcter 
racional  i  humà  de  l'art  clàssic,  resplandía  en  les  fàbriques  ro- 
màniques, i  ungides  per  la  gràcia  sobrenatural  del  cristianisme 
presentaven  el  caràcter  diví-humà  de  nostra  Santíssima  Religió, 
i  fins  del  nostre  Redemptor.  Es  el  símbol  d'un  pensament  humà, 
creient  i  acompassat  (1).  L'art  ojival,  nascut  en  una  raça  som- 
niadora qui  de  la  superstició  prestament  passà  a  Theretgía  i 
amant  de  grans  construccions  intel•lectuals,  és  el  somni  celes- 
tial d'un  esperit  místic:  l'home  en  el  temple  gòtic  és  devot  per 
abstracció,  ix  de  la  terra;  en  l'iglesia  bizantina  és  devot  per 
concentració,  no  s'oblida  de  sí  mateix  quan  s'uneix  amb  Déu. 
Els  bells  temples  que'ns  resten  de  l'antic  estil  ojival  demostren 
que  aquest  també  a  Catalunya  se  subjectà  a  la  llei  del  país, 
desentenent-se  de  místiques  fantasies  i  atenent  a  l'objecte  pràc- 
tic d'aquelles  sagrades  construccions  dedicades  a  la  celebració 
del  místic  sacrifici  de  l'Home-Déu,  a  escoles  de  virtut  cristiana, 
a  lloc  d'humil  expiació  dels  pecats  i  al  mateix  temps  d'exultació 
espiritual  amb  el  cant  de  les  divines  alabances.  Sens  voler  en- 
trar en  qüestions,  que  no  són  d'aquest  lloc,  observarem,  no 
obstant,  que  a  Roma,  Seu  on  resideix  el  cap  de  tota  la  cris- 
tiandat, Iglesia  mare  de  totes  les  iglesies,  qui  té  principalitat 
entre  totes  elles  per  l'interpretació  de  la  llei  de  Crist,  on  s'ha 
perpetuat  el  vell  esperit  llatí,  jurídic,  d'assimilació,  de  modera- 

(1)  L'arquitecte  Joaquim  Bassegoda  diu  que  l'estil  romànic  pot  ésser 
anomenat  V  estil  nacional.  Vegi's  la  monografia:  La  Catedral  de  Ger  ona.  —  Bar- 
celona, 1889. 

ció  i  de  tradició,  purificat  i  sobrenaturalitzat  per  la  gràcia  del 
Redemptor,  no  hi  ha  arrelat  mai  l'estil  ojival;  i  que  a  Catalunya 
no  presenta  l'ufana,  la  fantàstica  idealitat,  ni  els  sublims  ex- 
trems, que  en  altres  paíssos,  demostrant  l'armonía  de  facultats, 
la  moderació  d'esperit  i  la  tendència  pràctica  de  la  raça  qui 
construí  aquells  edificis  resplendents  d'elegant  i  racional  bellesa. 

I  és  perquè  la  gent  catalana  mai  ha  oblidat  que  l'home,  si 
bé  destinat  al  cel  viu  en  la  terra,  i  que'l  pa  que  menja  l'ha  d'a- 
massar amb  la  suor  de  son  front.  Es  indubtable  que  l'amor  al 
treball  i  la  pràctica  del  comerç  fomentaren  i  modificaren  l'espe- 
rit pràctic  i  assimilador  que  Catalunya  heretà  dels  romans,  i  fo- 
ren en  bona  part  germen  de  la  nostra  democràtica  societat  i  de 
la  llibertat  política  del  país.  La  ciència  informada  per  la  fe,  i  el 
comerç  governat  per  un  principi  ètic  són  els  elements  socials 
preponderants,  i   desenrotllant-se  a  Catalunya  d'una   manera 
prodigiosa,  donaren  forma  no  sols  a  les  costums,  sinó  també  al 
pensament  del  país.  Desde'ls  primers  temps  de  la  reconquesta, 
ja's  troba  la  navegació  en  important  escala,   augmenta  fins  a 
ésser  la  marina  catalana  la  més  important  del  Mediterrà  o  sia 
de  l'Europa,    en  llengua  catalana  es  compilà  la  primera  col•lec- 
ció de  Lleis  de  Mar  acceptada  gairabé  per  tothom;  còdic  que, 
essent  compost  de  les  pràctiques  i  costums  dels  diferents  pobles 
marítims,  prova  el  talent  assimilador  que  havem  notat;  totes 
les  places  mercantils  tenien  cònsuls  barcelonins  i  barri  de  cata- 
lans, la  concurrència  de  mercaders  extrangers  era  gran  a  Bar- 
celona i  això  donà  tal  increment  a  l'indústria,  feu  créixer  en  tal 
proporció  la  riquesa  popular,  que  la  ciutat  comtal  fou  una  ciutat 
de  menestrals,  fins  al  punt  de  que,  com  diu  el  Capmany,  molts 
cavallers  al  deixar  ses  terres  i  anar-se'n  a  establir  a  la  capital 
renunciaven  a  sos  furs  eqüestres  per  a  poder  entrar  en  el  go- 
vern municipal,  qui  estava  molt  en  mans  del  poble.  L'admirable 
organització  dels  gremis  donà  a  tots  els  oficis  noblesa  i  impor- 
tància social:   establint  llurs  estatuts  l'obligació  de  que  tots  els 
qui  hi  entressin,  deguessin  posseir  ortodòxia  en  ses  creencies  i 
netedat  de  sang,  impossibilità  que  certes  indústries  humils  anes- 
sin a  parar  a  mans  de  jueus  o  moros,  per  lo  qual  dites  indústries 
en  altres  paíssos  caigueren  en  públic  menyspreu,  essent  així 

1 1.  —  Obres  completes.  IV 

que  a  Catalunya  eren  tingudes  en  tal  honor,  que  fins  avui  dia, 
sens  necessitat  de  regirar  llibres,  qualsevol  se  pot  convèncer 
de  l'importància  social  dels  oficis  mirant  la  nostra  Iglesia  cate- 
dral, no  adornada  d'escuts  heràldics,  como  la  major  part  de  les 
altres,  sinó  plena  de  les  marques  dels  oficis  de  sastre,  de  fus- 
ter, etc,  i  ostentant  prop  de  la  porta  de  Sant  Ivo,  esculpida  en 
la  pedra  una  figura  de  borceguí,  signe  d'un  gremi  que  fins  avui 
té  certes  preeminències  dintre  de  la  Seu.  L'actual  generació 
encara  es  recorda  de  que'l  toc  de  viàtic  fet  per  la  campana  To- 
masa  designava  que'l  malalt  era  un  sabater  o  un  canonge.  L'im- 
portancia  política  dels  oficis  els  donava  tal  consideració  social, 
que  l'erudit  Caresmar  assegura  que  ell  ha  tingut  a  les  mans  els 
comptes  mercantils  de  Nicolau  Gralla,  ric  mercader  de  panyos 
a  Lleida  (1286),  no  havent-se  oposat  l'il 'lustre  casa  dels  Monca- 
des  a  enllaçar-se  amb  una  de  les  filles  d'aquella  família  de  mer- 
caders. El  mateix  savi  Premonstratense  assegura  que  moltes 
cases  qui  passaven  per  de  rància  nobelsa  (que  també  més  tard 
aquesta  vanitat  fou  importada  en  nostre  franc  i  democràtic 
país)  tenien  origen  mercantil,  i  repassant  les  llargues  llistes  de 
mercaders,  cònsuls,  etc,  que'l  benemèrit  Capmany  dóna  en 
ses  Memòries,  s'hi  troben  els  noms  que  encara  avui  sonen  en 
•les  cases  grosses  de  la  terra.  I  a  tal  punt  arribà  l'ennobliment 
del  treball  i  la  consideració  social  del  comerç  i  de  l'indústria,  i 
tal  degué  ésser  l'il'lustració  i  coneixements  que  posseíen  les 
classes  que  a  aquells  rams  de  l'humana  activitat  se  dedicaven, 
que  en  moltes  i  solemnes  ocasions  la  ciutat  encarregà  el  mando 
de  ses  esquadres  a  algun  dels  seus  Concellers. 

I  ara  és  ocasió  de  consignar  un  fet  de  gran  glòria  per  Cata- 
lunya i  per  riglesia.  Es  indubtable  que  l'importància  que  pren- 
gueren les  classes  populars,  que  l'ennobliment  de  tota  indústria 
fins  la  més  humil,  que  l'instrucció  que  les  dites  classes  adquiri- 
ren primer  a  Barcelona,  i  a  son  exemple  i  influxe  en  les  demés 
poblacions  i  territoris  de  que  ella  és  com  una  mare,  ofegaren 
1  aristocràcia  feudal  qui  era  inferior  a  la  classe  mercantil  i  in- 
dustrial en  riqueses,  en  il•lustració,  en  regularitat  de  costums, 
en  activitat:  en  una  paraula,  en  potencia  social.  Era  en  realitat 
una  classe  progressiva,  assimiladora  com  tot  sér  qui  vol  viure 

i  anar  creixent.  L'esperit  religiós  fou  el  qui  empengué  molt  a 
Catalunya  per  aquest  camí.  En  els  primers  temps  de  la  recon- 
questa veiem  ja  una  esquadra  catalana  sortir  de  les  riberes 
ampurdaneses  en  contra  dels  serraïns;  a  precs  de  Pasqual  lí, 
Ramon  Berenguer  III  armà  l'expedició  contra  les  Balears,  i  més 
tard,  a  excitació  del  B.  Eugeni  III,  se  realitzà  la  creuada  con- 
tra Almeria,  fets  que  proven  l'importància  nàutica  de  Cata- 
lunya. L'Iglesia,  sempre  amiga  de  tothom,  té,  no  obstant,  es- 
pecialment l'ull  posat  en  aquelles  nacions  que,  per  l'esperit  qui 
les  anima,  semblen  destinades  a  tenir  una  influencia  més  uni- 
versal i  cosmopolita;  per  això  el  Pontificat  està  enllaçat  amb 
aquella  Catalunya  marinera,  treballadora  i  plena  d'un  poble 
qui  va  pujant  com  l'escuma  escampant-se  per  les  més  llunya- 
nes riberes,  i  establint-se  en  les  ciutats  més  mercantils.  El  cos- 
mopolitisme assimilatiu  de  l'Iglesia  es  retrata  a  Catalunya.  Te- 
nint aquesta  una  entitat  moral  i  jurídica  molt  personal  i  pro- 
pria,  reb  en  sa  societat  els  habitants  de  qualsevulla  país,  i  dispo- 
sa en  ses  Constitucions  (Pere  III,  1283),  que  qualsevol  foraster 
establert  a  Barcelona,  al  cap  de  l'any  i  un  dia  adquireixi  la  ca- 
tegoria de  ciutadà  i  gaudeixi  de  tots  els  furs  i  prerrogatives;  i 
d'altra  banda,  els  barris  de  catalans  existents  en  les  places  mer- 
cantils extrangeres  eren  parts  integrants  de  la  mare  pàtria.  En 
la  claustra  i  l'Iglesia  dels  Fra-menors  i  Frares-Predicadors 
jeien  enterrats  honoríficament  molts  mercaders  extrangers;  i 
a  obs  de  gent  dedicada  al  treball  se  feren  gran  part  de  les  pies 
fundacions  del  nostre  país,  entre  elles  la  Canonja  de  Barcelona, 
fundada  i  dotada  pel  mercader  Robert  amb  béns  adquirits  en 
l'exercici  de  la  seva  indústria.  No  en  và  la  preponderància  ca- 
talana s'havia  de  trobar  amb  aquell  esperit  prodigiós  de  Sant 
Francesc,  qui,  essent  mercader  i  fill  de  mercaders,  venia  a  es- 
piritualitzar  la  riquesa;  així  com  també  la  terra  catalana,  d'es- 
perit lliure  i  ordenat,  havia  de  trobar-se,  al  fer  la  crisis  per  a 
entrar  en  l'edat  viril,  amb  l'ordre  de  Frares-Predicadors  aferra- 
da incontrastablement  a  la  veritat,  mes  d'una  llibertat  d'esperit 
com  mai  la  racional  intel•ligència  pot  concebir-ne  de  major.  Sa- 
but és  que'ls  Concellers  de  Barcelona  anaren  personalment  a 
convidar  a  Sant  Francesc  per  a  que  entrés  en  la  ciutat,  i  diuen 
també  per  a  que  hi  fundés  un  convent;  en  quant  als  Frares-Pre- 

dicadors,  queden  tant  identificats  amb  la  corrent  civilitzadora 
d'aquella  època  a  Catalunya,  que  creiem  bé  es  pot  dir  que  així 
com  l'historiador  üibbon  assegura  que  l'Anglaterra  fou  obra 
dels  monjos,  com  la  bresca  ho  és  de  les  abelles,  igualment  se  pot 
assegurar  que'ls  frares  foren  qui  donaren  forma  a  Tesperit  ca- 
talà. Expressió  sintomàtica  de  lo  que  acabem  de  dir,  és  que 
potser  la  major  part  de  les  constitucions  i  altres  drets  de 
Catalunya  es  formaren  en  Corts  reunides  en  els  convents  de 
Predicadors  i  Menorets,  com  una  planta  que  per  a  nàixer  cerca 
Id  terra  que  més  li  agrada.  La  llibertat  d'esperit,  filla  sempre 
de  la  profonditat  de  la  fe,  que  havem  advertit  en  l'ordre  de 
Sant  Domingo,  queda  plenament  demostrada  en  ses  constitu- 
cions. Les  regles  de  l'ordre  per  sí,  no  obliguen  baix  pena  de 
pecat;  és  a  dir,  la  llei  escrita,  caparruda  sempre,  segons  la  be- 
lla frase  de  Fr.  Lluís  de  León,  queda  reduida  a  la  mínima  ex- 
pressió; l'element  moral  triomfa  de  l'element  jurídic;  el  suau 
vincle  de  la  llei  natural  i  divina,  és  la  regla  general  de  les  hu- 
manes accions,  quedant  la  llei  humana  amb  una  limitadíssima 
jurisdicció.  I  no  obstant,  l'ordre  de  Sant  Domingo  ha  viscut 
més  de  siscents  anys  amb  tal  sistema  jurídic,  i  sens  dubte  aquesta 
sòbria  llegislació  ha  sigut  causa  de  que  l'ordre  hagi  perseverat 
sens  dividir-se  ni  perdre  l'unitat  com  tantes  d'altres  de  les  an- 
tigues. I  no  mancava  a  la  citada  ordre  l'esperit  jurídic:  al  revés, 
el  posseía  fortament,  essent  ella  la  primera  en  el  món  qui  a  la 
comprovació  de  la  veritat  especulativa,  en  l'ordre  sobrenatural 
hi  ha  aplicat  la  forma  jurídica  (1).  Desde  sempre  hi  havia  hagut 
tribunals  per  a  qualificar  les  accions  humanes,  mes  el  tribunal 
per  a  inquirir  i  qualificar  les  idees  fou  una  institució  nova  i 
d'utilíssimes  conseqüències  pel  triomf  de  la  veritat  i  el  pro- 
grés de  la  civilització.  La  garantia  que  a  les  dues  parts  con- 
cedeix en  tota  qüestió  la  forma  jurídica,  dificulta  l'apassiona- 
ment, la  divisió  en  partits,  que  porta  com  a  conseqüència  el  re- 
soldre en  definitiva  l'assumpte  per  medi  de  les  armes.  En  aquells 
temps  de  reflexió  en  que's  creia  que  la  veritat  existia  i  era  una, 
la  forma  inquisitiva  dels  Frares-Predicadors  semblà  un  progrés 

(1)  Sabem  que  l'ordre  del  Cister,  abans  de  Sant  Domingo,  tingué  el  càrrec 
d'inquirir  d'heretges,  mes  l'organització  de  la  magistratura  evangèlica  en 
forma  perfecta  no's  troba  fins  als  Frares-Predicadors. 

extraordinari  i  un  medi  eficacíssim  de  civilització  cristiana,  qui 
creia  que  la  basa  de  la  vida  humana,  tant  individual  com  col•lec- 
tiva, és  la  veritat,  la  qual  ha  d'ésser  proclamada  eterna  reina 
de  l'humà  llinatge.  Tal  volta  en  aquests  temps  d'enervament  en 
que's  proclama  reina  del  món,  no  la  veritat,  sinó  l'opinió  cega, 
variable  i  corruptible,  semblaran  aquestes  idees  massa  dures; 
mes  entengui  el  lector  que  aquells  tribunals  d'idees,  encaminats 
a  obtenir  l'unitat  de  pensament,  tenien  en  compte  la  naturalesa 
racional  de  l'home  i  ses  exigències,  i  que,  com  veurem  després, 
al  tractar  de  Sant  Ramon  de  Penyafort  i  d'en  Jaume  el  Conque- 
ridor, qui  donaren  forma  al  pensament  nacional,  a  Catalunya 
se  seguí  un  procediment  en  conformitat  amb  aquells  principis 
per  a  atènyer  el  noble  fi  que's  proposaren  aquells  dos  il•lustres 
personatges.  Existien  aleshores  dins  de  Catalunya,  com  havem 
dit,  l'element  civilitzador,  informant  a  la  classe  mercantil  o  in- 
dustrial, i  l'element  dur,  irreductible,  perpetuador  de  l'estat 
caòtic  i  primitiu,  que's  mantenia  en  la  classe  feudal.  Les  ciu- 
tats i  sobretot  les  capitals,  qui  vivien  la  noble  vida  de  la  lliber- 
tat, reberen  amb  entusiasme  les  ordres  de  Frares;  la  de  Sant 
Domingo  resplandi  a  Barcelona  com  el  sol  entre  les  estrelles, 
sentí  amb  ella  la  ciutat  comtal  germanor  d'esperit,  provinent 
d'ésser,,  ambdues,  filles  de  la  gran  tradició  romana,  civilitza- 
dora, ampla  i  jurídica,  li  construí  un  gran  monestir,  li  donà  sos 
fills  més  il'lustreb  en  els  dominis  de  l'intel•ligència,  i  trobant-se 
en  terra  proporcionada  cresqué  com  arbre  gallardissim  i  fron- 
dós. L'ordre  de  Sant  Domingo  és  l'expansió  de  la  reconcentra- 
ció  monacal  qui  en  els  anteriors  sigles  de  l'Edat  Mitjana  con- 
servà els  elements  civils  i  científics  de  l'antiguetat,  i  fou  com 
el  dipòsit  de  la  tradició  romana,  hereva  de  totes  les  antigues 
civilitzacions,  i  de  consegüent  humana  en  grau  superlatiu.  L'hu- 
manisme no  és  un  mal,  sinó  un  bé  d'ordre  natural,  per  això 
l'apòstol  Sant  Pau  en  diferents  llocs  ne  parla  com  de  cosa 
lloable;  i  l'Iglesia  s'aproprià  l'humanisme  i  s'enjoià  amb  les 
joies  de  l'antiga  gentilitat.  D'aquest  temperament  assimilador 
ne  donà  il•lustres  proves  l'ordre  dominicana,  i  ne  compongué 
el  símbol  immortal  Sant  Tomàs  d'Aquino  a  pregaries  i  per  con- 
sell d'una  de  les  més  eximies  encarnacions  de  l'esperit  catala- 
nesc,  el  savi  i  piadosissim  Sant  Ramon  de  Penyafort,  Mestre 

general  qui  fou  de  dita  ordre;  i  és  altra  prova  de  l'esperit  de 
llibertat  qui  respira  l'ordre  de  Frares-Predicadors,  lo  que  una 
de  les  ànimes  qui  més  han  suspirat  per  la  llibertat  verdadera, 
un  dels  esperits  cristians  qui  més  ha  posseit  la  facultat  assimi- 
lativa  en  nostres  temps,  l'exemplar  i  eloqüentíssim  P.  Lacor- 
daire,  la  restaurà  en  la  moderna  França.  I  no  és  que  nosaltres 
vullam  posar  aquesta  ordre  sobre  de  les  altres,  totes  benemè- 
rites de  riglesia  i  fautores  principalíssimes  de  la  civilització 
europea,  sinó  que  aquesta  més  que  cap  altra  sabé  interpretar  les 
relacions  entre  Déu  i  l'home;  i  regoneixent  i  proclamant  la  més 
absoluta  soberanía  d'Aquell,  mantingué  sempre  a  aquest  en 
l'honor  deguda  i  en  totes  ses  prerrogatives  i  furs,  fins  al  punt 
que  més  d'un  cop  ha  sigut  titllada  per  certs  esperits  estrets, 
catòlics  i  protestants,  de  racionalista  (1).  Amà  la  conservació 
dels  antics  elements;  mes  no  com  en  un  museu  literari  i  estèril- 
ment,  sinó  pastant-los  amb  els  nous  principis  de  Crist,  unint  la 
gran  i  admirable  tradició  humana  amb  l'inestimable  revelació 
divina.  Aquest  esperit  no  podia  menys  de  lligar  amb  l'esperit 
català,  a  qui  l'influencia  romana  havia  fet  conservador,  pràctic 
i  jurídic,  i  l'influencia  mercantil  cercador  de  nous  i  profitosos 
elements,  amant  de  la  simplicitat  i  assimiladora  de  la  substància 
forana,  sense  perdre  la  personalitat  propria.  D'aquí  el  fet  glo- 
riosíssim  a  que'ns  referíem,  de  que  mentres  l'element  progressiu 
de  la  civilització  a  Catalunya  s'alià  fortment  i  aimà  amb  entu- 
siasme als  Frares-Predicadors,  l'element  feudal  enterc,  sentint 
horror  pel  nou  esperit,  qui  amb  raó  pressentia  Thavía  d'ofegar, 
sacrificà  els  més  il•lustres  fills  de  Sant  Domingo  a  Catalunya. 
Els  senyors  feudals  de  la  montanya  s'aliaren  amb  aquelles 
heretgies  de  principis  del  sigle  xiii,  destructores  de  tota  justi- 
cia,  ordre  social  i  civilització,  unides  per  una  essencial  filiació 
amb  el  modern  nihilisme,  qui  per  una  significativa  similitut  té 
ses  arrels  més  fondes  en  les  regions  semi-bàrbares  de  Rússia, 
i  intenta  corrompre  o  aprofitar  a  son  compte  el  rebuig  de  la  ci- 
vilitzada Europa,   com  aleshores  volia  ficar-se  en  les  lliures 

(1)  El  bibliotecari  Aguiló  diu  que  hauria  preferit  la  biblioteca  de  Santa 
Caterina,  de  Frares-Predicadors,  a  totes  les  altres  de  Barcelona,  entre  altres 
raons  per  la  conservació  dels  antics  monuments  literaris,  fos  qualsevol  el 
caràcter  sistemàtic  que'Is  informés. 

i  alegres  ciutats  qui  vivien  al  sol  vivificant  d'una  cristiana  lli- 
bertat. Un  gloriós  estol  de  Frares-Predicadors  se  dirigeix  a 
l'encontre  dels  heretges,  en  particular  envers  Castellbò,  on 
tenien  el  niu,  i  qual  veçcomte,  tant  emparentat  amb  el  comte  de 
Foix,  era  son  gran  protector,  així  com  també  molts  altres  se- 
nyors montanyesos.  Els  inquiridors  d'heretges  no  van  a  fer  sang, 
com  ho  pinta  la  malicia  sectària;  al  revés,  van  a  donar  la  seva 
pel  triomf  de  la  veritat.  Fra  Pons  de  Planedis  és  emmetzi- 
nat (1242);  a  Frare  Bernat  de  Travesseres,  preicador  en- 
quiridor  de  heretges,  com  deia  l'inscripció  de  son  sepulcre  en 
la  Seu  d'Urgell,  el  mataren  també  cruelment,  i  a  Fra  Pere  de 
la  Cadireta,  a  pedrades.  Dilexerunt  homines  magis  tenebras 
quam  lucem  (Joan.,  III,  19).  Mes,  després  d'aquests  cruents  sa- 
crificis, la  Veritat  triomfà,  i  encara  avui  el  Pirineu  català  con- 
serva memòria  dels  herauts  d'ella,  els  ferms  Frares  de  Sant 
Domingo  (1). 

(1)  Les  festes  del  Rosari,  establert  contra'ls  albigesos,  són  viventes  en 
aquelles  afraus;  els  convents  de  Dominicans  no  eren  escassos  en  aquelles  po- 
blacions; i  el  benemèrit  Aguiló  conta  amb  entusiasme  còm  anà  a  trobar  al 
darrer  Prior  d'un  d'ells,  fet  una  misèria  a  Andorra,  on  s'havia  refugiat,  per  a 
obtenir  una  historia  de  Catalunya  escrita  en  vers  en  la  materna  llengua  per 
aquell  religiós  a  qui  trobà  voltat  de  llibres  històrics,  vivint  poc  menys  que  en 
una  cova.  El  docte  i  entusiasta  excursionista  cregué  veure  en  l'heroic  frare 
la  reaparició  de  l'antiguetat  sencera  i  ferma  que  molts  moderns  mal  entecs  són 
incapaços  de  compendre. 

Els  frares  damunt  dits^  sacrificats  pels  heretges,  foren  deixebles  del  gran 
Sant  Ramon  de  Penyafort,  companys  de  l'iliustre  i  celebèrrim  orientalista 
Fra  Ramon  Martí,  i  deixebles  també,  al  menys  algú  d'ells,  dels  estudis  de 
llengües  orientals  dels  frares  catalans  de  qui  parlarem  al  tractar  de  Sant 
Ramon  de  Penyafort.  Això  no  obsta  per  a  que  D.  Víctor  Balaguer  en  sa  Trilo- 
gia Los  Pirineus,  havent  tingut  el  mal  gust  de  fer-se  el  poeta  dels  albigesos, 
tracti  als  inquisidors  dominicans  com  a  botxins  del  pensament  humà  i  als  albi- 
gesos com  úe pensadors.  No  sabem  aquests  heretges  quin  lloc  ocupen  en  les 
histories  del  pensament  humà,  nomenades  histories  de  la  filosofia,  així  d'au- 
tors catòlics  corn  racionalistes;  i  ens  sembla  que  fins  en  l'historia  de  les  huma- 
nes aberracions,  la  dels  albigesos  és  una  de  les  menys  interessants.  Amb  tot  i 
això,  al  finar  el  sigle  xtx,  en  plena  restauració  filosòfica,  el  bon  poeta,  cap  a 
ses  velleses,  confrontant  albigesos  i  escolàstics,  no  tem  de  posar  en  boca  de 
son  bard  els  següents  versos: 

els  vents  al  lluny  arramblen  i  malmenen 
la  doctrina  incongruent  de  l'Escolàstic... 

Mes  fins  prescindint  de  l'historia  de  la  filosofia,  l'historia  literària  de  la 
nostra  regió  deuria  haver  convençut  al  senyor  Balaguer  de  que  la  doctrina 

De  l'influencia  que  en  la  formació  del  pensament  científic 
tingué  aquesta  iTlustre  ordre  a  Catalunya  no  pot  dubtar-se'n, 
perquè  ella  ja  fou,  se  pot  dir,  l'encarregada  de  l'alta  ensenyança 
del  país.  L'Universitat  de  Lleida  és  l'universitat  catalana  per 
excel•lència,  i  son  deixeble  i  professor  més  il•lustre  fou  el  glo- 
riós Sant  Vicens  Ferrer,  verb  de  la  nació  catalana,  qui  ressonà 
per  tot  Europa.  De  son  caràcter  d'Estudi  general  de  Catalunya 
convenç  el  següent  text  d'un  document  universitari  publicat  pel 
diligent  Diago:  Abs  Michael  foannes  Pastor  legum  Doctor 
et  Rector  pro  natione  dominorum  Cathalanorum  praesentis 

escolàstica  no  quedà  malmesa  pels  albigesos,  ni  és  incongruent.  Qui  llegeixi 
aquest  llibre  veurà  clara  i  incontrovertiblement  que  Sant  Ramon  de  Penya- 
fort,  el  Beat  Ramon  LuU,  Sant  Vicens  Ferrer,  el  mestre  Francesc  Ximenis  i 
el  poeta  Ausias  March,  son  típiques  encarnacions  de  l'esperit  escolàstic,  qui 
sobrevisqueren  amb  sanitat  de  vida  als  infeliços  albigesos,  i  qui  valen  quelcom 
més  que  no  pas  ells;  i  de  la  congruitat  de  la  doctrina  escolàstica  ne  respon  la 
congruitat  del  caràcter  català,  educat  per  aquella,  vigorós,  fecond  i  resistent. 
Mes  el  cantor  dels  albigesos,  acèrrims  enemics  de  les  prerrogatives  de  la 
Verge  Maria,  qui  al  propri  temps  és  el  Trovador  de  la  Verge  de  Montserrat, 
és  a  dir,  el  poeta  del  pro  i  del  contra,  en  un  rapte  de  sa  entusiasta  fantasia» 
impropri  de  la  moderna  literatura,  tant  positiva,  i  de  la  nostra  raça,  tant  amiga 
de  dir  al  pa  pa  i  al  vi  vi,  posa  en  el  Pirineu  l'ideal  representació  del  nostre 
esperit  de  llibertat  com  en  un  Prt/zí/t'mo«mm  de  veritats  i  errors,  de  virtuts  i 
vicis,  d'àngels  i  diables. 

Opressors  i  oprimits,  sants  i  dimonis, 
com  pàtria  venerant-vos  i  com  casa 
pairal  de  tots... 

Amb  major  intuïció  poètica  el  Verdaguer,  informat  de  l'immortal  veritat 
cristiana,  idealitza  al  Pirineu  pintant  en  el  Canigó  que  restarà  essent  el 
perenne  monument  poètic  d'aquelles  montanyes,  purificat  de  supersticions, 
crims  i  errors  pel  triomf  de  la  Santa  Creu,  davallant  d'aquells  cims  una  civilit- 
zació catòlica.  L'historia  imparcial  ens  ensenya  que  purgades  les  nacions  llati- 
nes d'errors  i  vicis,  el  ferment  principal  dels  quals  eren  els  heretges,  princi- 
palment per  l'esforç  dels  fills  de  Sant  Domingo,  invencibles  adalillsde  la  veri- 
tat, i  per  l'amor  immensa  dels  fills  de  Sant  Francesc,  vers  doctors  de  la  caritat 
fraterna,  isqué  aquella  magnífica  època  qui  produí  meravelloses  obres  filosò- 
fiques, poètiques  i  arquitectòniques,  i  que'l  senzill  i  eruditíssim  mestre  Fran- 
cesc Ximenis,  tant  propriament  al  dividir  l'historia  humana  en  èpoques,  anome- 
na època  dels  religiosos,  perquè  a  ells  principalment  es  dèu  aquell  poderós 
renaixement  humà  i  aquella  constitució  social  democràtica  i  lliure  que  encara 
avui  ploren  els  catalans.  Que'ls  frares  foren  els  directors  espirituals  d'aquells 
pobles  i  d'aquells  reis,  amb  monuments  ho  provem  en  el  decurs  de  la  present 
obra,  per  lo  qual  presentar  al  poble  i  als  reis  catalans  com  a  fautors  dels  he- 
retges quan  llegislaren  contra  ells,  és  un  contrasentit  històric  que  ni  és  permès 
a  la  poesia,  ni  l'autoritzen  fets  aislats  com  la  mort  de  Pere  el  Catòlic  a  Muret, 

Illerdensis  Stiidii,  etc.  Més  tard,  quan  s'institueix  l'Universitat 
de  Mallorca,  en  la  cèdula  d'erecció  es  manifesta  que  dèu  fer-se 
ad  instar  de  l'Universitat  de  Lleida  (1),  i  per  últim  la  nostra 
venerable  Universitat  indígena  és  alçada  més  tard  a  la  catego- 
ria i  honors  de  l'Universitat  de  Salamanca.  L'Estudi  general  de 
Lleida  és  essencialment  dominicà.  Son  fundador  literari  se  feu 
enterrar  en  la  claustra  del  Convent  de  l'ordre,  i  Diago  transcriu 
la  seva  làpida  sepulcral,  que  en  el  temps  de  dit  historiador, 
manifesta  ell,  ja  feia  de  mal  llegir:  Anno  Domini  1326,  tertio 
idus  Septembris    obiit   venerabilis   et   discretus   dominus 

més  famós  i  gran,  com  escriu  el  doctíssim  Milà  en  sa  obra  Los  trovadores  en 
Espafia,  pel  paper  principal  que  representa  en  les  Navas  de  Tolosa,  que  per  sa 
mort  en  l'insignificant  fet  d'armes  del  Llenguadoc,  aont  assistia  més  mogut  per 
conveniències  temporals  que  no  pas  per  un  entusiasme  idealista;  i  que  d'altra 
banda  ben  clarament  manifestà  estar  lliure  de  l'heretical  malicia  publicant  la 
forta  constitució  contra'ls  heretges  que  més  avall  calendem. 

Per  lo  que  toca  al  caràcter  noble  i  ideal  amb  que'l  Sr.  Balaguer  presenta 
als  trovadors,  encarnant  en  ells  l'esperit  progressiu  enfront  dels  frares  de 
Sant  Domingo,  vegi  el  curiós  lector  l'idea  que'n  dóna  D.  Manel  Milà  y  Fonta- 
nals en  sa  obra  Los  trovadores  en  Espafia.  A  nosaltres  ens  basta  lo  que'n  diu 
Ramon  Lull,  qui  tant  els  pogué  conèixer,  en  el  capítol:  «Com  hom  se  pren 
guarda  de  lo  que  fan  los  juglars»  del  Llibre  de  Contemplació  qui  fineix  dient: 
«no  vej  neguna  art  tan  vil  com  art  de  juglaria.  E  assó  esdevé  per  so  car  los  ju- 
glars  son  los  pus  envejoses  homens,  els  pus  mentiders,  els  pus  reprenedors  que 
neguns  homens  que  sien  en  lo  mon».  I  no  és  que'l  sant  home  fos  enemic  de  l'Art 
de  juglaria,  que  ell  exercitava,  puix  ne  volia  fer  instrument  de  glorificació 
divina;  cosa  que  tal  volta  s'obtingué,  puix  l'Aguiló  creu  que'lsjuglars,  un  cop 
rendits  a  l'evidencia  de  la  veritat  catòlica,  acudint  ambsoscantars,  com  cons- 
ta que  ho  feren,  als  principals  santuaris  on  se  veneraven  els  sants  de  més  de- 
voció, que  l'heretgia  dels  albigesos  volia  destruir,  donaren  principi  a  l'himno- 
logía  popular,  que  anomenem  goigs,  que  és  tant  característica  de  la  pietat  nos- 
trada i  exclusiva  gairebé  de  Catalunya. 

Byron  (CEuvres  completes,  5.e  édition.  París,  Garnier,  vol.  II,  pàg.  233)  diu: 
«Les  chants  des  troubadors  n'étaient  pas  plus  decents  que  ceux  d'Ovide,  et 
avaient  certainement  bien  moins  d'élégance.  Dans  les  cours  d' amour , parlement 
d'amour,  ou  de  courioisie  et  de  gentillesse,  il  y  avait  beaucoup  plus  d'amour  que 
de  courtoisie  » 

Josephin  Peladan  en  VIntroduction  a  la  Maison  de  vie  de  Dante  (Gabriel  Ros- 
setti,  traduïda  en  francès  — París,  1887)  diu:  «Le  troubador  était  un  peu  un 
clown,  sinon  un  cabotin...  et  il  n'y  a  pas  si  loin  de  la  corruption  provençale  a 
celle  de  la  Régence  (pàgs.  XX  i  XXI).  Je  pense  avoir  montré  que  les  poetes 
provençaux  n'ont  jamais  été  que  des  débauchés>>  (pàg.  XLVII). 

Amb  lo  dit  en  la  present  nota,  el  discret  lector  veurà  a  què's  redueix  l'idea- 
lisme de  que  han  voltat  als  trovadors  alguns  escriptors,  portats,  més  que  no 
pas  per  l'amor  de  la  poesia,  per  l'amor  de  l'heretgia,  la  qual,  per  coincidències 
del  cas,  s'enllaçà  més  externa  que  internament  amb  el  país  de  la  llengua  d'Oc. 

(1)    Apud  Salzinger,  t.  I. 

Ombertiis  de  capite  pontis  lef^iim  professor,  quondam  jiidex 
ciiriae  domini  Regis  Ara^oniim,  et  fiiit  primiis  Doctor  qui 
incepit  stíidium  Illerden.  ciijiis  anima  in  pace  retjuiescat. 
La  federació  d'aquesta  Universitat  amb  Tordre  dominicana  anà 
sempre  creixent  (exceptuat  un  curt  temps  que  se  n'apoderaren 
els  lulians)  fins  al  punt  que  en  1504  en  virtut  d'instrument  públic 
que  havem  llegit,  aquella  incorporà  a  sí  el  Convent;  i  fou  pràc- 
tica que'l  rector,  després  de  presa  possessió  de  TUniversitat,  ne 
prenia  de  la  càtedra  del  Convent;  i  els  estudis  podien  fer-se  de 
la  mateixa  manera  en  l'un  o  en  l'altre  dels  dos  establiments.  No 
tenim  dubte  de  l'identificació,  ja  preparada  per  la  formació  dels 
respectius  esperits,  entre'l  criteri  dominicà  i  el  criteri  català. 
Clar  i  català  és  la  divisa  del  pensament  i  de  la  paraula  de  la 
nostra  gent.  El  sistema  intel•lectual,  que  personifica  Sant 
Tomàs  d'Aquino,  és  enemic  de  nuvolositats  i  utopies,  tant  filo- 
sòfiques com  místiques,  eminentment  racional  i  profondament 
pràctic,  fugint  el  personalisme  i  l'exclusivisme,  i  consistint  sa 
essència  en  una  condensació  de  tots  els  elements  racionals 
aprofitables,  als  quals  marca  amb  sa  propria  fesomia,  posseeix 
una  gran  consistència  i  condicions  de  vida  perdurable  provi- 
nents  de  sa  fidelitat  a  la  tradició  i  de  sa  potencia  d'assimilació. 
Ama  el  just  medi  en  que  consisteix  la  virtut,  i  no  s'enamora 
d'exageracions.  Iguals  caràcters  posseeix  el  nostre  sistema  na- 
cional i  així  ho  declaren  en  primer  lloc  sa  llegislació,  els  mo- 
numents arquitectònics  que  adornen  al  país,  la  tendència  filosò- 
fica preponderant,  i  fins  la  mateixa  composició  social. 

La  fidelitat  a  la  tradició  i  la  potencia  d'assimilació  són  evi- 
dentes  en  la  nostra  gent,  i  a  aquestes  qualitats  dèu  Catalunya 
l'ésser  la  més  avençada  de  les  regions  espanyoles,  la  qui  més 
s'acosta  a  les  nacions  d'Europa  qui  van  al  davant  en  el  bon 
camí.  Son  amor  a  la  tradició  consta  per  molts  indicis  qui  subsis- 
teixen en  els  temps  presents  tant  desconsiderats,  generalment 
parlant,  envers  els  passats:  la  conservació  del  dret  i  l'ús  de  la 
llengua,  contraries  ambdues  coses  a  la  moda  dominant,  són 
volguts  fins  per  homes  qui  pertanyen  a  partits  o  a  escoles  qui 
volen  renovar  el  món.  Aquesta  amor  a  la  tradició,  que  és 
l'amor  ben  entesa  a  sí  mateix,  és  constant  a  Catalunya,  i  això 

l'ha  salvada  de  certes  bogeries  de  la  moda:  quan  ja  ningú  es 
recordava  de  l'art  gòtic  ni  era  per  rès  apreciat,  els  artistes  bar- 
celonins en  el  sigle  xvii  construeixen  l'exquisit  tabernacle  de 
l'altar  major  de  la  Seu,  i  un  sigle  més  tard,  quan  ja  fins  s'ha- 
vien ventat  les  cendres  de  l'estil  ojivaly  treballaren  els  hermo- 
sos  salomons  que  il•luminen  dit  tabernacle.  De  la  potencia  assi- 
milativa  no  cal  dar-ne  proves,  puix  en  la  literatura,  en  l'art,  en 
l'indústria,  en  tots  els  rams  de  l'activitat  humana,  es  complau  la 
nostra  regió  en  posseir  tot  lo  útil  i  notable  de  les  nacions  extran- 
geres.  Una  vella  pubilla  de  la  nostra  terra,  ja  difunta,  a  qui  co- 
neguérem  i  estimàrem  molt,  formulava  la  regla  de  govern  per  a 
fer  casa  dient:  comprar  sempre  i  mai  vendre.  Així  es  feu  la  casa 
de  la  pàtria  catalana,  així  es  construí  la  meravellosa  fàbrica  de 
la  civilització  romana,  així  han  procedit  tots  els  grans  pobles. 

Tant  nobles  faccions  veiem  en  els  grans  pensadors  de  la 
nostra  raça;  bé  és  cert,  emperò,  que  alguns  d'ells  trobem  qui 
formen  sistema,  i  que  si  bé  sostenen  el  gran  principi  de  l'estudi 
directe  de  la  matèria,  el  procediment  de  l'observació,  Vart  de 
contemplació y  no  obstant  caigueren  en  la  superstició  i  fanatis- 
me, en  els  somnis  de  l'astrologia,  en  utopies  socials.  Arnau  de 
Vilanova  és  el/? /*//Z(?e/?5  de  la  colla.  Gran  metge,  però  dolent 
teòleg,  visionari  amb  una  pietat  no  solament  calda  mas  bullent, 
usant  sos  termes,  però  extraviada;  creient-se  amb  una  missió 
divina,  i  titulant-se  davant  del  Papa  anafil  de  Jesucrist,  volent 
desterrar  l'estudi  de  la  filosofia  i  sobreposar  a  aquesta,  i  fins  a  la 
regla  de  la  fe,  revelacions  i  somnis  quimèrics;  és  el  protector  i 
advocat  dels  iSiX\h.i\ç.s  fratricelli ,  qui  s'estengueren  molt  per  Ca- 
talunya, essent  Arnau  i  ells  una  aberració  de  l'excels  esperit  mís- 
tic de  nostre  Pare  Sant  Francesc,  que  més  tard  fou  condemnada 
per  una  extravagant  de  Joan  XXII,  titllant  a  ^xisfratricelli  com 
a  sostenedors  d'errors  súper  matèria  de  proprio  et  communi. 

El  Beat  Ramon  Lull  representa  en  aquesta  tendència  el  més 
noble  paper,  volent  donar  forma  filosòfica  i  racional  a  la  visió 
llunyana  de  la  potencia  material.  Peratallada  o  Rupescisa  és 
una  espècie  d'il•luminat  qui  es  consagra  a  l'alquimia,  i  que  fins 
en  la  presó  té  visions  divines,  a  son  dir,  qui  l'informen  del  mis- 
teri de  la  matèria.  El  mestre  Ximenis,  no  obstant  son  gran 

saber  i  sa  admirable  erudició,  viu  entregat  a  l'astrologia,  i  el 
fins  avui  popular  Fra  Anselm  Turmeda,  que  per  sigles  fou  com 
el  quint  evangelista  de  la  catalana  gent,  per  medi  del  Llibre 
d'amonestaments,  vanitós  de  mena,  ho  està  principalment  de  sa 
ciència  astrològica.  L'esperit  d'aquest  apòstata,  qui  ho  és  més 
de  la  moral  que  no  pas  de  la  fe,  és  de  curiós  estudi  pel  psi- 
còleg observador.  En  la  Disputa  de  VAse,  d'una  manera  cínica, 
mou  escàndol  contra'ls  frares,  principalment  de  son  institut, 
i  en  les  cobles  de  la  divisió  del  regne  de  Mallorca  els  pondera 
persa  saviesa  i  virtut.  Deshonest,  rebel•le  a  sos  vots,  desacre- 
ditador  de  les  pràctiques  piadoses,  vanitós  de  son  saber,  fent-se 
alabar  per  totes  les  bèsties  i  bestioles  en  la  gran  junta  d'elles, 
en  que  ell  se  suposa  present  en  el  primer  de  dits  opiíscols,  és 
un  diable  predicador  qui  predicà  bé  en  el  poemet  moral  que  tot 
Catalunya  coneix,  i  que  informava  fins  a  nosaltres  l'intel•ligen- 
cia  del  nostre  poble  amb  una  fe  sòlida,  amb  una  despreocupació 
algun  cop  maliciosa,  mes  generalment  sana,  i  amb  un  sentit 
pràctic  que  s'avenía  amb  el  temperament  que  aquí  dominava. 
Emperò  ses  profecies  ompliren  el  cap  del  malestruc  Comte 
d'Urgell  qui  en  elles  creia,  i  l'astrologia,  a  nostre  parer,  mal- 
meté el  propri  esperit  del  celebèrrim  frare,  qui  tenia  més  les 
qualitats  de  l'artista,  que  no  pas  les  del  pensador.  Contra 
aquesta  peste  d'arts  supersticioses  i  malvades,  que  si  bé  en- 
cloíen  algun  element  sà,  com  veiem  en  els  nostres  lulians,  per- 
vertien els  sigles  mitjos,  s'alçà  sempre  constant  l'ordre  de  Sant 
Domingo,  sostenidora  de  la  regla  de  la  fe  i  de  la  raó,  igualment 
enemiga  de  les  falornies  del  fanatisme  i  superstició,  que  de 
l'incredulitat,  i  reeixí  magníficament  a  Catalunya  de  sa  em- 
presa. Amb  valentia  s'oposaren  a  la  fanàtica  predicació  d'Ar- 
nau de  Vilanova,  qui  seduia  a  reis,  prínceps  i  bisbes,  i  fins  era 
protegit  pels  mateixos  Pontífex,  enamorats  de  sa  prodigiosa 
habilitat  mèdica;  i  discernint  sàviament  l'or  de  l'escoria,  Tin- 
quisidor  Fra  Nicolau  Aymerich  (tant  maltractat  i  discutit,  per- 
què com  clàssicament  deia  d'ell  son  apologista,  l'iLlustre  juris- 
consult  Penya:  feriíint  summos  fulmina  montes)  a  l'enumerar 
en  son  Directorium  Inquisitorum  les  obres  teològiques  de 
l'Arnau,  condemnades,  sempre  amb  un  cert  respecte  li  diu 
magnus  medicus,  i  es  limita  a  censurar  d'erronies,  tant  sola- 

TTient,  les  obres  teològiques.  Regla  de  conducta  que  formulava 
el  papa  Bonifaci  VIII,  quan,  enamorat  de  la  sabiduría  del  metge 
de  Papes  i  Reis,  li  deia:  Intromitte  te  de  medicina  et  non  de 
theologia,  et  honor abimiis  te  (1).  Mercès  a  aquesta  norma 
educadora,  es  conservà  sà  l'esperit  dels  catalans;  fugint  d'ex- 
cessos i  guardant  la  gravetat  del  judici,  la  regla  de  la  fe  i  de  la 
raó  prevalesqué,  essent  la  nostra  literatura  una  magnífica  exhi- 
bició escolàstica  en  romanç,  i  per  lo  tant  a  ús  del  poble; 
a  l'opinió  xorca  i  variable,  perquè,  com  diu  discretament  Bernat 
Metge,  «no  és  sinó  remor,  fama  o  vent  popular,  i  tostemps 
presuposa  cosa  dubtosa»  (2),  se  sobreposà  la  ciència  certa  i  in- 
commovible  de  la  fe,  qui  dóna  soliditat  al  caràcter  dels  indi- 
viduus  i  a  la  mateixa  societat,  a  la  qual  ademés  comunica  una 
virtut  feconda  que'l  positivista  Taine  formulà  amb  la  següent 
magnífica  sentencia:  Une  doctrine  ne  devient  active  qu'en  de- 
venant  aveugle  (3).  L'esterilitzant  processa s  ad  absurdiim 
dels  racionalistes  no  existia  a  Catalunya;  l'esperit  enamoradiç 
ha  vingut  modernament.  Devem,  no  obstant,  aquí  notar  un  sín- 
toma  molt  consolant  en  l'actual  renaixement.  Semblava  que  la 
resurrecció  havia  de  venir  amb  forma  romàntica,  per  les  condi- 
cions particulars  de  la  reaparició  d'una  nacionalitat  qui  arribà 
al  zenit  de  sa  glòria  en  la  meitat  de  la  Mitjana  Edat;  per  l'idea 
dels  trovadors,  per  regla  general  tant  desinvolts,  que's  presen- 
tava viventa  en  un  restaurament  que  començà  per  la  poesia;  ja, 
en  fi,  perquè  coincidí,  en  sos  principis,  amb  el  més  fort  del  ro- 
manticisme; i  no  obstant,  el  símbol  patriòtic  de  la  nacionalitat 
renaixenta,  el  cant  poètic  qui  cridava  la  morta  a  resurrecció, 
l'oda  que  enclou,  per  universal  aclamació,  l'esperit  catalanesc, 
té  formes  horacianes;  és  una  oda  romana  i  no  gòtica,  és  un  nou 
rebrot  del  vell  arbre  català,  harmònic,  moderat,  i  al  mateix 
temps  enamorat  de  la  propria  terra;  eixida  en  mig  del  desvari 
romàntic,  és  una  demostració  de  que  persevera  encara  a  Cata- 
lunya l'enteniment  que  li  ensenyaren  de  tenir  aquells  dos  nos- 
tres patriarques.  Sant  Ramon  de  Penyafort  i  en  Jaume  el  Con- 
queridor j  verdaders  pares  de  la  catalana  gent. 

(1)  V.  Menéndez  y  Pelayo. 

(2)  Edició  d'en  Guardia,  pàg.  63. 

(3)  L'Ancien  Régime,  pàg,  275. 


capítol  i 

Sant  Ramon  de  Penyafort  i  el  rei  en  Jaume 
el  Conqueridor 


Estat  moral  de  Catalunya  en  el  sigle  xiii.  —Els  heretges  i  els  frares  predica- 
dors. Sant  Ramon  de  Penyafort. —  Criteri  i  manera  de  portar-se  de  Sant 
Ramon  amb  els  heretges:  concili  de  Tarragona  i  Nota  fíavmuncíi.  — Criteri 
i  manera  de  portar-se  de  Sant  Ramon  amb  els  jueus  i  serraïns. —Amistat 
amb  prínceps  mahometans,  —  Escoles  de  llengües  orientals.  — Deixebles  del 
Sant.  —  Conferencies  cèlebres.  —  Notable  text  d'un  privilegi  de  Jaume  II  que 
demostra  l'esperit  del  proselitisme  dominicà.  —  Comparació  entre  Sant  Ra- 
mon i  Sant  Tomàs.  —  La  Summa  del  primer.  —  Les  seves  altres  obres. — 
Compilació  de  les  decretals  i  fundació  de  l'ordre  de  la  Mercè. 


Caràcter  ètic  que  predomina  en  la  persona  del  rei  en  Jaume  I  el  Conqueridor: 
prenòstigues  de  son  naixement.  —  Tres  influencies  en  la  formació  de  son 
esperit;  son  criteri  jurídic.  —Es  l'encarnació  del  concepte  tomístic  sobre  la 
forma  política  i  social  preexcel'lent. 

Fonts  principals  d'aquest  capítol.  —  Sancti  Raymundi  de  Pennafort,  ordi- 
nis  praedicatorum  Summa...  opera  et  studio  R.  P.  — Honorati  Vincentii  Laget. 
Lugduni  1718.  —  Nicolàs  Antonio:  Biblioth.  vet.—  Diago:  Hisioriade  la  Provín- 
cia. —  Eckart:  Scriptores  ordinis  praedicatorum.  —  Touron:  Histoire  des  Hom- 
mes  il•lustres  de  l'ordre  de  Saint  Dominique,  París,  1743.  — Libre  dels  Feyts... 
del  molt  alt  Senyor  Rey  en  Jacme  lo  Conqueridor...  publicat  pel  Sr.  Aguiló.  — 
Crònica  de  Marsili,  publicada  pel  Sr.  Quadrado.  —  Historia  de  en  Jaume  I  den 
Tourtoulon. 

DOS  principis  disolvents  s'oposaven  a  Catalunya,  al  comen- 
çar del  sigle  xiii,  a  l'unitat  de  pensament,  per  la  qual  tre- 
ballava l'ordre  de  Frares-Predicadors  amb  racional  energia:  la 
maldat  herètica  i  l'incredulitat  rabínica  i  mahomètica.  Sabut  és 
que  l'heretgia  a  Occident,  fins  quan  ha  sigut  importada  d'Orient,- 
ha  tingut  sempre  un  caràcter  pràctic,  essent  generalment  par- 
lant com  els  precedents  i  gèrmens  de  les  actuals  sectes  comu- 
nistes i  nihilistes.  Una  part  de  la  gent  moderna  s'ha  complascut 
en  fer  passar  als  antics  heretges  per  hèroes  i  màrtirs  de  la  lli- 
bertat del  pensament,  mes  l'historia  ensenya  que  per  regla 
quasi  universal  foren  més  homes  de  concupiscència  que  d'espe- 
culació; i  fins  en  els  deliris  i  fanatismes  dels  iHuminats  promp- 
tament  venia  la  conseqüència  pràctica.  Es  clar  com  la  llum  del 
dia  que  aquelles  sectes  qui  es  tapaven  amb  apariencies  místi^ 
ques,  encobrint-se  amb  un  gran  puritanisme  evangèlic,  eren 
sectes  antisocials,  no  aberracions  intel•lectuals  que's  contenten 
d'existir  en  uns  quants  caps  entenebrats,  sinó  apetits  d'una 
desfrenada  concupiscència  que  no  pot  soportar  les  trabes  que 
naturalment  imposa  l'organització  social.  No  s'admiri,  doncs,, 
ningú  de  que's  procedis  amb  rigor  en  els  temps  antics  contra 
les  sectes,  ja  de  si  desfrenades,  puix  era  qüestió  de  defensa 
social,  i  de  sostenir  els  principis  d'una  civilització  qui  ha  donat 
a  l'Europa  una  preponderància  permanent  sobre  les  altres  parts 
del  món,  i  que  l'heretgia  hauria  ja  ofegat  abans  de  que  aquella 
conseguis  son  desenrotllament.  La  linia  dels  Pirineus  era  un 
formiguer  d'heretges,  no  sols  per  ésser  més  aprop  de  França^ 
on  l'heretgia  dominava  més,  sinó  perquè  allí  les  tenebres  feu- 
dals els  favorien.  Ja  en  1197  el  rei  en  Pere,  en  una  reunió  de 
bisbes  a  Girona  desterrà  als  Valdenses,  vulgarment  dits  Saba- 
tats  0  Pobres  de  Llió  i  tots  els  altres,  quòrum  non  est  nume- 

rus,  segons  la  frase  autèntica,  condemnant-los  a  mort  si  no 
sortien  del  país  dins  del  temps  marcat:  trobem  també  un  docu- 
ment pontifical  que  demostra  l'abundor  d'heretges  en  la  mon- 
tanya  de  Catalunya.  Un  cert  bisbe  de  la  Seu  d'Urgell,  regonei- 
xent-se  inepte  per  a  governar  sa  Iglesia,  demana  al  Papa  que 
li  tregui  la  carga  episcopal,  que  sens  dificultat  deixarà,  mes  que 
li  guardi  les  honors  pastorals,  i  contestant-li  l'iMustre  Ino- 
cenci  III  que  ambdues  coses  secundum  iraditionem  canonicam 
non  siint  ad  invicem  separanda,  mana  als  canonges  d'Urgell 
i  a  l'arquebisbe  de  Tarragona  que  elegeixin  altre  Prelat  qui 
regeixi  aquella  Iglesia  in  medio  perversae  Nationis  posita  (1). 
La  secta  anarquista  (qui  dicunt,  in  aliquo  casu  non  esse  ju- 
randum,  et  Potestatibiis  ecclesiasticis  vel  saecularibus  non 
esse  obediendiim;  et  poenam  corporalem  non  esse  infligen- 
dam  in  aliquo  et  similia)  (2),  aniria  creixent  en  perversitat 
quan  el  concili  de  Tarragona  de  1242,  que's  reuneix  circa  fa- 
ctum  haeresis  i  del  qual  fou  l'ànima  Sant  Ramon  de  Penyafort 
(collationibus  inde  factis  cum  venerabili  fratre  Ravmundo 
de  Penna-fort  Poenitentiario  Domini  Papae)  a  pesar  de  la 
mansuetut  del  gloriós  compilador  de  les  Decretals,  disposa  que 
fins  als  heretges  qui  es  convertissin  i  abjuressin  se'ls  condem- 
nés a  presó  perpetua.  Ningú  s'estranyarà  de  que  estant  el  país 
infestat  d'heretges,  un  rei  sapientíssim  i  prudent,  com  en 
Jaume,  a  instàncies  d'un  confessor  i  conseller  Sant  i  en  gran 
manera  humà,  com  Sant  Ramon,  demanés  al  Papa  l'establiment 
de  l'Inquisició  a  Catalunya.  La  Nota  Raymundi,  que  comença 
Credo,  que  envià  el  Papa  al  Prelat  tarragoní  com  a  regla  de 
procediment  contra'ls  heretges  i  en  que's  recomana  l'humanitat 
i  es  consigna  que'l  fi  del  procediment  jurídic  ha  d'ésser  ut  vita 
hominum  corrigatur;  que  en  els  casos  dubtosos  no  s'ha  de 
dictar  sentencia;  que  no  basta  el  testimoni  singular  contra'l  fet 
d'un  heretge,  encara  que  hi  hagi  molts  testimonis  qui  respon- 
guin singularment  de  diferents  fets  herètics  del  mateix;  que's 
proveeixi  als  heretges  de  lo  necessari  per  a  la  vida,  no  sia  que 
amb  la  molta  asperitat,  hi  trobin  la  mort;  que  se'ls  conforti, 


(1)  Apud  Aguirre:  Colecc.  Màxima,  etc. 

(2)  Concilium  Tarraconense,  ibid. 

aconsoli  i  indueixi  a  penitencia  per  viros  religiosos;  totes 
aquestes  regles  de  procediment  contra'ls  heretges  dictades  per 
Sant  Ramon  de  Penyafort,  creiem  que  contenen  una  humanitat 
i  una  justícia  superior  als  consells  de  guerra  i  a  les  colònies  pe- 
nitenciaries que'ls  Estats  moderns  solen  usar  contra  la  gent  de 
la  niçaga  dels  valdenses,  càtaros,  etc.  I  ja  se  sab  que  és  molt 
gran  també  la  diferencia  entre'ls  qui  avui  estan  encarregats  de 
judicar  als  anarquistes  i  aquella  evangèlica  magistratura  dels 
inquiridors  d'heretges  qui,  com  en  Pons  de  Planedis,  Bernat  de 
Travesseres  i  Pere  de  la  Cadireta  donaren  gustosament  la  seva 
sang  pel  triomf  de  la  veritat,  segons  s'ha  vist  en  la  disertació 
precedent. 

I  encara  que  no  devem  tractar  de  les  gestes  del  gloriós 
i  popular  Confessor  de  Reis  i  de  Papes,  sinó  estudiar  qual  fou 
son  esperit,  la  llei  de  sa  preclaríssima  intel•ligència,  queil'luminà 
tota  riglesia,  comunicà  el  resplandor  de  la  veritat  a  son  real 
Penitent,  i  segellà  la  civilització  catalana,  amb  la  marca  d'un 
criteri  insuperable  i  fecondíssim,  és  necessari  veure  alguna  cosa 
de  la  seva  admirable  vida,  puix  home  essencialment  pràctic  en 
l'acció,  revela  son  superior  tremp  intel•lectual.  Nascut  en 
l'últim  terç  del  sigle  xii,  educat,  segons  és  probable,  en  l'escola 
de  la  Canonja  de  Barcelona,  estudiant  i  professor  més  tard  en 
l'il 'lustre  Estudi  jurídic  de  Bolonya,  on  degué  relacionar-se 
amb  els  més  savis  decretalistes  i  romanistes  de  l'època,  entrat 
en  1222  en  el  Convent,  totjust  fundat,  de  Frares-Predicadors 
de  Barcelona,  ordre  qui,  com  a  escola  científica,  posseí  desde 
son  principi  un  criteri  pràctic  i  Incidíssim,  diluint  els  principis 
de  la  Revelació  per  tot  el  camp  de  l'humana  ciència,  fent 
d'aquesta  i  de  la  fe  divina  una  lliga  perfecta  amb  un  gran  res- 
pecte a  la  naturalesa  racional  de  l'home,  col•locat  prop  del 
Papa  amb  el  càrrec  de  Penitencier,  col•leccionador  del  còdic  de 
les  Decretals,  gran  contemplador  de  les  coses  divines,  i  per 
totes  aquestes  condicions,  molt  coneixedor  de  Déu,  dels  homes 
i  de  les  lleis,  era  l'home  providencial  que  Déu  enviava  a  Cata- 
lunya en  l'època  precisament  en  que  aquesta  devia  pendre 
forma  de  poble  o  nació  perfecta,  estendre  la  civilització  cris- 
tiana a  riques  i  importants  comarques,  donant-los  un  ésser  ju- 
rídic que  en  rès  perjudiqués  a  la  llibertat  de  la  vida  política, 

12.  —  Obres  completes.  IV 

posant  per  basa  de  tota  excel•lència  social  i  política  Tunitat  de 
pensament.  Ja  havem  dit  son  procedir  contra'ls  heretges;  i  com 
explicà  el  gran  canonista  el  sistema  penal  que  amb  ells  devia 
seguir-se  en  la  Ao/í?  citada,  i  donà  forma  permanent  a  la  de- 
fensa social  amb  l'establiment  de  l'Inquisició  que  a  instàncies 
seves  demanà  en  Jaume  i  el  Papa  li  concedí  en  la  Butlla  Decli- 
nante  fam  miindi  vespere,  dirigida  a  l'arquebisbe  de  Tarra- 
gona Aspàrrech,  oncle  del  Rei,  en  l'any  1232  (1).  Mes  on  ma- 
nifestà son  caràcter  propagandista,  la  fe  en  Déu  i  el  respecte 
als  homes,  on  donà  l'exemple  de  com  dèu  efectuar-se  la  propa- 
gació de  l'Evangeli  en  les  intel•ligències  il•lustrades,  és  en  les 
seves  relacions  amb  els  jueus  i -moros.  Amb  alguns  prínceps 
serraïns,  i  en  especial  amb  el  Rei  de  Tunis,  tenia  fins  amistat, 
com  ho  afirmen  els  crítics  Bolandos;  sabuda  és  l'expedició  a 
Tunis  de  que  parla  en  Jaume  en  sa  crònica  real,  en  la  quan  figu- 
rava el  cèlebre  Ramon  Martí,  puix  la  missió  tenia  principalment 
el  fi  de  convertir  als  filosops  o  savis  d'aquella  secta;  a  qual  ob- 
jecte, Sant  Ramon  influía  poderosament  dins  de  la  seva  ordre 
per  l'estudi  de  les  llengües  orientals.  A  instàncies  seves  i  del 
General  de  l'ordre,  Joan  Teutònich,  el  Capítol  provincial  d'Es- 
panya, reunit  a  Toledo  en  l'any  1250,  baix  la  presidència  d'Ar- 
nau de  Segarra,  elegit  provincial  d'Espanya  l'any  anterior  en 
el  capítol  de  Trèveris,  i  que,  com  és  sabut,  fou  també  confessor 
del  rei  en  Jaume,  es  fa  un  decret  manant  amb  gran  rigor  i  en 
virtut  d'obediència  a  Arnau  Guardia,  Pere  de  la  Cadireta, 
Ramon  Martí  i  altres,  que  estudíin  llengües  orientals.  Ramon 
Martí  sobressortí  en  l'ordre  científic  entre  tots  aquests  il•lustres 
frares  catalans.  L'obra  que  escrigué  Piigio  fidei,  és  obra  cap- 
dal, sobretot,  en  fet  de  controvèrsia  rabínica;  havem  llegit,  ens 
sembla  en  Diago,  que  en  els  temps  de  l'escriptor  durava  entre'ls 
jueus  la  fama  d'il•lustració  rabínica  del  nostre  frare,  lo  qual  era 
també  molt  coneixedor  de  la  literatura  aràbiga,  essent  autor 
d'un  vocabulari  en  aquesta  última  llengua,  modernament  pu- 
blicat. En  Menéndez  Pelayo  (2)  dóna  d'ell  excel•lents  noticies; 
mes  nosaltres  rès  més  podem  dir  de  l'il* lustre  fill  de  Subirats, 

(1)  Diago,  Historia  de  la  Provincià,  Afirma  aquest  historiador  que  aquesta 
és  la  primera  inquisició  d'Espanya. 

(2)  Historia  de  los  Heterodoxos,  I. 

perquè  a  Catalunya  no  existeixen  ses  obres.  Es  una  cosa  digna 
d'estudi  les  bones  relacions  d'aquests  frares  controversistes 
amb  els  jueus  i  els  alarbs,  especialment  amb  aquests  últims; 
certa  amistosa  compassió  per  qui  pateix  la  desgracia  de  l'error 
que  veurem  durar  encara  en  Sant  Vicens  Ferrer.  Això  explica 
la  facilitat  de  la  propagació  de  l'Evangeli  entre  aquelles  races 
aleshores  il•lustrades.  En  l'any  1256,  el  Sant  escriu  al  general 
de  la  seva  ordre,  Humbert,  que  més  de  deu  mil  serraïns,  entre 
ells,  homes  molt  instruïts,  li  havien  demanat  la  gràcia  del  bap- 
tisme (1);  i  Marsili  refereix  que'ls  dos  frares  que  acompanyaren 
an  en  Jaume  a  la  conquesta  de  Mallorca,  foren,  el  català  Be- 
renguer, de  Castellbisbal,  i  «frare  Michael,  de  nació  castellana, 
que  lo  benhaurat  Sant  Domingo  havia  rehebut  a  Tolosa  al  dit 
orde,  lo  qual  era  graciós  prehicador...  aquest  frare  Michael  era 
en  la  host  tant  amat  e  tant  apeylat  e  tan  request,  que  après  lo 
nom  de  Deu  e  de  Santa  Maria  el  seu  nom  moltes  vegades  era 
dit  e  nomenat»,  i  afegeix  «que'ls  veyls  serrahins...  que  s'eran 
batiats  havian  costum  de  dir  que  Maria  e  Michael  preseren 
Malorcha»  (2).  Quan  després  de  la  conquesta  de  Valencià  es 
tractà  de  cristianitzar  la  ciutat,  el  venerable  i  savi  Fr.  Joan  de 
Puigventós  fou  l'apòstol  i  pare  dels  vençuts,  establí  estudi 
d'àrabe  en  el  convent,  i  el  capítol  d'Estella  (1281)  li  envià  cinc 
frares,  per  a  que  baix  son  magisteri  aprenguessin  aquella  llen- 
gua (3).  El  capítol  general  de  Palència  (1291),  seguint  l'impuls 
del  qui  fou  general  de  l'ordre  i  a  Espanya  son  més  il•lustre  re- 
presentant, el  nostre  Penyafort,  manà  fundar  a  Xàtiva  estudis 
d'hebreu  i  àrabe  (4),  donant  així  forma  permanent  al  plan  antic 
de  Sant  Ramon,  manifestat  en  el  capítol  de  Toledo.  Segons 
Diago,  abans  que'l  capítol  últim  citat  dictés  el  decret  manant 
l'estudi  de  l'hebreu  i  àrabe.  Sant  Ramon  ja  havia  establert  dues 
escoles  de  dites  llengües  a  Múrcia  i  Tunis,  estudiant-les  amb 


íl)    Touron,  Histoire  des  hommes  illustres  de  l'ordre  de  Saint  Dominique. 

(2)  Cap.  24. 

(3)  Diago. 

(4)  Diu  Diago,  en  prova  de  que  existí  el  Col•legi  de  Xàtiva,  que  ell  ha  vist  el 
testament  de  D.*^  Blanca,  filla  de  Carles  de  Sicilià  i  muller  de  Jaume  II  d'Ara- 
gó, en  que  deixa  duescentes  lliures  per  a  que's  donguin  a  censal,  devent  cada 
any  entregar-se  la  seva  renda  als  Frares  Predicadors  estudiants  d'hebreu  i 
àrabe  en  el  Convent  de  Xàtiva.  (Lib.  I,  cap.  II.) 

molt  profit  vint  frares,  segons  Pere  Marsili,  tots  subjectes  es- 
collits, de  nació  catalana,  qui  després  se  dedicaren  amb  gran 
fruit  a  la  conversió  dels  infidels,  baix  la  direcció  de  Sant  Ra- 
mon, essent,  segons  sembla,  part  d'ells  els  que  dit  capítol  de 
Toledo  mana  que's  dediquin  a  les  llengües  orientals.  L'esperit 
fervent  i  il•lustrat  dels  Frares-Predicadors  a  Catalunya,  res- 
plandeix  en  les  conferencies  i  controvèrsies  que  tingueren  amb 
cèlebres  rabins,  sobretot,  les  famoses  disputes  coram  Re^i  et 
Raymundo,  del  savi  i  exemplar  Fra  Pau  Cristià,  jueu  convers, 
qui  abraçà  l'institut  de  Sant  Domingo  i  qui  es  dedicà  principal- 
ment a  la  conversió  dels  seus  antics  correligionaris.  Sabudes 
són  les  batudes  que  feu  sofrir  a  Moisès  de  Girona  i  Bonastruch 
de  Porta  (1263  i  1265),  havent  passat  amb  aquest  últim  un  cas, 
que  per  haver  sigut  explicat  en  sentit  contrari  per  un  apre- 
ciable historiador,  el  referirem  aquí,  puix  denota  l'esperit  am- 
ple, recte  i  moderat  d'aquells  antics  frares,  deixebles,  se  pot  dir 
tots  ells,  de  Sant  Ramon  de  Penyafort.  Bonastruch  de  Porta,  a 
petició  del  bisbe  de  Girona,  consignà  en  un  llibre  tots  els  argu- 
ments contra  Crist  i  la  nostra  religió,  que  havia  oposat  a  Pau 
Cristià  en  la  disputa;  el  rei  en  Jaume,  segons  refereix  un  do- 
cument publicat  per  Diago,  volia  imposar-li  dos  anys  de  confi- 
nament per  les  injuries  que  en  dit  escrit  hi  havia  contra  la  reli- 
gió; mes  consultats  els  frares  predicadors  pel  rei,  no  volgueren 
admetre  dita  sentencia  (1),  puix  Bonastruch  havia  sigut  autorit- 
zat per  parlar  amb  tota  llibertat  en  la  disputa,  i  si  bé  després 
l'havia  escrita  amb  totes  les  malediccions  talmüdiques,  era  per- 
què'l bisbe  de  Girona  li  havia  demanat  li  fes  un  trasllat  escrit 
de  la  conferencia. 

La  potestat  civil  ajudava  al  zel  i  caritat  dels  Frares  Predica- 
dors en  aquesta  fecundissima  campanya  per  a  arribar  a  l'unitat 
del  pensament  nacional.  En  1263  en  Jaume  I  publica  un  privilegi 
en  que  obliga  als  jueus  a  presentar-se  als  Frares  Predicadors, 
oir  les  seves  raons,  conferenciar  amb  ells  manifestant-los  els  seus 
dubtes  i  dificultats  per  a  que  entenguin  quin  és  el  verdader  camí 
de  salvació;  i  més  tard  (entre  altres  que  podrien  citar-se)  Jau- 
me II  donà  també  un  privilegi,  publicat /7r//w///7Z  cv  Mss.  Eccles. 

(1)     Quam  quidem  sententiam  dicti  Fratres  Predicatores  admitiere  noluerunt. 


I 

Valent,  pel  cardenal  Aguirre,  en  que  mana  a  jueus  i  serraïns  que 
conferencíin  amb  els  Frares  Predicadors  a  fi  de  que  in  com- 
muní  veritas  agitata  meliíis  et  faciliíis  splendescat  in  lucem. 
Mes  la  demostració  típica,  concluient  i  eloqüentíssima,  de  la 
manera  racional  i  humana  de  Sant  Ramon  en  la  civilització  i 
cristianització  de  la  gent  no  cristiana,  es  conté  en  el  mana- 
ment (1)  0  consell  que  feu  a  Sant  Tomàs  de  que  escrigués  la  ce- 
lebèrrima Summa  contra  gentiles,  admirable  instrument  filo- 
sòfic per  a  obrir  pas  a  la  fe  en  les  intel•ligències  científiques 
dominades  per  l'error,  pedra  fonamental  de  la  controvèrsia  ca- 
tòlica, dreçana  proveída  de  tota  classe  d'armes  per  a  lluitar 
amb  els  enemics  de  la  fe,  i  prova  pràctica  del  poder  de  l'humana 
intel•ligència.  Entre  Sant  Tomàs  d'Aquino  i  Sant  Ramon  de  Pe- 
nyafort  hi  ha  més  analogia  de  la  que  sembla;  ambdós  posseeixen 
la  mateixa  manera  científica,  són  representants  i  encarnacions  de 
l'antic  saber  que's  vesteix  segons  la  costum  del  temps  sense  sa- 
crificar mai  el  caràcter  etern  de  la  veritat,  molt  racionals  i  molt 
poc  racionalistes;  no  desprecíen  mai  cap  element  humà  per  in- 
significant que  sia,  escolten  totes  les  veus  que  ixen  de  l'huma- 
nitat racional  sens  reprovar-ne  cap  sinó  després  de  madura  re- 
flexió, i  en  quant  és  possible  conciliar-les  les  concilien.  Aquests 
Frares  de  l'Inquisició  són  els  més  implacables  defensors  de  la 
Veritat,  i  al  mateix  temps  els  homes  més  conciliadors  del  món; 
basta  dir  que  han  conciliat  l'Evangeli  amb  sos  dogmes  sobrena- 
turals, i  sa  moral  sublim  amb  la  recta  filosofia  gentílica.  Sant 
Ramon  és  en  l'ordre  jurídic  lo  que  Sant  Tomàs  en  l'ordre  filo- 
sòfic i  teològic;  la  Summa  de  Penitencia  del  primer  forma  un 
perfecte /?^/Zí/a/z/ amb  la  Summa  teològica  del  segon,  són  res- 
pectivament una  condensació  i  assimilació  de  la  doctrina  moral 
i  jurídica  i  de  la  doctrina  filosòfica  i  teològica  dels  antics  en  for- 
ma perfectament  organitzada  i  senzilla;  no  tenen  l'entercament 
sistemàtic,  sinó  la  flexibilitat  del  sér  vivent;  enemics  d'exage- 
racions, cerquen  sempre  el  just  medi  (2);  tenen  un  gran  cop-d'ull 

(1)  Tourón  el  qualifica  de  manament. 

(2)  Diu  Tourón  parlant  de  Sant  Ramon:  «C'est  le  juste  milieu  qu'on  remar- 
que  dans  tous  les  écrits  de  notre  saint,  particulièrement  dans  le  premier  de 
ses  ouvrages.»  (Histoire  des  hommes  illustres  de  P ordre  de  Saint  Dominiqae, 
pàg.  8;  París,  1747.) 

per  a  conèixer  la  veritat,  però  van  poc  a  poc  a  definir-la;  mai 
s'aferren  al  propri  judici,  sinó  que  atenen  sempre  al  sufra^^i  dels 
antics,  quan  les  opinions  d'aquests  són  exactes  s'abstenen  de 
donar-ne  ells  una  de  nova,  quan  forçosament  han  de  donar-la  la 
manifesten  amb  suma  modèstia.  Videtur  quod,  diu  aleshores  el 
gran  doctor  d'Aquino;  Sohitio  diibitari potest,  sol  dir  Ramon  de 
Penyafort,  credo  tamen...  i  aquí  posa  la  seva  opinió  personal. 
Escriu  Diago  que  Fra  Suero,  primer  provincial  d'Espanya,  sa- 
bent lo  docte  que  Sant  Ramon  era  en  el  dret  civil  i  canònic,  li 
encarregà  que  escrigués  una  Summa  útil  i  breu  dels  casos  de 
dret  que  solen  esdevenir  en  el  Foro  de  la  Penitencia.  I  tal  és,  en 
efecte,  la  Summa  Raimundina.  Com  .tota  obra  moral  que  tracta 
del  dret  positiu  ha  perdut  la  utilitat  pràctica  al  perdre  aquell  son 
valor  jurídic;  mes  sempre  restarà  com  un  monument  de  la  ciència 
i  de  la  prudència  de  son  autor,  qual  esperit  recte,  moderat,  assi- 
milador,  quals  aficions  al  dret  popular  i  consuetudinari  i  a  la 
.llibertat  política  del  poble,  tant  rares  entre'ls  llegistes  d'aquell 
temps,  fa  evidents,  donant-nos  un  trasllat  vivent  de  l'esperit 
admirable  que  generalment  animava  a  la  gent  catalana.  El  lector 
se  delectarà  de  llegir  alguns  pensaments  del  gran  canonista  que, 
com  engrunes,  havem  extret  de  la  Summa,  escollint  els  qui  te- 
nen un  interès  general  i  qui  demostren  més  evidentment  l'auste- 
ritat en  els  principis,  l'equitat  en  la  seva  aplicació,  la  tendència 
humana  i  l'amor  a  la  llibertat  política  que'l  caracteritzen. 

Posa  com  a  una  institució  reconeguda  pel  dret  diví,  pel  dret 
civil  i  pel  dret  canònic,  l'esclavitut;  mes  essent  indigna  del  po- 
ble cristià,  qui  obtingué  la  llibertat  per  Crist,  pregunta  què 
deurà  fer  l'amo  qui,  tenint  un  esclau  no  cristià,  se  li  converteix, 
si  aquest  se  lliura  de  la  servitut  pel  baptisme,  i  contesta  que  no; 
«mes  on  per  una  bona  costum,  com  a  Catalunya,  no  hi  ha  cris- 
tians esclaus,  aconsellaria  que'l  Senyor,  en  remissió  de  sos  pe- 
cats, el  deslliurés»  (1).  La  subtilitat  de  distinció  i  delicadesa  de 
sentiments  resplandeixen  quan  després  d'exposar  que'l  jutge 
lícitament  pot  condemnar  a  mort  al  reu  qui  ha  comès  un  delicte 
mereixedor  d'ella,  afegeix  que,  no  obstant,  si  dicta  la  sentencia, 
encara  que  justament,  posseit  de  l'odi  o  amb  delectació  de  de- 

(1)    Lib.  I,Tít.V. 

rramar  sang  humana,  aleshores  peca  mortalment  prop  fer  inten- 
iionem  corruptam  (1).  Tracta  més  avall  de  la  costum  (de  lon^a 
consuetüdine)  que  existia  d'apoderar-se  de  lo  que  provenia  de 
naufragi  d'alguna  nau,  com  a  dret  senyorial  o  de  soberanía  en 
diferents  paíssos,  i  resol  que  tot  lo  que  se  hagi  adquirit,  ja  sia 
en  el  mateix  naufragi,  ja  sia  en  la  mar,  ja  sia  en  la  platja,  dèu 
absolutament  restituir-se  (2).  La  sòlida  doctrina  constitucional  de 
l'Edat  Mitjana,  la  doctrina  del  pacte  entre'l  príncep  i  els  súb- 
dits, la  limitació  del  poder  del  príncep,  la  legalitat  amb  que  dèu 
procedir  per  a  cobrar  els  tributs  del  país,  tenen  la  consagració 
canònica  i  la  sanció  moral  en  la  Summa  Raimundina.  Pregunta, 
en  efecte,  què  dèu  fer  el  Senyor,  si  ademés  de  lo  pactat  i  esta- 
tuit  entre  ell  i  els  súbdits  cobra  o  reb  quelcom  de  més,  i  respon: 
que  lo  que  en  aquest  sentit  hagi  cobrat,  ja  sia  per  sí  mateix  di- 
rectament, ja  sia  indirectament  per  medi  dels  seus,  està  obligat 
a  restituir-ho  (3).  jQuànt  cert  és  que  la  llibertat  dels  pobles  és 
antiga  i  la  tirania  moderna!  iQuànt  evident  l'agermanament  de 
justicia  i  llibertat  qui  dominava  sobretot  en  aquestes  terres  de 
Catalunya  baix  l'influencia  i  tutela  de  la  revelació  cristiana,  qui 
fortificà  la  raó  natural,  ambdues  admirablement  combinades  per 
riglesia!  i  Quina  diferencia  entre'l  Pacte  social  Rousseaunià, 
quimèric  i  tirànic,  i  el  pacte  social,  que  podem  dir  escolàstic, 
eixit  del  desenrotllament  històric  dels  pobles  i  font  de  la  vera 
llibertat  política! 

Altres  varies  obres  sens  la  Summa,  de  que  havem  donat  una 
lleugera  idea,  escrigué  Sant  Ramon  de  Penyafort.  Els  historia- 
dors i  bibliòfils  citen  de  ratione  visitandae  dioecesis;  el  modus 
juste  negotiandi  in  gratiam  mercatorum;  escrit  a  instàncies 
dels  mercaders  de  Barcelona  qui  desitjaven  un  tractat  moral  del 
comerç  i  dels  contractes  que  més  sovint  esdevenen  en  el  tràfec, 
per  a  seguretat  de  ses  conciencies  (4),  tant  propri  d'un  doctor 
de  l'industriosa  i  mercantil  Catalunya,  i  que  prova,  en  un  escrip- 
tor pràctic  com  Sant  Ramon,  l'importància  que  aquí  tenien 
aquells  dos  rams  de  l'humana  activitat;  un  tractat  de  bello  et 

(1)  Lib.  II,  Tít.  I. 

(2)  Tít.  V. 

(3)  Pàg.  169,  edit.  Laget,  Lugd.,  1718. 

(4)  Capmany,  Memorias,  etc. 

diiello,  etc.  Els  anomenem  perquè  solament  els  títols  demostren 
la  tendència  pràctica  i  jurídica  de  Tautor;  mes,  consignant  aquí 
que  a  nostre  parer  Sant  Ramon  era  més  home  de  fer  homes  que 
no  pas  llibres.  L'il'lustre  Convent  de  Santa  Caterina  de  Barce- 
lona el  tenia  per  quasi  parens;  amb  el  nom  de  Pare  Sant  Ra- 
mon solen  citar-lo  sos  antics  escriptors,  fins  els  anteriors  a  la 
canonització  (1);  rebrots  seus  són  aquells  frares  qui,  com  Pere 
de  la  Cadireta,  es  fiquen  al  mateix  cor  de  l'heretgia  per  a  es- 
bargir ses  espesses  tenebres,  qui  com  Ramon  Martí  catequitzen 
a  savis  jueus  i  serraïns,  i  espargeixen  una  llum  resplandent  es- 
crivint llibres  admirables,  i  imatge  i  semblança  seva  era,  en 
l'ordre  polític,  el  gran  Conqueridor,  qui  rebia  j'alta  direcció  es- 
piritual i  ètica  del  català,  qui  ha  tingut  una  més  forta  potencia 
civilitzadora,  el  seu  sant  confessor  Ramon  de  Penyafort. 

Essent  el  fi  del  present  llibre  l'estudi  del  pensament,  la  con- 
sideració de  Sant  Ramon  com  a  compilador  d'una  col'lecció  lle- 
gislativa,  no  té  una  importància  primària;  m.es  si,  caracteritza 
perfectament  l'esperit  del  nostre  il•lustre  paisà.  ^iPer  què  desde 
la  lletrada  Itàlia,  desde  Roma,  pàtria  de  les  lleis,  en  un  país  en 
que  l'estudi  del  Dret  formava  la  substància  del  nodriment  intel- 
lectual,  per  què  recordar-se  de  l'humil  frare  català?  ç^Era  tal 
volta  el  millor  llegista  d'aquell  temps?  Es  difícil  d'afirmar-ho. 
Mes  el  gran  Gregori  IX  coneixia  que  la  missió  de  coordinar  i 
espurgar  els  antics  monuments  legals,  que  la  compilació  d'un 
còdic  demanava  un  home  qui  posseís  la  ciència  del  dret  i  de  la 
moral;  sí,  però  molt  particularment  un  home  de  consell,  conei- 
xedor dels  homes  i  del  temps,  dels  jutges  i  dels  litigants,  in- 
format per  l'ample  esperit  de  l'Iglesia  catòlica,  i  en  aquell  sen- 
tit, Sant  Ramon  no  tenia  superior.  Per  sobre  totes  les  critiques 
que  s'han  fet  de  l'obra  del  nostre  Sant,  unes  favorables,  altres 
contraries,  sobresurt  l'heroic  valor  de  l'home  qni  l'emprengué, 
per  l'immensitat  de  materials  que  havia  d'ordenar,  sa  operositat 
i  força  de  voluntat  de  complir-la  en  tres  anys,  i  d'haver  reeixit 
bé  de  son  treball;  de  la  vitalitat  d'aquest  n'és  testimoni  el  fet 
de  que  les  Decretals  de  Gregori  IX  fins  avui  dia,  al  cap  de  sis- 


(1)    V.  Vida  de  Santa  Eulària  i  Sant  Ramon,  per  Fra  Salvador  Pons,  mestre 
en  Arts,  doctor  i  catedràtic  de  Teologia. 

cents  anys,  són  encara  còdic  vigent  en  l'Iglesia  catòlica  i  llegis- 
lació  supletòria  de  la  nació  catalana,  entre  altres.  El  desenrot- 
llament que  donà  a  la  matèria  criminal  i  processal,  la  consignació 
i  determinació  d'un  procediment,  simplificant  el  del  dret  romà  i 
suprimint  el  formulisme,  que  en  aquest  dominava,  l'importància 
donada  a  la  llei  adjectiva,  juntament  amb  l'ample  esperit  de  lli- 
bertat civil,  sobretot  en  matèria  de  successió  i  contractes  que 
en  el  còdic  gregorià  domina,  seran  sempre  auriola  de  glòria  per 
l'il "lustre  Penyafort,  i  apologia  i  evident  manifestació  del  judici 
segur  i  de  l'esperit  pràctic,  moderat  i  equitatiu,  qui  resplandeix 
en  tota  sa  feconda  carrera,  tant  quan  està  al  costat  de  reis  y  de 
papes,  i  dirigeix  grans  expedicions  evangelitzadores,  com  quan 
amb  tranquila  ploma  escriu  sobrels  devers  dels  cristians  i  la 
manera  d'e  donar  solució  als  complicats  casos  de  conciencia  que 
sovint  esdevenen  en  la  vida  social.  Si  la  compilació  de  les  de- 
cretals,  doncs,  no  serveix  per  l'estudi  del  pensament  de  Sant 
Ramon,  serveix  per  a  conèixer  son  gran  caràcter;  i  si  en  la  Re- 
pública literària,  on  gairebé  sols  s'estima  l'originalitat,  això  no 
li  dóna  importància,  en  cambi  en  l'historia  de  la  civilització 
europea,  en  la  vida  jurídica  dels  pobles  moderns,  l'alça  a  la  ca- 
tegoria dels  grans  benefactors  qui  han  ensenyat  a  l'humanitat 
la  forma  de  viure  segons  les  prescripcions  de  la  raó  i  de  la  fe, 
i  de  resoldre  amb  equitat  els  conflictes  de  la  vida. 

L'obra  de  redempció  de  captius,  inspirada  per  Sant  Ramon, 
de  qui  rebé  la  forma  jurídica  i  la  substància  cristiana,  acaba  de 
fer  la  vera  efígies  del  nostre  gran  jurisconsult  i  moralista.  Ell 
l'havia  practicada  amb  amor  per  si  mateix;  mes  la  missió  tenia 
tal  magnitut,  que  exigia  un  institut  especialista,  i  aquest  fou 
el  creat  i  llegislat  per  nostre  Sant,  amb  el  nom.  d'ordre  de  la 
Mercè  o  Misericòrdia.  Els  redemptors  de  captius  foren  uns  co- 
rredors d'homes  impelits  per  la  caritat;  compraven  esclaus  per 
a  fer-los  lliures,  obraven  una  noble  transacció  entre  l'islamisme 
i  el  cristianisme,  aquest  donava  el  diner  i  aquell  els  homes; 
i  aquesta  institució  piadosa  és  el  complement  de  les  institucions 
mercantils  catalanes.  Els  barris  de  mercaders  establerts  en  les 
nacions  més  llunyanes,  les  naus  que's  dirigien  als  ports  més 
apartats,  a  més  de  les  quotidianes  relacions  de  veinat  amb  els 
infidels,  donaven  ocasió  a  caure  molts  cristians  captius  en  poder 

dels  serraïns,  per  lo  qual,  la  fe  i  la  caritat  cristianes  que  infor- 
maven a  la  nostra  gent,  treballadora  i  atrevida,  devien  produir, 
baix  el  potent  influix  sobrenatural  de  Sant  Ramon,  l'admirable 
expansió  de  l'ordre  de  la  Mercè,  símbol  d'un  poble  mercantil 
i  creient,  d'esperit  pràctic  i  misericordiós.  El  doctor  qui  escrivia 
el  modiís  jiiste  negotiandi  in  gratiam  mercatoriim,  devia 
crear  uns  mercaders  de  tal  sublimitat  d'acció  qui  formessin  com 
l'hermós  i  simpàtic  cel  de  l'animat  quadro  de  la  vida  mercantil  a 
Catalunya. 

II 

Al  reflexionar  sobre'l  gran  esperit  del  rei  en  Jaume,  lo  que 
primer  se  nota  en  ell  és  el  caràcter  ètic  que  distingeix  a  tant 
il•lustre  conqueridor,  llegislador  i  civilitzador  de  pobles.  No  és 
un  idealista,  i,  no  obstant,  governà  tota  la  seva  acció  política 
una  idea;  una  predestinació  especial  el  portava  a  donar  perfecta 
forma  als  estats  qui  formaren  l'antiga  Corona  d'Aragó.  L'acti- 
vitat prodigiosa  de  la  seva  vida  es  lliga  amb  una  serenitat 
i  tranquilitat  d'esperit  admirable;  com  aquell  àngel  prodigiós  de 
TApocalipsis,  té  els  peus  i  l'acció  en  la  terra,  mes  el  cap  en  el 
cel.  No  és  ni  un  ambiciós  qui  es  mou  quasi  per  la  passió  del 
profit  personal,  com  la  major  part  dels  grans  conqueridors,  ni 
un  il•luminat  fantàstic,  somniador  d'irrealitzables  quimeres,  i,  no 
obstant,  se  creu  ell  predestinat  i  amb  una  missió  grandiosa  en 
la  terra.  Sabudes  són  de  tothom  les  circumstancies  de  son  nai- 
xement, a  Montpeller,  com  ell  fa  notar  en  la  crònica  real,  lli- 
gades per  meravellosa  coincidència  amb  senyals  d'alta  predes- 
tinació, el  començar  els  clergues  de  Santa  Maria,  aont  l'envia 
sa  santa  mare  tot  just  nat,  el  Te-Deiim  laiidamiis  de  Matines 
al  punt  que  l'entraren  en  aquella  iglesia,  i  així  que'l  ficaren  en 
l'iglesia  de  Sant  Fermí,  el  Benedictiis  Dominus  Deus  Israel, 
càntic  de  salutació  de  Zacaries,  a  la  vinguda  del  qui  havia 
d'alçar  la  bandera  de  salvació  del  poble;  de  manera  que,  com  ell 
diu,  quan  nos  tornaren  a  casa  de  nostra  mare,  fo  ella  molt 
alegra  daquestes  prenostigues  quens  eren  esdevengudes. 
Home  d'un  admirable  equilibri  de  facultats,  se  corresponen 
sempre  en  la  seva  acció  pública,  en  son  pensament  polític  i  so- 

cial,  l'idea  i  el  fet,  l'element  absolut  i  el  contingent,  lo  diví 
i  lo  humà,  i  essent  el  monarca  més  regionalista  de  la  península 
ibèrica  és,  potser,  al  menys,  en  quant  a  tota  l'Edat  Mitjana,  hu 
dels  qui  han  tingut  una  influencia  més  viva  en  el  moviment  ge- 
neral. Esperit  d'aquells  qui  saben  nuar  lo  vell  amb  lo  nou,  veure 
la  veritat  aon  vulla  que  sia,  qui  no  tenen  vadX  parli priSy  qui 
fan  el/o  súbdit  de  la  veritat  i  no  aquesta  súbdita  d'aquell,  qui 
no  tenen  amors  exclusivistes  per  les  coses  o  perquè  són  velles 
0  perquè  són  noves;  home  qui,  a  pesar  de  son  alt  ofici  i  ex- 
traordinària influencia,  no's  cregué  mai,  com  molts,  tant  ideò- 
legs com  polítics,  amb  menys  cabals  que  ell  s'ho  han  cregut, 
destinat  a  crear  un  nou  ordre  de  coses;  sinó  modest  obrer  en  la 
corrent  civilitzadora  qui,  eixint  de  les  primitives  fonts  de  l'hu- 
manitat, és  més  feconda  en  quant  no  té  solució  de  continuitat. 
Sobre  aquest  esperit  tant  admirable  hi  treballaren,  i  en  sa  for- 
mació contribuireu,  tres  nobilíssimes  influencies:  la  romana,  la 
catalana  i  la  dominicana. 

Sant  Gregori  VII,  el  gran  Hildebrant,  qui  rendí  la  supèrbia 
feudal  amb  sa  energia  apostòlica,  cuidà  amorosament  de  posar 
les  paus  entre'ls  dos  fills  de  Ramon  Berenguer  I  «per  amor  del 
seu  pare,  qui,  desde  que'm  conegué,  molt  sempre  m'estimà,  i  pel 
bé  d'aquella  gent  cristiana»,  com  diu  el  Pontífex  en  la  carta  al 
Bisbe  de  Girona  (1):  un  altre  papa,  també  iliustre,  Igno- 
cenci  III,  amb  més  fortuna  cuidà  de  l'infantesa  del  nostre  en 
Jaume.  Sabuts  són  els  estrets  vincles  qui  uniren  als  pares  del 
conqueridor  amb  l'Iglesia  romana.  En  Pere  el  Catòlic  fou  co- 
ronat rei,  a  Roma,  pel  Papa.  La  reina  Maria,  tant  estimada  per 
son  fill,  qui  l'anomena  santa,  va  a  passar  els  darrers  anys  de  la 
seva  trista  vida  prop  del  sepulcre  de  Sant  Pere,  i  en  son  testa- 
ment mana  i  disposa:  ///  Sanctissimus  Pater  Inocenciíis  Siim- 
miis  Pontífex  liberam  habeat  potestatem  miitandi,  addendi, 
minuendi  et  ordinandi  de  hoc  testamento ,  pro  suo  benepla- 
cito  voliintatis,  sub  ciijiis,  et  Ecclesiae  Romanae  protectio- 
nCy  defensione y  atqiie  tutela  praefatum  filium  meum...  di- 
mitto  (2).  I  el  papa  Ignocenci  cuidà  de  complir  tant  sagrada 


(1)  Apud  Aguirre,  t.  IV. 

(2)  ExAguirre,  t.  V. 

obligació  envers  el  tendre  i  orfe  rei,  qui  estava  en  poder  de 
Simón  de  Montfort,  son  contrari  polític,  i,  com  diu  la  crònica 
real,  envià  «tan  forts  cartes  e  tan  forts  missatgers  al  comte 
Simón,  que  el  hac  a  atorgar  quens  retrie  a  nostres  homenS'>.  El 
rei  fou  educat  pels  templaris  en  el  castell  de  Monçó  i  el  rego- 
neixement  i  l'amor  recíproca  entre  ell  i  la  vSeu  romana  durà 
tota  sa  vida.  El  successor  d'ígnocenci,  Honori  III,  publicà  una 
epístola  prenent  igualment  baix  sa  protecció  a  en  Jaume  i  el 
regne  d'Aragó  (1);  Gregori  IX  en  una  carta  a  l'infant  Alfons 
elogia'l  de  manera  que  diu  que  entre  tots  els  reis  i  prínceps 
cristians  el  distingeix  amb  especial  prerrogativa  d'amor  (2) 
i  fins  quan  els  Pontífex,  usant  de  la  severitat  apostòlica,  que 
no  disimula  el  pecat  ni  en  els  poderosos  del  món,  l'han  de  re- 
pendre  i  castigar  per  ses  flaqueses,  no  obstant,  manifesten 
l'íntim  afecte  que  li  porten  per  ses  qualitats  personals  i  els  ser- 
veis que  fa  a  l'Iglesia  (3).  L'agraiment  i  la  confiança  del  rei  en- 
vers riglesia  romana  són  evidents. 

En  la  crònica  real  dóna  bon  testimoni  de  l'amor  a  son  pro- 
tector Ignocenci  III,  amb  les  següents  paraules:  «Fo  el  meylor 
apostoli  que  de  la  sao  que  faem  aquest  libre  en  .C.  anys  pas- 
sats no  hac  tan  bo  apostoli  en  la  església  de  Roma:  cor  el  era 
bon  clergue  en  los  sabers  que  tanyen  a  apostoli  de  saber: 
e  hauia  sen  natural:  e  dels  sabers  del  mon  hauia  gran  partida.') 
En  l'anada  al  Concili  de  Lyó  manifesta  la  satisfacció  propria 
d'un  príncep  cristià  a  l'ésser  convidat  pel  Papa:  «e  plach  nos 
molt,  e  fom  ne  molt  alegre»  i  al  sortir  d'aquella  augustíssima 
solemnitat,  honrat  pel  Papa  i  pels  prelats,  exclama:  «Barons 
anar  nos  en  podem,  que  huy  es  honrada  tota  Espanya.»  I  com 
volent  pràcticament  demostrar  la  fe  en  la  potestat  del  qui  té, 
en  aquest  món,  les  claus  del  regne  del  cel  demana  per  confes- 
sar-se amb  el  Papa  abans  de  tornar-se'n  a  Catalunya:  «e  ell  fou 
ne  alegre  molt  e  pagat....,   e  dixem  li  nostres  peccats,  e  del  be 

que  hauiem  feit  daltra  part e  nons  do  altra  penitencia  sinó 

quens  guardassem  del  mal,  e  que  perseuerassem  en  be.  E  sobre 
aço  fermam  los  jenols  denant  ell,  e  ell  mes  nos  la  ma  sobre  la 

(1)  Apud  Aguirre,  ibíd. 

(2)  Apud  Raynaldi,  citat  per  Tourtoulon,  I,  pàg.  390. 

(3)  Breus  de  Climent  IV. 

testa,  e  donans  la  sua  benedicció  be  per  cinch  uegades,  e  besam 
li  la  ma,  e  presem  son  comiat.»  En  aquesta  visita  apostòlica 
succeí  un  incident,  que  amb  l'acostumada  naturalitat  refereix  el 
Rei,  que  prova  la  claredat,  la  resolució  i  l'amor  al  propri  dret 
d'aquells  homes  i  d'aquells  temps.  En  una  de  les  conferencies 
amb  el  Papa,  aquest  demanà  al  Rei  la  prestació  del  tribut 
que  son  pare  havia  ofert  a  l'Iglesia  romana.  El  caràcter  franc 
i  cavalleresc  d'en  Jaume  s'ofèn  d'aquesta  demanda  feta  en 
ocasió  en  que  ell  s'està  oferint  al  Papa  per  la  creuada,  i  quan 
tant  ha  treballat  per  l'Iglesia,  i  li  respon,  transcrivint  aquí  ses 
paraules:  «que  aquestes  menuderies  no  deuien  caber  entre  nos 
e  ell».  Un  cas  semblant  de  resistència  en  coses  de  l'ordre  ju- 
rídic humà  refereix  l'historia  de  Sant  Lluis,  rei  de  França,  amb 
lo  qual  se  demostra  que  la  fidelitat  i  amor  a  l'Iglesia  no  és  apo- 
cament d'ànim,  ni  demana  la  renuncia  de  la  defensa  del  propri 
dret,  de  lo  qual  l'Iglesia,  guardadora  de  tota  justícia,  no'n  queda 
ofesa,  puix  als  monarques  qui  tals  actes  practicaren  els  col•loca 
en  la  categoria  d'hèroe  cristià  a  l'un  i  de  Sant  exemplar  a 
l'altre.  La  major  prova  de  confiança  en  la  justicia  de  l'Iglesia  la 
donà  el  gran  Rei  en  son  segon  testament  otorgat  a  Barcelona 
l'any  1241,  en  el  qual  s'hi  troba  la  següent  clàusula  que  tra- 
duida  diu:  «Posem  la  nostra  ànima  baix  la  tutela  i  poder  del 
Senyor  Papa,  demanant-li  que  faci  observar  el  present  testa- 
ment, i  qUe  excomuniqui  als  qui  vagin  contra  d'ell,  i  que  mani 
a  l'arquebisbe  de  Tarragona  i  al  bisbe  de  Barcelona,  que  si  els 
fills  predits  o  altres  atentessin  de  contravenir  a  lo  que  en  ell 
està  disposat^  o  no  complisssin  lo  que  en  ell  se  prescriu,  que 
hagin  llicencia  d'excomunicar-los.»  Una  fe  insigne  és  el  motor 
de  tota  la  vida  pública  d'aquest  monarca,  guerrer  heroic  i  ama- 
ble com  Aquiles,  pastor  de  pobles  com  els  reis  homèrics,  i  creiem 
nosaltres  que  si  s'hagués  deslliurat  de  la  flaquesa  de  Salomó, 
i  d'alguns  actes  de  violència,  seria  exemplar  digne  d'un  perfet 
príncep  cristià.  El  desig  d'extendre  el  regne  de  Crist  té  part 
principalíssima  en  les  seves  conquestes;  durant  la  campanya  no 
oblida  les  seves  pràctiques  piadoses  (1);  plora  d'espiritual  unció 

(1)  Els  grans  esperits  manifesten  sempre  un  element  comú  en  els  temps 
i  circumstancies  més  diversos.  En  Jaume  feu  v^ot  a  Déu  abans  d'entrar  a  Va- 
loncia  de  consagrar-li  aquella  ciutat,  qual  fórmula  publica  en  sa  gran  col'lec- 

al  consagrar  al  Déu  verdader  els  temples  arrencats  als  serraïns; 
la  Verge  Maria  se'n  porta  Tafecte  més  poderós  de  son  cor;  el 
dever  qui  el  lliga  amb  els  seus  pobles  el  senyoreja  tota  la 
vida,  i  fins  a  l'hora  de  la  mort  mana  als  seus  fills  que  amin  a  les 
seves  ciutats,  amb  lo  qual  demostra  la  forta  influencia  rebuda 
del  Vicari  d'Aquell  qui  posà  per  fonament  de  l'autoritat,  la  ca- 
ritat perfecta  (1). 

En  Jaume  i  Catalunya  estan  units  amb  un  vincle  indisoluble. 
Catalunya  comunicà  al  Rei  son  esperit  franc,  democràtic,  ex- 
pansiu i  pràctic;  i,  en  cambi,  rebé  d'ell  el  complement  i  forma 
de  sa  constitució  política,  lliure  i  popular,  i  de  sa  vida  mer- 
cantil tant  profitosa.  Ell  concedí  fota  jurisdicció  als  cònsols  que 
la  ciutat  de  Barcelona  enviava  a  moltes  places  mercantils,  ell 
dictà  varies  constitucions  de  Dret  civil,  en  son  temps,  i  sens 
dubte  baix  sa  influencia,  al  menys  mediata,  ix  el  llibre  de  les 
Costums  de  mar,  més  tard  anomenat  Llibre  del  consiilat;  ell 
determina  la  forma  democràtica  que  regia  a  la  ciutat  de  Barce- 
lona amb  ses  disposicions  sobre'l  Consell  de  Cent,  i  en  la  cons- 
titució dictada  a  Vilafranca  (1218)  posa  el  fonament  a  la  repre- 
sentació nacional  de  Catalunya  (2).  En  bona  hora  es  trobaren 
Catalunya  i  en  Jaume.  Necessitava  aquest  gent,  no  sols  qui 
l'ajudés  en  ses  empreses  bèl'liques,  sinó  en  la  realització  de  son 
noble  intent  de  civilitzar  i  cristianitzar  importants  províncies; 
i  al  trobar-se  amb  una  nació  poblada  d'una  activa  raça,  qui  s'ex- 
tenía  amb  sa  important  marina  pels  mars  i  per  les  principals 
parts  del  món  cristià  i  no  cristià,  qui  tenia  una  notable  indús- 
tria, més  honrada  i  ben  organitzada  que  la  noblesa  dels  altres 
paíssos,  d'esperit  senzill  com  a  gent  menestrala  que  era,  i  d'una 


ció  el  cardenal  Aguirre;  el  cèlebre  explorador  Enric  Stanley,  en  el  volum 
intitulat  Àfrica  tenebrosa,  refereix  que,  trobant-se  en  sa  heroica  i  maravellosa 
expedició  en  una  situació  desesperant  i  esgarrifosa,  sens  poder  esperar  auxi- 
li dels  exèrcits  i  esquadres  dels  poderosos  d'Europa,  obligat  a  reconèixer  que 
sens  l'auxili  de  Déu  estava  perdut,  feu  vot  en  la  solitut  de  les  Selves  africanes 
de  confessar  a  Déu  davant  dels  homes. 

(1)  En  son  primer  codicil,  publicat  per  Tourtoulon,  s'hi  troba  la  següent 
clàusula,  dirigint-se  a  sos  fills:  «Rogamus  etiam  eosdem  et  mandamus  eis  ut 
diligant  suas  civitates...  Et  praeterea  si  suum  populum  dilexerint  Deus  dili- 
get  eos  amplius  et  ipsi  melius  facient  facta  sua.» 

(2)  \.  Las  Cortes  Catalnnas,  pels  senyors  Cordeu  i  Pella,  primera  part, 
cap.  I. 

formalitat,  intel'ligencia,  valor  i  moralitat,  com  qualsevulla 
estament  de  cavallers,  s'alià  estretament  amb  ella.  «Los  caste- 
llans son  de  gran  ufana  e  erguylloses»,  diu  el  nostre  Rei  en  sa 
Crònica  amb  aire  de  desdeny,  per  lo  qual  rès  té  d'estrany  que 
son  esperit  intel•ligent  s'enamorés  d'una  terra  amb  que  sens 
ufana,  ni  pretensions  de  cap  mena  veia  una  potencia  social  de 
primer  ordre.  Desde  molt  jove  es  troba  convidat  a  dinar  en 
casa  de  P.  Martel,  ciutadà  de  Barcelona  (1),  e  que  sabia  molt  de 
mar  perquè  era  comit  de  galees,  qui  li  donà  llargues  noticies  de 
les  Balears,  encenent-se  son  ànim  excel•lent,  en  la  casa  d'aquell 
ric  ciutadà,  en  desig  de  conquistar-les,  i  quan  després  en  Corts 
tracta  dels  medis  per  a  fer  l'expedició,  un  representant  de  les  ciu- 
tats, en  Berenguer  Girart,  de  Barcelona,  respon  dignament  a  sa 
proposició  començant  son  parlament  amb  aquestes  paraules  de 
cívica  i  cristiana  noblesa:  Nostre  Senyor  qui  es  senyor  de  nos  e 
de  noSy  expressió  del  dogma  fonamental  de  l'igualtat  catalana. 
Durant  son  llarg  regne  tingué  contrarietats  i  qüestions  amb 
l'aristocràcia  aragonesa,  com  és  de  tothom  sabut;  mes  amb  la 
democràtica  Catalunya  hi  hagué  una  lleial  amor  desde  que  en 
la  seva  infantesa,  al  sortir  de  les  mans  de  Simón  de  Montfort, 
fou  rebut  amb  alegria  pels  nobles  i  ciutadans  de  Catalunya,  i  en- 
tregaí  per  l'arquebisbe  de  Tarragona,  Aspàrrech,  son  parent, 
qui  el  portava  al  coll,  als  templaris,  per  a  que  l'eduquessin,  fins 
que,  estant  ja  en  el  ple  del  poder  i  de  la  glòria,  pronuncià  aquest 
elogi  de  Catalunya:  «que  es  lo  meylor  Regne  d'Espanya,  el  pus 
honrat,  el  pus  noble...  la  pus  honrada  terra  d'Espanya»,  i  per 
això,  sens  dubte,  al  fer-se  seves  Mallorca  i  Valencià,  les  feu,  en 
son  nou  sér,  a  imatge  i  semblança  de  Catalunya,  de  la  qual,  i 
d'en  Jaume  molt  propriament,  poden  dir-se  fills  aquells  dos  il•lus- 
tres reialmes.  Vidal  de  Canyelles,  bisbe  d'Osca,  català  i  ple 
de  l'esperit  jurídic  de  la  nostra  terra,  fou  el  jurisconsult  prefe- 
rit d'en  Jaume.  Per  son  ordre  intervingué  poderosament  en  la 
compilació  del  llibre  de  costums  de  Valencià;  i  respecte  d'Ara- 
gó fou,  segons  la  frase  de  Nicolàs  Antonio,  alter  Tribonianus; 
puix  rompent  el  cèrcol  de  ferro  de  la  vella  constitució  aragone- 


(1)    La  Crònica,  de  Marsili,  el  fa  ciutadà  de  Tarragona,  que  és  ont  el  con- 
vidà a  dinar. 

sa,  infondí  en  ella  la  sava  d'una  nova  vida,  servant  Tesperit  na- 
tural d'aquell  país. 

L'esperit  de  l'home  és  influit  i  fecondat  per  les  diferentes  cir- 
cumstancies en  que  viu;  totes  contribueixen  a  son  desenrotlla- 
ment, puix  sér  racional  i  usant  de  franc  voler,  l'enteniment  i  la 
voluntat  són  les  qui  donen  forma  definitiva  a  la  vida  de  l'indi- 
viduu  i  direcció  a  sa  acció  pràctica.  Les  facultats  de  l'enteni- 
ment i  de  la  voluntat  de  nostre  Rei  foren  educades  i  dirigides 
pels  Frares  Predicadors,  i  en  particular  pel  més  insigne  d'ells, 
Sant  Ramon  de  Penyafort.  <'E1  regne  d'Aragó,  en  les  Corts  de 
Lleida,  li  donà  per  mestre  i  confessor  a  Sant  Ramon,  perquè  en 
aquell  temps  no  elegien  els  Reis  d'Aragó  els  confessors  com  vo- 
lien, ni  a  son  gust,  sinó  per  elecció  i  voluntat  del  regne,  en  les 
Corts  se'ls  donava  confessor,  al  qual  anomenaven  Pare  de  con- 
ciencia.  I  no  tenia  el  Rei  llicencia  ni  poder  pera  fer-li  mercès, 
ni  bé  ni  mal,  i  la  causa  i  raó  d'això  era,  perquè  ni  Tesperança 
del  bé,  ni  el  temor  del  mal  fos  causa  que  no  exercités  bé  el  con- 
fessor son  ofici  amb  aquell  pit  cristià  i  amb  aquella  rectitut  amb 
que  devia  tractar-se»  (1).  Dits  frares  l'acompanyen  i  aconsellen 
en  ses  conquestes,  en  sa  obra  llegislativa,  i  molt  particularment  en 
ses  empreses  civilitzadores,  per  a  arribar  a  l'unitat  de  pensa- 
ment 0  sia  al  triomf  racional  de  la  veritat.  Que'l  pensament  d'en 
Jaume  presenta  el  caràcter  dominicà  és  evident.  Consisteix 
aquest  en  l'assimilació  i  identificació  entre  l'element  divi  i  l'hu- 
mà, és  l'humanització  de  lo  diví,  el  respecte  a  l'integritat  huma- 
na, la  compenetració  del  fet  contingent  i  variable  amb  Tidea 
sempre  permanent,  el  triomf  de  la  raó  sobre  totes  les  altres  fa- 
cultats i  potencies  de  l'home;  mes  no  triomf  despòtic,  sinó  di- 
rectiu, i  coneixent  la  solidaritat  entre  tots  els  homes  i  entre  tots 
els  sigles,  no  pretén  un  nou  ordre,  sinó  protegir  i  guardar  que 
no's  torci  l'etern  curs  natural  de  les  coses.  A  ningú  tant  bé  com 
a  aquest  criteri,  que  és  la  consolidació  del  que  perpetualment  ha 
regit  a  l'Iglesia,  pot  aplicar-se  aquell  dictat  de  conservador  i 
progressiu  que  avui  tant  s'estila,  ni  escaure-li  millor  l'epítet  de 
realista  que  està  de  moda,  ni  merèixer  tant  justament  el  títol 

(1)  Vida  de  Sant  Ramon...,  pel  Rnt.  P.  Fr.  Salvador  Pons...  mestre  en  Arts, 
doctor  i  catedràtic  en  Teologia  en  l'Universitat  de  Barcelona,  cap.  VI.  —  Es- 
tampada per  Xoel  Barcsson,  Barcelona,  any  159^. 

d'humà  (puix  mira  a  la  doble  naturalesa  de  l'home)  amb  que 
avui,  tot  sovint,  viciosament  s'engalanen  els  diferents  elements 
de  la  civilització.  El  criteri  dominicà,  simbolitzat  per  Sant  To- 
màs, qui  el  portà  a  l'últim  grau  de  perfecció  i  qui  l'aplicà  a  l'alta 
regió  racional  d'on  deriva  tot  l'ordre  de  les  coses  humanes,  té 
en  el  món  un  fi  etern  i  de  feconditat  inestroncable.  Per  a  res- 
tar-ne convençut  n'hi  ha  prou  amb  que's  miri  l'influencia  que,  re- 
vestint-se d'aquest  criteri  del  sigle  xiii,  ha  obtingut  el  papa 
Lleó  XIII,  en  totes  les  qüestions  que  en  son  sí  porta  la  civilitza- 
ció del  sigle  xix.  L'excel•lència  que  en  l'esfera  literària  es  rego- 
neix  a  la  difícil  facilitat ,  té  aquest  critqri  en  l'ordre  racional, 
directiu,  de  tota  la  màquina  humana;  és  la  reaparició  de  la  natu- 
ralesa en  sa  forma  armònica,  completada  perla  gràcia  de  Crist, 
expel•litstotselsconvencionalismes  i  vicis  que  entorpeixenl'obra 
del  Criador.  No  hi  ha  rès  que  encanti  tant  a  l'intel•ligència 
qui  els  contempla,  com  aquest  hèroe  tant  teològic  i  tant  humà,  i 
aquells  frares  casats  amb  la  fe,  segons  la  poètica  expressió  del 
Dant  Alighieri,  i  al  mateix  temps  tant  amics  del  discurs  racio- 
nal. L'insigne  Rei  sembla  una  reaparició  d'un  hèroe  homèric 
perfeccionat,  i  fins  quan  la  passió  l'exalta,  ses  imprecacions  tenen 
una  ingenuïtat  que  dissimula  el  desordre;  hacalar  pudent  {\), 
crida  amb  fúria  al  ballester  del  Comanador  d'Oropesa;  peca, 
mes  mai  es  fa  advocat  del  pecat,  sinó  que's  regoneix  pecador. 
Per  això  no  és  d'estranyar  que  mai  l'abandonessin  els  zelosos  i 
virtuosíssims  frares  de  Sant  Domingo,  i,  en  particular.  Sant  Ra- 
mon. Aquest  l'absol  dues  vegades  diferentes  de  les  censures 
amb  que  havia  incorregut   per  ses  violències  contra  Prelats 
de  riglesia,  i  dirigeix  sa  conciencia  sempre  lleial,  malgrat  ses 
flaqueses;  en  l'expedició  a  Mallorca  l'acompanyen  frares  predi- 
cadors, i,  segons  diu  la  crònica  real,  jamai  s'és  vist  en  el  món 
homes  com  els  nostres  tant  promptes  a  executar  les  ordres  de 
dits  religiosos;  abans  d'entrar  a  la  ciutat,   mentres  el  siti,  «me- 
tem  hi,  diu,  dos  frares  prehicadors  que  guardassen  les  cases  del 
Rey,  el  tresaur  e  deu  caualers  ab  els,  bons  e  sauis,  tals  que  aiu- 
dassen  ab  sos  escuders  a  guardar  e  a  vetlar  Lalmudayna»  (2). 

(1)  Mot  de  significació  deshonesta  quasi  equivalent  al  castellà  bellaco. 

(2)  Pàg.  137.  Fra  Miquel  de  Benazar,  moro  de  l'isla,  fou  un  dels  primers 
frares  del  convent  de  Palma,  i  exemplar  de  virtuts  religioses. 

13.  —  Obres  completes.  IV 

En  la  conquesta  de  Valencià  porta  també  frares  predicadors  (1), 
i  tothom  qui  hagi  llegit  la  crònica  real  se  recordarà  de  les  an- 
goixes del  Rei,  quan  estant  en  la  partida  del  Puig  li  digueren 
dits  frares  que  volien  anar-se'n;  en  l'expedició  a  Múrcia  porta  a 
Arnau  de  Segarra,  provincial  d'Espanya,  qui  fou  son  confessor, 
i  deia  confessió  amb  el  qual  feta  abans  d'entrar  en  la  ciutat,  el 
real  penitent  revela:  «que  a  nostre  Senyor  no  li  cuydauem  tenir 
altre  tort...  sinó  tan  solament  de  dona  Berenguera,  e  nos  hauiem 
en  cor  de  ésser  ab  ella  menys  de  peccat...»  Els  frares  predica- 
dors, qui  coneixien  els  estudis  jurídics  del  sigle  xiii,  puix  de  l'Uni- 
versitat de  Bolonya  sortiren  part  dels  companys  del  Fundador, 
el  qual  entre  aquells  estudiants  exercità  sa  missió  apostòlica, 
guanyant  a  cèlebres  mestres  d'aquella  que'l  seguiren,  degut,  sens 
dubte,  a  l'esperit  pràctic  i  a  l'esperit  verament  evangèlic  que'l 
distingia,  tingueren  la  ciència  d'aquell  renaixement,  mes  no  la 
moda  de  la  ciència.  La  moda  científica  és  tirànica,  i  sabut  és 
que  en  aquell  temps  el  dret  científic  intentà  predominar  sobre'i 
dret  consuetudinari  i  popular,  que  havia  nascut  espontàniament 
en  els  nous  pobles,  qui  en  el  sigle  xiii  se  trobaven  ja  en  l'edat 
viril.  Als  sigles,  quan  han  guanyat  certa  excel•lència,  lo  mateix 
que  als  individuus,  els  entra  la  vanitat  científica  i  el  desdeny 
per  lo  natural.  Són  prova  d'això,  en  aquell  temps  i  en  aquesta 
matèria  jurídica,  Frederic  II  d'Alemanya,  volent  trasladar  el 
dret  romà  tot  d'un  cop  a  son  imperi,  i  Alfons  X  de  Castella,  edi- 
ficant el  magnífic,  mes  gairebé  xorc  monument  de  Las  Siete 
partidas;  però'l  nostre  Rei,  qui  no  era  home  d'ufana  i  ergullós, 
com  diu  ell  dels  castellans,  ni  amic  de  fer  castells  en  l'aire,  per 
bonics  que  síen,  sent  la  necessitat  que  té  de  la  jurisprudència 
científica  un  poble  ja  format  i  amb  noves  necessitats;  mes  res- 
pectant la  naturalesa  jurídica  d'aquest,  pren  de  la  ciència  l'es- 
perit i  els  principis,  però  no  aplica  les  regles  concretes  qui  no 
s'avenen  amb  la  manera  d'ésser  del  país.  A  Catalunya  mana 

(1)  De  quant  útil  estimava  el  rei  l'establiment,  en  les  ciutats  conquistades, 
de  convents  de  Frares  predicadors,  són  testimoni  les  següents  paraules,  tretes 
del  privilegi  de  fundació  del  convent  de  Valencià,  immediatament  després  de 
la  conquesta.  «Non  solum  corpus  exponimus  ut  christiani  nominis  crescant  lilia 
in  partibus  paganorum,  verum  etiam  ut  novella  praedicatorum  ordinis  in  civi- 
tatibus  paganorum  per  nos  noviter  adquisitis  plantatio  floreat  pro  viribus 
laboramus.» 

que  les  causes  se  judiquin  en  els  tribunals  seculars,  no  per  les 
lleis  romanes,  gòtiques  o  canòniques,  sinó  pels  Usatges  i  les  cos- 
tums del  lloc,  i  si  això  no  basta,  per  la  raó  natural  i  la  doctrina 
dels  doctors  (1),  ample  horitzó  jurídic  qui  permetia  un  desen- 
rotllament legal  del  poble  en  conformitat  a  sa  manera  d'ésser. 
En  les  Corts  de  Saragossa,  al  clam  que  feien  els  nobles  aragone- 
sos de  portar  en  sa  casa  llegistes  i  decretalistes,  contesta  el  Rei: 
«Venen  nos  pleyts  de  moltes  maneres  e  diuerses  e  si  no  hagues- 
sem  en  nostra  cort  ab  quin  poguessem  deliurar,  seria  vergonya 
de  nos  e  de  nostra  cort,  e  car  nos  niïs  homens  lechs  no  sabrien 
en  les  escriptures  que  son  de  dret  pel  mon;  e  perço  quen  sen 
poguessem  ajudar  quan  mester  fos  los  hauiem  a  menar  ab  nos, 
e  per  les  senyories  nostres  que  no  eren  dun  fur  ne  dun  costum,  e 
per  aquesta  rao  los  menam  nos.  Mas  dixem  los  que  dixessen 
si  per  nenguna  altra  rao  los  jutjauem  nos  en  Aragó  sinó  per  fur 
d'Arago  mentre  que  bastas.y>  Aquestes  paraules  de  la  crònica 
real  enclouen  el  criteri  jurídic  d'en  Jaume,  lo  mateix  a  Aragó 
que  a  Catalunya,  pràctic  i  científic,  raonable  unió  de  l'element 
particular  i  del  general,  de  la  tradició  i  de  les  noves  necessitats, 
conseqüència  del  principi  assimilatiu  que  és  el  germen  i  forma 
substancial  de  l'escola  dominicana.  Perquè  és  indubtable,  puix 
ell  ho  diu  en  les  paraules  damunt  transcrites,  que  ni  el  Rei  ni  els 
homes  llecs  no  sabrien  què  respondre  en  els  conflictes  jurídics, 
i  que'ls  advocats  de  la  corona  eren  principalment  els  frares  pre- 
dicadors. En  el  convent  d'aquests  a  Saragossa  foren  pronuncia- 
des les  referides  paraules;  és  sabut  que  ells  foren  sempre  els 
consellers  que  per  tot  arreu  l'acompanyaven,  i  en  la  crònica 
real  tenim  una  demostració  d'això,  quan  estant  en  la  conquesta 
de  Múrcia,  al  fer  la  distribució  de  terres  se  queixaren  els  nobles 
de  que  hagués  donat  tanta  participació  en  elles  als  serraïns,  i  li 
promoveren  qüestions,  «e  ells  deyan  que  nou  podiem  fer.  E  nos 
faem  hi  uenir  frares  prehicadors  e  clergues,  e  prouam  los  per 
dret  que  aixi  era  con  nos  deyem»  (2). 

En  quant  a  l'influencia  dominicana  sobre  l'esperit  d'en  Jaume, 
en  lo  que  pertoca  a  sa  missió  social  i  civilitzadora,  creiem  que 


(1)  Llei  única,  Tít.  8,  Llib.  I. 

(2)  Pàg.  450. 

queda  ben  clarament  demostrada  per  lo  que  havem  dit  parlant  de 
Sant  Ramon  i  altres  dominics  en  l'article  anterior;  ara  solament 
devem  afegir-hi  que  volgué  encarnar  de  tal  manera  aquesta  or- 
dre en  la  societat  catalana,  que  en  1257  donà  un  privilegi  de 
refugi  (1),  concedint  aquest  dret  no  solament  a  les  iglesies  i  con- 
vents, sinó  també  als  frares  predicadors,  fins  al  punt  que'l  qui 
s'acostés  a  algú  d'ells  no  podia  ésser  pres,  ni  tocar-se-li  rès  que 
portés  a  sobre.  La  que  pels  Papes  ha  sigut  condecorada  amb  el 
títol  di  ordre  de  la  veritat  devia  quedar  identificada  amb  el  gran 
i  franc  monarca  qui  resplandeix  de  veracitat  i  qui  consigna  en  la 
crònica  real  les  següents  paraules,  pronunciades  al  perdonar  a 
un  criminal  qui  diu  la  veritat:  «ab  veritat  troba  hom  mercè  ab 
Deu  e  ab  los  senyors  terrenals»  (2);  ella  donà  forma  a  l'admira- 
ble esperit  de  nostre  Rei,  i  si  no  bastés  lo  que  fins  aquí  havem 
dit,  és  argument  que  conclou  en  favor  de  nostra  opinió  la  se- 
güent sentencia  del  llibre  de  la  Saviesa,  que  li  és  generalment 
atribuit,  on  se  nota  l'independència  d'esperit  i  l'estima  del  valor 
racional  de  l'home,  junt  amb  una  fe  profundíssima,  que  és  el  dis- 
tintiu de  l'escola  tomística.  Pregunta  per  què,  havent-hi  en  la 
teologia  tota  veritat,  vol  saber  les  sentencies  dels  filosops,  i 
respon  que  «tota  veritat  qui  ques  vulla  la  diga  del  Esperit  Sant 
la  ha,  segons  que  diu  un  sant  home:  verum  a  quociimcjiie  dica- 
tiir  a  Spiritu  Sancto  est»  (3).  Aquesta  igualtat  de  drets  entre 
l'ordre  natural  i  el  sobrenatural,  perquè  ambdós  provenen  d'un 
mateix  Autor  i  l'un  suposa  i  necessita  de  l'altre;  el  còm  ha  d'ésser 
tractada  la  raó  per  a  conduir-la  a  la  fe;  el  diferent  procedir  res- 
pecte dels  heretges  i  dels  jueus  i  serraïns  per  a  arribar  a  l'unitat 
de  pensament;  les  controvèrsies  amb  els  rabins,  tot  això  que 
havem  vist  practicar-se  en  l'obra  social  i  cristiana  d'en  Jaume, 
és  l'aplicació  de  l'incomparable  doctrina  tomística  a  la  realitat  de 
la  vida.  I  fins  en  lo  que  pertany  a  l'obra  política,  a  la  governació 
del  poble,  al  règim  de  llibertat  i  de  participació  dels  ciutadans 
en  la  direcció  de  la  cosa  pública  a  quel  gran  Rei  donà  forma  de- 
finitiva, no  feu  més  que  realitzar  l'ideal  de  bon  govern  ensenyat 


(1)    Apud  Diago. 

<2)    Pàg.  464. 

(3)    Apud  Tourtoulon. 

pel  nostre  angèlic  Mestre  quan  diu  (1)  que'l  millor  regiment  d'un 
poble,  parlant  en  abstracte,  és  aquell  en  que  tots  tenen  alguna 
participació  directa  o  indirecta  en  el  poder,  de  manera  que  po- 
dem exactament  concloure  afirmant  que  l'acció  política,  social  i 
llegislativa  d'en  Jaume  I  el  Conqueridor ,  és  la  realització  i 
pràctica,  en  l'ordre  públic,  de  la  doctrina  i  del  criteri  que  for- 
mulà d'una  manera  insuperable  l'excels  Doctor  qui  ja  en  vida 
fou  anomenat  llum  del  món.  Ademés,  tant  el  respecte  al  país, 
com  l'alt  criteri  que  posseía  per  a  discernir  el  dret  humà,  consi- 
derant-lo com  el  desenrotllament  d'una  planta  no  exòtica,  sinó 
indígena,  qui  naix  i  es  nodreix  de  la  substància  de  la  terra,  han 
fet  del  rei  en  Jaume  un  exemplar  de  monarques  regionalistes, 
donant-ne  il•lustre  testimoni  l'historiador  Lafuente  quan,  trac- 
tant d'ell,  escriu  que  Catalunya,  Aragó  i  Valencià  eren  com  tres 
germanes  qui  vivien  sots  una  mateixa  corona,  constituint  com 
tres  estats  anseàtics,  regits  per  lleis  i  institucions  particulars; 
de  manera  que's  pot  afirmar  que'l  nostre  Rei  fou  una  encarnació 
hermosíssima  de  l'esperit  de  l'Escola  i  de  l'esperit  de  la  Mitjana 
Edat,  tocant-li  de  dret  un  lloc  en  la  galeria  dels  homes  provi- 
dencials a  qui  Déu  destina  pel  bé  i  exemple  dels  altres  homes,  i 
són  com  pedres  miliars  en  el  curs  terrenal  del  nostre  llinatge. 


(1)  l,2,q.  105.  — «Circa  bonam  ordinationem  principum  in  aliqua  civitate 
vel  gente,  duo  sunt  attendenda:  quòrum  unum  est  ut  omnes  aliquam  partem 
habeant  in  principatu;  per  hoc  enim  conservatur  pax  populi,  et  omnes  talem 
ordinationem  amant  et  custodiunt...  Talis  vero  est  omnis  politia  bene  conmixta 
ex  regno,  inquantum  unus  praeest,  ex  aristocratia,  inquantum  multi  principan- 
tur  secundum  virtutem,  et  ex  democratia,  id  est  potestate  populi,  inquantum 
ex  popularibus  possunt  eligi  principes,  et  ad  populum  pertinet  electio  prin- 
cipum.» 


capítol  II 


El  Beat  Ramon  Lull 


Importància  de  la  personalitat  i  de  la  doctrina  del  Beat  Ramon  Lull.  —  Com- 
pendiosa  explicació  de  sa  vida  i  conversió.  —  Gènesi  mística  de  sa  doctrina, 
la  qual  determina  sos  caràcters  propris.  —  Apreciació  d'ella  fundada  en  sos 
resultats  pràctics. 


II 


Proprietat  amb  que  se  li  pot  aplicar  el  títol  de  Doctor  Romàntic. —  Explica- 
cions sobre'l  títol  de  Doctor  Il•luminat.  —  Opinió  del  P.  Vàzquez.  —  Doctri- 
na del  Beat  Ramon  sobre  la  demostració  de  la  fe.  Paraules  del  cardenal 
Belarmino.  —  Breu  examen  d'alguns  llibres  lulians  en  els  quals  se  tracta  de 
la  demostració  i  de  la  propagació  de  la  ie.  —  Dinlogas  fldei  et  Intellectus, 
llibre  Súper  psalmum  Quicumque,  llibre  Miranüarum  demonsirationum, 
llibre  de  Quinqué  sapientibus.  —  Interessant  sospita  que  tenia  l'Autor  de  sí 
mateix. 


III 


I 


La  ciència  luliana,  excepció  i  confirmació  de  la  norma  que  presenta  el  pensa- 
ment català,  —  Sistema  lulià  i  sa  crítica:  Novum  Organurn,  doctrina  exotè- 
rica  i  esotèrica. —Admirable  esperit  d'observació.  —  Comunitat  d'alguns 
dels  seus  principis  amb  la  moderna  escola  escociana. —  Antinòmies  expli- 
cades pel  caràcter  d'il•luminat  de  l'Autor.  —  El  Beat  Lull  alquimista,  químic 
o  naturalista:  és  sa  més  sòlida  glòria  científica:  els  llibres  Chaos  i  De  secre- 
iis  naturae  o  De  Quinta  essència. 


La  Tradició  Catalana    199 


IV 


El  gran  Llibre  de  ConfempJació.  —  Exemplar  d'aquesta  biblioteca  università- 
ria. —  Importància  de  l'obra,  tant  per  la  llengua  com  per  la  matèria:  deuria 
ésser  el  centre  de  la  nostra  resurrecció  literària. —  Fragments  notabi- 
líssims. 


V 

Mística  luliana.  —  Caràcter  peculiar  d'ella. —  Fragments  del  llibre  Dialoga- 
cions  i  Càntics  d'amor  entre  PAmic  i  l'Amat. 


VI 


Poesia  luliana.  —  Novela  científica.  —Utilitat  de  la  poesia  luliana  per  l'estudi 
del  pensament.  —  El  pecat  d' Adam.  —  Els  cent  noms  de  Déu:  poesia  científica. 
—  El  Desconort.  Es  la  més  interessant  de  ses  poesies.  Germanor  de  senti- 
ment que  té  amb  algunes  de  modernes;  divergència  amb  lo  que  domina  en 
la  Divina  Commedia  i  causa  d'això.  —  Primors  psicològics  de  la  Medecina  de 
Pecat.  —  El  Concili:  esplèndida  manifestació  de  l'esperit  de  fe,  de  llibertat 
i  de  popularitat  de  la  nostra  gent  en  aquella  època,  i  de  l'importància  que 
tenia  en  el  moviment  general  civilitzador. 


VII 


Descendència  luliana  a  Catalunya. —  Les  dues  principals  florescencies  del 
lulisme  són  a  la  fi  del  sigle  xv  i  principis  del  xvi,  i  en  el  sigle  xviii.  — Ten- 
dència naturalista  i  tendència  psicològica:  alguns  representants  de  la  pri- 
mera. —  Ramon  Sabunde. 

Fonts  principals  d'aquest  capítol:  Els  llibres  del  Beat  Ramon  Lull  con- 
tinguts en  la  magnífica  edició  d'Ibo  Salzinger  (Maguncia,  1721),  en  els  volums 
que  posseeix  aquesta  biblioteca  universitària.  Llibre  de  la  Contemplació  de  Déu 
totpoderós  i  de  la  Creació  del  món,  còdex  manuscrit  existent  en  la  mateixa  bi- 
blioteca. Blanquerna,  edició  valenciana.  El  llibre  De  secretis  naturae  seu  de 
Quinta  essència  {Colònia,  1568).  El  volum  de  les  obres  poètiques  publicades 
pel  senyor  Rosselló.  Les  Vindiciae  Lullianae,  del  P.  Pasqual,  cisterciense 
(Avinyó,  1778).  Liber  apologeticus  artis  magnae  B.  Raymundi  Lulli...  Verbo  Dei 
incarnato  dicato  per  Triplicem  Lullianam  Academiam  mayoricensem  magunti- 
nam  et  Salmaticensem,  pel  P.  Fornes  (Salamanca,  1746).  El  discurs  del  senyor 
Luanco  sobre'l  Beat  Ramon  Lull  considerat  com  alquimista.  —Liber  creatura- 
rum  seu  Theologia  naluralis  (de  Ramon  Sabunde,  Argentinae,  1496).  Raemundi 
Sebundii,  de  natura  l•iominis  Dialog.  (Lugduni,  1368). 

ENTRE  tots  els  pensadors  catalans  sobresurt  per  sa  gegan- 
tesca estatura  el  Beat  Ramon  Lull.  Home  de  qualitats  ex- 
traordinàries, de  temperament  de  ferro  i  de  cor  tendríssim, 
intel•ligència  de  llum  enlluernadora  i  d'espessíssimes  tenebres, 
tractat  pels  uns  de  visionari  i  heretge  i  pels  altres  d'iliuminat 
doctor,  de  ciència  sols  comparable  a  la  de  Salomó.  Sos  escrits 
són  comparables  amb  sa  vida.  Tantost  va  escriure  de  tots  els 
rams  que  estudia  l'humana  intel•ligència;  va  seguir  tot  el  món 
civilitzat;  fou  filosop,  teòleg,  jurista,  naturalista,  poeta  i  gran 
místic;  disputà  amb  cristians,  jueus,  mahometans  i  pagans.  S'alçà 
contfa  la  ciència  existent;  pretengué  donar  demostració  de  la  fe; 
volgué  capgirar  el  món  social,  i  es  cregué  amb  prou  forces  per  a 
fer  l'humà  llinatge  súbdit  obedient  de  nostre  Déu  i  Redemptor 
Jesús.  I  no  fou  superb,  sinó  humil,  i  no  aborría,  sinó  que  amava, 
ni  mai  es  rebel•là  contra  l'Autoritat,  sinó  que  sempre  professà 
completa  obediència  a  la  Santa  Mare  Iglesia,  qui  constituïa  l'ob- 
jecte  dels  seus  ardentíssims  i  desenfrenats  amors.  La  seva  voca- 
ció de  filosop  se  desenrotlla  no  a  l'impuls  de  l'estudi,  sinó  que, 
esclata  com  un  volcà;  l'amor  i  el  seguiment  de  la  Veritat  no  se- 
gueixen en  ell  les  vies  ordinàries  dels  altres  pensadors,  sinó  que 
encès  son  cor  repentinament  i  en  virtut  d'una  acció  sobrenatu- 
ral, cerca  la  Veritat,  resplandent  de  celestial  hermosura,  corrent 
com  un  orat,  pels  carrers  i  places  de  la  ciutat  de  la  ciència,  i 
trobant-la  esquifida,  lletja,  insuficient,  indigna  de  son  Rei,  som- 
nia un  plan  vastíssim  per  a  edificar-la  d'una  manera  mai  pen- 
sada. 

Fou,  el  gloriós  Lull,  galant  cavaller  de  l'hermosa  illa  de  Ma- 
llorca, fill  de  pares  catalans,  de  noble  llinatge,  trovador  insigne, 
senescal  deia  casa  del  Rei,  casat  i  emmainadat;  mes  cec  esclau 
de  la  bellesa  de  les  dones.  Rompent  el  jou  del  matrimoni,  perse- 

guia,  fatiio  amorCy  diu  la  bellíssima  biografia  contemporània  de 
Lull,  a  una  noble  dóna  anomenada  Leonor;  estava  una  nit  asse- 
gut a  l'espona  del  llit  per  a  dictar  o  escriure  una  cançó  a  la  dita 
dama,  quan  girant  el  cap  a  la  dreta  s'adonà  d'una  visió  de  Je- 
sucrist  crucificat.  Això  el  contrarià  i  mortificà,  i  deixant  els 
versos  se  ficà  al  llit,  sens  pensar  en  rès  més,  i  s'adormí.  Al  cap 
de  vuit  dies  altra  volta  a  la  nit  volgué  escriure  la  cançó  a  la 
seva  dama  i  la  visió  li  tornà  a  sortir;  per  tercera  i  quarta  vegada 
li  esdevingué  la  mateixa  cosa,  i  a  la  quarta  se'n  capficà  molt. 
Tornà  una  quinta  vegada  en  iguals  circumstancies  a  sortir-li  la 
visió,  i  aleshores  Lull  ja  no  pogué  dormir  en  tota  la  nit;  cone- 
gué sa  vida  pecaminosa,  es  resolgué  a  seguir  a  Jesucrist  i  se 
sentí  inflamat  d'una  immensa  amor  sobrenatural.  No  és  aquest 
el  lloc  d'escriure  sa  interessantíssima  historia,  son  naixement 
en  1232,  sa  joventut  lleugera,  sa  conversió  admirable,  sa  peni- 
tencia en  el  mont  de  Randa,  on  cregué,  en  un  incendi  d'imagi- 
nació, que  divinament  se  li  havia  revelat  l'Art  que  devia  servir 
per  a  portar  tots  els  homes  a  l'Unitat  catòlica,  el  manament  diví 
d'escriure  un  llibre  praestantem  et  meliorem  de  miindOy  i  suc- 
cessivament altres  llibres,  cada  cop  millors;  sos  dubtes  sobre 
aquest  pensament  que  li  esdevingué  de  sobte  i  la  confiança  en 
realitzar-lo,  essent  així  que  nec  materiam  nec  modiim  videret 
componendi  aliquem  libriim;  sos  pelegrinatges  de  penitencia  i 
de  devoció  i  sa  total  consagració  a  la  vida  contemplativa,  fins 
al  punt  de  que  sa  muller  Blanca  hagué  d'acudir  al  magistrat  de- 
manant curador  qui  cuidés  dels  béns  d'ell  i  de  sos  fills,  puix 
Ramon  vivia  enterament  donat  a  la  contemplació;  ses  admira- 
bles missions  en  terra  de  moros,  ses  entrevistes  amb  savis,  reis 
i  pontífex,  son  paper  en  el  Concili  de  Viena,  son  magisteri  en 
l'Universitat  de  París,  en  Nàpols  i  entre'ls  mahometans,  sos 
projectes  de  conquesta  de  Terra  Santa,  de  la  reunió  a  Roma  de 
totes  les  iglesies  separades,  la  fundació  de  col•legis  de  llengües, 
l'unificació  de  les  ordres  militars  i  son  admirable  martiri.  Totes 
aquestes  qüestions  les  tracta,  i  amb  sana  crítica  depura  els  fets 
i  la  part  natural  i  sobrenatural  d'ells,  el  P.  Pasqual,  cistercien- 
se,  en  les  Vindiciae  Lnllianae;  nosaltres  pel  nostre  objecte  ne 
tenim  prou  amb  consignar  la  llevor  d'aquesta  filosofia  luliana, 
el  foc  motor  d'aquella  gran  intel•ligència,  i  el  caràcter  individual 

de  la  persona,  coneixements  que  són  essencialíssims  per  a  judi- 
car de  l'il•luminat  doctor  i  declarar-nos  el  caràcter  de  sa  doc- 
trina. 

Essent  la  mística  amor  a  la  Veritat  eterna  el  motor  del  pen- 
sament lulià,  no  dèu  estranyar-nos  el  caràcter  de  la  doctrina,  ni 
certes  antinòmies  que  en  ella  es  reparen.  El  místic  no  té  mestre, 
ni  té  mida;  és  un  explorador  d'espais  desconeguts,  son  coneixe- 
ment és  experimental,  no  científic,  essencialment  individual, 
corresponent  a  les  seves  facultats;  i  així  com  de  molts  viatjants 
qui  passen  per  un  mateix  país  cada  hu  ne  reb  una  impressió  di- 
ferenta  i  en  dóna  descripcions  diverses,  de  la  mateixa  manera  en 
el  regne  de  la  Veritat,  l'exploració  feta  en  les  místiques  eleva- 
cions de  l'intel•ligència  humana  no  és  el  camí  segur,  no  és  el 
mètode  establert  per  l'instrucció  dels  homes;  i,  no  obstant, 
riglesia  ens  recomana  als  doctors  místics  i  ens  retrau  sos  pensa- 
ments esplèndids,  com  també  aprofitem  la  llum  intel•lectual  dels 
poetes,  sens  que,  emperò,  els  prenguem  per  mestres  de  la  cièn- 
cia. Perquè  l'activitat  intel•lectual  del  Beat  Ramon  Lull  era  mo- 
guda per  l'amor,  se  distingí  per  una  feconditat  extraordinària, 
puix  la  feconditat  naix  de  l'amor;  escrigué  a  cents  llibres  en  les 
llengües  catalana,  llatina  i  aràbiga;  mes  amava  molt  escriure  en 
sa  llengua  materna,  perquè,  diu  el  P.  Pasqual,  li  era  més  fàcil, 
i  ademés  afegeix:  «perquè  aleshores  era  boi  universal,  essent 
mare  no  sols  d'Espanya  i  de  França,  sinó  d'Italia,  com  ha  mani- 
festat n'Antòn  Bastero  i  Lledó  en  el  llibre  La  Crusca  Proven- 
çaky  publicat  a  Roma  en  l'any  1724». 

Era,  doncs,  fecondíssim  i  amant  de  vulgaritzar,  i  el  moviment 
doctrinal  no'l  volia  reduit  a  la  classe  dels  lletrats,  sinó  que,  por- 
tat d'una  espècie  de  democràcia  literària,  el  volia  fer  fàcil,  po- 
sar-lo a  mà  de  tothom  i  escampar-lo  per  tot  el  món.  La  gènesis 
mística  de  la  doctrina  luliana,  ens  dóna  també  raó  de  son  regust 
d'il•luminada,  no  sols  quan  tracta  de  les  grans  qüestions  teològi- 
ques, sinó  fins  en  la  resolució  dels  problemes  químics,  lo  qual 
sens  dubte  li  valgué  la  contradicció  de  molts.  L'aferrament  a  sa 
manera  de  pensar,  puix  el  creia  inspirat  directament  per  Déu, 
arribà  a  l'heroisme,  com  ho  prova  el  següent  cas:  Després  de  la 
seva  conversió  i  quan  ja  tenia  en  el  pensament  son  Art  gene- 
ral, assistí  un  dia  de  Pentecostes  als  oficis  en  l'iglesia  dels  Fra- 

res  Predicadors;  en  un  transport  d'esperit  al  cantar-se  el  Vení 
Creator,  dèbil  com  estava,  tingué  un  desmai  i  fou  portat  a  Ten- 
fermería  del  Convent,  on  li  esdevingué  la  visió  d'una  estrella 
bellíssima,  i  contemplant-la  oi  eixir  d'ella  una  veu  qui  li  deia:  En 
aquesta  ordre  te  salvaràs.  Se'n  tornà  a  casa  seva  molt  afligit, 
puix  tenia  indicis  de  que  en  l'ordre  de  Predicadors  no  li  seria 
fàcil  poder  seguir  sa  doctrina  i  propagar  son  art,  mentres  que 
ho  podria  fer  en  l'ordre  de  Framenors.  Aquesta  lluita  interior 
arribà  al  paroxisme,  i  en  la  fervor  d'ella  li  sortí  altre  cop  la  be- 
llissima  estrella  i  oi  la  veu,  encara  mes  tremenda:  Solament  en 
l'ordre  de  Predicadors  te  podràs  salvar.  jOh,  cosa  admirable! 
diu  l'ingenua  historia  ja  citada,  preferí  el  sant  home  la  pèrdua  de 
la  seva  ànima  a  deixar  aquell  art  que  se  li  havia  revelat  que  ser- 
viria per  la  salvació  dels  altres.  Com  Abraham,  afegeix,  tingué 
esperança  contra  esperança,  fins  que  després  d'haver  rebut  el 
Viàtic,  conegué  l'iliusió,  i  cóm  podia  seguir  als  Framenors.  Pro- 
jecta una  gran  llum  sobre'l  nostre  filosop  aquesta  contradicció 
dels  dominicans,  i  aquesta  simpatia  dels  franciscans  envers  la 
doctrina  luliana.  Fou  sempre  l'ordre  de  Sant  Domingo  una  alta 
escola  de  la  ciència  de  la  fe,  la  noble  tradició  de  l'aliança  i  cojn 
penetració  de  la  revelació  cristiana  i  del  racional  coneixement, 
pràctica,  moderada,  de  franca  i  clarissima  ensenyança,  i  resol- 
vent  les  qüestions  per  la  llei  i  la  raó.  L'ordre  de  Sant  Francesc 
és  una  escola  seràfica,  la  mistica  amor  a  Jesucrist  és  sa  raó  d'és- 
ser, viu  més  en  el  cel  que  en  la  terra  i  despreciadora  de  la  te- 
rrenal substància  s'eleva  a  Déu,  més  a  la  manera  angèlica  que 
no  pas  a  la  manera  humana.  L'Alighieri  caracteritzà  perfecta- 
ment ambdues  ordres  germanes,  fent  a  Sant  Tomàs  com  el  Verb 
de  la  dels  Predicadors,  i  a  Sant  Bonaventura  de  la  dels  Frame- 
nors. Les  altes,  mes  desinvoltes,  expansions  del  Beat  Lull  troba- 
ven un  lloc  més  propici  entre'ls  deixebles  de  Sant  Francesc,  i 
sos  colossals  projectes  havien  d'ésser  més  ben  rebuts  per  ells 
que  no  pas  pels  fills  de  Sant  Domingo;  ja  als  principis,  al  comen- 
çament de  sa  perpetua  odissea,  en  Barcelona,  consultà  amb  Sant 
Ramon  de  Penyafort,  i  el  discret  confessor  li  aconsellà  que  s'en- 
tornés  a  casa  seva,  com  en  realitat  ho  feu. 

Aquest  sentit  mistic  i  la  sobrenatural  contemplació  fan  de 
rhome  un  vident  abans  que  un  raonador,  i  desperten  en  ell  la 

set  inextingible  de  l'evidencia;  no's  contenta  de  beure  a  glops 
l'aigua  de  la  veritat^  sinó  que's  vol  abeurar  en  la  mateixa  font. 
éNo  podria  aquesta  idea  explicar-nos  la  furor  demostrativa  del 
Beat  Lull?  Les  resplandors  de  l'imaginació,  el  plaent  exercici 
dels  sentiments,  la  conciencia  reposada  i  satisfeta,  Tamorosíssi- 
ma  fermesa  i  l'alt  relleu  amb  que'ls  principis  de  la  fe  estan  es- 
culpits en  l'ànima  del  contemplatiu,  produeixen  en  son  esperit 
una  convicció  tant  íntima,  un  coneixement  tant  intens  que  arriba 
a  confondre^s  amb  l'evidencia,  creient-se  el  subjecte  qui  ateny 
aquelles  sublims  veritats  conduit  per  la  raó,  i  confonent  la  ràpi- 
da volada  de  son  esperit  amb  el  fadigós,  però  segur  caminar 
del  discurs  racional.  Així  s'explica  que'l  Beat  Ramon  cerqués 
l'evidencia  en  els  més  alts  i  inefables  misteris  de  la  revelació 
cristiana,  i  sa  pretensió  continua  de  voler  demostrar  fins  els  més 
amagats  secrets  de  la  vida  íntima  de  la  Divina  Substància;  aquest 
és,  sens  dubte,  el  fonament  de  que,  deixant  per  insuficients  els 
antics  procediments  racionals  quia  et  propter  quod,  o  sia  per 
causa  i  per  efecte,  presentés  als  homes  com  el  gran  camí  de  la 
veritat,  lo  mateix  in  divinis  que  in  Immanis,  per  medi  del  pro- 
cediment per  aequiparantiam,  és  a  dir,  l'equació,  que  aplica 
indiferentment  a  tots  els  ordres  del  coneixement  humà. 

També  la  nota  mística  dominant  en  la  doctrina  i  en  la  vida 
de  Ramon  Lull  dóna  la  clau  de  la  falta  de  sentit  pràctic,  que's 
troba  en  sos  colossals  projectes,  i  en  les  concepcions  maravello- 
ses  del  gloriós  terciari  de  Nostre  Pare  Sant  Francesc.  Ja  la  gent 
contemporània  el  notaven  de  fantàstic,  i  és  curiosíssim,  com  a 
noticia  del  concepte  que  d'ell  tenien  sos  contemporanis  i  fins 
com  a  document  de  les  costums  de  l'època,  Topúscol  que  escri- 
gué, intitulat  Phantasticus  vel  disputatio  Pefri  et  Raymundi. 
Anava  el  nostre  hèroe  cap  al  concili  de  Viena,  del  qual  n'espe- 
rava molt  de  bé  i  l'aprovació  de  sos  projectes,  quan  en  el  camí  es 
junta  amb  un  clergue  qui  també  feia  la  mateixa  via.  El  clergue 
ja'l  coneixia  de  nom  i  l'excità  a  explicar  sos  projectes,  lo  qual 
ell  feu  amb  la  fervor  acostumada,  dient  que  consistien  principal- 
ment en  la  fundació  de  coliegis  permanents  de  llengües  per  a  la 
conversió  de  tot  el  món,  en  unificar  les  ordres  militars  per  a  que 
si  els  infidels  no  volguessin  abraçar  la  Veritat,  un  cop  deguda- 
ment els  fos  proposada,  poguessin  ésser  espugnats,  i  ademés 

per  a  subjugar  la  Terra  Santa,  i,  per  últim,  en  l'extirpació  dels 
Averroístes  qui  aleshores  dominaven,  sobretot  en  l'Universitat 
de  París.  El  clergue,  qui  es  veu  que  era  un  bon  vivant,  pesca- 
dor de  prebendes  i  amant  d'acomodar  nebots  en  alts  llocs,  a  l'oir 
els  generosos  propòsits  de  Lull  risiim  profudit  vehementer , 
i  li  diu  credebam  te,  Rafmiinde,  phantasticum  esse,  modo 
vero...  esse phantasíicissimiim.  En  Ramon  se  sent  mortificat 
de  tal  apreciació,  que  molts  altres  cops  li  havia  sonat  per  les 
orelles,  i  tot  explicant-li  son  maravellós  desprendiment  i  obres 
heroiques  per  la  conversió  dels  infidels,  li  demostra  còm  no  és 
fantàstic,  sinó  home  qui  procura  la  difusió  del  regne  de  Jesu- 
crist,  sens  altre  mòbil  que'l  de  l'exaltació  de  la  glòria  divina. 

L*experiencia  demostra  còm  la  doctrina  i  els  plans  del  Beat 
Ramon  no  encaixaren  amb  la  pràctica  de  la  vida,  ni  amb  la  rea- 
litat de  les  coses.  Pocs  homes  han  tingut  com  ell  tants  entusias- 
tes deixebles,  ni  tants  acèrrims  opugnadors;  poderosos  reis  de- 
fensaren sa  doctrina,  famoses  càtedres  universitàries  i  fins 
acadèmies  lulianes  la  propagaren,  savis  religiosos,  principal- 
ment de  l'ordre  de  Sant  Francesc,  la  vindicaren  i  en  feren  l'apo- 
logia; és  un  escriptor  qui,  quan  un  hom  s'hi  ha  franquejat,  és 
encisador,  fent  exclamar  amb  aquelles  paraules  d'en  Salzinger, 
l'extranger  més  benemèrit  de  la  nostra  literatura,  illam  sacram 
barbariem  omni  nedaré  dulcioremly  posseeix  una  verdadera 
seducció  que  fa  verossímil  l'opinió  d'aquell  son  feréstec  contra- 
ri de  qui  conten  les  velles  histories  que,  quan  l'Universitat  de 
Lleida,  deixant  d'ésser  tomista  per  breu  temps  se  feu  luliana, 
deia  que  això  era  per  art  d'encantament.  Mes  l'entusiasme, 
l'encís  i  la  llum  fulgurant  de  la  doctrina,  i  la  magnitut,  genero- 
sitat i  bellesa  dels  projectes  no  són  qualitats  suficients  per  a  fer 
encarnar  i  assimilar  el  pensament  d'un  home  amb  la  societat; 
serà  tal  volta  el  Beat  Ramon  el  farell  de  Catalunya,  mes  no  és 
el  representant  i  tipo  de  la  nostra  raça  essencialment  pràctica, 
reposada  i  amant  de  seguir  les  vies  racionals,  d'inquirir  la  raó 
de  les  coses,  mes  sens  deixar-se  atraure  per  la  seducció  de  la 
novedat  i  de  l'originalitat.  El  sistema  lulià,  al  menys  son  art  ge- 
neral, no  és  assimilable,  és  una  flor  rara  en  el  jardí  de  la  cièn- 
cia i  que  no  arriba  a  granar,  no  ha  passat  al  cabal  científic,  i  el 
mateix  Autor  ja's  queixava  de  que  no  li  comprenien: 

Car  nuyl  hom  no  la  sab  bé  segons  mon  albir. 

Sos  deixebles  responien  als  impugnadors  dient-los  que  no  en- 
tenien la  doctrina  luliana;  el  doctíssim  Salzinger,  el  més  fer- 
vorós dels  deixebles,  diu  que  ell  sols  l'entengué  al  cap  de  molts 
anys  d'estudi,  i  el  subtilíssim  Vazquez,  honor  de  la  teologia  es- 
panyola i,  d'altra  part,  zelós  testim.oni  del  bon  esperit  i  de  la  san- 
tedat del  Beat  Lull,  afirma  que'ls  deixebles  d'aquest  mai  li  han 
pogut  aclarir  tal  sistema  valent-se  de  soles  raons,  per  lo  qual  ell 
judica  que'ls  lulians  troben  la  cosa  evidenta,  perquè  l'amor  que 
professen  a  la  doctrina  fa  que  gustin  tant  de  les  aparents  de- 
mostracions, ///  videre  eas  sibi  videaniíir.  Respecte  del  projec- 
te d'establir  el  col•legi  de  llengües  de  Miramar,  no  fou  ta'mpoc 
més  sortós  el  venerable  màrtir  mallorquí,  puix  si  bé  arribà  a 
existir,  desaparegué  al  cap  de  poquíssims  an^^s,  puix  que,  fun- 
dat en  1276,  en  1295  endreçava  als  qui  havien  dissipat  tant  útil 
institut,  aquesta  imprecació,  en  el  Desconort: 

e  conciencia  n'age,  qui  ho  ha  afoüat. 

En  cambi,  els  estudis  de  llengües,  establerts  per  Sant  Ramon 
de  Penyafort  ja  anteriorment,  produireu  un  ric  esplet  de  frares 
catalans  eruditissims  en  la  ciència  i  literatura  dels  hebreus  i  àra- 
bes.  Es  el  Doctor  Il•luminat  excepció  i  confirmació  en  l'historia 
del  pensament  català.  Li  falta  la  moderació,  el  sentit  pràctic,  la 
feliç  germanor  entre  l'element  absolut  i  el  contingent,  el  saber 
trobar  a  voltes  les  juntures  de  lo  divi  amb  lo  humà;  mes,  d'altra 
banda,  posseeix  l'amor  a  l'exercici  racional  fins  a  la  concupis- 
cència, l'esperit  escorcollador  en  el  camp  de  l'esperit  i  en  el  de 
la  matèria,  la  delectació  d'observar  i  l'afició  popular,  volent  fer 
arribar  a  tothom  la  noble  unció  de  la  Veritat  en  l'ordre  natural 
i  en  el  sobrenatural. 

Sers,  emperò,  tant  extraordinaris  no  passen  en  và  pel  món; 
desperten  l'adormida  activitat,  escampen  en  el  llibre  de  la  cièn- 
cia nous  mots  resplandents  de  veritat,  susciten  deixebles,  la  co- 
munió de  tots  els  amadors  de  la  veritat  se  sent  fortament  somo- 
guda  a  son  impuls,  i  l'enteniment  dels  qui  la  formen  reb  tant  fort 
estimul  que  no  sossega.  Aixi  és  indubtable  que  l'acció  del  Beat 

Ramon  Lull  en  el  moviment  general  de  la  civilització  i  del  pen- 
sament en  Europa  és  una  de  les  empentes  qui  més  l'han  agitada, 
com  ho  prova  l'idealització  popular  literària  del  personatge  con- 
vertit per  la  tradició  de  les  generacions  en  un  sér  prodigiós, 
capaç  d'obrar  totes  les  transformacions  imaginables.  Mes,  fins 
prescindint  d'aquest  idealisme,  cíquí  pot  dubtar  de  que  en  els 
temps  de  la  ciència  escolàstica  ell  fou  un  dels  més  poderosos 
fautors  de  la  corrent  observadora  en  les  ciències  naturals  i  fins 
espirituals?  Son  nom  fou  estel  resplandent  qui  guià  a  nombrosos 
i  il•lustres  naturalistes  a  l'investigació  dels  secrets  naturals,  i 
sobretot  a  la  pràctica  de  l'anàlisi  i  síntesi  químiques,  ses  ense- 
nyances i  exemples  excitaren  en  l'apologètica  catòlica  a  dife- 
rents doctors,  qui  del  coneixement  de  les  criatures  i  de  l'ordre 
natural  s'elevaren  al  coneixement  del  Criador  i  dels  misteris  de 
l'ordre  sobrenatural,  i  fins  en  la  reformació  de  les  coses  ecle- 
siàstiques obtingué  profitosos  resultats.  Es  clar  que  no  con- 
seguí  el  restabliment  de  col•legis  on  s'ensenyés  son  Art  de- 
mostratiu i  les  llengües  dels  infidels;  mes,  segons  el  parer  de 
l'il•lustradíssim  P.  Pasqual,  cisterciense,  a  l'influencia  del  ben- 
aventurat Lull  en  el  concili  de  Viena,  se  degué  la  publicació 
d'una  de  les  Clementines,  en  la  qual  sacro  aprobante  concilio, 
el  Papa  manà  l'ensenyança  de  llengües  per  l'evangelització  dels 
pobles,  en  les  Universitats  de  París,  Oxford,  Bolonia  i  Sala- 
manca (1),  i  ordenà,  ademés,  la  traducció  a  dites  llengües  de  lli- 
bres a  propòsit  per  a  la  propagació  de  la  fe;  la  mateixa  unió  de 
les  ordres  militars  fou  intentada  per  Climent  V  i  algun  succes- 
sor seu,  i  en  quant  a  la  llegislació  sobre  beneficis,  hàbits  ecle- 
siàstics, etc,  observa  el  referit  Pasqual  que  aquell  Concili,  en 
el  qual  tant  intervingué  el  Beat  Lull,  i  els  Papes,  que  després 
vingueren  s'atemperaren  a  les  peticions  de  Lull,  fetes  a  aquelki 
venerable  assamblea,  i  que  explícitament  consten  en  diversos 
de  sos  escrits,  i  en  especial  en  el  llibre  Plianfasticus,  del  Beat 
Ramon.  L'Iglesia  el  regoneix,  en  sa  sagrada  litúrgia,  com  a 
propagador  i  propugnador  insigne  de  la  fe  catòlica,  venera  son 


(1)  El  frare  dominicà  alemany  Fr.  Enric  Denifle,  en  la  monumental  obra 
Les  universUats  en  VEdat  Mitjana  fins  al  1400,  diu  que  desde  aquella  decisió  del 
Concili  de  Viena  es  troba  sovint  en  els  Documents  universitaris  anomenat  el 
Masaister  linguarum. 

heroic  martiri  i  li  ha  concedit  l'honor  dels  altars;  en  l'historia 
del  pensament  humà  representa  una  de  les  més  fortes  escome- 
ses per  atènyer  la  veritat,  i  la  pàtria  catalana  té  en  ell  el  pen- 
sador, sinó  més  sòlid,  més  original,  atrevit  i  fecond,  essent  de 
plànyer,  com  ja  se'n  planyia  amargament  en  la  centúria  passada 
el  dit  P.  Pasqual,  que  més  conegut  i  estudiat  sia  pels  estranys 
que  no  pas  pels  propris  (1). 

Al  nostre  Il•luminat  Doctor  potser  li  escauria  perfectament 
el  títol  de  Doctor  Romàntic,  i  això  per  moltes  raons.  La  llengua 
romanç  fou  l'instrument  predilecte  de  que  se  servia  en  l'expo- 
sició de  son  pensament,  enriquint-la  en  gran  manera,  sobre- 
tot en  vocables  pertanyents  a  la  filosofia  i  teologia,  com  més 
enllà  se'n  podrà  convèncer  el  lector,  i  fent-la  medi  adequat,  pas- 
tant-la de  tal  mariera  que  fos  capaç  d'expressar  dignament  els 
més  amagats  fets  de  la  conciencia  racional  i  els  conceptes  més 
alts  referents  a  la  Divina  Substància.  Com  els  moderns  romàn- 
tics en  l'ordre  literari,  ell,  en  l'ordre  filosòfic  i  racional,  menys- 
preà els  antics  motllos  i  procediments,  proclamà  la  llibertat  i 
proposà  a  son  art  per  a  que  amb  poc  temps  poguem  sortir  de 
la  servitüt  de  les  llargues  i  confuses  ciències  (2);  en  son  en- 
tusiasme cristià  queda  molt  debilitada  l'autoritat  dels  eterns 
hèroes  de  la  ciència  eixits  de  l'antiga  Grècia,  i  aixi  veiem  en  el 
Desconort,  com  contrariant  l'Ermità  son  Art  per  ésser  del  tot 
contrari  als  sistemes  racionals  dels  clàssics  filosops,  Ramon: 


...  felló  fo, 
Quant  ve  que  l'Ermità  tenia  opinió 
Que'ls  antics  filosops  en  los  quals  fe  no  fo, 
Sian  estats  començ  de  tot  ço  qui  és  bo. 


(1)  Diuen  els  graves  i  crítics  Bolandos,  parlant  del  Beat  Ramon  LuU:  *In 
tanta  sanctorum  multitudine>  qualem  acta  nostra  exhibent,  vix  quemquam  re- 
peries,  cujus  res  gestas  tam  multi,  tam  varii  scriptores  illustrandas  susce- 
perint.» 

(2)  «...ut  modico  tempore  e  servitute  longarum  et  confusarum  scientiarum 
egredi  valeamus».  (Ars  universalis.) 

El  P.  Pasqual  vol  que'l  nostre  Il-luminat  Doctor  tingués  eru- 
dició filosòfica,  i  alega  tres  o  quatre  entre  filosops  i  Pares  de 
riglesia  citats  en  sos  escrits;  mes  nosaltres  l'impressió  que  n'ha- 
vem rebut  en  nostres  lectures,  certament  insuficients,  atesa  la 
magnitut  de  l'home,  és  de  que  en  el  Beat  Ramon  l'erudició  filo- 
sòfica era  escassa;  és  un  filosop  espontani  qui  no  s'és  assegut 
mai  en  els  bancs  de  l'escola,  ni  s'ha  cremat  les  pestanyes  llegint; 
la  comunió  d'esperit  amb  els  altres  filosops  o  fou  intuitiva  o  re- 
buda en  la  corrent  de  la  general  il•lustració;  potser  més  que 
ningú,  imitant  al  famós  rei,  podria  dir:  La  filosofia  só  Jo.  Fou 
un  pensador  atalaiat  en  sí  mateix,  no  s'atura  en  el  pensament 
dels  altres,  el  moviment  de  son  esperit  argüeix  una  falta  de  dis- 
ciplina científica,  i  no  mostra  ésser  un  home  qui  ha  posat  son 
cap  sots  el  jou  de  la  ciència;  si  fins  de  la  fe,  per  la  qual  genero- 
sament donà  la  sang,  recorda  amb  delectació  que  és  (segons  en- 
senya també  la  Santa  Mare  Iglesia)  forma  passatgera  de  l'ente- 
niment humà,  i  jou  qui  serà  romput  en  el  regne  de  la  glòria!...  (1) 
J  també  li  escau  el  títol  de  Doctor  Romàntic  perquè  ningú  com 
ell  ha  volgut  la  popularització  de  la  ciència,  vol  traure-la  de  sa 
categoria  aristocràtica,  vol  casar-la  amb  el  poble,  propagar-la  a 
tots  els  estaments,  i  com  diu  en  son  llibre  Del  Gentil  i  dels  ires 
savis,  escrit  en  aràbic,  se  proposa  trametre  la  seva  Ciència, 
comprensiva  de  tota  ciència  i  de  tot  art,  tant  als  llecs  i  senzills 
com  als  sobtils  i  instruïts,  amb  poques  paraules  i  planeres  (2). 

No  li  volem  negar,  emperò,  el  títol  de  Doctor  Il•luminat  amb 
que  la  fervor  dels  seus  antics  deixebles  el  distingí;  mes  que  tal 
volta  és  un  corroborant  del  nostre  concepte  que  acabem  d'ex- 
pressar. Perquè  ^què  és  un  romàntic  sinó  un  il•luminat,  un  home 
qui  no's  guia  per  regles,  sinó  per  sa  propria  llum?  No  participem 

(1)  Ens  apar  que  aquest  concepte  del  Beat  Ramon  Lull  és  el  que  ja  d'ell 
tenien  els  contemporanis,  així  en  el  famós  atestat  que  li  feu  el  Canceller  de 
l'Universitat  de  París  en  l'any  1311  (publicat  pel  P.  Pasqual,  Vindicioe,  pàgi- 
na 291,  t.  I),  se  li  regoneix  zclum  fcrvidum,  et  intcntionis  rectitudinem  pro  fldeí 
christianae  promotione;  mes  se  li  permet  l'ensenyança,  no  perquè  fos  argentum 
€t  aurum,  sinó  perquè  pugui  instar  Paupcrculae  in  sacrum  Gazofilacium,aliquid 
mittere  de  suae  substantiae  nuditatc.  Ademés,  l'opinió  mai  l'ha  tingut  per  un 
filosop  com  els  altres,  sinó  com  a  un  home  d'una  doctrina  d'origen  prodigiós. 

(2)  «Cum  tamen  dessiderem  bonum  commune,  et  disponam  hunc  librum 
scribere  tam  laicis  et  rudibus,  quam  subtilibus  et  provectis,  idcirco  in  principio 
breviter  et  planis  vocabulis  proponam  banc  scientiam.» 

14.  —  Obres  completes.  IV 

nosaltres  de  l'opinió  del  P.  Pasqual,  qui  creia  que  l'art  demos- 
tratiu li  havia  sigut  revelat;  el  no  haver  reeixit  aital  sistema, 
l'obscuritat  invencible  de  la  teoria  del  mateix,  l'experiència  de 
tots  els  sants  qui  han  tingut  amb  la  Divinitat  comunicacions  més 
íntimes  i  maravelloses,  els  mateixos  principis  de  Flglesia  qui 
ensenya  que  tota  la  revelació  de  la  Veritat  fou  feta  per  Jesu- 
crist,  i  que  dubtes  i  qüestions  n'hi  haurà  fins  a  la  fi  del  món,  no 
permeten  donar  un  origen  sobrenatural  i  diví  a  l'Art  i  a  la  Cièn- 
cia de  Lull,  qui  volia  encloure  dins  de  poques  fórmules  el  con- 
tingut de  les  ciències  divines  i  humanes,  atènyer  lo  que  la  cièn- 
cia mai  ha  pogut  atènyer,  i  ésser  la  clau  única  amb  la  qual  podia 
evidenciar-se  i  demostrar-se  tof,  tant  lo  contingent  com  lo  ne- 
cessari. El  famós  teòleg  P.  Vazquez,  de  la  Companyia  de  Jesús, 
fa  sobre  l'esperit  del  Beat  Ramon  la  següent  declaració,  a  nos- 
tre parer  molt  justificada  i  sòlida:  Spiritiim  Dei  in  multis  Ray- 
mundum  habuisse  qiiod  singiilariter  indicant  scripta  ejus  de 
1  hilosophia  Amoris,  de  Amico  et  Amato,  et  magna rum  Con- 
templationum,  aliaque  multa...  potuit  tamen  in  aliquibus  non 
ex  Dei  Spiritu,  sed  ex  proprio  cerebro  aliqua  depromere, 
quae  licet  Catholica  essent  et  vera  durius  tamen,  quam  par 
eraty  ab  eo  dicerentur  et  explicarentur  (1). 

Son  encaparrament  sobre  la  demostrabilitat  de  la  fe  fou  gran, 
sa  idea  dominant,  i  com  el  punt  on  convergien  tots  els  seus  es- 
forços racionals  i  fins  la  major  part  de  sos  escrits;  cosa  que  sens 
dubte  en  part  naixia  de  l'oposició  que  feia  a  la  malèfica  influen- 
cia dels  Averroistes,  qui  suposaven  que  la  fe  no  podia  ésser  con- 
firmada per  'es  proves  de  raó,  doctrina  que,  com  és  sabut,  acabà  J 
en  l'absurde  d'admetre  que  una  cosa  pot  ser  vera  en  religió  i 
falsa  en  filosofia  (2).  Es  cert  que  de  la  confrontació  de  totes  les 
obres  lulianes,  que  sempre  somet  a  l'autoritat  de  l'Iglesia,  resulta 
evidentment  que  lo  que  ell  entenia  per  demostració  era,  o  bé 
l'exposició  de  la  congruència  de  lo  sobrenatural  amb  lo  natural, 
o  lo  que  en  teologia  molt  científicament  s'anomena,  no  demos- 
tració de  la  fe,  sinó  dels  motius  de  credibilitat  d'ella,  i  així  en  el 
llibre  Magnarum  Demonstrationum  hi  ha  el  capítol  XIV:  De 

(1)  Disp.  133,  cap.  4. 

(2)  V.  Supplicaíio  Sacrae   Theologiae  Professoribus  et  Baccalaurcis  Siudií 
Parisiensis. 

demonstratíone  miraculosa,  en  el  qual  afirma  que  miraciila 
sant  demonsirationes  necessariae  intelleciui;  mes  la  cruesa 
d'expressió  en  les  obres  lulianes  és  tremenda,  i  el  desenfrè  de 
l'apetit  demostratiu  arriba  a  l'últim  terme,  lo  qual  sens  dubte 
feu  dir  al  venerable  i  sapientíssim  cardenal  Belarmino,  d'altra 
banda  molt  devot  del  nostre  Doctor,  que  considerava  sa  doctrina 
peculiar  sterilis  et  periculosa  (1). 

Es  indubtable  que  a  \si  forma  de  la  doctrina  luliana  pot  apli- 
car-se-li aquell  discret  principi  de  Sant  Tomàs:  Ej:  verbis  inor- 
dinate  prolatis  incurritiir  haeresis,  essent  així  que  Lull  fou 
un  verdader  atleta  de  la  fe,  i  que  tenia  son  enteniment  del  tot 
sotmès  a  l'autoritat  de  l'Iglesia.  En  el  Dialo^iis  Fidel  et  Intel- 
lectus  explica  que  anaven  de  camí  l'Enteniment  i  sa  germana  la 
Fe.  L•Enteniment  conta  que  un  rei  sarraí  molt  entès  en  la  filo- 
sofia disputà  amb  un  cristià,  el  qual  li  provà  que  la  llei  mahome- 
tana era  falsa.  Aleshores  el  rei  digué  a  son  interlocutor  que  li 
demostrés  per  necessarla^s  ratlones  la  Fe  cristiana;  i  com  li 
contestés  que  la  Fe  no  podia  demostrar-se  per  necessarlas  ra- 
tlones, li  diu  el  rei:  Tu  valde  male  feclstl,  qula  eram  sarace- 
nuSy  sed  nunc  sum  nec  saracenus  nec  chrlstlanus.  Amb  mo- 
tiu d'aquest  cas,  l'Enteniment  i  la  Fe  sostenen  un  diàleg,  en  el 
qual  aquell  diu  a  aquesta  que'ls  infidels  iríen  ad  te  per  me,  et 
ad  me  per  te,  tamen  medlante  Divina  Gratia.  Alega  el  text 
d'Isaíes,  nlsl  credlderltls  non  Intelllgetls;  i  com  la  Fe  provés 
l'incompetència  i  desproporció  de  l'Enteniment  per  a  compendre 
el  gran  misteri  de  la  Trinitat  divina,  aquest  diu  que  és  possible, 
mediant  la  llum  de  la  gràcia.  Mes  el  benaventurat  Doctor  aquí 
s'oblida  de  que  la  llum  de  la  gràcia  és  cert  que  fortifica  l'enteni- 
ment, mes  no  cambia  sont  ritme  discursiu,  la  màquina  intel•lec- 
tual és  la  mateixa,  per  lo  qual  ses  operacions  seran  més  assegu- 
rades, però  no  se  li  afegeix  una  nova  facultat  racional .  Continuant 
la  discussió,  diu  l'Enteniment  a  la  Fe:  Venlamus  ad  experlen- 
tlam,  i  aleshores  fa  admirables  consideracions  sobre'ls  misteris 
més  elevats  de  la  revelació  cristiana,  la  Trinitat,  l'Encarnació, 
la  resurrecció  dels  morts,  etc;  en  particular  sobre  VOpus  In- 
trlnsecum,  com  ell  diu,  de  la  Divina  Substància,  o  sia  en  la 

(1)    Apud  Pasqual,  Viniliciae  hilianac. 

Vida  del  Sér  Diví,  especula  altíssimament;  mes  és  indubtable 
que  aquestes  especulacions  no  les  hauria  fetes  pas  sens  la  reve- 
lació cristiana. 

Son  aparent  racionalisme  pot  ésser  més  infantil  que  altra 
cosa,  més  fill  de  son  caràcter  d'il'luminat  que  de  pretensió  filo- 
sòfica; se  manifesta  també,  i  és  digne  d'ésser  conegut,  en  el 
llibre  titulat  Siiper  psalmum  quicumque ,  o  sia  llibre  del  Tartre 
i  del  Cristià.  Es  l'argument,  que  un  tartre  habitant  en  un  lloc 
que  tocava  a  la  ratlla  del  país  dels  sarraïns,  sortí  de  sa  terra 
cercant  qui  li  ensenyés  una  Llei  de  salvació.  Troba  primer  de 
tot  a  un  jueu,  el  qual  l'instrueix  en  la  Llei  mosaica;  el  tartre  li 
demana  que  li  demostri  la  seva  fe  per  necessarias  rationes, 
perquè  li  diu:  «Deixar  una  creencia  per  una  altra  és  inconve- 
nient, però  és  molt  convenient  deixar  la  creencia  per  la  cièn- 
cia» (1).  No's  satisfà  del  jueu  i  se'n  va  a  trobar  a  un  savi  sarraí, 
el  qual  li  conta  la  beatitut  sensual  de  la  secta  mahometana.  Li 
fa  fàstig,  i  se'n  va  a  consultar  amb  un  ermità  cristià,  qui  li  diu 
que  per  son  objecte  és  necessari  cercar  a  un  savi,  i  acompa- 
nyant-lo al  savi  ermità  Blanquerna,  aquest  demostra  (a  la  ma- 
nera luliana)tots  els  articles  continguts  en  el  símbol  que  comença 
Qincumqiie.  El  tartre  queda  convençut  i  il•luminat,  reb  la  fe 
cristiana,  i  agenollant-se  fa  una  magnífica  i  tendríssima  oració. 
L'home  desenganyat  de  l'afeminada  vida  mundana,  l'esperit  sec, 
com  terra  sens  aigua,  qui  apeteix  dolorosament  i  vivament  la 
Veritat  i  no  la  troba,  és  l'idea  viventa  en  l'imaginació  de  Lull; 
i  aquest  estat  psicològic  se  li  feia  tant  trist,  com  en  realitat  ho 
és,  a  ell  tant  espiritualista,  qui  es  considera  investit  providen- 
cialment de  la  missió  de  satisfer  dit  apetit  de  veritat,  a  tots 
aquells  qui  no  posseeixen  l'il•lustració  de  Crist:  «Jo  que  nova- 
ment he  sigut  fet  procurador  de  l'apetit  dels  infidels»  (2). 

Són  aquestes  paraules  del  llibre  Mirandarum  demonstra- 
tionürriy  del  qual  Salzinger  declara  que  en  sa  tercera  part  tingué 
que  reconstituir-lo  de  dos  còdices  menjats  de  les  arnes  et  qui- 
dem  lingua  Lemovicina.  Es  gairebé  tot  ell  una  eloqüent  apolo- 
gia de  l'enteniment  humà,  mes  amb  aquella  forma  especial  tant 

(1)  *Nam  est  inconveniens  dimittere  unam  credulitatem  propter  alteram, 
sed  dimittere  credere  propter  scire  est  valde  conveniens.> 

(2)  «Ego  qui  noviter  sum  factus  Procurator  appetitus  infidelium.» 

crua,  que  moltes  vegades  si  un  no  sabia  qui  era  l'autor,  pensaria 
que  estava  llegint  un  racionalista  arrebatat.  Creiem,  no  obstant, 
que  en  aquest  temps  d'apocament  racional  és  una  joia  per  a  de- 
lectar el  cor  del  qui  ama  els  furs  de  l'humana  intel•ligència.  Déu 
ha  exaltat  sobre  totes  les  espècies,  diu  el  Doctor  Il•luminat,  a 
l'humana,  per  raó  de  l'enteniment,  el  qual  en  l'altra  vida,  dei- 
xada la  fe,  trobarà  son  complement,  puix  de  lo  contrari,  si  així 
no  era,  afegeix  amb  gran  profunditat,  se  mouria  sens  encontrar- 
lo  mai,  restant  de  consegüent  sens  atènyer  son  fi.  Se  troba  en 
aquest  llibre  una  verdadera  concupiscència  especulativa  o  de 
contemplació:  el  goig  de  l'exercici  intel•lectual  sobre'ls  atri- 
buts divins  i  els  conceptes  metafisics  brollen  d'aquesta  gran  in- 
tel•ligència qui  es  despertà  tant  maravellosament  a  la  vida  ra- 
cional; és  cert  que  Sant  Tomàs  diu  en  sis  o  vuit  ratlles  lo  que  ell 
explica  en  vint  capitols;  mes  sempre  delecta  veure  aquell  movi- 
ment d'esperit.  La  relació  de  lo  condicionat  alo  incondicioiiat  la 
va  contemplant  en  tots  els  aspectes  imaginables;  de  la  contem- 
plació, per  exemple,  de  la  servitut  s'enlaira  a  la  visió  del  soberà 
domini,  i  és  sempre  la  fi  de  totes  ses  contemplacions  l'adoració 
de  lo  incondicionat.  Mes  ^a  quants  errors  no  poden  donar  lloc 
aquelles  desinvoltes  paraules,  escrites  en  el  llibre  de  que  trac- 
tem: «Ha  volgut  el  Suprem  Bé  que'ls  homes  qui  no  tenen  subtil 
enteniment...  poguessin  usar  de  la  Fe,  i  els  homes  subtils...  po- 
guessin entendre  els  articles»  (1).  Bé  es  cert,  no  obstant,  que 
en  aquest  mateix  tractat  afirma  que  l'home  més  fàcilment  entén, 
en  aquest  món,  que'l  tot  és  més  que  la  seva  part  i  el  blanc  con- 
trari al  negre,  que  no  pas  els  articles  (2). 

El  fi  pràctic  que's  proposava  el  nostre  Doctor  i  que  l'empe- 
nyia a  la  predicació  de  son  racionalisme  ben  intencionat  i  de 
l'Art  demostratiu,  queda  evident  en  el  llibre  titulat  de  Quinqué 
SapientibüSy  el  qual  dins  de  l'utopia  conté  una  previsió  admira- 
ble. Preocupava  al  mestre  Ramon  en  gran  manera  l'unitat  de 
tots  els  homes  en  l'Iglesia  per  Crist  instituida,  i  creia  que  per  a 
obtenir-la,  era  medi  convenient  l'unitat  de  la  ciència,  il•lusió 

(1)  «Supremum  Bonum  voluit,  quod  homines,  qui  non  habent  subtilem  intel- 
lectum...  possent  uti  fide,  et  homines  subtiles...  possint  intelligere  articulos.» 

(2)  «Facilius  inteUigit  in  isto  mundo  quod  totum  sit  plus  quam  sua  pars, 
et  quod  àlbum  sit  contrarium  nigro,  quam  articulos.» 


214    Torras  y  Bages 

filosòfica  en  primer  lloc,  i  després  novedat  perillosa  en  l'ordre 
religiós,  ja  que  per  la  propagació  de  la  fe  Crist  instituí  altres 
medis,  i  de  des  els  apòstols  ençà  amb  ells  s'ha  fet  la  difusió  del 
regne  de  Crist.  Volia  tornar  al  gremi  de  l'Iglesia  als  cismàtics, 
convertir  els  mahometans  i  evangelitzar  els  tartres,  que  no  tenen 
encara  Llei,  abans  no'ls  surti  un  llegislador,  com  Mahoma  per 
exemple,  o  bé'ls  jueus,  o  els  sarraïns  no'ls  atreguin  a  la  seva 
Llei.  Li  feia  paor  la  multitut  dels  tartres,  coneixia  que  era  una 
raça  qui  s'anava  organitzant  en  poble,  i  fins  temia  pels  cristians, 
qui  eren  pocs  en  proporció  d'aquella  gentada  (1).  Altre  cop  vol 
demostrar  els  dogrries  cristians  per  necessarias  raiiones;  i  di- 
rigint-se al  papa  Celestí  V  i  als  Cardenals,  els  demana  la  realit- 
zació de  l'unitat  catòlica  de  l'humà  llinatge,  i  els  proposa  el 
nombrament  de  dos  cardenals,  un  destinat  a  fomentar  la  part 
científica  i  religiosa,  la  qual  deuria  ensenyar-se  en  omnia  lin- 
guagia  mundi.  Aquest  fóra,  usant  ses  paraules,  el  thesaurum 
5/;/>////í?/e;  l'altre- cardenal  tindria  a  son  càrrec  e\  fhe sa i/rum 
corporale:  és  a  dir,  la  part  militar  per  a  espugnar  als  infidels: 
això  és,  la  realització  de  l'antic  projecte  d'unificar  totes  les  or- 
dres de  cavalleria  qui  facerent  missiones  guerris. 

Dins  de  son  entusiasme  religiós  i  de  la  rectitut  de  ses  inten- 
cions, sempre  admirablement  desinteressades  i  dirigides  a  un  fi 
sobrenatural,  se  veu  que  algun  cop  el  venerable  home  es  conei- 
xia la  flaca.  Parla  molt  llargament  en  aquest  llibre  de  sos  pro- 
jectes i  de  ses  demostracions,  secundum  aliquem  novum  mo- 
duniy  quem  Deus  mihi  dedity  alega  moltes  proves,  que'ls  teò- 
legs anomenen  de  congruència,  mes  escriu,  tant,  oportune, 
importune,  sobre  aquest  assumpte  que'l  tenia  preocupat,  que 
conclou  amb  les  següents  paraules,  en  les  quals  creiem  que'l 
lector  veurà  una  comprovació  de  l'ingenuitat  de  Lull  i  del 
caràcter  deliciosament  infantil  qui  distingeix  a  aquest  filosop, 
espècie  de  gegant  primitiu  nascut  del  bull  de  passions  porten- 
toses enceses  pels  raigs  del  diví  sol  de  justícia  Crist  Jesús: 


(1)  EI  temor  profètic  que  amb  vivíssimes  paraules  expressa  en  aquest 
llibre  ril-luminat  Doctor,  sobre  la  destrucció  de  la  civilització  cristiana  pels 
tartres,  convertits  a  una  llei  falsa,  podem  dir  que  quedà  confirmat  amb  les  ho- 
rrendes  invasions  dels  otomans,  qui  posaren  en  perill  tota  TEuropa,  i  s'ense- 
nyoriren  de  les  terres  de  més  antiga  i  florida  civilització  d'aquesta  part  del  món. 

«Tem  parlar  massa,  i  si  pari  massa,  suplic  i  demàn  venia,  per 
a  q'ie  se'm  perdoni»  (1). 

çíQuè'n  trauríem  ara  de  carregar  el  cap  del  lector  amb  altres 
noticies  dels  llibres  lulians  referents  a  la  filosofia  i  a  la  teologia? 
Són  gairebé  innombrables,  en  ells  l'home  pacient  podrà  espi- 
golar  quelcom  de  bo,  veurà  sempre  en  ses  pàgines  la  gegan- 
tesca silueta  d'atrevits  pensaments,  unes  internes  afeccions 
sols  comparables  a  les  ones  del  mar,  uns  projectes  que  sols  pot 
engendrar  l'immensitat  de  l'amor  sobrenatural  i  els  quals  ell 
amb  gran  frisança  vol  posar  desseguit  en  execució,  essent  així 
que  encara  que  hermosos,  i  alguns  verdaders,  són  somnis  que'I 
món  pecador  mai  veurà  realitzats;  mes  aquest  utopista  no  era 
com  els  qui  avui  dia  s'estilen:  a  la  visió  imaginaria  vol  dar-li 
•existència  real,  i  per  a  atènyer  tal  fi,  ell  mateix  noblement 
s'hi  sacrifica.  El  doctissim  Menéndez  y  Pelayo  amb  molta  pro- 
prietat  el  califica  d'artista,  i  sa  vida  d'epopeia,  i  és  tant  aixi  el 
nostre  gloriós  màrtir  que  fins  per  a  ensenyar  les  Regles  intro- 
ductòries o  la  pràctica  de  l'Art  demostratiu,  cosa  més  aixuta 
que  un  suro,  se  val  de  la  forma  mètrica,  començant  amb  una 
entrada  de  gran  majestat;  versos  que  per  confusió  de  la  nostra 
gent  havem  de  dir  que  sols  se  poden  llegir,  que  nosaltres  sapi- 
guem, en  català,  en  una  edició  extrangera,  en  la  maguntina  de 
l'il "lustre  Salzinger  qui  els  traslada  al  llati  ex  ipsomet  origi- 
nali  Lemovicensi  de  verbo  ad  verbum: 

Deus  ab  joy  xant... 


De  Vos,  e  de  lo  vostre  vul  far  Demostramenís. 
Propter  quid e  guia  e  cquiperalments  (2). 


Tota  la  doctrina  luliana  és  un  cant  a  la  Divinitat,  una  per- 
petua adoració  de  l'inteMigencia  humana;  és  el  Beat  Ramon  un 
gran  vident  qui  va  contemplant  tots  els  misteris  i  excel•lències 
i  perfeccions,  tant  de  l'esperit  com  de  la  matèria,  en  el  Sér  rea- 
lissim,  font  de  tota  l'existència;  i  de  que  la  contemplació  és  la 

(1)  «Timeo  nimium  loqui,  et  si  nimium  loquor,  supplico  et  peto  veniam  ut 
mihi  remittatur.» 

(2)  Tomo  IV. 

nota  específica  d'aquest  estrany  pensador  se'n  convencerà  qui 
examini  lo  que'n  podríem  dir  son  organiim  particular. 


III 

El  dit  Menéndez  Pelayo  tracta  el  sistema  lulià  de  realista; 
i,  en  efecte,  de  certa  manera  és  així,  a  pesar  de  que'l  venerable 
doctor  fou  ja  calificat  en  vida,  i  amb  molta  raó,  de  fantàstic. 
Nosaltres  creiem  que  un  estudi  detingut  de  les  obres  de  Ramon 
Lull  demostraria  que  en  aquella  doctrina  s'hi  troben  principis 
molt  difícils  d'ésser  entre  sí  armonitzats.  El  procedir  de  la  raó, 
que  ell  ensenya,  no  és  aquell  admirable  desembolicar-se  l'in- 
teliigencia  dels  bolquers  de  la  matèria  i  de  lo  contingent  per 
a  alçar-se  al  coneixement  de  l'esperit,  de  l'abstracte  i  de  l'ab- 
solut, seguint  la  via  natural  del  coneixement  humà  admirable- 
ment explicada  per  Aristòtil  i  Sant  Tomàs;  ell  vol  començar  la 
ciència  pel  Sér  realíssim,  font  de  l'existència,  i  en  aquell  sobirà 
concepte  vol  trobar-hi  tot  lo  demés.  Té  quelcom  de  la  teoria  de 
les  idees  arquetipes  de  Plató;  és  una  imaginació  d'espantosa 
volada,  escalfada  per  la  meditació  i  contemplació,  mes  a  la 
qual  falta  la  basa  d'una  educació  escolàstica  qui  la  subjecti  als 
lligams  del  raciocini  i  de  la  realitat  de  les  coses;  no  puja  de  la 
terra  al  cel,  com  ja  ensenyà  Sant  Pau,  sinó  que  del  cel  baixa 
a  la  terra  i  vol  practicar  una  completa  renovació  de  la  terra; 
té,  doncs,  molt  d'utopista,  de  somniador,  de  reformador  a priori ^ 
coses  molt  impropries  de  la  nostra  raça,  i  és  en  ella,  segons  el 
nostre  humil  parer,  un  pensador  exòtic.  La  gran  mole  de  les 
obres  de  Lull  és  un  immens  monument  de  formes  ciclòpees,  de 
materials  preciosos,  qui  revelen  un  geni,  un  desesperat  esforç 
de  l'esperit  humà;  mes,  dit  monument  no  té  un  resultat  pràctic- 
Es,  doncs,  una  excepció  gloriosíssima  en  l'historia  del  pensa- 
ment català  sempre  pràctic,  moderat  i  enemic  de  fal•leres  i  ca- 
bòries, i  és  al  propri  temps  confirmació  d'aquella  altra  qualitat 
que'l  distingeix  de  voler  cercar  els  fonaments  racionals  de  la 
cosa,  de  caminar  per  sos  propris  peus,  i  no  que'l  portin,  fugint 
de  la  sumissió  als  homes  i  volent  tant  sols  ésser  súbdits  de  la 
veritat;  així  fou  alletada  l'intel•ligència  del  poble  català  per 

aquells  admirables  frares  predicadors,  deixebles  de  Sant  Ramon 
de  Penyafort,  inspiradors  i  sirvents  del  gran  en  Jaume,  qui  por- 
taren al  nostre  poble  a  l'unitat  del  pensament  per  medi  de  la 
noble  convicció  racional. 

Mes  al  propri  temps  que  en  la  construcció  de  son  sistema 
metafísic  devem  calificar-lo  d'utopista  i  apriorista,  i  en  certa 
manera  de  platònic;  en  cambi,  ningú  potser  com  ell  en  aquelles 
edats,  fóra  que  sia  l'altre  franciscà,  Roger  Bacon,  ha  fet  tant 
d'ús  ni  tant  admirable  defensa  del  sistema  d'observació  i  expe- 
riment, així  en  la  regió  de  l'esperit  com  en  la  de  la  matèria- 
Aquesta  curiosa  antinòmia  de  l'esperit  del  Beat  Ramon  Lull 
l'explica  son  caràcter  i  ofici  de  perpetuu  contemplador,  i  fins 
podem  dir  que  per  qui  conegui  lo  que  és  contemplació  no  exis- 
teix tal  antinòmia.  El  novurn  organum  lulià,  que  l'autor  creia 
inspirat  per  Déu,  és  ni  més  ni  menys  que  un  hàbit  intel•lectual 
contret  a  conseqüència  de  la  pràctica  de  la  contemplació;  el 
mètode  noviter  inventum,  com  ell  diu,  o  sia  l'equació,  és  el 
moviment  natural  de  l'enteniment  quan  contempla,  comparant 
relacions. 

Es  cert  que  l'antiga  escolàstica  usà  tot  sovint  de  l'equació  en 
sos  mètodes  científics  i  filosòfics,  especialment  Sant  Tomàs;  mes 
el  venerable  mestre,  de  qui  tractem,  posà  la  demostració  per 
aeqiiiparantiam  sobre  totes  les  demés,  pretenent  que  era  supe- 
rior a  la  prova  silogística,  deductiva  i  inductiva,  i  més  verídica 
i  aplicable  a  tots  els  ordres  de  l'humà  coneixement.  Enamorat  en 
ses  contemplacions  de  l'equació  perfectíssima  que  existeix  entre 
tots  els  atributs  deia  Divina  Substància,  fundant-se  en  que  tota 
criatura  guarda  la  semblança  de  son  celestial  Factor,  posa  el 
coneixement  de  Déu,  la  lletra  A,  com  ell  diu,  i  en  la  qual  signi- 
fica el  concepte  del  Sér  realíssim,  com  a  fonament  de  tot  el  sis- 
tema. Descriu  setze  virtuts,  o  atributs,  de  la  lletra  A,  amb  les 
quals  forma  cent  i  vint  cameres  o  casetes,  i  amb  la  combinació 
d'elles,  els  amadors  de  son  Art  tindran  coneixement  de  Déu 
i  podran  resoldre  les  qüestions  per  necessarias  ratíones. 
Així  s'expressa  en  VArs  compendiosa  inveniendi  veritatem^ 
que  Salzinger  declara  ésser  Clavis  et  Clausura  omnium  ar- 
tium  et  scientiarum  et  omnium  operum  divi  Auctorís.  Aquest 
primer  lluc  de  l'arbre  de  la  ciència  luliana  va  creixent,  en  di- 

versos  tractats,  no  en  virtut  d'un  projecte  organitzat  qui  es  va 
realitzant,  sinó  segons  les  circumstancies  ho  porten.  Completa 
e]  pensament  en  VArs  iiniversalis,  on  al  queixar-se  de  les 
ciències  existents,  i  al  proclamar  una  espècie  de  comunisme 
científic,  declara  que  en  aquelles:  particiilare  in  universali 
quaerere  per  artem,  minime  demonstratur;  i  ell  va  ordenant 
son  laberíntic  sistema,  amb  el  qual  vol  fer  demostració  de  totes 
les  ciències,  essent  finalis  intentio  hiijus  artis  reperire  ]\ 
per  a  que  sabuda  aquesta  faciamiis  necessariam  demonstra- 
ííonem  illius,  qiiod  in  reliquis  scientiis  credibile  atque  pro- 
bahile  secundiim  veritatem  existit.  Aquest  imperi  sens  fron- 
teres de  la  demostració,  aquesta  unificació  de  la  ciència,  amb  lo 
qual  sembla  entusiasmar-se  un  dels  més  il•lustres  i  benemèrits 
savis  espanyols,  ens  fa  l'efecte  del  comunisme,  una  utopia  eter- 
na dels  homes;  com  la  panacea  mèdica,  perenne  en  totes  les 
-edats,  és  l'enlluernament  causat  per  la  consideració  imaginativa 
d'un  estat  que  no  podrà  atènyer  mai  el  món  pecador,  és  l'anyo- 
rament  d'aquella  ciutat  il•luminada  per  l'únic  Sol  de  les  intel•li- 
gències, d'aquell  regne  de  la  perfecta  unitat;  mes  pretendre'l  els 
homes  en  l'estat  present  és,  repetirem  amb  el  sapientíssim  Be- 
larmino,  cosa  sterilis  et periculosa.  En  và  l'Il•luminat  Doctor, 
en  altre  llibre  (1),  volant  com  Icariis  amb  ales  de  cera,  per  les 
més  altes  regions,  després  d'una  exhortació  fervorosa  als  dei- 
xebles a  seguir-lo  en  la  persecució  d'aquesta  unitat  científica 
afirma  netament:  «Haec  scientia  assimilatur  Scientiae  divinae, 
quae  cum  sit  unita  Essentiae  divinae,  omnia  ipsi  Deo  repre- 
sentat, ita  haec  quodam  modo  est  representativa  omnium,  quae 
possunt  cadere  sub  investigalionem  humanam  brevibus  et  pau- 
üisy>  (2).  El  realisme  científic  d'en  Lull,  l'unitat  de  totes  les 
ciències  (3)  per  ell  pretesa  i  per  tants  entusiastes  deixebles  cer- 
cada, és  una  tremenda  confusió  de  l'element  formal  i  del  mate- 
rial de  la  ciència;  l'unitat  formal  existeix,  l'unitat  material  és 

(1)  Introductòria  Artis  demonstralivae. 

(2)  Aquesta  ciència  s'assembla  a  la  Ciència  divina,  la  qual,  estant  unida  a 
l'Essencia  divina,  representa  en  totes  les  coses  al  mateix  Déu;  així  aquesta  és 
representativa  de  tot  lo  que  pot  caure  baix  l'humana  investigació  amb  breus 
i /70c^  (conceptes). 

(3)  La  reducció  de  totes  les  ciències  a  l'unitat,  tantes  voltes  profetitzada 
és  una  il•lusió  que,  a  nostre  entendre,  desvaneix  Sant  Tomàs  enXa.  Summa 

una  quimera;  les  lleis  de  la  força  són  les  mateixes  en  tots  els 
sers  corporals;  i,  no  obstant,  les  ciències  qui  d'aquestes  s'ocu- 
pen són  innombrables;  així  també  en  l'ordre  racional  i  filosòfic, 
la  llei  orgànica  de  la  ciència  és  la  mateixa,  mes  les  ciències  són 
i  seran  perpètuament  distintes  i  el  saber  l'una  no  farà  saber 
l'altra;  ni  és  possible  trobar  aquells  conceptes  lulians  qui  en- 
clouen, segons  ell,  l'universalitat  del  coneixement,  perquè  Tele- 
ment  formal,  la  forma  científica,  no  nodreix  l'intel•ligència,  és 
un  instrument  per  adquirir  la  ciència,  mes  no  ella  mateixa.  El 
Beat  Ramon  s'oblida  de  les  diferencies  entre'l  verb  humà  i  el 
Verb  diví;  de  que  en  el  món  contingent  en  que  vivim  lo  credi- 
ble  i  lo  probable  és  lo  comú  i  ordinari,  i  lo  demostrable /^e/*  ne- 
cessarias  rationes  se  redueix  a  lo  que  és  basa  de  la  vida  hu- 
mana, així  en  l'ordre  espiritual  com  en  el  corporal.  No  obstant, 
el  nostre  Doctor,  un  cop  posada  la  basa  en  VArs  compendiosay 
i  havent-la  més  explicada  en  VArs  iiniversalis,  estén  aquesta  a 
les  quatre  ciències  generals  de  Teologia,  Filosofia,  Dret  i  Me- 
decina, i  tant  lo  sobrenatural  com  lo  natural,  tant  lo  contingent 
com  lo  necessari,  lo  mateix  l'ordre  espiritual  que'l  material,  de 
que  tracten  dites  quatre  ciències,  tot  ho  vol  resoldre  amb  les 
seves  combinacions  algebraiques,  amb  una  perpetua  equació, 
demonstr atio  per  aeqiialia,  demostració  que  declara  superior 
a  la  deductiva  i  inductiva  adoptant-la  amb  sens  igual  entusias- 
me. Ell,  el  gran  amic  i  propagador  del  procediment  experimen- 
tal, vol,  no  obstant,  amb  els  seus  conceptes,  expressats  en 
forma  algebraica,  fer  demostració  a  priori  de  fets  enterament 
dependents  de  la  lliure  voluntat  divina,  com  l'Encarnació  i  la 
Redempció,  definir  i  resoldre  les  qüestions  del  dret  positiu, 
ciència  contingent  i  variable  segons  les  circumstancies,  i  fins 
donar  coneixement  de  la  medecina. 

I  veusaquí  aquest  gran  utopista,   aquest  home  qui  amb  pocs 
i  breus  conceptes  us  vol  donar  coneixement  de  tota  la  ciència 

contra  gcntiles  (lib.  II,  cap.  98):  «Cognoscere  enim  aliquid  secundum  genus 
tantum  est  cognoscere  imperfecte  et  quasi  in  potentia;  cognoscere  autem  in 
specie  est  cognoscere  perfecte  et  in  actu.  Intellectus  autem  noster,  quia  infi- 
mum  gradum  tenet  in  substantiis  intellectualibus,  adeo  particulatas  similitudi- 
nes  requirit  quod  unicuique  cognoscibili  proprio  oportet  respondere  propriam 
similitudinem  in  ipso...»  La  generalització  científica  és,  doncs,  un  coneixement 
potencial,  no  una  realitat  de  coneixement  actual. 

humana,  al  mateix  temps  proclamar  principis  científics  propris 
de  les  escoles  més  experimentals;  així  com  també  és  curiós 
veure  a  tant  resolt  racionalista  predicant  la  limitació  de  les  fa- 
cultats humanes,  la  nostra  falta  (ïacabament,  usant  la  seva 
clàssica  paraula,  amb  una  fermesa,  eloqüència  i  convicció  supe- 
rior a  la  que  demostrava  el  nostre  estimat  mestre  Xavief  Llo- 
rens, i  fins  el  mateix  Hamilton,  els  quals  dos  filosops  de  l'escola 
del  sentit  comú  o  escociana,  s'haurien  quedat  esglaiats  al  veure 
al  mestre  Ramon  proclamar  gairebé  els  seus  mateixos  principis 
i  fins  amb  similars  paraules.  En  el  llibre  Introductòria  artís 
demonstrativae,  ont  exposa  el  mètode  d'estudi  (capítols  39, 
40  i  41),  dóna  gran  importància  à  l'experiment,  i  estableix  el 
principi  de  que  experimenta  faciíint  universale,  qiiod  est 
principiíim  scientiae  et  Artis,  i  que  és  convenient  arribar  per 
comparationem  sensus  ad  notitiam  intellectus.  Admet  prin- 
cipia per  se  nota ,  així  en  l'ordre  racional  com  en  el  sensual, 
com  l'escola  escociana,  els  quals  amb  l'experiència,  ja  sia  in- 
tel•lectual, ja  sensual,  certifiquen  sa  potencia  tant  clara  i  infa- 
liblement  que  treuen  d'ella  tot  temor  d'errar  (1).  Per  això,  sens 
dubte,  per  l'importància  que  donava  al  coneixement  immediat 
(usant  el  llenguatge  dels  moderns  filosops  del  sentit  comú)  per 
a  certificar  invenciblement  la  potencia  en  el  gran  llibre  de  Con- 
templació, pretén  sempre  elevar-se  a  la  divinitat,  prenent  per 
basa  el  coneixement  de  les  criatures,  i  seguint  aquesta  mateixa 
inclinació,  el  nostre  piadosíssim  racionalista,  desconfia  del  ra- 
ciocini típic,  el  silogisme,  i  proclama  l'equació  com  a  instrument 
el  més  verídic  de  conèixer.  Qui  llegeixi  el  següent  capítol  de- 
dicat al  gran  llibre  de  Contemplació,  i  sobretot  el  capítol  de  dit 
llibre  que  posem  com  apèndix  intitolat:  Com  lo  apercebiment 
e  la  conexensa  del  home  es  fenida  e  termenada,  veurà  clara- 
ment còm  el  sistema  racionalista  del  Beat  Ramon  Lull  no  és  tal 
sistema  racionalista,  al  menys  en  la  seva  ciència  esotèrica;  al 
revés,  és  experimental,  enclou,  expressada  en  gran  relleu  i  amb 
una  excel•lència  superior,   la  doctrina  de  la  limitació  que  en 

(1)  «Quod  suo  experimento  sive  sensuali,  sive  intellectuali  adeo  clare  et 
infalibiliter  certificat  potentiam,  ut  omnem  ambiguitatem  ab  illa  auferat.»- 
(V.  Salzinger:  Praecursor  introductoriae  in  Alg;ehrnm  Speciosam  universalem... 
B.  Ra^mundi  Lulli.) 

nostre  sigle  principalment  han  ensenyat  alguns  filosops  esco- 
cians;  i  fins  podem  dir  que  trencà  les  cames  al  racionalisme  en 
el  seu  noviis  modus  demonstrandí,  o  sia  la  prova  per  aequi- 
parantiam,  declarant-la  verior,  fortior  et  clarior  quam  mo- 
dus demonstrandi  secundum  dialecticum  silogismum  (1). 
Doncs,  çíquí  podrà  lligar  caps?  ({Còm  se  lliguen  aquests  prin- 
cipis amb  les  grans  pretensions  de  VArs  compendiosa  i  de 
\  Ars  universalis,  i  de  tants  altres  llibres  lulians,  de  portar  la 
demostració  a  tots  els  ordres  fins  a  l'inefable  Trinitat  divina 
i  a  son  opus  extrinsecum,  enterament  lliure,  lo  qual  vol  de- 
mostrar a  priori  sens  recórrer  a  la  demostració  històrica? 
L'explicació  d'aquesta  antinòmia  dèu,  indubtablement,  cercar-se 
€n  el  caràcter  d'il•luminat  del  Beat  Ramon,  en  que  sa  ciència 
no  té  la  disciplina  de  l'escola,  sinó  l'amable  vaguetat  de  la  con- 
templació, en  que  la  falta  de  conreu  escolàstic  li  fa  gastar  ter- 
mes en  sentit  impropri,  confonent  la  visió  contemplativa  amb  la 
demostració  racional;  i  per  lo  que  atany  a  lo  que'n  podríem  dir 
-sa  ciència  esotèrica,  confessem  senzillament  que  hi  havem  pe- 
netrat molt  poc,  lo  qual  no'ns  costa  un  gran  esforç  d'humilitat 
després  que  lo  mateix  digué  el  subtilíssim  Gabriel  Vàzquez 
i  que  confessà  el  doctíssim  Salzinger,  home  versat  per  espai  de 
trenta  anys  en  les  disciplines  matemàtiques,  que  tantost  ningú 
havia  comprès  a  Lull,  i  que  ell,  en  Salzinger,  solament  havia 
penetrat  son  sistema  al  cap  de  molts  anys  empleats  en  l'estudi 
de  ses  obres.  De  totes  maneres,  com  havem  de  judicar  l'esperit 
del  nostre  gran  doctor,  no  per  ses  fosques  doctrines,  sinó  per 
les  que  són  evidentes  i  irrefragables  i  exposades  en  son  llibre 
fonamental,  anomenat  pels  antics  i  més  il•lustres  lulians  Ma- 
nnàs liber  contemplationiSf  devem  concloure  amb  el  ja  citat 
Vàzquez,  que  en  la  doctrina  luliana  és  indubtable  que  s'hi  troba 
l'esperit  de  Déu,  particularment  en  els  llibres  místics  i  ascètics; 
però  que  en  algunes  parts  és  massa  dura  i  mal  expressada, 
i  exposada  fins  a  interpretacions  herètiques;  l'imputació  que  se 
li  feu  antigament,  i  que  avui  dia  ha  copiat  en  Canalejas,  d'ésser 
la  doctrina  luliana  una  barreja  del  mahometisme  i  judaisme  amb 
€l  cristianisme,  és  impossible  de  sostenir-se  després  d'una  lle- 

(1)    Liber  de  Novo  modo  demonstrandi. 

gida  dels  llibres  del  Beat  Ramon  Lull,  la  preocupació  continua 
del  qual  fou  la  conversió  d'aquells  infidels;  i  si  bé  ell  posava  la 
discussió  amb  aquests  en  un  terreny  admissible  per  tots:  això  és^ 
la  raó  i  la  llei  natural,  en  això  obrava  molt  racionalment,  trac- 
tant-se de  gent  qui  no  admet  la  revelació  cristiana,  i  seguia  les 
petjades  de  tots  els  grans  apologistes  cristians,  i  fins  dels  doc- 
tors de  riglesia,  qui  admeten  un  preàmbul  de  la  fe. 

Un  dels  punts  més  disputats  en  les  qüestions  lulianes,  és  so- 
bre si  fou  0  no  alquimista  el  nostre  Il•luminat  Doctor.  L'il•lus- 
trat catedràtic  de  Química  Sr.  Luanco  ha  escrit  una  erudita 
Memòria  sobre  aquest  assumpte.  Els  antics  estaven  discor- 
dants; mes  el  gran  lulià  Salzinger,  en  la  passada  centúria,  l'ho- 
me més  en  disposició  de  judicar  de  la  cosa  pel  gran  nombre  de 
manuscrits  lulians,  molts  d'ells  en  llengua  catalana,  que  arribà 
a  arreplegar,  qui  passà  vint  anys  en  l'estudi  d'ells,  i  qui  fins  se 
comprometé  a  que,  qualsevol  manuscrit  que  se  li  presentés,  a 
la  segona  llegida  diria  si  era  o  no  de  Lull,  defensa  a  peu  i  a 
cavall  que  Lull  fou  alquimista,  i  nosaltres  estem  també  plena- 
ment convençuts  d'això,  prenent  aquest  nom  en  la  significació 
de  naturalista  experimental.  A  molts  dels  antics  qui  ho  contra- 
riaven els  califica  Salzinger  d'enemics  amics,  puix  considerant 
l'alquimia  com  a  superstició,  nigromancia  o  xerroteig  vulgar,  í 
fins  com  art  criminal  per  a  objectes  il•lícits,  com  el  mateix  Lull 
en  alguna  part  la  considera,  creien  ofensiu  a  la  santedat  del 
gloriós  màrtir  de  la  fe  catòlica  una  tal  professió;  mes  Salzinger^ 
naturalista  instruidíssim,  els  prova  que  l'alquimia  és  sa  princi- 
pal glòria  científica.  Prescindint  de  que  molts  tractats  de  coses 
naturals  del  nostre  doctor  quedaren  corromputs  en  les  successi- 
ves copies,  com  també  passà  en  els  tractats  filosòfics  i  teolò- 
gics, ficant-s'hi  rondalles  i  receptes  nigromàntiques,  és  indub- 
table que'l  gran  escriptor  català  fou  naturalista,  i  naturalista 
de  primera  potencia.  Sa  descendència  científica  és  nombrosa  í 
il•lustre,  i  el  regoneix  per  pare  i  li  atribueix  amb  raó  la  defensa 
i  sosteniment  de  la  matèria  prima,  non  illa  peripateticorum 
metaphisica ,  sed  chimiconim  L•iilistarum  phisica ,  usant 
unes  paraules  del  Salzinger;  i  ademés  l'ús  i  l'ensenyança  en 
alt  grau  de  l'anàlisi  i  de  la  síntesi  química.  Les  aficions  natura- 
listes són  evidentes  en  diferents  dels  seus  llibres  indubitables> 

i  existeix  sobretot  el  llibre  Chaos,  que  decideix  la  qüestió  sens 
recórrer  al  de  Quinta  Essència,  que  al  menys  és  probable  fos 
escrit  per  ell  en  sa  primera  forma.  Els  antics  lulians  i  algun  es- 
criptor modern,  qui  creien  seria  una  taca  pel  seu  mestre  la  pro- 
fessió d'alquimista,  atribuíeu  al  jueu  convers  Ramon  de  Tàrre- 
ga, frare  predicador,  després  relaps  en  gravíssims  errors,  la 
composició  dels  llibres  catalans  tractants  d'alquimia;  el  Salzin- 
ger  desfà  l'argument,  i  el  P.  Pasqual  dóna  la  solució  distingint 
entre'Is  llibres  d'alquimia  supersticiosos  i  vulgars  i  els  tractats 
amb  fi  científic,  dels  quals,  al  menys  d'alguns,  dèu  afirmar-se 
que  procedeixen  de  Lull  per  l'igualtat  de  sistema,  l'identitat 
d'estil  i  l'unitat  de  fi.  El  Sr.  Rosselló  ha  publicat  el  fragment 
del  poema  didàctic  titulat  Uart  d'alquimia,  que  té  tota  la  fe- 
somia luliana  i  perfecta  germanor  amb  l'altre  poema  Regles 
introductòries  a  FArt  demostratiu,  que  publicà  en  català  Sal- 
zinger,  i  del  qual  havem  transcrit  nosaltres  alguns  versos.  Re- 
cordi's aquella  introducció  i  son  perfecte  paral•lelisme  amb  la 
de  VArt  d'alquimia: 

Amor  me  fay  ayço  rimar. 

Paral•lelisme  que  continua  en  l'indicació  del  procediment  cien- 
tífic, puix  si  en  les  regles  introductòries  a  l'Art  demostratiu  es- 
tableix la  prowa per  equiperalments,  segons  sa  constant  idea, 
en  l'Art  d'alquimia,  poema  enrevessat  i  capaç  de  girar  el  cer- 
vell, volent  alçar  el  coneixement  de  l'home  al  Criador,  li  diu: 

Conexeras  per  l'ens  extens 
Del  Simple  per  concordança... 

Mes  entre'Is  llibres  de  Lull,  naturalista,  que  deuen  en  primer 
terme  cridar  l'atenció,  sens  dubte  s'hi  ha  de  posar  el  llibre 
Chaos,  del  qual  volem  copiar  unes  quantes  ratlles  que  delecta- 
ran al  lector  instruit,  demostrant-li  la  perspicàcia  de  Lull  i  el 
coneixement  que  posseia  de  la  naturalesa  material:  «Illud  siqui- 
dem  Chaos  est  illud  subjectum,  in  quo  et  de  quo  sunt  omnia 
entia  naturalia  sub  lunari  circulo,  continens  in  se  omnia  quin- 
qué universalia  vel  praedicabilia,  et  decem  praedicamenta,  atque 

omnia  semina  causalia,  quae  siquidem  omnia  praedicta  in  in- 
stante  creationis  ipsius  Chaos  creata  sunt,  hoc  sic  intelligendum 
est,  quod  ista  nihil  ponunt  súper  essentiam  Chaos,  sed  ideo  di- 
cuntur  creata  in  eo,  quia  de  eo  possunt  omnia  fieri  per  diversas 
transmutationes.»  ^íNo's  troba  en  aquest  text  lulià  armonitza- 
da  i  concordada  Tidea  del  transformisme  de  la  matèria  amb  la 
veritat  de  la  Creació,  dogma  de  la  religió  revelada  i  principi  de 
tota  racional  filosofia?  Els  quatre  elements  són  pel  nostre  doc- 
tor quatuor  potentiae,  ciim  qiiibus  Chaos  in  elementa  suam 
influït  essentiam;  i  en  altre  lloc  arriba  al  punt  son  realisme 
d'afirmar  qiiod  Geniis  sit  Ens  rea  te,  per  tot  lo  qual,  entusias- 
mat el  Salzinger  de  veure  en  aquells  temps  d'abstracció  filosò- 
fica un  tal  enamorament  del  coneixement  immediat  o  experi- 
mental del  sér  material,  exclama:  «Quis  unquam  in  philosophia 
peripatetica  tradidit  quidquam  de  Chaos?» 

Mes  el  llibre  fonamental  de  la  química  luliana,  l'estel  que 
il•lumina  a  tota  l'escola  naturalista,  la  font  de  ciència  de  tots 
aquells  antics  i  benemèrits  escrutadors  de  la  naturalesa  mate- 
rial, el  llibre  que  posava  sobre  les  estrelles  el  Salzinger  i  que  la 
mort  no  li  deixà  publicar,  és  el  llibre  De  secretis  naturae  seu 
de  Quinta  Essentia,  més  comunament  conegut  amb  el  nom  de 
Llibre  de  Quinta  Essència.  Aquesta  biblioteca  universitària 
ne  posseeix  un  exemplar  de  l'edició  de  Colònia  de  1568;  i  si 
bé'ns  sembla  que  és  llibre  refós  i  refet  pels  deixebles  i  succes- 
sors, les  referències  que  fa  als  arbres,  a  les  combinacions  de  les 
cameres  i  fins  el  fons  de  la  doctrina,  declaren  son  origen  lu- 
lià, lo  qual  d'altra  part  se  podria  provar  per  la  possessió  imme- 
morial, puix  la  tradició  científica  és,  gairebé,  se  pot  dir,  gene- 
ral. Es  aquest  llibre  una  llum  esplendorosa  en  la  foscor  que  en 
aquell  temps  dominava  en  la  filosofia  natural;  té,  més  que  no 
pas  els  llibres  metafísics  i  teològics  del  mateix  autor,  l'esperit 
pràctic  i  de  moderació,  fugint  de  l'utopia  (1);  i  si  bé  és  cert  que 
en  algun  punt,  per  exemple,  estudiant  el  remei  universal  o  sia 
la  panacea,  ja  cercada  dels  grecs,  s'aparta  del  cami  pla,  ^no  va 
aquesta  pretensió  informada  d'un  alt  esperit  científic,  i  no's 

(1)  Parlem  aquí  dels  principis  científics,  puix  en  lo  que  toca  als  experi- 
ments, combinacions  químiques  i  receptes  que  porta  dit  llibre,  no  hi  podem 
xionar  cullerada,  puix  no  hi  som  competents. 

manifesta  fins  en  els  nostres  dies?  Per  això  sentim  que  un  dis- 
tingit escriptor  parli  amb  menys  respecte  del  que's  mereixen, 
dels  dos  benemèrits  i  ilMustres  lulians,  Salzinger  i  el  nostre 
P.  Fornes,  els  quals  al  tractar  de  les  maravelles  químiques  de 
Ramon  Lull,  ne  parlen  amb  sentit  científic  en  defensa  dels  furs 
dels  estudis  químics  que  en  la  centúria  passada,  en  que  ells  es- 
crivien, estava  encara  en  els  començaments.  La  panacea  de 
Lull,  0  sia  la  quinta  essència,  és  indubtablement  un  principi  cien- 
tífic del  filosop  de  l'unitat  i  de  l'armonía,  com  li  diu  el  Menén- 
dez,  és  un  element  qui  concorda  magníficament  amb  tot  el  sis- 
tema lulià,  i  que  ell  ingènuament  enllaça  amb  els  principis  de  la 
filosofia  amb  els  següents  termes:  sicut  forma  universalis 
habet  appetitiim  ad  omnem  forman,  s/c  quinta  essentia  ad 
quamcíimqiie  complexionem  (1). 

No  tenim  nosaltres  competència  per  a  profunditzar  en  aques- 
ta matèria,  mes  sí  direm,  judicant  extrínsecament,  com  diuen 
els  teòlegs,  que  la  missió  més  fructuosa  d'en  Lull  (prescindint 
en  l'ordre  sobrenatural  de  la  doctrina  mística  i  ascètica  i  de  la 
santedat  i  de  l'exemple),  és  la  que  acomplí  com  a  naturalista; 
aleshores  el  veiem  el  verdader  representant  de  la  nostra  raça 
cercant  el  fonament  racional  de  les  coses,  però  pràctic  amant 
de  l'experiment  humà,  segons  el  llenguatge  modern,  donat  a 
l'estudi  de  la  matèria,  part  essencial  de  la  nostra  naturalesa;  i 
essent,  en  una  paraula,  un  dels  més  il•lustres  savis  qui  en 
l'Edat  Mitjana,  proclamant  l'exceliencia  de  l'experiment,  i  en- 
senyant l'ànalisi  i  la  síntesi  químiques,  posaren  les  pedres  fona- 
mentals de  les  ciències  físiques  i  químiques  de  la  monumental 
grandesa  de  les  quals  tant  se  n'alaba  el  present  sigle;  per  lo 
qual,  al  nostre  entendre,  el  Salzinger  i  el  Fornes  treballaren 
molt  discretament  al  posar  com  a  basa  de  la  glòria  de  Lull  la 
seva  ciència  química  o  natural.  En  una  paraula,  el  nostre  gran 
pensador,  en  quant  és  el  filosop  de  l'unitat,  l'home  qui  s'en- 

(1)  «No  hi  ha  que  riure's  de  la  quinta  essència  de  Ramon  Llull,  capaç  de 
curar  tots  els  mals  i  de  fer  permanent  la  vida  humana,  puix  els  moderns,  amb 
molta  menys  filosofia,  persegueixen  la  mateixa  idea,  i  creuen  alguns  haver 
trobat  aquesta  força,  com  ara  diuen,  en  el  quid  ignoium,  que  segons  ells  in- 
flueix l'hipnotitzant  a  l'hipnotitzat.» —Article  de  D.  Joan  Soler  y  Roig  en  el 
Guia  de  la  salud,  copiat  en  la  Revista  d'Estudis  Psicològics  (espiritista),  de 
Barcelona,  juny  de  1890. 

laira  en  especulacions  racionals,  qui  vol  portar  la  demostracia 
a  tots  els  ordres  de  l'existència,  reduint  la  ciència  humana  a  uns 
quants  principis,  ha  constituit  una  ciència  xorca,  no  ha  fundat 
rès  estable  i  profitós,  tret  el  moviment  que  tota  batzegada  d'un 
geni  gegantí  dóna  al  pensament  social;  mes  en  quant  s'agafa 
amb  l'experiment  i  amb  l'observació,  amb  aquests  instruments 
intel•lectuals  il•luminats  per  la  resplandor  de  son  geni,  se  fica 
en  lo  més  íntim  de  la  naturalesa  espiritual  i  material,  analitza 
i  sintetitza,  no  s'aparta  de  la  realitat,  i  és  un  dels  principals 
impulsors  del  moviment  científic  envers  els  estudis  experimen- 
tals; i  en  lo  que  pertoca  a  l'observació  psicològica,  les  obres  lu- 
lianes  enclouen  els  principis  fonamentals  de  l'escola  moderna 
anomenada  de  l'observació,  la  qual  practica  mestre  Ramon  amb 
l'enginy  i  l'habilitat  propries  de  l'home  qui  s'ha  donat  a  la  con- 
templació de  l'esperit  amb  totes  ses  forces.  Es  a  dir,  el  Beat 
Ramon  Lull  ha  sigut  un  factor  fecondíssim  en  el  pensament  ca- 
talà, en  quant  s'ha  conformat  amb  l'inclinació  racionalment  ob- 
servadora que  caracteritza  a  la  nostra  gent;  mes  quan  les  se- 
ves portentoses  facultats  han  seguit  una  altra  ruta,  és  com  el 
llamp  i  tro,  que  lluu  fins  enlluernar  i  ressona  fins  a  ensordir,  mes 
que  se'n  torna  a  la  terra  d'ont  ha  sortit  sens  deixar  rastre  vi- 
sible. 


IV 


L'obra  mestra  del  Beat  Ramon  Lull,  el  llibre  príncep  de  tota 
la  literatura  catalana,  que  és  ja  no  una  obra  especial,  sinó 
una  admirable  síntesi  literària,  comprenent  gairebé  tots  els 
coneixements  de  l'època  i  la  filosofia  de  l'immens  cercle  de  tots 
els  sers,  dependents  i  enllaçats  amb  el  Sér,  font  de  vida  i  d'e- 
xistencia  universal,  quadre  immens  on  se  pinten  l'armonía  me- 
ravellosa de  les  relacions  de  tota  l'existència  increada  i  crea- 
da, de  la  naturalesa  infinida  i  de  la  finida,  dels  atributs  divins 
i  de  les  facultats  humanes,  de  les  jerarquies  celestials  i  dels  es- 
taments d'homes,  de  la  societat  civil  i  de  la  societat  religiosa, 
de  Fesperit  i  de  la  matèria,  espècie  de  Cosmos  literari,  es- 

plendent  panorama  universal  vist  amb  l'ullera  d'una  lluminosa 
contemplació,  és  lo  que'ls  antics  lulians  anomenaven  magnus 
liber  contemplailonis. 

Havem  tingut  la  sort  de  disfrutar-lo  en  la  Biblioteca  d'a- 
questa Universitat  literària,  el  quefe  de  la  qual,  el  benemèrit 
don  Marian  Aguiló,  amb  l'intuició  penetrant  que'l  distingeix,  el 
tenia  endevinat,  i  l'identificació  del  qual  creiem  que  és  evident. 
El  doctíssim  Salzinger  ne  dóna  les  senyes  i  es  corresponen 
exactament  amb  les  del  nostre  volum.  Comença  amb  les  se- 
güents paraules:  «Jesuchrist  Senyor  Nostre,  en  axis  com  vos 
sots  en  dualitat,  deitat  he  humanitat,  en  axis,  Senyor,  nos  co- 
mensam  aquest  llibre  per  gràcia  vostra  ab  dues  entensions...» 
La  divisió  és  exactament  l'indicada  pel  savi  maguntí,  expressa- 
da pel  piadosíssim  mestre  Ramon  amb  la  següent  forma  simbòli- 
ca: «En  axí  com  vos  representatz.  Senyor,  en  la  santa  creu 
sinch  nafres,  en  axis  nos  volem  aquesta  obra  partir  per  sinch 
llibres.  En  axis  com  vos  volgués  al  desert  dejunar  quaranta 
dies,  en  axis  volem  nos  aquetz  sinch  llibres  departir  per  qua- 
ranta distincions.  Senyor  Deu,  Criador  nostre,  en  axis  com  vos 
volgués  departir  l'any  per  365  dies,  en  axis  volem  nos  departir 
aquestes  distincions  per  365  capitols.  En  axi  com  vos.  Senyor, 
havets  posades  sobre  l'any  sis  hores,  les  quals  al  quart  any  fan 
dia,  en  axis  nos  sobre  los  dits  capitols  volem  fer  un  capitol,  lo 
qual  departim  en  quatre  parts...»  Mes  igran  llàstima!  L'hermós 
i  ben  conservat  manuscrit  de  la  nostra  biblioteca,  no  comprèn 
tot  el  llibre  de  contemplació.  Va  rotulat:  Anónimo. — Llibre  de 
Contemplació  de  Déu  tot  poderós  i  de  la  Creació  del  món. 
Porta  la  taula  dels  tres  primers  llibres,  fenits  els  quals  diu  a 
continuació  Vínde.i:  Comensa  lo  quart  llibre,  y  després  e 
la  XXXIÍI  (distinció)  en  Varbre  que  tracta  de  ésser  e  de  ne- 
cessària e  de  privació;  mes  desgraciadament  el  cos  del  Còdex 
no  conté  més  que'ls  tres  primers  llibres. 

Al  llegir  per  summa  capità  el  gran  llibre  lulià  ens  acudí 
una  idea  que  volem  deixar  aqui  estampada,  ^o  valdria  més 
que  en  lloc  d'erigir  tants  monuments  dedicats  a  personatges 
antics  i  moderns,  se  fés  l'impressió  d'aquest  monument  del  pen- 
sament català,  verdadera  pedrera  de  finissims  i  colorejats  mar- 
bres on  se  podria  proveir  de  rics  materials  i  d'originals  formes^ 

el  jovent  estudiós  de  Catalunya?  Perquè  s'ha  de  tenir  en  comp- 
te que  aquest  llibre,  pou  veritable  de  la  doctrina  luliana,  és  tal 
volta  el  menys  conegut  de  l'Il•luminat  Doctor,  essent  així  que, 
entre  ses  obres,  aquesta  és  com  el  sol  entre'ls  estels,  ja  que 
moltes  d'aquelles  reben  la  llum  d'ella,  i  fa  conèixer  a  l'Autor  tal 
com  ell  fou,  destruint  les  sospites  que  altres  llibres  fundada- 
ment  podrien  fer  nàixer  de  son  racionalisme.  El  català  queda 
dolçament  absort  davant  d'aquest  monument  literari,  i  posseït 
d'una  alta  estima  per  sa  raça,  al  considerar  que'ls  altres  pobles 
ibèrics  i  fins  europeus,  exceptuat  l'italià,  tardaren  encara  dues 
centúries  a  despertar-se  a  l'alta  vida  racional,  al  menys  ser- 
vint-los de  verb  intel•lectual  la  llengua  comuna  i  popular.  Fra 
Lluís  de  Granada  i  Fra  Lluís  de  León  a  Castella,  són  dos  estels 
de  primera  magnitut  en  el  cel  de  la  literatura  i  de  la  pràctica 
filosofia  cristiana;  mes  quan  amb  sos  raigs  il•luminaren  les  in- 
tel•ligències, ja  l'astre  mallorquí  havia  recorregut  tot  l'horitzó 
i  tal  volta  il•luminat  a  ells  mateixos.  Perquè'l  Menéndez  y  Pe- 
layo  creu  trobar  en  el  mestre  Lluís  de  León,  reminiscències  lu- 
lianes;  és  indubtable  que  son  esperit  tenia  certes  analogies  amb 
el  del  gran  escriptor  català,  i  segons  refereix  Cristòfol  Suàrez 
de  Figueroa,  en  el  principi  de  son  Fòrum  universale,  afirmava 
Til•lustre  poeta  i  gran  escriptor  castellà:  tres  sapientes  habiiit 
mundus  Adam,  Salomonem  et  Raymundiim  (1).  No  volem  fer 
comparació  entre'ls  tres  escriptors,  mes  tampoc  volem  deixar 
de  dir  que  Lull  és  un  atleta  més  gegantí,  un  esperit  més  formida- 
ble, i  que  si  bé  és  cert  que  no  posseeix  la  soliditat  fonamental 
del  P.  Granada,  provenient  de  que  l'enteniment  d'aquest  havia 
sigut  format  baix  l'insuperable  disciplina  tomistica,  ni  té  aquella 
forma  armònica,  nascuda  del  freqüent  tracte  amb  els  escrip- 
tors clàssics;  i  que  si  bé  no  posseeix  tampoc  l'escollida  erudició 
del  cèlebre  catedràtic  de  Salamanca,  ni  aquell  exquisit  gust  ar- 
tístic, begut  en  les  fonts  poètiques  de  l'antiguitat,  emperò  la 
rudesa  luliana,  son  pensament  llampeguejant,  els  alarits  d'un 
sentiment  major  que  la  força  volcànica  que  esberla  les  monta- 
nyes,  fins  els  arenys  i  deserts,  més  secs  que'ls  del  continent 
africà,  que  tot  sovint  se  troben  recorrent  les  obres  de  l'Iliumi- 

(1)    Apud  Salzinger,  t.  I. 

nat  Doctor,  tot  plegat  atrau,  delecta  i  il•lumina  a  l'ànima,  amb 
un  poder  superior  al  dels  dos  il•lustres  castellans. 

Tal  volta,  atès  a  que  no  havem  pogut  veure  més  que  un  cò- 
dex incomplet  del  gran  llibre  de  Contemplació,  deuríem  dir,  imi- 
tant el  text  ja  citat  en  altre  lloc,  de  mestre  Ramon,  que  enrao- 
nem massa,  mes  considerem  la  cosa  de  tanta  importància,  tenim 
el  llibre  per  de  tal  vàlua,  que  creiem  queM  dia  que  fos  conegut 
agafaria  nova  virtut  i  força  la  literatura  catalana.  Es  com  la 
Divina  Comèdia  per  la  literatura  italiana,  llibre  substanciós, 
analitzador  i  sintètic,  humà  i  diví,  social  i  individual,  psicològic 
i  objectiu.  Potser  té  amb  la  Divina  Comèdia  més  analogia  de 
lo  que  a  primera  vista  sembla:  vola,  contemplant,  pel  cel  i  per 
la  terra,  i  si  no  baixa  als  inferns,  en  cambi  s'enfonza  en  sí  ma- 
teix, i  la  naturalesa  humana  i  els  misteris  interiors  de  l'home, 
les  lluites  de  la  conciencia,  la  sutzesa  i  la  puresa  de  l'ànima, 
potser  de  des  Sant  Agustí  no  havien  tingut  un  artista  tant  ad- 
mirable. I  diem  artista,  perquè  si  bé  el  fons  de  l'humana  i  divina 
filosofia  ningú  l'ha  amotllada,  com  el  nostre  angèlic  mestre  Sant 
Tomàs  d'Aquino,  aquest  gran  doctor  la  redueix  a  fórmules;  així 
com  el  Beat  mallorquí  l'escriu  amb  pinzell  àgil  i  penetrant,  ric 
de  color,  mostrant  el  coneixement  de  la  Divina  Substància,  i  els 
misteris  inefables  que  en  ella  es  realitzen,  sa  manifestació  ex- 
terna a  la  criatura  racional  i  l'interna  influencia  amb  que  la  fa- 
voreix,  la  llei  de  cada  una  de  les  substàncies  criades,  la  vida 
col•lectiva  de  l'humanitat  i  dels  diversos  estats  socials,  la  ter- 
menació,  com  ell  diu,  de  tota  criatura  i  de  totes  i  de  cada  una 
de  les  facultats  del  sér  racional  i  son  acabament  en  Déu;  l'in- 
terminació  d'Aquest;  l'excel•lència  de  la  llei  cristiana,  sa  supe- 
rioritat a  totes  les  altres,  son  fi  universal,  l'amor  a  tots  els  ho- 
mes, la  suma  aspiració  a  l'unitat  del  humà  llinatge,  essent  aquests 
els  admirables  carreus  amb  que  edifica  la  sublim  piràmide  que 
toca  fins  al  cel.  No  coneix  al  Beat  Ramon  Lull  qui  no  coneix  el 
Llibre  de  Contemplació;  és  el  doll  de  l'aigua  viva  d'on  deva- 
llen  totes  les  demés  obres  lulianes  i  fins  les  dels  lulians  famosos 
qui  floriren  en  diverses  parts  d'Europa;  i  després  de  llegir  aquest 
llibre  un  hom  entén  fàcilment  el  verdader  fanatisme  dels  grans 
talents,  espanyols  i  extrangers,  qui  haurien  donat  la  sang  per  la 
doctrina  luliana.  Ja  diguérem  que  hu  s'explicava  per  art  d'en- 

cantament  la  conversió,  de  poca  durada,  de  l'Universitat  de 
Lleida  al  lulisme;  i,  en  efecte,  era  home  capaç  d'encantar  tota 
una  Universitat,  en  aquell  temps  en  que  l'unitat  humana,  tant  en 
el  llinatge,  com  en  la  creencia,  com  en  la  ciència,  resplandía  ma- 
ravellosament,  no  contentant-se  les  intel•ligències  amb  engru- 
nes, com  les  que  dóna  la  positivista  ciència  contemporània,  sinó 
apetent  el  pa  substanciós  que  amb  tots  els  elements  humans  i  di- 
vins pastaren  homes  tant  poderosos  com  Sant  Tomàs,  el  Beat 
Ramon  Lull  i  rAlighieri. 

I  no's  cregui  ningú  que'l  nostre  Il•luminat  Doctor  resolgués 
totes  les  qüestions  amb  quatre  principis  brillants,  com  amb  mas- 
sa generalitat  diu  dels  antics  savis  un  conegut  escriptor  català, 
puix  la  dalera  per  l'anàlisi  espiritual  i  química  ningú  l'ha  tingu- 
da superior  a  ell;  i  son  procediment  demostratiu,  pel  qual  tenia 
exagerat  entusiasme,  l'equació,  i  de  la  qual  se  serveix  continua- 
ment  fins  al  punt  de  fer-se  molts  cops  pesat,  suposa  la  vista  de 
l'enteniment  fixa  en  diversos  termes  juntament.  Es  aquest  lli- 
bre, direm  per  a  finir,  com  un  tanteig  i  comparació  de  totes  les 
coses  amb  Déu,  al  qual  puja  per  totes  dreceres  i  escorcolla  amb 
l'enteniment  la  Substància  i  la  Vida  del  Sér  infinit,  valent-se 
també  de  l'equació -inefable  que  existeix  entre  tots  sos  admira- 
bles atributs;  no  té  la  soliditat  de  la  doctrina  tomística  i  dantes- 
ca, és  un  escriptor  de  sentiment  i  d'observació,  un  filosop  sen- 
timental, essent,  sens  dubte,  un  dels  qui  han  obert  una  via  en  la 
ciència  i  literatura  moderna,  que  si  bé  perillosa,  per  raó  de  defi- 
ciència, presenta  un  ric  esplet  en  el  noble  camp  de  l'intel•ligen- 
cia,  conresant-la,  d'una  part,  per  medi  de  l'experiment,  segons  el 
ja  citat  principi  lulià:  experimenta  faciunt  universaíe ^  quod  est 
principiíim  scientiae  et  artis;  i  valent-se,  d'altra  part,  del  pro- 
cediment racional  de  l'equació,  medi  demostratiu  que'l  Beat 
Ramon  Lull  col•loca  sobre  tots  els  altres.  I  en  lo  que  pertany  a  la 
controvèrsia  cristiana,  costaria  de  trobar  un  altre  escriptor  an- 
terior a  ell  qui  en  llengua  romanç  hagi  batut  els  errors  amb  ar- 
guments de  filosofia  natural,  lo  qual  fa  molt  important  el  Llibre 
de  Contemplaeióy  puix  estotja  una  rica  nomenclatura  filosòfi- 
ca, el  tecnicisme  de  l'escola  en  nostra  propria  llengua,  que  con- 
siderem de  necessari  estudi,  si  es  vol  fecondar  la  llengua  cata- 
lana amb  vocables  que  exigeix  tot  idioma  destinat  a  expressar 

les  altes  operacions  intel•lectuals  i  els  interiors  fets  de  l'ànima. 
El  discret  copiador  del  còdex  d'aquesta  Biblioteca,  ja  conegué 
l'importància  del  llenguatge  tècnic  a  l'escriure  al  començament 
del  manuscrit  les  següents  paraules:  Cascuna  sciencia  ha  sos 
propis  vocables  per  qual  aquests  que  sen  seguexen  son  pro- 
pis vocables  d  esta  obra  que  es  en  partida  teològica  e  en  par- 
tida natural.  I  per  lo  que  fa  al  fons  de  la  doctrina,  a  la  manera 
apologètica  de  propagar  la  revelació  cristiana,  és  indubtable 
que  ell  fou  el  capdill  i  el  mestre,  un  dels  qui  obriren  la  via  que 
després  seguiren  Sabunde  i  altres,  els  quals,  emperò,  ja  no  usa- 
ren aquesta  nostra  llengua  catalana,  tant  estimada  i  usada  de 
J'atlètic  propagandista  i  valerós  màrtir  de  nostra  santa  fe  ca- 
tòlica. Es  una  glòria  de  la  nostra  terra  aquella  fecondíssima 
controvèrsia  racional  i  religiosa,  començada  pels  grans  frares 
predicadors,  companys  d'en  Jaume  i  amb  ell  co-fundadors  de 
l'exemplaríssima  societat  catalana,  que  sortint  dels  termes  de  l'es- 
cola i  de  l'esfera  científica  i  especulativa,  pren  una  carrera  po- 
pular i  pràctica  encaminada  a  infundir  en  els  esperits  els  grans 
principis  de  l'imprescindible  revelació  cristiana.  El  Beat  Ramon 
Lull  trobà  ja  aquesta  tendència,  mes  ell  té  el  mèrit  d'haver-la 
vestida  en  llengua  catalana,  fent  parlar  a  aquesta  de  les  més  al- 
tes i  subtils  matèries  de  la  teologia  i  de  la  filosofia,  com  podrà 
veure  el  lector  amb  els  fragments  que  anem  a  aduir  del  gran 
Llibre  de  Contemplació ,  el  més  admirable  monument  en  son 
genre  que  per  diferents  sigles  ha  existit  en  llengua  romanç. 

De  cop  veurà  el  lector  el  caràcter  psicològic  del  llibre.  Diu 
en  la  primera  distinció: 

«Cor  que  s'alegra  del  trobament  de  les  coses  finides,  gran 
maravella  es  sinó  s'alegra  del  trobament  de  la  cosa  infinida... 
Si  los  homens  han  plaer  e  alegria  quant  veen  arbres  fulats  e  flo- 
rits e  granats,  e  veen  riberes  e  prats  e  boscatges,  be  devem  ha- 
ver plaers...  en  lo  que's  veem  e  sabem  que  som  en  ésser;  cor 
qui  s'alegra  de  la  belea  e  de  la  bonea  que's  fora  de  si,  be's  deu 
alegrar  d'aquella  que's  dintre  si.» 

En  el  segon  llibre,  distinció  quinta,  tracta  de  la  matèria  pri- 
ma, descrivint  sa  finalitat  i  admirables  armoníes  amb  l'ordre  es- 
piritual i  sobrenatural,  en  els  següents  termes: 

«Deus,  honrat  Senyor,  ple  de  mercè  beneyt  siats  Vos  que 

creas  la  primera  matèria  de  no  re,  la  qual  es  primera  matèria 
d'on  son  fetes  totes  les  coses  avens  cors.  E  vos  donas  propietat 
a  la  primera  matèria  que  ela  fos  reebent  division  de  animals  e  de 
vegetables  e  de  genres  e  de  espècies  e  de  formes  diverses  e 
de  individuus.  E  plac  a  vos,  Senyor  Deu,  que  la  primera  matè- 
ria no  sia  crexent  ni  mimvant,  enans  la  tenits  e  la  conservats 
d'aquella  cantitat  en  la  que  la  creats...  Beneyt  siats  vos  senyor 
que  avets  posada  la  primera  matèria  pera  ésser  subyet  del  orde- 
nament del  mon,  lo  qual  se  fa  en  ella...  E  tant  sots  vos.  Senyor, 
Subira  mestre  e  ple  de  tota  saviea,  que  tot  lo  que  vos  avets 
creat  e  fet  es  tot  ple  de  saviea  e  de  ordenament,  car  tan 
avets  posada  gran  oportunitat  a  la  primera  matèria  de  rebre  for- 
ma, que  tot  lo  mon  ne's  esdevengut  ordenat  per  rao  de  la  opor- 
tunitat que  la  matèria  ha  en  rebre  forma...  Vos  plach  que  la  pri- 
mera matèria  fos  una  en  tots  los  individuus  e  que  les  formes  dels 
individuus  no  anassen  per  una  forma,  axis  com  van  per  una  ma- 
tèria... axis  Senyor,  ara  forma  no  poria  ser  en  ésser  menys  de 
matèria,  en  axí  la  nostra  redempció  ni  la  nostra  salvació  no  po- 
guera  ésser  en  nos  menys  de  la  vostra  encarnació  e  de  la  vos- 
tra passió...  car  la  vostra  encarnació,  passió  e  mort  es  aquella 
cosa  per  la  qual  conech  que's  delits  (deletur)  lo  primer  pecat,  lo 
qual  no  se  poguera  delir  per  nulla  altra  cosa  sinó  per  la  encarna- 
ció que  pres  en  nostra  dona  Santa  Maria...  En  axí,  Senyor,  com 
matèria  porta  en  si  totes  les  formes,  en  axí  nostra  fe  es  cosa  per 
qual  esdevé  al  hom  tot  be.  E  en  axí  com  forma  no's  poria  sostenir 
sens  matèria,  en  axí  lo  nostre  be  no  poria  ésser  menys  de  fe.» 

Tracta  després  dels  metalls,  vegetables  i  animals,  i  en  dife- 
rents capítols  va  contemplant  els  sentits  corporals  i  les  poten- 
cies humanes,  amb  una  força  de  pensament  i  un  sentit  psicològic 
que  recorda  al  gran  bisbe  d'Hipona.  Lull  tingué  la  desgracia  d'ha- 
ver escrit  en  català;  si  fos  escriptor  francès  o  castellà,  se'l  tin- 
dria en  tot  Europa  per  la  primera  figura  del  món  romanesc,  en 
lo  que  toca  a  filosofia  i  teologia,  ja  que  Sant  Tomàs  i  Sant  Bo- 
naventura escrigueren  en  llatí. 

Noti's  en  el  següent  troç  de  la  distinció  XIV  les  generoses 
idees  sobre  la  llibertat  i  la  repugnància  envers  l'esclavitut,  que 
ja  manifestà  Sant  Ramon,  i  ademés  alguns  hermosos  vocables 
filosòfics: 

«...Son  los  uns  serts  dels  altres,  mas  aquesta  possessió,  Se- 
nyor, no  es  sciencial  mas  accidental.  Car  si  en  nos  no  fos  de- 
falliment de  savieOyj'a  no  fora  nul  hom  serf  de  V  alt  re...  Vos- 
tra saviea  ha  creat  home  en  franch  albitre,  y  vostra  saviea  fa 
home,  Senyor,  esdevenir  a  tot  lo  que  li  es  predestinat,  y  per  tot 
asso  no  roman  que  ell  no  sia  ordenat  a  mèrit  de  glòria  o  de  pena. . . 
Gran  es,  Senyor,  la  vostra  saviea,  car  no  es  null  home  que  po- 
gués imaginar  ni  compendre  con  gran  saviea  es  crear  home,  y 
fer  hom  esdevenir  ab  franch  voler  en  aquelles  coses  que  li  son 
predestinades,  segons  so  que  es  previst  en  la  vostra  sciencia 
del  esdevenidor.» 

Contempla  la  plenitut  del  Sér  diví,  Vacabament  de  Déu,  en 
sa  essència,  i  en  sos  atributs  i  obres,  i  per  últim:  «Com  tot  lo 
nostre  acabament  està  en  lo  acabament  de  nostre  Senyor  Deu.» 

«Deus  gloriós  honrat  sobre  tots  honraments,  poderós  sobre 
tots  poders,  vos  sots  aquell  qui  es  tots  nostres  compliments  e 
els  nostres  acabaments.  Car  vos  nos  avets  creats  e  vos,  Senyor, 
nos  aydats  ens  sostenits,  e  vos  nos  tenits  bastats  en  est  se- 
gle e  en  Taltre...  avets  tant  d'acabament  en  vos  metex  que  el 
vostre  acabament.  Senyor,  es  a  nosaltres  axis  com  a  font  viva 
en  la  qual  se  sadollan  tots  los  que  beuen  en  ella...  E  donchs  foll 
es  quis  cuyda  a  trobar  acabament  en  riquees,  car  la  mort  les 
toll,  e  foll  es.  Senyor,  quis  cuyda  que  bellea  ni  forsa  sien  aca- 
baments, car  la  malantia  destriu  e  afolla  sanitat  e  forsa,  e  foU 
es  aquell  quis  cuyda  de  la  vana  glòria,  ni  dels  delits  d'aquest 
mon  que  sien  acabament  e  compliment  de  benaventuransa...  Vos, 
Senyor  Deus,  sots  acabament  e  compliment  de  tots  nosaltres, 
per  rao  dels  vostres  honraments  e  de  les  vostres  noblees,  e  nos- 
altres som  defallents  e  pobres  e  mesquins  per  rao  de  nostre 
pobre  poder  e  de  nostra  gran  mesquinea,  on  per  asso.  Senyor, 
lo  nostre  be,  el  nostre  restaurament  en  vos  lo  cerquem  e  a  vos 
lo  demanem  e  de  vos  lo  esperem...  En  axis  com  la  gallina  que 
debades  grata  en  lo  munt  del  forment,  en  axi  debades  treballa 
tot  hom  que  cerch  acabament  ni  compliment  en  altra  cosa  sinó  en 
vos,  car  en  tota  altra  cosa  de  vos  en  fora  son  manifests  desfa- 
lliments...  e  en  vos  ha  tant  d'acabament  que  basta  a  totes  les 
nostres  necesitats...  Amorós  Senyor,  ple  de  veritat  e  de  mercè. 
En  axis  com  per  gran  secada  se  sequen  les  fonts,   les  basses. 

•e  moren  les  erbes,  en  axi  per  Pacabament  quant  nosaltres  cer- 
quem per  nosaltres  matexos  crexen  e  multipliquen  en  nosaltres 
los  defalliments  nostres;  mes  en  axis,  Senyor,  com  per  gran 
abundància  de  pluja  s'omplen  les  basses  e  les  fonts  els  torrents, 
•en  axis  quant  cercam  los  nostres  acabaments  en  vos  tots  los  de 
falliments  nostres  tornan  en  acabaments.» 

Perrhistoriadeles  idees  estètiques  té  importància  el  següent 
fragment,  copiat  del  segon  volum,  en  el  terç  llibre,  on  se  pon- 
dera Texcel•lencia  de  la  bellesa  espiritual  sobre  la  física,  con- 
fessant-se Pautor  víctima  per  algun  temps  dels  frèvols  atractius 
de  la  forma  corporal: 

«Com  hom  se  pren  guarda  en  est  mon  quals  cosas  son  lleges 
€  quals  son  belles.» 

«...  A  Vos,  Senyor,  sia  feta  reverencia  e  honor  per  tots 
temps,  que  avets  ordonat  en  endressar  en  tal  ordinacio  e  en  tal 
disposició  home  que  pusca  ver  en  ulls  corporals  e  spirituals  les 
bellees  e  les  llegees  d^aquest  mon.  Plaent  Senyor...  en  axis 
com  ab  los  ulls  corporals  veem  quals  coses  son  belles  e  quals 
coses  son  lleges  en  les  coses  sensuals,  en  axi.  Senyor,  ab  ulls 
espirituals  veem  en  les  coses  entelectuals  quals  coses  son  belles 
■e  quals  coses  son  lleges.  E  si  als  ulls  corporals.  Senyor,  es 
plaent  cosa  veer  la  claror  del  alba  y  de  la  estela  jornal,  y  los 
prats  y  les  flors  y  les  riberes  y^Is  boscatges:  als  ulls  spirituals 
€s  plaent  cosa  cogitar  e  veer  en  les  virtuts  del  home,  axi  com 
amor  e  paciència  e  leyaltat  e  humilitat  e  pietat  e  misericòrdia. 
Lliberal  Senyor,  dreter,  savi,  vertader  en  totes  coses,  si  als  ulls 
corporals  plau  veer  la  bella  fembra  que  es  ben  vestida  e  ben 
ordonada,  als  ulls  spirituals  es  molt  lleja  cosa  de  veer  ella,  si 
tant  s'es  que  la  fembra  sia...  e  vil  e  de  males  obres  e  sutzes... 
Amorós  Senyor,  en  axi  com  los  ulls  spirituals  son  pus  nobles 
€  mellors  que  los  ulls  corporals,  en  axi  major  plaer  e  mellor 
vista  es  veer  les  coses  que  son  belles  als  ulls  spirituals  que 
aquelles  coses  que  son  belles  als  ulls  corporals.  En  semblant 
manera  s^esdeve  en  les  coses  que  son  lleges  de  ver.  Car  molt 
major  fastig  e  major  pudor  e  major  llegea  es  a  ver  a  les  coses 
que  son  lleges  segons  vista  spiritual  que  les  coses  que  son  lleges 
segons  vista  corporal...  gran  maravella  com  pot  ser  que'ls  ho- 
inens  mes  amen  la  vista  dels  ulls  corporals  que  cella  dels  ulls 


La  Tradició  Catalana    235 

espirituals,  e  mes  senten  la  bellea  e  llegea  que  veen  ab  los  ulls 
corporals  que  aquella  que  veen  ab  los  ulls  spirituals.  Humil 
Senyor,  obeyt  per  tots  los  pobles,  ben  volgut  per  totes  gens, 
molt  es  pus  bella  cosa  de  ver  spiritualment  los  fems  en  Thort 
que  la  mala  fembra  en  la  esgleya,  ja  sia  so  que  los  fems  sia  cosa 
de  lleja  figura  e  la  fembra  sia  bella  figura...  car  del  femaral 
que's  en  l'hort  ixen  fulles  e  flors  e  fruyts  de  diverses  colors,  e 
de  belles  odors  e  de  bones  sabors,  e  de  la  mala  fembra  non  ix 
sinó  pecat  e  pudor  e  sutzetat  per  ben  ordonat  que  sia.  E  la  mala 
fembra  se  posa  blanquet  e  color,  es  tiny  sos  cabells  e  les  celles  e 
sa  boca  e  sos  ulls  per  tal  que  sia  vista  bella  a  les  gens,  e  sobre 
les  belles  colors  e  les  belles  faysons  que  vos  avets  posades  en 
ella,  ella.  Senyor,  posa  colors  que  son  de  coses  molt  lleges  e 
molt  pudens  a  veer  e  a  odorar  e  a  palpar...  En  axi  com  gran 
sequedat  o  gran  fret  es  pestilència  de  fruyts  de  la  terra,  en  axi  la 
bellea  de  les  fembres  es  estada  pestilència  e  tribulació  de  mos 
ulls,  car  per  la  bellea  de  les  fembres  som  estat  oblidos  de  vostra 
gran  bonea  e  de  la  bellea  de  vostres  obres.  E  per  lo  plaer  que 
mos  ulls  han  aut  en  ver  belles  fembres  e  desitjat  mon  cor  que  elles 
haguessen  llur  coratge  corromput  en  pudor  de  luxúria...  Com 
Parbre  que  es  sech,  Senyor,  es  podat...  ell  renovella  e  dona  be- 
llea de  si  mateix  als  ulls  corporals  per  rao  dels  rams  e  de  les 
flors  e  dels  fruyts  que  met,  en  axi  si  vostre  plaer  era  que  vos 
me  porgassets  em  denejassets  de  mos  greus  pecats,  encara  po- 
ria  ésser.  Senyor,  que  jo  fos  vist  per  los  homens  bell  e  nedeu  e 
ple  de  bones  obres.» 

Contempla  més  enllà  tots  els  estats  de  Teclesiàstica  i  civil 
jerarquia,  essent  curiosíssim,  ple  de  fondes  observacions  i  del 
color  de  l'època,  traslluint-se  sovint  Timaginació  somniadora  i 
generosa  del  gran  escriptor.  Parla  amb  gran  devoció  del  Papa 
de  Roma  en  lo  qual  «veem.  Senyor,  que  honrats  tota  la  humana 
natura,  car  gran  honrament  es  que  hom  sia  vostre  llochtinent 
en  terra...»;  dels  juglars,  qual  art,  començat  per  alabar  a  Déu, 
vingué  al  punt  de  no  haver-hi  «nenguna  art  tan  vil  com  art  de 
juglaria»,  volent  el  piadós  contemplador  convertir-lo  en  ofici 
honest  i  espiritual;  mes  entre  tants,  volem  copiar  el  següent 
text,  del  capítol  en  que  tracta  dels  pastors,  puix  resplandeix  de 
filosòfica  hermosura: 

«...  Los  pastors,  Senyor,  que  guardan  lo  bestiar  veem  que 
guarden  e  defenen  los  bestiars  dels  llops  e  de  les  bèsties  salva- 
jes,  e  dels  lladres  e  dels  mals  homens;  mes  molt  mal  home  veem, 
Senyor,  que  no  sab  guardar  de  pecat  la  potencia  sensitiva  que 
es  cosa  bestial,  e  sab  guardar  lo  bestiar  de  les  bèsties  salvajes... 
on  haja  major  diligència  en  guardar  les  bèsties  que  la  sua  bes- 
tialitat metexa.» 

El  gran  pensador  contempla  amb  viva  intuïció  el  misteri  de 
rhome,  la  termenació ,  com  ell  diu,  de  les  nostres  potencies, 
i  els  principals  sentiments  i  sentits,  i  encara  que  no  sia  un  troç 
notable,  no  volem  deixar  de  copiar  aquí  les  següents  línies,  ex- 
tretes d^aquests  capítols,  on  resplandeix  el  foc  d'amor  diví  i  el 
desig  del  martiri. 

«E  tan  s'allonga  lo  dia.  Senyor,  que  jo  patesca  martiri  per 
la  vostra  amor  en  mij  del  poble  confessant  la  santa  fe  cristiana, 
que  tot  me  sent  languir  e  morir  de  desij  e  d'enyorament  com  no 
som  a  aquell  dia,  e  que  sia  al  mij  del  poble  tormentat  axi  com 
a  lleó  0  altra  bèstia  salvaje  que  es  environada  de  cassados,  aus 
e  cans  devorants  a  aquella.» 

Mes  ara,  vegi  el  lector  la  magnífica  manera  còm  prova,  amb 
exemples  que  tothom  pot  capir,  els  diferents  oficis,  naturalesa 
i  finalitat  de  les  potencies  sensitiva  i  racional.  S'intitula  el  ca- 
pítol: Com  lo  sentiment  humà  es  termenat  en  home: 

«En  axi  com  lo  sentiment  humà  es  termenat  dintre  loc,  en 
axi  es  termenat  dintre  temps,  car  home  es  sensible  de  tals  coses 
en  un  temps,  que  no  les  sent  en  altre.  Beneyt  siats  vos,  Senyor 
Deu,  que  no  avets  termenada  l'anima  del  home  dins  lo  loch  e'l 
temps  on  es  termenat  lo  cos  del  home.  Car  la  entelectuytat  e  la 
virtut  del  anima  passa  per  inteligencia  per  tot  lo  loc  e'l  temps 
dins  la  qual  es  termenada  la  sensualitat  corporal...  en  axi.  Se- 
nyor, avets  volgut  que  l'inteligencia  del  anima  sia  termenada 
dintre  coses  intelectuals,  les  quals  termenen  l'anima  del  home, 
en  so  que  home  no  a  conexensa  de  totes  coses...  En  axi  com  la 
bèstia  fermada  no  pot  atènyer  sinó  aytal  com  lo  liam  li  basta, 
en  axi  les  sensualitats  del  home  no  poden  sentir  ni  atènyer  sinó 
aytal  com  bastan  los  termens.  E  en  axi  com  a  la  bèstia  fermada 
hom  aporta  sa  civada  e  palla  de  fora  los  termens  on  ella  no  pot 
atènyer,  en  axi  las  entelectuytats  de  l'anima  aporten  al  home 

les  sensualitats  que  son  fora  los  termens  on  sa  sensualitat  no  pot 
atènyer.  Com  les  mies  sensualitats  sien,  Senyor,  termena- 
des  en  aquestes  partides  de  ponent,  la  mia  anima  que  re- 
membra  les  partides  de  llevant,  en  les  quals  patireu  mort 
e  passió  per  nosaltres  pecados...  aporta  de  la  santa  terra  de 
oltramar  a  mon  cors  viandes  de  plors  e  d'escalfament  de  cor..., 
e  de  devoció  e  de  penediments  dels  falliments  que  jo  he  fet 
contra  vos.  Si  la  sensualitat  de  mon  cors  es  termenada  en  est 
mon,  la  mia  anima,  Senyor,  que  passa  en  Taltre  segle  per  cogi- 
tacio,  e  per  imaginació  e  per  memòria  e  voluntat  e  enteniment 
aporta  a  mon  cors  sentiments  d'amors  e  de  dousors  e  de  plaers 
desiderant  e  amant  vos,  e  la  vostra  beneyta  glòria.» 

Per  certa  mala  estrugança  que  ha  la  doctrina  luliana, 
desde'l  punt  de  vista  científic,  per  lo  qual  sens  dubte  fou  sempre 
tant  combatuda  per  l'ordre  dels  frares  predicadors,  escola  d'in- 
comparable correcció  escolàstica,  de  la  fermentació  d'ella  nas- 
queren deixebles  qui,  eixint-se  de  la  carrera  de  la  veritat,  cai- 
gueren en  l'error  i  en  l'heretgia,  principalment  en  supersticions 
cabalístiques,  i  en  el  desenfrè  racionalista.  El  Giordano  Bruno, 
frare  i  escriptor  esbojarrat,  la  significança  del  qual  no  és  altra 
que  la  d'un  reu,  i  que  per  tal  motiu  les  sectes  anti-cristianes, 
glorificant-lo  en  Roma,  han  volgut  ferir  al  qui  té  la  representa- 
ció de  la  Veritat  i  de  la  Justicia,  és  entre  altres  un  d'ells;  mes 
en  els  troços  que  anem  a  copiar  se  veu  clarament  la  pensa  ca- 
tòlica delnostre  Doctor,  i  son  ver  concepte  de  la  fe.  Es  digne 
d'ésser  llegit  el  capítol  en  que  tracta  de  les  concordances 
e  contrarietats  que  son  entre  fe  e  rao,  en  la  distinció  XXVIIÍ, 
d'on  són  les  següents  linies: 

«...  Fe  es  tant  excel•lent  cosa  e  tan  noble  que  passa  los  ter- 
mens on  rao  es  termenada  e  reclosa,  car  de  tals  coses  tracta, 
Senyor,  fe,  que  rao  ni  enteniment  d'home  no  pot  tractar  ni  en- 
tendre... lo  primer  escalo  on  rao  comensa  a  pujar  es  les  coses 
sensuals  e  el  subira  escalo  on  puja  es  les  coses  entelectuals  part 
(ultra)  les  quals  rao  no  abasta  a  pujar.  Mas  no  es  axi,  Senyor, 
de  fe,  car  l'escalo  on  fe  comensa  a  pujar  es  en  les  entelectuals 
coses,  e  d'elles  puja  a  creure  part  (ultra)  la  intelectuytat  del 
home...  rao  feneix  dintre  los  termes  d'enteniment;  per  asso, 
Senyor,  es  dit  que  vostra  fe  val  molt  mes  e  es  pus  nobla  cosa 

que  rao,  per  so  que  pus  alt  ateny  que  rao.  E  en  axi  com  lo  foch 
a  natura  e  proprietat  d'esser  lo  pus  alt  element,  en  axi  fe  a  na- 
tura d'esser  pus  alt  que  rao,  car  rao  es  composta  en  home  ac- 
tualment de  vsensualitat  e  de  entellectuytat,  mas  fe  no's  compon, 
ans  es  cosa  simpla  estant  part  (ultra)  los  estrems  de  entellec- 
tuytats  enteses...  per  tot  asso  no  roman  que  rao  no  atenya  e  no 
bast  a  entendre  si  la  fe  es  vera  o  falsa,  car...  segons  la  dispo- 
sició e  la  ordinacio  de  la  vostra  obra  demostra  rao  qual  fe  es 
vera  e  qual  es  falsa...  En  axi  com  rao  ennoblex  la  fe  que  es 
vera,  com  demostra  veritat  d'ella,  en  axi  la  ennoblex  com  de- 
mostra la  fe  que  es  falsa  ésser  falsa,  car  revelar  falsetat  es  de- 
mostrament  de  veritat...  Rao  fa  venir  fe  de  potencia  en  actu, 
adons  com  demostra  raonablement  que  hom  deu  aver  fe  en 
aquell  articles,  als  quals  rao  no  pot  atènyer  a  entendre.  E  en 
axi  com  rao  encatena  e  empresona  l'enteniment  humà  dintre  los 
termes  en  los  quals  es  termenat,  per  so  car  no  a  ab  quals  pusca 
examplar  ni  estendre,  en  axi,  Senyor,  vostra  fe  afranqueix 
e  engraneix  al  home  son  enteniment,  car  no'l  constreny  dins  los 
termes  on  rao  lo  termena...  A  Vos,  Senyor,  sia  glòria  e  honor 
per  tots  temps,  car  per  so  avets  vos  volgut  que  la  ley  dels  cris- 
tians sia  vera  per  meritòria  fe  e  per  raonable  demostració,  pus 
que  nenguna  de  les  altres  ligs  descordants  e  contrarians  a  la 
veritat  que  es  en  la  vostra  excelent  essència  divina.» 

Vegi  ara  en  Canalejas,  si  el  Beat  Ramon  Lull  se  proposà 
fer  un  compost  de  les  lleis  judaica  i  mahometana,  amb  la  nostra 
Santa  Llei  cristiana,  i  judiquin  també  els  qui  el  voldrien  col•lo- 
car entre'ls  hèroes  del  lliure  pensament,  l'idea  equivocadíssima 
que  tenen  d'aquest  gran  doctor  catòlic.  Però  encara  vindran 
altres  proves  del  sentiment  lulià,  exquisidament  catòlic  sempre, 
si  bé  no  en  totes  ocasions  degudament  expressat. 

Amb  claredat  i  concisió  admirables  descriu  la  naturalesa  de 
les  facultats  intel•lectuals  de  l'home,  començant  per  la  memòria: 
«Molt  es,  Senyor,  virtuosa  cosa  memòria  en  homens,  car  memòria 
es  comensament  de  saviea  y  de  sciencia,  car  per  membrar  multi- 
plica home  en  son  saber...  Y  com  home  sia  termenat  dins  breus 
termes  e  home  no  pusca  aver  en  present  les  coses  passades,  per 
asso  es  donada  memòria  al  home  que  posseesca  les  coses  passa- 
des, membrant  l'estament  e  la  qualitat  en  la  qual  son  estades.» 

La  demostració  del  límit  de  l'enteniment  humà  és  impossible 
fer-la  més  concluient  de  lo  que  la  fa  aquest  singular  raciona- 
lista: 

«...  Enteniment,  senyor,  tant  es  cosa  poca  e  mesquina  que 
com  entén  una  cosa,  de  sa  virtut  no  usa  en  un  temps  en  totes 
creatures,  car  totes  les  creatures  no  caben  en  aquella  ora  en 
l'enteniment...,  asso  esdevé  per  la  multitut  de  les  creatures 
e  per  lur  diversitat,  e  per  la  poquea  del  enteniment,  on  per  asso 
com  l'enteniment  entén  alguna  cosa  qualque  sia,  en  aquell  punt 
e  en  aquell  temps  ignora  e  menys  conex  totes  les  altres  coses, 
e  per  asso  enteniment  d'home  es  mes  ignorable  que  entenen  per 
defalliment  de  la  actualitat...  (1) 

»Senyor  Deu,  infinit  e  eternal  e  tot  acabat  en  tots  bens. 
Com  l'enteniment  humà  sia  fenit  e  comensat...  no  es  poderós 
d'entendre  ni  de  saber  tot  vos...  car  tota  la  vostra  totalitat  in- 
finida  no  poria  caber  en  cosa  finida,  e  per  aquesta  manera  con- 
fessam  e  otorgam  que  enteniment,  que  es  creatura,  no  pot  en- 
tendre tota  la  totalitat  de  son  Creador...  e  com  null  enteniment 
no  pusca  entendre  tota  la  totalitat  de  una  creatura  qualque  sia,, 
bidons  qual  enteniment.  Senyor,  poria  entendre  tota  la  totalitat 
de  son  Creador?...  l'enteniment  no  pot  be  entendre  ni  saber  en^ 
continent  tro  que  ab  espay  e  ab  deliberació...  en  axi  com  los 
hulls  corporals  per  sobre  acostament  del  cors  tocant  a  ells 
perden  la  ocasió  de  veer,  en  axi  l'enteniment  es  soptat  per  sa 
acció  e  per  sa  actualitat  en  entendre...  Es  natura  de  enteni- 
ment humà  que  no  poden  caber  en  ell  per  inteligencia  aquelles 
coses  que  son  majors  d'ell,  on...  esdevé,  Senyor,  que  vos  que 
sots  major  que  l'enteniment  no  podets  tot  caber  en  nostre  ente- 
niment... Axis  com  lo  pescador  ab  un  pex  pren  altre  pex,  en  axi 
enteniment  d'home  pren  e  aperceb  los  uns  significats  per  los 
altres  en  so  que  les  unes  coses  entén  per  les  altres...  Com  en- 
teniment d'home  vol  entendre  aquelles  coses  que  son  fora  los 
termens  de  sa  virtut  e  de  sa  entelectuytat  a  dons  comensa  a  ig- 
norar; mas  com  vol  entendre  aquelles  coses  que  son  dins  los 
termens  de  sa  inteligencia  a  dons  comensa  a  entendre.  Molt 

(1)  Aquest  admirable  pensament  guarda  perfecte  paral•lelisme  amb  el 
concepte  d'Aristòtil  i  Sant  Tomàs,  de  la  suma  actualitat  de  l'acte  pur,  o  sia. 
de  Déu. 

home  enganya  si  mateix  com  cuyda  entendre  les  coses  impossi- 
bles a  ésser  enteses,  car  cuydant  aquelles  entendre,  esta  em- 
patxat que  no  pot  entendre  aquelles  que  son  enteniment  poria 
entendre... 

»Vos,  Senyor,  avets  donat  enteniment  a  home  per  tal  que 
hom  lo  seguesca  e  obeesca,  e  per  asso  sommet  a  subjugacio  de 
mon  enteniment  e  vull  ésser  son  sotsmes  e  son  catiu  per  obeyr 
tot  so  que  ell  me  mania  e  asso  fas  yo,  Senyor,  per  tal  que  ell 
mania  a  ésser  lloador,  e  servidor  de  son  Senyor  e  de  son 
Creador.» 

Després  d'aquestes  reflexions  sobre  la  naturalesa  de  l'ente- 
niment humà,  no  desplaurà  llegir  els  següents  troços,  que  donen 
més  llum  sobre'l  sentit  de  la  llibertat  verdadera  i  de  l'esperit 
científic  del  poble  català,  en  aquell  sigle  xiii,  que  tota  una  di- 
sertació.  Són  de  la  Distinció  XXIX  i  tracten  de  lo  que'n  diríem 
ara  controvèrsia  religiosa  i  ell  anomena  spiitacio  de  fe: 

«Com  home  savi  s'esputa  ab  home  errat  ignorant  veritat,  en 
lo  comensament  deu  guardar  si  es  home  entenent  o  home  que 
haja  gros  entenirnent,  on  si'l  veu  que  sia  home  de  gros  enteni- 
ment e  que  no  sia  home  sobtil,  molt  mil  lo  pora  trer  de  son 
«rror  ab  autoritats  e  ab  miracles  de  sants  que  no  farà  ab  raons, 
ni  ab  arguments  naturals,  car  home  de  gros  enginy  pus  prop  es 
de  fe  que  de  rao...  E  com  home  sobtil  s'esputa  ab  altre  home 
sobtil  si'l  vol  trer  de  son  error  y  endur  a  veritat  convé  que 
5'esput  ab  ell  per  raons  silogicials  naturals,  en  les  coses  sen- 
suals e  en  les  coses  entelectuals,  car  molt  mils  enduu  hom 
a  home  sobtil  a  veritat  per  raons  que  per  fe,  ni  per  autoritats, 
car  l'enteniment  com  es  pus  agut  e  pus  sobtil  es  pus  apellat 
a  entendre.» 

Després  d'aquest  homenatge  a  la  naturalesa  racional  de 
l'home,  llegeixi's  la  següent  profundíssima  observació  contra'l 
tolerantisme  religiós,  principi  encarnat  en  la  nostra  lleugerís- 
sima  societat,  i  que'l  gloriós  màrtir  desfà  amb  el  següent  cop 
de  maça: 

«Honrat  Senyor,  aquella  lig  que  dona  significat  e  demos- 
tració que  null  poble  no's  pot  salvar  sinó  creu  en  la  veritat  que 
aquella  significa  en  si  matexa  es  vera;  car  impossible  cosa  es 
que  hom  pusca  venir  a  vos  que  sots  veritat,  creent  en  vos  fal- 

•setat.  On  aquella  lig  que  significa  que  en  tota  creensa  qualque 
sia  se  pusca  hom  salvar...  aquella  lig  significa  contra  vostra 
justicia  que  condampna  a  dampnacio  tot  home  que  haja  creensa 
•contraria  a  la  vostra  veritat...  car  la  vostra  justicia  seria  con- 
traria a  la  vostra  veritat,  e  asso  es,  Senyor,  cosa  impossible 
•que  en  Vos  haja  nulla  cosa  contra  vos  matex.» 

Acabarem  aquests  extractes  del  Llibre  de  Contemplació  amb 
el  següent  troç  sobre'l  gran  dogma  de  la  Resurrecció  final  de 
Thumanitat,  on  se  mostra  l'esperit  filosòfic  de  l'Autor  cercant 
la  finalitat  racional  que  enclou  aquest  principi  de  la  fe  catòlica: 

...  «Com  lo  cors  e  l'anima  fassen  ensems  bones  obres  o  males 
en  est  mon  per  asso  es  significat  que  ensems  hajan  guardo... 
Sinó  fos  resurrecció  la  vostra  saviea  nos  significaria  al  enteni- 
ment humà  acabada...  E  sensualment  sentim,  e  entelectualment 
ho  entenem  que  en  l'acabament  del  mestre  es  significat  l'acaba- 
ment de  la  obra  e  en  l'acabament  de  la  obra  es  significat  l'aca- 
bament del  mestre.  On  si  resurrecció  no  fos,  Senyor,  en  ésser, 
la  vostra  obra  no  fora  acabada,  e  si  acabada  no  fos  no  signifi- 
caria a  nosaltres  lo  vostre  acabament.  On  com  Vos,  senyor, 
siats  acabat  en  totes  vostres  obres,  per  asso  en  lo  vostre  acaba- 
ment es  significat  lo  acabament  de  la  vostra  obra,  e  per  l'aca- 
bament de  la  vostra  obra  es  significada  la  nostra  resurrecció.» 

Plau-nos  acabar  posant  aquí  alguns  versos  del  Cant  VI,  del 
Dictat  de  Ramon.  La  doctrina  sobre  la  Resurrecció  és  la  ma^ 
teixa,  el  tecnicisme  lulià  igual,  mes  la  veritat  de  la  vida//////r/ 
saeciili  de  la  revelació  divina,  endevinada  per  l'intuició  hu- 
mana 0  al  menys  infundida  per  Déu  a  les  antigues  generacions, 
•és  presentada  amb  quatre  cops  durs,  mes  expressius,  com  tal 
volta  no  ha  sabut  fer  la  ploma  de  ningún  altre  escriptor.  Amb 
profonditat  psicològica  diu  que'ls  humans  sentiments  restarien 
insaciats  sens  la  resurrecció: 

No  fore  fi  de  sentiment, 
Si  no  fos  resucitament. 

L'universal  creació  en  son  estat  actual  d'imperfecció  neces- 
•sita  un  compliment  i 

Si  no  es  resurrecció, 
Lo  mon  no  ha  perfecció. 

16.  -  Obres  completes.  IV 

I  la  falta  d'acahamenf  de  Thome  quan  l'esperit  s'és  separat 
de  la  carn,  segons  ensen^^a  la  ciència  divina  i  humana,  queda  en 
evidencia  amb  aquest  vers  que  a  nosaltres  ens  entusiasma  més 
que  no  pas  una  oda: 

Si  hom  no  es  ressucitat 

En  altre  mon  pert  la  meytat. 

Atesa  rimportancia  del  gran  Llibre  de  Contemplació  i  el 
desconeixement  general  que  d'ell  hi  ha,  posem  íntegre  el  darrer 
capítol  de  la  Distinció  XXIX.  Difícilment  en  Tescola  escociana 
ni  en  els  altres  filosops  qui  han  predicat  la  limitació  de  les  fa- 
cultats humanes,  pot  trobar-se  un  troç  de  tant  pregona  bellesa 
filosòfica: 

Com  Vapercibiment  e  la  conedensa  del  home  es  fenida  e  ter- 
me nada  : 

<'Deu  misericordiós,  piados,  humil  e  dolç  e  simple  e  suau. 
Tres  coses  son,  senyor,  dintre  les  quals  es  termenada  la  virtut 
del  apercibiment  humà,  les  quals  tres  son,  senyor,  la  vostra  dei- 
tat,  e  la  natura  entelectual  e  la  natura  sensual.  On  beneyt  siats 
vos,  senyor,  car  tan  son  grans  aquestes  tres  coses  e  tan  es  poca 
cosa  l'entenement  e  l'apercebiment  del  home  a  esguardament 
d'estes  tres  coses,  que  les  tres  coses  no  poden  caber  en  l'aper- 
cebiment del  home,  e  l'apercebiment,  senyor,  cab  en  les  tres  co- 
ses. E  gloriós  Deu  en  aixi  com  l'enteniment  e  l'apercebiment  del 
home  es  Senyor,  fenit  e  termenat  en  les  tres  coses  damunt  di- 
tes, en  aixi  es  termenat  e  fenit  dintre  lurs  obres;  car  tantes  son, 
Senyor,  les  vostres  obres  e  les  obres  de  la  natura  sensual  e  en- 
telectual que  no  poden  ésser,  senyor,  totes  sabudes  ni  aperce- 
budes  per  home,  car  no  poden  totes  caber  en  sabiea  ni  en  scien- 
cia  d'home.  On  beneyt  siats,  vos.  Senyor  Deu,  car  en  axi  com 
avets  volgut  lo  cors  del  home  termenat  dintre  sis  dresseres  en 
axi,  senyor,  vos  ha  plagut  que  l'anima  haja  fenit  e  termenat  son 
apercebiment  e  son  enteniment  en  sis  coses  les  quals  son.  Se- 
nyor, la  vostra  essència  e  vostres  obres,  e  natura  sensual  e  ses 
obres  e  natura  creada  entelectual  e  ses  obres.  O  Vos  senyor 

Deu,  que  avets  enamorat  mon  cor  de  les  vostres  amors  per  les 
quals  mos  ulls  han  abundància  de  lagremes  e  de  plors  com  vos, 
Senyor,  siats  creador  e  anima  d'home  sia  creatura  per  asso  ani- 
ma d'home  es  fenida  en  quantitat  e  es  termenada  en  temps  la 
qual  anima,  Senyor,  ha  son  apercebiment  fenit  e  termenat  en 
la  vostra  infinitat  e  en  la  vostra  eternitat.  E  per  asso.  Senyor, 
com  l'anima  del  home  a  fenit  e  termenat  son  apercebiment  en 
vostra  infinitat  e  eternitat,  per  asso  s'esdeve,  senyor,  que  en  lo 
entenement  del  home  no  pot  atènyer  ni  apercebre  tota  la  noblea 
ni  tota  la  virtut  de  son  creador,  car  cosa  finida  e  termenada  no 
ha  de  propietat  ni  de  natura  que  comprenga  tot  so  que  es  en 
cosa  infinida  e  eternal.  E  en  asso  que  l'entenement  d'home,  Se- 
nyor, no  pot  apercebre  tota  la  totalitat  del  ésser  de  la  vostra 
essència  per  asso  esdevé  molt  hcme  en  error  e  en  eregia  car 
com  lur  entenement  lur  defall,  han  opinió  que  no  sia  en  ésser 
aquella  cosa  que  lur  entenement  no  aperceb  ni  entén,  e  per  asso 
destruen  tot  so  que  no  capia  dintre  lur  enteniment.  On  si  ells, 
Senyor,  haujen  conexensa  de  la  termenacio  de  lur  entenement 
que  es  termenat  e  fenit  en  vostra  granea  e  noblea,  ja  ells.  Se- 
nyor, no  destreurien  ni  negarien,  so  que  destruen  e  ignoren. 
Poderós,  Senyor,  sobre  totes -coses,  graciós  sobre  totes  gràcies, 
tantes  son,  Senyor,  vostres  obres  e  tan  son  grans  que  ja  sia 
asso.  Senyor,  que'l  apercebiment  humà  sia  apellat  a  apercebre 
moltes  coses,  e  coses  grans  e  útils  e  dificils  pusca  apercebre  per 
tot  asso.  Senyor,  enteniment  d'home  no  basta  a  apercebre  totes 
les  coses  que  vos  fets,  on  per  asso,  Senyor,  com  tot  lo  que  vos 
fets  no  pot  caber  en  enteniment  d'home,  per  asso,  Senyor,  se 
conclou  de  necesitat  que'l  apercebiment  humà  sia  fenit  e  terme- 
nat en  les  vostres  obres.  On  beneyt  siats  vos.  Senyor  Deu,  car 
aquelles  obres  que  no  son  eguals  en  quantitat  ab  l'entenement 
humà  enans  son  molt  majors  que  ell  no  es,  aquelles  obres.  Se- 
nyor, termenen  lo  nostre  entenement,  eles  vostres  obres,  senyor,, 
que  son  sabudes  dintre  lo  vostre  entenement  aquelles  abasten  e 
donen  abastament,  Senyor  al  nostre  enteniment.  Com  en  axi, 
senyor,  com  lo  vexell  que  es  ple  de  aigua  en  lo  fons  de  la  mar, 
en  axi  es  l'entenement  humà  tot  ple  e  complit  de  les  vostres 
obres,  en  axi  com  la  mar  termena  lo  vexell  per  so  car  no  pot 
tota  caber  en  ell,  en  axi.  Senyor,  molts  mils  encara  les  vostres 

obres  termenen  lo  nostre  apercebinient  e  ei  nostre  enteniment. 
Singular  Senyor,  unit  en  trinitat  unida  en  unitat.  Tantes  son, 
Senyor,  les  creatures  sensuales  e  tant  son,  Senyor,  diverses  les 
unes  de  les  altres  e  tan  son  coses  grans  que  no  poden  caber  to- 
tes en  conexensa  d'home,  e  per  asso.  Senyor,  conech  que  les 
coses  sensuals  que  no  poden  caber  dintre  l'enteniment  humà 
termenen  e  environen  la  nostra  conexensa  e  el  nostre  apercebi- 
ment.  E  com  en  axis,  Senyor,  com  los  cinch  senys  corporals  no 
basten  a  sentir  totes  les  coses  sensuals  e  axis  defall  l'enteni- 
ment a  saber  totes  les  creatures  sensuals,  car  axi  com  los  hulls 
no  poden  veer  totes  les  formes  que  son,  ni  les  orelles  no  poden 
oir  totes  les  veus  ni'l  nas  no  potodorar  totes  les  odors,  ni  la 
boca  pot  no  gustar  totes  les  sabors,  ni'l  cors  pot  no  tocar  tots 
los  tocaments,  en  axi,  Senyor,  enteniment  d'home  no  pot  aper- 
cebre  totes  les  sensualitats  que  porien  ésser  vistes,  e  oïdes,  e 
odorades  e  tocades  e  gustades,  si  era  que  bastas  a  elles  a  veer 
e  a  oyr  e  a  odorar  e  a  gustar  e  a  sentir.  E  com  lo  percebiment 
d'home  sia  en  axi  termenat  en  les  coses  sensuals,  per  asso,  Se- 
nyor, s'esdeve  que  home  ignora  les  coses  sensuals  que  son  fora 
son  enteniment  per  so  car  no  hi  poden  caber,  per  la  qual  igno- 
rància, Senyor,  a  home  oppinio  e  creensa  e  suspita  de  aquelles 
coses  que  hom  no  sab  ni  entén  manifestament.  Creador  senyor 
sens  fi  en  tots  temps,  eternal,  gran  sobre  totes  granees,  com 
l'apercebiment  d'home  sia  fenit  e  termenat  en  les  coses  sensuals 
a  saber  lur  ésser  e  lur  qualitat,  per  asso  es  significat  que  sia 
fenit  e  termenat  en  les  obres  que  fan  les  creatures  sensuals,  car 
tans  son  les  fets  e  les  obres  que  fan  les  creatures  sensuals  que  no 
es  entenement  ni  apercebiment  d'home  que  tot  so  que  elles  fan 
pogués  entendre  ni  saber.  E  car  com  hom,  Senyor,  sia  espècia 
€  animal  sia  genre,  per  asso  la  espècia  no  pot  saber  tot  so  que 
fan  los  individuus  que  son  en  lo  genre.  On  com  hom,  Seny§r, 
jio  pusca  entendre  ni  saber  tot  so  que  fan  los  altres  homens  que 
son  de  sa  espècia,  dons  com  pora  saber  tot  lo  que  fan  los  indi- 
viduus que  no  son  de  sa  espècia,  so  es  a  saber  vegetables  e  ani- 
mals irracionals  e  metals,  e  en  asso,  Senyor,  es  cosa  impossible 
que  hom  ho  pusca  tot  saber  per  so  car  tot  no  cap  en  l'enteni- 
ment d'home.  E  aytant  com  home.  Senyor,  ha  major  memòria  e 
;major  entenement  e  major  volentat  a  remembrar  e  a  entendre 

e  a  voler  aytant  es  menys  termenat  son  apercebiment,  que  na 
es  l'apercebiment  del  home  que  ha  poch  de  memòria  e  poch  d'en- 
teniment e  poca  de  voluntat  a  remembrar  e  a  entendre.  Acabat, 
Senyor,  ple  de  misericòrdia  e  de  douçor,  en  axi  com  l'apercebi- 
ment humà  es  fenit  e  termenat  a  les  coses  sensuals  e  en  lurs 
obres,  en  axis,  Senyor,  es  fenit  e  termenat  en  les  coses  entelec- 
tuals.  Car  aytant  com  es  gran,  Senyor,  la  memòria  del  home  e 
l'entenement  e  la  volentat,  aytant  es  gran  son  apercebiment  car 
part  los  termens  de  la  memòria  e  del  enteniment  no  pot  ésser 
l'apercebiment.  E  on  com  nulla  memòria  de  home,  Senyor,  no 
pusca  remembrar  totes  les  coses  que  son,  null  entenement  no  les 
pot  entendre,  e  perquè  la  memòria  no  les  pot  totes  remembrar, 
ni  l'entenement  no  les  pot  entendre,  per  asso  la  volentat  no  les 
pot  totes  voler,  on  per  so  car  aquestes  tres  virtuts  son,  Senyor, 
en  axi  termenades  per  asso  es  significat  e  demostrat  que  home 
no  es  poderós  de  apercebre  ni  de  saber  totes  coses.  E  on  per 
so,  senyor,  com  l'anima  del  home  a  ses  virtuts  e  son  apercebi- 
ment termenat,  per  asso  hom  ignora  ley  dels  àngels,  e  dels  de- 
monis,  e  de  les  animes,  e  no  pot  saber  ni  apercebre  lur  ésser 
qual  cosa  ni  que  sia  en  essència;  on  aquesta  ignorància  es.  Se- 
nyor, per  rao  de  la  termenacio  de  la  memòria  e  del  entenement 
e  de  la  volentat  que  no  poden  usar  de  tot  so  que  es  en  l'esser 
de  la  substància  entelectual.  Graciós  senyor  sobre  totes  les  grà- 
cies, bo  sobre  totes  bonees.  Com  home,  Senyor,  no  pusca  aper- 
cebre tota  la  essència  de  la  substància  entelectual,  per  asso  de- 
fall  hom  a  percebre  tota  la  totalitat  de  les  obres  que  son  fetes 
entelectualment,  car  en  axi  com  l'apercebiment  del  home  es  ter- 
menat en  la  substància  entelectual,  en  axi  se  convé  de  necessi- 
tat que  sia  fenit  e  termenat  en  les  obres  de  la  substància  ente- 
lectual. E  on  com  null  home  no  pusca  entendre  ni  saber  que  es 
àngel,  ni  demoni,  ni  anima,  per  asso  no  pot  apercebre  tot  que 
àngel  e  demoni  e  anima  fa,  mas  com  les  obres  dels  àngels  e  dels 
demonis  e  de  les  animes  se  demostran  al  entenement  humà  per 
qualitats,  per  asso,  Senyor,  home  aperceb  algunes  coses  en  les 
obres  intelectuals,  ja  sia  so  que  ignora  e  menys  conega  ley  de 
les  substàncies  entelectuals,  envelades  e  amagades  del  aperce- 
biment humà  per  privació  de  significats.  E  on  beneyt  siats,  vos 
Senyor  Deu,  car  per  so  com  l'entenement  del  home  es  fenit  e 

lermenat  en  les  coses  sensuals,  e  en  les  coses  entelectuals,  per 
asso  esdevé  que  es  home  duptos  e  consirós  e  sospitós  e  jelos  e 
ansiós  e  alterable  de  una  volentat  en  altre  e  de  un  propòsit  en 
^Itre.  O  Vos,  Senyor  Deu,  que  sots  tota  la  mia  amor  e  tot  lo 
meu  repòs.  No  tan  solament  es,  senyor,  l'apercebement  humà 
ienit  e  termenat  en  lo  creador  e  en  les  creatures  que  en  ans  no 
es  en  cascuna  de  les  creatures  singularment,  car  no  es  null  home 
per  sabi  que  sia  pusca  apercebre  en  una  creatura  qual  que  sia 
tota  sa  natura,  ni  totes  ses  propietats,  ni  tot  son  ser.  E  no  es. 
Senyor,  null  home  que  pogués  apercebre  ni  saber  tot  so  que  es 
en  un  gra,  o  en  una  flor,  o  en  una  fulla,  o  en  un  pom,  o  en  una 
volentat,  o  cogitacio,  o  amor,  o  en  una  anima  o  en  un  cos.  On 
com  asso  sia  en  axi  per  asso  es  significat  e  demostrat  al  ente- 
niment humà  que  es  fenit  e  termenat  e  enclòs  dintre  caseu  dels 
individuus  sensuals  e  entelectuals.  E  on  com  apercebiment  humà, 
Senyor_,  sia  fenit  e  termenat  en  cascuna  de  les  creatures,  en  so 
que  null  home  no  pot  saber  tot  so  que  es  en  cascuna  de  les  crea- 
tures, dons  quant  mes,  Senyor,  es  l'entenement  d'home  fenit  e 
itermenat  en  vos,  que  sots  fi  e  terme  de  totes  creatures,  en  so 
que  totes  son  fenides  e  termenades  en  vos;  e  vos.  Senyor,  sots 
infinit  e  entermenat  part  la  fi  el  terme  de  totes  creatures.  Se- 
nyor Deu,  que  alegrats  mi  donant  amor  a  mon  cor  e  lagremes  e 
plors  a  mos  hulls,  Vos  sabets  que  en  l'apercebiment  del  home 
molt  major  es  la  termenacio  en  la  actualitat,  que  no  es  en  la  po- 
i;encia,  car  per  rao  del  cors,  que  es  cosa  frevol  e  mesquina, 
Tanima  no  pot  aver  en  tan  gran  virtut  son  apercebiment  actual, 
com  a  poder  en  la  potencia  e  virtut,  si'l  cors  bastava  a  ésser 
subjecte  al  apercebiment,  com  fos  en  actualitat  segons  que  l'ani- 
ma lo  poria  aver  en  actu  si'l  cors  li  bastava.  Mas  com  lo  cors, 
•senyor,  es  cosa  corrumpable,  per  asso  embarga  sa  corrupció  e 
sa  frevoletat  e  sa  alteració  e  sa  colpa  a  l'anima  ses  virtuts  e  sos 
senys  entelectuals,  que  no  es  pot  aver  en  aquella  actualitat  en 
la  qual  la  àuria  si  ab  lo  cors  no  era  conjuncta  en  est  segle.  E  on 
beneyt  siats  vos.  Senyor  Deu,  car  no  serà  axi  en  l'altre  segle 
com  aurets  lo  cors  del  home  glorificat  en  glòria,  car  aytanta  de 
virtut  com  a  ara  la  anima  del  home  en  potencia,  aytanta  e  mes 
n'haura  en  actu  per  rao  del  cors  que  serà  apellat  estrument  adons 
que  no  es  ara  en  est  segle.  Pare  celestial.  Senyor  e  poderós  de 

"totes  glòries,  per  asso  com  l'apercebiment  humà  es  termenat  en 
•est  segle,  per  asso  ignora  totes  aquelles  coses  que  son  part  los 
lermens  on  es  termenat,  e  per  asso,  Senyor,  com  ignora  so  que 
es  part  los  termens  on  es  termenat,  per  asso  hom  no's  sab  guar- 
dar dels  enganys  e  de  les  falsies  e  dels  fets  que  li  esdevenen 
per  so  com  los  ignora.  E  per  asso.  Senyor,  com  apercebiment 
es  cosa  entelectual,  per  asso  home  ha  major  espay  e  major  opor- 
tunitat de  apercebre  en  les  coses  entelectuals  que  en  les  coses 
sensuals,  car  mils  s'acorden  e  mils  se  convenen  al  apercebiment 
los  significats  e  les  demostracions  e  les  probacions  entelectuals 
que  no  fan  los  significats  e  les  demostracions,  ni  les  provacions 
sensuals,  que  no  son  de  la  natura  ni  de  la  propietat  del  aperce- 
biment. E  lo  vostre  servidor,  e'l  vostre  sotsmes  vos  fa  lloors  e 
gràcies.  Senyor  Deu,  aytant  com  pot,  per  so  car  li  avets  dona- 
da gràcia  per  acabar  aquesta  distinció  e  confia  en  vos.  Senyor 
Deu,  e  en  la  vostra  ajuda  que  vos  li  donets  forsa  e  poder  de 
acabar  les  altres  distincions  esdevenidores,  a  glòria  e  a  lloor  e 
a  honrament  e  a  honor  de  son  Senyor  Deu.» 


V 

No  pot  mancar  en  el  procés  del  pensament  lulià  un  estudi 
més  0  menys  extens  de  la  mística  del  venerable  mestre  Ramon, 
qui  tant  alt  volà  en  el  cel  de  la  Contemplació  de  les  coses  natu- 
rals i  sobrenaturals,  i  fins  de  la  mateixa  vida  divina.  Ell,  qui 
escrigué  que  per  totes  carreres  se  va  a  Déu;  aquell  seu  arden- 
tíssim  amor  que  com  sageta  missa  a  sagittante,  usant  una  bella 
frase  de  Sant  Tomàs,  tant  endins  se  clavà  en  la  divina  Hermo- 
sura;  l'home  tant  fortament  enamorat  de  les  bellees  divines  que 
no  podia  sossegar  sens  cercar-les;  el  solitari  qui  en  el  cim  de  la 
montanya  de  Randa  cuidava  d'enlairar-se  fins  a  Déu,  no  podia 
deixar  de  seguir  el  misteriós  camí  del  místic  procediment  per  a 
trobar  al  qui  és  vida,  llum  i  consol  de  tota  humana  criatura.  El 
llibre  que  acabem  d'estudiar,  on  està  tota  filosofia  y  teolo- 
gia... per  pràctica  bellissima  de  Vart  de  Contemplació  (1), 

(1)    Epístola  proemial  de  l'edició  valenciana  del  Blanquerna. 

enclou  pensaments,  aspiracions  i  inspiracions  verament  místi- 
ques; més  encara,  tal  volta  en  tots  sos  llibres  s'hi  descobreix  el 
rastre  d'un  esperit  fondament  místic,  fins  al  punt  de  que  aques- 
tes internes  comunicacions  entre  l'esperit  humà  i  l'Esperit  diví, 
sempre  incertes,  perilloses  i  molts  cops  superiors  a  l'ordenat 
procediment  lògic,  han  donat  a  la  literatura  luliana  qualque 
color  d'iliuminada;  però,  no  obstant,  el  llibre  místic  cj.  pro- 
/i'sso  és  el  que  avui  sols  podem  llegir  traduint  en  llengua  va- 
lenciana, intitulat:  Dialogacions  i  Càntichs  de  amor  entre 
VAmich  Y  VAmat.  Es  aquest  curt  tractat  de  mèrit  superior,  de 
sabor  dolcíssima,  substanciós,  i  encara  que  escrit  en  prosa,  alta- 
ment poètic;  essent  un  delicat  epitalami,  glosa  del  llibre  dels 
Cantars,  com  solen  ésser  molts  dels  llibres  místics,  i  especial- 
ment els  que  escrigué  dues  centúries  més  tard  en  llengua  caste- 
llana l'estàtic  doctor  Sant  Joan  de  la  Creu.  Mes  el  nostre  doctor 
té  també,  en  quant  a  místic,  son  segell  personalíssim;  sa  ten- 
dència social  és  evident,  puja  en  el  carro  de  foc  d'Elies,  mes 
és  per  a  portar  al  món  aquest  foc  diví,  amb  el  qual  voldria 
purificar  la  societat  humana;  aquest  contemplatiu  ambulant  i 
místic,  perpetual  disputador,  cerca  l'infinita  Hermosura  per  la 
qual  delira;  i  si  no  la  troba,  no  pregunta  com  el  gloriós  Sant 
Joan  de  la  Creu: 

Oh  bosques  y  espesuras 

plantadas  por  la  mano  del  Amado, 

oh  prado  de  verduras, 

de  flores  esmaltado, 

decid  si  por  vosotros  ha  pasado. 

Les  facultats  mentals  del  nostre  místic,  mai  es  separen  de  la 
consideració  del  poble,  ni  quan  s'enlaira  en  la  contemplació  de 
DéUv  El  fons  del  quadro  místic  de  Sant  Joan  és  la  naturalesa, 
el  del  Beat  Ramon  és  la  ciutat.  «Anava  l'amichper  una  ciutat 
com  orat  cantant  de  son  amat.  E  demanarenli  les  gents  si  havia 
perdut  lo  seny.  Respos  que  son  amat  li  havia  pres  son  voler  e 
que  ell  li  havia  dat  son  enteniment,  e  per  ço  li  era  romasa  tan 
solament  la  memòria  ab  que  recordava  al  seu  amat.»  El  suau 
desfici  que  dóna  el  sentiment  místic,  està  exposat  maravellosa- 
ment  per  \es  plascents  tributacions  de  l'Amic  cercant  a  l'Amat 

«per  carreres  llongues  e  perilloses,  plenes  de  consideracions,, 
de  sospirs  e  de  plors,  e  iluminades  de  amors»;  i  sentencia  amb 
gran  acert  que  <.entre  temor  y  esperança,  feu  ostal  la  amor, 
ahon  viu  de  pensaments  e  mort  per  oblidances,  los  fonaments- 
de  la  qual  son  molt  distants  dels  delits  i  folgances  d'aquest 
món». 

I  no  obstant,  en  el  món  troba  a  son  Amat,  puix  «demana- 
renli  si  lo  seu  Amat  era  en  lo  mon,  respos  si,  com  lo  escriptor 
en  lo  llibre.  En  qui  es  aquell  llibre?  Respos  en  lo  meu  Amat,, 
per  ço  que  lo  meu  Amat  conté  totes  les  coses,  y  per  esta  rao  lo 
mon  es  en  mon  Amat,  y  no  mon  Amat  en  lo  mon».  El  camí  per 
a  trobar  el  místic  coneixement  (experimental  com  diuen  els  doc- 
tors) i  unió  amb  Déu  és  el  que  ja  deixà  clarament  exprés  el 
Sant  Evangeli  amb  aquelles  paraules  de  Nostre  Senyor  Jesu- 
crist:  Abscondistí  haec  a  sapientibus  et  prudentibus,  et  reve- 
lasti  ea  parvulis;  mes  la  metàfora  amb  que  expressa  aquest 
pensament  és  poètica,  i  denota  l'esperit  filosòfic  del  venerable 
escriptor.  «Entra  l'amic  en  un  prat  delitós  e  veu  molts  fadrins 
saltar  tras  gran  multitut  de  papallons,  e  calçigaven  les  flors,  e 
quan  mes  treballaven  en  pendre  aquells  tant  los  papallons  mes 
alt  volaven.  De  ahont  pensa  l'amich  que  tals  son  aquells  qui  ab 
curioses  sobtilitats  pensen  com  pendre  lo  seu  Amat;  lo  qual  als 
simples  obre  les  portes,  y  als  sobtils  les  tanca,  y  la  fe  mostra 
Aquell  en  sos  secrets  perla  finestra  del  amor.»  I  completa  la 
descripció  del  procediment  místic  en  cercar  la  Veritat,  que  és 
l'Amat,  amb  les  següents  paraules:  «Cridava  l'Amic  a  altes 
veus:  lo  meu  Amat  es  llum  inmens,  y  sots  la  ombra  sua  ahont 
vivim  es  inexcesible,  al  qual  se  acosten  los  humils.  Y  es  incom- 
prensible, lo  qual  atanyen  los  simples.  Comprau  donchs  humi- 
litat e  apreneu  simplicitat,  perquè  de  tenebres  passeu  al  Llum 
infinit.» 

Aquesta  forma  anormal,  antinòmica,  del  coneixement  mís- 
tic, és  indubtable  per  tothom  qui  ha  estudiat  la  literatura  místi- 
ca, molts  representants  de  la  qual  ni  sabien  lletres  ni  freqüen- 
taren les  escoles,  com  del  diví  Redemptor  deien  els  jueus;  més 
evident  encara  pels  qui  tenim  per  ofici  dirigir  ànimes,  ja  que 
sovint  l'il•luminació  interna  es  veu  esplèndida  en  esperits  no 
conreuats  humanament,  i  gairebé  tenebrosa  en  esperits  cris- 

tians,  d'humana  instrucció,  mes  enredats  en  la  mundana  vanitat. 
Aquesta  forma,  tornem  a  dir,  no  és  repulsiva  en  el  Beat  Ramon 
a  les  ciències,  ses  grans  amigues,  ans  al  revés,  també  elles 
ajuden  a  l'errant  viatger  de  la  vida  per  a  trobar  l'oasis  de  la 
Bellesa  i  de  la  Veritat.  «Teologia  trobava,  filosofia  cercava, 
medicina  experimentava  y  dret  deliberava:  es  qüestió  que  sig- 
nificava cascuna  de  les  quatre  senyores  al  Amich,  qui  anava  a 
cercar  lo  seu  Amat.»  Determinació  típica  de  l'ofici  de  cada  una 
de  les  quatre  ciències  en  el  procés  per  a  trobar  la  Veritat,  amor 
de  les  ànimes  qui  saben  deslligar-se  de  les  delectacions  sensuals 
i  cerquen  el  goig  en  la  contemplació  de  la  Bellesa  infinida;  de- 
mostració claríssima  de  l'esperit  lulià  qui  cerca  Déu  no  soli- 
tari entre'ls  núvols,  sinó  en  el  món  visible  i  humà,  en  la  societat 
dels  homes,  la  qual  està  unida  al  Sér  etern,  com  l'efecte  a  la 
causa;  esperit  poderós,  la  contemplació  del  qual  no  destorbava 
la  mundana  varietat,  i  fins  en  el  tràfec  de  sa  operosa  vida 
frueix  el  dolcíssim  encís  de  la  fontal  Bellesa. 

La  mística  luliana  tingué  conreuadors  fervorosos,  i  es  lle- 
geix encara  amb  gust  i  profit  l'Exposició  de  l'Amic  i  de  l'Amat, 
que  escrigué  en  el  sigle  xvii,  en  llengua  mallorquina,  la  dolça 
Sor  Agna  Maria  del  Santíssim  Sagrament,  monja  de  Santa  Ca- 
terina de  Palma,  d'alt  i  maravellós  esperit;  llibre  que  la  Causa 
Pia  del  Beat  Ramon  considerà  mereixedor  d'una  versió  en  llen- 
gua castellana. 


VI 


No  tractarem  en  el  present  llibre  dels  escrits  lulians,  que, 
parlant  amb  estil  modern,  podríem  dir  que  tenen  la  forma  de 
novela  científica:  és  la  més  coneguda  de  les  tals  obres  lulianes, 
si  bé  vestida  a  la  valenciana,  segons  l'ambiciosa  manera  de  dir 
de  la  premsa  antiga  de  Valencià,  el  Blanquerna,  i  per  ella  pot 
clarament  veure  qualsevol  com  el  gran  contemplador,  tant  amic 
en  ocasions  de  la  veritat  abstrusa,  tenia  la  tendència  popularit- 
zadora,  democràtica,  universalista  de  la  gent  catalana.  Cal 
pendre  acta,  emperò,  de  còm  el  venerable  Mestre  Ramon  se 


La  Tradició  Catalana    251 

serví  també  d'aquest  instrument  d'iliustració,  de  que  tant  d'ús 
se  fa  en  els  temps  moderns,  en  demostració  dels  generosos 
propòsits  de  l'Autor  i  de  les  altes  aspiracions  a  propagar  els 
coneixements  que  hi  havia  ja  en  aquells  antics  sigles  en  nostra 
amada  Catalunya.  Mes  en  lo  que  pertany  a  l'estudi  del  pensa- 
ment, que  és  el  nostre  objecte,  molta  més  llum  rebrem  en  la 
consideració  de  les  obres  rimades  del  gloriosíssim  juglar  ma- 
llorquí. 

No's  pensi  el  lector  que's  trobi  amb  un  capítol  de  crítica 
literària,  d'apreciacions  estètiques,  d'observacions  filològiques, 
0  amb  un  estudi  comparatiu  amb  altres  poetes.  No,  no  és  aquest 
el  nostre  fi,  ni  el  gran  trovador  de  l'illa  daurada,  perdudes  les 
troves  compostes  en  son  jovent,  presenta  el  caràcter  poètic  en 
el  sentit  comú  i  general.  Lull  és  poeta  com  l'Alighieri,  de  for- 
mes nues,  de  soliditat  de  matèria,  és  sa  poesia  ambrosia  que 
satisfà  i  delecta  als  déus,  amb  la  qual  s'ha  de  pèixer  també  al 
poble,  mes  a  bocins,  puix  és  de  tal  substància  i  fortalesa,  que 
no's  pot  comparar  amb  la  comuna  poesia  d'impressió,  que  tot 
■d'un  cop  l'esperit  la  comprèn  i  se'n  delecta;  no  és  una  pura  forma 
estètica,  un  jòc  d'imaginació  i  dolços  sentiments,  la  forma  és 
defectuosa  i  bàrbara,  potser  fins  repugnant  als  gustos  d'una 
època  de  refinaments  com  és  la  nostra.  Són  ses  cançons  i  co- 
bles, temes  d'altíssima  meditació  per  a  il•luminar  la  pensa, 
transportar-la  a  un  món  on  no  domina  l'imperfecció  i  el  vici, 
essent  el  sol  que  il•lumina  i  escalfa  aquella  puríssima  esfera  la 
mateixa  infalible  veritat.  També  el  cor  se  delecta  en  aquesta 
poesia,  mes  no  la  carn;  és  una  poesia  escardalenca,  prenent 
aquesta  paraula  segons  l'etimologia  de  nostre  docte  amic  don 
Josep  Balari,  excarnata,  poesia  ossuda  i  gegantina  que  causa 
maravella,  mes  no  blanes  delícies;  essent  per  lo  tant  molt  de 
recomanar  en  una  generació  qui  s'és  ajeguda  en  el  mortal  llit 
del  sensualisme  enervant  i  corruptor.  Es  clar  que  no  pretenem 
que  ella  torni  a  ésser  la  pastura  intel•lectual  de  nostre  poble, 
mes  els  qui  vulguin  complir  l'alt  ofici  del  juglar  tal  com  el  des- 
criu el  Beat  Ramon  en  el  Llibre  de  Contemplació ,  en  ella  tro- 
baran moltes  de  novelles  rahons  e  moltes  de  belles  paraules 
per  a  ésser,  usant  el  mot  que  ell  usa  en  el  Blanquerna,  predi- 
>cadors  y  piiblicadors  de  valor...  qweper  asso  foren  trobats 

cstniments  e  noutcs  c  /ai\rs  c  sons  novells  ah  que  hom  salc- 
j[^rar  en  Vos  (1). 

La  filosofia  i  la  teologia  lulianes  i  fins  son  pensament  social 
poden  estudiar-se  en  ses  obres  rimades,  tenint  en  aquest  con- 
cepte un  gran  valor,  puix  el  paral•lelisme  entre  ses  obres  pro- 
saiques i  poètiques  és  perfet,  i  essent  sovint  més  clar  el  juglar 
que  no  pas  el  teòleg  o  el  filosop.  Així  es  comprèn  que'l  Salzin- 
ger,  per  a  rebatre  els  articles  d'en  Aymerich  i  provar  l'ortodo- 
xia  de  son  Mestre,  se  val  dels  versos  i  els  transcriu  quasi 
sempre  en  la  nostra  materna  llengua.  Algun  cop  cansa  veure 
repetits  els  pensaments,  mes  el  repetir  és  una  flaca  que  tenen 
tantost  tots  els  qui  parlen  o  escriuen  molt,  i  sabut  és  quant  parlà 
i  escrigué  el  nostre  venerable  Autor.  Sa  tendríssima  pietat  se 
mostra  en  el  Plant  de  Nostra  Dona  Santa  Maria j  espècie  de 
retaule  gòtic  de  la  Passió  de  Crist  en  el  qual  junta  a  Fingenui- 
tat,  simplicitat  i  fonda  devoció,  una  admirable  traça,  filla  de  la 
fe,  i  d'un  gran  coneixement  teològic,  per  a  fer  evidents  en 
l'Humanitat  de  Crist  les  sublims  resplandors  de  la  Divinitat. 
Sempre  la  popularització  de  la  gran  teologia  catòlica,  ensems 
racional  i  sobrenatural,  fou  l'idea  dominant  de  Lull,  com  igual- 
ment ho  fou  del  Dant.  ^íQuí  es  preocupa  ara  del  gran  misteri  de 
l'iniquitat,  0  sia  de  la  permissió  del  pecat  en  el  món?  Doncs 
veusaqui  al  rei  Jaume  II  demanant-ne  compte  a  son  antic  senes- 
cal,  el  qual  li  contesta  en  el  poema  Lo  pecat  de  Adam,  fent-li 
veure  còm  d'això  ne  prové  un  major  resplandiment  dels  atributs 
de  Déu  i  exalçament  de  l'humana  dignitat,  posant  en  evidencia 
el  franc  o  lliure  albir  de  l'home. 

Car  sí  hom  mal  far  no  pogués 
E  que  franchament  no  volgués 
Deus  obehir,  servir,  e  amar, 
Ni  Deus  no  pogra  res  jutjar 
Ni  igualar,  donar  negun  be, 
Ni  pogra  perdonar  en  re, 
E  Bontat  no  hagra  al  que 
Pogués  far  en  home  gran  be; 
Fora  donchs  ligat  lo  poder 
De  Deu 


( 1 )    Lli brc  de  Con lemp la ció . 

Veus  donchs,  Senyor  rey,  perquè  ve 

En  hom  peccat,  pena  e  dolor 

Per  ço  que  el  be  sia  major  .... 


^  En  contraposició  a  l'Alcorà,  escrigué  el  poema  teològic,  un 
dels  més  llargs  de  l'Autor,  titulat  Els  cent  noms  de  Déu^ 
poesia  científica,  per  cert  en  molts  punts  abstrusa,  i  que  la 
nostra  generació  tal  volta  troba  insoportable,  i  no  obstant, 
aplaudeix  poemes  geològics  que  mai  poden  tenir  ni  la  llum  in- 
tel•lectual, ni  els  alts  sentiments  que  inspira  la  contemplació 
de  l'infinida  substància.  D'aquesta  manera  descobreix  en  la 
Creació  l'exemplaritat  divina: 

iO  divina  molt  alta  Trinitat! 
En  axí  es  per  tu  tota  pluralitat, 
Com  es  unitat  creada  per  divina  Unitat 


Sens  Trinitat  no  pogra  deitat 

Estar  en  natura  de  amable,  amant  e  amat, 

Sens  los  quals  fore  vacuitat, 


Qui  llegeixi  Els  Cent  Noms  de  Déu  trobarà  sovint  en  ells 
la  manera  de  contemplar  peculiaríssima  de  l'Autor,  l'equació, 
una  abstracció  impropria  de  la  poesia,  mes  que  no  deixa  d'estar 
compenetrada  d'una  dolçor  mística,  essent  en  alguns  punts  molt 
semblant  a  les  poesies  teològiques  de  Sant  Joan  de  la  Creu,  mes 
tenint  el  curs  del  pensament  del  nostre  sant  juglar  una  origina- 
litat major.  Noti's  en  les  següents  rimes  la  declaració  de  la  fina- 
litat del  món,  ressaltant  la  doctrina  dels  teòlegs  franciscans  qui 
en  l'unió  de  la  Matèria  amb  l'Esperit  puríssim,  que  s'efectuà  en 
la  divina  Persona  de  Crist,  veien  tot  l'objecte  de  la  creació  ma- 
terial. Es  un  fragment  del  psalm  que  porta  per  epigraí /O  forma/ 


Enformat  ha  Deus  tot  lo  mon 
En  lonch,  ample  e  pregon, 
E  en  cercle  qui  es  redon. 
Deus  ha  enformat  tot  quant  es 
En  la  natura  que  d'home  pres. 
Per  la  qual  crea  tota  res. 

Deus  ha  tot  lo  mon  affinat, 

Car  l'ha  ab  si  participat, 

En  quan  s'es  en  home  encarnat- 

El  Desconort  és  el  poema  lulià  més  interessant.  Es  la  des- 
cripció espiritual  de  l'Autor,  l'exposició  de  son  sistema,  l'expli- 
cació de  ses  aspiracions,  la  consignació  solemne  de  la  missió 
que's  creia  haver  rebut,  on  se  descobreix  el  caràcter  poètic, 
idealista  d'en  Lull,  el  vol  immens  de  sa  imaginació  amb  el  qual 
s'aparta  de  la  terra  i  perd  de  vista  als  homes;  tal  volta  somnia, 
mes  son  somni  és  el  somni  de  l'amor  que  no'l  deixava  reposar. 
Té  certa  germanor  de  sentiment  amb  alguns  poetes  moderns, 
generalment  poc  cristians;  una.melancolía  inquieta,  un  to  de 
queixa  i  mal  contentament;  no  té  aquella  quietut  i  repòs  de  la 
gran  poesia  cristiana,  li  falta  la  majestat  de  la  pau  que's  troba 
en  el  Dant,  qui  fins  en  les  horrors  de  l'infern  mostra  no  la  pau, 
que  allà  és  impossible,  però  sí  aquella  sublim  i  grandiosa  immo- 
bilitat típica  de  l'eternitat;  i  això  no  vol  dir  que  li  faltés  al  sant 
juglar  mallorquí" la  fermesa  de  la  fe,  com  als  poetes  abans  indi- 
cats, puix  volia  el  Beat  Ramon: 

Que  ab  ferre  e  ab  just  e  ab  ver  argument 
Se  des  a  nostra  fe  tan  gran  exalçament, 
Quels  infaels  venguessen  a  ver  convertiment. 
Et  en  hay  ço  tractat  trenta  anys,  e  verament 
No  n'hay  res  obtengut 


Amb  gran  melancolía,  llavors  el  generós  filosop: 

Com  home  irat  qui  fuyg  a  mal  Senyor, 
iVle'n  aney  al  boscatge,  on  estava  ab  plor 
Tan  fort  desconortat,  que'l  cor  n'haich  gran  dolor. 


Allà  es  troba  amb  un  ermità  amb  el  qual  comença  l'interes- 
sant conversa  que  constitueix  la  matèria  del  poema.  El  solitari 
procura  consolar-lo,  i  Ramon  va  exposant  ses  idees  i  projectes 
descobrint-se  amb  gran  energia  la  convicció  que  tenia  d'haver 
rebut  sobrenaturalment  una  missió  extraordinària: 

Encara  us  dich,  que  port  una  Art  general 
Qui  novament  es  dada  per  do  espirital, 
Perquè  hom  pot  saber  tota  res  natural, 

Segons  qu'enteniment  ateny  lo  sensual; 

Al  dret  e  medicina  e  a  tot  saber  val, 

Et  a  teologia,  la  qual  m'es  may  coral; 

A  solre  qüestions  nuyla  Arf  tan  no  val, 

Ne  errors  destruhir  per  rayso  natural; 

E  tench  la  per  perduda,  car  quax  a  hom  no'n  cal, 

Per  quen  ne  planch,  en  plor,  e  n'hay  ira  mortal: 


L'ermità  li  reprèn  tant  amargs  sentiments  com  a  pecamino- 
ses, mes  ell  respon  amb  la  següent  relació,  interessant  per  con- 
tenir l'explicació  del  cambi  de  vida  de  l'Autor,  degut  a  la  mara- 
vellosa  visió  de  Jesucrist  crucificat. 

N'ermita,  no  m'escus  que  no  haja  peccat 
Mortalment  mantes  vets,  de  quem  som  confessat; 
Mas  depuys  Jesuchrist  a  mi's  fo  revelat 
En  la  crotz,  segons  que  desús  vos  hay  contat, 
Et  agui  en  s'amor  mon  voler  confermat; 
No  pequi  a  seient  en  nuyl  mortal  peccat; 


El  feréstec  sentiment  d'aquest  almogàver  espiritual  en  la 
contradicció  per  a  realitzar  sos  generosos  plans,  se  manifesta  en 
aquesta  mateixa  estrofa  quan  llença  la  següent  execració,  com- 
parable amb  les  del  pacientíssim  Job,  si  Déu  no  l'ajudava  en  sos 
projectes: 

Emperò  sinó  n'era  {ajudat  de  Deu)  tot  faria  e  peccat, 
Si  Eyl  no  mi  ajudava  depuys  que  l'hay  amat, 
E  per  la  sua  amor  lo  mon  desamparat. 

Aquest  pas,  entre  altres,  serví  als  contraris  de  les  obres  de 
Lull  per  a  titllar-les  de  blasfemes;  mes  en  les  espirituals  lluites 
de  diferents  sants,  i  fins  en  els  profetes,  trobem  expressions  que 
són  com  gemecs  d'un  cor  mossegat  per  feres  passions,  xiscles 
de  dolor,  crits  de  combat,  més  que  no  pas  viciosos  estats  del 
judici,  ni  flaqueses  de  la  voluntat. 

Se  defensa  amb  l'ermità  de  l'inculpació  de  pretendre  ven- 
tatges  temporals  en  sos  projectes,  ni  riqueses,  puix: 


hay  tant  larguejat, 

Que  tuyt  li  meu  infant  n'estan  en  paupertat; 

Ni  el  porta  tampoc  el  desig  de  vana  glòria: 

Car  en  hom  peccador  nuyl  laus  pot  csscr  bo. 

L'ermità  l'exhorta  a  que  dongui  a  conèixer  sa  ciència,  puix 
desconeguda  no  pot  ésser  apreciada,  i  aleshores  Ramon  parla 
amb  una  convicció  admirable  en  el  següent  troç,  on  s'hi  troba 
l'il•luminat  utopista  més  generós  i  simpàtic  qui  ha  trepitjat  la 
terra,  i  al  pensador  més  confiat  amb  el  propri  pensament; 

...  si  hom  en  mos  libres  forment  estudias, 
Et  per  altre  sauber  en  res  no'ls  oblidas 
Jo'n  fora  conegut;  mas  si  com'  gat  qui  pas 
Tost  per  brases  los  ligen,  perquè  ab  eyls  no  fas 
Quax  res  de  mon  negoci;  mas  si  fos  qui'ls  membras 
Et  qui  be'ls  entenes  o  en  res  no  duptas, 
Pogra  hom  per  mos  libres  metre  cl  mon  en  bon  cas. 

En  la  controvèrsia  amb  l'ermità  exposa  sa  doctrina  sobre  la 
demostració  de  la  fe,  la  conversió  dels  mahometans  quals  savis 
té  per  incrèduls: 


Que  celis  qui  son  savis,  per  forsa  d'argument 
No  creen  Mafumet;  ans  tenen  a  nient 
L'Alcora 


Disputen  també  de  la  conversió  dels  tartres,  que  en  altre 
lloc,  amb  pregon  sentit  filosòfic,  diu  que  convenia  portar-los  a 
la  fe  catòlica  abans  no  abracessin  altra  llei,  i  procurant  l'ermità 
^dissipar  sos  projectes  Ramon  s'cnfalovní  i  escriu  amargament: 


iSenyor  Deus  gloriós!  íHa  al  mon  tal  màrtir 
Com  aquest  que  sostench,  com  tu  no  pux  servir, 
Et  no  hay  qui  m'ajut?  iCom  puscha  romanir 
Est  Art(\vLQ.  m'has  dada,  d'on  tant  be  se  pot  seguir, 
La  qual  tem  que's  perdrà  après  lo  meu  finir? 
Car  nuyl  hom  no  la  sab  be  segons  mon  albir... 


L'ermità  aleshores  li  alaba  els  antics  filosops  i  sos  sistemes, 
car  llir  enteniment  fo  pus  alt  que  lo  teu,  i  es  resisteix  a  cam- 
-biar  els  motllos  de  l'humà  coneixement,  per  lo  qual  Ramon 

fellofo, 

Quant  ve  que  l'ermita  havia  opinió 
Que'ls  filosophs  antichs,  en  los  quals  fe  no  fo, 
Sian  estats  començ  de  tot  ço  qui  es  bo, 
Conexent  Trinitat  e  Encarnació. 

Qual  diferencia  entre  l'inquietut  i  els  torments  de  l'ànima  r 
de  la  poesia  del  Beat  Lull,  nascuts  de  no  saber  bé  trobar  els  fo- 
naments de  l'humà  coneixement  i  ses  juntures  i  conexions  amb 
la  revelació  cristiana,  i  la  serena,  suau  i  sanitosa  tranquilitat  de 
la  poesia  dantesca,  resplandor  de  la  ciència  tomística!  Així  pot 
ésser  s'explica  la  devoció  de  certs  literats  i  poetes,  dubtosos  en 
ses  creencies,  al  gloriós  màrtir  mallorquí. 

L'ermità  segueix  amb  bells  raonaments  per  a  aconortar  a  en 
Ramon,  mes  en  và;  li  recorda  que 

......    Santa  Maria 

E  ab  eyla  ensemps  cascuna  gerarchia 
Dels  àngels  e  los  sancts,  preguen  nuyt  e  dia 
A  Jesuchrist  son  fill,  que  per  mercè  sia 
Que  en  breu  do  al  mon  ordonament  e  via 


Mes  aquesta  poderosa  intercessió  no  determina  la  total  con- 
versió de  les  gents  a  la  fe  de  Crist,  i  veient  Ramon 

...  que'l  mon  li  fa  tanta  de  deshonor 

A  donchs  en  cuyt  morir  d'ira  e  de  dolor. 

L'ermità  recorda  a  Ramon,  i  li  posa  per  exemple,  la  pacièn- 
cia de  Job,  mes  ell  li  respon: 

...  no  es  molt  si  hom  es  consolat 

En  perdre  sos  infants,  diners  o  heretat, 


Mays  iqui's  consolarà,  que  Deus  sia  oblidat 
Menyspreat,  blastomat,  e  tan  fort  ignorat. 

Ramon  exposa  a  l'ermità  tots  els  seus  plans:  enviar  missio- 
ners per  tot  arreu,  ben  instruits  en  llengües,  establint  a  aquest  fi 
col•legis  poliglotes;  procurar  l'unió  dels  cismàtics, 

per  gran  diputament; 

Del  qual  bon  disputar  havem  fayt  tractament. 
17.  —  Obres  completes.  IV 

I  reunir  en  una  les  ordres  militars  per  a  facilitar  la  conquesta 
de  Terra  Santa.  L'ermità  queda  convençut  i 

Quant  Ramon  l'ermita  viu  ab  si  acordat, 
Adonchs  lo  va  baysar:  ensemps  han  molt  plorat. 

Ramon  aconsella  a  l'ermità  que  se'n  vagi  a  la  cort  a  propo- 
sar sos  projectes,  i  que  si  no'l  volen  escoltar  el  Papa  i  els  Car- 
denals, que's  faci  juglar  per  a  popularitzar  el  bé,  com  ho  posa 
en  escena  en  el  Blanqiierna. 

quax  jutglar 

Vos  fessets  en  la  cort,  et  los  Cent  Noms  cantar. 


mes   ell 


L'ermità  convida  a  Ramon  per  anar  junts  a  la  cort, 
se  resisteix  pels  desenganys  rebuts: 

E  per  ço  que  ma  Art  no  faça  menysprear 
En  tenir  la  manera  que  tenon  li  jutglar. 

Perdoni  el  pacient  lector,  per  amor  del  gegantí  pensador, 
monument  el  més  colossal  de  la  nostra  historia  literària,  la  bona 
estona  que  l'havem  entretingut  en  aquest  poema,  puix  no  sols 
és  un  retrat  de  cos  enter  de  l'autor,  sinó,  com  ell  mateix  diu,  és 
el  programa  de  son  plan  d'universal  renovament: 

Fenit  es  lo  Descohort  que  Ramon  ha  escrit ; 
E  en  lo  qual  del  mon  l'ordonament  ha  dit. 

Es  en  realitat  aquest  poema  l'exposició  dels  projectes  de 
Lull,  i  fins  de  sos  principals  principis  posats  en  forma  rimada. 
L'esperit  lulià  es  manifesta  aquí  en  tota  plenitut;  pensament 
atrevit,  fervor  de  caritat,  ardenta  expansió  de  fe,  neguit  de 
realitzar  lo  que  ha  concebut,  queixa  de  les  impureses  de  la  rea- 
litat i  somni  deleitós  d'una  edat  d'or  que  li  sembla  realitzable 
mediant  una  seva  summa  ciència,  que  en  pocs  principis  enclou 
tot  lo  científic,  tant  lo  absolut  com  lo  contingent,  i  un  plan  de 
reforma  social  de  pocs  articles,  suficient  per  a  perfeccionar  tota 
l'humanitat;  mes  el  benaventurat  doctor  no  comptava  amb  la 
dificultat  que  troba  la  veritat  per  a  penetrar  en  l'esperit  i 
ensenyorir-se  de  tot  l'home,  ni  en  la  nadiua  malícia  de  les  pas- 
sions qui  dominen  el  cor  dels  fills  d'Adam.  Es  tot  aquest  poema 

un  crit  d'impaciència,  nascut  de  la  generosa  il•lusió  de  capgirar 
el  món  i  assentar-lo  d'un  cop  en  la  veritat  i  en  la  justicia,  és  la 
noble  ambició  de  veure  realitzada  en  la  terra  la  magnífica  visió 
apocalíptica  de  Sant  Joan,  de  l'Humanitat  ja  purificada  i  divi- 
nitzada, com  un  cos  perfectament  conformat  amb  son  cap,  que 
és  Crist. 

Havem  de  deixar  poemes  interessantíssims  ont  el  pensament 
lulià  resplandeix  amb  la  sòlita  originalitat  i  energia;  mes  no  po- 
dem passar  per  alt  el  titulat  Medicina  de  pecat,  que  és  el  més 
extens  i  que  juntament  amb  Els  Cent  Noms  de  Déu  se'ls  pot 
considerar  com  una  esplèndida  vulgarització  de  les  més  altes 
concepcions  de  la  Filosofia  i  de  la  Teologia,  de  la  raó  humana  i 
del  dogma  diví.  Fóra  de  la  nació  italiana,  que  posseeix  l'ad- 
mirable poema  de  l'Alighieri,  poques  n'hi  haurà  que  posseeixin 
un  tant  abundant  manantial  de  poesia  filosòfica  i  teològica,  com 
per  sí  sola  conté  la  literatura  luliana.  Llegint  la  Medicina  de 
pecat y  un  hom  se  recorda  dels  Autos  sacramentales;  mes  per 
nosaltres  és  més  gustosa  l'aspra  poesia  del  Beat  Ramon,  qui  no 
posseeix  aquells  arreboles  de  llum  calderoniana;  però  que 
exhibeix  les  formes  nues  i  herculies  de  la  gran  concepció  catò- 
lica i  el  cop  d'ull  de  l'observació  de  les  humanes  potencies  i 
passions.  No  transcriurem  els  llargs  raonaments,  i  fins  se  pot 
dir  tractats  teològics  posats  en  forma  juglaresca;  mes  no  podem 
deixar  de  cullir-ne  qualque  engruna.  Fa,  parlant  del  sentiment 
de  vergonya  i  senyalant  sa  finalitat,  les  següents  observacions 
psicològiques  d'una  profunditat  admirable: 

Contra  vergonya,  qui's  donada 
Per  ço  que'n  siarefrenada 
•    La  volentat  quant  vol  far  mal. 


...  am  mays  vergonya  que  or; 

Car  vergonya  fa  consirar 

Lo  mal  ans  que  hom  lo  vulla  far. 


El  gloriós  màrtir  que,  abans  de  pujar  a  les  altures  de  la  con- 
templació intel•lectual  i  a  l'idealitat  de  l'amor,  havia  sigut  es- 
clau dels  sentits,  ara  plora  amargament  aquella  esclavitut 
passatgera  i  d'eternes  conseqüències: 

iOh  tu  qui  sents 
Viandes,  estruments, 
Odors,  paraules,  tocaments! 

Quant  mort  seràs 
Delay  ^e  que  sintras 
Dels  plaers  que  say  sentits  has? 

Als  naturalistes  de  son  temps  que  no  sabien  capir  l'existen- 
cia  espiritual  de  l'ànima,  els  demostra  son  coneixement  experi- 
mental, tal  com  ho  pot  fer  un  psicòleg  de  la  moderna  escola  de 
l'observació: 

E  si  tu  vols  saber  que  es 
Anima,  poras  ho  saber 
Si  bo  entendre  pots  haver. 
Consira  en  tu  ton  membrar, 
Ton  entendre,  ton  amar, 
E  tot  ço  perquè  entens  rayso, 
E  ço  perquè  has  perfecció 
En  ton  cogitar  e  parlar, 
E  en  virtuts  a  gasanyar 
'  O  a  perdre,  e  com  pots  pecar. 

La  seva  gran  devoció  al  Poder  apostòlic  manifestada  en 
molts  llocs  de  sos  llibres,  aquí  també  l'expressa: 

Esta  lo  Papa  Veguer 
De  Sent  Pere,  e  pot  tan  fer 
Com  Sent  Pere  per  offici, 
Car  Deus  enaxi  ho  establi, 
Per  ço  que  fos  successió 
Del  offici  que  es  mol  bo. 

Aquell  gran  principi  del  Llibre  de  Contemplació ,  i  que  és 
l'idea  predominant  en  l'enteniment  d'en  Lull  i  el  sentiment  que 
vivifica  sempre  el  seu  cor,  aquella  que  en  Menéndez  y  Pelayo 
anomena  filosofia  de  l'armonía,  de  mística  gènesis,  i  que's  resol 
en  que  l'home,  de  totes  les  coses,  dèu  elevar-se  a  Déu,  de  qui 
tot  ve  i  a  qui  tot  va,  l'expressa  aquí  de  la  següent  poètica  ma- 
nera: 

...  quant  oyras  parlar 
De  nuyla  res,  u  ous  cantar 
Li  clergue,  aucel,  e  li  juglar 
E'l  so  que'ls  arbres  fa  lo  vent, 
O  la  mar  quant  es  fort  brugent, 
Tot  ho  aplica  a  Deus  amar. 

El  poema  El  Concili  és,  sens  dubte,  un  dels  més  graciosos 
i  gentils  del  sant  juglar,  i  de  segur  que  és  llegit  amb  gran  de- 
lectació per  tot  literat  amant  d'aquella  poesia  trovadoresca, 
l'influencia  social  de  la  qual  devia  ésser  d'una  eficàcia  extraor- 
dinària. Citarem  alguns  troços  en  demostració  del  caràcter  de- 
mocràtic del  gloriós  màrtir  mallorquí,  i  de  la  manera  popularís- 
sima  i  gens  enterca  de  l'autoritat  en  aquell  temps,  i  en  nostre 
país,  que  fins  fa  poc  l'ignorància  i  audàcia  anticristiana  volia 
fer  passar  com  si  fos  ombra  o  figura  del  despotisme  oriental, 
essent  el  revés  de  la  medalla;  i  brillant  com  llum  meridiana  la 
compenetració  del  sentiment  popular  en  les  més  altes  institucions 
humanes  i  divines.  El  nostre  sigle  no  podria  compendre,  i  tindria 
per  atreviment  insoportable,  les  lliçons  i  fins  les  recriminacions 
que'l  Beat  Ramon  dirigia  al  Papa,  als  Cardenals,  als  Prelats, 
als  Prínceps  i  als  Religiosos,  i  no  en  cartes  llatines,  o  per  medi 
de  comunicacions  diplomàtiques,  o  bé  en  la  fervor  de  la  predi- 
cació  evangèlica,  sinó  amb  llengua  i  forma  trovadoresca;  essent, 
emperò,  indubtable  sa  veneració  envers  l'autoritat,  i  la  fe  que 
tenia  en  son  dret  diví.  Es  la  veu  simpàtica  del  moco  qui  adver- 
teix a  son  senyor,  no  per  sentiment  de  supèrbia,  sinó  pel  dolç 
afecte  que  a  la  família  porta;  per  lo  qual,  perduda  avui  aquesta 
feliç  familiaritat  entre'ls  qui  obeeixen  i  els  qui  manen,  és  també 
impossible  aquell  llenguatge  d'admirable  sinceritat,  incompren- 
sible al  refinament  de  nostre  sigle,  que'l  consideraria  com  llen- 
guatge de  desenfrenada  passió. 

La  calenta  imaginació  del  Beat  Ramon  s'encengué  al  publi- 
car-se la  convocació  del  Concili  de  Viena;  sos  projectes,  sens 
dubte,  li  semblaria  que  en  aquella  ocasió  es  podrien  realitzar 
(i  en  part  ho  obtingué);  per  lo  qual  tem  que  no's  perdi  tant  pro- 
fitós aconteixement,  i  diu  al  Papa: 

Senyor  en  Papa!  ique  farets? 


Sinó  y  fayts  tot  quant  porets 
Per  tot  lo  mon  blasmat  serets, 
E  mal  volgut; 

Senyor  en  Papa! ique  farà 
Lo  gran  poder  qui'n  vos  esta? 
Si  no'l  fayts  far  tot  quant  pora 


-262    Torras  y  Bages 


A  Jesuchrist  s'en  clamarà 
Fortment  de  vos; 

Guardats  que  no  siats  altiu 
Al  Consili 


Als  cavallers  els  parla  amb  els  següents  termes: 

Cavaller  no  tinch  per  cortès, 
Si  Deus  no  ama  mes  que  res, 


Cavaller  qui  es  servidor 
De  Deu,  no  ha  de  res  pahor, 
Car  conforte's  en  son  Senyor 
E  en  força  de  bon  amor. 

iAh  cavaller! 
Si  tu  vols  ésser  bon  guerrer 

Ama  be  fer. 


Els  cavallers  qui  avui  menen  la  societat  no  estan  per  tals 
raons,  i  en  son  epicurisme  es  riuríeu  d'aquesta  sentencia,  que  ni 
especulativament  voldrien  escoltar,  del  penitent  ermità  i  pre- 
dicador mallorquí: 

Cavaller  es  per  dret  servir 
E  que  lo  mal  faça  fugir. 
Perquè  lo  be  pusca  venir. 


Als  Prelats  els  parla  amb  la  franquesa  nascuda  de  l'amor,  i 
tement,  sens  dubte,  que  impedissin  la  celebració  del  Concili, 
els  diu: 

Senyors  Prelats!  be'n  som  certa 
Que  si  lo  consili  no's  fa, 
Vos  hi  metrets  la  vostra  ma; 

I  acaba  son  sermó  esperonant-los  de  la  següent  manera: 

Senyors  Prelats!  no  val  anell 
Ne  gran  cavall,  ne  bel  mantell, 
Ne  gran  flocha  de  mant  donçell, 
Si  en  sos  fayts  no  ha  capdell 

Discreció 
E  que  sia  ardit  e  pro 

Quant  es  rayso. 


La  Tradició  Catalana    263 

Aquest  poema,  que  conclou  amb  una  exhortació  a  la  peniten- 
cia i  a  l'oració  en  favor  del  Concili,  condicions  necessàries  per  a 
la  feconditat  de  les  obres  cristianes,  prova  la  part  interessant 
que  la  nostra  regió  prenia  en  el  moviment  civilitzador  general; 
i  no  solament  en  la  forma  científica  que  domina  i  dèu  dominar 
en  aitals  assamblees  cristianes,  sinó  estenent  l'influencia  a  tots 
els  estaments  socials,  i  sobretot  al  poble  en  qual  llengua  s'hon- 
ra de  parlar  el  Beat  Ramon  Lull,  quan  tantost  en  les  demés  na- 
cions la  llengua  de  la  gent  lluida,  el  llatí,  era  vehícol  obligat  en 
la  propagació  de  les  grans  idees. 


VII 

L'esperit  lulià  no  quedà  esvaít_,  després  que'I  Beat  Ramon 
hagué  mort  valerosament,  per  la  difusió  del  regne  de  Crist,  a 
mans  dels  sectaris  de  Mahoma;  si  no  és  la  seva  doctrina  un  es- 
tel fixo  de  llum  constant  en  l'esfera  de  les  humanes  especula- 
cions, és  al  menys  un  cometa  prodigiós  que  en  certes  ocasions 
apareix  amb  una  irradiació  brillant  i  estesa,  designant  coses  ex- 
traordinàries i  misterioses.  Ha  tingut  deixebles,  el  nostre  admi- 
rable Doctor  Il•luminat,  quasi  bé  en  totes  les  nacions  literàries 
d'Europa.  Les  cèlebres  acadèmies  de  Mallorca,  Salamanca  i  Ma- 
guncia  mantingueren  l'estudi  de  sa  doctrina  fins  en  l'última  cen- 
túria; abans  les  concorregudes  escoles  de  ciència  luliana  a  Va- 
lencià i  Barcelona  tingueren  doctors  sapientíssims  qui  defensaren 
l'honor  de  son  mestre,  i  la  seràfica  ordre  de  Nostre  Pare  Sant 
Francesc,  planter  fecondíssim  de  savis,  lletrats  i  sants,  per  Decret 
emanat  del  Capítol  general  celebrat  a  Roma  en  1688  estatuí  una 
plaça  de  lector,  a  Mallorca,  per  l'ensenyança  pública  de  la  ciència 
luliana,  que  fins  a  aquests  temps  ha  tant  florit ,  amb  l'obligació 
de  proposar  cada  any  públiques  conclusions  sobre  d'ella. 

Mes  l'antiga  corona  d'Aragó  fou  el  país,  sobretot  a  la  fi  del 
sigle  XV  i  en  tot  el  xvi,  en  que  lluiren  els  deixebles  més  fervo- 
rosos  i  il•lustres.  El  misteriós  i  celebrat  Joan  de  Peratallada,  ja 
en  el  sigle  xv  pateix  persecució  per  la  doctrina  física  de  Lull. 
Mes  és  d'advertir  que,  a  nostre  parer,  encara  que  la  doctrina  lu- 
liana no  sia  heterodoxa  ni  supersticiosa,  engendrà  deixebles  qui 

s'extraviaren  del  recte  camí  de  la  ciència.  No  fou  Peratallada 
un  alquimista  vulgar;  ell  mateix  anatematitza  als  qui  en  Falqui- 
mia  cercaven  els  secrets  naturals  per  fins  il•lícits,  et  ef'ficiíintiir 
falsificaiores  monetae  et  si^itloriim  praelatoriim  et  Princi- 
pum;  al  revés,  ell  escrigué  son  llibre  De  famulatii  philoso- 
phiae,Simh  el  fi  nobilíssim  d'estendre  el  coneixement  experimen- 
tal de  la  matèria  per  a  profit  dels  homes  principalment /7í7///7í?r/- 
hus  et  evangelicis;  mes  el  contingut  de  son  llibre  sembla  revelar 
que  en  la  seva  ardenta  imaginació  hi  havia  certs  germes  d'il•lu- 
minatisme,  sens  dubte  nascuts  d'aquella  absorbent  contemplació 
gairebé  proclamada  pel  Beat  Ramon  Lull,  l'únic  instrument  de 
l'investigació  racional,  puix  al  referir  que  se'l  tingué  set  anys 
a  la  presó,  manifesta  que  allí  se  li  comunicaren  ses  idees  cientí- 
fiques/7e/•  sublimes  theorias  et  illiiminationes  celestes.  El  lli- 
bre de  Rupescissa,  o  Peratallada,  estengué  la  doctrina  física 
luliana,  essent  com  un  comentari  o  glosa  d'ella.  El  Torres  Amat 
el  donà  per  català;  Salzinger  diu  que  és  galliis;  lo  cert  és  que 
fou  frare  de  Sant"  Francesc  i  catedràtic  de  Tolosa,  home  de 
gran  activitat;  i  diuen  si  arribà  fent  missions  fins  a  Moscou^ 
de  zel  més  o  menys  secundiim  scientiam,  segons  la  devoció  de 
cada  hu.  El  citat  Salzinger,  tant  savi  com  afectat  a  tot  lo  que 
pertany  a  l'escola  luliana,  suposa,  en  defensa  de  l'ortodòxia  i 
puresa  de  zel  de  Peratallada,  que  fou  arquebisbe  de  París;  mes, 
havent  nosaltres  mirat  la  Gallia  Cristiana,  havem  trobat,  és 
cert,  un  Johannes  III  arquebisbe  de  Paris,  natural  de  la  Roche- 
taillé,  llogaret,  diuen  els  graves  i  erudits  maurins,  de  prop  de 
Lyon,  qui  fou  patriarca  de  Constantinopla  i  morí  en  24  de  març 
de  1436;  però  que  dubtem  fos  el  nostre  Peratallada,  frare  de 
Sant  Francesc,  escriptor  de  ciència  física,  home  de  gran  exalta- 
ció d'esperit  i  de  vida  accidentada,  circumstancies  totes  que's 
callen  en  la  Gallia  Cristiana,  en  la  breu  relació  que  fa  de  l'ar- 
quebisbe Johannes  III  de  Roche-taillé  (1). 

La  tendència  naturalista,  o  sia  l'estudi  directe  i  experimental 
de  la  matèria,  iniciat  per  Lull,  tingué  a  Catalunya  un  doctor 
il•lustre,  qui  enllaçà  aquest  estudi  amb  el  de  la  metafísica,  en  la 
persona  del  mestre  Jaume  Janer  (Januarius) ,  monjo  de  Santes 

(1)    T.  8,  pàg.  145. 

Creus.  Ja'l  rei  Alfons  d'Aragó,  desde  Nàpols,  en  1449,  havia 
donat  privilegi  i  promès  protecció  a  Llobet  (Lupetus)  per  a  en- 
senyar la  doctrina  luliana  i  fins  per  a  erigir  escoles  on  s'ense- 
nyés. El  rei  Ferran,  en  el  privilegi  donat  a  Fra  Jaume  Janer  en 
1500,  suposa  ja  existent  i  fundada  una  escola  amb  rendes  pro- 
pries  per  l'ensenyança  del  lulisme  a  Valencià,  en  qual  ciutat 
ensenyà  i  publicà  son  llibre  Ars  metaphisicalis  (1)  el  savi  mon- 
jo de  Santes  Creus.  Sa  concepció  científica  és  grandiosa,  mes 
atrevida  i  que,  sens  explicacions  i  a  no  ésser  el  sentit  catòlic 
que  domina  en  l'escritor,  se  podria  pendre  per  monista,  com  ara 
diuen;  puix  al  voler  provar,  seguint  a  son  Mestre,  que  l'Univer- 
sal és  un  Ens  real,  diu:  «Omne  quod  est  sub  lunae  globo,  dici- 
tur  elementatum,  aut  vegetatum,  aut  sensatum,  aut  imaginatum 
vel  rationatum  (!)  ultra  haec  nihil  esf...y>  I  al  dir  això  es  funda 
en  els  experiments  dels  alquimistes  i  en  les  transformacions  que 
ells  obren  i  es  poden  veure  in  alemhico. 

Altre  català  iliustre,  que  és  com  qualificat  testimoni  del  vol 
que  prengué  en  nostre  país  el  realisme  lulià,  en  lo  que  atany  a 
l'estudi  experimental  de  la  matèria,  és  el  mestre  Pere  Deguin 
prevere  secular,  de  Montblanch,  i  inquisidor  general  per  tota 
Espanya.  El  Salzinger  diu  que  ell  ha  vist  exemplars  del  llibre 
que  escrigué,  titulat  íntrodiictoriíim  admodum  breve  et  siicin- 
tiim  ad  omnes  sciencias,  estampat  a  Colònia  l'any  1516,  i  co- 
mença: In  nomine  /esii;  fa  d'aquest  opüscol  grans  alabances  i 
en  porta  fragments.  Degui  funda  la  preferència  del  règim  expe- 
rimental sobre  del  racional  en  una  raó  teològica;  puix  diu  que, 
havent  el  pecat  original  alterat  el  compost  humà,  l'ordre  de  l'ad- 
quisició dels  coneixements  ha  quedat  també  alterat,  estant  en 
certa  manera  supeditada  la  raó  al  coneixement  sensible,  per  lo 
qual  en  l'estat  actual  el  coneixement  és  de  compositis  ad  sim- 
plicia  et  a  simplicibus  ad  divina,  essent,  doncs,  el  coneixe- 
ment de  la  matèria  basa  dels  altres  coneixements. 

El  bon  nom  del  Beat  Ramon  Lull  tingué  encara  un  atleta  més 
valerós  en  la  persona  d'en  Joan  Vileta,  canonge  de  Barcelona  i 
teòleg  del  bisbe  Cassador  en  el  Concili  de  Trento.  Home  de 


(1)    Existeixen  diferents  exemplars  d'aquest  notable  llibre  en  nostra  Bi- 
blioteca Universitària. 

molta  ciència  i  il•lustració,  feu  gran  paper  en  aquella  augus- 
tíssima  assamblea,  i  rhistoriadorPallavicino(l)  conta  còm  aquest 
doctor  català,  en  la  discussió  sobre  la  Comunió  baix  les  dues  es- 
pècies, fatigat  ja  el  Concili  de  peroracions  llargues  i  inútils,  se 
reanimà  a  l'oir  la  paraula  elegant  i  concisa  del  nostre  canonge, 
excitant  l'apetit,  diu  l'historiador,  dels  qui  ja  estaven  tips,  fins 
al  punt  que,  després  d'haver  enraonat  dues  hores,  li  demanaren 
que  continués  en  la  sessió  següent.  En  aquell  Concili  fou  el  pro- 
pugnador  de  l'ortodòxia  de  Ramon  Lull,  per  molts  impugnada, 
i  obtingué  que  reeixís...  Sancti  oecumenici  Conciliï auciorita- 
te  de  advcrsariis  triíimphantem,  com  ell  diu  en  el  pròleg  de 
VArs  brevis  de  Ramon  Lull,  publicada  a  Barcelona  l'any  1560. 
En  aquesta  ciutat  restaurà  l'escola  luliana,  ensenyant  pública- 
ment, i  amb  gran  concurrència  de  qualificats  deixebles,  la  doc- 
trina de  l'Il•luminat  Doctor,  amb  molt  afany  escoltada  per  homes 
ja  instruits  en  la  filosofia  i  les  arts,  per  cavallers  nobles  i  il•lus- 
tres, i  per  doctors  de  totes  les  facultats. 

No  seria  propri  d'aquest  lloc  l'enumerar  els  molts  i  il•lustres 
lulians  qui  de  la  nostra  terra  han  eixit  i  han  seguit  les  ensenyan- 
ces de  l'Il•luminat  Doctor.  Havem  fet  menció  dels  qui  acabem 
de  parlar  per  a  que's  vegi  còm  la  doctrina  física  o  mètode  expe- 
rimental ha  tingut  a  Catalunya  una  tradició  científica,  i  homes 
doctes  qui  l'han  sostinguda,  no  amb  esperit  vulgar,  sinó  com  a 
precursors  de  la  ciència  experimental  moderna,  que  si  no  enlai- 
ra gran  cosa  l'enteniment  humà,  al  menys,  ben  aplicada,  pot  és- 
ser d'utilitat  a  la  desvalguda  descendència  d'Adam,  i  pot  afa- 
vorir els  pobrets,  com  amb  estil  verament  franciscà  deia  el  fra- 
menor  Peratallada.  No  podem,  emperò,  passar  per  alt,  entre'ls 
nostres  lulians  de  la  centúria  passada,  el  P.  Pasqual,  cistercien- 
se  mallorquí,  qui  amb  gran  erudició  i  crítica,  i  nombroses  mos- 
tres d'amor  a  les  coses  catalanes,  estampà  en  Avinyó  les  Vindi- 
ciac  liilianae  en  1778,  obra  on  publica  documents  curiosos  i 
notables  referents  al  Beat  Ramon;  com  tampoc  al  benemèrit 
P.  Fornes,  també  mallorquí,  franciscà,  catedràtic  de  Salamanca, 
de  molta  erudició,  qui  impugnà  al  P.  Feijóo  en  lo  que  aquest  es- 
crigué contra'l  Beat  Ramon  amb  el  Liber  apologeticiis,  que  pu- 

(1)    Lib.  17,  cap.  16, 

blicà  a  Salamanca  en  l'any  1746.  Fou  el  P.  Fornes  molt  conei- 
xedor del  lulisme,  i  fins  creiem  que  treballaria  en  la  gran  edició 
maguntina  de  les  obres  de  riMuminat  Doctor  feta  pel  doctíssim 
sacerdot  Ibo  Salzinger,  puix  en  un  dels  exemplars  incomplets 
que  posseeix  d'ella  aquesta  Biblioteca  Universitària,  procedent 
de  la  Biblioteca  Mariana  del  convent  de  Sant  Francesc,  en  el 
tomo  quart  hi  ha  una  nota  manuscrita  que  diu:  Fr.  Bartholomeus 
Fornes  accepit  hunc  tomum  pro  remuneratione  sui  laboris 
exhibiu  in  impressiono  lullianorum  operiim  Maguntiae  anno 
1732 ,  i  en  el  text  s'hi  veuen  molts  subratllats,  senyals  i  fins 
correccions  manuscrites.  Cal  advertir  que'ls  dos  citats  PP.  Pas- 
qual i  Fornes  són  i  es  confessen  deixebles  de  Salzinger,  i  que 
dins  dels  confins  de  l'escola  luliana  tenen  principalment  caràcter 
apologètic  i  crític;  mes  no  són,  generalment  parlant,  doctrinals 
i  dogmàtics. 

Mereix  consideració  apart,  no  sols  per  l'importància  de  ses 
obres,  sinó  també  per  la  marcada  tendència,  i  més  encara  que 
tendència,  fonamental  caràcter  psicològic  de  sa  doctrina,  el 
famós  barceloní  Ramon  Sabunde,  in  artibus  ei  medicina  doctor 
et  in  sacra  pagina  egregiíis  professor  en  l'Universitat  de 
Tolosa,  molt  alabat  pels  savis  extrangers  i  tantost  desconegut 
fins  de  nom,  diu  amargament  el  P.  Pasqual  (1),  de  sos  compa- 
tricis  catalans,  I  jcosa  estranya!  Catalunya,  qui  ha  produit 
sempre  homes  afectats  a  l'observació  psicològica,  quasi  bé  co- 
neix sols  de  nom  els  escrits  del  savi  catedràtic  tolosà;  trista, 
mes  eloqüent  demostració  de  la  falta  d'il•lustració  regional. 

Es  Sabunde  un  verdader  adepte  de  Ramon  Lull;  de  sa  Teo- 
logia natural  o  Llibre  de  les  criatures  (2),  diu  el  cardenal 
Bona  que  conté  la  pràctica  de  XArs  magna  de  Lull,  i  pot  ben 
bé  afirmar-se  que  la  Teologia  natural  és  com  un  raig  de  llum 
del  monumental  Llibre  de  Contemplació  del  Beat  Ramon.  Exa- 
gera les  tendències  d'aquest,  converteix  en  errors  les  opinions 
perilloses  del  mestre;  la  demostració  de  la  fe  per  arguments 
naturals  la  presenta  amb  una  cruesa  tant  gran  com  desproveída 

(1)  Vindiciae  lulianae,  t.  I. 

(2)  Liber  creaturarum  seu  Theologia  naturaUs.  —  Argentinae  anno  1496. 
Existeix  en  aquesta  Biblioteca  Universitària. 

de  sentit  filosòfic,  venint  a  ésser  en  lo  que  toca  a  la  doctrina 
sobrenatural,  que  és  la  principal  matèria  del  llibre,  un  positi- 
vista piadós  i  fervorosament  cristià,  capaç  de  descristianitzar 
al  lector  qui  no's  contenti  de  pures  congruències.  Sens  dubte 
per  això  fou  prohibit  el  pròleg  de  l'obra,  i  fins  en  aquesta  s'hi 
troben  errors  dogmàtics,  com  el  que  després  Luther  presentà 
com  a  principi  fonamental  de  son  sistema,  o  sia,  la  corrupció 
total,  després  del  pecat  original,  de  l'ànima  humana.  Es  Sa- 
bunde  un  positivista  racionalista;  del  coneixement  de  sí  mateix 
ne  vol  traure  la  demostració  de  totes  les  grans  veritats  natu- 
rals i  sobrenaturals,  i  així  diu  en  els  Dialogi  de  natura  homi- 
nis  (1):  «Aquí  et  serà  ensenyada  la  ciència  que  déus  haver  de 
tu  mateix...  aquí  apendràs  tot  lo  que  per  estens  és  manat  en  la 
Sagrada  Escriptura...  aquí  coneixeràs  tots  els  errors,  sectes 
i  opinions  dels  filosops,  pagans  i  heretges,  i  fàcilment  trobaràs 
lo  que  és  contrari  a  la  verdadera  fe...  Aquesta  ciència  no  exi- 
geix altres  testimonis,  fóra  de  l'home.»  El  nostre  doctor,  no 
obstant  sa  pietati  fe  cristiana,  caigué  de  ple  en  la  moda  filosò- 
fica del  renaixement  de  prescindir  del  tot  de  la  revelació  al 
tractar,  ja  no  sols  de  la  filosofia,  sinó  dels  grans  misteris  de 
l'ordre  sobrenatural. 

Fou  allò  la  secularització  de  l'humà  saber,  la  destrucció  del 
gran  edifici  de  la  ciència  una  i  catòlica,  potser  per  la  torpesa 
dels  qui  l'anaven  edificant;  començava  a  alçar  el  cap,  en  l'ordre 
especulatiu,  el  laicisme,  que  ara  empesta  tots  els  ordres  de 
l'humana  societat,  i  sens  dubte  que  d'una  manera  inconscient  el 
nostre  savi  seguia  lo  que  semblava  una  noble  via  oberta  pels 
antics  filosops.  Tothom  hi  és  còmplice  en  les  grans  revolucions, 
així  polítiques  com  filosòfiques;  els  qui  defensen  lo  antic  con- 
tribueixen tant  al  triomf  d'aquelles  com  els  qui  volen  introduir 
lo  nou;  el  nostre  Sabunde,  seguint  al  Beat  Ramon  per  a  esten- 
dre la  religió  cristiana,  vol  naturalitzar  lo  sobrenatural:  miste- 
ris, dogmes,  sagraments,  tot  ho  vol  demostrar  per  l'observació 


(1)  Aquesta  Biblioteca  Universitària  ,  ademés  de  la  Teologia  natural, 
posseeix  el  Llibre  de  Diàlegs  citat  en  el  text,  el  qual,  encara  que  pot  ben  bé 
qualificar-se  de  compendi  de  la  Teologia  natural  o  llibre  de  les  criatures,  és 
interessantíssim  com  a  mostra  psicològica:  Raemundi  Sebundii  de  natura  homi- 
nis  Dialogi.  —  Lugduni  apud  Theobaldum  Paganum  1568. 

de  l'home,  i  fins  la  mateixa  Biblia;  la  paraula  divina,  escrita  en 
els  Sants  Llibres,  que  proclama  superior  a  la  paraula  de  Déu 
expressada  en  la  naturalesa,  creu  ell  que  demostra  ésser  pa- 
raula de  Déu  amb  raons  purament  naturals.  La  raó  individual, 
sens  cercar  el  descans  de  l'autoritat  divina  i  humana,  domina  en 
els  llibres  de  Sabunde;  com  més  tard  del  judici  privat  de  cada 
hu  ne  farà  Luther  selvatge  regla  de  creencia.  Mes  no  cregueu 
que'l  nostre  doctor  fos  un  foll  enamorat  de  la  literatura  del  Re- 
naixement, al  revés,  la  desprecia:  «Els  qui  més  fàcilment  me- 
diten en  Tulli,  Horaci  o  Virgili  que  no  pas  en  el  Verb  de  Déu, 
fan  gran  injuria  a  Déu...  Tant-de-bo  que'Is  amants  dels  llibres 
seculars  oissin  aquest  nostre  discurs;  me  penso  que  no  tant  gus- 
tosament s'adheririen  a  sos  vaníssims  estudis»  (1).  Ni  ningú 
dèu  creure's  que'l  prescindir  de  la  revelació  suposi  en  Sabunde 
un  escriptor  qui  vulgui  un  pur  humanisme;  no,  per  ell,  com  per 
son  venerable  Mestre,  Jesucrist  ha  d'omplir  la  vida  humana, 
tota  ciència  se'l  ha  de  proposar  per  fi,  dient  en  el  capítol  259 
del  Llibre  de  les  Criatures  o  Teologia  natural y  que  tota  la 
ciència,  intenció,  pensament ,  memòria,  aplicació  i  estudi 
dèu  versar  sobre  la  mort  de  Jesucrist  Fill  de  Déu.  Tant 
presumit  pensador,  qui  creia  amb  la  sola  raó  atènyer  els  grans 
principis  comunicats  a  l'home  per  la  divina  revelació,  desen- 
rotllà, sens  dubte  amb  gran  magnificència,  la  seva  doctrina, 
quan  un  docte  escriptor,  i  es  feu  seva  la  sentencia  el  cardenal 
Bona  (2),  afirmava  que'l  llibre  de  les  criatures  era  la  Quinta 
Essència  de  Sant  Tomàs;  i  un  poeta  escrigué  en  lloor  del 
nostre  filosop  els  següents  versos,  que  estan  al  principi  del  dit 
Llibre  de  les  Criatures  en  l'edició  citada,  i  que  denoten  la 
convicció  de  que  Sabunde  havia  complert  la  seva  arrogant  i  im- 
possible pretensió: 

.....    qui  tot  de  vatibus  unus. 
Quae  Natura  negat  jungere,  juncta  dedit. 

habet  cogitque  fateri 

Nunc  ratio,  credi  quae  jubet  ipsa  f  ides. 

No  arribà  Sabunde,  com  pretenen  aquests  versos,  a  ager- 

(1)  Dial.  4,  pàg.  184. 

(2)  Apud  Salzinger,  t.  I. 

manar  la  fe  sobrenatural  amb  la  raó  natural,  cosa  tant  bella- 
ment feta  per  Sant  Tomàs;  mes  ningú  li  podrà  negar  la  prio- 
ritat sobre  Descartes  en  l'historia  de  la  filosofia,  en  voler  fona- 
mentar aquesta  reina  de  les  ciències  en  el  testimoni  del  propri 
coneixement;  i  encara  que  sembli  eixir-se  dels  termes  que'ns 
havem  proposat  en  aquest  llibre,  volem  transcriure  el  següent 
troç  que  totalment  destrueix  l'originalitat  del  famós  argument 
cartesià:  «El  valor  de  la  certesa  prové  de  la  fermesa  dels  testi- 
monis; els  quals,  en  quant  són  més  manifests,  clars,,  pròxims,  en 
tant  constitueixen  una  més  certa  fe  i  credulitat.  Però  perquè 
ninguna  cosa  és  més  coneguda,  pròxima,  intrínseca  a  altra  que 
ella  a  sí  mateixa;  lo  que  manifestem  per  la  propria  naturalesa 
de  la  mateixa  cosa,  això  propriament  és  lo  més  sòlid  i  veritable. 
De  consegüent,  tot  lo  que  de  l'home  ara  anem  a  exposar  per  la 
naturalesa  del  mateix  home,  donarà  una  major  fe  a  la  nostra 
sentencia»  (1).  I  encara  el  sistema  del  filosop  català  sobrepuja 
de  molt  en  aquest  punt  al  del  filosop  francès,  perquè  Sabunde 
no  parteix  en  dós  troços  l'humana  naturalesa,  no  destrueix 
l'unitat  del  compost  humà,  no's  funda  en  un  pur  psicologisme 
antinatural  i  exagerat,  sinó  que  considera  tot  l'home  tal  com  és 
en  son  estat  actual;  i  seguint  la  pràctica  de  la  moderna  escola 
escociana,  admet  el  valor  del  testimoni  de  la  conciencia,  no  so- 
lament en  lo  que  pertoca  a  l'observació  interna  que  l'ànima  fa 
de  sí  mateixa,  sinó  també  en  l'experiència  que'ls  sentits  li  donen 
de  lo  extern.  L'home  «s'ha  sortit  molt  enllà  de  sí  mateix,  ni  ja 
habita  en  sa  propria  casa,  per  lo  qual,  ni  es  recorda  de  sí,  ni  es 
coneix...  és  necessari  que  per  les  coses  inferiors,  que  coneix 
fóra  de  sí,  sia  altre  cop  cridat  al  coneixement  de  sí  mateix. 
Volent,  doncs,  l'home  entrar  en  sí,  1.°,  consideri  l'ordenació 
que  tenen  entre  sí  les  coses  criades;  2.^,  faça  comparació  de 
l'home  amb  les  altres  coses  segons  la  conveniència  i  diferencia 


íl)  «Virtus  autem  certitudinis  ex  firmitate  testimoniorum  seu  testium 
generatur,  qui  quanto  fuerint  magis  manifesti,  lucidi,  propinqui,  tanto  certio- 
rem  fidem,  credulitatemque  constituunt.  Verum  quia  nulla  res  est  magis  nota, 
propinqua,  intrinseca  alteri,  quam  ipsa  sibi:  ideo,  quidquid  per  propriam  ipsius 
rei  naturam  ostendimus,  id  solidissimum,  id  verissimum  est.  Et  idcirco  omne 
quod  de  homine  monstraturi  nunc  sumus,  per  ipsius  hominis  naturam,  maximam 
dictis  [nostris  fidem  facient.»  (De  Natura  hominis  Dialogi:  Isagoge  seu  Intro- 
ductio.) 

d'elles;  3.^,  per  aquesta  comparació  puja  l'home  a  sí  mateix^ 
i  de  sí  mateix  a  Déu  criador  de  tot»  (1). 

Per  aquests  fragments  pot  el  lector  clarament  compendre 
còm  el  sistema  de  Sabunde,  si  ell  no  l'hagués  volgut  estendre 
a  la  teologia,  no  tindria  els  inconvenients  que  àdhuc  en  el  camp 
de  la  pura  fi^losofía  natural  presenta  el  sistema  cartesià,  anti- 
natural,  com  ja  havem  dit,  i  que  comença  esquarterant  l'hu- 
mana naturalesa  i  partint  la  conciencia  humana;  la  qual  és  mirall 
verídic,  on  se  reflexen  els  fenòmens  tant  físics  com  espirituals 
de  la  nostra  vida,  criteri  de  la  vida  íntima  i  de  la  relació  en  el 
sistema  de  Sabunde.  Aquest,  seguint  l'esperit  d'observació 
propri  de  la  nostra  gent,  admet  tot  d'una  el  testimoni  de  l'home 
com  a  verídic  i  en  ell  descansa;  Descartes  comença  dubtant, 
i  si  accepta  l'observació  de  l'esperit  és  tant  sols  per  a  servir  de 
basa  d'un  raciocini  dirigit  a  afirmar  l'existència. 

No  és,  de  consegüent,  el  sistema  de  Sabunde  un  nuu  psico- 
logisme,  com  el  d'alguns  moderns  filosops  qui  tenen  una  con- 
semblança  amb  els  antics  gnòstics;  és  més  aviat  un  humanisme, 
com  ho  fou  també  el  del  Beat  Ramon  Lull,  i  espurgada  deí 
mestre  i  del  deixeble  la  part  teològica,  sa  doctrina  passa  a  ésser 
un  majestuós  cos  de  Ved\í\c\  de  \a  p/i/losop/iía  perenniSy  ha- 
vent sigut  dels  qui  més  treballaren  en  el  camp  de  l'humana  ob- 
servació per  a  fer  baixar  als  filosops,  qui  anaven  perduts  per 
camins  d'artifici,  al  bon  sentit  que  dóna  el  tracte  i  consideració 
de  la  realitat.  I  això  no  vol  pas  dir  que'l  nostre  filosop,  per 
més  que  fos  atent  a  l'existència  externa,  no  dongui  de  les  ex- 
cel•lències i  operacions  del  pur  esperit  una  doctrina  nobilíssima 
com  ho  fa  respecte  del  lliure  àrbitre,  o  del  franc  voler,  usant 
l'hermós  terme  tècnic  de  Mestre  Ramon  Lull.  A  nosaltres  ens 
consola  en  gran  manera  el  veure  l'afició  de  tots  els  nostres 
pensadors  a  ensalçar  la  llibertat  humana.  «Rès  de  lo  criat  està 
sobre'l  lliure  àrbitre;  ell  està  sobre  tot,  ningú  el  domina  i,  de 

(1)  «  Homo...  longissime  exiit  a  semetipso,  nec  jam  habitat  in  nativa  domo 
ac  per  hoc  nec  sui  meminit,  nec  cognoscit...  necessariíim  est,  ut  per  res  infe- 
riores,  quae  extra  cognoscit,  ad  sui  cognitionem  revocetur.  Volens  igitur  homo 
ad  seipsum  introire,  primo  consideret  rerum  creatarum  ordinem  inter  se.  Se- 
cundo comparet  hominem  ad  caeteras  res,  penes  convenientiam  et  diferentiam 
earundem-  Tertio  per  hanc  comparationem  ascendat  homo  ad  Seipsum,  et  a. 
seipso  ad  omnium  conditorem  Deum.»  (Ibídem.) 

consegüent,  el  Criador  tant  sols  dèu  en  ell  tenir  son  seti... 
Veusaquí  còm  el  franc  voler  de  l'hoíne  ha  sigut  fet  el  seti  de  Déu; 
íjllí,  doncs,  Déu  solament  dèu   imperar,   dominar  i  regnar//  (1). 

De  la  naturalesa  del  lliure  albir  ne  dedueix  la  naturalesa  de 
la  remuneració  que  hagi  merescut  i  que  en  l'altra  vida  li  serà 
tributada.  «El  lliure  albir  és  l'arrel  de  tot  mèrit  en  l'home,  i,  de 
consegüent,  ha  d'ésser  el  subjecte  del  premi  o  del  càstig, 
i  essent  dit  albir  humà  espiritual,  invisible  i  intel•lectual,  la 
principal  remuneració  de  l'home  serà  invisible  i  espiritual...  El 
lliure  albir  no  és  local  ni  temporal;  de  consegüent,  el  verdader 
bé  de  l'home  no  dèu  estar  comprès  enlloc,  ni  mesurar-se  per 
temps,  per  lo  qual,  la  Llei  de  Crist^  prometent  la  recompensa 
eterna  de  la  visió  beatifica,  encaixa  admirablement  amb  els  dic- 
tats de  la  natural  raó»  (2). 

La  fina  observació  continguda  en  els  llibres  de  Sabunde,  no 
cregui  el  lector  haver-la  assaborida  amb  els  breus  fragments 
que  acabem  de  transcriure;  és  cert  que  sobressurt  al  parlar  del 
franc  voler  o  lliure  albir,  nobilisssima  sedes  Dei,  mes  fins 
quan  l'observació  és  incompetent  pel  fi  que's  proposa,  sempre 
Tnanifesta  la  paciència,  concentració  i  perspicàcia  d'un  esperit 
altament  psicològic;  en  l'historia  del  pensament  humà  és  un  po- 
tentíssim  precursor  de  la  moderna  escola  de  l'observació,  en  el 
procés  del  pensament  català  és  l'hereu  del  gran  Mestre  Ramon 
Lull;  mes  devem  afegir  que  la  Teologia  natural  queda  molt 
per  dessota  del  gran  Llibre  de  Contemplació.  En  aquest  la 
llum  mística,  l'acuitat  de  l'enginy,  la  fervor  del  sentiment  i  fins 
■el  riquíssim  llenguatge  encisen  a  l'home  i  el  persuadeixen;  en  la 
Teologia  natural  o  Llibre  de  les  criatures,  Sabunde,  pur  fi- 
losop,  sens  aquelles  excelses  qualitats  del  mestre,  distingint-se 
principalment  per  la  riquesa  de  detalls,  deixa  a  l'ànima  freda, 
i  per  no  seguir  el  camí  apropriat  per  la  defensa  de  les  veritats 
sobrenaturals,  resulta  un  apologista  qui  no  satisfà  la  racional 
intel•ligència,  o  com  compendiosament  sentencia  el  modern  his- 
toriador cardenal  Hergenrother:  «Sabunde,  metge  i  jurisconsult 
espanyol,  qui  després  abraçà  l'estat  eclesiàstic,  per  una  espe- 
culació exagerada  contradiu  els  dogmes  que  ell  mateix  sosté.» 

(1)  Lib.  creaturarum,  cap.  104. 

(2)  Diàleg  2,  cap.  14. 


capítol  III 


Sant  Vicens  Ferrer 


Figura  de  Sant  Vicens  Ferrer  en  el  moviment  social  de  son  temps, 
que  integren  son  caràcter  personal. 


Elements 


II 


Llibres  escrits  per  Sant  Vicens.  —  En  aquest  prevaleix  el  caràcter  de  predica- 
dor. —  Compenetració  entre  l'acció  i  la  predicació.  L'Angel  de  l'Apocalip- 
sis.  —  Dos  anys  de  vida  eclesiàstica  palatina.  —  Visió  que  determinà  la 
direcció  de  son  apostolat:  llegat  a  laíere  Christi.  —  Relacions  amistoses  amb 
els  jueus,  i  conversió  general  d'aquests. —Idèntic  sistema  al  seguit  en  el 
sigle  XIII  per  a  atènyer  l'unitat  d'esperit.  —  Pensaments  extrets  de  sos  ser- 
mons.—Es  el  gran  predicador  escolàstic.  —Comparació  amb  Sant  Bernat. 
—  Caràcter  catequístic  que  perseverà  en  els  predicadors  catalans. —  Dei- 
xebles de  Sant  Vicens  Ferrer. 


III 


Sant  Vicens  en  el  Cisma  i  en  el  Parlament  de  Casp.  —  Concepte  que  té  del 
Sant  la  tradició  popular. 


Fonts  principals  d'aquest  capítol:  Beati  Vincentii  naiione  hispani,  profes- 
sione  sacri  Praedicatorum  ordinis,  Theologiaeque  doctoris,  et  Evangelicae  doc- 
trinae  Praedicatoris  celeberrimi,  sermones  hyemales(Antuerpiae,  1572);  Sancti 
Vincentii  Ferrarii  Opera  omnia:  studio  ac  diligentia  Fratrum  conventus  Valen- 
lini,  opere  et  impensis  F.  D.  Joannis  Tomae  de  Rocaberti,  arq.  Valent,  ejus- 
dem  ord.;  Diago,  Historia  de  la  Provincià;  Nicolàs  Antonio,  Biblioteca;  Vidal 
y  Mico,  Historia  de  San  Vicente;  Bofarull,  Historia  de  Cafaluna;  Hergenrother, 
Historia  de  la  Iglesia. 

18.  —  Obres  completes.  IV 

Arbora  en  que  la  gent  catalana  estava  en  la  plenitut  d'una 
civilització  d'admirable  equilibri  entre  tots  els  elements 
socials  que  la  componien,  en  que  la  nació  posseïa  una  força  i 
importància  que  la  feien  ésser  considerada  en  el  concert  dels 
pobles  més  avençats  de  la  terra,  apareix  un  home  portentós  qui 
fa  ressonar  la  llengua  catalana  per  tots  els  àmbits  de  TEuropa 
occidental,  qui  recorre  el  món  llatí  com  un  semi-déu  agitador  i 
pacificador,  admirat  de  tothom,  beneït  de  tothom,  fins  al  punt 
de  que  no  sols  Fimaginació  popular,  sinó  també  el  reposat  seny 
dels  savis  contemporanis,  cregué  veure  en  ell  la  realització 
d'alguna  de  les  maravelloses  visions  apocalíptiques  amb  que 
l'apòstol  Sant  Joan  representa  els  misteriosos  futurs  defensors 
del  regne  de  la  veritat,  de  la  pau  i  de  la  justícia.  Es  Sant  Vi- 
cens com  el  verb  de  Catalunya,  el  català  d'influencia  més  viva 
en  el  moviment  general  de  la  civilització;  en  una  època  que  ha 
de  resoldre  dificultats  de  seculars  conseqüències,  el  qui  dóna  el 
cop  decisiu  en  dites  resolucions,  i  en  un  temps  que  va  prenyat 
de  successos  futurs,  que  han  de  cambiar  la  faç  social,  el  vident 
qui  amb  ull  penetrant  contempla  l'esdevenidor.  Els  pobles  i  els 
Pontífex,  els  parlaments  i  els  reis,  reclamen  son  auxili,  sol•lici- 
ten ses  ensenyances,  puix  per  sa  boca  parlen  la  filosofia  i  la  re- 
ligió, la  justicia,  la  llibertat  i  la  pau.  Es  l'encarnació  de  l'espe- 
rit de  Sant  Domingo  i  de  Sant  Francesc  en  una  naturalesa 
catalana;  és  el  fruit  òptim,  assaonat  i  ric  d'aquell  prodigiós  ar- 
bre de  la  vida  claustral,  aplicat  a  la  vida  social  i  plantat  en  mig 
del  comerç  del  món  per  a  bé  dels  homes,  per  aquells  dos  incom- 
parables fundadors.  Es  un  magistrat,  mai  vist,  qui  va  pel  món 
posant  la  pau  entre'ls  homes  i  administrant  justicia  en  virtut  de 
la  Llei  de  que  deriven  totes  les  lleis,  i  això  no  en  un  temps  i  en 
un  país  ignorants  del  dret,  sinó  en  època  de  grans  juristes  i  en 


La  Tradició  Catalana    275 

ima  terra  famosa  sempre  per  la  saviesa  de  ses  lleis;  ell  mateix 
s'intitula  àrbitre  i  amigable  componedor,  i  és,  en  efecte,  un 
Pretor  qui  amb  el  perpetuu  edicte  de  l'Evangeli,  amb  equitat  i 
prudència  admirables,  exerceix  una  misteriosa  i  universal  ju- 
risdicció acceptada  per  tothom;  Pontífex  i  reis,  concilis  i  parla- 
ments, consells  de  ciutats  i  bisbes  li  regoneixen  la  competència. 
Es  l'heraut  d'una  època  que  va  a  finar,  és  el  cigne  de  la  Mitjana 
Edat  que  va  a  morir  després  de  son  cant:  aquell  temps  de  vera 
llibertat,  de  sencer  humanitarisme,  aquella  edat  d'activitat  in- 
tel•lectual i  de  govern  popular  en  la  que  exercien  una  verdade- 
ra  soberanía  la  filosofia  i  la  religió,  admirablement  agermana- 
des, se  va  a  desvanèixer.  Les  grans  monarquies  van  a  sortir; 
la  feconda  i  espontània  vida  popular,  que  naturalment  brollava 
del  sistema  regional,  tindrà  per  successora  una  vida  pública  ar- 
tificial que  acabarà  per  extingir-se;  l'aire  de  familia  que  domi- 
nava en  la  societat  i  que  tant  admirablement  fomentaren  Sant 
Domingo  i  Sant  Francesc,  i  que'l  poble  respirava  tant  a  plaer, 
rebent-ne  gran  sanitat,  anirà  enrarint-se  a  influxe  del  nou  espe- 
rit nihilista  que  la  Reforma  protestant  infundeix  a  l'humanitat 
civilitzada;  mes  abans  que  aquell  antic  ordre  de  coses  desapa- 
reixi,  abans  de  trencar-se  aquella  admirable  unitat  dels  esperits 
que  resisteix  valerosament  a  la  divisió  dels  cismes,  ha  de  sortir 
de  Catalunya  l'home  admirable  qui  avassallarà  tota  l'Europa 
llatina  amb  sa  paraula,  exercint  una  soberanía  moral  que  d'ales- 
hores en  avant  serà  impossible. 

La  llengua  catalana,  que  prompte  callarà  en  els  parlaments 
i  quedarà  ofegada  en  la  literatura,  restant  consagrada  solament 
al  servei  de  Déu  i  de  la  familia,  sentirà  el  més  hermós  i  més  so- 
lemne dels  cants  del  poema  de  sa  existència  per  boca  del  fa- 
mosíssim  predicador,  qui  la  feu  ressonar  davant  de  prínceps  i 
de  pobles  per  gairebé  tota  l'Europa,  i  que  l'usà  tota  sa  vida  amb 
amor  filial.  Si  considerem  i  ens  representem  el  sistema  del  pen- 
sament català  com  a  una  construcció  arquitectònica,  l'esperit  de 
Sant  Vicens  n'és  el  cimbori  qui  el  completa,  caracteritza  i  en- 
grandeix, perquè  l'arquitectura  i  l'oratoria  són  per  excel•lència 
les  manifestacions  més  típiques  i  exactes  de  l'esperit  d'un  po- 
ble; l'individualitat  de  l'autor  gairebé  desapareix,  i  la  col•lecti^ 
vitat  social  se  revela  en  aquestes  dues  arts.  L'arquitecte  i  l'o- 

rador  han  d'identificar-se  amb  el  públic  pel  qual  treballen;  per 
lo  mateix  que  no  tenen  un  objecte  absolut  i  abstracte,  no  poden 
prescindir  de  les  circumstancies  de  lloc  i  temps;  la  seva  utilitat 
és  de  present;  Aristòtil  treballava  per  tots  els  sigles  i  totes  les 
nacions;  Demòstenes  pels  concurrents  a  Vagarà  d'Atenes.  I 
més  encara  que  l'aquitectura,  l'oratoria  s'identifica  amb  la  so- 
cietat en  el  moment  històric  present,  perquè  la  fàbrica  arquitec- 
tònica és  permanent;  i  si  bé  respon  a  les  necessitats  i  al  gust 
de  la  generació  qui  l'edifica,  durarà  i  servirà  a  les  generacions 
futures,  essent  així  que  la  paraula  de  l'orador  se  desvaneix  de 
moment,  i  l'objecte  que's  proposa  és  modificar  en  un  determi- 
nat sentit  l'esperit  de  la  gent  qui  l'ouen.  Entre'l  poble  i  son  ora- 
dor hi  ha  una  verdadera  conjunció  d'esperits,  i  si  aquesta  no  s'a- 
teny,  l'oratoria  ha  fracassat,  i  això  molt  més  s'ha  de  dir  en  aque- 
lla gran  oratòria  qui  té  per  públic  o  auditori,  no  un  ordre 
determinat  de  ciutadans,  no  una  part  de  poble  d'idèntics  interes- 
sos i  principis,  com  passa  en  bona  part  en  l'oratoria  política 
contemporània,  sinó  el  poble  en  tota  l'extensió  de  la  paraula, 
és  a  dir,  tots  els  ordres  socials,  tots  els  interessos  per  oposats 
que  síen,  tots  els  principis  fins  els  que  estan  en  pugna.  A  l'ora- 
dor qui  arriba  a  aquest  domini  sobre  l'esperit  d'un  poble  o  d'una 
època,  se'l  pot  considerar  com  l'encarnació  d'aquella  època; 
coneixent  a  ell  se  coneixerà  a  aquesta.  I  no  importa  que  l'ora- 
dor sia  un  predicador  de  la  paraula  divina,  immutable  i  eterna, 
perquè  aquesta  ha  de  proporcionar-se  als  homes  qui  l'escolten; 
i  així  trobem  que'l  gran  Bossuet,  predicant  els  immutables  dog- 
mes cristians,  amb  tot  serà  sempre  una  de  les  més  belles  mani- 
festacions de  la  nació  francesa  en  son  gran  sigle;  mes  si  el  pre- 
dicador no  sols  s'atura  en  els  lluminosos  principis  de  la  revelació, 
sinó  que  principalment  tracta  de  senyalar  als  homes  el  camí  de 
salvació,  l'exercici  de  la  justícia  i  de  les  demés  virtuts,  d'apar- 
tar-los dels  vicis  mediant  el  sant  temor  de  Déu,  de  conciliar 
entre  sí  als  ciutadans,  i  reconciliar-los  amb  el  Jutge  etern;  si  és, 
en  una  paraula,  un  mestre  de  la  pràctica  vida  social  cristiana, 
aleshores,  si  aquest  predicador  prevaleix  i  s'identifica  amb  el 
poble,  com  feu  Sant  Vicens  Ferrer,  bé  el  podem  tenir  com  al 
geni  popular  de  la  seva  gent. 

L'orient  i  l'ocàs  de  la  nostra  nació  en  son  sér  propri  i  inde- 

pendent,  coincideixen  exactament  amb  l'orient  i  Tocàs  de  la 
gran  filosofia  escolàstica;  d'aquí  que's  pugui  dir  que  fou  una 
nació  qui  portà  l'esperit  d'aquella  maravellosa  filosofia,  i  per  lo 
mateix  havem  afirmat  que  l'ordre  de  frares  predicadors,  espècie 
de  sacerdoci  no  sols  de  l'Iglesia  catòlica,  sinó  també  d'aquella 
escola  filosòfica,  fou  la  vera  educadora  de  la  nostra  gent.  No 
és,  doncs,  estrany  que  en  aquella  interessantíssima  època  de  la 
civilització  europea,  que's  desenrotllà  als  fecundants  raigs  de  la 
síntesi  científica  que  personifica  Sant  Tomàs  d'Aquino,  Catalu- 
nya tingués  excepcional  importància  dins  el  quadro  de  la  civi- 
lització general.  Itàlia  i  Catalunya  engendraren  els  personatges 
qui  duen  la  més  alta  representació  de  l'esperit  de  l'època  en  els 
diferents  rams  de  l'activitat  racional;  mes  si  l'esperit  era  el 
mateix,  la  naturalesa  de  que's  revestiren  denota  clarament,  pel 
camí  que  seguiren,  la  diversitat  de  la  raça. 

El  gran  doctor,  el  mestre  indiscutible  de  tots  els  savis,  nas- 
qué en  Itàlia.  Sant  Tomàs  fou  la  font  abundosa  qui  regà  amb  les 
saludables  aigües  de  ses  doctrines  totes  les  escoles  d'Europa, 
i  la  llum  resplandent  del  Sol  d'Aquino,  difusa  copiosament  so- 
bre'l  bell  país  d'ítalia,  despertà  Testímol  estètic  d'aquella  gent, 
que  fou  satisfet  pel  Dant  Alighieri  quan  transformà  la  Summa 
Theologica  en  maravellós  poema.  Mes  l'Escola  portada  a  Ca- 
talunya i  identificada  amb  la  terra  pels  frares  de  Sant  Domin- 
go, devia  produir  altres  resultats.  No  seran  aquí  l'alta  especu- 
lació filosòfica,  ni  la  resplandent  bellesa  poètica  les  que  se'n 
portaran  la  primicia  de  l'esperit  d'aquella  civilització;  la  ten- 
dència pràctica,  l'aptitut  pels  negocis  de  la  vida  humana  reves- 
tiran aquell  esperit;  i  de  Catalunya  sortiran,  no'l  filosop  ni  el 
poeta  de  l'època,  mes  sí  el  civilitzador  i  organitzador  de  po- 
bles: en  Jaume  lo  Conqueridor ,  i  l'evangelitzador,  pacificador  i 
vulgaritzador  de  la  ciència  de  la  vida,  Sant  Vicens  Ferrer.  L'A- 
lighieri  transformà  en  poema  la  Summa  Theologica,  Sant  Vi- 
cens, seguint  l'esperit  de  Sant  Domingo  i  Sant  Francesc,  repartí 
aquell  substanciós  Fa  entre'l  poble  cristià,  l'extengué  als  po- 
bres i  als  humils,  el  tragué  de  les  aules  dels  savis  per  a  portar- 
lo  a  l'ús  dels  llecs  en  les  places  i  en  les  iglesies  de  les  ciutats 
i  viles.  No  hi  ha  hagut  com  ell  cap  altre  vulgaritzador  de  la 
gran  síntesi  tomística;  els  alts  principis  que  semblen  sols  patri- 

moni  de  la  gent  lletrada  els  posa  admirablement  a  nivell  de 
rinteHigencia  popular;  usant  un  mot  avui  en  ús,  podem  dir  que 
democratitzà  la  ciència,  puix  tot  el  gran  i  complet  quadro  es- 
colàstic, abarcant  tots  els  coneixements  de  l'època,  s'enclou  en 
aquella  predicació  que  alçava  fins  el  poble  menut  a  la  noble  ca- 
tegoria de  ciutadans  del  regne  de  la  Veritat;  la  pràctica  de  la 
vida  cristiana,  els  multiplicats  devers  dels  homes,  el  coneixe- 
ment de  la  justícia  els  expressa  d'una  manera  fàcil,  agradable  i 
viva,  ajudant  admirablement  a  la  feble  humanitat  a  pujar  l'es- 
cala que  arriba  fins  a  Déu.  El  poeta  italià  i  el  predicador  català 
són  dos  rius  que  devallen  de  l'abundosa  dèu  de  la  ciència  tomís- 
tica,  i  que  corren  paral•lelament  regant  dos  camps  molt  dife- 
rents. El  primer  se'n  porta  la  llum  tomística  a  l'alta  regió  de  la 
poesia  i  presenta  als  ulls  del  món  il•lustrat  l'espectacle  de  la 
Divinitat  i  de  l'Humanitat,  satisfent  estèticament  el  talent  de- 
vorador de  l'esperit  especulatiu.  El  segon,  al  revés,  amb  una 
força  igual  al  Dant,  roba  la  llum  al  Sol  i  la  baixa  a  la  terra,  i  en 
forma  robusta  i  realista  introdueix  en  el  comerç  dels  homes, 
fent-les  pràctiques  i  humanes,  les  més  altes  idees  de  la  sobre- 
natural i  natural  sabiduría,  i  escalfa  la  societat  humana  amb  el 
foc  diví  que  feu  devallar  de  les  altures,  satisfent  completament 
l'interès  ètic  de  les  multituts.  Qui  llegeixi  els  sermons  de  Sant 
Vicens  no  s'estranyarà  de  que'ls  pintors  el  representin  amb  ales 
volant  per  tota  l'Europa  i  sonant  la  trompa  del  Judici,  ni  de  que 
trasbalsés  l'esperit  d'una  època  d'efervescència  democràtica.  Es 
un  apòstol  noblement  naturalista,  i  sa  manera  d'execució  és 
bessona  de  la  manera  del  Buonarrotti.  Grandiosa  i  exacta, 
abarca  la  sublimitat  i  la  ridicolesa  de  l'home,  menyspreant  tot 
afeit  i  sensual  mangarrufa  és  amorosa,  i  espargint  sempre  amb 
maravellosa  abundància  la  llevor  de  la  veritat,  manifesta  la 
força  espiritual  d'un  àngel;  amb  el  nom  d'àngel  de  l'Apocalipsis, 
el  distingí  la  cristiandat,  mes  un  hom  no  se  l'imagina  per  ses 
paraules  i  prèdiques  com  a  un  àngel  ideal  de  vaporoses  formes, 
sinó  per  l'estil  d'aquells,  davant  dels  quals  se  postrà  Abraham, 
un  àngel  hermós,  més  d'atlètiques  formes  humanes. 

Analitzant  l'esperit  de  Sant  Vicens,  s'hi  troben,  prescindint 
de  l'influencia  sobrenatural  de  l'oració  i  de  la  gràcia,  que  és  la 
més  poderosa,  tres  elements  que  formen  com  la  basa  de  son 

caràcter  personal:  l'element  escolàstic,  el  català  i  el  del  tracte 
amb  el  món.  Nascut  a  Valencià  prop  del  convent  de  Frares 
Predicadors  en  l'any  1350,  educat  en  aquella  ciutat,  cristiana- 
ment civilitzada  pels  deixebles  de  Sant  Domingo,  entrat  a  l'edat 
de  dinou  anys  en  l'ordre  del  dit  Sant,  no  podia  menys  aquell 
esperit  tant  noblement  intel•ligent  i  amant  de  la  veritat,  de 
rebre  l'influencia  escolàstica  i  tomística.  Catalunya  congenià 
molt  prompte  amb  aquest  sistema  intel•lectual.  El  primer  capí- 
tol que  celebrà  la  nova  provincià  de  Frares  Predicadors  d'Aragó 
en  la  ciutat  de  Saragossa,  en  l'any  1309,  manà,  baix  pena  i  en 
virtut  de  santa  obediència,  l'ensenyança  de  la  doctrina  del 
venerable  doctor  fra  Tomàs  d'Aquino,  donant  per  raó,  tant 
propria  d'aquesta  terra  de  sentit  comú,  no  excel•lències  diti- 
ràmbiques  de  l'escola,  sinó  l'ésser  la  més  sana  i  més  comuna. 
Quatre  anys  més  tard  el  capítol  de  Metz  feu  el  mateix  mana- 
ment, donant  la  mateixa  raó  dels  frares  catalans.  Passà  Sant 
Vicens  a  l'Universitat  de  Lleida,  identificada  com  havem  vist 
amb  l'ordre  de  Predicadors,  estudià  i  ensenyà  en  aquella  il•lus- 
tre escola  catalana,  fou  després  mestre  de  Física  en  el  convent 
de  Santa  Caterina  de  Barcelona,  passà  als  estudis  de  Tolosa 
i  de  París,  a  obs  de  son  ordre,  a  fi  de  familiaritzar-se,  com  ara 
diríem,  amb  l'il•lustració  internacional;  i  encara  que  jove,  amb  sa 
alta  intel•ligència  plena  de  coneixements,  anà  a  Roma,  on  per  a 
demostrar  sa  adhesió  a  la  doctrina  tomística,  el  novell  doctor 
parisenc  se  presentà  a  defensar  tota  la  doctrina  tomística  for- 
mulant la  següent  proposició:  Tota  la  suma  de  la  teologia  de 
Sant  Tomàs  és  verdadera.  Qui  coneix  lo  que  eren  les  públiques 
conclusions  en  aquella  època,  i  sab  l'immensitat  de  matèries  que 
enclou  la  Suma  Teològica y  podrà  compendre  l'ardiment  científic 
de  Sant  Vicens  al  llençar  aquesta  provocació  científica  en  un 
centre  d'estudis  tant  famós  com  era  Roma. 

Mes  l'activitat  intel•lectual  i  l'encès  cor  del  nostre  Sant  no's 
complien  amb  una  vida  purament  especulativa;  necessitava  el 
tracte  amb  els  homes,  la  pràctica  de  l'apostolat,  i  així  el  veiem 
entregat  al  ministeri  de  la  predicació  ja  en  Barcelona,  i  després 
sempre  que  tenia  ocasió;  i  tal  degué  créixer  la  seva  fama  que, 
reclamat  per  la  ciutat  i  convent  de  Valencià,  se  restitueix  a  sa 
pàtria,  essent  de  vintinou  anys  d'edat  i  tant  sols  diaca  en  quant 

a  Tordenacic)  eclesiàstica.  La  ciutat  el  reb  amb  grans  demostra- 
cions d'afecte,  fins  al  punt  de  que  poc  després  sembla  que,  per 
a  satisfer  certs  gastos  de  caràcter  acadèmic,  el  Consell  li  con- 
cedeix una  suma  de  doscents  florins,  essent  així  que  devia  ésser 
tant  mirat  en  tals  subvencions,  que'l  mateix  Consell,  al  gran 
escriptor  i  predicador.  Mestre  Fra  Francesc  Eximenis,  concedí 
una  quantitat  de  vint  florins  pels  grans  serveis  fets  a  la  ciutat, 
sermons  predicats  i  altres  obres  bones  en  favor  del  públic,  ma- 
nifestant esser-li  impossible  al  Consell  donar-li  major  suma,  per 
impedir-ho  les  pràctiques  i  disposicions  existents.  A  Valencià 
continuà  lo  que'n  podríem  dir  sa  vida  científica,  sens  oblidar 
mai  l'apostòlica,  fins  que'l  llegat  D,  Pere  de  Luna,  qui  coneixia 
i  amava  a  Vicens  ja  de  des  l'infantesa  del  Sant,  el  prengué 
en  ses  missions,  i  més  tard  el  feu  mestre  del  sacre  palau 
d'Avinyó. 

A  l'arribar  Sant  Vicens  a  la  plenitut  de  la  sabiduría  i  de 
l'edat,  estén  a  més  ample  horitzó  els  raigs  de  sa  lluminosa  in- 
tel•ligència i  de  son  cor  de  foc,  i  el  sentit  patriòtic  se  revela 
en  tota  sa  vida.  En  les  missions  que  feu  acompanyant  al  carde- 
nal de  Luna,  convertí  en  Valladolid  al  cèlebre  rabí  qui  després 
fou  arquebisbe  de  Burgos  i  celebèrrim  comentador  de  l'Escrip- 
tura, prenent  el  nom  de  Pau  de  Santa  Maria;  al  tornar  a  Valen- 
cià fou  nombrat  confessor  de  la  reina  Donya  Violant,  a  la  qual 
hagué  de  tractar  amb  gran  energia,  i  abans  el  trobem  íntima- 
ment relacionat  amb  el  senyor  infant  en  Martí,  posseint  les  dues 
hermoses  cartes  del  Sant,  dirigides  a  aquell  príncep,  on  se  ma- 
nifesta l'amor  que's  portaven  l'un  a  l'altre  aquests  dos  perso- 
natges. 

El  gran  predicador  tenia  ja  una  fama  extraordinària,  i  l'in- 
fant desitjava  posseir  escrits  els  sermons  d'aquell  home  apos- 
tòlic. Sant  Vicens  sempre  es  resistí  a  publicar  sos  sermons,  mes 
ara  no  podia  deixar  de  consentir  a  les  exigències  d'en  Marti. 
Car  püx  voSy  Senyor,  tanta  mercè  feu  al  nostre  Monestir, 
insta  cosa  es  que  Jous  servesca  dels  fruvts  del  meu  ort 
abundantment.  lat  sia  que  j ames  per  ninguna  persona  nois 
haja  volguts  comunicar;  e  tinchmo,  Senyor  a  gran  honor  que 
vos  siau  lo  primer,  e  que  la  obra  sia  endereçada  a  la  vostra 
Senyoria,  per  letra  que  posada  al  comenssament  del  libre 


1 


La  Tradició  Catalana    281 

en  loch  de  prolech  o  prohemi.  Desgraciadament  s'ha  perdut, 
i  no  sabem  es  tingui  noticia  d'aquest  interessantíssim  volum 
que  faria  posseidora  a  la  literatura  catalana  d'un  tresor  d'elo- 
qüencia  superior,  comparable  al  dels  antics  Pares  de  l'Iglesia, 
i  la  més  típica  demostració  de  la  civilització  escolàstica  en  la 
gran  oratòria  sagrada.  Tenim  un  iMustre  testimoni  de  l'amor 
que'l  Sant  professava  a  la  tradició  catalana  en  un  document 
de  l'Arxiu  de  Ripoll,  que  publicà  Vidal  y  Mico  en  sa  excel•lent 
historia.  Consta  que  Sant  Vicens  no  sols  fou  confessor  de  la 
reina  Donya  Violant,  sinó  també  de  Donya  Maria  de  Luna, 
duquesa  de  Montblanch,  muller  de  l'infant  en  Martí,  i  ademés 
conseller  i  almoiner  del  rei  Joan  I.  Aquest  monarca,  en  30  de 
novembre  de  l'any  1391,  en  un  privilegi  firmat  a  Vilafranca, 
fa  donació  del  lloc  i  terme  de  Molló  al  Monestir  de  Ripoll,  amb 
l'obligació  de  que  aquell  Abat  i  convent  cuidin  d'erigir  suntuo- 
ses  sepultures  als  cossos  dels  comtes  de  Barcelona  qui  jauen  en 
aquella  iglesia,  baix  la  disposició,  direcció  i  coneixement  del 
religiós  i  estimat  conseller  i  almoiner  seu  Fra  Vicens  Ferrer. 
Deia  així  l'aludida  donació  arxivada  en  l'arxiu  de  Ripoll,  estan- 
cia  de  Molló,  signat  el  document  del  número  106,  segons  el  citat 
historiador,  qui  en  transcriu  el  següent  fragment...  Süh  his 
conditionibiis,  et  retentionibus,  qiiod  vos  et  Monasterium 
vestrum  praedictum  teneamini  facere  vestris  propriis  sum- 
ptibus  et  expensis  ad  dispositionem,  ordinationem  et  cogni- 
tionem  Religiosi,  et  Dilecti  Consiliarii ,  et  Eleemosynarn 
nostri  Fratris  Vincentii  Ferrarii  Sacrae  Paginae  Frofesso- 
ris  (aiit  post  obitum,  absentiam^vel  defectum  ejusdem,  no- 
stri Capellani  Majoris)  basta,  si've  sepulchra  solemnia  in 
Monasterio  Rivipullensi  praedicto,  Comitibus  Barchinonen- 
sibuSy  qui  i  ni bi sepulti  et  tumulati  existunt,  &.  Datis  in  Vil- 
lafranca ultima  dic  Novembris  anno  a  Nativitate  Domini 
millessimo  trecentessimo  nonagessimo  primo,  Regnique  no- 
stro  quinto. 

El  benaventurat  frare,  qui  devia  dirigir  l'erecció  de  sole- 
mnes sepulcres  als  Comtes  de  Barcelona  en  Ripoll,  posseía 
l'amor  no  sols  al  cos,  sinó  també  a  l'esperit  dels  qui  fundaren 
la  nació  catalana.  Identificat-  amb  els  prínceps,  fou  sempre  viu 
representant  de  l'esperit  popular;  l'afició  als  primers  no  li  veda- 

va  les  més  graves  amonestacions  i  l'amenaça  del  càstig  diví 
quan  s'ho  mereixien,  i  qualsevol  qui  llegeixi  les  moltes  cartes 
dels  reis  i  prínceps  a  nostre  Sant,  se  convencerà  evidentment 
de  que  aquest  no  fou  un  àulic  qui  cercava  la  companyia  dels 
grans  de  la  terra;  al  revés,  fugia  d'ells,  sols  a  grans  instàncies 
accedia  a  acompanyar-los,  puix  l'ànima  noble  i  senzilla  del  gran 
Predicador  s'avenia  millor  amb  el  franc  esperit  popular.  Rebutjà 
les  mitres  que  se  li  oferien,  no  volgué  el  capell  de  cardenal; 
i  tota  l'influencia  social  que  tenia  l'esmerçà  en  bé  del  poble, 
qui  l'amava  amb  més  fervor  encara  que'ls  princeps.  De  son 
influxe  isqué  la  fundació  de  l'Universitat  de  Valencià  (1);  el 
col•legi  per  òrfens  d'aquella  mateixa  ciutat,  coneguts  més  tard 
amb  el  dolç  nom  de  fillets  y  fillefes  del  Pare  Sant  Vicens; 
establi  també  una  fundació  per  l'estil  a  Lleida,  i  posseit  d'una 
admirable  caritat  cívica,  no  sols  dedicà  son  zel  apostòlic  a  la 
conversió  de  les  ànimes,  a  la  pacificació  dels  ciutadans,  com 
després  veurem,  sinó  que  fins  treballant  pel  bé  comunal  esta- 
bleix institucions  administratives,  com  una  espècie  de  junta  en  el 
Concell  de  Valencià,  la  qual  devia  dar  l'aprobació  a  tota  despesa 
comunal,  que  passés  de  cinquanta  lliures.  Fou  Sant  Vicens  un 
verdader  Pare  de  la  Pàtria;  totes  les  ciutats  de  Catalunya  per 
boca  de  sos  Concells  sol•licitaven  sa  presencia;  totes  el  rego- 
neixien  com  a  benefactor;  consten  en  públics  documents  accions 
solemnes  de  gràcies  que  li  tributaren;  a  haver-hi  hagut  aleshores 
la  consuetut  d'ara,  hauria  sigut  fill  adoptiu  de  cent  llocs  dife- 
rents, i  (2)  l'amor  que  portava  a  sa  pàtria  el  mogué  a  l'hora  de 
la  mort  a  sortir  de  Vannes,  on  se  trobava,  per  anar  a  morir  en 
sa  dolça  terra,  desig  que  no  pogué  complir,  puix  per  falta  de 

(1)  Fins  els  moderns  historiadors  de  l'Instrucció  pública  a  Espanya,  don 
V.  de  Lafuente  i  Gil  de  Zàrate,  confessen  la  paternitat  de  Sant  Vicens  sobre 
rUniversitat  valenciana,  i  l'últim,  tant  modernista,  parla  d'ell  encomiàstica- 
ment  i  l'anomena  il•lustre.  Tenia  Valencià  llibertat  d'ensenyança,  mes  la  mul- 
tiplicitat d'escoles  perjudicava  la  ciència,  i  així,  després  de  moltes  provatu- 
res, gràcies  a  Sant  Vicens  se  vingué  a  unificar  els  estudis,  amb  lo  qual  se  posà 
el  fonament  a  l'Universitat. 

(2)  Tingué,  no  obstant.  Sant  Vicens,  com  no  podia  menys  en  aquell  temps 
de  divisions,  enemics.  Així  inventaren  un  Procés  fet  contra  frare  Vicens  Ferrer 
valencià,  perdulari,  vagabundo,  suposant  que'l  famós  inquisidor  Fra  Nicolau 
Eymerich  l'havia  encausat  per  haver  el  Sant  sostingut  que  Judas  havia  fet 
penitencia  de  sa  traició. 

forces  tingué  de  tornar-se'n  altre  cop  a  la  ciutat,  que  al  finar 
li  tributà  ja  honors  de  sant. 


II 

El  fecondíssim  Sant  Vicens  Ferrer,  si  bé  fou  per  excel•lèn- 
cia predicador,  essent  sa  naturalesa  més  a  propòsit  per  a  exte- 
rioritzar el  pensament  valent-se  de  la  paraula  viva  que  no  pas 
de  l'escriptura,  escrigué  també  diferents  llibres  que  desgracia- 
dament gairebé  tots  s'han  perdut.  Escrigué  un  De  suppositio- 
nibüs  logicis  tracíaluSj  i  un  altre  sobre  V Unitat  de  V univer- 
sal; llibres  que  suposen  en  l'autor  una  predilecció  per  la  lògica, 
que  clarament  se  demostra  en  sos  sermons,  que  informava  sa 
clara  intel•ligència  i  ordenava  el  ric  conjunt  de  coneixements 
que  posseía.  Els  altres  escrits  del  Sant  són  de  matèria  piadosa, 
i  redactats  gairebé  tots  en  llengua  catalana,  que  juntament  amb 
la  llatina  foren  les  úniques  que  usà  en  sa  vida  el  nostre  gran 
evangelitzador.  Un  tractat  de  les  cerimònies  de  la  missa,  una 
Contemplació  molt  devota  de  la  vida  dejesucrist;  un  Tractat 
de  Vhome  interior,  imprès  a  Magdebourg  en  1493;  un  altre  so- 
bre la  profecia  de  Daniel,  que's  traduí  en  alemany  i  en  castellà^ 
i  el  Tractat  de  la  vida  espiritual,  que  és  el  que  més  comuna- 
ment se  troba,  havent  tingut  dos  il•lustres  popularitzadors  fóra 
de  Catalunya:  el  cardenal  Cisneros,  qui  junt  amb  les  medita- 
cions de  Sant  Agustí  el  publicà  en  Alcalà,  i  la  cèlebre  monja  ca- 
talana del  convent  de  Santa  Pràxedes,  d'Avinyó,  de  l'ordre  de 
Sant  Domingo,  Juliana  Morell,  qui  el  traduí  en  francès,  i  el  co- 
mentà acudint  als  textes  sagrats  en  sos  originals  hebraics  i  grecs, 
i  exornant-lo  amb  sentencies  dels  Sants  Pares.  La  primera  ve- 
gada que  vegérem  aquest  petit  còdic  de  la  perfecció  cristiana, 
ens  feu  gran  cop  per  la  suma  simplicitat  i  sentit  pràctic  que'I 
caracteritza;  després  havem  vist  que'I  tingueren  en  gran  con- 
cepte homes  d'eminent  santedat,  entre  ells  el  valencià  Sant  Lluís 
Bertran.  Té  una  ingenuitat  encisadora  i  amb  gran  cop  d'ull  en- 
certa les  coses  de  l'esperit.  El  pensament  fonamental  és  la  ne- 
cessitat de  la  disciplina,  o  direcció  en  la  vida  ascètica,  si  es  vol 
fugir  d'aberracions;  senta  com  a  principi,  lo  que  sempre  distin- 

-geix  al  mestre  Vicens  Ferrer,  el  just  medi  i  la  moderació  en  to- 
tes les  coses,  fins  en  l'exercici  de  la  penitencia,  baixant  a  parti- 
cularitats que  donen  a  la  paraula  del  mestre  un  aire  paternal: 
així  per  exemple  diu,  donant  regles  per  la  sobrietat  en  el  beure, 
que'l  dia  que's  menja  escudella  amb  gens  o  poc  beure  n'hi  ha 
prou.  L'esperit  de  desprendiment  el  porta  a  desemmascarar  una 
inclinació  que's  pot  presentar  amb  apariencies  de  bé,  essent  en 
-el  fons  l'apetit  de  l'ambició  disfreçat,  quan  diu  que  havem,  d'evi- 
tar l'amor  desordenada  de  les  coses  temporals,  no  sols  en  profit 
de  nosaltres  mateixos,  sinó  que  també  dels  nostres  amics,  fam.i- 
lia  0  ordre  religiosa  a  que's  pertany.  Vol  que  en  els  sermons  se 
gasti  un  estil  senzill,  pla  i  casolà;. i  amb  la  subtilitat  filosòfica 
que'l  distingeix,  aconsella  que's  baixi  de  lo  general  a  lo  particu- 
lar, ja  que  sols  lo  particular  fa  impressió  a  l'home^  sentint  ales- 
hores l'oient,  en  la  paraula  del  predicador,  el  retrat  de  son  propri 
esperit.  Afegeix  que'l  predicador  no  dèu  mostrar-se  indig- 
nat, sinó  que's  vegi  que  les  raons  li  ixen  d'un  cor  ple  de  cari- 
tat i  amor  paternal,  presentant-se  sol•lícit  de  la  salvació  dels 
pecadors,  com  una  mare  amorosa  al  voler  salvar  a  un  fill  qui  ha 
caigut  en  un  abim.  Es  un  tractat  de  poques  planes,  mes  ple  de 
doctrina,  eminentment  pràctic,  que  va  rectament  al  gra,  essent 
el  moral  retrat  del  nostre  il•lustre  frare  predicador.  Les  perso- 
nes religioses  difícilment  trobaran  un  més  perfet  reglament  de 
vida.  Sembla  que  fou  escrit  en  llatí. 

Per  lo  que  toca  als  sermons,  l'historiador  Vidal  y  Mico  escriu 
que  n'hi  ha  sis  volums  manuscrits  en  llengua  catalana  en  la  Seu 
de  Valencià,  que  D.  Marian  Aguiló  ens  assegura  que  ell  els  ha 
vist  encara  (1);  un  volum  ricament  enquadernat  en  el  Convent 
de  Caputxins  de  Saragossa  que'l  citat  Vidal  diu  que  ell  l'ha  vist 
i  fins  n'ha  copiat  algun  fragment;  mes  aquest  diligent  escriptor 
pensa,  amb  gran  fonament,  que  no  són  escrits  per  mà  del  Sant, 
sinó  per  sos  deixebles,  si  bé  amb  molta  exactitut,  com  ho  confir- 
men un  testimoni  de  gran  autoritat,  contemporani  de  Sant  Vi- 


(1)  El  canonge  arxiver  de  la  Metropolitana  de  Valencià,  D.  Roc  Chabàs, 
benemèrit  de  les  lletres  pàtries,  ha  publicat  fa  poc  l'interessant  opúscol  Estu- 
diós sobre  los  scrmones  valencianos  de  San  Vicente  Ferrer  que  se  conservan 
manuscritos  en  la  Biblioteca  metropolitana  de  Va/e/7c/a.  —  Madrid,  Tipografia 
de  la  Revista  de  Archivos,  etc.  —  1903. 

cens,  en  el  procés  de  canonització  d'aquest,  i  l'autoritat  que- 
se'ls  dóna  en  la  República  cristiana.  El  volum  que'l  Sant  ofert 
publicar  i  dedicar  a  l'infant  Martí  no  existeix;  mes  en  el  temps 
de  l'abans  citat  P.  Vidal,  hi  havia,  en  el  CoMegi  del  Patriarca, 
un  volum  escrit  de  mà  del  Sant,  que  pensem  seria  el  mateix  lli^ 
bre  de  que  parla  Diago  que  ell  havia  vist  oferir  al  Patriarca 
D.  Joan  de  Ribera  per  un  clergue  natural  de  Morella,  en  casa 
del  qual  se  conservava  per  haver  el  Sant  estat  allotjat  en  ella 
mentres  les  conferencies  entre  l'antipapa  Benet  XIII  i  el  rei  Fe- 
rran, havent-se'l  deixat  allí  per  descuit.  Sembla  que  tenia  molt 
d'interès,  no  sols  perles  apuntacions  dels  sermons  que  contenia, 
sinó  perquè'l  Sant  hi  anotava  els  fets  notables  que  li  passaven- 
de  manera  que  declara  Diago  que  ell  se'n  servia  per  a  alguns 
punts  de  l'historia  que  escrigué,  en  lo  que's  refereix  a  la  vida 
del  Sant. 

Mes  si  bé  és  indubtable  que  són  la  predicació  de  Sant  Vicens 
Ferrer  els  sermons  estampats  que  avui  llegim,  encara  que  des- 
graciadament no  en  la  llengua  en  que  foren  predicats,  per  a  pe- 
netrar l'esperit,  per  a  conèixer  moralment  a  l'il•lustre  frare  pre^ 
dicador,  devem  contemplar-lo  en  sa  vida  pràctica  i  considerar 
el  quadro  complet  de  sa  missió  social.  Per  temperament,  per  vo- 
cació divina,  per  la  preparació  de  son  esperit  i  per  providencial 
predestinació,  fou  el  Sant  l'apòstol  de  l'Europa,  vegé  amb  pro- 
fètica intuïció  la  vinguda  de  l'esperit  anticristià,  el  descrigué, 
com  veurà  després  el  lector,  amb  paraules  tant  determinades 
que  no  cal  dubtar  de  la  comunicació  de  son  esperit  amb  l'Espe- 
rit etern;  i  la  preocupació  perenne  de  la  vinguda  de  l'Anti-Crist 
i  sa  perpetua  predicació  avisant  al  poble  fidel  la  proximitat  d'un 
terrible  daltabaix  en  la  cristiandat,  convencen  a  l'home  d'espe- 
rit despreocupat  i  recte,  de  que  no  foren  vanes  fantasies  el  que 
la  gent  del  seu  temps  el  tingués  per  un  d'aquells  misteriosos 
missatgers  de  la  misericòrdia  i  de  la  justícia  divina,  que'l  sagrat 
llibre  de  l'Apocalipsis  ens  explica  que  Déu  enviarà  a  l'Iglesi» 
en  les  grans  crisis  que  aquesta  ha  de  passar  abans  d'arribar  el 
dia  de  l'eternitat.  El  concili  de  Constança,  per  boca  de  son 
membre  més  il•lustre,  el  cèlebre  Canciller  Joan  Gerson,  li  rego- 
negué  tal  caràcter  sobrenatural,  a  l'escriure  al  Sant,  en  sa  cèle- 
bre carta,  aquestes  paraules:  ...Me  semblau  rectament  figa- 


286    Torras  y  Bages 

ral,  segons  lo  vostre  nom,  per  allò  del  Apocalipsís  ahont 
lo  vident  de  tot  lo  curs  de  la  i^lesia,  Joan,  diu:  He  vist  un 
cavall  blanch,  y  lo  qui'l  montava,  portava  un  arch  y  li  fou  do- 
nada una  corona,  y  sortí  vencent  (Vincents).  Has  aparegut 
per  vèncer,  oh  gloriós  Vicens...  (íQuàn  un  concili  ecumènic, 
o  al  menys  el  membre  més  iMustre  d'ell,  i  que'n  fou  l'ànima,  ha 
dirigit  tals  expressions  a  un  home  encara  vivent?  (1) 

La  Butlla  de  canonització  li  aplica  la  mateixa  figura  apoca- 
líptica; i  el  Sant,  segons  un  dels  sermons  manuscrits  que  estan 
a  Valencià,  digué  de  sí  les  següents  paraules:  Per  Noe  no's  tro- 
be  que's  convertissen  sinó  set  persones,  e  tots  eren  de  sa 
casa;  mas  per  aquest  Noe  ara  mes  de  setanta  milia...  E  que 
aquest  degués  venir,  escoltats  Sant  Joan  que  diu:  vidi  alte- 
rum  Angelum,  etc.  (2).  Testimonis  tant  fidedignes  convencen 
de  l'activitat  apostòlica  de  Sant  Vicens,  i,  sense  aquests,  l'unà- 
uim  veu  dels  contemporanis  li  regoneix  el  caràcter  d'Angel  qui 
vola  pel  cel  de  l'Europa,  essent  com  la  trompeta  del  judici  etern, 
lo  qual  és  incompatible  amb  l'idea  de  conceller  àulic  i  amic  do- 
mèstic de  Pontífex  i  Prínceps,  que  tal  volta,  per  certs  passos 
de  sa  vida  algú  podria  falsament  formar-se  d'ell.  En  efecte:  en- 
cara que  sempre  lo  que  prevaleix  en  Sant  Vicens  és  el  caràcter 
propagandista,  evangelitzador  i  agitador  de  pobles,  per  un  curt 
espai  de  sa  vida  fou  conceller  i  confessor  de  Papes  i  de  Prín- 
ceps, i  sempre  fins  que  la  situació  canònica  de  l'Iglesia  s'hagué 
aclarit,  se  mantingué  fidel  a  Benet  XIII,  plorant,  no  obstant,  la 
toçunería  d'aquest  al  seguir  un  camí  oposat  al  de  l'unió  de  la 
Cristiandat.  Després  ds  sa  elecció,  l'antipapa  nombrà  confessor 
seu  el  P.  Jeroni  d'Ochoa,  mes,  elevat  aquest  a  la  dignitat  de 
bfsbe  d'Elna,  el  famós  Benet  XIII  elegí,  per  a  director  de  sa  con- 
ciencia,  a  Sant  Vicens,  a  qui  feu  també  Mestre  del  Sacre  Palau. 
Dos  anys  perseverà  en  dits  càrrecs,  puix  en  1398  se'l  troba  ja 
en  el  convent  de  Predicadors  d'Avinyó  aon  se  retirà  tant  ape- 
sarat per  la  divisió  cada  dia  major  de  l'Iglesia,  que  caigué  en 
una  gravíssima  malaltia,  durant  la  qual  tingué  la  famosa  visió  de 

(1)  Aquest  testimoni  és  d'un  extranger  contemporani,  plau-nos  afegir  el 
d'altre  extranger  de  nostres  dies,  l'il•lustre  historiaire  Hergenròther,  qui  el 
qualifica  d'admirable. 

(2)  Serm.  fer.  3.  Dom.  25  post  Pent.  t.  4,  apud  Vidal  y  Mico. 

Jesucrist,  acompanyat  de  Sant  Domingo  i  Sant  Francesc,  en  la 
que'l  Redemptor  el  nombrà  legat  a  latere  i  li  ordenà  que  sortís 
a  evangelitzar  l'Europa.  Algun  historiador  ha  posat  en  dubte 
aquest  fet  maravellós  de  la  vida  de  Sant  Vicens,  mes,  sens  en- 
trar en  discussió  sobre'l  valor  sobrenatural  del  mateix,  direm 
que  la  seva  certitut  és  indubtable.  No  sols  els  historiadors  més 
respectables  i  antics,  com  Diago,  el  refereixen,  sinó  que'l  ma- 
teix Sant,  en  la  carta  que  escrigué  a  Benet  XIII  desde  Alcaniz, 
ho  conta,  si  bé  per  humilitat,  en  tercera  persona,  però  que  totes 
les  circumstancies  que  explica  recauen  en  ell.  Sempre  fou  Sant 
Vicens  home  apostòlic,  gran  evangelitzador,  religiós  de  sante- 
dat de  vida,  mes,  desde  aquesta  hora,  apareix  informat  d'un  es- 
perit atlètic,  com  si  l'hagués  tocat  un  sér  sobrenatural.  Sia  natu- 
ral, sia  sobrenatural  el  somni  i  visió  de  Sant  Vicens,  lo  cert  és 
que  tingué  una  influencia  extraordinària  en  sa  vida,  queperllargs 
anys  li  durà  aquella  misteriosa  impressió,  i  que'l  nombrament  de 
legat  a  latere  de  Jesucrist,  rebut  amb  la  forma  sublim  que  ell 
descriu  en  la  carta  d' Alcaniz,  li  comunicà  forces  per  a  recórrer, 
amb  passos  de  gegant,  el  camí  de  la  vida  apostòlica.  Ell  se  deia, 
i  els  pobles  el  creien,  legat  a  latere  de  Jesucrist;  en  el  dietari 
de  Valencià  a  l'any  1410,  fol.  54,  se  llegeix:  Entrà  en  Valen- 
cià lo  Reverent  Mestre  Vicent  Ferrer,  lo  qual  se  dia:  Legat 
a  latere  Christi  (1);  lo  cert  és  que  aquesta  legació  donà  fruits 
verament  divins,  i  atenent  a  la  sentencia  evangèlica,  racional- 
ment evident,  de  que  pels  fruits  se  coneix  l'arbre,  bé  podem 
afirmar  ésser  tot  maravellós  i  diví  en  la  missió  social  de  Sant 
Vicens  Ferrer. 

Comença  la  seva  missió  de  legat  a  latere  el  dia  de  Santa 
Cecília,  i  se'n  ve  prompte  a  Catalunya  com  si  volgués  consa- 
grar la  primícia  de  son  espiritual  renovellament  a  aquesta 
terra,  que  tant  estimava  i  aon  vingué  a  cercar  els  principals 
auxiliars  de  la  seva  empresa.  Perquè  és  d'advertir,  que  Sant 
Vicens  no  fou  un  pur  predicador,  un  home  apostòlic  qui  espar- 
geix pel  món  la  celestial  doctrina  agermanant  entre  si  als 
homes;  fou  més  que  hu,  fou  una  llegió  formidable,  una  escola 
ambulant  de  perfecció  evangèlica,  i  la  companyia  de  Mestre 

(1)    V.  Vidal  y  Mico,  pàg.  477. 

Vicens  Ferrer,  com  era  anomenada,  composta  de  savis  i  vir- 
tuosos frares  i  d'homes  seglars  de  diferents  oficis,  de  senyores 
il•lustres  i  dones  qui  abans  visqueren  entregades  als  vicis,  do- 
nava al  món  l'espectacle  d'aquell  socialisme  voluntari  dels  pri- 
mers dies  de  l'Iglesia,  de  que'ns  parla  el  llibre  Acta  Apostolo- 
riim,  per  voluntari  desprendiment  de  les  riqueses  i  total  consa- 
gració a  Déu.  I  aquest  gran  avassallador  d'esperits  era  l'home 
més  mansuet  de  la  terra. 

La  ciència,  la  gràcia  i  la  naturalesa  en  ell  maravellosament 
identificades;   la  paraula  viva  i  clara  i  la  conducta  santíssima; 
l'amabilitat  inalterable  i  universal  de  Sant  Vicens  Ferrer  li  do- 
naren aquella  portentosa  força  qui  arrastrava  tota  la  societat. 
Sa  vida  era  la  d'un  apòstol:   dormia  cinc  hores,   dejunava  tot 
l'any,   i  dos  dies  a  la  setmana  a  pa  i  aigua;  pobríssim  en  el 
vestir,  portava  sempre  sobre  seu  una  Biblia,  la  qual  se  posava, 
per  jaure  a  la  nit,  com  a  coixí;  fins  que,  de  resultes  d'una  cai- 
guda, li  quedà  malmesa  una  cama  en  sos  llargs  pelegrinatges^ 
anà  sempre  a  peu,   i  aleshores  prengué  un  ase  per  a  cavalgar; 
cada  dia  de  bon  mati  celebrava  la  missa  cantada  pels  de  la  com- 
panyia, posant-se  per  lo  regular  dalt  d'un  cadafalc,  desde  ont,^ 
acabada  la  missa,  sermonava  al  nombrosíssim  poble;  predicava 
sovint  molts  cops  al  dia  i  després  escoltava  als  qui  volien  par- 
lar-li; curava  als  malalts,  i  els  sacerdots  de  la  companyia  con- 
fessaven als  qui  volien  reconciliar-se  amb  Déu.  Establi  les  dei- 
xuplines  públiques,  que  arribaren  a  cridar  l'atenció  del  Concili  de 
Constança  per  temor  a  l'antiga  secta  dels  flagel'lants,  mes  promp- 
te quedà  desvanescut  tot  dubte.  En  aquests  exercicis  de  pública 
penitencia  els  deixuplinants  alçaven  les  veus  cridant  sempre  en 
llengua  catalana:  Senyor  Deu  fesuchristy  misericòrdia.  En  la 
propria  llengua  compongué  el  Sant  uns  càntics  espirituals,  de 
missió,  com  ara  diriem,  en  honor  de  la  Passió  de  Crist,  dels  quals 
inserten  fragments  els  antics  historiadors.  Sabut  és  que  sempre 
i  per  totes  les  nacions  predicà  en  llengua  catalana,  havent  que- 
dat memòria  de  frases  tipiques,  pronunciades  en  l'extranger^ 
com  per  exemple,  quan  en  Lyó  de  França,  referint-se  a  l'assassi- 
nat del  Duc  d'Orleans,  amb  esperit  profètic  digué  en  un  sermó: 
Bona  gent,  ell  se  fa  un  pastís  en  lo  pus  noble  hostal  de  cris- 
tians, lo  qual  quant  serà  descobert  pudir  d  molt  fort. 

EI  modern  esperit  racionalista  ha  volgut  trobar  una  expli- 
cació al  fet  de  que'l  predicador  català  fos  entès  en  tant  diverses 
nacions,  a  la  semblança  de  totes  les  llengües  romanes  i  a  l'ad- 
mirable expressió  del  Sant;  mes  l'Iglesia  ha  conservat  en  eí 
procés  de  canonització  les  deposicions  de  molts  testimonis  qui 
rhavíen  oit  (puix  la  canonització  es  feu  trenta  anys  després  de 
sa  mort),  els  quals  justifiquen  que  no  solament  era  entès  de 
tothom,  sinó  que'ls  homes  de  diferentes  llengües  que  juntament 
Foíen,  disputaven  després  sostenint  cada  hu  que  havia  predicat 
en  la  seva.  Es  cert,  emperò,  que  tot  el  sér  de  Sant  Vicens  par- 
lava. Fins  en  la  vellesa,  quan  son  cos  era  ja  una  runa,  al  pre- 
dicar se  rejovenia  i  transformava,  se  li  encenia  la  color  de  sa 
cara,  creixia  d'estatura,  de  sos  ulls  eixia  misteriosa  llum,  i  sa 
veu  poderosissima,  extenent  per  sobre  l'immens  gentiu  qui 
l'escoltava,  les  ones  de  sa  eloqüència  contundent  i  victoriosa, 
rendia  els  cors  més  durs,  il•luminava  els  esperits  més  obcecats, 
i  la  llum  evangèlica  evidenciada  per  la  raó  natural  i  el  sentit 
comú,  en  lo  qual  tenia  una  traça  extraordinària,  omplia  l'ho- 
ritzó, més  que  a  mig  dia  la  llum  solar.  Sos  auditoris  eren  de 
vuit,  deu  i  fins  de  trenta  mil  persones,  qui  al  crit  de  timete 
Deiim  de  l'Apòstol,  queien  de  genolls  en  terra  fins  que  Tan- 
gèlic  predicador  alçava  el  vol  per  medium  coelum  i  els  porta- 
va davant  del  trono  de  la  misericòrdia  divina.  Aixi  no  és  d'es- 
tranyar que  les  ciutats  el  rebessin  amb  honors  de  profeta  enviat 
per  Déu;  mai  s'és  vist  un  triomf  tant  admirable  de  paraula  sor- 
tida de  boca  humana;  lo  mateix  en  l'extranger  que  en  sa  pàtria 
els  Consells  de  les  grans  viles  el  demanen;  lo  mateix  a  Va- 
lencià que  a  Marsella,  tant  a  Barcelona  com  a  Vannes,  surten 
a  son  encontre  princeps,  magistrats  i  poble,  i  han  de  pendre  la 
precaució  de  fer-lo  entrar  en  la  ciutat  ficat  dins  d'un  cèrcol  per 
a  que  la  gent  no  l'atropelli  pels  carrers  i  places.  Una  de  les  ve- 
gades que  anà  a  Valencià,  foren  tant  grans  els  obsequis,  que'íl 
famós  escriptor  Fra  Francesc  Eximenis,  amic  seu,  li  preguntà:: 
Mestre  Vicens ^  dcòm  va  la  vanagloria?  Contestant-li  el  Sant:: 
Va  i  ve,  però  no's  deté.  Tal  volta  a  algun  pobre  d'esperit  li 
semblarà  impropri  d'un  Sant  el  tolerar  i  acceptar  tant  esplèn- 
dides apoteosis;  mes  entengui  la  diferencia  de  sentir  de  l'home 
espiritual  i  de  l'home  animal,  i  recordi  queM  sér  més  humil  qui; 

19.  —  Obres  completes.  IV 

lia  trepitjat  la  terra,  la  Verge  Maria,  entonà  el  càntic  de  ses 
grandeses,  i  que  Sant  Francesc,  tornat  per  gràcia  divina  a  l'in- 
fantil ignocencia,  estava  molt  gojós  i  satisfet  quan  els  homes 
dels  lliures  municipis  d'Italia  el  passejaven  en  triomf  per  les 
seves  ciutats,  considerant  el  Sant  que  en  ell  era  honrat  el  seu 
Senyor. 

Més  ens  extendríem  en  explicar  aquesta  aparent  antinòmia 
de  la  santedat,  si  escrivíssim  una  obra  de  mística  o  ascètica 
cristiana,  però,  amb  lo  dit,  creiem  que  s'esvanirà  qualsevol  sos- 
pita que  hagués  pogut  nàixer  en  l'esperit  d'algún  lector,  estrany 
a  aquelles  avui  tant  desconegudes  disciplines,  contra  l'humilitat 
del  nostre  apòstol.  Els  signes  i  pfodigis  seguien  a  la  seva  pre- 
dicació,  i  la  pau  de  Crist  segellava  totes  les  seves  missions. 
Reconcilià  amb  el  comú  de  Murvedre  la  ciutat  de  Valencià,  qui 
anava  a  alçar  contra  aquella  el  peno  del  Rat-penat;  posà  en  pau 
la  ciutat  de  Vich  i  altre  gran  nombre  de  llocs  de  diferents 
realmes,  essent  digne  de  que's  faci  esment  del  fruit  de  sa  predi- 
cació  en  Oriola.  Els  jurats  i  concellers  d'aquesta  Vila  escrigue- 
ren  una  llarga  i  hermosa  carta  al  bisbe  de  Cartagena,  donant-li 
compte  dels  resultats  obtinguts  per  aquell  apòstol,  de  la  qual 
extractem  els  següents  fragments:  «...  fem  saber  a  vostra  gran 
Reverencia,  que  el  molt  Reverent,  e  de  santa  vida,  Frare  Vi- 
cent Ferrer,  Mestre  en  Sagrada  Theologia,  es  estat  en  aquest 
bisbat  vostre:  ço  es  en  Alacant,  en  Elx,  en  Oriola,  en  Múrcia, 
y  ara  es  en  Lorca:  per  la  venguda  del  qual  se  es  enseguit  molt 
be  a  tota  aquesta  terra,  e  gran  salut  a  tots  los  faels  christians. 
En  especial  los  d'aquesta  vila  vos  certificam,  que  per  la  gràcia 
de  Deu,  e  per  la  sua  santa  predicació  es  apartada  de  tots  vicis; 
e  pecats  publichs;  e  escrivim  vos  estes  coses: 

Senyor,  una  de  les  majors  gràcies,  que  avem  obtenguda  per 
gràcia  de  Deu,  e  per  la  predicació  de  dit  Mestre  Sant,  es  que 
en  aquesta  vila  no  hi  ha  romasa  plaga...  ni  inimicicia  en  alguna 
persona:  ans  de  bon  voler,  e  per  reverencia  de  Deu  se  han  per- 
donat los  uns  als  altres.  En  tan  que  hi  ha  hagudes  pus  de  cent 
y  vintitres  paus;  de  les  quals  hi  ha  xixanta  sis  de  morts,  e  les 
altres  son  de  tolliment  de  nasos,  e  braços,  e  altres  membres. 
Axi,  que  tot  hom,  loat  sia  Deu,  esta  en  pacifica  pau,  sinó  es 

lan  solament  en  Joan  Fluvià,  e  un  christia  novell,  que  ha  poca 
fee  en  Deu.  E  per  lo  feyt  del  dit  Fluvià  estam  molt  escandali- 
sats,  com  tot  hom  ha  perdonat  sinó  aquell...  Escrita  en  Oriola  a 
quatre  dies  de  Mars  del  any  de  mil  quatrecens  y  onse.»  Consta, 
per  diferents  documents,  les  paus  posades  pel  Sant  en  molts 
llocs  en  qüestions  que  revestien  forma  jurídica,  titulant-se  ell 
àrbitre  i  amigable  componedor,  com  succeí  en  el  plet  que  a  Va- 
lencià seguien  les  comunitats  de  regulars  amb  els  rectors  de  la 
ciutat  sobre  diferents  drets;  i  si  a  aquests  fets  afegim  l'inter- 
venció que'l  Sant  tingué  en  la  pacificació  de  Tlglesia,  segons 
aquesta  confessà  per  boca  del  concili  de  Constança  i  del  papa 
Martí  V,  bé  podem  aplicar-li  els  successors,  com  li  aplicaven  els 
contemporanis,  les  paraules  de  benedicció  de  la  Divinal  Escrip- 
tura: Qiiam  speciosi pedes  evangeli zantiiim  pacetriy  evangeli- 
zantium  bona. 

L'acció  de  Sant  Vicens  Ferrer  tingué  tan  eficàcia  no  sols 
entre'l  poble  cristià,  sinó  també  entre'ls  mahometans  i  jueus. 
L'ordre  de  frares  predicadors,  qui  ja  desde'ls  principis  de  la  for- 
mació de  la  nacionalitat  catalana  havia  treballat  afortunadament 
per  la  reducció  a  l'unitat  de  pensament,  en  el  sigle  xv,  per  mi- 
nisteri de  son  il•lustre  fill  Vicens  Ferrer,  obrà  maravelles  en 
aquest  sentit.  Va  a  Granada  el  celebèrrim  predicador  i  es  fa  oir 
i  atendre  d'aquells  moros;  mes  sa  missió  feconda  és  principal- 
ment respecte  dels  jueus.  En  les  Castelles  obra  prodigis  i  con- 
verteix, com  a  Salamanca,  barris  de  jueus  a  la  fe  catòlica,  lo 
mateix  fa  en  Aragó  i  altres  punts  d'aquesta  corona,  mes  en  Tor- 
tosa és  on  veiem  les  solemnes  conferencies  entre  rabins  i  teò- 
legs catòlics,  que  tant  abundants  efectes  produiren  per  l'unitat 
de  la  fe  i  de  la  pàtria.  El  sistema  és  el  mateix  que  en  les 
controvèrsies  del  temps  de  Sant  Ramon  i  en  Jaume;  en  aques 
tes,  fra  Pau  Cristià,  jueu  convers,  fou  l'instrument  per  l'atrac- 
ció dels  endurits  talmudistes;  i  en  les  conferencies  de  Torto- 
sa, és  el  famós  Jeroni  de  Santa  Fe,  protometge  de  Benet  XIII, 
convertit  a  la  fe  per  Sant  Vicens.  Així  en  les  unes  com  en  les 
altres  controvèrsies,  les  dues  parts  se  posen  en  el  terreny  comú 
de  les  Escriptures  Sagrades,  de  la  raó  natural,  i  fins  s'admeteren 
les  gloses  dels  antics  rabins.  El  resultat  fou  prodigiós  i  Sant  Vi- 
cens pogué  veure  la  conversió  de  la  quasi  totalitat  dels  jueus  de 

tot  aquell  país,  puix  fou  insignificant  el  nombre  dels  qui  resta- 
ren aferrats  a  l'antic  error.  Dels  sermons  del  Sant  se  dedueix 
que'ls  moros  i  jueus  assistien  a  la  seva  predicació,  no  sols  en 
les  conferencies  ad  hoc,  sinó  fins  quan  predicava  pel  poble  cris- 
tià, així  en  el  sermó  de  la  Concepció,  parlant  de  la  Verge  Ma- 
ria, se  gira  a  aquells  infidels  i  els  diu:  També  vosaltres  deveu 
tenir-li  devoció  (1).  El  Sant,  amb  sa  amabilitat  i  caritat  immen- 
sa, sentia  gran  afecte  envers  els  jueus,  fins  al  punt  que  refereix 
Diago  que  una  conferencia  amb  ells  la  tingué  en  sa  propria  cel- 
da.  En  les  predicacions  als  jueus  de  Castella,  en  les  missions 
de  Tany  1411,  amb  sa  influencia  obtingué  que  se'ls  fes  viure  se- 
paradament, i  se'ls  retingués  dins  d'un  cert  círcol  en  la  vida  so- 
cial: amb  motiu  d'això,  algú  ha  maltractat  a  Sant  Vicens  com 
crudel  envers  els  jueus  —  ell  qui  sempre  fou  un  cor  tendre, 
com  observa  l'historiador  Bofarull,  —  mes  la  doctrina  del  Sant 
en  aquest  punt  és  la  doctrina  canònica  fundada  en  la  justícia  i  en 
la  conveniència  social.  Sens  entrar  en  discusió  en  aquesta  ma- 
tèria, direm  que's  fundava:  Primer,  en  el  principi  de  que  la  jus- 
ticia  natural  se  devia  a  tothom;  segon,  en  que  qui  professava 
una  Llei  diferenta  no  devia  ésser  considerat  ciutadà  (2).  Ens 
sembla  que  són  aquests  dos  principis  perfectament  racionals;  per 
lo  qual  l'escriptor  Eximenis,  amic  de  Sant  Vicens,  al  tractar 
d'aquesta  qüestió  en  el  Regiment  de  Prínceps,  on  tant  alta- 
ment parla  de  la  llibertat,  pogué  concloure  un  capítol  amb  les 
següents  paraules:  «...Per  totes  aquestes  coses  appar  que  la  li- 
bertat  dels  infaels  habitadors  entre  nos  es  menor  que  la  nostra, 
emperò  es  prou  gran»  (3). 

D'altra  banda,  els  mateixos  sermons  de  Sant  Vicens  ens  de- 
claren ben  bé  son  pensament.  «Tenim  en  aquest  món,  diu  (4), 
una  Fraternitat  humana  provinent  de  la  naturalesa,  i  en  aquesta 
manera  tots  els  qui  som  en  aquest  món,  tant  faels  com  infaels... 
podem  ésser  anomenats  germans.»  Posa  després  una  fraternitat 


(1)  Edició  de  Valencià. 

(2)  El  règim  dels  jueus  per  llei  especial  fou  aconsellat  pel  savi  jurisconsult 
Portalis  a  Napoleón  I,  i  és  la  més  racional  solució  de  lo  que  avui  malament 
s'anomena  qüestió  semítica. 

(3)  Cap.  170. 

(4)  Serm.  1.°  Dom.  1.''^  post  Pent.,  edició  de  Valencià, 

espiritual  qui  ve  per  la  gràcia,  i  una  altra  demonial,  formada  per 
tots  aquells  qui  segueixen  la  maldat,  i  que  sovint  trobem  orga- 
nitzada en  secta.  Veusaquí  còm  el  nostre  frare  avançà  per  prop 
de  quatre  centúries  als  predicadors  moderns  de  la  fraternitat 
universal.  En  quant  a  l'igualtat  davant  de  la  llei,  ningú  podrà 
expressar-la  amb  major  claredat  que  ell  en  el  Sermó  del  dissab- 
te Post  Laetare  (1),  al  parlar  del  caràcter  absolut  de  la  justícia: 
«Si  voleu  verament  guardar  justícia,  interpreteu  rectament  en 
Ja  pràctica  les  lleis,  els  cànons,  les  consuetuts  i  privilegis,  de 
manera  que  si  la  justícia  és  en  favor  del  Jueu,  del  Moro  o  del 
pobre,  no  judiqueu  en  favor  de  la  mare,  del  pare  o  de  Famíc.»  I 
predicant  a  Toledo  (2)  de  les  obligacions  dels  senyors  temporals, 
trona  contra  la  mala  consuetut  d'aquell  país,  de  considerar  de  vil 
condició  als  convertits  de  nou  dient  als  prínceps  que  estan  obli- 
gats a  prohibir  que'ls  nous  cristians  síen  anomenats  marranos. 
Resplandeixen  en  Sant  Vicens  Ferreries  qualitats  de  l'espe- 
rit català;  ell,  home  de  llarga  i  profondíssima  oració,  de  recon- 
centració  d'esperit,  d'exaltació  de  sentiments  piadosos,  esperit 
qui  estava  sempre  sadollat  dels  alts  misteris  de  la  vida  sobrena- 
tural, arreu  manifesta,  en  el  bon  sentit  de  la  paraula,  lo  que  ara 
se'n  diu  humanisme.  Així  en  el  sermó  in  die  Parasceves  (3)  a 
l'explicar  les  dolors  de  Maria,  va  analitzant  els  diferents  senti- 
ments amb  ses  imperfeccions,  i  per  a  caracteritzar  el  pregon 
sentiment,  mes  moderat  i  racional  de  la  Soberana  Verge,  diu: 
«La  Verge  Mare  trobà  una  manera  molt  humana,  per  la  qual, 
sí  bé  son  cor  estava  anegat  d'una  amarga  dolor,  rès  externa- 
ment feu  desordenat  ni  inconvenient.»  No  cal  repetir  com  en  el 
Tractat  de  la  Vida  espiritual,  al  proposar  sempre  la  modera- 
<:ió,  amb  vehement  estil  parla  contra  les  exageracions  dels  falsos 
místics;  en  els  sermons  combat  les  supersticions,  desfà  amb  cla- 
redat les  falses  creencies  populars  per  arrelades  que  estiguin, 
encara  que  en  sí  níngün  dany  causin  a  la  fe,  tant  sols  per  amor 
de  la  veritat,  la  passió  de  la  qual  sentí  pregonament;  i  així,  en 
e\  sermó  de  Santa  Llúcia  (4),  al  repetir  l'opinió  vulgar  de  queia 

(1)  Edició  d'Antuerpia. 

(2)  Volum  II,  part  2.^',  edició  de  Valencià. 

(3)  Editio  Antuerpiae. 

(4)  Editio  Valentina. 

Santa  hagués  patit  martiri  en  els  ulls,  diu:  «Totes  aquestes  co- 
ses són  incertes,  i  puix  que  no  són  verdaderes,  deixem-les  es- 
tar.» Ell,  deixeble  del  doctor  de  les  grans  conciliacions,  i  fill 
d'una  raça  qui  s'ha  distingit  per  una  intel•ligència,  conciliadora 
no  sols  en  l'ordre  de  les  idees,  sinó  en  l'ordre  pràctic  i  social, 
demostra  igualment  aquesta  excel•lentíssima  qualitat.  Sa  parau- 
la poderosa,  que  té  l'art  inapreciable  de  posar  a  mida  de  les  in- 
tel•ligències populars  els  alts  misteris  i  els  difícils  principis  de  la 
religió  i  la  filosofia,  desentranya  per  medi  d'un  símil  l'incom- 
prensible relació  entre  la  presciencia  divina  i  la  llibertat  huma- 
na: aquella  no  cohibeix  a  aquesta,  <'Com  la  ciència  i  visió  que  jo 
tinc  de  que  vosaltres  estau  aquí,  .no  us  lliga  a  estar  aquí'>  (1). 
Tractant  la  qüestió  de  la  salvació  dels  infidels  (2),  diu,  que  si 
aquests  en  sa  vida  s'ajusten  a  la  llei  natural,  si  no  són  superbs, 
avars,  luxuriosos,  etc,  i  preguen  a  Déuque'ls  il•lumini,  quedaran 
al  moment  il•luminats,  «puix  és  tanta  la  conveniència  de  la  fe 
cristiana  amb  l'enteniment,  que  si  aquest  no  està  impedit  per  la 
mala  vida,  al  moment  s'adhereix  a  la  fe  cristiana». 

Pocs  altres  homes  se  trobarien  qui  hagin  sabut  tant  bé  con- 
ciliar la  Llei  cristiana  amb  la  vida  social,  i  això  explica  l'èxit 
immens  de  la  seva  predicació.  En  l'Iglesia  Occidental,  desde  la 
predicació  apostòlica,  sols  Sant  Bernat  se  pot  comparar  a  ell. 
Mes  l'eloqüentíssim  Abat  de  Claravall  és  per  altre  estil.  L'atrac- 
ció de  Sant  Bernat  radica  en  la  dolçura  verament  meliflua  dels 
sentiments,  en  les  altes  idees  qui  lluen  com  estels  en  el  puríssim 
i  bell  cel  de  sa  paraula,  elegant  trasllat  de  les  Sagrades  Lletres, 
assaonada  en  el  viu  foc  de  la  contemplació  divina;  Sant  Vicens 
també  atreia  als  pobles,  com  tot  predicador  evangèlic,  amb  la 
paraula  de  la  revelació  cristiana,  mes  no  fent  pujar  a  l'auditori 
abans  d'hora  al  cel,  sinó  ajustant  a  l'humanitat,  com  un  vestit, 
la  Llei  de  la  vida,  destruint  les  errors  i  vicis  populars,  ungint 
tot  el  cos  social  amb  el  bàlsem  cristià  que  guarda  de  tota  corrup- 
ció. El  to  més  general  de  Sant  Bernat  és  el  sentiment;  el  de  Sant 
Vicens  Ferrer,  l'evidencia  racional  posada  a  mida  de  les  intel- 
ligencies  populars,  cosa  molt  natural  en  un  predicador  escolàstic 


(1)  Editio  Antuerpiae,  pàg.  296. 

(2)  Editio  Antuerpiae,  pàgs.  595  i  596. 

i  català.  Havem  dit  que  en  la  nostra  terra,  com  en  tota  societat 
reflexiva  i  d'esperit  pràctic,  com  en  l'antiga  romana  i  en  la  mo- 
derna anglesa,  dominava  l'amor  a  la  tradició,  el  no  deixar-se 
enlluernar  per  novedats  boniques,  mes  la  bondat  de  les  quals  na 
està  experimentada:  preferir  lo  conegut  a  lo  desconegut  és  prova 
de  potencia  cognoscitiva;  preferir  lo  nou  a  lo  vell  sens  experièn- 
cia és  prova  de  vivesa  d'imaginació.  Per  això,  en  l'època  del  re- 
naixement els  dos  pensadors  nostres  més  iliustres.  Sant  Vicens 
i  Fra  Francesc  Eximenis,  són  vehements  sostenidors  de  l'antic 
ordre  de  coses,  de  més  humils  apariencies,  però  de  major  solidi- 
tat  i  bondat  que  la  nova  manera  d'ésser  social,  que  baix  formes 
brillants  i  grandioses  havia  d'ofegar  la  llibertat  pública,  l'espon- 
taneitat  del  pensament,  i  substituir  a  la  jerarquia  social,  funda- 
da en  la  naturalesa  i  produida  per  la  terra,  una  altra  provinent 
de  la  llei  humana.  Fou  Sant  Vicens  Ferrer  gran  propugnador  de 
l'antic  ordre  de  coses,  fill  de  l'esperit  cristià,  natural  popular^ 
expansiu  i  verament  lliure,  i  que  a  Catalunya  havia  arribat  a 
son  major  grau  d'esplendor.  Sa  vida  i  sa  paraula  despedeixen 
sempre  aquesta  olor.  Després,  allà  en  Itàlia,  un  germà  seu,  del 
convent  de  Sant  Marc  de  Florència,  jardí  exquisit  de  l'esperit 
de  la  Mitjana  Edat,  profanat  per  la  revolució  italiana,  aparegué 
anatematitzant  el  superb  i  inconsiderat  Renaixement.  Jeroni  Sa- 
vonarola  i  Vicens  Ferrer  tenen  el  mateix  esperit  de  la  Mitjana 
Edat,  i  de  repugnacia  envers  el  pretenciós  Renaixement,  però 
l'italià,  més  idealista,  menys  pràctic,  menys  coneixedor  de  les 
corrents  que  mouen  el  mar  humà,  naufraga,  i  resta  xorca  sa  pa- 
raula de  foc;  el  català  combat,  no  com  a  un  atleta,  sinó  com  a 
un  apòstol,  oportiine  ímportune  branda  l'espasa  de  la  paraula^ 
més  atent  als  homes,  mira  les  circumstancies  i  parla  i  obra  sem- 
pre per  a  atènyer  el  fi  pràctic  possible,  no  vol  deturar  els  movi- 
ments socials  que  coneix  superiors  a  sa  voluntat;  mes  sí  il•lumi- 
nar als  homes  en  el  misteriós  curs  del  pervindre.  Tingué  clara 
intuïció  del  Renaixement  i  de  la  Reforma,  els  vegé  lligats  l'un  a 
l'altre;  conegué  que,  debilitada  la  fe  per  l'introducció  d'un  refi- 
nament literari  en  el  conreu  intel•lectual  dels  cristians,  vindria 
amb  força  espantosa  l'heretgia,  pretextant  la  restauració  de  la 
fe,  i  valent-se  en  l'esfera  pràctica  de  l'excitació  de  tots  els  ape- 
tits, els  quals  satisfaria  per  medis  mal  honests  i  injusts,  sedui- 

ría  al  poble,  traient-lo  del  maternal  ji^remi  de  l'Iglesia.  Es  indub- 
table que  aquesta  tant  encertada  visió  d'un  pervindre  encara 
llunyà  dèu  atribuir-se  a  una  influencia  sobrenatural,  a  sa  missió 
providencial  d'àngel  qui  devia  anunciar  al  món  una  de  les  més 
fortes  impugnacions  de  l'esperit  anticristià,  i  si  no,  veusaquí  la 
manera  exacta  amb  que  ho  pinta:  "■  ...L'Anticrist  no's  rendirà  a 
la  lògica,  ni  a  la  filosofia,  ni  a  la'poesía,  ni  a  les  lleis,  etc.  L'hau- 
rem de  combatre  amb  la  sola  Sagrada  Escriptura;  de  consegüent, 
és  un  gran  mal  que  ningú  es  cuidi  de  la  Biblia.  Els  seculars  se 
dediquen  a  les  ciències  lucratives.  Dels  religiosos  qui  deurien 
estudiar  les  Sagrades  Escriptures,  l'un  se  dóna  a  Virgili,  l'altre 
a  Ovidi,  l'altre  a  Terenci,  i  així  dels  altres...  I  l'Anticrist,  per  a 
provar  la  seva  error  de  que  és  Mesïas  i  fill  de  Déu,  etc,  no  ale- 
garà  sinó  el  text  de  la  Biblia  i  els  profetes.  ^Còm  te  defensaràs 
contra  d'ell  si  ignores  la  Biblia?»  (1)  —  «L'Anticrist  enviarà  als 
í>eus  deixebles  pel  món  a  predicar  algunes  veritats,  i  per  demos- 
tració pràctica  diran,  si  hi  ha  algun  necessitat  entre  vosaltres, 
que  vingui  i  li  farem  misericòrdia...  I  la  gent  dirà:  «Aquests  són 
bons  predicadors  qui  ens  donen  a  nosaltres,  i  no  aquells  qui  sem- 
pre pidolen»,  de  manera  que  aleshores  la  gent  no  voldrà  oir  els 
sermons,  ni  dels  Predicadors  ni  dels  Menors,  al  revés,  se  mofa- 
ran d'ells...  Darà  honors,  potestats,  dominacions,  prelatures, 
traient  els  reis  i  prínceps  de  la  terra  i  posant-n'hi  d'altres  dels 
qui  el  seguiran.  Així  es  farà  seus  els  prínceps,  senyors  i  prelats, 
i  fins  s'afanyaran  a  obeir-lo  per  a  prevenir  sa  enemistat...  Trau- 
rà la  quaresma,  les  témpores,  el  divendres,  i  així  es  farà  seus 
els  golosos.  ítem  concedirà  tots  els  delectaments  carnals.  Tren- 
carà tota  llei  de  matrimoni.  Darà  llicencia  als  clergues  i  als  re- 
ligiosos per  a  que  prenguin  dóna.  «jOh,  diran  els  mals  clergues 
i  religiosos,  aquest  senyor  és  bo,  j visca!  j visca!»  I  diran  reli- 
giosos antics,  clergues  i  fins  monges:  «Aquest  és  bon  senyor, 
ji  quan  ha  tardat  a  venir!»  Cada  hu  tindrà  quatre  o  cinc  do- 
nes... i  farà  el   matrimoni  sens  escriptura  en  la  taverna...  i 

(1)  Editio  Antuerpiae.  Serm.  I  in  Epiph.  Domini.  Per  lo  molt  sabut,  no  cal 
advertir  que'ls  sermons  de  Sant  Vicens  no  són  més  que  extractes  o  apunta- 
cions  uns  cops  copiosos,  altres  molt  curts,  trobant-s'hi  sovint,  etc,  o  bé  «aquí 
posaràs  exemples»,  i  altres  expressions  per  l'estil,  que  són  tal  volta  la  major 
prova  de  sa  autenticitat. 

així  tindrà  tots  els  luxuriosos...  i  èquins  restaran  amb  Crist? 
Pocs...»  (1)  Si  el  lector  se  recorda  de  les  escenes  de  la  propa- 
gació del  Protestantisme  a  Alemanya,  si  té  noticia  de  les  famo- 
ses tavernes  on  se  donà  forma  a  la  moral,  o  de  l'escandalosa 
litúrgia  nupcial  de  Carlstadt,  veurà,  com  de  Sant  Vicens,  en 
aqueix  punt,  se  pot  dir  que  fou  el  cronista  de  l'esdevenidor. 

Ja  havem  notat  que  la  predicació  de  Sant  Vicens  no  és  altra 
■cosa  que  una  perenne  exposició  de  la  Sagrada  Escriptuta,  va- 
lent-se principal  i  constantment  de  la  doctrina  de  Sant  Tomàs, 
tenint,  de  consegüent,  un  caràcter  doctrinal.  Qualsevol  qui  lle- 
geixi sos  sermons  hi  trobarà  la  sabor  escolàstica,  nò  sols  per  la 
matèria  i  les  idees,  sinó  per  la  disposició  de  les  parts  clarament 
indicades,  perfectament  endevinades  i  abundantment  explica- 
des, i  es  convencerà  de  que  aquella  filosofia,  tant  motejada  com 
desconeguda,  tingué  suficient  virtut,  no  sols  per  l'inquisició  i 
■exposició  de  la  veritat  en  l'ordre  filosòfic,  sinó  per  a  informar 
l'art  oratori,  donant  a  la  paraula  humana  una  potencia  tant  for- 
ta com  poques  vegades  s'és  conegut  en  la  terra.  La  disposició 
'del  discurs  de  Sant  Vicens  Ferrer  és  sumament  senzilla;  l'exordi 
és  un  verdader  i  curtíssim  preludi,  assenta  desseguit  la  matèria 
de  que  vol  tractar  i  explícitament  la  divideix,  així  en  el  sermó 
del  dissabte  post  Laetare  comença  per  referir  breument  el  lloc 
de  l'Evangeli  a  que  correspon  el  text:  Jo  só  la  llum  del  món, 
sobre'l  qual  vol  predicar,  l'aplica  a  la  Llei  de  Crist,  i  comparant 
aquesta  amb  la  mosaica,  prova  que  la  guanya:  L^r,  en  la  gene- 
ralitat, puix  està  destinada  a  tots  els  pobles  i  a  tots  els  temps, 
i  la  mosaica  solament  a  un  poble  i  a  una  època;  2.°",  en  la  cla- 
redat, perquè  l'antiga  Llei  sols  explicava  de  Déu  lo  que  també 
coneixia  la  filosofia  amb  la  llum  de  la  raó  natural,  i  la  nova  ens 
descobreix  els  misteris  de  la  Trinitat  divina,  etc;  S.er,  en  l'uti- 
litat, per  quant  les  promeses  als  qui  observaven  l'antiga  Llei,  es 
referien  a  béns  temporals,  al  pas  que  la  vida  eterna  va  anexa  a 
l'observancia  de  la  nova.  Tot  això,  desenrotllat  amb  abundància, 
claredat  i  oportunitat,  amb  luxe  de  detalls,  amb  digressions  per- 
tinents i  vives,  constitueix  l'ànima  del  sermó  i  és  son  estil  ge- 
.neral;  per  lo  qual,  fàcilment  se  comprèn  que  és,  la  seva,  una 

(1)    ídem  Serm.  4.°  Dom.  II,  Adv.  Dom. 

predicació  catequística,  forma  que  guardà  Teloqüencia  sagrada 
indígena  en  nostre  país  per  espai  de  sigles,  de  lo  qual,  en  nos- 
tre temps  havem  vist  una  mostra  en  el  venerable  mossèn  Cla- 
ret, darrer  hereu  d'una  tradició  profitosíssima  en  la  propagació 
de  la  veritat  evangèlica.  Una  nota  manuscrita  d'en  Balmes  (1), 
trobada  entre'ls  papers  de  l'insigne  escriptor  vigatà,  confirma 
amb  sa  magistral  autoritat  el  judici  que  acabem  d'apuntar  del 
popular  predicador  de  nostres  dies.  Encara  que  en  incompletes 
apuntacions,  manifesta  que  mossèn  Claret  en  la  trona  fugia 
d'exageracions,  usant  sempre  una  forma  moderada;  que  mai 
exasperava  ni  esvalotava;  que,  ademés,  la  catequística  tenia 
una  part  important  en  tots  els  seus  sermons.  Si  fulleges,  lector, 
els  antics  sermonaris  catalans,  trobaràs  també  en  ells  aquest  to 
dominant,  lo  qual  demostra:  1.^'',  el  principi  teològic  de  que  la 
gràcia  es  conforma  amb  la  naturalesa;  2.ón,  que'l  gloriós  Sant 
Vicens  Ferrer,  predicador  famosíssim  en  tota  la  cristiandat,  re- 
vestí la  naturalesa  de  la  seva  gent,  la  qual  l'ha  conservada  fins 
que  influencies  extrangeres  han  vingut  a  corrompre-la. 

Ajuda  a  conèixer  la  gran  figura  de  Sant  Vicens  Ferrer  i  la 
potencia  de  la  seva  paraula  i  doctrina,  l'enumeració  dels  deixe- 
bles il•lustres  que  tingué  en  la  seva  escola  o  companyia,  de  que 
havem  fet  menció,  i  que  continuaren  son  ofici  en  bé  de  la  socie- 
tat catalana  la  major  part  d'ells.  Els  tingué  de  diferentes  na- 
cions. Foren  catalans  Fra  Jofre  de  Blanes,  predicador  famós  i 
religiós  exemplar,  demanat  pel  rei  Ferran  a  Sant  Vicens  en  una 
carta,  que  publica  Diago,  per  a  que  anés  a  predicar  la  Quares- 
ma a  la  Capella  Real;  Fra  Pere  de  Queralt,  confessor  del  Pri- 
mogènit de  Joan  II,  el  Virtuós  Carles  de  Viana,  i  Provincial 
dels  dominics,  mestre  en  Teologia,  zelós  propagador  de  l'obser- 
vancia  regular,  i  subjecte  de  tal  santedat  de  vida,  que  son  cos 
era  venerat  en  el  convent  de  Lleida,  al  qual  pertanyia,  restant 
enter  fins  que  fou  destroçat  per  la  soldadesca  en  les  guerres  de 
successió;  el  mestre  Fra  Antón  Fuster,  qui  juntament  amb  Sant 
Vicens  posà  les  paus  a  la  ciutat  de  Vich,  havent  ell  obtingut 
poders  del  rei  en  Marti  per  a  acabar-les  després  que'l  Sant  ha- 
gué marxat;  l'aragonès  Fra  Joan  Garcia,  mestre  en  Teologia, 

(1)    La  Veu  del  Montserrat,  12  de  juliol  de  1890. 

després  bisbe  de  Mallorca  i  confessor  d'Alfons  V  a  Nàpols;  eP 
francès  Fra  Blai  d'Auvernia,  famós  per  sa  santedat;  l'italià  Fra 
Antón  d'Auria,  qui  es  trobà  a  la  mort  del  Sant,  adquirint  la< 
Biblia  que  aquest  sempre  portava  i  diferentes  apuntacions  i  ma- 
nuscrits de  sermons.  Tots  aquests  foren  frares  de  l'ordre  de 
Sant  Domingo.  Molts  altres  podrien  citar-se,  però  no's  pot  pres- 
cindir de  fer  memòria  del  mercenari  Fra  Jofre  Gilabert,  zelós^ 
predicador,  qui  en  la  Quaresma  de  1409  promogué  a  Valencià 
l'erecció  de  l'hospital  i  casa  de  boigs  en  aquella  ciutat,  i  els  fa- 
mosos i  sapientíssims  rabins  Pau  de  Santa  Maria,  també  dit  el 
BiirgensCy  i  Jeroni  de  Santa  Fe,  ambdós  auxiliars  afortunadís- 
sims  del  Sant  en  la  conversió  dels  jueus.  Entre  les  dones,  cat 
citar  la  Beata  Marguerida  de  Savoia,  marquesa  de  Montferrat^ 
qui,  malgrat  no  ésser  de  la  confessió  de  Benet  XIII,  oint  la  pre- 
dicació  de  Sant  Vicens,  se  donà  a  la  vida  ascètica,  i  mort  son 
marit,  no  obstant  d'haver-la  demanada  per  muller  Felip  Viscon- 
ti,  duc  de  Milàn,  se  consagrà  a  Déu  amb  tal  fervor,  que  meres-- 
qué  després  ésser  beatificada  per  l'Iglesia. 

Els  deixebles  que  acabem  de  nomenar,  sens  els  moltissims 
altres  qui  s'hi  podrien  afegir,  proven  que  Sant  Vicens  no  sols 
fou  estel  brillantissim,  pensament  poderós  i  atractiu,  sinó  cao^ 
de  constelació  en  el  cel  de  l'Iglesia  i  de  la  Pàtria,  la  qual,  en  sa 
popular  tradició,  al  cap  de  més  de  quatrecents  anys,  serva  en^ 
cara  memòria  del  prodigiós  agitador  i  pacificador  de  pob'es. 


III 


Per  tothom  qui  s'hagi  fixat  en  el  moviment  social  de  nostre 
pais  en  l'època  en  que  visqué  vida  pública  Sant  Vicens  Ferrer,, 
és  un  fet  evident  que'l  popular  i  sapientissim  predicador  fou  et 
primer  ciutadà,  una  espècie  de  monarca  qui  regnava  en  el  cor 
dels  seus  paisans,  que  ell  s'havia  conquistat.  Demostració  de 
que  la  nostra  terra  era  un  pais  lliure  i  democràtic,  puix  el  mèrit 
personal  se  sobreposava  i  vencia  a  tota  la  jerarquia  pública,  i 
aquell  tribu,  de  nova  espècie,  de  la  plebs  cristiana  encaminava  el 
pensament  nacional  en  les  grans  crisis  que's  presentaven.  L'ac- 
ció de  Sant  Vicens  Ferrer  en  el  cisma  de  l'Iglesia  i  en  la  suc- 

cessió  del  rei  en  Martí,  són  dues  qüestions  que  no  pot  deixar 
■de  tractar-les  qualsevol  qui  estudií  Tinfluencia,  en  el  moviment 
de  la  vida  pública,  d'aquell  sant  personatge.  Respecte  de  la  pri- 
mera, riglesia,  jutge  competent  en  la  matèria,  ha  donat  senten- 
cia en  la  qüestió  a  l'ocupar-se'n  en  la  Butlla  de  canonització, 
expedida  trenta  anys  després  de  la  seva  mort  i  recaiguda  en  un 
procés  formal,  en  lo  qual  declararen  gran  nombre  de  testimonis 
qualificats,  qui  conegueren,  oiren  i  es  tractaren  amb  el  mestre 
Vicens  Ferrer,  mentres  vivia  en  la  terra.  Per  lo  que  toca  a  la 
segona,  l'opinió  fou  gairebé  unànimament  favorable  al  Sant,  no 
sols  en  quant  a  la  seva  acció,  sinó  també  en  quant  a  les  conse- 
qüències d'ella,  fins  als  nostres  temps;  avui  dia,  en  el  moviment 
catalanista,  havem  vist  al  Sant,  per  ploma  d'algún  escriptor, 
condemnat  a  les  penes  eternes  de  l'infern.  Nosaltres,  regonei- 
xent  de  bon  grat  el  principi  pràctic  de  que'l  qui  guanya  té  raó 
en  qüestions  per  l'estil  d'aquella  a  que'ns  referim,  creiem,  empe- 
rò, que  hi  ha  molt  de  romanticisme  i  de  la  proverbial  exagerada 
fervor  dels  neòfits  en  els  judicis  de  molts  neu-catalans;  i  portats 
tant  sols  de  l'amor  a  la  Veritat,  anem  a  exposar,  amb  claredat  i 
laconisme,  com  a  molt  propri  d'aquest  llibre,  quin  fou,  a  nostre 
parer,  el  pensament  de  Sant  Vicens  en  la  qüestió  del  cisma  i  de 
la  successió  a  la  corona  aragonesa. 

El  gran  cisma  d'Occident  fou  més  aviat,  usant  una  expres- 
sió escolàstica,  un  cisma  material  qu't  formal.  Es  a  dir,  una 
qüestió  de  fet  més  que  de  dret;  en  la  conciencia  dels  fidels^  en 
l'esperit  de  la  comunió  catòlica  no  hi  havia  divisió,  tots  volien 
obeir  al  verdader  Papa,  mes  de  fet  hi  havia  dubtes  graves,  i  era 
difícil  determinar  quin  era  aquell.  En  tots  els  partits  hi  havia 
savis  doctors  i  sants  personatges;  i  teòlegs  eminents  afirmaven 
que  en  bona  conciencia,  dada  aquella  situació  difícil,  podien  els 
fidels  permanèixer  en  les  respectives  obediències  (1).  Posada 
•en  aquest  punt  la  qüestió,  ningú  s'estranyarà  que  Sant  Vicens, 

(1)  Aquest  judici  pràctic  sobre'l  cisma  el  veiem  també  bellament  expres- 
sat en  el  Segon  Diàleg  d'en  Bernat  Metge.  L'ànima  del  rei  Joan  és  portada 
•davant  del  tribunal  de  Déu,  ont  el  príncep  dels  mals  esperits  vol  obtenir  que 
sia  condemnada  per  haver  estat  nodridor  del  cisma;  el  monarca  respon  que  ell 
sempre  fou  adicte  als  verdaders  Vicaris  de  Crist:  Clement  de  Santa  memòria..- 
Benet  ara  vivent.  A  lo  qual  respon  el  diable:  E  com  ho  sabs  tu,  si  yo  que  viu  la 
£lecció  de  abdós  no  ho  sé,  qui  de  bona  rahó  ho  deuria  mils  sabers 

qui  desde  noi  coneixia  i  amava  a  D.  Pere  de  Luna,  eclesiàstic 
de  gran  talent,  puresa  de  vida  i  voluntat  atlètica,  qui  pertanyia 
a  un  país  que  en  massa  era  adicte  al  titulat  Benet  XIII,  se  man- 
tinguég  en  l'obediència  d'aquest,  fins  que  la  qüestió  quedés  acla- 
rida i  ben  determinada  la  situació  canònica  del  Summe  Pontifi- 
cat. A  l'obrar  així.  Sant  Vicens  demostrava  l'esperit  jurídic  i 
pràctic  propri  de  la  seva  raça,  cumplía  el  principi  melior  esf 
conditio  possidentiSj  observava  la  regla  de  justícia  de  que 
ningú  dèu  ésser  desposseít  del  dret  que  té  fins  a  provar-se 
que  no  li  pertany,  mantenia  l'unitat  d'obediència  en  son  país,  i 
treballant  sempre  per  la  desaparició  del  cisma  en  consonància 
amb  les  circumstancies  que's  presentaven,  estava  en  disposició 
de  poder  un  dia  influir,  com  en  efecte  influí,  en  procurar  la  pau  de 
riglesia.  D'altra  banda,  és  cert  que  en  tots  aquests  complicadís- 
sims  afers  se  portà  el  Sant  amb  tanta  moderació,  que  predicava 
fins  en  els  paissos  que  no  eren  de  l'obediència  de  Benet  XIII^ 
i  es  feu  deixebles  entre'ls  fidels  de  contraries  obediències,  es- 
sent accepte,  se  pot  dir,  a  tota  la  cristiandat,  aleshores  des- 
graciadament tant  dividida.  Arribà  el  dia  en  que'l  concili  de 
Constança,  contra'l  qual,  segons  l'enèrgica  frase  del  Sant,  tre- 
ballaren mil  milenars  de  dimonis  (1),  proposà  el  remei  eficaç  í 
verdader,  i  aleshores  no  bastà  la  fonda  afecció  que  tenia  pel 
Luna  per  a  impedir-li  d'aconsellar  que  se  li  tregués  l'obediència, 
i  per  a  emplear  el  caudalós  riu  de  sa  eloqüència  en  girar  el  po- 
ble, qui  era  afecte  a  Benet  XIII,  envers  la  solució  proposada 
pel  concili  de  Constança.  Tot  el  món  desitjava  que  assistís  a 
tant  venerable  concili:  el  rei  Ferran  li  demanà,  i  en  els  poders 
que  otorgà  als  embaixadors  que  hi  envià,  hi  havia  aquesta  clàu- 
sula: «ítem  de  totes  les  damunt  dites  coses  comunicaran  en  llurs 
consells,  demanaran  a  mestre  Vicent  Ferrer»;  el  cèlebre  Ger- 
son,  canceller  de  l'Universitat  de  París,  en  l'honrosissima  carta 
que  li  escriu  en  nom.  del  concili,  li  demana;  mes  el  Sant  prefe- 
reix dedicar-se  ales  missions  apostòliques,  exercir entre'l  poble 
cristià  l'ofici  de  legat  a  latere  de  Crist,  que  li  fou  comunicat  en 

(1)  Bernat  Metge,  qui  manifesta  una  pfa  devoció  a  la  Verge  Maria,  consi- 
dera el  cisma  també  com  a  fruit  de  la  malicia  diabòlica  més  que  de  l'humana, 
puix  posa  en  boca  d'aquella  Senyora  la  següent  imprecació.  Tu,  malvat  cne- 
mich  de  natura  humana  est  causa  de  aquell  (Diàleg  Segon). 

^1  misteriós  somni  d'Avinyó;  i,  no  obstant^  de  no  haver  assistit 
al  concili  qui  extingí  el  cisma,  aquell  concili,  per  boca  de  Ger- 
son,  i  el  Papa  novament  elet,  Martí  V,  universalment  reconegut 
com  a  tal,  confessen  ésser  Vicens  Ferrer  un  dels  més  poderosos 
instruments  de  que  s'ha  valgut  la  Providencia  de  Déu  per  a  res- 
tituir la  pau  a  l'Iglesia,  la  qual,  trenta  anys  després  de  la  mort 
del  gran  predicador,  en  la  Butlla  de  sa  canonització  (1)  afirma 
lo  mateix  per  a  perpetua  memòria  del  Sant  en  les  generacions 
■esdevenidores. 

El  parlament  de  Casp  és  una  de  les  majors  glòries  polítiques 
de  l'historia  de  la  monarquia  d'Aragó;  un  fet  raríssim  i  gairebé 
isens  exemple  en  els  pobles  més  avençats,  i  que  demostra  en  el 
qui  el  realitzà  un  perfeccionament  social,  un  sentit  jurídic,  i  una 
concepció  i  pràctica  del  dret  públic  maravellosa.  Els  temps  mo- 
derns són  incapaços  de  donar  un  exemple  com  el  que  donà  el 
•nostre  país  en  els  principis  del  sigle  xv:  veure  vacant  un  trono 
resplandent  de  glòria  i  de  poder,  presentar-se  molts  pretendents 
influients  a  l'adquisició  d'ell,  ésser  el  dret  verament  dubtós, 
irobar-se  el  país  dividit  en  partits,  i  sobreposar-se  a  totes  les 
concupiscències,  preocupacions  i  interessos,  el  mateix  país  per 
.a  resoldre  el  conflicte  en  forma  jurídica,  és  un  fet  tant  remar- 
cable en  l'historia  de  la  civilització,  que'ns  sembla  que  pocs  se 
li  poden  igualar.  Tal  volta  podria  trobar-s'hi  una  certa  similitut 
■amb  el  concili  de  Constança,  mes  considerant  la  diversa  natura- 
lesa de  la  societat  religiosa  i  de  la  societat  política,  se  compen- 
drà  quant  digna  de  lloança  és  la  terra  qui  sab  resoldre  amb 
pacífiques  deliberacions  lo  que  per  tot  arreu  i  en  totes  les  èpo- 
ques és  causa  d'escampament  de  sang,  divisions  entre'ls  ciuta- 
'dans,  i  misèria  i  destrucció  del  país.  Gran  devia  ésser  el  predo- 
mini de  la  Llei  moral  en  aquella  societat,  la  tranquilitat  de  l'or- 
•dre  cívic  i  la  serenitat  dels  esperits,  quan  se  confia  a  la  balança 
-de  la  justícia  lo  que  sempre  resol  la  cega  espasa.  Desseguit 
:salta  a  la  vista  quant  en  conformitat  està  aquest  procediment 
amb  el  caràcter  del  sant  home  el  pensament  del  qual  estem 

íl)  «Ubi  vestís  inconsutilis  Ecclesiae  Dei  scisa  conspiciebatur,  ut  uniretur, 
•et  unita  servaretur,  non  frustra  plurimum  laboravit,  ac  in  simplicitate,  et 
Tiumilitate  ambulans,  detractores  persecutoresque  suos  cum  mansuetudine 
vrecipiebat,  et  informabat.»  (Apud  Vidal  y  Mico.) 

estudiant.  El  pacificador  de  ciutats  i  viles  havia  d'acabar  sa 
carrera  essent  pacificador  de  l'Estat  i  de  l'Iglesia. 

Dos  punts  de  vista  es  poden  pendre  en  l'estudi  d'aquesta 
qüestió,  que  nosaltres  sols  volem  tractar  perquè  neccesariament 
s'ha  de  tractar  parlant  de  Sant  Vicens  Ferrer,  i  són:  1  .^f,  el  par- 
lament de  Casp  en  sí  mateix;  2.ón,  conseqüències  d'ell.  Que'l 
parlament  de  Casp  fou  una  gloriosa  gesta  en  la  vida  política 
del  nostre  poble,  no  sols  se  prova  per  les  raons  damunt  alega- 
des,  que  tal  volta  són  sospitoses  per  la  gent  poruga  de  la  lliber- 
tat popular,  sinó  per  la  consideració  de  que  fou  la  realització 
•d'un  acte  necessari.  Que'l  dret  era  dubtós  en  concepte  del  rei 
Martí,  i  de  totes  les  justícies  i  parlaments  de  la  terra,  apar  evi- 
dentment a  qualsevol  qui  estudiï  la  qüestió.  ^^Per  què  tantes 
instàncies  pel  segon  matrimoni  del  Rei,  per  què  tantes  súpli- 
ques, quan  estigué  pròxim  a  la  mort,  de  que  declarés  successor, 
s'mó  perquè  aquest  era  dubtós?  (1)  No  existia  llei  de  successió, 
ni  consuetut  legal,  fins,  en  un  país  tant  avençat  políticament 
com  el  nostre,  la  regla  general  era  el  testament  del  Rei,  per  lo 
qual,  en  defecte  d'aquest,  el  nombrament  de  jutges  àrbitres  fou 
l'òptima  solució  de  la  dificultat  (2).  Que'ls  nombrats  foren  homes 
eminents  és  indubtable,  i  sobre  tots  sortia  l'incomparable  Vicens 
Ferrer,  el  nomenament  del  qual  alegrà  en  gran  manera  i  fou 
considerat  penyora  certa  de  rectitut  i  bon  seny  per  a  sortir  la 
nació  del  mal  pas  en  que's  trobava.  Ell  fou  qui  resolgué  la  qües- 


(1)  El  distingit  jurisconsult  regionalista  D.  Francisco  Romaní  y  Puigden- 
ííolas  escriu:  «Don  Martín  murió  sin  dejar  sucesión  legítima  y  sin  haber  desig- 
nado  sucesor,  lo  cual  aboco  los  Estados  de  la  Corona  de  Aragón  a  una  crisis 
tremenda,  porque  semejante  caso  no  estaba  previsto  de  común  concierto,  y 
comprometia  la  confederación  deseada  por  todos  ellos  ..»  {y .  Aniigüedad  del 
Rci^ionalismo  Espanol,  pàg.  254.) 

(2)  Vegi's  còm  pensaven  els  més  il•lustres  restauradors  de  les  coses  cata- 
lanes en  la  qüestió  de  que  tractem:  «Conforme  la  indicación  del  mismo  Bofa- 
ruli,  inmediatamente  aprobada  por  el  Gobierno,  dan  comienzo  a  la  colección 
los  documentos  relativos  al  com-promiso  de  Caspe,  liecho  en  verdad  el  mas 
honorifico  para  nuestros  progenitores  y  el  mas  propio  para  despertar  justo 
y  universal  interès.  No  creemos  en  efecto  que  presente  historia  alguna  em- 
presa tan  encumbrada  (que  según  nos  muestra  alguno  de  los  documentos  fué 
en  su  tiempo  tenido  por  inspiración  de  lo  alto),  ni  llevada  a  cabo  con  tanta 
mesura  y  perseverancia,  como  la  que  acabo  por  poner  en  las  sienes  del  de 
Antequera  la  antigua  corona  de  Aragón.»  (Xoticia  de  la  vida  y  eserilos  de  don 
Prospero  de  Bofarull.,.,  por  D.  Manuel  Müa  y  Fontanals.) 

tió;  presentà  son  vot  tal  com  encara  avui  el  coneixem,  i  els  cinc 
àrbitres  qui  es  declararen  per  Ferran  de  Castella,  afegiren: 
In  omnibus  et  per  omnia  adhaerere  volo  inteniíoni  praedicti 
Domini  Magistri  Vincentii.  Doncs  bé,  éfou  just  el  vot  de  Sant 
Vicens  Ferrer?  Per  nosaltres  és  indubtable.  No  parlem  ja  sub- 
jectivament, és  a  dir,  si  en  el  domini  íntim  de  la  conciencia  el 
Sant  cregué  obrar  rectament,  que  no's  pot  suposar  altra  cosa 
en  un  home  de  virtut  claríssima  i  universalment  regoneguda; 
però  fins  objectivament,  és  a  dir,  que  ni  de  fet  trencà  la  llei 
establerta,  per  preocupació  o  ignorància,  que  això  és  possible 
fins  en  l'home  més  sant  de  la  terra.  No  podia  trencar  una  llei 
de  successió  al  trono  perquè  aquesta  no  existia,  no  hi  havia 
consuetut  legal  tampoc,  puix  perquè  aquesta  existeixi  ha  d'ésser 
regoneguda,  i  el  rei  en  Martí,  no  obstant  l'indubtable  amor  que 
portava  a  Catalunya,  i  els  parlaments  de  la  corona,  i  els  homes 
influients  del  país,  demostraren  tots  estar  en  verdaders  dubtes; 
i  així  es  comprèn  que'ls  jutges  de  Casp,  homes  se  pot  dir  tots 
ells  eminents  en  la  ciència  jurídica,  algú  d'ells  com  en  Bonifaci 
Ferrer,  germà  del  Sant,  famós  en  tota  la  cristiandat,  deixeble 
en  Itàlia  de  l'insigne  jurisconsult  Baldo,  després  doctor  de  la 
nostra  Universitat  de  Lleida,  i  quan  abraçà  l'estat  monacal. 
Prior  de  la  Gran  Cartoixa  i,  de  consegüent,  general  de  Tordre, 
embaixador  al  concili  de  Pisa  i  escritor  celebèrrim,  traductor,, 
com  és  sabut,  de  la  Biblia  en  nostra  llengua  catalana,  se  com- 
prèn, dic,  que  la  majoria  d'aquells  distingits  juristes,  trobant-se 
en  defecte  de  llei  que  determinés  la  successió  al  trono,  s'ampa- 
ressin  de  la  llei  de  successió  intestada  romana,  i  diguessin  per 
boca  de  Sant  Vicens  Ferrer,  convinguts  abans  tots  unànima- 
ment  en  que'l  regnar  devia  considerar-se  ofici  viril,  que'l  trono 
es  devia  propinquiori  masciilo  ex  legitimo  matrimonio  pro- 
creato.  D'altra  banda,  a  l'identificar  la  successió  de  la  corona 
amb  la  successió  privada  no  introduíeu  els  jutges  de  Casp  un 
principi  estrany  en  les  costums  polítiques  del  país,  puix  sabut 
és  de  tothom  que  rei  i  nació  acceptaven  el  testament  com  a  ins- 
trument de  transmissió  del  trono,  i  el  testament  (lex  privata) 
és  per  antonomàsia  una  institució  del  dret  privat. 

Explicat  el  pensament  jurídic  de  Sant  Vicens  Ferrer,  que  no 
és  més  que  l'encarnació    del   pensament   nacional    en  aquell 

temps  (1),  falta  que  diguem  quatre  paraules  sobre  les  conse- 
qüències del  Parlament  de  Casp,  i  si  podia  preveure-les  i  evi- 
tar-les  el  Sant  en  son  pensament  lluminós  i  en  son  criteri 
exempt  de  preocupacions,  fins  científiques.  Es  indubtable  que 
la  nova  dinastia  portava  una  significació  política  diversa  de  la 
que  generalment  demostraren  els  reis  de  la  terra,  qui  no  estava 
acostumada  a  les  trabes  en  l'exercici  del  poder,  qui  desconeixia 
aquella  espècie  de  primiis  inter  aequales  en  que  consistia  la 
nostra  antiga  i  popularíssima  monarquia;  mes  també  direm  que, 
segons  les  apariencies,  el  desditxat  en  Jaume  d'Urgell  no  era 
de  gènere  illorum,  per  qiios  saltis  facta  est  in  Israel;  el 
mateix  arquebisbe  de  Tarragona  qui  el  votà,  feu  la  declaració 
que  en  punt  a  l'utilitat  del  regne  el  considerava  inferior  a  Ferran 
d'Antequera,  qui  sobrepujava  a  tots  els  altres,  però  de  dret 
preferent  (2);  la  tendència  del  temps  era  l'absorció  per  la  corona 
de  les  llibertats  populars,  tal  era  aleshores  la  moda  científica 
que  havia  de  dominar  tota  l'Europa,  els  il•lustrats  del  sigle 
pensaven  d'aquesta  manera,  la  corrent  en  tal  sentit  era  pode- 
rosa, i  çino  és  verosimil  que'l  desditxat  d'Urgell,  a  qui  s'atri- 
bueix el  mot  rei  o  rès  s'hauria  aprofitat  tant  bé  com  el  sortós 
d'Antequera,  de  tant  afalagadora  conjuntura?  La  tendència  abso- 
lutista de  la  nova  dinastia  és,  a  nostre  entendre,  la  principal 
dificultat  de  Telecció  feta  a  Casp;  en  lo  que  pertoca  a  subsistir 
l'aire  nacional  o  esperit  català,  aquest  hauria  continuat  per  més 
que  fossin  castellans  d'origen  els  monarques  qui  regissin  el 
país;  no  és  un  home  suficient  per  a  girar  una  nació,  i  més  una 
nació  d'un  esperit  tant  propri  com  era  la  nostra;  l'historia  està 
plena  de  reis  d'origen  extranger,  els  quals  no  han  tingut  més 
remei  que  nacionalitzar-se;  els  reis  qui  sortiren  de  l'elecció  de 
Casp  se  catalanitzaren  també,  escrivien  hermoses  cartes  en 
nostra  llengua;  el  mateix  Ferran  d'Antequera  estén  en  català 
documents  tant  importants  com  els  poders  dels  embaixadors  al 
concili  de  Constança,  baix  el  règim  de  la  nova  dinastia  es 
trasladen  a  la  llengua  popular  les  Constitucions  de  Catalunya, 

(1)  Coneixem  perfectament  la  poderosa  influencia  de  l'antipapa  Benet  XIII 
a  favor  de  Ferran  en  el  terreny  del  fet,  lo  qual  no  destrueix  lo  que  nosaltres 
diem. 

(2)  V.  Bofarull,  vol.  V,  pàg.  206. 

20.  —  Obres  completes.  IV 

i  el  més  il•lustre  dels  nostres  poetes  en  la  mateixa  expressa 
alts  conceptes  d'amor,  i  pregons  i  lluminosos  principis  de  filo- 
sofia moral,  t^l  còm  podia  ésser  d'altra  manera,  si  els  dos  ger- 
mans Ferrer,  qui  determinaren  l'elecció  del  d'Antequera,  foren 
tal  volta  els  qui  han  açlat  un  monument  més  il•lustre  a  la  llengua 
pàtria,  l'un  amb  ses  famoses  predicacions,  l'altre  vertint  al 
català  els  llibres  de  la  Sagrada  Escriptura?  A  l'unió  de  la 
corona  d'Aragó  amb  la  de  Castella  es  dèu  sens  dubte  el  que 
s'anés  sofocant  l'esperit  indígena,  l'espontaneitat  del  pensament 
català.  Fins  per  lo  que  toca  a  la  ruina  de  les  institucions  popu- 
lars nostrades,  Balmes,  amb  sa  acostumada  claredat  i  talent, 
remontant-se  a  les  causes,  demostra  que  l'unió  de  les  corones 
d'Aragó  i  Castella  ne  fou  la  causa;  no  per  la  persona  tal  o  qual, 
sinó  per  les  circumstancies  i  condicions,  polítiques  i  socials, 
que  produireu  l'evolució,  com  ara  diríem,  de  la  monarquia  abso- 
luta. En  el  capítol  LXVI,  volum  IV,  d'E/  Protestantismo, 
l'iliustre  vigatà  breument  compendia  tot  lo  que's  pot  dir  sobre 
la  matèria.  Mes  ^ipodía  preveure  tot  això  Sant  Vicens  Ferrer? 
Es  difícil  de  dir,  puix  eren  necessàries  circumstancies  sols  co- 
negudes de  la  Providencia,  i  fins  en  la  suposició  afirmativa,  és 
a  dir,  creient  el  Sant  que  així  s'anava  preparant  l'unió  dels 
Estats  espanyols,  en  afavorir-la  no  hauria  fet  altra  cosa  que 
seguir  el  pensament  d'homes  il•lustres  de  la  terra,  convertir 
en  jurídics  els  llaços  morals  que  la  naturalesa  i  l'historia  havien 
establert  entre'ls  diferents  pobles  espanyols,  sens  que  això 
signifiqués  per  rès  l'ofegament  relatiu  del  pensament  català, 
després  vingut  sens  dubte  en  part  perquè  a  l'hora  de  fer-se 
l'unió  l'esperit  català  havia  ja  fet  la  florida,  que  degué  quedar 
reclosa  dins  de  més  estrets  termes  per  la  falta  de  l'impremta, 
trobant-se  de  front  amb  el  poble  castellà  qui,  venint  més  re- 
trassat,  aleshores  estava  fent  la  puja;  i  sobretot  per  l'absorbent 
importància  que'l  trono  donà  a  Castella,  i  a  les  condicions  par- 
ticulars d'aquella  gent,  qui  per  l'ufana  de  son  caràcter  conge- 
niava millor  amb  la  tendència  preponderant  del  sigle,  somniador 
de  grandeses,  que  no  pas  la  gent  catalana  amiga  de  les  pràc- 
tiques llibertats  de  la  terra,  treballadora  i  reflexiva.  Ademés, 
el  Renaixement,  a  nostre  parer,  donà  el  cop  de  mort  a  la  lite- 
ratura catalana;  aquesta  estava  informada  de  l'esperit  popular, 

í  la  nova  moda  cercava  una  literatura  oficial  i  cortesana,  tenia 
un  gust  aristocràtic,  menyspreant  tant  la  filosofia  com  l'art 
literari,  i  l'arquitectònic,  i  fins  el  govern  polític,  de  la  Mitjana 
Edat.  I  d'això  no'n  cal  fer  demostrament,  basta,  després  de  llegir 
a  Sant  Vicens  Ferrer  i  a  Eximenis,  passar  els  ulls  per  les  obres 
d'en  Lluis  Vives. 

De  la  consideració  del  caràcter,  paraules  i  obres  de  Sant 
Vicens  Ferrer,  ens  sembla  se'n  dedueix  que'l  sant  home  fou  un 
bell  representant  de  l'esperit  català.  Actiu,  moderat,  amic  del 
just  medi,  assimilador,  pràctic,  constant,  amant  de  la  tradició 
i  amb  l'ull  posat  en  l'esdevenidor,  no  sols  l'Iglesia  li  ha  concedit 
l'honor  dels  altars,  sinó  que  la  pàtria  mai  n'ha  perdut  la  memò- 
ria; i  l'instint  popular  en  les  hores  crítiques  de  Catalunya  ha 
fet  reaparèixer  entre'ls  seus  conciutadans  sa  inspirada  i  profè- 
tica figura.  L'apòcrifa  profecia  de  Sant  Vicens  Ferrer,  tant  co- 
neguda, sempre  ha  sonat  entre'l  nostre  poble  com  la  veu  del 
profeta  de  la  terra,  del  reivindicador  de  l'esperit  catalanesc, 
i,  cosa  particular,  al  pas  que  alguns  escriptors  han  cregut  que 
la  seva  acció  havia  sigut  contraria  a  la  conservació  de  Catalu- 
nya, el  poble  fins  als  nostres  dies  l'ha  tingut  per  defensor  de 
l'integritat  i  puresa  de  l'indígena  esperit  nacional,  i  la  dolça 
Valencià,  pàtria  seva,  tant  castellanitzada,  fins  avui  en  el  dia 
del  Sant  representa  els  seus  miracles  en  llengua  catalana,  i  en 
la  mateixa  es  predica  son  panegíric,  única  excepció  en  tot  l'any 
(puix  sempre  es  sermona  en  castellà)  en  honor  de  l'home  qui 
feu  ressonar  la  pàtria  llengua  gairebé  per  tota  l'Europa,  per  lo 
qual  bé  podem  dir  d'ell:  Defunctus  àdhuc  loquitur  lingua  ca- 
talana. 


capítol  IV 


El  mestre  Francesc  Eximenis 


Compaiacio  amb  el  Beat  Ramon  Lull.  —  Flaqueses  de  sa  crítica  i  defensa  de 
sa  sinceritat.  —  Utilitat  de  son  estudi  i  goig  que  causa. 

II 

Consideració  particular  i  fragments  de  diferents  tractats.—  Primer  volum  deí 
Cres/ià,  o  sia,  apologètica  cristiana,  molt  extensa  i  original  en  certs  punts. 

III 

EI  Terç  llibre  del  Cres/ià,  on  tracta  la  gran  qüestió  del  mal,  essent  un  extens 
tractat  de  moral  filosofia. 

IV 

Vida  de  Nostre  Senyor  Jesucrist,  Cristología  interessant  per  la  graciosa  i 
amorosa  franquesa  amb  que  explica  els  grans  misteris  de  la  Divinitat,  con- 
tenint copiosa  doctrina  teològica  i  creences  populars  poc  espurgades. 


Dotzèn  llibre  del  Crestià,  o  sia,  el  Regiment  de  Prínceps,  tractat  polític  i  socio- 
lògic copiosíssim;  manifesta  ardenta  amor,  algun  cop  exagerada,  a  la  lliber- 
tat; fa  una  curiosa  crítica  del  sufragi  universal,  i  és  sobretot  admirable  la 
doctrina  del  Pacte  social,  antitètic  del  d'en  Rousseau. 

VI 


Noticia  del  Llibre  dels  Àngels,  del  Llibre  de  les  Dones,  del  Pastor ale  i  de  la 
Doctrina  compendiosa. 

VII 

Provatura  de  reconstruir  Lo  Crestià. 

VIII 

Breus  noticies  biogràfiques  del  mestre  Eximenis. 

Fonts  principals  d'aquest  capítol.  —Els  volums  estampats  i  manuscrits 
de  l'autor  que's  citen  en  el  text;  la  Biblioteca  de  Nicolàs  Antonio,  el  Diccio- 
nari d'en  Torres  Amat  i  la  Memòria  de  D.  Emili  Grahit  (RenaLrensa,  t.  III.) 


HI  ha  vera  dificultat  en  l'estudi  del  pensament  del  gran 
escriptor  Eximenis  o  Ximenis,  puix  és  gairebé  immensa 
la  seva  doctrina  continguda  en  grossíssims  volums,  en  bona 
part  inèdits.  Fou  enteniment  d'una  fecunditat  inextingible;  era 
necessari  que  son  pensament  i  que  sa  ploma  tinguessin  la  velo- 
citat, usant  la  frase  del  Psalm,  de  la  mà  d'un  escrivent  qui  es- 
criu depressa,  puix  enriquí  la  literatura  catalana  amb  tal  nom- 
bre de  produccions,  sols  comparable  al  de  les  obres  de  l'iriu- 
minat  Doctor,  el  Beat  Ramon  Lull.  Hi  ha  entre'ls  dos  escriptors 
bona  cosa  de  semblança;  tenen  qualque  facció  parescuda  en  sa 
fesomia  intel•lectual  i  fins  en  certs  termes,  podríem  dir,  que 
són  de  la  mateixa  escola  i  formen  a  la  mateixa  banda  en  Pexèr- 
cit  dels  pensadors  de  la  nació,  essent  com  una  excepció  i  con- 
firmació del  pensament  nacional.  Tant  les  obres  d'en  Lull  com 
les  d'en  Eximenis  poden  ben  bé  qualificar-se  d'enciclopèdiques, 
i  difícilment  se'n  trobarien  d'altres  que  amb  elles  puguin  com- 
parar-se, en  les  noves  llengües  europees,  en  quant  a  compren- 
sives de  tanta  varietat  de  coneixements.  Lull  és  més  genial  que 
Eximenis,  és  més  resplandent  la  llum  de  son  enteniment, 
s'acosta  més  als  semi-déus  del  pensament  humà;  però,  si  se'ns 
permet  la  paraula,  és  més  selvatge,  més  fill  de  la  naturalesa 

i  de  la  gràcia  que  de  la  civilització,  té  més  propri  el  pensament, 
tant  propri  que  a  voltes  tant  sols  ell  mateix  s'entén;  però  en 
descobrir  nous  horitzons,  en  endinsar-se  en  la  contemplació  de 
Déu,  de  l'esperit  humà  i  de  la  matèria,  és  gairebé  príncep.  Exi- 
menis  no  té  tant  alta  intel•ligència,  però  la  té  més  conreuada, 
viu  en  la  ciutat  dels  savis,  posseeix  fins  els  refinaments  de  la 
ciència  de  son  temps,  coneix  els  més  amagats  recons  de  la  Litera- 
tura; mes  son  pensament  no  és  generalment  propri,  és  el  ressò  de 
ril'lustració  contemporània,  és  una  magnífica  manifestació  dels 
coneixements  d'aquella  època  que  tant  lluent  rastre  ha  deixat 
en  l'historia  del  pensament  humà.  Perquè  Eximenis,  com  Sant 
Vicens  Ferrer,  si  bé  conegué  els  primers  passos  del  Renaixe- 
ment, no  s'hi  entusiasmà;  amava  la  manera  d'ésser  de  la  Mit- 
jana Edat,  senzilla  i  sàvia,  creient  i  de  gran  llibertat  d'esperit, 
i  sos  escrits  són  la  mostra,  en  forma  popular  i  en  llengua  cata- 
lana, de  la  gran  ciència  escolàstica,  si  bé  dins  de  l'Escola  no 
segueix  la  corrent  clàssica.  No  té,  és  cert,  la  força  racional, 
l'equilibrat  criteri,  el  sentit  pràctic,  dels  gloriosos  dominicans 
Ramon  de  Penyafort  i  Vicens  Ferrer,  mes  la  seva  erudició  im- 
mensa, son  esperit  analític  i  talent  d'observació  donen  a  sos  es- 
crits un  valor  absolut,  prescindint  del  relatiu  que  naturalment 
posseeix  per  l'estudi  de  la  corrent  seguida  pel  pensament  català. 
Prevaleix  en  ell,  com  passa  també  amb  el  Beat  Ramon  Lull, 
l'imaginació  sobre'l  judici;  sens  tenir  l'il•luminació  del  gran  es- 
criptor de  l'illa  daurada,  tira  molt  a  il•luminat,  és  a  dir,  més  que 
seguir  el  camí  ral  de  la  veritat  cerca  viaranys  misteriosos 
i  ocults  als  demés  mortals;  alquimista  i  astròleg,  vol  endevinar 
lo  desconegut  esdevenidor,  no's  contenta  amb  les  histories  del 
passat,  sinó  que  vol  saber  lo  que  encara  té  de  venir.  No  tingué 
mai  pretensions  de  profeta  com  algun  escriptor  ha  suposat;  si 
parla  del  pervenir,  si  vol  endevinar  els  misteris  que  enclou  lo 
futur,  és  0  bé  en  virtut  de  l'astrologia,  que  en  aquell  temps 
tenia  més  aparato  i  fonament  científic  que  no  pas  el  magnetisme 
i  l'hipnotisme  de  nostres  dies,  o  bé  per  lo  que  havien  dit  escrip- 
tors respectables  qui  creien  científicament  interpretar  les  Sa- 
grades Escriptures. 

En  efecte;  l'astrologia  era  pel  savi  mestre  Eximenis,  com 
per  molts  dels  seus  contemporanis,  una  verdadera  ciència  que, 

fundant-se  en  les  relacions  i  influencies  del  món  sideral  amb  la 
terra  que  habitem,  i  en  el  comerç  íntim  que  hi  ha  entre  la  ma- 
tèria i  l'esperit,  volien  judicar  de  lo  futur,  i  fins  algun  cop  dels 
actes  que  deriven  del  franc  voler  de  l'home.  Si  en  algunes  oca- 
sions s'extralimitaven,  en  cambi,  el  treball  racional  que  emplea- 
ven  en  sos  estudis,  i  el  resultat  científic  que  obtenien,  donava 
sos  fruits  dins  del  regne  de  la  ciència.  Sabut  és  que  l'alquimia 
i  l'astrologia  són  les  ciències  experimentals  en  sa  infantesa,  i 
que  aquesta  edat  és,  en  totes  les  condicions  de  la  vida  humana, 
.abundant  en  il•lusions,  les  quals,  emperò,  despertant  la  curiosi- 
tat, promouen  Pavançament  dels  homes;  i  en  lo  que  pertoca  a 
l'influencia  i  relacions  entre  la  matèria  i  l'esperit,  a  la  comuni- 
cació entre  les  criatures  materials  i  intel•lectuals,  els  estudis 
d'aquella  edat  són  els  que  han  arribat  més  enllà  en  aquest  camí, 
i  han  entrat  a  formar  part  de  la  perenne  filosofia  humana.  Segons 
dictamen  d'un  espert  escorcollador  de  l'antiguitat  científica  (1), 
els  llibres  d'alquimia  abunden  sobretot  a  Catalunya;  i  això,  sens 
dubte,  demostra  una  inclinació  nacional,  sempre  evident  en  nos- 
tra historia,  fins  en  els  homes  eminents  donats  ales  ciències  pura- 
ment racionals,  a  l'estudi  d'observació ,  a  l'investigació  dels  se- 
crets de  la  naturalesa,  i  un  coneixement  clar  de  l'importància  del 
món  material  per  la  vida  humana,  per  més  que  aquesta  estigui 
subordinada  i  dirigida  a  un  fi  trascendent  i  espiritual.  Perquè, 
aquí,  ni  l'alquimia  ni  l'astrologia  tenien  per  basa  la  superstició, 
per  més  que  en  son  desenrotllament  sistemàtic  sovint  patissin 
d'aquella  flaquesa,  puix  pocs  temperaments  hi  ha  tant  repulsius, 
com  el  català,  a  aquell  miserable  abús;  l'historia  ho  demostra,  i  si 
bé  és  cert  que's  presenta  visible  una  tendència,  en  la  qual  princi- 
palment figuren  menorets  tant  il•lustres  com  el  Beat  Ramon  Lull, 
el  famós  Peratallada  i  el  mestre  Eximenis,  qui  al  cercar  la  ve- 
ritat científica  i  el  descobriment  dels  secrets  naturals  pateixen 
il•lusions  i  somnis  d'il•luminat,  emperò  mai  és  la  supersticiosa 
nigromanciala  que'ls  guia,  sinó  l'alta  contemplació  de  la  veritat 
sobrenatural  i  natural,  en  la  que,  volant  per  vagues  i  immenses 
regions,  passen  la  ratlla  del  bon  judici;  i  atengui's  encara  a  que 
aquesta  tendència  feconda  per  son  estil,    no   prevalesqué   ni 

(1)    Luanco,  La  Alquímia  en  Espana. 

torçà  el  pensament  de  la  nostra  gent,  lo  qual  fou  perpètuament 
regit  pels  frares  de  Sant  Domingo  representats  en  Theroica 
època  del  sigle  xiii  per  Sant  Ramon  de  Penyafort,  i  en  el  temps 
del  gran  desenrotllament  social  del  nostre  país  per  Sant  Vicens 
Ferrer,  figures  clàssiques,  representants  d'una  escola  qui  amb 
el  fre  de  la  raó  ha  sabut  contenir  els  desvaris,  tant  en  el  camp 
de  la  religió  com  en  el  de  la  filosofia.  Mes  paguem  el  tribut 
d'agraiment  als  iliustres  menorets,  qui  si  no  formaren  el  criteri 
nacional,  si  no  construïren  el  motllo  del  pensament,  l'enriquiren 
més  que  ningú  en  varietat  de  coneixements,  en  abundor  de  no- 
ticies, en  experiments  físics,  en  l'intuició  d'arts  i  ciències  qui 
dormien  encara  en  la  potencia  intel•lectual  de  l'home,  com,  per 
exemple,  la  química  en  Lull,  o  l'art  de  la  perspectiva  en  Exi- 
menis  (1),  amb  viatges  exposadíssims  i  atrevits,  com  el  ja  citat 
Beat  Ramon  Lull  i  Peratallada,  que's  diu  que  arribà  fins  a  Mos- 
cou; poblant,  entre  tots,  el  món  intel•lectual  de  Catalunya,  amb 
materials  de  vida  amb  que  s'edifiqués  el  magnífic  edifici  de  la 
nostra  civilització,  tant  típica,  tant  diferenta  de  la  dels  altres 
pobles  d'Espanya,  presentant,  juntament  amb  una  gran  auste- 
ritat, una  gran  expansió,  no  perjudicant  la  robusta  autoritat  cí- 
vica la  llibertat  popular,  ni  la  soliditat  del  pensament  la  fecun- 
ditat de  les  obres.  Ja'ls  contemporanis  regoneixen  en  ocasió 
solemne  el  mèrit  del  nostre  gran  enciclopedista,  puix  no  sola- 
ment el  consell  de  Valencià,  com  diem  parlant  de  Sant  Vicens 
Ferrer,  li  concedí  un  donatiu  de  diner,  atesos  sos  mèrits  i  els 
serveis  fets  a  la  ciutat,  sinó  que'l  conciliàbul  de  Perpinyà  en  les 
seves  actes  (2)  donant  compte  del  nombrament  de  l'iliustre 
menoret  català,  li  diu:  viriim...  magna  et  miiltipUci  doctrina, 
ac  difusa  scriptorum  copia  clarissimiim. 

Es  aquest  sintètic  judici  de  la  cèlebre  junta  eclesiàstica  de 
Perpinyà  sobre  Eximenis  de  gran  importància,  i  per  tractar-se 
de  molt  il•lustrats  contemporanis  del  nostre  menoret,  ha  de  te- 


(1)  Es  curiós  un  capítol  del  Regiment  de  Prínceps  en  que,  parlant  dels  ad- 
mirables secrets  naturals  d'un  cert  filosop  ateniense,  diu:  «que  sabia  axí  con- 
densar l'ayre  naturalment  que  per  l'ayre  amunt  pujava  axí  com  per  una  esca- 
la... per  via  de  perspectiva  feya  apparer  estol  gran  de  cavallers  o  de  ques  vol 
altre,  alia  ahon  non  haguera  sinó  un  o  dos...» 

(2)  Apud  Aguirre. 

ïiir-se  en  compte  per  a  modificar  tal  volta  el  judici  dels  poste- 
riors Nicolàs  Antonio  i  Torres  Amat,  qui,  segons  les  aparien- 
€ies,  no  feu  més  que  seguir  al  primer.  En  efecte;  els  dits  autors 
semblen  suposar  que'l  gran  escritor  català  no  sols  no  tenia  la 
crítica  convenient,  que  això  planament  també  ho  confessem,  sinó 
que's  troben  falsetats  en  els  seus  escrits.  Respectem  moltíssim 
al  savi  canonge  sevillà,  autor  de  la  Bihliotheca  vetus,  i  al  bene- 
mèrit escritor  del  Diccionari;  mes  direm:  a  nosaltres  ens  feu 
també  igual  impressió,  la  qual  contrarià  nostre  respectable  amic 
D.  Marian  Aguiló,  tant  coneixedor  de  l'antiguitat  catalana,  a 
qui  la  comunicàrem;  i  després  que  havem  més  reflexionat,  des- 
prés que  havem  vist  el  judici  de  la  junta  de  Perpinyà,  en  la  qual 
intervenien  homes  eminents  en  les  lletres  divines  i  humanes, 
després  de  considerar  l'alta  estima  en  que  era  tingut  a  Valen- 
cià, en  qual  convent  habitava,  i  l'amistat  que'l  lligava  a  Sant 
Vicens  Ferrer,  creiem  que  si  es  troben  inexactituts,  anacronis- 
mes, cites  estranyes  i  inexplicables  en  el  gran  polígraf  Exime- 
nis,  això  primerament  pot  ésser  conseqüència  de  l'amplitut  dels 
seus  escrits,  perquè  qui  molt  abraça  poc  estreny,  d'admetre  sens 
discerniment  lo  que  trobava  en  els  llibres  del  seu  temps,  i  sobre- 
tot perquè  degué  existir  una  literatura  de  la  Mitjana  Edat  des- 
coneguda de  la  posteritat,  perduda,  sens  dubte  algun,  per  la 
dificultat  de  la  transmissió  abans  de  l'impremta,  a  qual  literatu- 
ra es  referia  n'Eximenis  en  ses  cites,  i  sens  dubte  també  la  Jun- 
ta de  Perpinyà  al  dir  del  nostre  escriptor  que  era  claríssim 
magna  et  miiltiplici  doctrina.  La  naturalitat  amb  que  parla,  la 
naiveté  de  son  esperit,  manifestant  tant  lo  que  abona  com  lo 
que  perjudica  a  son  propòsit,  si  no  constés  ademés  la  fama  de 
virtut  que  tenia  en  aquella  democràtica  i  lliure  societat,  en  la 
que  naturalment  hi  havia  oposició  d'opinions  i  interessos,  que 
hauria  atacat  al  savi  mestre,  indica  que  no  pot  ésser  tingut  per 
escriptor  qui  inventa  lo  que  escriu,  sinó  que  admet  lo  que'ls  al- 
tres diuen,  i  cita  lo  que'ls  altres  citen;  això  és,  que  fa  feix  de 
tota  llenya,  portant-lo  això  a  anacronismes,  a  posar  cites  falses, 
a  donar  crèdit  a  lo  increible,  i  a  fer,  de  consegüent,  que  les  se- 
ves obres,  malgrat  l'encis  que  tenen,  no  arribin  a  aquella  alti- 
tut  de  criteri  que  sol  informar  als  vers  mestres.  Mes  fixem-nos 
en  la  condició  en  que  estava  la  literatura  abans  de  l'imprem- 


314    Torras  y  Bages 

ta,  en  la  manera  difícil  que  hi  havia  d'adquirir  els  coneixements, 
en  la  facilitat  amb  que'ls  texts  escrits  se  podien  corrompre  per 
les  copies  que  sovint  d'ells  se  treien,  en  la  confusió  que  molts 
cops  s'originava  per  a  poder  determinar  de  qui  eren  obres  de 
diferents  autors,  fermades  en  un  mateix  còdex,  i  aleshores  se- 
rem indulgents  envers  els  escriptors  d'aquell  temps,  qui  presen- 
ten els  defectes  d'en  Eximenis,  majorment  si  tenen  l'amplitut 
d'ell.  La  seva  sinceritat  se  manifesta  molts  cops  explícitament; 
confessa  que  s'ha  enganyat,  com  quan  amb  la  bona  fe  d'un  in- 
fant, acabant  de  contar  les  coses  maravelloses  que's  deia  que 
passaven  en  el  Canigó  i  en  son  misteriós  gorc,  desprès,  sens 
dubte  en  una  segona  copia,  afegeix:  «Nota  que  després  que 
aquest  primer  libre  hagui  escrit,  entengui  que  jatsia  que  en  lo 
dit  estany  se  hajan  esdevengudes  coses  fort  estranyes,  emperò 
de  present  res  de  les  demunt  dites  coses  no  si  esdevenen  e  aço 
crec  que  sia  la  veritat»  (1). 

Tret  que  sia  aquest  defecte,  n'Eximenis  és  un  escriptor  cap- 
dal en  la  nostra  literatura,  i  amb  ell  i  tot,  tal  volta  és  el  m.irall 
més  complet  per  a  conèixer  aquella  societat  de  la  Mitjana  Edat, 
perquè'ls  talents  il•lustres  qui  caminen  per  les  sumitats  del  pen- 
sament, qui,  revestits  de  la  Veritat,  no  s'aparten  de  la  via  uni- 
versal i  eterna 


...por  donde  han  ido 
los  pocos  sabios  que  en  el  mundo  han  sido, 


si  bé  és  cert  que  són  més  segurs  mestres  de  l'home,  emperò, 
usant  una  frase  atrevida,  com  que  s'acosten  més  a  Déu  que  a 
l'home,  no  donen  un  trasllat  tant  complet  de  la  societat  en  que 
viuen,  amb  ses  excel•lències  i  defectes,  amb  ses  veritats  i  errors» 
amb  ses  virtuts  i  vicis.  Els  uns  són  homes  qui  avancen  a  la  seva 
època,  0,  més  ben  dit,  són  de  totes  les  èpoques;  els  altres  són 
del  seu  temps.  I  com  té  interès  en  l'humà  coneixement,  no  sola- 
ment lo  absolut  i  invariable,  sinó  lo  contingent  i  variable,  com 
no  coneixeríem  una  societat  si  no  coneguéssim  igualment  que  les 
excel•lències,  els  defectes  d'ella;  com  l'ombra  i  les  tenebres 

( 1 )    Primer  llibre  del  Crestià. 

completen  el  coneixement  de  la  llum  i  li  donen  ocasió  de  lluir 
més  sa  resplandent  claror,  així  aquesta  flaquesa  d'en  Eximenis 
el  fa  més  interessant  per  a  conèixer  son  temps,  i  per  a  apreciar 
més  la  serena  i  constant  veritat  amb  que  resplandeixen  els  qui 
foren  llum  dirigent  del  pensament  nacional,  i  fins  la  que  reflec- 
ten  les  seves  obres  sempre  delitoses,  més  que  cap  d'altres  de  la 
nostra  literatura,  clares,  rublertes  d'erudició,  i  amb  una  gràcia 
d'estil  que  les  fa  estimar.  De  lo  que'n  podem  dir  la  nostra  Ijte- 
ratura  clàssica,  tenim  per  cert  que  les  obres  d'en  Eximenis  són 
les  que  més  fàcilment  serien  llegides  per  la  nostra  generació,  i 
si  diguérem  parlant  del  Llibre  de  Contemplació  del  Beat  Ra- 
mon Lull  que  la  seva  publicació  donaria  nova  vida  a  la  restau- 
ració literària  de  Catalunya,  aquí  devem  afegir  que  l'estudi  d'en 
Eximenis  el  tenim  per  imprescindible,  puix  per  lo  que  toca  a  la 
llengua,  més  perfecta,  com  se  suposa,  queia  d'en  Lull,  conté  una 
gran  riquesa  aprofitable  encara  avui  dia,  particularment  en  lo 
que  atany  al  llenguatge  filosòfic,  i  en  quant  a  la  substància  per 
encloure  la  manera  d'ésser,  de  pensar  i  de  viure  de  la  nostra 
gent  en  aquells  sigles,  aquella  manera  cristiana,  democràtica  i 
lliure,  digna  d'ésser  meditada  directament  en  un  text  de  la  ma- 
teixa època  pels  nostres  contemporanis,  qui  s'enamoren  de  la 
manera  d'ésser  d'altres  societats,  o  millor,  de  formes  ideals  i 
teòriques,  i  obliden  el  propri  sér  nacional  que,  degudament  fo- 
mentat, expel•lint  els  elements  forans  i  nocius  i  refonamentada 
la  fe  de  Crist,  reapareixeria  en  la  nostra  gent,  nada  per  a  gau- 
dir de  vida  propria.  Per  tu  mateix,  lector,  podràs  formar-te  idea 
de  la  manera  de  pensar  del  mestre  Eximenis  en  el  camp  de 
l'apologètica  i  ascètica  cristiana,  de  la  moral  filosofia,  de  la  po- 
lítica, comprenent  aquesta  fins  l'economia  i  l'art  militar,  i  de 
diferentes  matèries  socials;  de  tot  això  tracta  en  ses  obres  cata- 
lanes l'il'lustre  poligraf  amb  una  extensió  i  varietat  gran,  així 
com  en  el  Pastorale  i  en  la  Summa  theologica,  aquesta  última 
per  nosaltres  desconeguda,  s'ocupa  de  matèries  canòniques  i 
teològiques;  i  si  els  fragments  que  copiem  són  insuficients,  at 
menys  serviran  per  a  despertar  l'apetit  de  llegir  les  curioses 
obres  del  menoret  gironí. 

Devem  a  l'amabilitat  de  D.  Marian  Aguiló,  qui  el  posseeix  i 
•qui  l'ha  portat  al  coneixement  dels  literats,  com  tants  d'altres  es- 
crits de  la  nostra  literatura,  que  per  sa  diligència  i  bon  zel  avui 
tenim,  el  poder  donar  compte  de  «lo  primer  llibre  del  volum 
apellat  crestia  ordenat  e  compost  per  lo  molt  reverent  mestre 
Francesch  Ximenez,  maestre  en  sancta  theologia,  frare  menor, 
digne  patriarca  alexandrí,  del  orde  del  gloriós  Sant  Francesch», 
que  fou  estampat  en  la  ciutat  de  Valencià  l'any  1483,  formant 
un  gros  volum  en  foli.  Es  aquest  llibre,  que  rarament  se  troba, 
el  primer  del  monument  literari,  no  sols  per  l'ordre  cronològic, 
sinó  perquè  tractant  en  ell  de  la  demostració  de  la  Religió  cris- 
tiana, essent  una  amplíssima  apologia  d'ella,  posa  el  fonament 
de  tot  l'edifici  que  vol  construir  assentat  sòlidament,  i  dóna  uni- 
tat de  vida  i  de  forma  a  totes  les  parts  que  han  d'integrar  el 
grandiós  edifici.  El  preàmbul  del  tractat  consisteix  en  demostrar 
la  necessitat  que  té  l'home,  fins  després  de  les  tenebres  del  pe- 
cat, d'amar  a  Déu,  «axis  com  a  trahut  sens  lo  qual  nos  pot  sal- 
var». Posa  després  los  empat xaments  que  troba  l'home  per  a 
servir  a  Déu  en  el  pecat  original  i  en  ses  seqüeles,  i  explica 
«com  Deu  ajuda  al  hom  contra  los  dits  empatxaments  a  amarlo 
per  vies  naturals  e  informatives.  E  la  manera  de  ajudarli  fonch 
iort  dolça  e  sàvia,  car  com  natura  humana  après  lo  pecat  de 
Adam  fos  tota  nafrada  e  aminuada  en  los  dons  naturals  que  ha- 
via de  Deu  reebuts,  quant  fonch  novellament  creada,  e  fos  en- 
cara despullada  de  la  gràcia  de  Deu  per  lo  dit  pecat  del  primer 
pare,  e  per  consegüent  fos  grossera  e  ignorant  a  entendre  que 
€s  alta  vida  e  virtuosa  e  quins  son  los  amagats  secrets  de  Deu, 
los  quals  après  per  lonch  temps  foren  revelats  als  Sants  passats, 
per  tal  li  dona  nostre  Senyor  Deu  en  lo  començament  del  mon  la 
ley  de  natura  no  en  escrit,  mas  dins  la  anima;  la  li  posa  impresa 
e  partida  per  dos  manaments  de  amor:  ço  es,  que  amas  a  Deu 
sobiranament  e  après  son  prohisme  axi  com  a  si  meteix...  La 
segona  manera  perquè  nostre  Senyor  ja  en  aquell  temps  incita, 
e  encès  l'hom  a  amarlo  li  fonch  quant  li  proposava  la  universalí- 

tat  e  bellea  del  mon  e  de  les  sues  creatures,  les  quals  en  si  ense- 
nyaven al  hom  la  gran  bonea  de  Deu  qui  les  li  havie  fetes  tan 
belles  e  tan  bones...  lo  cel  e  la  terra  e  tota  altra  creatura  mos- 
trant sa  bonea  e  bellea  a  nos,  tost  temps  nos  conviden  de  amar 
nostre  Senyor  Deu...  En  lo  juhi  de  Deu,  lo  mon  e  les  creatures 
accusaran  e  pugnaran  contra  los  foylls  qui  Deu  no  han  conegut, 
ne  amat,  ne  temut...  La  terça  manera  li  fonch  per  juhi  de  justi-^ 
eia  natural...»  Dur  el  cor  de  l'home  a  aquests  incitaments  d'amor 
envers  Déu,  «nostre  Senyor  endreça  l'hom  a  amarlo  après  per 
vies  legals  e  instructives...  axi  que  aquells  qui  a  la  ley  natural 
impressa  en  l'anima  no  volien  atendre  atcessessen  a  la  escriptura 
de  Deu  a  hull  visible»;  i  no  satisfeta  amb  això  la  bondat  divina 
«contra  la  dita  negligència  e  malicia  de  humana  natura  ha  pro- 
vehit  incitaria  a  amar  si  meteix  per  ley  de  gràcia  e  per  dons  e 
beneficis  fort  cordials  e  inflamatius...  Lo  princep  de  la  nostra 
ley  e  Deu  nostre  se  apella  comunament  e  se  vol  nomenar  per 
qualque  nom  amorós,  car  ell  es  en  los  cantichs  de  Salomó  sovint 
apellat  espòs,  e  ell  apella  tota  sancta  religió  crestiana  per  nom 
de  sa  esposa,  e  diu  aqui  que  aquesta  es  la  sua  amiga,  la  sua 
muller,  e  la  sua  unita,  la  sua  coloma,  lo  seu  cor,  els  seus  delits... 
Axi  meteix  veem  que  en  la  Santa  Escriptura  ell  a  vegades 
s'apella  nostre  pare,  e  a  vegades  frare,  o  fill  o  amich,  o  servi- 
dor, 0  redemptor  o  mitjancer,  e  aço  tot  en  senyal  de  la  sua  infi- 
nida  amor».  Amb  llargues  dem.ostracions  va  explicant  com  la 
llei  cristiana  és  la  llei  d'amor,  seguint  la  corrent  de  l'escola  se- 
ràfica  a  que  pertanyia,  satisfent,  per  lo  tant,  a  la  necessitat  que 
té  l'home  d'amar  a  Déu;  i  posat  aquest  preàmbul  o  introducció  al 
tractat,  entra  en  matèria  definint  que  «Crestiana  Religió  es  un 
estament  excel•lent  per  lo  Fill  de  Deu  Jesucrist  instituhit  e  orde- 
nat a  menar  les  gens  d'esta  vida  present  a  vera  benaurança». 
En  la  definició  s'hi  troba  el  germen  de  tota  l'obra:  l.er,  la  Reli- 
gió cristiana  és  un  estament  excel•lent;  2.ón,  l'instituí  Jesucrist; 
3.er,  porta  als  homes  a  la  vida  eterna. 

Per  longum,  latum  et  profiindiim  demostra  l'excel•lència  de 
l'estat  cristià,  per  la  del  seu  fundador,  per  contenir  en  sí  pura  i 
néta  la  veritat  en  totes  quantes  coses  predica  o  posa;  i  aquí 
s'ocupa  en  demostrar  la  veritat  de  la  doctrina  de  l'Iglesia:  «per 
la  dignitat  e  auctoritat  e  certitut  de  aquells  qui  aquest  sant  es- 

lament  han  a  nos  liurat  e  trames  après  lo  nostre  cap  Jesucrist'>, 
pels  apòstols,  màrtirs,  doctors  i  altres  sants.  Tracta  llargament 
de  les  diferentes  heretgies  que  han  existit,  i  acaba  donant  les 
següents  raons  per  a  explicar  còm  els  homes  són  induits  a  heret- 
gia: «Aquests  en  lurs  errors  han  hauts  tres  mals  fonaments: 
l.er  es  estat  ergull,  e  presumpsió  e  capitositat,  presament 
de  si  meteix,  e  de  lur  mal  saber...  Lo  2.^"  que  han  parlat  axi 
follament  per  mala  inteligencia  que  han  hauda  de  la  Sancta 
Escriptura...  Lo  3.^^  mal  fonament  es  estat  per  la  gran  fe  que 
ells  daven  als  dits  dels  filòsofs...»  Tracta  «com  se  deu  hom  ha- 
ver en  conversació  ab  los  heretges,  segons  ordenació  de  la 
sancta  Església»,  exposa  les  regles  canòniques  sobre  la  matèria, 
afegint-hi  en  corroboració:  «Aquests  malvats  mesclen  mal  ab  be, 
€  sots  hàbit  de  ovella  cobren  lo  cor  que  han  de  lop,  e  sots  la  mel 
de  la  Sancta  Escriptura  e  de  lur  ypocrital  vida  posen  la  error 
cuberta.»  Desfà  varies  raons  que's  proposa  en  favor  dels  heret- 
ges, explica  l'utilitat  de  l'estudi  dels  filosops  i  de  la  necessitat 
d'ell  per  a  tractar  amb  els  pagans  i  fer  útil  la  controvèrsia;  i 
amb  ocasió  d'això  parla  de  les  ciències  que  deuen  estudiar  els 
diferents  estaments  de  cristians,  referint  la  prohibició  eclesiàs- 
tica i  les  penes  imposades  a  les  pràctiques  astrològiques,  en  qual 
punt  ell  fa  una  distinció  dient  que  no  és  lícita  «en  matèria  que 
penja  en  la  voluntat  humanal,  car  en  matèria  natural  axi  com  es 
pendre  medicina  o  tallar  arbre  e  plantar,  o  en  volerse  sagnar, 
pot  rhom  segurament  sens  pecat  seguir  e  guardar  les  conjun- 
cions e  pujaments  e  decensions  e  oposicions  de  les  planetes». 
Per  ésser  el  miracle  una  de  les  més  convincents  proves  de  la 
Religió  cristiana,  escriu  un  llarg  i  erudit  tractat  d'aquesta  ma- 
tèria, on  se  descobreix  la  difusa  ciència  i  la  falta  de  crítica  de 
l'autor.  En  efecte;  en  un  capítol  «ret  raho  perquè  son  sostrets 
los  grans  e  continuats  miratgles  de  la  Santa  Església  crestiana 
en  los  temps  presents»,  i  dóna  les  raons  convenients,  mes 
com  perpètuament,  i  en  totes  les  èpoques,  en  major  o  menor 
abundància  en  la  terra  es  produeixen  fets  sobrenaturals,  en  altre 
capítol  «ensenya  encara  ésser  grans  miratgles  en  la  part  de 
mitgdia,  e  de  ponent  e  de  tramuntana  e  en  lo  pregon  de  la  cres- 
tiandat»,  preguntant  després  posseít  de  la  dolça  amor  pàtria: 
«ciE  la  nostra  beneyta  Catalunya  fora  sens  tot  miratgle?  No  pla- 

eia  a  Deu»;  i  a  continuació  cita  la  devoció  a  la  Verge  de  Mont- 
serrat i  els  miracles  que  en  aquell  monestir  esdevenen,  l'excel- 
lencia  de  la  gloriosa  verge  màrtir  madona  Santa  Eulària,  qual 
devoció  recorda  que  ja  recomenà  Sant  Francesc  al  predicar  a 
Barcelona;  i  miracles  i  fets  portentosos  d'altres  Sants.  Però  des- 
prés de  donar  doctrina  sana  i  profitosa,  trenca  totes  les  lleis  del 
sentit  comú  i  del  bon  judici,  relatant  rondalles  i  supersticions 
vulgars,  i  presentant  com  a  fets  sobrenaturals  les  poètiques 
vulgaritats  de  les  nits  de  Sant  Joan  i  de  Nadal,  «quan  en  lo 
punt  de  mitja  nit  quant  nasqué  lo  Salvador  floreix  una  erba  que 
s'apella  poliol  per  sech  que  sia».  Explica  còm  a  Catalunya  hi  ha 
una  mena  d'homes  qui,  sens  anegar-se,  estan  sempre  dins  de 
l'aigua  «e'ls  m'han  anomenats  mas  per  reverencia  no'ls  vull  ano- 
menar car  son  gens  honrades  e  d'estament»  (1).  I  barrejant  lo 
verdader  i  lo  fals,  lo  creïble  i  lo  increïble,  després  d'explicar 
dignament  els  cruents  martiris  de  les  joves  verges,  soportats 
amb  tanta  nobilitat,  com  manifestació  d'un  poder  sobrenatural, 
un  xic  més  avall  afegeix  el  següent  disbarat:  «Molts  son  axi 
meteix  que  reputen  a  gran  miratgle  que  com  dels  pus  savis  e 
poderosos  homens  del  mon  hajan  treballat  de  saber  art  d'alqui- 
mia,  emperò  james  negu  no  l'ha  sabuda,  sinó  fort  pochs  perquè 
dien  que  es  tancada  a  tota  creatura  sinó  aytant  com  nostre  Se- 
nyor per  especial  gràcia  ho  ha  revelat  a  alguns  pochs,  e  per  es- 
pecial be  de  la  cosa  publica,  axi  com  la  revela  a  Salomó  per  tal 
que  bastas  a  fer  lo  temple  de  Deu  aytal  com  lo  feu  de  fet.» 
Aquestes  paraules  i  les  il•lusions  místiques  de  Peratallada, 
creient  que  sobrenaturalment  se  li  havien  descobert  secrets  na- 
turals, o  la  resolució  de  problemes  químics,  el  fanatisme  dels 
il•luminats  apòstates  fratice/Ií,  favorescuts  per  Arnau  de  Vila- 
nova i  combatuts  fortament  pels  Frares  Predicadors,  són  fets 
que  formen  sistema  i  donen  llum  per  l'intel'ligencia  de  l'historia 
del  pensament  en  nostre  país,  i  de  la  direcció  que  seguiren  les 
dues  principals  escoles  del  moviment  intel•lectual.  Pot  conside- 
rar-se part  d'aquest  tractat  quan  explica  que  Mahomet  no  feu 

(l)  Per  a  solaç  dels  folkloristes  direm  que  la  creencia  en  els  homes  d'aigua 
durava  encara  en  el  temps  d'en  Lluís  Vives,  qui  emperò,  amb  sa  gran  il•lustra- 
ció, explica  el  misteri,  suposant  que  serien  criatures  desamparades  desde 
petites  prop  dels  rius,  que  agafarien  habituts  selvatges. 

jamai  vers  miracles,  i  combat  sa  doctrina  i  ses  obres;  tracta  amb 
interès  dels  altres  perseguidors  de  l'Iglesia,  antics  i  moderns, 
fins  de  «Frederich...  emperador  d'Alemanya,  que  primer  infesta 
lo  bras  eclesiastich  per  les  llibertats  clericals,  les  quals  les  tolgué 
o  les  trencha».  Parla  de  la  conversió  de  Constantí,  de  les  lleis 
favorables  al  Cristianisme  que  publicà;  prova  la  divinitat  de 
riglesia  per  la  seva  duració,  no  obstant  les  persecucions  i  he- 
retgies, per  la  conversió  dels  infidels  i  per  la  santedat  que 
sempre  en  ella  persevera;  i  després  de  provar  pels  títols  expli- 
cats i  molts  altres,  l'alta  excel•lència  de  la  Religió  cristiana, 
passa  a  lo  que  forma  la  segona  part  de  la  definició,  que  ha  posat 
com  a  fonament  de  tota  Tobra,  o  sia  a  provar:  «Com  tota  la  reli- 
gió crestiana  es  fundada  e  exida  del  nostre  cap  Jesucrist;  e  co- 
mensa  a  declarar  la  segona  part  de  la  definició  de  crestianisme.» 
Que  Jesucrist  és  l'autor  de  la  nostra  santa  religió,  ho  prova 
principalment  argumentant  contra'ls  rabins  qui  suposaven  la 
contrari;  exalça  al  diví  Redemptor  contra'ls  jueus  qui  rebaixa- 
ven sa  importància,  i  recorda  el  conegut  text  de  l'hebraic  his- 
toriador Josephus,  qui  fa  mèrit  de  la  santedat  i  justícia  de 
Jesús,  així  com  de  la  seva  mort.  En  llargs  capítols  estudia  la 
judaica  perfídia;  i  donant  altre  cop  sortida  a  ses  aficions  astro- 
lògiques, redueix  principalment  a  les  següents  les  causes  de  la 
maldat  d'aquell  poble:  1/'^  «Naximent  de  mals  pares»,  i  aquí  re- 
corda l'historia  de  les  seves  ingratituts.  2.'^  Influencia  del  país 
que  habitava,  perquè  diu  que  en  qualsevol  regió  del  món  «veu- 
ràs qualque  defalliment»  i  afegeix  que  citaria  exemples,  «sinó 
que  no  vull  neguna  nació  ofendre».  3.'^^  «Ocasió  de  malícia  ju- 
dayca  es  estada  o  pot  ésser  estada  la  influencia  celestial»,  per- 
què «posa  Tholomeu  en  lo  segon  libre  del  seu  quadripartit  e  en 
lo  quart  capítol,  que  la  terra  e  habitació  que  solia  ésser  lavors 
dels  juheus  reb  especial  influencia  d'aquella  planeta  que  s'apella 
Saturno...  e  sa  influencia  malenconica,  maliciosa,  freda,  seca, 
nocturnal  e  poderosa  e  ha  influencia  de  qualitats  mortals». 
4.^  «Ocasió  fou  mala  companyia»...  5.^  «Ocasió...  lur  rusticitat 
e  pagesia»...  Passa  després  a  explicar  les  excel•lències  de 
Crist;  perquè'l  diví  fundador  no  escrigué  personalment  la  Llei 
cristiana;  raó  d'ésser  dels  quatre  evangelistes,  testimoni  dels 
doctors  de  l'Iglesia,  dels  infidels,  entre  ells  Mahomet,  i  dels 

convertits.  Seguretat  que  podem  tenir  en  la  creencia  cristiana; 
infalibilitat  de  l'Iglesia  per  tenir  a  Crist  per  cap  i  l'assistència 
de  l'Esperit  Sant;  el  Papa  és  el  cap  d'ella,  per  això  porta  «al 
cap  barret  vermell  a  dar  a  entendre  que  la  Santa  crestiandat  es 
regida  per  aquell  Esperit  Sant»;  i  fineix  provant  com  «Jesucrist 
es  sobre  tots  altres  qui  han  dades  lleys». 

«Comensa  a  declarar  la  terça  part  per  la  dita  definició  de 
crestianisme  e  declara  primerament  com  aquest  estament  en- 
dressa  tota  gent»;  i,  de  consegüent,  demostra  l'universal  sal- 
vació per  medi  de  la  Llei  cristiana,  i  amb  motiu  d'això,  resol 
amb  claredat  els  complicats  problemes:  «perquè  Deu  ha  creats 
aquells  qui  entén  a  damnar»;  justícia  de  la  pena  eterna  impo- 
sada al  pecat  mortal  i  conciliació  d'això  amb  la  misericòrdia 
divina,  i  aquí  explica  breument  la  maravellosa  teoria  de  Sant 
Tomàs  sobre  la  manera  d'ésser  del  pecador  en  Faltra  vida,  que 
per  natural  impossibilitat  no  pot  endreçar  sa  voluntat  envers 
Déu,  principi  de  felicitat  eterna:  «nota  que  la  eternitat  de  pena 
ve  sobre  l'hom  damnat  quasi  per  accident,  e  no  li  ve  damunt  de 
dret  en  dret;  aço  apar  per  tant  car  que  en  la  altra  vida  hom 
mort  en  pecat  mortal  sia  eternalment  en  pena  aço  li  ve  per  lo 
estament  en  que  es  caygut.  Qui  com  no  li  permeta  fer  peniten- 
cia ne  penedir  de  sos  mals...  no  li  lexa  posar  lo  pecat,  al  qual 
pecat,  per  raho  del  estament  es  de  necessitat  ajustada  pena...» 

«Comensa  la  segona  part  del  llibre  apellat  crestia,  en  la  qual 
es  tractat  e  ensenyat  com  la  Santa  Església  catòlica  ha  corre- 
gut segons  diversos  temps  passats,  del  comensament  del  mon 
ença,  sots  tres  lleys  justes  e  sanctes,  ordenades  segons  bone 
e  millor  e  molt  millor,  qui  s'apellen  lley  de  natura,  lley  d'Es- 
criptura e  lley  de  gràcia.»  «Lo  poble  de  Deu  ha  tostemps  viscut 
sots  una  de  tres  lleys.»  «La  1.'^  lley  no  fonch  altra  cosa  sinó 
viure  segons  bon  juhi  de  raho  natural  que  dicta  que  Deu  deu 
ésser  amat  e  temut  sobre  totes  coses,  e  que  deu  hom  après 
amar  son  prohisme  axi  com  si  mateix...  La  2.^  ley  s'apella  lley 
de  Escriptura...  car  nostre  Senyor  Deu  la  dona  a  Moisès  escrita 
en  dues  taules  de  pedra...  Aquesta  ley  escrita  no  obligava  de 
necessitat  de  salut  sinó  solament  lo  poble  de  Israel,  e  per  tal 
l'altre  poble  del  mon  se  podia  salvar  en  la  primera  lley,  ço  es 
servant  la  ley  de  natura...  La  3.''^  lley  principal  s'apella  lley  de 

21.  —  Obres  completes.  IV 

gràcia  la  qual  Jesucrist  Fill  de  Deu  eternal  nos  prehica...» 
Prova  desseguit:  <'Com  tot  lo  poble  de  Deu  qui  ha  viscut  sots  les 
dites  tres  leys  es  apellat  una  Església  e  una  esposa  de  Deu.»  — 
«Jat  sia  emperò  que  lo  poble  de  Deu  haja  corregut  sots  les  dites 
tres  lleys,  emperò  totes  aquestes  tres  lleys  han  feta  una  esglé- 
sia, axis  com  moltes  nacions  fan  un  regne,  e  axi  com  molts  anys 
fan  una  edat,  e  diverses  graus  de  clerecia  estan  en  un  hom  tot 
sol...  E  aquesta  unitat  es  en  la  església  per  rahons  e  coses  di- 
verses.» Prova  l'unitat  de  l'universal  Iglesia  en  la  fe,  en  l'espe- 
rança i  en  la  caritat...  «la  pus  cara  unitat  que  al  mon  sia  es 
aquella  dels  sants  car  los  fa  una  cosa  per  vera  amor  ab  Deu 
e  entre  si  mateixs;  e  com  per  null  temps  no  fos,  après  aquell 
Sant  Abel,  que  lo  mon  no  hagués  santes  persones  ligades  entre 
si  matexes  per  aquesta  amor  e  caritat  entre  ells  continuada 
tostemps,  ne  haurà  fins  a  la  fi  del  mon,  segueixse  que  la  Santa 
Església  del  comensament  del  mon  fins  a  la  fi  es  verdadera- 
ment  estada  una...»  En  altre  capítol  posa  «com  fonch  necessari 
a  salvació  a  tots  los  passats  de  la  lley  de  natura  e  de  Escrip- 
tura haver  fe  e  creença  en  Jesucrist». 

En  la  terça  part  del  llibre  fa  notar  i  explica  perfectament  la 
gradació  de  perfecció  que's  troba  en  les  tres  lleis.  Es  curiós 
quan  parla  de  que  l'espai  dels  cristians  ha  minvat  en  aquests 
temps,  i  còm  és  major  l'espai  que  ocupa  la  secta  de  Mahomet 
i  del  «gran  ca  e  preste  Joan»,  les  raons  que  dóna  sobre  la  major 
excel•lència  d'Europa  en  comparació  de  les  demés  parts  del 
món;  prova  còm  no  Jerusalem,  sinó  Roma,  dèu  ésser  sempre  la 
capital  del  Cristianisme  donant  excel•lents  raons.  Primer  posa 
la  prova  canònica;  després  alega  les  raons  de  congruència,  per- 
què en  la  ciutat  eterna  és  més  patent  el  triomf  del  Cristianisme 
sobre  «lesydoles»;  i  la  memòria  de  l'imperi  pagà,  l'efusió  de 
sang  dels  màrtirs,  la  presencia  dels  cossos  dels  sants  Apòstols 
qui  hi  predicaren  l'evangeli,  els  savis  doctors  qui  hi  ensenyaren 
i  fins  (no  hi  pot  mancar  l'astrologia)  l'estar  la  ciutat  baix  el  sig- 
ne de  Leo,  qui  cria  homes  valerosos  i  ardits,  tot  això  fa  que  allí 
trobin  major  increment  la  fe  i  la  pietat  cristianes.  Al  parlar  de 
la  major  excel•lència  i  de  les  dignitats  de  la  llei  de  gràcia,  o  sia 
de  riglesia  catòlica,  explica  els  ritus  i  cerimònies  eclesiàstiques, 
les  raons  per  què  l'Iglesia  vol  «que  les  esglésies  materials  tin- 

gan  lo  cap  vers  orient»,  segons  explica  Damascenus  en  son  lli- 
bre IV;  privilegis  i  drets  concedits  pels  prínceps  a  les  iglesies; 
delictes  comesos  en  els  temples  per  eclesiàstics,  prínceps  i  se- 
culars, i  defensa  fundadament  les  llibertats  eclesiàstiques.  Com 
a  dignitat  o  excel•lència  de  l'Iglesia  tracta  dels  diferents  graus 
de  la  jerarquia  cristiana,  tal  qual  el  dret  públic  per  llargs  sigles 
la  regonegué,  i  posa  en  primer  lloc  el  poder  pontifical,  que  «es 
lo  major  que  al  mon  sia  ne  regoneix  senyoria  sinó  solament 
Deu».  «Après  la  dignitat  papal  tantost  ve  la  segona  que  s'apel- 
la  imperial.  Aquesta  dignitat  senyoreja  en  lo  temporal  sobre 
tota  crestiandat,  sots  quines  maneres,  emperò,  e  lleys  e  condi- 
cions de  present  n'ho  entén  a  tractar  fins  al  deen  llibre...»  Par- 
la en  sengles  capítols  de  la  dignitat  dels  diferents  reis  posant 
com  a  primer  el  de  França,  després  el  de  Castella,  després  el 
d'Aragó:  «Aquest  es  vexilari  e  senyaler  general  de  la  Santa 
Mare  Esgleya.  D'aquesta  casa  es  profetat  que  deu  aconseguir 
monarchia  quasi  sobre  tot  lo  mon...»  Va  explicant  la  dignitat 
dels  diferents  reialmes  amb  l'explicació  de  sos  escuts,  i  al  trac- 
tar de  l'imperi  dels  grecs  diu  que  «a  tanta  dejeccio  son  venguts 
per  los  turchs  que  la  pus  aterrada  nació  crestiana  es  que  al  mon 
sia»,  i  acaba  dient  amb  menyspreu:  «pus  que  son  cismatichs  e 
rebells  a  la  Santa  Esgleya  de  Roma  no  merexen  que  d'ells  fassa 
hom  gran  menció». 

Un  punt  de  vista  típic  de  l'època,  i  que  demostra  el  pregon 
sentit  de  justícia  i  de  reflexió  que  en  ella  dominava,  és  la  mane- 
ra de  considerar  la  religió  com  a  un  pacte  entre  Déu  i  les  cria- 
tures. I  ja  és  sabut  que  la  revelació  considerà  sempre  pactes  el 
Vell  i  el  Nou  Testament,  i  la  creencia  cristiana  del  premi  o  del 
càstig  en  l'altra  vida,  se  funda  en  el  compliment  o  incompliment 
del  pacte,  mes  faci's  reflexió  sobre  l'identitat  d'aquest  principi 
de  la  governació  divina  amb  el  principi  de  la  governació  huma- 
na que  en  aquells  sigles  regia,  i  que  veurem  més  explícitament 
exposat  en  el  tractat  polític  del  mateix  Eximenis.  Les  monar- 
quies paccionades  de  la  Mitjana  Edat  són  ad  instar  de  la  mo- 
narquia de  Déu  en  la  terra,  la  qual,  com  va  a  veure  el  lector,  té 
també  els  seus  privilegiats;  mes  fundant-se  sempre  els  privilegis 
en  la  naturalesa  de  les  coses.  Després  d'explicar  que  les  lleis 
divines  qui  regeixen  als  homes  són  com  pactes  entre  aquests  i 

son  Criador,  que'l  mèrit  està  en  l'observancia  d'ells,  que  la  glò- 
ria del  paradís  respon  als  nostres  mèrits,  i  que   <'cascu  rebrà 
guardo  segons  son  treball  (ad.  Cor.  1  .^  c,  3 P)•!>,  <'posa  quals 
son  exemps  del   dit  pacte»...   «Primerament  los  infants  qui  han 
paradís  sens  neguns  mèrits  propis  e  personals,  mas  solament  han 
salvació  per  los  preciosos  e  sobreabundants  e  reverents  mèrits 
del  Fill  de  Deu,  Jesucrist,  dins  la  gràcia  del  qual  ells  son  tots 
batejats,  e  untats,  e  denejats,  e  lavats,  e  sebolits,  e  acabussats, 
e  cuberts.  Los  segons  qui  son  franchs  de  aquest  pacte  son  los 
privilegiats,  axi  com  fonch  lo  ladre  que  mori  al  costat  del  Sal- 
vador, penjat  en  la  creu,  al  qual  dona  nostre  Senyor  Deu  sens 
grans  mèrits  seus  plen  lum  de  la  santa  fe  catòlica,  e  do  abun- 
dant de  la  sua  gràcia,  no  contrastant  que  havia  aqui  mateix  lo 
Salvador  deshonrat,  e  après  l'ha  fet  en  paradis  princep  gran  e 
gloriós  e  maravellos,  e  no  segons  sos  mèrits  e  obres  virtuoses. 
Car  segons  que  alguns  creen,  en  paradis  n'ha  qui  faeren  e  han 
fetes  obres  virtuoses  sens  comparació  mes  que  aquell  no  feu 
may,  qui  no  han  tan  grau  de  glòria  com  aquell  ha  haut.  La  qual 
cosa  ha  volgut  fer  nostre  Senyor  Deu,  pera  ensenyar  a  tots 
quantes  son  les  riquees  de  la  sua  misericòrdia  qui  a  mals  e  a 
bons  s'extenen  largament.  De  aquest  privilegi  fa  alegrar  nostre 
Senyor  molts,  los  quals  nosaltres  no  sabem  en  aquesta  vida  pre- 
sent, mas  sabrem  ho  après  segons  que  clarament  veurem  en 
glòria  quant  la  sua  alta  magestat  nos  haurà  oberts  los  pregons 
secrets  de  la  sua  ampla  magnificència...  E  asso  clarament  defi- 
ní lo  Salvador  (Matth.,  XX)  en  la  figura  que  prehica  de  la  vi- 
nya, a  la  qual  lo  Senyor  trames  logaders  a  hora  de  prima,  e  de 
tercia,  e  de  sexta,  e  de  nona,  e  axi  mateix  en  la  hora  oncena, 
emperò  a  la  fi  del  jorn  mana  que  fos  donat  a  tots  un  mateix  lo- 
guer,  so  es  lo  preciós  diner  de  la  glòria.,.»  Posa  desseguit  les 
raons  de  justicia  per  les  quals  «cascun  puxa  dar  al  altre  lo  seu 
sens  injuria  de  negu»,  i  després  afegeix:  «Guardonar  alcun  ul- 
tra comuna  lley  de  guardonar  los  altres,  proceheix  de  gran  libe- 
ralitat  d'aquell   qui  axi  guardona;  com  donchs  a  nostre  Senyor 
plau  axi  guardonar  alcun  que  li  perdo  per  sos  menors  mèrits, 
mes  que  no  ha  acostumat  de  dar  als  altres  per  semblants  o  per 
majors   mèrits,    aci   ensenya  la   gran   liberalitat,   e  bonea,  e 
per  consegüent  negun  no  deu  murmurar...»  En  els  següents  ca- 

pítols  parla  d'altres  excel•lències,  o  dignitats,  com  ell  diu,  de 
riglesia;  d'haver  rebut  personalment  a  Jesucrist;  la  bella  dispo- 
sició de  la  jerarquia  i  de  l'estat  seglar;  la  possessió  de  les  Es- 
criptures, donant  a  continuació  un  tractat  d'elles,  i  dels  doctors 
qui  les  interpretaren;  l'autoritat  dels  Concells  generals  que  la 
Santa  Mare  Iglesia  ha  tingut,  i  de  les  determinacions  papals; 
del  valor  «de  la  raho  e  del  ingeni  natural  disputant  e  fundantse 
sobre  los  principis  e  decisions  de  la  santa  fe  catòlica».  Explica 
també  les  versions  de  la  Biblia,  excel•lència  de  la  de  Sant  Jero- 
ni, sentits  de  l'Escriptura;  «X  regles  a  saber  expendre  la  Santa 
Escriptura»;  «contra  vans  theolechs  e  pompatichs  en  lur  apendre, 
que  estudian  sols  ciències  profanes  e  desprès  volen  tractar  lògi- 
ca e  filosofia  en  termens  theolechs  (1)»;  «perquè  nostre  Senyor 
Deu  nos  ha  axi  amagat  lo  seny  de  la  Santa  Escriptura...»  Ex- 
plica en  un  hermós  capítol  «perquè  los  pus  letrats  son  pus  do- 
lents... Asso  no  ho  fa  la  Santa  Escriptura  mas  proceheix  de 
moltes  causes  altres.  La  primera  es  car  la  sciencia  de  si  matexa 
no  es  perfecció  de  la  nostra  voluntat,  ans  es  perfecció  del  ente- 
niment... e  per  tal  es  possible  que  l'hom  haja  quanta  sciencia  se 
vulla  e  que  sia  en  la  volentat  e  en  la  consciència  dolent...  car 
possible  es  que  la  cosa  sia  en  l'enteniment  e  que  james  no  entre 
en  la  volentat...  axi  com  lo  mirall  qui  ensenya  a  hom  la  cara 
maculada  es  suficient  ocasió  a  aquell  qui's  mira  que's  degués  la- 
var  la  cara  e  que'n  gitas  la  macula,  emperò  quant  la  volentat 
contrasta  e  no  vol  consentir  a  aquell  be  e  profit  seu...  lavors  la 
sciencia,  que  ha  en  l'enteniment,  no  pot  ésser  profitosa  al  hom 
ne  li  fa  negun  be,  axi  com  si  l'hom  vista  la  macula  de  la  cara  en 
lo  mirall  no's  volia  lavar  la  cara,  segueixse  que  lo  mirall  no  li 
faria  negun  profit...» 

En  la  quarta  part  parla  de  l'excel•lència  del  poble  cristià  per 
l'amor  que  Déu  li  ha  manifestat  amb  la  revelació  de  grans  se- 
crets i  misteris,  que  foren  tancats  i  amagats  als  pobles  qui  ha- 
vien viscut  sots  les  altres  lleis  primeres  i  precedents;  i  al  parlar 
de  còm  als  jueus  «los  fonch  amagat  lo  secret  de  la  Santa  Trini- 
tat», exposa  un  argument  del  «libre  qui  s'apella  Pugioy>\  més 
avall  fa  alusió  al  «noven  libre  quant  parlarem  de  la  alta  vida  del 

(1)    Que  és  lo  que  feu  Sabunde. 

nostre  reverent  Salvador»;  en  la  discussió  amb  els  jueus  mani- 
festa que  ell  no  sab  d'hebraic,  per  lo  qual  s'excusa  si  ha  lleu- 
gerament errat,  mes  diu  que  les  interpretacions  i  arguments  que 
alega  els  ha  tret  de  diferents  hebraístes,  i  en  particular  de  <'un 
crestia  que  s'apella  frare  Ramon  Marti  qui  fonch  del  orde  dels 
prehicadors  gran  clergue  en  lati  e  en  ebraych...  e  axi  mateix  de 
rabbi  Mosse  qui  fonch  juheu  gran  mestre  en  aquell  mateix 
ebraych...»  Acaba  el  llibre  amb  una  recapitulació  de  les  matè- 
ries que  ha  tractat,  i  amb  una  exhortació  sobre  l'excel•lència  de 
l'estament  cristià  per  a  que  «sies  valent  bataller»,  i  promet  <'lo 
libre  segon,  qui's  segueix  tantost  après  d'aquest,  de  tot  linatge 
de  temptacions,  e  ensenyarà  com  d'aquelles  ab  l'ajuda  de  nostre 
Senyor  poras  haver  finalment  victorià,  axis  que  si  vols,  mitjan- 
sant  la  sua  gràcia,  null  temps  no  cauràs  en  temptació». 


III 


El  Terç  Llibre  del  Crestià,  acabat  d'escriure  el  diumenge  16 
de  juny  de  1389,  és  obra  capdal  i  digna  de  tota  ponderació,  i  el 
tenim  per  un  dels  principals  monuments  que  posseeix  la  filoso- 
fia moral  en  les  noves  llengües  europees.  Es  el  tractat  de  la 
gran  qüestió  del  mal  que  tantes  heretgies,  errors,  disputes  i  es- 
peculacions filosòfiques  havia  ocasionat  fins  que  Sant  Agustí 
trobà  el  desllorigador  de  la  dificultat,  explicant  el  caràcter  pri- 
vatiu que'l  determina,  essent  desde  aleshores  sa  doctrina  comu- 
na i  acceptada  per  tothom.  El  mal  metafísic,  o  sia  la  privació  del 
bé  degut,  com  la  ceguetat  en  l'home,  qui  és  sér  vident;  el  mal 
moral,  o  sia  la  falta  de  rectitut  o  d'ordre  en  l'acció,  o  en  la  fina- 
litat de  l'acció  humana;  lo  que'n  podriem  dir  l'origen  històric  del 
mal  moral  en  la  nostra  naturalesa,  o  sia  la  nafra  original,  prin- 
cipi de  l'humà  defalliment,  tot  ho  tracta  el  savi  Exirnenis  amb 
profonditat,  claredat  i  amb  interessant  estil.  Mes  no's  contenta 
amb  els  principis  filosòfics,  ni  amb  l'exposició  de  la  matèria 
cientifica,  sinó  que,  posat  el  fonament,  va  desenrotllant  el  dila- 
tadissim  sistema  ètic  o  moral  de  les  accions  humanes,  explicant 
les  passions  i  els  pecats  que  aquestes  en  son  desenfrè  engen- 

dren,  les  virtuts  oposades  i  les  lleis  que  reprimeixen  el  mal.  En- 
clou verdaders  tractats  dels  vicis  i  de  les  virtuts  en  particular, 
del  parlar  i  dels  sentits  corporals  com  a  instruments  del  mal,  i  fi- 
neix amb  perfecte  ordre  lògic  tractant  del  mal  de  pena,  expiació 
del  mal  moral,  restaurament  de  l'ordre  alterat  per  la  culpa,  i  en 
ocasió  d'això  posa  lo  que  avui  ne  diríem  la  teoria  filosòfica  de 
la  pena.  Es  per  demés  interessant  aquest  grossíssim  infoli  ma- 
nuscrit de  la  Biblioteca  Universitària  de  Barcelona:  a  la  sabidu- 
ría  de  la  doctrina  exposada  amb  la  claredat  típica  de  l'autor, 
vulgaritzada  fins  a  posar  a  la  mida  de  la  generalitat  de  les  in- 
tel•ligències una  matèria  de  sí  difícil,  junta  un  cúmul  d'observa- 
cions socials  i  psicològiques,  i  una  riquesa  de  símils  i  exemples 
agradosos.  Podríem  dir  que  és  una  forma  socràtica  d'expositar 
la  moral  filosofia;  i  els  termes  catalans  per  a  expressar  els  con- 
ceptes filosòfics  i  els  fets  psicològics,  que'l  benaventurat  Ramon 
Lull  començà  a  usar,  en  les  obres  d'en  Eximenis,  i  en  particular 
en  aquesta,  creixen  en  quantitat  i  en  elegància.  Pagaria  molt  el 
treball  a  qualsevol  qui  anés  a  espigolar  en  aquest  sentit  en  les 
riques  obres  del  savi  menoret  que  estem  estudiant.  Mes  tornem 
nosaltres  al  nostre  fet,  que  és  la  consideració  del  pensament, 
i  vegi  per  sí  mateix  el  lector  alguns  fragments  del  nostre  mo- 
ralista. 

«Mal  es  partit  en  dues  parts,  so  es,  per  mal  de  culpa  e  per 
mal  de  pena,  de  caseu  dels  quals  mals  havem  a  tractar  en  lo  pre- 
sent volum  que  es  lo  titol,  libre  del  crestia.  Axi  com  d'aquella 
mort  e  plagua  en  que  cau  l'hom  quant  es  vensut  per  las  tempta- 
cions de  les  quals  havem  ja  parlat  longament  damunt  en  lo  se- 
gon libre.»  Adverteix  que  r«hom  simple  o  lech  que  assi  estu- 
diarà» no  dèu  espantar-se  de  la  «subtilea»  que  és  requerida  per 
la  matèria,  perquè  així  sols  serà  en  els  primers  capítols,  puix 
més  enllà  el  discurs  versarà  sobre  «matèries  fort  clares  e  morals 
e  fort  profitoses».  Exposa  la  doctrina  catòlica  sobre  la  natura- 
lesa del  mal,  i  tractant  del  mal  moral  diu:  «mal  no  pot  ésser  sinó 
per  us  de  franch  àrbitre  que  es  en  la  creatura  que  pot  pecar». 
En  altre  capítol  demostra  «que  la  voluntat  nostra  no  peca  en 
quant  fa  la  obra,  ans  en  quant  la  fa  desordenadament»;  i  després 
«d'on  ve  a  la  nostra  voluntat  que  ella  falla  e  sia  desordenada  en 
ses  obres»;  perquè  «Deu  que  es  pura  bonea  dexa  fer  mal  en  1g 

mon»;  i  baixant  a  lo  particular  i  seguint  sa  especial  tendència 
explica  «com  per  alguns  senyals  forans  hom...  pot  conexer  los 
homens  maliciosos»,  i  fent  les  salvetats  necessàries  declara  que 
«aquells  que  han  lo  cap  molt  agut  han  ab  malicia  pocha  finetat 
e  poca  estabilitat  e  poch  seny,  qui  han  boca  gran  son...  gros- 
sers...  e  grans  golafres....  qui  han  los  dents  clars  son  maliciosos 
ab  poca  feeltat».  Hi  posa  un  tractat  dels  defalliments  de  Thumana 
naturalesa,  o  de  la  «poquea  natural»  de  l'home,  provinents  de  la 
nafra  original,  essent,  entre  altres,  curiós,  un  capítol  en  que  ex- 
plica «com  d'aquesta  nafra  ix  defalliment  de  cor  e  quina  forta- 
lesa es  d'aquells  que  moren  per  mantenir  error,  e  d'aquells  qui 
desesperant  se  donan  a  mort».  Fa  notar  com  aquest  aparent  he- 
roisme naix  de  desesperació,  i,  de  consegüent,  «lo  hom  que  per 
capitositat  o  per  malicia  amagada  o  patent  o  per  obstinada  cons- 
ciència en  defendre  son  error  se  dona  a  la  mort  aquell  aytal  no 
es  dit  fort,  ans  es  dit  foyl»...  i  el  qui  es  dóna  la  mort  és  per  de- 
falliment de  cor,  «axis  com  aquell  que  vençut,  de  pena  no's  vol 
defendre,  ans  se  lexa  morir,  es  lexa  caure  d'alt,  o  en  aygua,  o 
en  foch»...  Hermosa  comparació  que  evidencia  el  defalliment  del 
suicida  per  a  soportar  la  contrarietat.  «De  quantes  rayls  neix 
mutabilitat  de  cor»:  «La  1.^  Follia...  d'aquesta  rayl  ve  a  les 
fembres  que  sian  tost  mudades,  car  com  hajen  poch  seny  natu- 
ralment han  lo  cor  lleuger  e  creen  tot  so  que  ouhen...  La  2.'^  rayl 
de  mutabilitat  es  quant  lo  home  es  dat  a  delits  carnals...  La  3.^ 
rayl  es  duplicitat  y  falsia...  La  4.^^  rayl  es  pecat  radicat... 
La  5.^  duhen  alguns  que  es  passió  de  la  terra...  car  diuhen  que 
comunament  nengun  insular  no  es  ferm  ne  constant  en  negun 
propòsit»...  mes  després  regoneix  que  aquest  defecte  no's  pot 
atribuir  als  insulars  solament.  Caracteritza  molt  bé  l'origen  es- 
piritual de  la  bondat  o  malicia  de  les  obres  en  el  capítol  que 
tracta  «com  la  obra  forana  es  bona  per  sola  bonea  de  la  volun- 
tat d'aquell  que  la  fa  e  no  per  si  mateixa».  Va  seguint  els  dife- 
rents aspectes  del  problema  de  l'existència  del  mal  en  la  terra, 
i  pregunta  per  què  «los  mals  son  mes  que  los  bons»,  dient  «que 
nengu  se'n  deu  maravellar  car  si  atens  a  estels,  a  planetes,  a 
elements,  a  influencies,  a  pedres,  a  erbes,  a  arbres,  a  flors,  a 
fruyts...  a  colors,  a  sabors...  a  estament  d'angels  e  d'homens... 
a  virtuts,  a  bellees...  tot  temps  veuràs  que  asso  que  millor  es, 

esta  en  poch  nombre  e  axo  que  menys  esta  en  major  cantitat  e 
nombre»...  El  lector  fàcilment  recordarà,  en  aquest  punt,  el  pas- 
-satge  en  que  Fra  Lluís  de  León,  en  l'exposició  del  llibre  de  Job, 
pondera  l'excel'lencia,  perla  raretat,  de  la  bondat  moral.  Estu- 
dia còm  el  pecat  corromp  la  naturalesa;  còm  la  virtut  és  natural 
a  l'home,  i  posa  un  capítol  de  «com  alguns  vicis  nafren  la  raho 
natural  del  home».  Diu  així  parlant  de  l'ergullós:  «veuràs  que 
els  seus  gests  son  altius...  y  parlant  ab  tu  te  voldrà  donar  a  en- 
tendre que  ell  es  o  generós  o  rich  o  noble  en  ses  maneres»...  «si 
en  ell  regna  luxúria  tantost  veuràs  que  los  huyls  tendra  tots  ate- 
sos a  guardar  desordenadament  axis  com  a  boch  salvatje,  tan- 
tost te  parlarà  de  fembres  o  de  viltats,  o  al  menys  ho  ohira  vo- 
lents  e  se  riurà  tantost  com  ne  haja  parlat...  e  s'acostara  volents 
a  aquells  que  parlen  d'ell».  Hi  ha  interessants  capítols  per  a 
provar  «com  lo  pecat  ret  flach  lo  nostre  franch  àrbitre».  «Com 
pecat  porta  encadenament  de  pecats,  e  com  pecat  nos  procura 
remordiment  de  conciencia.»  «Pensa  quin  torment  es  remordi- 
ment de  conciencia,  e  vejes  quina  batalla...  dins  nos  entre  l'en- 
teniment y  la  voluntat,  car  l'enteniment  ensenya  lo  manament 
de  Deu,  e  la  veritat  e  la  voluntat  ho  menysprea,  l'enteniment 
ensenya  perquè  l'home  deu  fer  ço  que  Deu  mana,  e  la  voluntat 
ho  rebutja,  l'enteniment  proposa  lo  gran  perill  que  se  pot  seguir, 
e  la  voluntat  ho  postposa,  l'enteniment  puny  l'home  perquè  lexa 
perdre  lo  gran  guardo  que  Deu  nos  ha  promès  e  perquè  menys- 
prea Deu  tot  poderós  e  tot  piados,  e  de  que  tan  de  be  ha  rebut... 
€  la  voluntat  ho  refuj  axis  com  a  coses  enujoses,  e  si  lo  enteni- 
ment es  fort  en  proposar  les  dites  coses  clarament,  e  la  voluntat 
es  fort  en  rebutjarlas  maliciosament,  emperò  be  coneix  que  l'en- 
teniment diu  veritat...  s'engenra  dins  la  conciencia  tanta  de  pena 
e  de  torment...  que  lavors  l'hom  suspira  car  la  virtut  e  la  veritat 
que  veu...  fa  voluntat  inclinar  a  otorgar  que  fa  mal  e  que  es 
digne  de  gran  pena»...  Al  fer  mestre  Francesc  Eximenis  la  gè- 
nesi del  pecat,  explica  tres  termes  d'ell  en  el  capítol  «que  es 
rayl,  nodriment  e  cap  de  pecat»...  «Posen  los  sants  que  lo  pe- 
cat ha  un  comensament,  e  dues  rayls  e  tres  nodriments  o  fo- 
ments e  set  caps»...  La  supèrbia  és  Vinitíum  peccati,  segons  la 
Sagrada  Escriptura,  les  dues  arrels  són,  segons  Sant  Agustí, 
amor  i  temor  desordenats,  els  tres  nodriments,  les  tres  concu- 

piscencies  de  que  parla  Sant  Joan  Evangelista,  els  set  caps,  els 
que  riglesia  anomena  els  set  pecats  capitals. 

Simbolitza  aquest  set  tanys  del  mal  en  l'home,  en  altres  tan- 
tes malalties  corporals,  i  compara  al  qui  està  dominat  d'elles^ 
amb  diferentes  bèsties:  l'ergullós,  al  lleó;  el  luxuriós,  al  porc; 
l'envejós,  al  cà  rabiós,  etc,  i  desseguit  vénen  els  tractats  dels 
set  pecats  capitals,  explicant  amb  abundantíssima  doctrina 
aquests  vicis  i  les  virtuts  oposades,  els  efectes  d'ells,  ses  diver- 
ses formes,  els  delictes  que  ocasionen,  els  remeis  amb  que's 
deuen  guarir,  etc.  Per  a  donar  una  idea  de  quant  complets  són 
aquests  tractats,  bastarà  dir  que  en  el  de  la  gola,  per  exemple, 
després  d'explicar  la  doctrina  general  sobre  aquesta  passió,  dóna 
un  verdader  tractat  de  l'abstinència,  ocupant-se  de  la  discreta  i 
de  l'indiscreta;  exposa  tota  la  doctrina  sobre'ls  dejunis,  les  re- 
gles teològiques  i  raons  amb  que's  funden;  parla  del  vi  i  de  ses 
excel•lències,  del  mal  ^embriagueu,  conté  el  tractat  de  cortesia 
en  la  taula,  publicat  pel  distingit  filòleg,  nostre  amic  senyor  Ba- 
lari,  constituint  tot  plegat  un  complet  tractat  de  l'apetit  ordenat 
i  desordenat  que  Déu  ha  posat  en  la  naturalesa  humana  per  la 
conservació  individual.  Resplandeix  sempre  en  tota  aquesta  doc- 
trina moral  l'esperit  observador  i  analític  de  l'escriptor,  així  en 
el  tractat  de  la  supèrbia,  com  si  el  bon  frare  hagués  nascut  en 
aquest  temps  de  parlamentarisme,  explica  «com  supèrbia  nex  de 
gran  eloqüència  e  de  bella  parleria»,  i  prova  bellament  la  raó 
d'això,  per  la  superioritat  que'l  parlar  dóna  als  homes  sobre'ls 
altres  animals,  «car  los  altres  animals  no  parlen».  Se  demostra 
coneixedor  del  dret  social,  quan,  per  exemple,  parlant  de  la  lu- 
xúria pregunta  en  una  distinció:  «perquè  la  Santa  Església  e  los 
prínceps  sostenen  (1)  les  fembres  publiques»,  i  contesta  sàvia- 
ment recordant  la  doctrina  de  Sant  Agustí,  seguida  per  tots  els 
teòlegs,  de  que  la  llei  positiva  pot  discretament  no  prohibir  cer- 
tes coses  prohibides  per  la  llei  natural;  i  explica  les  sàvies  regles 
cristianes  destinades  a  impedir  l'immoralitat.  Exposa  les  penes 
contra  l'adulteri,  i  «les  penes  degudes  als  alcavots,  segons  lleys 
imperials.  E  posa  encara  que  potser  dit  alcavot». — Passa  des- 
prés a  tractar  de  lo  que'n  podríem  dir  instruments  de  pecar,  això 

(1)    Es  a  dir,  soporten  o  toleren. 

és,  de  la  llengua  i  dels  cinc  sentits  corporals.  «A  que  Deu  ha 
ordenada  la  nostra  llengua»;  dóna  després  llargues  regles  per  a 
parlar  rectament;  un  «capítol  que  posa  art  e  manera  com  pot 
hom  entreduyr  paraules  corretgetives  de  vicis  als  grans  senyors»; 
tracta  de  la  blasfèmia  quin  pecat  és  i  «com  la  mala  costuma 
d'aquest  pecat  no  excusa,  ans  lo  agreuja,  e  quin  remey  si  pot 
donar»;  de  la  murmuració,  de  la  maledicció  i  benedicció  i  dels 
mals  que  neixen  del  massa  parlar.  Ve  després  el  tractat  sobre 
els  cinc  senys  corporals,  i  per  fi:  «Com  satisfà  hom  a  Deu  per 
sos  mals.  E  aquest  es  lo  X  tractat  de  aquest  llibre.»  Com  com- 
pendrà  el  lector,  aquí  tracta  del  mal  de  pena,  així  com  fins  ara 
ha  tractat  del  mal  de  culpa,  i  en  sengles  capítols  tracta  «quantes 
maneres  hi  ha  de  penes»;  «a  quines  circunstancies  deu  attendre 
aquell  qui  poneix  l'altre»;  «si  la  senyoria  que  fa  la  inquisició  del 
crim  per  sguart  de  la  pena  si  peca  mortalment»;  «perquè  la  pena 
dura  mes  que  la  culpa»,  etc.  Aquestes  senzilles  indicacions  són 
prou  per  a  compendre  la  magnitut  del  tractat  de  malo  (usant  el 
terme  consagrat  per  l'escola)  de  l'Eximenis;  sa  estructura  filo- 
sòfica, son  desenrotllament  en  forma  popular,  l'amplitut  de  la 
matèria,  el  cúmul  de  coneixements  que  comprèn,  la  riquesa  i 
gràcia  de  l'estil,  tot  això  amenitzat  amb  una  gran  abundància 
d'histories  i  d'exemples,  més  o  menys  verídics,  però  sempre  en- 
tretinguts. 


IV 

Altre  llibre  interessantíssim  de  l'Eximenis  és  la  vida  de  Nos- 
tre Senyor  Jesucrist,  que  en  un  còdex  in  folio,  voluminosíssim, 
posseeix  la  Biblioteca  Universitària  de  Barcelona.  Es  una 
Christología  completa.  Agafa  desde  la  seva  predestinació  a 
la  consumació  del  seu  regne  sobre  la  terra.  Les  profecies  que 
l'anunciaren,  la  concepció  inmaculada  i  el  naixement  de  la  Ver- 
ge Maria,  les  exceliencies  d'aquesta  Senyora,  les  profecies  que 
a  ella  es  refereixen,  essent  de  notar  la  penetrant  suavitat  d'es- 
perit de  l'Autor,  quan  suposa  de  la  Verge  Maria,  tenint  ús  de 
raó  desde  que  fou  concebuda,  que  son  primer  acte  fou  el  càntic 
del  Magnificat j  en  acció  de  gràcies  per  les  grandeses  a  que 

Déu  la  destinava.  Es  extensíssim,  però  interessant  al  declarar 
aquest  càntic  de  Maria,  tancada  en  l'úter  matern;  explica  des- 
prés com  la  Santa  Verge,  si  bé  dormia,  per  ésser  operació  na- 
tural de  la  criatura  humana,  emperò  durant  el  somni  no  perdia 
Tús  de  la  raó,  ni  el  franc  àrbitre,  essent,  per  lo  tant,  aleshores 
capaç  de  mèrit,  puix  l'estat  d'inconsciència  del  dormir,  d'acord 
amb  molts  teòlegs,  el  considera  imperfecció,  vinguda  a  l'home 
per  causa  del  pecat.  Es  devotíssim  i  curiós  quan  parla  de  Sant 
Josep,  i  dolent-se  de  l'oblit  en  que  se'l  tenia,  sembla  profetit- 
zar una  època,  com  ha  esdevingut,  en  que  la  seva  devoció  es 
multiplicarà  per  tota  l'Iglesia.  El  nostre  autor,  com  la  major 
part  dels  de  la  Mitjana  Edat,  en  aquesta  Christología  dóna 
una  gran  extensió  a  lo  que'n  podriem  dir  vida  humana  del  Sal- 
vador, té  una  verdadera  prodigalitat  al  tractar  de  la  sacra  Hu- 
manitat, lo  qual,  si  bé  té  dificultats  i  està  exposat  a  errors,  pel 
misteriós  silenci  amb  que  la  Providencia  ha  cobert  la  vida  pri- 
vada i  domèstica  del  Senyor,  i  el  laconisme  que  sobre  aquest 
punt  observen  èls  sagrats  evangelistes  i  apòstols,  emperò  té 
l'avantatge  de  fer  a  Déu  més  familiar  al  món,  veient-lo  simílis 
nobiSy  i  d'encendre  la  pietat  cristiana  en  el  cor  dels  pobres  i 
humils,  establint  entre  Déu  i  els  homes  una  graciosa  franquesa 
i  amorosa  llibertat,  propria  d'aquells  temps  admirables,  en  els 
quals  l'esperit  humà  presenta,  com  mai  s'hagi  vist,  una  noble 
conjunció  de  la  naturalesa  i  la  gràcia.  Els  menuts  detalls,  de 
còm  vivia  la  Sagrada  Família,  els  fets  més  insignificants  de 
l'infant  Jesús,  les  relacions  domèstiques  i  de  veinat  d'Aquest, 
iot  això  que  ara  poc  interessa  a  la  nostra  materialíssima  i  sen- 
sual generació,  la  qual,  emperò,  es  delecta  de  saber  coses  sem- 
blants d'una  comedianta  famosa  o  d'un  matador  de  toros,  era 
aleshores  nodriment  dolç  i  saludable  dels  homes.  L'Eximenis 
coneixia  tota  aquesta  literatura,  que  podriem  dir  poètica  i  lle- 
gendària de  la  vida  del  divi  Salvador;  és  cert  que  alguns  cops 
l'Iglesia  tingué  de  posar  mà  a  la  pietat  atrevida  i  ridicola  d'al- 
guns, com  el  mateix  escriptor  ho  recorda,  mes  quan  ne  troba 
algú,  tolerat  per  l'Iglesia,  aleshores  ell  s'hi  rabeja  i  es  complau 
en  aprofitar-se'n.  Aixi  succeeix,  entre  altres,  en  un  troç  d'idil- 
lica  bellesa  en  que,  descrivint  el  naixement  de  Crist  en  Bet- 
lem, conta  l'avalot  d'unes  veïnes  compassives  qui  estaven  ena- 

morades  de  la  partera  i  de  l'infant,  per  l'aroma  de  santedat  que 
exhalaven,  al  veure  que  Sant  Josep,  a  qui  maltracten  amb  mali- 
cioses paraules,  portava  a  la  santa  Dóna  per  dinar  panses  i 
figues  seques,  que  elles,  ignorantes  del  prodigi  del  part,  consi-^ 
deraven  senyal  de  mal  cor  donar-les  a  una  dóna  en  aquell  estat. 
Això  és  tret  d'un  llibre  de  l'Infancia  de  Jesús  «que  se  atroba  en 
los  monestirs  de  monjos  negres,  e  si'l  vols  trobar  l'has  en  lo 
monestir  que  es  dit  de  Sant  Marti  e  es  en  lo  mont  Canigó». 
Són  innombrables  els  escriptors  que  cita,  parla,  entre  altres, 
sobre  la  joventut  de  Crist,  d'un  Gervasius  Barchinonensis,  i  si 
bé  és  cert  que  descobreix  la  seva  poca  crítica  en  coses  que  ara 
fins  ens  fan  riure  per  lo  anacròniques,  i  perquè  declaren  les 
aficions  astrològiques  de  l'escriptor,  repetim  lo  que  havem  dit 
abans,  és  a  dir,  que  ell  no  fa  més  que  donar  crèdit  als  llibres 
de  son  temps.  çiQui  no's  riurà  ara  al  llegir  que  la  Verge  Maria 
nasqué  «en  lo  21  grau  del  signe  apellat  Virgo  en  lo  zodiach  ce-^ 
lestial»  com  en  demostració  de  sa  excel•lentíssima  virginitat? 
(íA  qui  no  farà  estrany  trobar  en  un  escriptor  de  tanta  erudició 
històrica  el  següent  troç?  «Posa  Policratus  en  la  epístola  ad 
Constantinum  imperatorem  que  oració  de  Príncep  deu  ésser 
feta  ab  gran  eficàcia  de  cor  y  mes  de  nit  que  de  dia,  acceptat 
la  missa  que  deu  ohir  de  dia  e  tancada,  si  pot  bonament,  e  sinó 
prejudica  al  regiment  o  espetxament  de  les  gens  a  que  es  ten- 
gut  principalment,  perquè  en  aquesta  part  lo  dit  Policratus 
damna  e  improva  la  costuma  de  alguns  princeps  qui  ocupantse 
en  llegir  psaltiris,  o  altres  llibres,  o  que  s'ocupen  en  orar  aquell 
temps  en  que  deurien  respondre  a  les  gents  e  spatxar  los  nego- 
cis de  la  terra,  car  diu  que  tal  orar  procura  lo  dimoni  sots  es- 
pècie de  be  per  tal  que  la  mesquina  de  gent  estiga  desolada  e 
no  tropia  justícia,  e  a  la  fi  se  provochia  contra  lo  príncep.» 

Al  costat  de  la  part  llegendària,  de  piadosa  inventiva,  s'hi 
troben  verdaderes  efusions  d'un  cor  devot  que  podria  bona- 
ment aprofitar  la  literatura  piadosa  moderna.  Vegi's  com  a 
mostra  les  següents  ratlles  amb  que  pinta  el  goig  de  Sant  Josep 
al  portar  al  coll  a  l'Infant  diví:  «jo  quina  dolçor  sentia  lo  seu 
sant  esperit  quan  aquell  dolç  Infant  lo  abrassava  e  lo  sguardava 
e  balbotejant  lo  apellava  Pare  quant  lo  tenia  en  los  brassos!» 
Mes  ja  no  solament  l'home  piadós  trobarà  consol  en  aquest  lli- 

bre,  sinó  també  molt  particularment  lo  curiós  de  les  coses  de  la 
terra,  puix  Fil•lustre  escriptor  al  tractar  de  l'Encarnació  del 
Verb  diví,  ho  fa  en  quant  a  la  color  local  del  quadro,  com  si 
s'hagués  encarnat  a  Catalunya,  cosa  molt  comuna  en  aquell 
temps  en  tots  els  paíssos.  (íEs  lo  que  segueix  una  nova  noticia 
en  l'historia  de  la  barretina?  Parlant  de  còm  la  Verge  Maria 
preparava  els  drapellets  pel  Fill  qui  havia  de  néixer,  aludint  a 
la  túnica  inconsutilis,  famosa  en  tota  la  literatura  piadosa  de 
l'Edat  Mitjana,  diu:  «e  aquella  gonella  no  ha  costures  mas  es 
feta  ab  agulla,  axis  com  se  fan  comunament  los  barrets  d'es- 
tam...» També  volem  transcriure  lo  següent  sobre  les  dones,  ma- 
tèria de  que,  com  veurem,  n'escrigué  un  interessantíssim  llibre, 
puix  declara  d'una  part  la  fesomia  moral  de  l'autor,  i  al  mateix 
temps  és  la  manifestació  de  la  doctrina  dogmàtica  i  humana  so- 
bre la  dóna,  que  fou  tant  ennoblida  en  aquells  temps.  Diu  que 
la  Verge  Maria  desitjava  la  gran  glòria  que  Déu  li  tenia  prepa- 
rada, entre  altres  causes,  per  a  honrar  les  dones  «contra  les 
quals  han  parlat  filosophs,  Salomó  e  molts  altres,  dihent  que  son 
orades,  altres  son  falçes,  altres  han  dit  que  son  instimables  e 
axi  de  molts  altres  vicis  que'ls  han  posat...  a  dar  a  entendre 
que  qui  generalment  contra  donas  mal  parlarà  que  per  mans  de 
dona  passarà,  qui  ha  lo  Fill  jutge  que  de  totes  ses  injuries  la 
venjarà.  No  res  menys  a  glòria  de  les  dones  ha  fet  que  aquells 
que  pijor  han  parlat  de  dones  per  dones  son  estats  confosos  e 
atrats,  car  Salomó  per  dones  torna  orat,  e  Ovidi  per  dones  es- 
tech  confús  e  abaxat,  e  Aristotil  diu  se  que  per  dona  estech 
com  a  bèstia  enfrenat  e  encellat...»  Si  és  interessant  quan  trac- 
ta de  l'Home  Crist  Jesús,  usant  el  mot  de  Sant  Pau,  per  la  ma- 
nera com  presenta  a  la  divinitat  unida  amb  la  naturalesa  huma- 
na, no  ho  és  menys  al  referir-se  al  gran  misteri  de  l'unió  de  les 
dues  naturaleses,  i  a  l'incompatibilitat,  segons  l'ordre  natural 
de  les  coses,  entre  certes  passions  humanes  i  la  divinitat,  o  sia 
entre'l  sofriment  de  la  seva  passió,  i  la  visió  beatifica  de  que 
devia  gaudir  l'ànima  de  Crist  per  sa  unió  personal  amb  el  Verb 
etern.  «Jat  sia  que  en  quant  hom  hagués  natura  mortal  e  passi- 
ble  en  si,  car  era  composta  de  humors  contraris  e  hajia  en  si 
calitats  discordants,  axi  com  los  altres  homens;  emperò  tot  asso 
era  subjugat  a  la  sua  voluntat  com  fos  sobiranament  ignocent, 

e  asso  declara  lo  Senyor  benehit  segons  que  llegim  (Joan  10) 
ahon  dix  axi:  jo  he  poder  de  separar  de  mi  la  mia  anima  e  de 
pendrela  altra  vegada,  per  les  quals  paraules  e  altres  que  son 
aqui  mateix  nos  dona  a  entendre  que'l  morir  e  soferir  pena  tota 
era  en  libertat  de  la  sua  voluntat,  e  que  a  soferir  nostres  misè- 
ries e  après  mort,  tot  ho  porta  ab  gran  valor  e  liberalment  e  ab 
sobirana  paciència.» 

Fa  un  llarg  estudi  de  l'esperit  cristià,  analitza  la  doctrina 
del  diví  Salvador,  i  al  tractar  de  en  què  consisteix  la  nova  llei, 
la  caracteritza  oportunament  encloent-la  en  vint  articles:  amar 
a  l'enemic,  les  benaventurances,  fer  almoina  al  pobre,  «prestar  a 
aquell  que'n  ha  menester  e  te'n  requer»,  dient  d'aquesta  darrera 
que  és  matèria  que  «ha  grans  dificultats  e  moltes,  e  algunes  ec- 
cepcions  e  que  de  ellas  tractarà  longament  en  lo  llibre  de  la 
Suma  teològica»,  cercar  primer  el  regne  de  Déu,  etc,  i,  expli- 
cats en  tota  sa  extensió  els  vint  articles  o  lleis  a  que  redueix  el 
còdic  cristià,  posa  el  següent  capítol,  del  setèn  llibre,  que  volem 
copiar  amb  tota  sa  integritat  per  a  que'l  lector  tingui  més  com- 
plet coneixement  de  la  manera  del  nostre  fecondíssim  escriptor. 

«Capitol  77,  ensenya  que  vol  dir  que  lo  Salvador  menava 
les  dites  lleys  axi  com  aquell  qui  havia  potestat  e  autoritat  de 
menaries. 

»Dades  les  vint  lleys  precedents  per  lo  nostre  Salvador,  diu 
Sant  Matheu  en  lo  VIII  capitol  de  son  evangeli  que  aquells  qui 
l'ohien  estaven  tots  maravellats  en  la  sua  alta  e  santa  e  novella 
doctrina,  car  parlava  axi  com  a  persona  qui  havia  potestat  e 
senyoria,  e  no  axi  com  prehicavan  los  fariseus  e'ls  doctors  de 
la  Sinagoga,  la  qual  paraula  exponent  Teofilus  diu  axi:  aquesta 
potestat  en  la  qual  lo  Salvador  prehicava  era  en  V  punts.  Lo 
primer  car  la  sua  santedat  era  de  fet  es  mostrava  en  la  sua  sa- 
grada vida  que  era  sobiranament  irreprensible  e  sens  tacha, 
e  era  de  gran  eficàcia  e  bon  eximple  que  per  forsa  havia  tothom 
que'l  veya  a  confessar  que  ja  mes  no  llegiren  ni  veeren,  ne  era 
possible  ésser  persona  de  tanta  santedat  ne  de  tan  alta  vida. 
Lo  segon  punt  que  fahia  la  sua  santa  prehicacio  potestativa  de 
sobirana  virtut,  si  era  la  trascendent  sciencia,  e  saviesa,  e  lum 
celestial  ab  la  qual  ell  prehicava  declarant  les  santes  Escriptu- 
res, denunciant  la  profunditat  dels  grans  e  alts  misteris  de  la 

saviesa  divina,  e  manifestant  ab  especial  eficàcia  de  paraula 
la  via  del  regne,  e  la  noblesa  virtual,  e  la  turpitut  dels  pecats^ 
e  la  horribilitat  de  les  perpetuals  penes,  e  la  magnificència  del 
regne  de  Deu.  Lo  terç  punt  si  es,  car  lo  gloriós  Senyor  retia 
digne  de  gran  reverencia,  e  honor,  e  de  sobirana  lahor  la  molti- 
tut  dels  grans  miracles  que  ell  fahia,  menant  axi  com  a  Senyor 
de  tota  creatura;  la  qual  cosa  jamay  no  estech  vista,  ne  sem- 
blant ohida,  ne  escrita  per  neguna  secta,  ne  persona  del  mon. 
Lo  quart  punt  es  que  retia  la  sua  reverent  prehicacio  autorisa- 
ble,  e  fort  senyorial,  e  maravellosa,  si  era  la  bellesa,  e  altesa 
e  noblesa  de  la  sua  eloqüència,  que  era  axi  viva,  bella  e  nove- 
lla, e  penetrant,  que  tothom  diguera  que  aquell  hom  aparexia 
que  no  fos  d'aquesta  vida,  ans  que  fos  fet  novellament  per  la 
omnipotencia  de  Deu,  e  devallat  de  cel  en  terra  per  tot  lo  mon 
atirar  a  la  glòria  del  regne  de  Deu.  E  sobre  aço  diu  lo  Sant 
Severinus  en  lo  seu  dietari,  que  estech  en  son  temps  revelat 
que  tanta  era  la  bellesa  e  l'altesa  e  excelencia  de  la  prehicacio 
del  nostre  Salvador  que  los  àngels  de  Deu  circunstants,  e  los 
diables  qui  l'ohiren  prehicar  tots  estavan  maravellats  en  la  res- 
plandor,  e  gràcia  e  bellesa  e  ornament  de  la  sua  santa  paraula, 
de  la  qual  profetant  David  dix  que  sobre  los  seus  labis  seria 
per  Deu  escampada,  ço  es,  copiada  e  moltiplicada  la  sua  gràcia 
en  sobiran  grau  e  en  gran  excelencia.  Lo  quint  punt  es  qui. cla- 
rifica la  doctrina  sagrada  del  nostre  Salvador  e  la  retia  vigo- 
rosa, e  de  potencia  e  de  sobirana  virtut,  si  era  la  immensitat  de 
la  infinida  divinitat  que  resaltava  e  enfortia  la  sua  paraula,  e  la 
ensenyava,  essent  de  gran  autoritat,  e  de  sobirana  excelencia 
e  reverencia.  E  diu  açi  aquell  sant  doctor  Basilius,  axi  que  jat 
sia  que  la  paraula  e  la  prehicacio  del  nostre  Salvador  fos  axi 
alta  e  de  dignitat  irreprensible,  emperò  no  amollia  ne  tirava  los 
coratges  de  tots;  car  aquí  secretament  era  en  causa  defalliment 
gran  en  lo  pecador  de  la  gràcia  predestinant,  d'ahon  venia  gran 
indisposició  en  los  rebells  a  convertir  a  ell,  per  be  que  ell  pre- 
hicas  altament  e  per  manera  de  sobre  alta  excelencia,  perquè 
diu  aquest  sant  doctor,  perque's  maravellen  los  homens  si  lo 
simple  0  gran  prehicador  no  pot  tirar  a  Deu  los  mals  homens 
per  lur  prehicacio,  cert  per  tal  quant  los  coratges  d'aquells  qui'ls 
ouhen  no  son  untats,  ne  ablanits  per  la  gràcia  de  Deu,  e  ells  no 

hi  fan  neguna  preparació,  ne  disposició,  lunyantse  de  pecats, 
e  faent  obres  virtuoses,  axi  com  son  lunyarse  de  tot  pecat  e  de 
tota  mala  avinantesa,  ne  fan  continuada  e  fervent  oració  ne 
dejuni,  ne  almoyna,  qui  son  bens  provocants  nostre  Senyor  Deu 
a  dar  copiosament  la  sua  gràcia,  a  aquelís  qui  las  fan.» 

Al  parlar  del  sacrifici  del  Calvari,  per  medi  del  qual  fou 
redimit  el  nostre  llinatge,  sobressurt  altre  cop  la  nota  piadosa 
que  tant  tendrament  interessa  en  el  naixement  i  infància  de 
Crist.  La  misteriosa  maravella  de  la  mort  de  l'Home-Déu  havia 
de  manifestar-se  en  el  llibre  que  estudiem.  Els  prínceps  de  la 
lluita  entre'l  bé  i  el  mal.   Sant  Miquel  i  Satanàs,   estan  un  a 
la  dreta  i  l'altre  a  l'esquerra  de  la  Creu  del  Vencedor  del  pecat, 
el  caràcter  diví  del  qual  no  acabava  de  conèixer  el  Malmajor. 
Aquest,  amb  una  llarga  controvèrsia  amb  Sant  Miquel,  pretén 
provar  que  l'ànima  beneita  del  Redemptor  li  pertanyia;  mes  a  la 
fi,  «lo  gran  dimoni  que  estava  en  la  part  sinistra  de  la  creu 
cavil•lant  e  rahonant  a  Sant  Miquel  que  aquella  santa  anima  era 
sua...  vehent  en  lo  Salvador  les  senyals  del  Messies...  gitas 
a  blasfemar  fins  que  Sant  Miquel  ab  llicencia  de  Cristo  lo  gita 
en   lo   infern).    Explicada  la   Redempció,    continua   exposant 
aquesta  sempiterna  lluita  entre'l  bé  i  el  mal,   o  sia,  dóna  una 
interessant  mostra  de  l'historia  de  l'Iglesia,  caracteritzant  molts 
cops  amb  singular  exactitut  les  principals  èpoques  d'ella.  L'apos- 
tòlica, la  dels  màrtirs,  la  de  gran  contemplació,  la  dels  heretges, 
havent-nos  fet  l'efecte  de  la  novedat,  el  caracteritzar  una  època 
per  l'aparició  dels  instituts  regulars,  que  ell  anomena  època  dels 
religiosos.  Com  la  concepció  d'en  Eximenis  en  la  vida  de  Crist 
és  altament  teològica,  i  son  desenrotllament  constitueix  un  per- 
fecte organisme,  la  missió  de  Crist  en  la  terra  suposa  l'explica- 
ció de  la  consumació  d'ella,  el  desenllaç  de  la  divina  epopeia 
que  forma  l'intervenció  personal  de  Déu  en  la  societat  humana, 
obrant  primer  per  Jesucrist  i  després  per  l'Iglesia  qui  el  repre- 
senta; i,  en  efecte,  el  nostre  escriptor  arriba  al  cap  d'amunt. 
Tracta  de  l'Anticrist  com  individuu,   i  en  la  seva  vinguda  i  en 
les  persecucions  contra'l  cristianisme  per  ell  mogudes,  dóna, 
com  totes  les  tradicions  i  com  ensenya  l'experiència,  una  impor- 
tància capital  a  la  raça  jueva.  L'Anticrist  portarà  una  senyal 
en  el  front  i  en  la  mà,  que  Eximenis  dibuixa,  i  diu  que  l'ha  vista 

22.  —  Obres  completes.  IV 


338    Torras  y  Bages 

en  un  «llibre  que  s'atribuheix  a  Sant  Agusti  e  hi  ha  aytal  titol: 
«^de  orin,  obitii  et  opibiis  Anti-Christi'U  El  piadós  Eximenis  fa 
material  el  signum  de  que  parla  l'Apocalipsis,  i  aludint  a  la  fra- 
ternitat diabòlica  que  formaran  els  seguidors  de  Satanàs,  diu 
que  qui  «lo  dit  senyal  no  pora  ensenyar,  negu  li  gosarà  vendre 
pa,  ni  vi,  ni  neguna  cosa,  ans  l'haura  a  denunciar  a  la  cort,  e 
heura  a  pendre  mort  si  lo  dit  caracte  tantost  no  vol  pendre». 
Això  tal  volta  farà  riure  a  algú  i  ho  tindrà  com  a  cavilacions  de 
frare,  mes  si  es  recorda  de  les  fetes  de  l'Anticristianisme  a 
França  a  la  fi  de  la  centúria  passada,  per  exemple,  hi  trobarà 
consonància.  Eximenis  beu  en  la  font  abundosa  dels  expositors 
de  l'aparició  dels  segells  de  que  parla  l'Apocalipsis,  que  tan- 
quen el  llibre  del  pervindre,  entre'ls  quals  hi  posa  «frare  Johant 
de  Roquatallada  de  la  orde  dels  frares  menors»;  i  per  ventura 
entre  la  fullaraca  de  cavilacions  estrambòtiques,  d'impertinents 
curiositats,  de  composicions  espontànies  de  l'imaginació  sens 
cap  valor  sobrenatural,  (ino  podria  trobar-se  entre  aquells  grans 
contempladors  de  la  naturalesa  divina  i  de  la  naturalesa  huma- 
na, que  resumeix  Eximenis,  qui  arribaren  a  lo  més  pregon  de 
les  Sagrades  Escriptures  i  vivien  amb  íntim  i  puríssim  comerç 
amb  els  sers  celestials,  ix\o  s'hi  podria  trobar,  repetim,  un  cert 
sentit  profètic?  Estem  segurs  de  que  l'home  menys  creient  qui 
llegeixi  en  Sant  Vicens  Ferrer  o  en  Fra  Francesc  Eximenis  els 
misteris  del  pervindre,  molts  d'ells  executats  ja  en  el  dia,  hi  ha 
de  veure  quelcom  més  que  l'intuició  de  talents  privilegiats,  si 
bé  és  cert  que  Túltim  sempre  descobreix  sa  flaca,  com  aqui, 
parlant  de  TAnticrist,  quan  diu  que'l  dimoni  li  ensenyarà  l'art 
d'alquimia,  a  fi  de  que  amb  falses  maravelles  pugui  més  fàcil- 
ment seduir  als  homes.  Emperò  això  mateix,  en  el  fons  consona 
amb  la  tradició  cristiana  qui  suposa  en  l'Anticrist  obres  porten- 
toses; i  aquell  Anticrist  de  qui  deia  l'apòstol  Sant  Joan  que  ja 
aleshores  era  nat,  és  a  dir,  l'esperit  anticristià,  per  medi  de  sos 
pompàtics  doctors,  ens  diu  l'historia  i  ens  demostra  l'experien- 
cia  present,  que  sempre  ha  volgut  aparentar  un  poder  superior 
als  homes,  com  ho  proven  l'antiga  màgia  i  el  modern  espiritisme 
i  hipnotisme. 

V 

Altra  de  les  obres  capdals  de  Fra  Francesc  Eximenis,  mo- 
nument de  ciència  política  i  social,  es  el  Dotzèn  Llibre  del 
Crestià,  o  sia  el  Regiment  de  Prínceps,  compost,  segons  se 
dedueix  de  ses  paraules,  en  l'any  1385,  i  que  fou  imprès  a  Va- 
lencià en  1484.  Contenint  els  mateixos  defectes  que  constant- 
ment acompanyen  a  aquest  escriptor  fecondíssim  i  eruditíssim, 
és,  no  obstant,  llibre  de  gran  importància  i  mirall  perfet  per  a 
conèixer  l'iliustració  de  Tèpoca  i  del  país  en  que  escrivia  l'Au- 
tor. La  doctrina  és  vastíssima;  en  tots  els  punts  que  tracta 
comença  ab  ovo  i  arriba  usque  ací  iiífimos  api  ces,  amb  digres- 
sions curioses  i,  encara  que  llargues,  pertinents,  sobretot  ate- 
nent al  caràcter  enciclopèdic  que  constantment  caracteritza  a 
l'escriptor.  Per  a  concretar  el  pensament  i  capir  més  fàcilment 
la  doctrina  del  Regimenl  de  Prínceps,  ens  fixarem  amb  prefe- 
rència en  tres  punts.  1.^''  Principi  teològic  de  la  societat  i  histo- 
ria de  la  civilització  i  elements  que  entren  en  la  composició 
social.  2.ón  Organització  del  poder.  3.^''  Doctrina  sobre  la  lli- 
bertat i  la  tirania. 

L^»*  L'origen  de  la  societat  és  celestial;  la  vida  eterna  cons- 
titueix una  societat  perfectíssima  i  projecta  en  el  món  una  llu- 
minosa silueta,  que  és  la  societat  humana.  Se  reflexa  ja  en 
l'esperit  de  l'home,  puix,  com  diu  l'autor  De  Spiritii  ei  anima, 
cap.  XXVII,  «tot  l'hom  es  una  bella  e  ordonada  ciutat  repre- 
sentant axi  dins  de  si  meteix  aquella  gloriosa  ciutat  per  la  qual 
l'ha  Deu  creat.  E  diu  Crysostom  que  en  aquesta  aytal  ciutat  es 
rey  l'enteniment,  e  regina  la  voluntat,  e  thesaurer  la  conciencia, 
e  cap  de  cavallers  lo  franc  àrbitre,  lo  poble  e'ls  ciutadans  son 
la  veritat  de  diverses  cogitacions,  los  servents  son  los  senys 
corporals,  les  viandes  e  aigües,  les  inspiracions  e  visitacions 
divinals.  Lo  mur  es  la  custodia  angelical,  les  armes  son  oració 
e  penitencia.  Los  invasors  e  enemics  son  ara  lo  diable,  e  lo  mon 
ela  carn  a  vegades...»,  i  fixant-se  ja  en  el  conjunt  social  i 
citant  a  Sant  Agustí,  diu  que  «la  ciutat  material,  be  ordenada 
en  lo  mon,  imatge  es  e  figura  de  la  celestial  ciutat,  e  aquella 

representa  a  nos  en  esta  present  vida  a  manera  de  un  bell  mirall 
representant  l'imatge  d'aquell  que  s'hi  mira...»  Ve  desseguida 
l'explicació  de  les  raons  intrínseques  que  fan  necessària  la  vida 
social,  la  sociabilitat  de  l'home  com  ara  diem,  o  com  ell  s'ex- 
plica, «perquè  Comunitats  e  ciutats  foren  edificades,  e  qui  pri- 
merament les  edifica».  Mentres  exposa  les  raons  d'excel'lencia 
de  la  vida  social,  la  major  honor  del  Criador,  esquivar  ignoràn- 
cia, evitar  males  cobejances,  etc,  hi  barreja  noticies  variades» 
molts  cops  faules  i  noticies  propries  per  a  entretenir  infants, 
0  al  menys  faltades  de  tot  fonament  crític,  però  al  mateix  temps 
s'hi  troben  digressions  típiques,  demostrants  l'esperit  senzill  i 
pràctic  de  l'època  i  de  l'home,  així  dedica  diferents  capítols 
a  provar  «que  en  estiu  val  mes  estar  dins  les  ciutats  que  defo- 
ra, e  d'ivern  val  mes  estar  defora  que  dins».  Mes  no's  contenta 
amb  l'explicació  filosòfica  o  intrínseca  de  l'origen  de  la  socie- 
tat, sinó  que'n  dóna  el  desenrotllament  històric,  citant  multitut 
d'escriptors  i  histories  que  argüeixen  una  immensa  lectura. 
Tracta  la  societat  en  els  primers  temps  del  món,  o  antediluvians, 
explicant  l'existència  de  grans  ciutats,  i  el  desenrotllament  de 
les  indústries,  fundant-se  molts  cops  en  les  noticies  de  la  Biblia» 
i  després  de  fixar-se  en  això,  que'n  podríem  dir  prehistòria  i  que 
demostra  la  perennitat  dels  capritxos  de  la  gent  lletrada,  venint 
ja  al  camp  de  l'historia  explica  de  les  races  i  ses  transmigracions 
com  dels  gots,  per  exemple,  descendents  de  Jafet  que  vingue- 
ren d'Orient  envers  Tramontana,  i  posa  com  la  Gènesi  de  l'hu- 
mana il•lustració,  provant  «com  vengué  estudi  de  sciencia  en 
Egipte  e  après  en  Grècia»,  i  es  val  de  la  mitologia  per  a  inqui- 
rir  la  llum  de  la  veritat  en  aquelles  llunyanes  èpoques.  Concre- 
tant ja  més  la  matèria,  dóna  la  definició  de  ciutat,  seguint  el 
concepte  aristotèlic,  dient  que  «ciutat  es  congregació,  concor- 
dant de  moltes  persones  participants  e  tractants  e  vivents 
ensemps:  la  qual  congregació  deu  ésser  composta  e  honorable 
e  ordenada  a  vida  virtuosa  que  es  assimateix  suficient  e  bas- 
tant». 

Aquesta  tant  perfecta  definició  li  dóna  peu  per  a  ficar-se  en 
tots  els  camps  de  la  ciència  política  i  social,  desde  la  policia 
urbana  i  l'economia  política,  fins  als  més  alts  problemes  de  la 
pública  moralitat.  Descriu  còm  dèu  ésser  edificada  una  ciutat 

que  ell  suposa  hauria  d'ésser  quadrada,  les  portes  que  dèu  tenir 
i  còm  deuen  ésser  distribuïdes,  el  lloc  en  que  deuen  habitar  els 
diferents  oficis,  quina  provisió  dèu  fer  la  ciutat  per  son  menjar, 
beure,  vestir,  calçar,  etc,  com  cascuna  bona  ciutat  és  partida 
per  tres  mans:  mà  major,  mà  mitjana  i  la  terça,  qui  s'apela  dels 
menestrals,  oficis  que  convé  exercitar  per  a  augment  de  la  ri- 
quesa pública,  tracta  sobre  la  moneda;  i  no  podent  tampoc  aquí 
prescindir  de  sa  afició  a  les  arts  ocultes,  explica  «la  segona  es- 
pècie de  guanyar  diners  que  s'apela  especulativa:  e  ♦^s  quant 
algun  se  dona  a  saber  coses  altes  e  amagades  e  qui  poden  ésser 
en  son  loch  fort  profitoses»;  parla  de  tots  els  estaments  socials, 
manifestant-se  molt  poc  amic  dels  nobles  o  generosos,  com  ell 
els  anomena,  puix  després  d'explicar  les  avantatges  socials  que 
porta  l'existència  d'una  classe  aristocràtica,  posa  el  següent 
troç,  que  manifesta  la  llibertat  d'escriure  que  hi  havia  i  que  res- 
pectava la  societat  en  aquella  època,  informada  per  l'influencia 
de  riglesia.  Diu  que  «de  fet  les  ciutats  avuy  no'ls  volen...  ans 
en  Itàlia  los  foragiten  de  les  ciutats  y'ls  perseguexen...  per  la 
falta  de  noblea  e  virtut»  per  ses  tendències  invasores,  per  sos 
vicis  i  crims...  i  «per  tal  les  dites  comunitats  giten  de  si  mete- 
xes  los  generosos,  axi  com  a  fonts  de  pecat,  per  tant  que  per 
lurs  mals  no'ls  vinga  d'amunt  la  ira  de  Deu,  o  en  cas  que'n  re- 
tingueu alguns  simples  e  que  han  poch;  emperò  los  poderosos 
foragiten  de  si  axi  com  a  dimonis  e  a  especials  enemichs  de  la 
cosa  publica,  ne  sostenen  que  nengu  ciutadà  sia  son  amich  es- 
pecial. Ne'ls  basta  que'ls  giten  de  les  ciutats,  ans  los  tolien  ço 
que  han  per  la  major  part,  per  tal  que  no'ls  puxen  noure  e  puys 
los  derroquen  les  cases...  segons  que  a  ull  pot  veure  aquell  qui 
es  o  passa  per  les  dites  terres».  Escriu  un  verdader  tractat  de 
cavalleria;  i  amb  motiu  d'això,  una  llarga  exposició  de  l'art  mi- 
litar, en  tots  els  seus  rams,  fins  del  que  avui  anomenem  admi- 
nistració militar,  còm  s'han  de  donar  les  batalles,  còm  s'ha  de 
procedir  en  els  sitis;  tracta  de  batalla  per  mar,  i  primerament 
de  les  cauteles  que  s'hi  deuen  tenir;  regles  per  a  deslliurar-se 
de  les  plagues  que  acompanyen  la  guerra,  un  capítol,  «qui  posa 
remeys  en  los  setges  a  grans  calors  e  pudors»;  un  altre  «qui 
posa  remeys  contra  mosques,  puces,  polls,  cimeus  e  a  reuma 
e  a  dolor  de  dents»;  i  per  a  que  altre  cop  vegi  el  lector  les  afi- 

cions  del  bon  mestre  Eximenis,  copiem  el  següent  troç,  en  que 
diu  que  per  a  deslliurar-te  de  mosques  estant  el  sol  en  determi- 
nada constelació,  faràs  «una  mosca  solidada  d'or  pur,  e  sien  les 
ales  de  acer  e  sia  aço  fet  en  lo  dia  de  Mercuri:  e  sapies  per  cert 
que  alia  ahont  aquesta  imatge  serà  posada  nul  temps  no  hi 
haurà  mosca  per  la  faç  celestial  que  impugna  a  natura  de 
mosca».  Ens  apar,  per  la  descripció  minuciosa  que  fa  de  tots 
els  arreus  de  la  milicia  i  de  les  regles  de  tàctica  militar  que 
dóna,  que  aquest  llibre  ha  de  tenir  importància  per  l'arqueologia 
militar;  quan  parla  de  les  batalles  navals,  cita  les  bombardes, 
i  en  el  marge  hi  ha  una  nota  manuscrita  sens  dubta  dels  frares 
del  Convent  del  Carme,  a  qui  pertanyia  l'exemplar  de  la  Bi- 
blioteca Universitària  de  Barcelona,  que  diu:  aquí  parla  de 
bombardes...  a  250  anys  que  lo  llibre  es  fet  y  diuhen  alguns 
que  no  ha  100  anys  son  trobades.  Eximenis,  com  tant  afectat 
a  l'astrologia,  vol  que  les  armes  síen  fabricades  en  certes  cir- 
cumstancies, perquè  «es  certa  cosa  que  espasa  constellada 
e  armes  feytes  en  certa  constelació  donen  e  procuren  ardiment 
e  fortalea  de  cor  a  aquells  qui  les  dites  armes  porten. 

»Per  tal,  lo  rey  en  Jacme  d'Arago,  qui  pres  Valencià,  tots 
temps  portava  una  espasa  constellada  quant  devia  haber  ba- 
talla, e  en  los  arxius  del  senyor  rey  d'Arago,  avuy  present,  es 
la  espasa  de  Vilardell,  famós  cavaller,  ab  la  qual  mata  la  serp 
aquella  tan  gran  de  Sant  Celoni,  qui  matava  los  homens  pas- 
sants per  lo  cami.  E  d'altres  espases  de  gran  virtut  te  lo  dit 
senyor,  segons  he  ohit  dir  a  persona  notable  de  son  regne». 
Sapies,  emperò,  lector,  que  en  Eximenis  s'hi  veu  sovint  la 
lluita  entre  l'obediència  que  vol  tenir  a  l'autoritat  de  l'Iglesia, 
qui  damnava  l'astrologia  judiciaria,  i  la  seva  forta  afició  a  les 
arts  secretes  i  amagades  que  li  prometien  resultats  maravello- 
sos;  així,  no  obstant  lo  transcrit,  en  altres  llocs  manifesta  les 
extralimitacions  de  l'astrologia  i  al  tractar  de  les  arts  i  oficis 
damnificants  a  la  societat  enumera  els  «alquimistes  qui  comuna- 
ment son  orats  e  enganadors...  sapies  per  cert  que  jatsia  que 
alquímia  sia  possible,  emperò  Deu  per  conservació  de  la  cosa 
publica  no  la  revela  sinó  a  fort  pochs,  e  tart,  e  a  aquells  qui  no 
entenen  en  riquees»,  paraules  que's  concorden  com  concorden 
els  esperits,  amb  les  idees  de  l'altre  famós  menoret.  Fra  Joan 

de  Rocatallada,  qui,  barrejant  amb  somnis  místics  les  teories 
alquimistes  i  els  experiments  sobre  la  matèria,  vingué  a  ésser 
perseguit  per  il•luminat.  La  delectació  de  la  novedat,  principi 
generador  de  la  ciència  segons  Aristòtil,  és  gran  en  Eximenis, 
i  això  ha  de  fer  dissimular  sos  defectes,  que  molts  cops  són  pre- 
sentiments  que'l  temps  amb  major  o  menor  escala  realitzarà. 
Ens  sembla  que  en  aquest  mateix  Regiment  de  Prínceps  parla 
de  la  possibilitat  de  fer  aparèixer  en  l'aire  exèrcits  de  comba- 
tents i  altres  coses  maravelloses,  en  termes  que  revelen  clara-, 
ment  l'infancia  de  l'art  de  perspectiva  i  un  talent  qui  preveu  les 
maravelles  desconegudes  que  en  son  sí  guarda  la  potencia  de 
la  matèria,  moguda  per  l'esforç  de  l'enginy  humà. 

Dóna  proves  de  prudència  política,  puix  assentant-se  en  el 
gran  principi  de  Sant  Agustí,  I  ex  humana  aliqiia  ratione  per- 
mittitj  quae  Justè  lege  divina  puniuntiiry  admet  una  certa  to- 
lerància i  fins,  per  a  evitar  mals  majors,  dissimula  l'existència 
de  certs  llocs  repugnants  a  l'honestedat,  si  bé  cohibits  per  la 
justícia;  Inexistència  en  la  comunitat  cristiana  dels  infidels,  o  sia 
dels  jueus  i  sarraïns,  els  quals,  emperò,  mai  gaudiran  dels  drets 
dels  ciutadans;  dedica  diferents  capítols  a  tractar  de  son  estat 
civil,  i  despré.s  d'exposaria  substància  de  la  llegislació  canònica, 
prudent  i  humaníssima,  constituint,  pels  qui  han  una  Llei  subs- 
tancial de  vida  diferenta  de  la  nostra,  una  llegislació  especial, 
afegeix:  «moltes  altres  llibertats  e  gràcies  los  fan  los  crestians 
als  infaels  qui  perseveren  entre  ells,  e  farien  encara  mes  sinó 
l'oy  cordial  que  tots  los  infaels  del  mon  han  contra  la  santa  Re- 
ligió crestiana:  car  no  contrastant  que  per  los  crestians  sien 
sostenguts  e  dissimulats  en  lurs  misèries  e  en  moltes  coses  que 
son  contra  Deu...  emperò  los  dits  infaels  els  maleheixen  tot 
jorn  terriblement».  Consignació  de  l'odi  tradicional  que  la  raça 
jueva  professa  al  poble  cristià,  al  qual  procura  endogalar  per 
medi  de  l'usura  principalment,  de  lo  qual  les  nacions  modernes 
tenen  bona  experiència;  puix  sabut  és  de  tothom  que  l'alta 
banca  europea  avui  és  jueva,  i  que  disfruta  també  del  favor 
d'una  considerable  part  de  la  premsa  periòdica,  miserablement 
subjectada  als  poderosos  fills  d'Israel.  Explica  en  un  capítol 
«a  que  son  tenguts  los  infaels  que  estan  en  terra  de  crestians», 
exposant  la  llegislació   canònica,   la   qual  també   expressa   la 

Butlla  molt  famosa  i  calumniada  de  l'antipapa  D.  Pere  de  Luna, 
qui  no  maltracta  al  poble  jueu,  sinó  que'l  considera  tal  com  ell 
mateix  se  considera  fins  en  el  sigle  xix,  això  és,  com  a  un 
poble  diferent,  heterogeni,  qui  sens  gran  perill  no's  pot  sumar 
amb  la  massa  social;  i  conclou  dient:  «per  totes  aquestes  coses 
appar  que  la  llibertat  dels  infaels  habitadors  entre  nos  es  menor 
que  la  nostra,  emperò  es  prou  gran».  Estudiats  i  analitzats  els 
elements  que  fan  a  la  societat  a  sí  mateixa  suficient  i  bastant, 
estudia  còm  dèu  ésser  concordant  també,  per  lo  qual  posa  un 
capítol  de  «com  la  Lley  crestiana  es  noble  fonament  e  principal 
de  la  cosa  publica,  e  com  alguns  han  tengut  lo  contrari»;  dis- 
corre llargament  sobre  les  avantatges  socials  del  cristianisme 
i  fa  veure  la  necessitat  de  l'unitat  del  principi  intern  social,  que 
nosaltres  havem  anomenat  l'ànima  del  poble,  provant  ja  desde'l 
principi  del  llibre  com  en  la  comunitat,  seguint  el  tecnicisme 
aristotèlic,  convé  perquè  axis  natura  e  raho  volen  e  ense- 
nyen... que  tots  sien  d'un  cor  e  d'un  voler. 

2.ón  Eximenrs  és  enemic  del  comunisme  i  combat  fortment 
el  dels  antics  filosops,  valent-se  de  bones  raons  d'Aristòtil;  així 
és  que  tracta  de  l'organització  política  començant  per  molt 
amunt,  puix  posa  un  capítol  de  «quin  regiment  hagué  lo  mon  en 
temps  de  ignocencia»  i  un  altre  de  «com  lo  mon  après  lo  pecat 
hagué  mester  Senyoria  que  faes  força  als  homens».  I  desseguida 
en  capítol  rublert  de  doctrina  posa  «per  quantes  maneres  ha  Deu 
provehit  al  mon  de  regidors».  Exposa,  segons  diu,  Topinió  de 
Petrus  Blesensis,  i  determina  tres  maneres:  1.^,  per  especial 
inspiració  i  instint  de  Déu,  com  en  Adam  després  del  pecat; 
2.^,  per  elecció  general,  puix  dada  la  condició  actual  de  l'huma- 
nitat, «vol  nostre  Senyor  Deu  que  cascuna  comunitat  puxa  ele- 
gir senyor  o  regidor,  qui  la  regesca  a  temps  o  a  tots  temps  per 
promourela  a  be  e  a  preservaria  dels  dits  mals».  Diu  que  s'ha  de 
suposar  que  la  Comunitat  establí  pactes  amb  Telegit,  puix  «nen- 
gu  vol  encativar  si  mateix,  ne  posar  simplament  sots  ma  de 
nengu  com  naturalment  caseu  desitje  ésser  franch,  e  senyoria  sia 
trobada  en  especial  pera  conservar  los  homens  en  lur  libertat». 
«La  3.*^  manera  és  permesa  per  Nostre  Senyor  Déu,  essent  ape- 
llada  tirania,  la  qual  Déu  permet  per  qualque  amagat  secret 
seu.»  Ara  veurà  el  lector,   en  el  fragment  que  segueix,  còm  el 

mestre  Eximenis,  no  obstant  de  son  entusiasme  per  la  llibertat 
política,  no  era  partidari  de  certes  institucions  molt  ponderades 
per  la  moderna  democràcia. 

«Cap.  400.  Que  regiment  no  deu  ésser  dat  a  moltitut.— Ara 
havem  a  dir  de  la  segona  elecció  que  es  per  via  humana,  e  aci 
havem  a  veure  algunes  dificultats  tocades  per  los  grans  f ilosophs 
passats,  axí  com  Aristotil  toca  en  la  sua  política.  E  primera- 
ment havem  a  veure  si  regiment  deu  ésser  dat  a  tota  la  molti- 
tut de  la  ciutat  sobre  ella  mateixa,  e  es  estat  definit  per  los 
f ilosophs  que  no,  e  aço  per  les  següents  rahons...  La  primera 
perquè  alia  ahont  ha  moltitut  aqui  ha  confusió...  La  segona  car 
a  regiment  se  pertany  seny  e  gran  saber,  car,  segons  posa 
S.  Gregori  en  lo  Pastoral,  regiment  es  art  sobre  totes  arts, 
com  donchs  la  moltitut  no  haja  seny  gran,  ne's  regesca  sàvia- 
ment, ans  es  tost  avalotada  e  moguda  a  mal,  segueixse  que  la 
moltitut  no  deu  tenir  regiment...  La  terça...  car  comunament 
com  la  moltitut  sia  viciosa  e  inclinada  a  mal,  perseguiria  los 
bons  e'ls  virtuosos  que  son  pochs,  e  per  consegüent  lavors  no 
trobaria  hom  en  les  ciutats  un  hom  virtuós,  ans  fugirian  tots  al 
desert,  la  qual  cosa  seria  gran  desastre...  ítem  lavors  no's  faria 
res  que'ls  bons  volguessen  car  tostemps  se'n  ho  portarian  los 
mals  com  sien  mes:  La  quarta,  com  la  moltitut  comunament  sia 
pobre  e  quasi  naturalment  hajan  oyt  als  richs,  si  la  moltitut 
senyoreva  tots  los  richs  desfarien...  Emperò  es  determinat  per 
los  grans  filosophs  e  conclus  que  jat  sia  que  tota  la  moltitut  no 
sia  per  regiment,  emperò  per  tal  que  nenguna  part  de  la  molti- 
tut no  haja  raho  de  reputarse  per  deshonrada  en  cas  que  no 
hagués  nengun  ofici  de  honor,  ne  per  tal  que  la  comunitat  no 
peresca  per  defalliment  d'homens  de  honor  e  virtuosos,  per  tal 
ordenaren  que  tota  la  moltitut  se  partesca  en  tres  parts:  ço  es, 
■en  majors,  mitjans  e  menors,  e  que  de  cascun  sien  elegits  los 
millors  per  regiment  de  la  Comunitat,  o  al  menys  sien  elegits  de 
cascun  tals  qui  no  sien  dolents  o  los  pus  miserables,  mas  dels 
millors  de  cascun  bras  pera  regir  la  Comunitat.» 

Aquesta  doctrina,  que  vol  que  tot  el  cos  social  tingui  part  en 
la  vida  política  del  país,  sabut  és  que  fou  Tensenyada  per  Sant 
Tomàs  d'Aquino,  doctrina  nobilíssima  i  lleial  que  dóna  satisfac- 
ció a  tots  els  ciutadans,  assegurant  al  mateix  temps  el  bon  regi- 

ment  que  no  pot  penjar  de  les  passions  populars;  doctrina  franca 
cent  cops  molt  més  preferible  que  l'hipòcrita  que  avui  domina, 
que  donant  en  apariencia  i  de  paraula  la  direcció  política  de  la 
nació  al  poble,  els  governants  saben  bé  tenir  amagats  els  fils 
que  mouen  tots  els  òrguens  públics,  resultant  una  comèdia  sem- 
blant a  la  que  veiem  en  els  emperadors  romans  voltats  d'insti- 
tucions republicanes  i  acontentant  al  poble  amb  aquesta  artifi- 
cial decoració.  Concretant  ja  més  el  seu  pensament  polític  tracta 
de  si  és  millor  que'ls  regidors  de  les  Comunitats  ho  síen  per 
temps  0  bé  perpetualment,  declarant-se  en  favor  de  la  primera 
forma,  i  després  tractant  ja  del  sobirà  en  un  capítol  demana  «si 
val  mes  que  lo  príncep  sia  per  elçccio  o  per  natura»  i  alegades 
les  moltíssimes  dificultats  de  l'elecció  de  rei  conclou  que'ls  filo- 
sops  «han  jutjat  que  mes  val  dexarho  tot  a  Deu  e  que  ell  do  al 
regne  aytal  princep  per  natura  com  li  placia,  lexada  tota  elecció 
axi  que  lo  princep  sia  perpetual  en  linatje  e  en  regiment».  Ex- 
plicada la  necessitat  de  la  monarquia  hereditària,  prova  en  altre 
capítol  «com  la  millor  policia  que  al  mon  sia  es  viure  sots  noble 
e  bon  rey»,  i  àdhuc  vol  que'l  regne  sia  gran  i  fort  per  varies 
raons  «car  mils  se  pot  obtenir  justícia  quan  lo  regne  es  gran  e 
comú  a  totes  les  parts  que  la  volen  que  no  quant  la  ha  a  cercar 
en  diverses  senyories...  aytant  com  la  senyoria  es  major  aytal 
es  pus  bastant  a  jutjar  tota  causa  e  a  perseguir  mals  homens  e 
tota  injustícia  e  cascun  mal  factor.»  I  parlant  del  respecte  que's 
fa  menar  dels  extrangers  un  príncep  poderós  recorda  «que  per 
aquesta  raho  antigament  los  grans  mercaders  cercaven  que  po- 
guessen  estar  en  terres  de  grans  senyors  e  poderosos  car  lavors 
ells  anaven  segurs  per  tot  lo  mon».  Tracta  també  històricament 
«com  los  passats  corregien  los  prínceps  mal  faents»  relatant  di- 
ferentes  deposicions  de  reis,  i  en  el  capítol  següent  posa  «quina 
manera  tenien  los  crestians  a  correcció  e  a  punicio  de  lur  prin- 
cep errant»  i  exposada  la  doctrina  de  les  Decretals  en  cas  de 
rei  heretge,  això  és,  que  se'l  denuncíi  al  Papa,  el  qual,  si  vol, 
absoldrà  del  jurament  de  fidelitat,  explica  que  si  el  príncep  «es 
hom  mal  o  de  mala  vida...  destructor  de  la  cosa  publica  notòria- 
ment, e  vinga  comunament  contra  bons  costums  e  contra  ço  que 
jurat  ha  en  lo  començament  de  son  regiment,  que  si  no's  vol  co- 
rretgir  de  sos  mals  per  consell  d'homens  solemnes  e  espirituals, 


La  Tradició  Catalana    347 

ne  per  amonestacions  dels  majors  de  la  terra  ne  per  requisicions. 
generals  de  son  poble,  que  sia  dat  per  enemich  e  sia  absolt  del 
regiment  de  son  regne,  e  sia  fet  rey  lo  pus  prohisme  seu.  Sem- 
blant juhi  se'n  deu  fer  si  lo  rey  es  foll  o  de  tots  punts  inepte  a 
regir  son  regne;  aixi  fonch  deposat  del  regne  de  Anglaterra 
Eduart  vesavi  de  aquell  que  avuy  hi  regna,  qui  es  l'any  1385. 
Es  ver  que  dien  alguns  que  per  major  aprobacio  de  la  leyaltat 
dels  vassalls  en  aytals  cassos  es  bo  consultar  lo  Papa  e  haver 
consentiment  dels  Prelats  del  regne,  car  al  Papa  pertany  absol- 
re  los  vassalls  de  la  feeltat  que  han  a  lur  senyor»...  Amb  rigi- 
ditat  teològica  declara  «a  que  se  extenen  los  emoluments  re- 
yals»,  i  prenent  peu  de  la  doctrina  del  pacte  entre  prínceps  i 
vassalls  ensenya  que  les  dues  parts  estan  estrictament  obligades 
a  restituir  tot  allò  que  haguessin  percebut  sobre  lo  pactat.  En 
capítol  exprés  tracta  de  l'obediència,  «si  devem  obehir  a  la  po- 
testat seglar  bona  e  mala»,  i  explicada  llongament  la  doctrina 
que'l  cristianisme  ha  observat  desde'l  principi,  conclou  que 
Tobediencia  «dels  vassalls  cristians  envers  lurs  senyors...  s'ex- 
ten  en  ço  que  no  es  contra  Deu  e  en  ço  que  rahonablement  es 
estatut  e  ordenat  entre  ells»,  és  a  dir,  la  pràctica  del  constitu- 
cionalisme més  rigurós. 

3.'^  La  doctrina  del  nostre  autor,  en  lo  que  pertany  a  la  lli- 
bertat política  i  a  la  tirania,  és  de  les  més  avançades  que's  po- 
den trobar,  no  sols  en  l'època  libèrrima  més  cristiana  de  la  Mit- 
jana Edat,  sinó  fins  en  els  moderns  temps  revolucionaris.  Al 
primer  cop  d'ull  sembla  tenir  el  nostre  frare  menoret  idees  con- 
semblants  a  les  del  famós  filosop  de  Ginebra  en  l'explicació  del 
pacte  social,  mes  després  d'una  atenta  reflexió  es  veu  l'infinida 
diferencia  que  va  de  l'un  a  l'altre,  l'immensa  superioritat  del 
mestre  Eximenis  sobre  J.  J.  Rousseau,  la  veritat  filosòfica  i 
històrica  del  primer  i  el  convencionalisme  i  anti-naturalisme  del 
segon.  El  nostre  escriptor,  com  ha  vist  ja  el  lector,  regoneix  i 
altament  proclama,  la  naturalesa  social  dels  homes,  les  avantat- 
ges i  necessitat  de  la  vida  comuna;  per  ell  el  pacte  és  sols  el 
dret  positiu,  no  l'origen  del  dret  com  per  Rousseau;  és  la  forma^ 
no  la  substància,  és,  en  una  paraula,  la  Constitució ,  usant  l'ex- 
pressió moderna,  de  les  diferents  societats.  Per  això  el  lector 
veurà  en  l'exposició  de  la  doctrina,  referències  a  la  manera. 

com  consta  per  l'historia,  que's  constituiren  els  pobles  de  la 
Mitjana  Edat,  després  de  la  destrucció  de  la  societat  antiga. 
Apareixen  com  a  cèl•lules  primitives  de  la  composició  social  les 
families,  o  com  més  bella  i  propriament  diu  el  nostre  autor /t'À' 
easeSy  de  les  quals  són  extensió  les  societats  polítiques.  D'a- 
■questa  diferencia  essencial  entre'ls  dos  filosops  polítics  naixen 
les  conseqüències  oposades  de  l'una  i  l'altra  doctrina.  De  l'uto- 
pia rousseauniana,  la  violència,  el  desordre,  el  nihilisme;  de  la 
doctrina  d'Eximenis,  la  natural  llibertat,  el  bon  ordre  civil  i 
J'edificació  social;  aquest,  ha  exposat  la  veritat  que  perpètua- 
ment viu  atenta  o  manifesta  en  el  sí  de  la  societat,  i  que  quan 
aquesta  arriba  a  regonèixer-la  per  reina,  comença  el  regnat  de 
la  llibertat  i  de  la  justícia;  Rousseau,  predicà  l'error  que  és,  no 
la  llei,  sinó  l'enemic  de  la  naturalesa  humana,  i  per  això  la  lli- 
bertat que  d'ell  devalla  és  el  desenfrè  i  l'opressió  de  lo  més  no- 
ble que  té  l'humanitat.  El  lector  se  delectarà  en  els  fragments 
-que  segueixen,  que  són  capaços  de  deixar  amb  la  boca  badada 
a  tants  de  simples  qui  avui  encara  creuen  que  la  llibertat  co- 
mençà amb  en  Riego,  o  tot  lo  més  enllà  amb  la  Revolució  fran- 
cesa; com  també  veurà  pràcticament  destruida  l'idea,  que  tant 
sovint  se  troba  en  els  escriptors  moderns,  de  que  la  Mitjana 
Edat  no  conegué  la  vera  llibertat,  essent  la  que  aleshores  se 
disfrutava,  un  privilegi  que  s'extenía  més  o  menys,  segons  les 
diverses  societats,  i  no  una  dignitat  regoneguda  a  tota  la  natu- 
ralesa humana.  Eximenis  estudia  la  llibertat  en  els  diferents  es- 
taments socials,  mes  això  fa,  portat  de  son  esperit  pràctic,  per 
la  necessitat  d'armonitzar  la  vida  pública,  no  perquè  no  rego- 
negui  com  a  natural  en  l'home  aquella  qualitat  que'l  dignifica. 
Després  de  consignar  que  un  dels  elements  socials  és  «franquea 
€  libertat»,  va  exposant  la  de  que  gaudeixen  totes  les  catego- 
ries de  la  ciutat  desde'ls  «presidents  fins  als  polítics  vassalls». 
En  el  capítol  154  explica:  «Quina  es  llibertat  de  President  en 
comunitat,  e  quin  captivatge  es  malícia  tirannica.  Los  Presi- 
dents han  lo  primer  e  principal  grau  de  la  llibertat  civil,  car  ells 
poden  manar  als  altres  e  a  ells  no  mana  sinó  la  ley  e'ls  pactes 
-ab  lo  vassalls,  e'ls  mana  encara  la  concjencia  e  Deu...  E  aques- 
ta libertat  es  sobiranament  necessària  a  la  Comunitat,  en  tant 
que  fent  la  senyoria  ço  que  fer  deu  als  súbdits,  e  servantlos  ço 

que  promès  los  ha  e  a  aquells  es  tengut,  lavors  francament 
los  pot  senyorejar...  E  no  tant  solament  pert  la  senyoria  sa  li- 
bertat  per  rebelio  de  vassalls  ans  encara  la  pert  quant  passa 
los  termens  faent  contra  justícia  a  aquells,  car  lavors  pert  grau 
de  vera  e  de  justa  senyoria,  que  es  la  sua  alta  libertat,  e  cau  en 
legea  tirànica,  que  es  carcer  mortal,  segons  que  posa  Titus  Li- 
vius  escrivint  al  Senat  de  Roma,  car  com  diu  ell  aqui  mateix: 
senyoria  que  lexant  sa  libertat  e  sa  corona  e  noblea  que  esta  en 
veritat  e  justicia  a  mantenir,  es  caure  en  lo  major  infern  que's 
puga  cogitar,  car  diu  que  tira  es  carcer  pudent  de  tota  llegea, 
mort  de  tota  bondat,  renegament  de  Deu  e  de  tota  lley,  coltelf 
contra  la  cosa  publica,  enemich  de  tota  virtut,  confusió  de  tota 
noblea,  sageta  contra  tota  veritat,  renegat  falsari  sens  tota  fe 
e  lley,  corruptor  de  tota  lleyaltat,  traydor  manifest,  publich 
lladre,  demoni  encarnat,  notori  fill  del  diable,  perseguidor  de 
tot  bon  hom...  la  presencia  del  qual  corromp  l'aire,  e  fa  tremo- 
lar la  terra,  e  procura  infinits  mals  al  mon,  contra  lo  qual  deu 
cridar  tota  natura,  e  contra  ell  se  deu  commoure  e's  deu  levar 
lo  cel  e  la  terra  e  la  mar,  e  tota  conciencia  tement  Deu  fins  que 
l'hajen  mort  e  foragitat  de  tot  lo  mon.  Perquè  apar  que  qui  voí 
en  presidència  servarse  alta  libertat,  fa  menester  que  no  s'isca 
fora  los  termens  asignats  al  president  per  la  lley  e  pactes  po^ 
sats  entre  ell  e'ls  vassalls.  E  lavors  pot  be  governar  lliberal- 
ment  la  dita  comunitat  e  no  en  altra  manera.»  Aquesta  crua  ex- 
posició del  tiranicidi  recordi  el  lector  que  queda  destruida  pels 
tràmits  que  Eximenis  indica,  i  de  que  nosaltres  fem  menció, 
deuen  seguir-se  per  la  deposició  del  príncep  malfaent,  trobant- 
se  en  aquest  lloc  una  de  les  tantes  contradiccions  del  nostre 
il•lustre  enciclopedista,  de  qui  pot  ben  dir-se  que  de  tota  llenya 
feia  feix. 

»Cap.  156.  Com  cascun  naturalment  es  franch,  e  perquè 
los  homens  han  perduda  franquea  e  stan  catius...  Notaràs  pri- 
merament com  cascuna  comunitat  es  naturalment  francha  quant 
es  de  si  metexa;  aço  apar  per  lo  dit  de  Sant  Gregori...  e  vol 
dir  que  natura  tots  los  homens  feu  eguals  en  quant  en  si  era, 
car  primerament  no  havian  senyoria  fins  que  ells  metexs  se  ele- 
giren senyor  per  lur  protecció  e  bon  estament,  al  qual  donarea 
aytal  jurediccio  sobre  si  metexs  com  se  volgueren...  ítem  abans- 

que  les  comunitats  fossen,  estaven  los  homens  separats  per  ca- 
ses, axis  com  d'amunt  es  estat  ja  dit,  e  com  lavors  estant  axis 
los  homens  separats  proposaren  de  fer  comunitats  per  millor 
estament  llur;  donchs  ells  après  que  hagueren  fetes  comunitats 
no's  privaren  de  llibertat,  com  la  llibertat  sia  una  de  les  princi- 
pals excelencies  que  sien  en  los  homens  franchs...  segueixse 
que  cascuna  comunitat  pogué  elegir  senyoria  aytal  com  se  vol- 
gué... Nota  que  com  cascuna  comunitat  per  son  bon  estament  e 
per  son  mill  viure,  elegis  viure  sots  senyoria,  que  caseu  pot 
presumir  que  cascuna  comunitat  feu  ab  la  pròpia  senyoria  pac- 
tes e  convencions  profitoses  e  honorables  per  si  metexa  princi- 
palment... James  les  comunitats  no  donaren  la  potestat  abso- 
lutament a  nengun  sobre  si  metexes  sinó  ab  certs  pactes  e 
ileys»...  (1) 

»Cap.  160.  Com  es  gran  cosa  la  llibertat  dels  ciutadans... 
Per  aquesta  mantenir  diu  aquell  gran  Trogus  Pompeus  nois  deu 
ésser  cara  neguna  cosa  temporal  sots  Deu,  ne  encara  perdre  la 
vida...  E  per  tal  diu  Allotus  Penestrinus,  en  lo  seu  compendi 
moral,  que  per  aquesta  libertat  a  mantenir  no  era  sostengut  an- 
tigament en  les  comunitats  d'Orient  que  negun  ciutadà  fos  cu- 
rial de  Senyor,  ne  que  negun  oficial  ne  curial  de  Senyor  james 
entras  en  consell  de  la  ciutat,  e  aço  per  tal  que  mitjantçant  ay- 
tals  ciutadans  de  casa  sua,  no  tolgués  la  dita  llibertat  als  ciuta- 
dans...» I  prenent  l'aire  seminovelesc  que  distingeix  a  l'escrip- 
tor, posa  desseguida  una  carta  que  suposa  escrita  per  un  ciutadà 
a  un  príncep  persa  qui  s'havia  entregat  a  la  tirania,  la  qual  co- 
mença de  la  següent  manera,  que  és  sens  dubte  reminiscència 
de  la  tant  sabuda  frase  dels  furs  d'Aragó:  «Si  emperò  perlley 
te  regisses  jo  t'apellare  rey,  mas  la  lley  que't  feya  Rey  has  le- 
xada  perquè  de  aqui  avant  no  t'atorch  per  senyor  ne  per  rey...» 
Abundant  sempre  en  una  erudició  poc  garbellada,  citant  a  Bon- 


(1)  Compari's  aquest  pacte,  generador  de  la  vera  llibertat  política  del 
mig  temps,  amb  el  contracte  social  de  Rousseau,  principi  de  l'iTlustrat  despo- 
tisme de  l'Estat  modern.  Contracte  que  caracteritza  bé  son  autor  amb  les 
següents  paraules:  «Toutes  les  clauses  (del  contracte)  se  ramènent  à  une 
seule,  savoir,  l'aliénation  totale  de  chaque  associè,  avec  tous  ses  droits,  à  la 
communauté,  chacun  se  donant  tout  entier,  tel  qui'l  se  trouve  actuellement 
lui  et  toutes  ses  forces  dont  les  biens  qui'l  posséde  font  partit.»  L'oposició 
entre  les  paraules  de  Rousseau  i  les  d'Eximenis  és  sorprenent. 

disalvus,  rHistoria  tripartita  i  el  llibre  Moralium  de  Sant  Gre- 
gori, prova  «que  mes  deu  hom  favorir  la  lley  que  no  al  rey»;  i 
avençant  encara  més  en  aquest  camí,  en  el  capítol  200:  «Com  ha- 
ver generosos  seria  profitós  a  la  ciutat  si  ells  eren  aytals  com 
deurien»,  escriu  la  següent  predicció  que  no  sabem  si  tractar 
d'utòpica  0  de  profètica:  «Diu  Lactancius  que  tant  ha  desplagut 
a  Deu  nostre  Senyor  com  los  generosos  han  desamparada  vera 
generositat  e's  son  dats  a  tanta  vanitat  e  a  tanta  oradura  e  a 
tants  pecats  com  son  e  a  tanta  crudeltat,  que  per  mantenir  lurs 
foliese  pompes  excessives  dissipen  lurs  vassalls,  ne  han  pietat  de 
res,  ne  fan  almoynes  ne  oracions  degudes,  ans  han  desamparat 
de  tots  punts  a  nostre  Senyor  Deu...  per  raho  de  aço,  ço  diu  ara 
en  lo  derrer  centenari  del  mon  qui  serà  in  aperitione  sexti 
signaciili  ecclesiae...  d'aqui  avant  no  hi  haurà  reys,  ne  duchs, 
ne  comptes,  ne  nobles,  ne  grans  senyors,  ans  d'aqui  avant  fins 
a  la  fi  del  mon  regnarà  per  tot  la  justícia  popular,  e  tot  lo  mon 
per  consegüent  serà  partit  e  regit  per  comunes,  axi  com  avuy 
se  regeix  Florença,  e  Roma,  e  Pisa  e  Sena  e  d'altres  ciutats 
d'Italia  e  de  Alemanya...  Dien  que  lavors  estaran  sens  perill  en 
les  ciutats  generosos  e  no  generosos,  car  tots  seran  bons  per  la 
major  part  e  cascun  atendrà  que  fassa  tot  be...  e  no's  curarà 
d'allegar  generositat;  axi  com  se  feya  en  la  primera  etat  del 
mon,  car  lavors  no  atenien  les  gents  a  generositat  entenents 
que  tots  eren  estats  fills  d'aquell  sant  e  gloriós  patriarca  Adam 
e  d'aquella  sua  sancta  e  beneyta  dona  Eva.  Axi  dien  alcuns  que 
serà  après  que  serà  obert  lo  seten  sagell  de  la  Església,  del 
qual  ha  profetat  Joan  en  lo  Apocalipsi,  car  dien  que  d'aquina- 
vant  negu  no  curarà  d'allegar  generositat,  mas  curar  fan  los  ho- 
mens  comunament  de  servir  a  Deu  altament  e  d'amarjo  purament 
en  tota  lur  vida»  (1).  La  radical  doctrina  exposada  per  Exime- 
nis,  si  bé  no  com  a  original  seva,  suposant  la  desaparició  de  to- 
tes les  monarquies  cristianes,  exceptuada  segons  una  opinió 
que  no  sembla  del  gust  del  nostre  escriptor,  la  de  França,  de- 
via, naturalment,  per  molt  que  la  tolerància  fos  gran  en  aquells 
temps,  cridar  l'atenció  del  monarca,  i,  en  efecte,  trobem  una 
carta,  que  anem  a  extractar,  del  rei  Joan  I,   dirigida  al  mestre 

(1)    íEs  això  una  ombra  del  milenarisme? 

racional  Pere  Dartes,  a  qui  nostre  autor  dedicà  algun  dels  seus 
llibres,  en  la  qual  fa  amenaces  series  si  Eximenis  no  sab  demos- 
trar l'exactitut  de  son  judici:  —  <'Lo  Rey.— Mossèn  Pere.  Entès 
havem  que  mestre  Francesch  Ximenis,  qui  avegades  s'entremet 
del  art  de  astronomia,  pronostica  e  diu  que  ans  no  passarà 
l'any  de  1400  no  haurà  algun  Rey  de  cristians  al  mon,  li  digats 
que  d'açi  avant  se  abstenga  de  aytals  paraules  sinó  vol  provo- 
car nostra  ira  sobre  si...  E  si  ell  se  referma  que  axi  ho  trob  per 
la  dita  art  de  astronomia,  plaurians...  que  venga  a  nos...  per  ço 
que  sapiam  o'ns  demonstre  les  conclusions  del  judici  que  fa  se- 
gons la  dita  art,  ja  sia  que  sobre  totes  coses  sia  la  divinal  pro- 
videncia, en  la  qual  deu  cascun  princep  catolich  segurament 
esperar.— Lleyda  17  de  Novembre  de  \?íò\.—RexJohanes^  (!)► 


VI 

El  Llibre  dels  Àngels  d'Eximenis,  dirigit  a  mossèn  Pere 
Dartes,  mestre  racional  del  rei  en  Joan,  és  el  tractat  teològic 
De  Angelis,  en  forma  popular  i  comuna,  deixat  el  formalisme 
científic  i  posat  a  l'inteMigencia  de  tothom  qui  sab  llegir.  Mes 
baix  la  ploma  del  nostre  escriptor  el  tractat  dels  àngels  adqui- 
reix un  caràcter  d'instrucció  general,  els  casos  i  exemples,  les 
referències  històriques,  les  alusions  a  les  costums  contemporà- 
nies, fan  interessant  la  doctrina  teològica  i  filosòfica  sobre  la 
naturalesa  i  les  operacions  angèliques,  i  les  seves  relacions 
amb  la  naturalesa  divina  i  humana,  com  també  l'estudi  de  l'estat 
de  l'àngel  després  del  pecat,  o  sia  del  dimoni,  amb  l'estudi  de 
ses  facultats-  i  de  son  poder,  i  de  sa  intervenció  en  les  coses  hu- 
manes, i  fins  en  el  curs  de  la  naturalesa.  Aquest  llibre  curiós  i 
entretingut  fou  estampat  a  Barcelona  en  1494,  el  posseeix  la 
nostra  Biblioteca  Universitària,  i  podem  dir  que  té  els  mateixos 
mèrits  i  defectes  que  les  altres  obres  de  l'autor.  Sempre  el  ma- 
teix home  amb  els  mateixos  pecats. 

El  Llibre  de  les  Dones,  estampat  a  Barcelona  en  1495,  és 


(1)    Documents  històrics  catalans  del  sigle  XIV,  del  Sr.  Coroleu. —Barce- 
lona, 1889. 

completíssim  en  son  genre.  L'elegant  llibre  que  sobre  la  matei- 
xa matèria  escrigué  D.  Sever  Catalina,  comparat  amb  el  d'en 
Eximenis,  és  com  una  hermosa  floreta  al  costat  d'una  colossal 
toia.  La  profonditat  amb  que  tracta  l'assumpte,  la  varietat  de 
conceptes  amb  que'l  considera,  els  nombrosíssims  escriptors  i 
autoritats  que  cita,  donen  al  llibre  una  importància  real  i  efecti- 
va que'ls  sigles  no  han  pogut  destruir.  El  dirigeix  a  la  molt  no- 
ble senyora  dóna  Sanxa  d'Arenos,  comtesa  de  Prades,  i  en  el 
preàmbul  s'expressa  així:  «Lo  llibre  aquest,  senyora  molt  reve- 
rent, es  tot  de  dones  e  tracta  de  lurs  bonees  e  vicis,  e  remeys 
d'aquells,  segon  que  la  Sancta  Escriptura  e  los  sants  doctors  e 
filosophs  han  parlat,  e  segons  que  continua  experiència  nos  en- 
senya. Jat  sia  que  d'esta  matèria  hajen  los  damunt  dits  tractat 
largament;  emperò  aytant  com  he  pogut  e  sabut,  e  compresos 
llurs  dits  en  brevitat  pera  esquivar  enuig  als  que  aci  llegiran, 
car  diu  lo  poeta  que  Hisso  curta  es  pus  placent  e  mes  profitosa, 
car  menys  agreuja  lo  lligent...»  Es,  de  consegüent,  el  Llibre  de 
les  Dones,  com  totes  les  obres  d'Eximenis,  una  assimilació 
de  la  doctrina  de  tots  els  autors  coneguts  i  desconeguts,  mes 
amb  organisme  propri  i  forma  vivent.  El  fons  filosòfic  i  metafí- 
sic dóna  al  llibre  gravetat,  plenitut  i  universalitat,  i  l'esperit 
enquiritiu  de  l'autor  fa  que  no  deixi  pedra  per  moure.  Tracta  de 
donzelles,  casades  i  viudes,  de  religioses  i  princeses;  de  la  cas- 
tedat i  del  matrimoni,  de  la  criança  que  han  de  rebre,  de  còm 
s'ha  de  portar  el  marit  amb  la  muller  segons  la  condició  d'ella, 
això  és,  si  és  lletja,  enamoradiça,  furiosa,  etc.  Demostra  obser- 
vació psicològica,  com,  per  exemple,  quan  fa  notar  que  devent 
la  dóna  posseir  una  modèstia  i  honestedat  superior  a  l'home,  li 
ha  donat  també  Déu  «vergonya  en  la  cara  molt  mes  que  al  hom 
en  esta  part»,  ja  que  «vergonya  es  dada  per  Deu  a  la  dona  axi 
com  a  natural  e  principal  rayl  e  fonament  de  la  honestedat»;  i 
amb  esperit  d'amor  a  les  pàtries  costums  i  al  mateix  temps  a 
l'il•lustració  general,  escriu  un  capítol  «qui  monstra  com  les  ma- 
neres de  les  dones  de  altres  nacions  no  son  bones  pera  tota  part, 
e  que  es  bo  que  les  dones  sapien  llegir».  Portat  de  son  esperit 
teològic,  dedica  un  capítol  a  inquirir  «si  les  dones  en  glòria  tor- 
neran  homens»,  i  alçant  la  consideració  als  més  elevats  cims, 
estudia  lo  que'n  podríem  dir  Fessencia  de  la  dóna,  la  raó  de  sa 

23.  —  Obres  completes.  IV 

existència,  o,  usant  ses  paraules,  «ensenya  que  es  dona»,  i  resol 
amb  pregona  i  exacta  filosofia,  com  revela  la  religió  i  demostra 
la  ciència,  que  miilier  propter  hominem,  o,  com  diu  el  nostre 
menoret...  «la  dona  es  apellada  hom  ocasionat  e  no  principal- 
ment entès  (non  primo  et  per  se  volitum,  segons  la  claríssima 
fórmula  escolàstica)  en  la  espècie  humana^>,  per  lo  qual  «la  dona 
es  per  natura  menor  que  l'home  mascle...  com  al  home  sia  do- 
nada alguna  especial  senyoria  de  rigor  en  la  dona>.  Si  la  litera- 
tura clàssica  catalana  no  jagués  sep'iltada  en  les  biblioteques, 
on  les  arnes  se  la  van  menjant,  el  Llibre  de  les  Dones  seria  de 
lectura  general,  placent  i  profitosa,  puix  la  força  nodritiva 
d^aquells  antics  llibres  és  eminentment  superior  a  la  que  pos- 
seeixen els  fruits  prou  elegants,  però  més  aigualits,  de  l'enginy 
dels  moderns  escriptors. 

També  fou  estampat  a  Barcelona,  en  l'any  1495,  el  Pasto- 
rale,  del  qual  alguns  bibliòfils,  que  potser  no  l'han  vist,  han  fet 
desmesurats  elogis.  Es  un  petit  tractat  en  llengua  llatina  de 
matèria  canònica,  tal  volta  escrit  quan  l'autor  fou  elevat  a  la 
prelatura,  en  el  qual  explica  els  devers  i  càrrecs  del  ministeri 
pastoral,  atenent  principalment  a  la  missió  dels  bisbes.  Es, 
a  nostre  parer,  el  tractat  de  menor  mèrit  de  tots  els  que  havem 
vist  del  nostre  escriptor,  i  revesteix  caràcter  gairebé  didàctic; 
la  matèria  que  enclou  és  coneguda  de  tothom  qui  ha  estudiat 
dret  canònic,  i  la  forma  no  té  la  gràcia  i  vivor  dels  altres  llibres 
escrits  en  llengua  catalana. 

Últimament  també  havem  vist  un  «Tractat  apellat  doctrina 
compendiosa,  que  vol  dir  doctrina  abreviada  de  viure  justament 
e  de  regir  qualsevol  ofici  publich  leyalment  e  diligentment»,  que 
D.  Marian  Aguiló,  qui  el  posseeix,  galantment  ens  ha  deixat. 
Es  un  opúscol  de  forma  socràtica,  en  el  qual,  l'inestroncable  fe- 
conditat  del  mestre  Eximenis,  exposa  copiosament  la  doctrina 
de  la  moral  social.  En  ell  un  frare,  a  instàncies  d'uns  ciutadans, 
explica  els  defectes  que's  deuen  evitar,  i  les  virtuts  que  s'han 
de  practicar  per  a  la  recta  ordenació  del  compost  social;  i  en  la 
segona  part  explica  els  devers  que  han  de  complir  les  persones 
públiques.  Posa  per  basa  de  tot  son  raonament  «que  no  es  res 
bo  al  hom  si  ell  en  si  no  es  bo»,  coincidint  amb  el  positivista 
Taine,  quan  ensenya  que  la  primera  condició  de  la  vida  pública 

és  que  la  matèria  social,  això  és,  els  homes,  sia  bona;  i  sobre 
aquest  principi  de  tanta  scliditat  edifica  l'obra,  resultant  lo  que 
ara  en  diríem  un  opúscol  de  propaganda  útil  per  la  difusió  de 
les  sanes  doctrines  socials,  en  un  poble  lliure  i  senyor  de  sí 
mateix,  com  era  la  nació  catalana  en  els  dies  de  l'escriptor. 


VII 

Molts  altres  llibres  de  l'Eximenis  anomenen  els  bibliòfils, 
mes  de  que  nosaltres  no  farem  menció  per  ésser  de  menor  im- 
portància, innecessaris  per  l'estudi  del  pensament  del  fecondís- 
sim  menoret,  i  també  perquè  confessem  no  haver-los  vist.  Abans 
de  deixar  aquest  escriptor,  devem  fer  notar  que  si  bé,  seguint 
l'ús  que  havem  trobat,  anomenem  enciclopèdia  a  les  obres  de 
l'Eximenis,  ningú  dèu  creure  que  sia  una  enciclopèdia  en  el 
sentit  científic  de  la  paraula;  és  a  dir,  la  reducció  a  tractats 
concrets  i  curts  de  la  ciència  general;  en  tal  sentit  més  mereix 
el  nom  d'enciclopèdia  VOpus  liillianiim.  Mes  la  comprensió 
immensa  del  Crestià,  que  devia  encloure  la  ciència  de  Déu  i  la 
ciència  de  l'home,  els  tractats  complets  que  a  títol  de  digressió 
hi  fica  de  disciplines  interessants,  com  són,  per  exemple,  l'art 
militar  i  l'economia  política,  les  obres  que  independentment  del 
Crestíà  escrigué  de  matèries  tant  diverses  i  abundants,  com 
són  el  Llibre  de  les  Dones  i  la  Summa  Theologica  fan  tolera- 
ble l'ús  d'anomenar  enciclopèdia,  lo  que  tal  volta  fóra  més  pro- 
pri  dir  exhibició  dels  coneixements  de  l'època. 

Deixant  grans  llacunes  i  sens  voler  entrar  en  la  vereda  dels 
bibliòfils,  per  nosaltres  difícil,  provarem  de  reconstruir  el  sis- 
tema del  Crestià,  o  al  menys,  dels  llibres  avui  d'ell  coneguts, 
en  virtut  de  les  noticies  trobades  en  les  obres  d'Eximenis.  EI 
primer  volum  exposa  la  Llei  de  vida,  la  religió  cristiana;  el 
segon  devia  tractar  del  principi  extern  que  empeny  a  l'home 
a  trencar  dita  Llei,  o  sia  de  les  tentacions;  el  tercer  de  lo  que 
és  seqüela  de  la  tentació  vencedora,  o  sia  del  mal  en  tots  els 
seus  aspectes  i  condicions;  en  el  novè  dóna  la  vida  de  Nostre 
Senyor  Jesucrist,  principi  de  restaurament  de  l'humanitat  baix 
l'influencia  divina.  Diu  en  el  primer  llibre,  o  sia  en  el  tractat  de 

Religió  cristiana,  que  en  el  deen  s'ocuparà  ex-professo  del 
Pontificat  i  de  Tlmperi,  i  en  el  dotzè,  en  el  Regiment  de  Prín- 
ceps ^  tracta  per  tots  costats,  com  havem  vist,  de  Torganització 
social  i  política  dels  homes  (1). 

Malgrat  les  grans  llacunes  amb  que'ns  trobem,  se  veu  clara- 
ment l'universalitat  de  coneixements  de  TEximenis;  mes  si  el 
lector  el  vol  anomenar  enciclopedista,  tingui  entès  que  al  nos- 
tre menoret  li  manca  la  gravetat  i  exactitut  d'esperit  necessaris 
en  els  qui  volen  fer  l'ofici  de  notaris  de  l'humanitat  pensadora, 
estenent  l'inventari  dels  coneixements  existents  per  les  gene- 
racions esdevenidores.  Al  comparar  Tesperit  de  Sant  Isidoro, 
de  perfil  clàssic,  d'exactitut  de  judici,  amb  el  do  d'expressar 
amb  breus  paraules  la  substància  d'una  ciència  o  art,  amb  el 
del  mestre  Francesc  Eximenis,  aquest  resulta  molt  inferior;  és 
cert  que  les  obres  isidorianes  conegudes  no  presenten  una 
abundància  igual  a  les  del  nostre  escriptor;  mes  el  criteri  de 
l'enciclopedista  arquebisbe  hispalense  té  la  soliditat  i  tremp 
científic  que  dóna  la  clàssica  tríjdició  literària,  al  pas  que'l 
nostre  patriarca  o  pseudo-patriarca  jerosolimità  té  el  caràcter 
típic  dels  esperits  innovadors  i  entusiastes  de  l'esdevenidor; 
sovint  els  somnis  de  l'imaginació  li  semblen  realitats,  lo  sor- 
prenent i  extraordinari  el  captiva,  admet  com  a  científic,  com 
succeeix  avui  dia  en  certs  exercicis  i  doctrines,  lo  que  mai  sor- 
tirà del  domini  deia  superstició  o  de  l'utopia,  i  ell,  representant 
en  el  sigle  xiv  d'una  ordre  religiosa  de  gran  influencia  en  el 
progrés  de  les  ciències  naturals  i  del  moviment  popular,  se 
troba  condemnat  més  de  sis  centúries  abans  per  la  següent  sen- 
tencia dictada  pel  criteri  clàssic-cristià  tradicional  de  l'autor  de 
les  Etimologies:  Astrologia,  vero,  partim  naturalis,  partim 
superstitiosa  est.  —  Naturalis  dum  exequetur  solis  et  lunae 
cursuSy  vel  stellariim,  certasqiie  temporiim  stationes.  Su- 
perstitiosa, vero,  est  illa,  qiiam  ma  te  mat  i  ei  sequuntur,  qui 
in  stellis  aiigurantur y  qiiique  etiam  duodecim  signa  per  sin- 
guia  anima  vel  corporis  membra  disponuntur ,  siderumque 

(1)  Don  Emili  Grahit,  en  sa  Memòria,  dóna  l'enumeració  dels  dotze  lli- 
bres del  Crestià,  seguint  principalment  a  Nicolàs  Antonio,  mes  respecte  al 
deen  no  s'avé  amb  lo  que's  desprèn  de  lo  que  l'autor  diu  en  el  primer  llibre> 
com  manifestem  en  el  text. 

cursus  nativitates  hominum,  et  mores  praedicere  conan- 
tur{\). 


VIII 

Escassíssimes  són  les  noticies  biogràfiques  que  existeixen  del 
mestre  Fra  Francesc  Eximenis.  Fou  natural  de  Girona,  frare 
menor,  o  sia  de  l'ordre  de  Sant  Francesc;  visqué  en  el  convent 
de  Valencià  gairebé  tota  sa  vida  fins  al  punt  de  que  se'l  consi- 
derava valencià.  Per  les  dedicatòries  de  ses  obres  se  li  conei- 
xen relacions  amb  alts  personatges,  com  el  marquès  de  Villena, 
a  qui  en  1385  dedicà  el  dotzè  llibre  del  Crestià;  la  reina  Maria, 
a  qui  dedicà  la  Scala  Dei;  la  comtesa  de  Prades;  mossèn  Pere 
Dartes,  mestre  racional  de  Joan  I,  per  consell  del  qual  escrigué 
la  Vida  de  Cristo,  i  al  qual  se  queixà  el  Rei,  segons  havem 
vist  en  carta,  per  les  opinions  poc  monàrquiques  d'Eximenis. 
Fou  famós  predicador  i  mestre  a  Valencià.  Estigué  encarregat 
de  missions  honorífiques;  tingué  fama  de  virtuós  i  savi,  essent 
amic  de  Sant  Vicens  Ferrer,  elegit  bisbe  d'Elna,  i  creat  pa- 
triarca de  Jerusalem.  En  la  gran  col•lecció  del  cardenal  Aguirre, 
volum  V,  havem  trobat  en  les  actes  del  conciliàbul  de  Perpi- 
nyà els  expressius  termes  amb  que's  dóna  compte  de  sa  elecció: 
Francíscum  Simenium,  ordinis  minorum,  valentinum,  virum 
insigni  sanctitate,  et  magna  et  miiltiplici  doctrina ,  ac  di- 
fusa Scriptoriim  copia  clarissimum,  Hierosolymitanum  Pa- 
triarcham  creat.  Morí  en  la  vila  de  Perpinyà,  on  l'enterraren 
modestament  en  el  convent  de  sa  ordre,  fins  que  més  tard  fou 
trasladat  a  sepultura  més  honrosa,  segons  l'inscripció  en  ella 
gravada:  D.  D.  Franciscus  Ximenes  ordinis  minoriim,  epis- 
copus  Helnensis  et  Fatriarcha  Hierosolymitanus,  obiit  23 
/anuarii  1409.  Huc  est  translatus  die  17  Sept.  1623. 

(1)    Tom.  III,  edit.  Rom.  1798. 


capítol  V 


El  poeta  Ausías  March 


I 

Ausias  March:  Similituts  amb  el  Dant  Alighieri  i  amb  el  Petrarca.— Es  el  poeta 
de  l'humana  potencia  apetitiva:  doctrina  escolàstica- 

II 

Dissecció  del  nirvi  filosòfic  d'aquesta  poesia.  —  La  Passió  d'Amor;   Cants 
d'Amor;  Estramps;  Cants  de  Mort, 

III 

La  naturalesa  de  la  Virtut  i  del  Bé:  Cants  morals. 


IV 


La  Gracia  divina:  Cant  espiritual. 


Sintetització:  l'Ausias  comprèn  tota  la  filosofia  cristiana  sobre  la  potencia 
apetitiva  humana  començant  pels  sentiments,  seguint  pels  hàbits  i  explica- 
da l'insuficiència  humana,  acabant  per  la  gràcia,  completiva  de  l'home. 


Fonts  principals  d'aquest  capítol.  —  Les  obres  del  valerós  cavaller  i  ele- 
gantíssim  poeta  Ausias  March;  Barcelona,  1888,  estampa  de  F.  Giró.  Els  textes 
que  citem  són  d'aquesta  edició.  —  Ressenya  històrica  i  critica  dels  antics  poetes 
catalans,  per  Manel  Milà  y  Fontanals.  —  Ausias  March  y  su  època,  por  D.  Joa- 
quín  Rubió  y  Ors.  —  Ausias  March,  articles  publicats  per  D.  Josep  M.  Qua- 
drado  en  la  Revista  de  Madrid,  de  1841.  —  Vicentii  Marinerii,  Valentini,  Poemala 
quibus  Ausiae  Marchi  opera...  ex  vernacula  prisca  lingua  Lemovicensi...  in  Lati- 
num  vertit  eloquium...  exemplar  de  D.  Marian  Aguiló. 

ESTUPENDA  manifestació  de  l'esperit  català  en  la  nostra  lite- 
ratura clàssica,  encarnació  poètica  del  pensament  filosòfic 
fonamental  que  informa  la  nostra  civilització  indígena,  al  menys 
en  lo  que  pertoca  a  la  ciència  de  l'home,  és  el  tant  merescuda- 
ment ponderat  Ausias  March.  Es  poeta  de  difícil  intel•ligència, 
fins  al  punt  d'afirmar  el  clergue  Joan  Pujol,  qui  en  part  el  glosa, 
que  tant  sols  l'havia  interpretat  bé  el  canonge  barceloní  Vileta, 
de  qui  havem  parlat  al  tractar  del  Beat  Ramon  Lull,  i  que  tant 
benemèrit  fou  de  la  ciència  eclesiàstica,  com  de  la  pàtria  litera- 
tura. Mes  Ausias  és  difícil,  no  per  fosquedat  de  son  pensament, 
sinó  perquè  el  nostre  enteniment  no  està  informat  de  la  pregona 
filosofia  que  constitueix  l'ànima  de  sos  poemes.  Es  obscur  com 
el  Dant  Alighieri:  és  difícil  com  tot  lo  alt;  i  encara  té  excuses  per 
a  tenir  menys  claredat  que'l  gran  poeta  florentí,  per  ésser  el 
nostre  més  íntim  en  la  manifestació  de  son  esperit.  Si  el  Poema 
del  Dant  es  una  divina  Comèdia,  les  rimes  del  nostre  poeta  for- 
men la  Comèdia  humana,  són  en  forma  poètica  l'exposició  de  la 
doctrina  psicològica  de  la  Summa  de  Sant  Tomàs;  així  com  la 
Comèdia  italiana  ho  és  de  la  ciència  metafísica  i  teològica  del 
Doctor  d'Aquino.  La  Teresa  de  l'Ausias  és  com  la  Beatriu  del 
Dant;  potser  l'existència  real  de  la  primera  és  encara  més  pro- 
blemàtica; ningú  dóna  raó  d'ella;  els  historiadors  no  saben  en 
quina  època  de  la  vida  del  poeta  col•locar  ses  ardentíssimes 
amors,  i  ell  confessa  que  sols  finides  aquelles  és  possible  cantar 
els  maravellosos  efectes  que  en  l'ànima  causen: 


Mentre  d'Amor  senti  sa  passió  (Cants  d'Amor) 

d'ell  no  haguí  algun  conexement;  (LXXXVIII) 

quant  he  perdut  d'aquell  lo  sentiment, 
hi  bast  assats  donar  d'ell  gran  raho. 

Sia  com  sia,  la  Teresa  d'en  Ausias  és  un  símbol  com  la  Beatriu 
de  l'Alighieri;  i  el  poeta  florentí  té  una  gran  germanor  d'esperit 
amb  el  poeta  valencià.  S'ha  comparat  molt  el  nostre  poeta 
amb  el  Petrarca;  mes  hi  ha  un  abim  entre  ambdós.  El  Petrarca 
és  fill  del  Renaixement,  fa  mostra  gairebé  sempre  de  les  gales 
mitològiques,  somnia  amb  la  resurrecció  de  la  Roma  clàssica, 
trenca  totalment  la  tradició  de  la  Mitjana  Edat,  fóra  de  l'esperit 
trovadoresc  que  encara  l'informa;  i  l'Ausias,  al  revés,  revestit 
del  nostre  esperit  nacional,  cristià  i  escolàstic,  que  repelía  els 
superbiosos  assalts  del  Renaixement  pagà  contra  la  forma  sen- 
zilla, humana  i  eclesiàstica,  aferrada  en  nostra  terra  pels  grans 
homes  qui  en  el  sigle  xiii  foren  com  els  pares  de  la  nostra  civi- 
lització, mostra,  és  cert,  coneixement  de  la  clàssica  literatura, 
mes  amb  independència  de  caràcter  no's  fa  esclau  d'ella,  i  ovira 
la  malícia  de  son  restaurament,  que  correspon  a  un  desenfrè  del 
cos  i  de  la  pensa  de  l'home. 

Lo  .temps  dels  Deus  se  vol  ara  mostrar, 

car  dintre  si,  un  Deu  caseu  vol  ser, 

e  dels  desigs,  hon  corre  lo  voler,  (Cants  d'Amor) 

solempnes  Deus  a  tots  veig  adorar:  (LXIIl) 

e  sobre  tots  Venus  es  mils  servida, 

car  nostra  carn  no  coneix  altre  Deu. 

Si  l'Ausias  canta  l'amor  no  és  un  cantor  vulgar,  un  trovador  (1), 
com  el  Petrarca,  amb  l'avenç  corresponent  a  l'avenç  de  la  lite- 
ratura; sembla  que  als  trovadors  no'ls  tenia  simpatia;  és  d'una 
categoria  superior  a  ells,  i  si  similitut  se  troba  entre'l  cantor  de 
la  Teresa  i  el  de  Laura,  és  enterament  forana  i  no  d'esperit.  Els 
Triomphi,  espècie  de  sermons  poètics  sobre  matèries  abstractes, 
l'Amor,  la  Mort,  etc,  tenen  analogia  amb  els  cants  del  nostre 
poeta;  mes  aquest  és  sempre  filosòfic  i  cristià,  al  pas  que  l'altre 
es  distingeix  per  una  ostentació  d'erudició  històrica  i  mitològi- 
ca; l'un,  per  exemple,  parla  molt  de  l'Amor,  mai  acaba  les  parau- 
les; l'altre  és  cenyit,  el  pensament  mai  perd  la  vigor,  i  si  defecte 

(1)  Al  parlar  així  no  volem  excloure  de  l'Ausias  l'influencia  provençal, 
en  l'ordre  literari,  general  a  les  noves  poesies,  fins  sensible  en  el  Dant  Ali- 
ghieri;  però,  com  en  aquest,  en  el  nostre  poeta  l'esperit  és  enterament  begut 
en  la  pura  i  abundosa  font  de  la  doctrina  tomística,  essent  substància  de  sa 
substància. 

té,  prové  de  son  capficament  en  la  mateixa  idea,  mes  de  la  qual 
descobreix  sovint  noves  relacions,  així  com  en  son  sentiment 
monomaniàtic  veu  fàcilment  noves  situacions  d'esperit. 

Mes  la  nostra  missió  no  és  de  crítica  literària,  sinó  de  dissec- 
ció filosòfica;  determinar  el  caràcter  intel•lectual  de  l'Ausias 
March,  que  encaixa  perfectament  amb  el  que  presenta  com  a 
tipo  general  el  pensament  català.  Es  l'escolasticisme  poètic  en 
llengua  vulgar.  Així  com  el  Dant  se  proposà  un  objecte  general, 
així  també  l'Ausias  no  cantà  una  situació  personal  de  son  espe- 
rit, afectat  de  l'amor,  sinó  el  sentiment  d'amor  en  l'home,  amb 
tots  sos  matiços,  és  a  dir,  se  proposà  escriure,  segons  la  prego- 
na i  vera  doctrina  de  TEscola,  el  poema  de  l'Amor,  desde  son 
primer  grau  rudimentari,  que  gairebé  no's  distingeix  de  l'instint 
animal,  passant,  i  amplament  explicant,  per  l'amor,  comprenent 
les  dues  parts  del  compost  humà,  la  propria  amor  humana,  ho- 
menívola  com  ell  diu,  i  arribant  al  cim  de  la  montanya,  mostra 
les  resplandors  de  TAmor  immortal, —  segons  lo  Dant  historial 
racompta. — Aquest  és  l'objecte  del  poeta,  i  que  principalment 
executa  en  els  Cants  d'Amor,  dels  quals  poden  considerar-se 
complement  tots  els  altres.  Els  Cants  d'Amor  comprenen  el  des- 
pertament,  la  naturalesa,  les  lluites,  les  diferents  situacions  i  el 
fi  del  sentiment  homenívol,  com  clarament  ho  confessa  amb  el 
segon  dels  següents  versos,  amb  els  quals  fineix  i  epiloga  dita 
poesia,  constituint  el  scopus  d'ella: 

En  amor  veig  dues  dificultats: 

un'en  saber  qui  es,  d'hon  ve,  que  fa;  (LXXXVIII) 

l'altra'n  exirdel  qui  en  ses  mans  esta 

e  quant  e  com  fa  contents  sos  privats. 

El  tercer  i  quart  vers  semblen  referir-se  a  la  matèria  dels  cants 
morals,  puix  la  virtut  que  en  ells  canta  és  l'apetit  adreçat  i  rec- 
tament  dirigit,  és  a  dir,  consisteix  en  ejrir  del  qui  en  ses  mans 
esta,  en  el  predomini  de  la  raó  sobre  l'apetit,  o  usant  el  tecni- 
cisme escolàstic,  en  que  l'apetit  superior  o  intel•lectual  regeixi 
a  l'inferior  i  cec,  i  la  manera  còm  fa  contents  a  sos  privats  és 
mediant  l'equilibri  i  concordança  entre  les  parts  del  compost 
humà.  Volent  el  nostre  poeta  cantar  les  humanes  afeccions,  les 
internes  commocions  de  l'ànima,  es  fixa  en  l'amor,  puix  segons 

la  doctrina  escolàstica,  l'amor,  lo  concupiscible,  com  ella  diu» 
és  el  centre  generador  de  totes  les  altres  passions,  de  manera 
que'ls  sentiments  de  desesperació,  ira,  enveja,  goig,  triste- 
sa, etc,  que  l'Ausias  canta,  són  totes  varietats  del  mateix  sen- 
timent, qui  forma  la  substància  de  tota  sa  poesia.  Perdoni  el 
lector  si  entrem  en  certes  regions  filosòfiques,  puix  en  elles 
contínuament  està  el  poeta,  i  sa  intel•ligència  requereix  la  re- 
construcció de  l'horitzó  en  que's  desenrotllava  son  esperit. 
Totes  les  passions  la  filosofia  redueix  a  dues  fonamentals,  de 
les  quals  les  demés  són  branques;  la  que  ja  havem  citat,  baix 
el  nom  de  concupiscible,  i  la  que  anomenem  irascible.  La  pri- 
mera versa  sobre  lo  delitable,  la  segona  sobre  lo  arduu;  mes 
l'irascible  és  la  mateixa  concupiscible  que's  transforma  en  sa 
contraria  quan  troba  obstacles  a  la  consecució  de  son  objecte, 
la  fruició  que  esperava;  i  sa  finalitat,  la  raó  de  sa  existència 
consisteix  en  vèncer,  destruir,  els  obstacles  que  en  son  camí 
troba  l'apetit  concupiscible,  per  això  Sant  Tomàs  diu  que  és 
quasi  propugnat rix  ex  defensatrix  concupiscibilis;  per  lo 
qual,  l'admirable  doctor  afirma  que  totes  les  passions  surten 
i  tornen  a  la  font  de  l'Amor,  puix  vençudes  les  obstruccions  que 
provocaren  la  passió  irascible,  aquesta  descansa  i  frueix,  reapa- 
reixent la  primitiva  i  fonamental,  o  sia  la  concupiscible,  o  bé, 
diguem,  s'obté  l'amor,  la  qu^il,  segons  el  Sant  Doctor,  consis- 
teix en  la  proporció  entre  l'apetit  i  son  bé,  o  sia  in  complacen- 
tia  boni.  Aquest  cercle  de  les  humanes  afeccions  el  caracteritzà 
perfectament  Aristòtil  amb  aquell  lacònic  i  pregonissim  text: 
appetitivus  motus  circulo  agitur,  naix  o  és  provocat  per  un 
objecte  extern  i  no  para  fins  a  tornar  a  ell  mateix.  Havem  citat 
la  metafòrica  expressió  aristotèlica,  el  cercle  de  l'amor,  perquè 
explica  el  motiu  pel  qual  Ausias  sempre  torna  a  la  mateixa; 
l'amor  serà  d'animal  brut,  d'home  o  d'àngel  segons  la  qualitat 
del  subjecte  afeccionat  —  tal  com  es  hom  de  tal  amor  es 
pres;  —  mes  l'amar  és  una  necessitat  essencial  de  la  naturalesa 
humana  lligada  amb  l'objecte  final  de  la  seva  creació. 

Donades  aquestes  breus  explicacions,  anem  a  dissecar  el 
nirvi  filosòfic  de  la  poesia  de  l'Ausias  March  començant  per 
la  passió  de  l'Amor.  Aquesta  és  inspirada  pel  coneixement, 
i  participa  de  sa  naturalesa;  si  naix  del  coneixement  sensitiu, 
l'amor  és  limitada  com  el  coneixement  que  l'excita,  lo  qual  ex- 
pressa el  poeta 

dient  que'l  cors  ab  sa  complexió  (Cants  d'Amor,  II) 

ha  tal  Amor  com  un  Lop  o  Renart. 
Que  lur  poder  d'amor  es  limitat 
car  no  es  pus  que  un  apetit  brutal. 

Aquesta  mena  de  comensuració  entre'l  coneixement  i  l'amor  és 
més  evident  encara  en  l'apetit  racional;  l'ànima,  qui  és,  segons 
Aristòtil,  quodam  modo  omnia,  capaç  d'un  extens  coneixe- 
ment, és  també  capaç  d'una  amor  i  una  felicitat  superior;  en 
Déu  afirmem  la  suma  felicitat  per  la  suma  intel•ligència: 

Aytant  com  es  l'enteniment  pus  clar  ( Ibíd. ) 

es  gran  delit  lo  que  per  ell  se  pren. 

Convençut  de  la  limitadíssima  potencia  fruitiva  dels  sentits,  el 
poeta 

Diu  mes  avant  al  cos  ab  gran  endeny; 

vanament  vols,  e  vans  son  los  desigs,  (Ibíd.) 

car  dins  un  punt  tos  delits  son  fastichs. 

Regoneix  en  el  sentit  la  prerrogativa  de  despertar  l'enteniment, 
mes  aquest  és,  i  dèu  ésser,  el  verdader  monarca  en  el  regne  in- 
tern de  l'home: 


Ell  es  qui  venç  la  sensualitat 

si  be  no  es  en  ell  prim  moviment; 

en  ell  esta  del  tot  lo  jutjament,  (Ibíd.) 

esclava's  diu  sua  la  voluntat. 

tQui  es  aquell  que  en  contra  d'ell  reny? 

que  voluntat  perqui'l  fet  s'executa 
l'atorch  Senyor,  e  si  ab  ell  disputa 
a  la  fi  se  guia  per  son  seny. 

Essent  rinteliigencia  facultat  necessària,  no  pot  deixar  de  co- 
nèixer l'objecte  intel•ligible  adequat,  i  estant  la  voluntat  ferma- 
ment lligada  amb  l'intel•ligència,  l'amor  espiritual  del  poeta 
participa  en  certs  termes  d'aquesta  necessitat: 

iQui  es  lo  foll  que'm  repta  sinó  am?  ( III ) 

iQui  es  lo  foll  reptant  me  de  amar? 

Sempre  l'intel•ligència  racional  pot  desfer  el  camí,  tornar  a  la 
bona  vereda;  mes  la  dificultat  és  grossa;  per  això  el  poeta  sem- 
bla que  vol  recular  del  camí  de  i'amor,  mes  ho  troba  impossible 
i  es  compara  a  un  infant  a  qui  han  tret  de  son  carrer  que 

tornar  no  sab  de  hon  altri'l  porta  (IV) 

ni  menys  per  si  may  farà  tal  jornada. 

Els  sentits  se  conjuren  contra  l'enteniment,  i  valent-se  de  la 
delectació,  i  de  la  contrarietat  de  la  delectació,  que  aviva  més 
l'apetit,  aquell  se  troba  batut  i  pres,  segons  canta  el  poeta  en 
la  següent  estrofa: 

Vos  no  voler  lo  meu  voler  empeny 

e  vostres  ulls  han  mon  arnes  romput,  (Ibíd.) 

mon  pensament  minvant  m'ha  ja  vençut 

so  presoner  poruch  per  vostre  seny; 

lo  vostre  gest  tots  mos  actes  afrena 

e  mon  voler  res  no'l  pot  afrenar. 

Senyala  els  graons  del  desenrotllament  de  l'amor,  que  comença 
pel  sentiment,  venint  després  el  desig,  fins  arribar  al  paroxisme 
de  la  passió  concentrada 

e  port  al  cor,  sens  fum,  continu  foch  ( V ) 

e  la  calor  no'm  surt  a  part  defora 

per  això  el  fa  amagrir,  i  el  passionat  no  se  sab  explicar: 

lo  pacient  no  pora  dir  son  mal  (Ibíd.) 

tot  affeblit,  ab  llengua  mal  diserta; 

voldria  fugir  els  extrems  i  no  pot;  enveja  a  los  que  migs  llochs 

d'amor  van  sercant,  mes  li  és  impossible,  perquè  la  perturba- 
ció  de  l'home  és  tal,  que  ànima  i  cos  no  s'entenen: 

no  es  Senyor  en  tal  cas  la  raho 
l'orgue  del  cos  desbaratat  esta. 

Mos  sentiments  son  axis  alterats  (VII> 

quant  lo  que  am'mon  ull  pot  divisar 
que  no  m'acort  si  so'n  terra  n'en  mar 
y'ls  membres  lluny  del  cor  tinch  refredats, 

L'espiritual  poeta  declara  la  castedat  de  son  enamorament  en 
els  següents  versos  de  la  tornada: 

Herbes  no's  fan  males  en  mon  ribatje; 

sia  entès  com  dins  en  mon  coratje  (X> 

los  pensaments  no'm  devallen  avall 

La  passió,  encara  que  no  és  tenebrosa,  sinó  fulgurant,  fa 
perdre  l'esma;  l'apassionat  no  té  conciencia  de  sí  mateix;  per 
això,  regoneixent-ho,  l'enamorat  poeta  vol  cambiar  de  direcció,, 
no  vol  parlar  de  sí  mateix,  sinó  de  sa  aimía: 

perquè  no'm  trob,  dire'l  que  trob  en  vos.  (XI> 

Doncs  ara  donarà  esplèndid  testimoni  de  l'alt  mèrit  estètic  de 
madona,  marcant,  amb  admirable  perspicàcia  filosòfica,  la  supe- 
rior bellesa  de  son  esperit,  plàsticament  expressada  en  el  cos 

bell,  ab  gran  gest,  portant  un  esperit 

tan  amplament  que  no'l  te  presoner,  (XIII ) 

mas  com  Senyor  usant  de  son  poder, 

tenint  estret  plaentment  l'apetit. 

Aquest  tenir  estret  plaentment  V apetit  val  un  poema.  Tal  estat 
és  desgraciadament,  en  la  naturalesa  humana  caiguda  en  pecat, 
un  pur  idealisme  poètic;  totes  les  filles  d'Eva,  exceptuada  la 
Verge  Maria,  tota  l'humanitat,  fins  auxiliada  per  la  gràcia  so- 
brenatural, ve  a  tenir  estret  l'apetit,  no  plaentment,  sinó  vio- 
lentant-se, segons  la  sentencia  del  Redemptor:  regniim  coelo- 
rum  vim  patitiir.  Aquest  estat  de  perturbació  de  l'home  prin- 
cipalment se  nota  en  el  sentiment  de  l'amor,   que  és  assumpte 

mixli  fori,  i,  per  lo  tant,  litigiós  o  borrascós,  com  tots  els 
estats  i  situacions  intermitjos  com  les  primaveres;  goig  i  dolor 
tot  sovint  se  barregen  en  l'amant. 

Una  sabor  d'agredolç  Amor  llança 

(XXV) 

dins  mos  delits  mortal  dolor  hi  cap 
e  tal  dolor  ab  delit  ha  ligança. 

Passió  cerca  passió,  qui  tebeu  (tebi)  es,  d^amor  es  enemich, 
Tindiferencia  la  mata,  la  viva  contrarietat  l'encén: 

Amor  se  te  per  pus  injuriat 

per  hom  en  qui  troba  lo  seu  cor  fret  (XXIX) 

que  per  traydor  honfos  tot  malifet. 

Sembla  que  l'idea  de  la  mort  hauria  de  consolar  en  tal  estat  de 
neguit: 


Per  molt  amar  ma  vida  es  en  dupte,  (XXXVI) 

mas  no  cregau  que  de  la  mort  me  tema; 


Però  l'amor  humana,  com  tota  cosa  purament  humana,  coneix 
que  la  mort  és  sa  destrucció,  i  sent  l'horror  de  l'aniquilament, 
per  lo  qual  Ausias  exclama: 

Yo  tem  la  mort  per  no  servos  absent  (XL) 

perquè  amor  per  mort  es  anuUat. 

Malgrat  els  sofriments,  troba  a  faltar  el  jou  de  l'Amor,  ne  té 
enyorança;  i  el  poeta  enllaça  magníficament  les  delectacions 
i  tristors  de  l'amant  amb  la  llei  de  la  compensació,  la  primera 
mostra  de  la  qual  se  troba  en  el  govern  de  Déu: 


íQui'm  tornarà  lo  temps  de  ma  dolor 

e'm  furtarà  la  franca  libertat?  (XLVII) 

Catiu  me  trob,  licenciat  d'Amor, 

e  d'ell  partit  tot  delit  m'eslunyat; 


\ 


En  yra'sta  de  Deu  lo  peccador 
com  en  est  mon  treball  no  li  es  dat, 
dels  bens  de  Deu  no  sia'sperador, 

no  ha  lloguer  qui  no  ha  treballat:  (Ibíd. ) 

axis  d'amor  qui  no  sent  lo  turment 
en  sos  delits  no's  cur  a  delitar; 
tot  amador  preng'en  aço  esment 
que  sens  tristor  no's  pot  molt  alegrar. 


Les  grans  passions  suposen  grans  intel•ligències;  segons  la 
doctrina  de  l'Angèlic,  són  les  passions  com  els  òrguens  pels 
quals  l'esperit  obra  i  executa  sos  judicis.  Un  enteniment  qui  no 
està  servit  per  passions,  resta  xorc  i  sens  influencia  en  la 
corrent  dels  humans  successos.  La  passió  junyida  amb  l'enteni- 
ment participa  de  la  persistència  d'aquest;  mes,  essent  la  dóna 
de  menors  forces  intel•lectuals,  la  passió  en  elles,  segons  la  bella 
expressió  del  poeta,  no  s'hi  atura: 


com  dones  han  poca  part  de  tal  dot,  (l'enteniment) 

amor  no  pot  en  elles  fer  atur.  (LVI) 


Aleshores  la  raó,  dominada  per  la  passió,  fa  l'amor  de  pitjor 
condició  que  l'instint  animal,  puix  la  desenfrena: 

L/animal  brut  serà  molt  pus  segur 

d'est  apetit  que'n  dona  no  serà, 

car  solament  en  Tacte  se  mourà  (Ibíd.) 

sentint  aquell  que'n  lo  plaher  ha  dur: 

ella  pensant  en  algun  passat  cas 

mourà  apetit  en  fet  luxuriós 


Per  Tapassionat  poeta  l'amor  és  una  esfinx,  mig  àngel  i  mig 
bèstia,  de  manera  que  no  sab  d'on  vénen  ses  delectances: 

Yo  sent  delit  que  no  se  d'hon  pren  força. 

Si  es  de  carn,  id'hon  li  ve  que  no's  farta?  (LXVIII) 

Si  d'esperit  icom  l'infinit  aparta? 

Si  del  compost  id'hon  ve  que  tot  no'm  força? 

Ja  anirà  aclarint  el  filosop  poeta  el  misteri  de  l'amor;  ja  comença 
a  ovirar  que  l'iíltim  fi  de  l'amor  és  un  descans  en  visió  fruitiva. 
— Per  contemplar  fuy  en  lo  mon  e^íf.—Però  és  molt  diferenta 
la  contemplació  de  Fenteniment  i  la  dels  sentits,  aquests  amb 
l•iis  excessiu  s'aniquilen: 

e  lo  poder  es  perdut  de  tot  seny  (LXXII) 

quant  son  esguart  en  gran  excés  ateny, 
e  pot  ser  tant  que'l  seny  pert  lo  sentir. 

Aquesta  atrofia  que  causa  en  els  sentits  l'üs  i  la  delectació,  no 
esdevé  en  les  facultats  intel•lectuals;  mes  el  poeta  en  les  se- 
güents rimes  aludeix  a  la  justificada  divisió  escolàstica  entre'l 
judici  sobre  conceptes  generals,  el  judici  racional  per  excel•lèn- 
cia, qui  s'exerceix  sens  orgue  determinat;  i  la  ratio  particu- 
laris  (1),  el  judici  sobre'l  particular  i  material  que  funciona 
mediant  els  sentits,  i  que  té  vera  similitut  amb  la  facultat  esti- 
mativa de  que  gaudeixen  les  bèsties.  Per  això  Ausias  fa  tant 
gran  diferencia  entre'ls  dos  judicis,  ja  que  l'últim,  propri  de  la 
vida  animal  de  l'home,  sempre  és  influit  per  la  part  sensitiva. 
En  l'enteniment: 

per  excessiu  son  delit  no's  desert; 

orgue  no  ha,  per  ço  lo  poder  no  pert 

e  son  esguart  algun  excés  no  tol:  ( Ibíd.) 

incorporal  es  tot  quan  ell  entén, 

fahent  juhi  en  generalitat; 

mas  devallant  en  particularitat 

mescla  hi  un  seny  e  menys  no  si  entén. 

Fins  al  franc  voler  de  l'home  arriba  un  cert  atrofiament  per 
causa  dels  mals  hàbits  adquirits;  l'home  moral  aleshores  se  pot 
comparar  al  paralític  que  no  pot 

anar  al  loch  hon  vol  ésser  anat,  (LXXIX) 

ans  cau  a  tort  va  contra  son  mester. 

La  tirania  de  la  passió  força  la  voluntat  envers  lo  delectable, 
mes  aleshores  no  és  delectable,  puix  que  punyeix  a  l'home  la  ra- 
cional conciencia,  i  el  motiu  del  goig  és  causa  de  sofriment;  per 
això  el  poeta  vol  foragitar  l'Amor. 

O  tu,  Amor,  qui  ton  poder  me'stens 

axi  fortment  que  no't  puch  resistir, 

ix  fora  mi,  puix  en  plaher  no  gir  i  Ibíd. ) 

ma  voluntat  a  fer  tos  manaments, 

Vulles  haver  en  contra  mi  erguU, 

(1)    «Cui  medici  assignant  determinatum  organum,  scilicet  mediam  partem 
capitis.»  (Summa  Theologica,  De  Homine,  quaest.  78,  art.  4.) 

leix  al  vassall  qui  no't  vol  per  senyor. 
iQuin  moviment  venç  aquesta  dolor, 
fent  me  jaquir  ben  fet  del  que'm  despull? 

En  les  histories  dels  sants,  en  la  mística  cristiana,  se  troben 
casos  en  que,  per  permissió  divina,  la  passió  obstrueix  l'elecció 
racional  de  Thome,  per  lo  qual  no  és  estrany  que  cantant  el 
poeta  una  passió  portada  al  paroxisme,  parli  de  la  manera  que 
parla.  Ademés,  tothom  recorda  el  qiiod  nolomalum,  hocago  (1), 
de  Sant  Pau. 

L'intensa  passió  de  l'amor,  vís  unitiva  et  concretíva,  que 
identifica  els  amants,  desacorda  sovint  l'ànima  i  el  cos  dels  ena- 
morats, 0  sia  l'esperit  i  son  orgue: 

Yo  so  malalt  havent  lo  cos  tot  sa; 

caseu'n  amor  ab  l'altr'es  acordat,  (LXXXII) 

mon  esperit  es  lo  dolorejant, 

ab  l'orgue  seu  desacordat  esta. 

Mes  no  penseu  que'l  poeta  es  mostri  indulgent  amb  la  flaquesa 
de  l'esperit,  si  aquest  s'entrega,  amb  injuria  de  la  dignitat  ra- 
cional, als  inferiors  apetits.  Es  una  traició  del  sirvent,  qui  és  el 
sentit  que  amb  el  bes  d'una  falsa  amor  entrega  al  senyor,  qui  és 
Tenteniment,  semblant  a  la  traició  de  Judes, 

qui  volch  trahir  besant  lo  Fill  de  Deu; 

aquest  es  loch  a  ell  just  y  degut:  ( Ibíd. ) 

Puix  ha  trahit  a  si,  Deu  no  l'ajut, 

e  gran  peccat  deu  rebre  pena  greu. 

Mes  a  pesar  d'això 

tQuí  es  lo  foll  qui  contr'Amor  s'ergulle? 

Segurs  son  d'ell  los  morts  y'ls  no  sensibles,  (LXXXIV) 

mas  no  alguns  qui  son  d'amor  passibles; 

qui  vol  ser  fort  de  la  carn  se  despulle. 

El  sentit  influeix  sobre  la  freda  raó  i  d'una  manera  maravellosa 
l'encén: 

No  vull  amar  e  mon  apetit  ama,  (Ibíd. ) 

sobre  neu  veig  maravellosa  flama, 

(1)    Rom.,  VII,  19. 
24.  —  Obres  completes.  IV 

Els  escolàstics  caracteritzen  perfectament  els  moviments  apre- 
hensius  i  els  apetitius  de  l'home.  Els  primers  subjectiven,  és  a 
dir,  l'idea  o  imatge  adquirida  per  l'aprehensió  pren  la  forma  de 
l'esperit  receptor  (qiiidqiiid  recipitiir  ad  modiim  recipicntís 
recipitur);  al  revés,  els  apetits  objectiven,  és  a  dir,  se'n  duen 
l'amant  cap  a  l'amat,  o,  com  diem,  trauen  fóra  de  sí.  Fins  el 
llenguatge  comú  expressa  aquesta  particularitat,  així  es  diu  que 
l'amor  sedueix,  és  a  dir,  se'n  porta  el  qui  ama,  i  el  poeta  es  val 
d'una  estupenda  imatge  filosòfica  per  a  explicar  còm  ella  viu  en 
sa  ànima,  malgrat  la  contradicció,  així  com  l'ànima  de  l'home 
està  en  totes  i  cada  una  de  les  parts  del  cos,  sens  que  la  desapa- 
rició d'un  membre  d'aquest  importi  disminució  d'ella: 

Axis  com  es  en  nos  l'anima  tota 

en  tot  lo  cors,  e  tota'n  cascun  membre, 

tallant  aigu  no  cal  per  aço  tembre 

que  per  aquell  ella  romanga  tota:  (Ibíd.) 

la  mi'amor  es  lo  tot  de  aquesta, 

e  si'l  veig  res  que  per  desalt  (1)  m'altere 

no  sent  en  mi  que  d'amor  despodere, 

en  lo  seu  tot  la  mia  tota  resta. 

En  una  convulsió  epilèptica  d^amor,  gustant  una  vera  ariditat, 
tant  en  el  cos  com  en  l'esperit,  fins  en  la  pràctica  de  la  virtut; 
passant,  lo  que'ls  mestres  de  l'Amor  mística  en  diuen  sequedat 
d'esperit,  que  és  una  de  les  situacions  més  penoses  imaginables, 
nascuda  sovint  de  la  mateixa  abundor  de  l'Amor,  sembla  que'l 
poeta  es  desesperi  abandonant-se  a  la  virilitat  del  plaer  sensual: 


Tots  los  delits  del  cors  he  ja  perdut 

e  no  atench  los  propis  del  esperit, 

e  no  sent  molt  de  l'anima'I  delit 

e  mes  no  sent  del  de  moral  virtut,  (LXXXVI) 


Complaure  vull  la  mia  complexió, 

e  fer  me  tort  que'm  lluny  tant  de  raho 

que  foll  amor  yo  torne  a  practicar. 


Però  prest  el  noble  enteniment  recobra  sos  drets.  En  el  mateix 
cant,  regoneixent  l'infinidat  de  l'apetit  racional,  la  limitació  delj 

(1)    Repugnància. 

sensual  i  l'unió  i  concordança  dels  dos  en  l'home,  escriu  els  se- 
güents admirables  versos,  en  que  defineix  la  naturalesa  de 
l'Amor  humana,  influida  per  la  Providencia  en  el  cor  dels  fills 
dels  homes,  com  a  una  incitació  a  Tunió  conjugal: 

La  carn  vol  carn,  no  si  pot  contradir 

son  apetit  en  l'hom  pren  molta  part; 

sinó  es  unit  ab  l'arma  tost  es  fart: 

d'ells  dos  units  sent  hom  un  terç  exir.  (Ibíd.) 

Aquell  qui  sent  d'esperit  pur'amor 

per  Àngel  pot  anar  entre  les  gents; 

qui  d'arma  y  cors  junts  ateny  sentiments 

com  perfet  hom  sent  tota  la  sabor. 

S^enlaira  tant  aleshores  en  la  contemplació  de  l'Amor: 

que  l'amador  que'n  apetit  se  farta  (LXXXVII) 

lo  meu  parlar  no  pens  be  que  comprenga. 

Per  a  que  sia  fort  el  sentiment  homenívol  és  necessària  la 
cooperació  de  les  dues  parts  del  compost  humà: 

Tot  amador  delit  no  pot  atènyer 

fins  que  lo  cors  e  l'arma  se  acorden,  (Ibíd.) 

car  si'ls  volers  entre  aquests  se  morden 

aquest'amor  no'ns  pot  a  molt  empènyer. 

Les  dues  parts  del  compost,  l'ànima  i  el  cos,  s'exciten  mútua- 
ment, cosa  necessària  per  la  persistència  del  sentiment: 


Car  moltes  veus  del  cors  l'apetit  cessa 

si  que's  mester  que  l'arma  quell  reforce, 

e  altra  veu  es  obs  que'l  cors  se'sforce  (Ibíd.) 

per  mitigar  l'arma  que's  veu  opressa. 

Tots  de  per  si,  han  obs  que  fam  los  toque 

o  que'l  desig  del  hu  al  altre  broque  (1). 

Com  la  passió  ié  per  subjecte  l'ànima  i  el  cos  units,  d'aquí 
que'ls  seus  efectes  síen  comuns  a  les  dues  parts: 

L'arma  y  lo  cors  caseu'n  l'altre's  delita; 

delits,  dolors  entr'ells  les  se  parteixen,  ( Ibíd. ) 

les  passions  del  hu'n  l'altre's  pareixen, 

experiment  als  pechs  trau  de  sospita; 

( 1 )    Agullonegi. 

Amb  tot  i  això  com— per  nostres  ulls  lo  cor  d'amor  s'enflama 
—els  apetits  lliguen  la  raó,  — /rAS'  apetits  sensuals  Varma  lli- 
guen,— per  lo  qual  és  necessari  reprimir-los,  puix: 

Tant  com  lo  cors  sa  passió  gran  leixa 

del  esperit  es  la  presó  pus  ampla  (Ibíd. ) 

e  ses  virtuts  e  potences  axampla, 

sinó  que  no  veu  tras  paret  mes  per  reixa. 

Hermosa  expressió  de  la  doctrina  escolàstica  de  que  tant  com  la 
carn  és  reprimida  és  major  la  subtilitat  de  l'esperit;  l'indepen- 
dència dels  sentits  augmenta  l'acuitat  de  Tenteniment,  veritat 
que  serveix  de  basa  a  la  màgia  moderna,  tant  malignant  com 
les  antigues,  representada  pel  sonambulisme  i  hipnotisme.  En 
aquest  punt,  coneguda  la  sobreexceliencia  de  l'esperit  sobre 
del  cos^  el  poeta  arriba  al  cim  de  la  montan37a  de  l'Amor,  i  pro- 
clama últim  i  més  alt  acte  d'aquest  la  contemplació  fruitiva: 

Mon  delit  es  vida  contemplativa  (Ibíd.  > 

e  romanch  trist  devallant  en  l'activa. 

Per  lo  qual,  aleshores  se  forja  per  objecte  de  l'amor  un  sér  pu- 
rament espiritual,  independent  de  membres  carnals  i  posseint 
excel•lències  intel•lectuals: 

Mon  esperit  contemplant  se  contenta 

e  dintre  si  una  persona  forja;  (Ibíd.  > 

d'ella  no  pens  braços,  mans,  peus  ne  gorja, 

car  tot  semblant  altre  semblant  presenta: 

solament  vull  d'ella  tan  clara  pensa 

que'n  res  de  mi  no'l  fos  cosa  secreta; 

alta  y  sabent,  e  d'amor  fos  estreta, 

lo  contrafer  prengués  en  gran  offensa. 

El  poeta  filosop  coneix  massa  la  naturalesa  humana  per  a  creure 
en  una  amor  humana  tant  idealista;  és  cert  que  ell  menysprea 
l'amor  sensual,  objecte  dels  cants  trovadorescs:  í 

D'aquest  voler  los  trobadors  escriuhen, 

e  per  aquest,  dolor  mortal  los  toca,  (Ibíd.) 

lo  racional  part  del  arma  no'ls  broca 

del  sensual  los  seus  apetits  viuhen. 


i 

Però  existeix  una  trina  amor,  i  tal  ha  d'ésser  la  dels  homes  per 
a  correspondre  a  sa  naturalesa: 

De  tres  cordells  Amor  deu  fer  sa  corda,  (Ibíd.) 

car  hu  romp  tost  e  l'altre  molt  no  dura, 
o  trench  o  fluix  d'un,  l'altre  mort  procura, 
si'l  terç  no  hi  es  la  corda  se  descorda. 

Els  tres  cordills  de  que's  compon  la  corda  de  TAmor  els  ex- 
pressa desseguit  el  poeta  al•ludint  a  les  tres  substàncies  de  que 
consta  la  Creació,  és  a  dir,  l'angèlica,  la  mundana  o  material,  i 
la  intermitja,  o  sia  l'humana;  la  qual,  essent  el  mikrokosmos, 
dèu  participar  de  totes,  i  com  el  sentiment  homenívol  és  lo  més 
típic  i  exclusiu  de  la  raça  humana,  en  ell  resplandeix  admira- 
blement el  caràcter  de  les  tres  substàncies  que  integren  el 
kosmos: 

Lo  qui  Amor  per  tres  parts  ha  sentit 

toca  de  tot,  d'Angel,  e  d  hom,  e  brut,  (LXXXVIII) 

segons  de  qual  tal  nom  ha  merescut, 

e  si  de  tots  de  tants  es  revestit. 

L'Ausias,  emperò,  tot  declarant-se  doctor  i  profeta  de  l'Amor, 
entreveu  un  més  perfecte  horitzó  ont  aquella  passió  encesa  per 
fets  divins,  té  una  influencia  purificant: 

Los  homens  llechs  qui  per  amar  s'encenen 

en  fets  divins  ab  infusa  sciença, 

divinal  es  llur  gran  inteligença  (LXXXVII) 

e  sos  costums  a  creure  tots  amenen; 

donchs  si  d'amor  algun  parlar  me'scapa 

que  la  raho  no'l  lloe  ni  aprove, 

no  si'algu  que  los  meus  dits  reprove 

dels  grans  secrets  qu'amor  cobr'ab  sa  capa. 

De  tots  aquells  puch  ser  Apocalypsi 

yo  defallint,  amor  farà  eclipsi. 

En  els  Estramps  se  compleix  el  quadre  de  l'Amor.  El  poeta  arri- 
ba al  suprem  enlairament  i  purificació  de  la  Passió;  com  l'Ali- 
ghieri  ateny  la  contemplació  espiritual,  darrera  i  definitiva 
etapa  de  l'Amor  ben  endreçada,  per  lo  qual  exclama: 

O  tu.  Amor,  de  qui  mort  no  triumpha,  (III) 

segons  lo  Dant  historial  recompta. 

mes  per  a  pujar  a  aitals  cims  la  carn  hi  fa  nosa,  ens  havem  de 
despendre  del  cos 

Tant  en  amor  l'esperit  meu  contempla 

que  par  del  tot  fora  del  cos  se  aparte,  (I> 

car  mos  desigs  no  son  trobats  en  home, 

sinó  en  tal  que  la  carn  punt  no'l  torbe. 

Arriba  ja  al  cel  de  l'Amor  incomprensible  pels  positivistes  de 
totes  les  èpoques;  mes  ell  maravellosament  hi  munta: 

Al  naturals  no  par  que  fer  se  pusquen  (Ibíd.) 

molts  dels  secrets  que  la  deitat  s'estoja. 

La  visió  del  Bé  i  de  la  Bellesa  suma  enfosqueixen  la  resplandor 
de  l'inferior  bellesa,  i  encenen  el  desig  de  la  possessió  d'aquella: 

Si  com  los  sants  sentints  la  llum  divina 

la  llum  del  mon  conegueren  per  ficta, 

e  menyspreants  la  glòria  mundana, 

puix  major  part  de  glòria  sentien, 

tot  en  axi  tinch  en  menyspreu  y  fastich  (Ibíd.) 

aquells  desigs  que  cumplits  amor  minva, 

prenent  aquells  qui  del  esperit  mouen, 

qui  no's  lassat  ans  tot  jorn  multiplica. 

Per  a  arribar  a  aital  esfera  es  necessita  un  arrapament  de 
l'esperit,  semblant  al  de  Sant  Pau,  és  a  dir,  un  dexament  ma- 
ravellós  del  cos  que  aixampla  la  potencialitat  de  l'ànima,  o  sia 
l'esperit  s'ha  de  fer  independent  de  la  carn: 

Si  com  San  Pau  Deu  li  sostragué  l'arma 

del  cors  perquè  ves  divinals  misteris, 

car  es  lo  cors  del  esperit  lo  carcer 

e  tant  com  viu  ab  ell  es  en  tenebra,  (Ibíd.) 

axi  amor  l'esperit  meu  arrapa 

e  no  hi  acull  gens  maculada  pensa, 

e  per  ço  sent  lo  delit  qui  no's  cansa 

si  que  ma  carn  la  ver'amor  no'm  torba. 

Mes  són  pocs  els  el  ets  —  qui  solament  d'amor  de  esperit 
ameriy  —  estant  convençuts  de  que  aquesta  vida  és  temporal  i 
finida  i 

crehent  de  ferm  los  fets  del  mon  ser  ombra 

d'aquell  Sol  clar  qui  tot  llur  cor  escalfa.  'III) 

L'Amor  homenívola  reb  una  transformació  amb  la  mort  de 
Tobjecte  amat,  l'amant  se  purifica  —  car  tota  carn  a  vòmit  me 
provoca  —  i  la  contemplació  amorosa  recau  encara  sobre  l'es- 
perit immortal: 

Tu,  esperit,  qui  has  fet  partiment  (Cants  de  Mort) 

ab  aquell  cors  qual  he  yo  tant  amat:  (VI) 

Vingués  a  mi  que  so  passionat... 

i  aleshores  el  sentiment  se  converteix  en  una  mena  de  devota 
unció: 

Son  esperit  sens  lo  cors  yo  contemple,  (I) 

tan  delit  sent  com  l'hom  devot  al  temple. 

Així  canta  l'Ausias  en  els  cants  de  Mort;  mes,  sobreposant-se  a 
la  vaguetat  del  sentiment  els  ferms  principis  de  la  filosofia,  i 
apropriant  a  cada  hu  de  les  tres  amors,  com  ja  ho  feu  en  els 
cants  d'Amor,  una  de  les  tres  categories  escolàstiques,  és  a  dir, 
a  la  purament  espiritual  VHonestiim,  a  la  mixta  VUtile  i  a  la 
sensual  el  Delectabile,  declara  la  mort  destructora  de  les  dues 
darreres,  i  posant  en  perill  la  primera: 

Mort,  en  un  colp,  los  trens  bens  m'ha  ferits; 

los  dos  son  morts,  l'util  y'l  delitós,  (III) 

e  si  l'honest  perdés  del  cel  recos  (1) 

mos  darrers  jorns  serian  ja  finits. 

Per  aquest  senzill  anàlisi  veurà  el  lector  còm  el  nostre  il•lustre 
Poeta  no  és  un  esperit  alterat  per  l'amor,  sinó  un  artista  de  la 
filosofia  qui  amb  traça  maravellosa  desenrotlla  amb  diferents 
quadres  els  distints  graus  i  qualitats  de  la  passió,  mare  de  totes 
les  altres;  si  bé  fixant-se  amb  major  extensió  en  l'amor  entre 
l'home  i  la  dóna  que'l  buf  de  l'adorable  Providencia  encén  com 
a  impulsor  a  l'unió  conjugal  destinada  a  continuar  l'obra  de  la 
Creació,  i  que'l  poeta  caracteritza  tant  bellament  amb  els  se- 
güents versos  dels  Estramps  d'Amor: 


(1)    (-Recurs?  Compari's  socos  amb  socors. 

Los  qui  amor  ab  cos  e  arma  senten, 

amant  lo  cos  e  mes  la  part  de  l'arma,  (ÍII) 

grau  de  Amor  homenivol  atenyen, 

sobre  dos  colls  lo  jou  d'amor  aporten. 


III 

No  li  desplaurà  al  lector  que,  així  com  dels  cants  d'Amor  ha- 
vem extret  la  doctrina  sobre  aquella  passió,  centre  i  principi  de 
totes  les  altres,  dels  cants  morals  copiem  els  passos  principals, 
les  expressions  més  típiques,  de  la  vera  i  pregona  teoria  esco- 
làstica de  la  naturalesa  de  la  Virtut  i  del  Bé.  Doctrina  profun- 
dament racional,  per  desgracia  avui  molt  desconeguda,  que  alça 
les  accions  humanes  a  una  categoria  superior,  traient  la  virtut 
dels  termes  de  la  vulgar  sensiblería  de  l'humanitarisme  cec,  i 
il•luminant-la  ab  la  resplandor  nobilissima  de  la  raó  natural.  Fi- 
xem-nos primer  de  tot  en  la  definició  aristotèlica  de  virtut: 
habitus  electívus  in  medietate  existens.  L'arrel  és  la  raciona- 
litat humana,  és  a  dir,  la  facultat  o  llibertat  d'elegir,  llibertat 
que's  fa  efectiva  per  a  l'hàbit,  i  té  per  mida  o  deguda  proporció 
la  medietat,  o  sia  la  proporció  de  l'obra  amb  la  regla  de  la  raó, 
evitant  que  no  passi  de  mida  per  excés,  o  que  per  defecte  no  hi 
arribi: 

Entre'ls  estrems  al  mig  virtut  atura.     ;  (II) 

O  com  diu  en  el  primer  cant: 

Car  virtut  en  lo  mig  lloch  se  met  (I) 

e  als  estrems  per  vici  s'abandona. 

Els  actes  aillats  no  constitueixen  la  virtut;  hi  ha  d'haver  l'hàbit 
que's  guanya  amb  la  repetició  d'actes: 

Vicis,  virtuts  per  actes  s'han  a  pendre,  (II) 

l'acte  es  primer  après  potença's  presa. 

L'arrel  de  la  llibertat  és  la  racionalitat  humana;  l'identificació 
originaria  d'aquestes  excelses  qualitats  i  la  limitació  que  l'hà- 

bit  posa  en  el  voler  humà  es  troba  expressat  en  els  següents 
versos: 

Jo  trob  solt  lo  meu  enteniment 

e  so  libert  a  temps  del  que  dech  ser; 

mas  tost  llevar  l'habit  no  tinch  poder,  (VII) 

mudar  costum  no's  fa  prest  en  volent. 

Un  distintiu  de  la  virtut  és  son  desinterès,  el  fi  del  virtuós  és 
Tamor  al  Bé,  essent  essencialment  pràctica: 

No  conquerran  virtuts  per  gran  abtesa  (II) 

ne  les  hauran  poetes  per  llur  art; 
han  les  aquells  metent  vicis  apart 
obrant  virtuts  per  amor  de  bonesa. 

Essent  la  virtut  un  hàbit,  convé  considerar  la  diferencia  entre'ls 
hàbits,  puix  segons  en  què's  funden  són  més  o  menys  forts.  El 
que  sols  se  funda  en  la  repetició  d'actes  no  té  grans  dificultats 
per  ésser  vençut;  el  que's  funda  en  la  naturalesa  testifica  el 
poeta  que  li  costà  molt  de  dominar: 

E  tant  es  fort  l'habit  segons  hon  cau, 

e  yo'ls  trob  tals  e  tots  los  esprovi; 

lo  del  costum  no  tost,  mas  yoM  perdi,  (VII) 

lo  que'm  mogué  natura'm  feu  esclau. 

Mes  la  voluntat  venç  l'hàbit,  puix  com  la  raó  l'iMumina,  aques- 
ta, menys  corruptible  que  la  voluntat,  en  presencia  de  son  objec- 
te adequat  no  pot  deixar  de  percebre'l,  destruint  les  il•lusions 
de  l'apetit: 

Los  no  sabents  yo  vull  que  sapiau 

que  l'habit  ja  no  esta  raigat  prou,  (Ibíd.) 

com  lo  voler  en  contra  d'ell  se  mou; 

l'enteniment  lo  vert  no  te  per  blau. 

Ademés,  l'experiència  demostra  que  molts  per  diferents  mòbils 
han  redreçat  les  seves  inclinacions: 


Los  uns  per  Deu,  o  per  si,  o  per  sort, 

o  per  sentir  vergonya  dels  fets  llurs  (Ibíd.) 

e  sens  ulls  clars,  mas  la  mitat  escurs, 

han  redreçat  lo  fust  qui  era  tort. 


378    Torras  y  Bages 

Essent  la  virtut  l'exceMencia  humana  per  antonomàsia,  ul- 
iimum  potentiae,  segons  la  frase  escolàstica,  ha  de  procurar  a 
l'home  la  vera  felicitat;  i  el  nostre  Ausias,  pujant  a  aquella  supe- 
rior regió  en  que  viuen  juntes  la  filosofia  i  la  poesia,  canta  amb 
pregona  originalitat  aquella  fàcil  felicitat,  cantada  per  Horaci  i 
Fra  Lluís  de  León,  i  que  constitueix  un  lloc  comú  de  la  poesia 
sàvia  tradicional: 


Prest  e  sens  cost  es  quant  mester  havem, 

mas  l'apetit  les  coses  encareix, 

tant  que  la  fam  com  mes  havem  nos  creix, 

d'algun  desig  complit  fastig  rebem.  (VIII) 


l'home  pot  dir  qu'es  en  lo  mon  content, 
lla  donchs  lo  ver  coneix  l'enteniment 
e'l  cors  sens  fam  e  fastig  roman  fart. 

Emperò  el  cristià  poeta  proclama  el  fi  extra-natural  de  l'home, 
considerant  còm  en  el  món  no  troba  satisfacció  completa  a  l'a- 
petit que'l  mou: 

Ell  es  aquell  qui  l'hom  porta'n  lo  mon 

sercant  la  fi  que  james  trobarà, 

car  fora  si  james  hi  pervendra  (Ibíd.) 

sa  fi  no  es  en  natura,  ne  fon. 

Es  el  Cant  IX  una  llarga  disertació  sobre'l  Bonum,  i  ses  cate- 
gories ú'Honestum,  Utile  i  DelectabUCy  que  d'una  manera  emi- 
nent se  comprenen  en  l'Honest.  Es  pura  doctrina  tomistica,  se- 
gons se  pot  convèncer  el  lector  mirant  la  Summa  (2.^  2.  ^e 
quaest.  145). 

Molts  f ilosophs  en  llurs  escrits  han  clos 

ser  profitós,  delitable  y  honest,  (IX) 

e  tot  quant  es  que  sia  deshonest 

no  ésser  bo,  fora  de  tot  repòs. 

Lo  be  honest  se'n  porta'ls  dos  ab  si, 

car  per  aquest  delit  perfet  s'ateny, 

axi  mateix  a  tot  profit  s'empeny, 

no  desviant  de  raho  lo  cami. 


D'hon  se  pot  dir  que'l  be  del  home  jau 
en  aquests  bens,  clohent  los  tots  l'honest. 

Consistint,  segons  la  gran  filosofia  cristiana,  la  felicitat  de  l'ho- 
me en  sa  excel•lència,  el  filosop  poeta,  després  d'enumerar  les 
opinions  dels  antics  filosops  qui  llargament  disputaren  sobre  en 
què  consistia  l'humana  felicitat,  trobant-los  a  tots  incomplets, 
dóna  sentencia  declarant  que'l  Bé  consisteix  en  que  l'enteni- 
ment atengui  la  veritat  i  que  l'apetit  superior  regeixi  l'in- 
ferior: 

Tots  han  dit  ver  e  no  caseu  per  si... 

lo  be  del  hom  en  dues  parts  se  pren,  (Ibíd.) 

quant  veritat  l'enteniment  entén, 

e  l'apetit  a  raho  consenti. 

Per  això  amb  admirable  profunditat  canta  l'Ausias  l'identifica- 
ció, en  sa  superior  categoria,  entre'l  Bé  i  el  Delectable,  sols 
distints  secundum  ordinem,  puix  el  Delectable  és  bo  mentres 
no  s'ix  de  sos  termes  naturals,  i  sols  el  deleit  és  mal  quan  natu- 
ra dessegueia: 

Delit  e  be  sols  orde'ls  departeix, 

delit  es  bo  en  tots  fets  naturals  (Ibíd.) 

sinó  en  l'hom  quant  pass'en  los  brutals, 

car  en  tal  cas  natura  dessegueix. 


Més: 


Mes  la  major  part  del  mon  no  pot  amar 

lo  be  honest  perquè  be  no'l  perceb  (1).  (Ibíd.) 


Així  és  que  cerquen  el  Bé  en  el  plaer,  en  les  riqueses  i  en  la  va- 
nagloria, per  lo  qual  el  poeta  declara  que 

la  gloria'sta  en  conèixer  a  si  (Ibíd.) 

ple  de  virtuts  e  no  loat  dels  folls. 

i  dirigint-se  amb  gran  desdeny  al  qui  es  glòria  en  l'aura  popular, 
en  les  adulacions,  diu: 

Vaja  cercant  lo  foll,  grosser  mesquí, 

lo  seu  delit  entre  los  populars, 

car  tot  semblant  se  delit  ab  sos  pars 

(1)  Vhonestum  pels  escolàstics  és  la  bellesa  intel•lectual:  «Honestum  voco 
intelligibilem  pulchritudinem,  quam  spiritualem  nos  proprie  dicimus.»  (Sum. 
D.  Thom.,  loc.  cit.) 

e  no  deman  a  degu  lo  cami  (Ibíd.) 


Magnànim  es  qui  lo  mon  te'n  menyspreu 
e  molt  mesqui  lo  qui'l  pensa  servir. 

Els  amants  de  la  filosofia  a  Catalunya,  qui  pel  magisteri  d'en 
Xavier  Llorens,  seguint  els  filosops  escocians,  tant  han  sentit 
bella  i  pregonament  ponderar  la  limitació  de  les  humanes  facul- 
tats, han  de  trobar  en  el  Cant  X  com  una  sanció  de  la  modèstia 
i  de  la  soliditat  racional  de  la  nostra  raça.  Comença  amb  l'antic 
apotegma  ars  longa  vita  brevis,  consigna  la  deficiència  de 
l'experiment,  i  al  pas  que  nota  la  frisança  de  l'enteniment  con- 
signa la  curtedat  de  sa  operació  rnés  alta,  el  judici,  en  l'hermo- 
síssima  fórmula  que  segueix: 

La  vida's  breu  e  Tart  se  mostra  longa; 

l'esperiment  defall  en  tota  cosa:  (X) 

l'enteniment  en  lo  mon  no  reposa, 

al  juhi  d'hom  la  veritat  s'alonga. 

Les  grans  categories  intel•lectuals  resten  sempre  circuides 
d'ombra  per  l'humana  intel•ligència: 

Deu  no'ntenem  sinó  sots  qualque  forma 

presa  pel  seny,  e  Deu  no  es  sensible,  (Ibíd.) 

ne'ns  es  a  nos  substança  conexible, 

l'enteniment  ab  la  raho  la  forma. 

La  mateixa  substància  de  les  coses  limitades  s'escapa  de  la  nos- 
tra aprehensió,  sols  coneixem  els  accidents  i  encara  si  els  medis 
són  proporcionats: 

Los  accidents  sol  bastam  conèixer 

e  havem  obs  los  migs  que  disposts  sien;  (Ibíd.) 

Aquella  maravellosa  teoria  de  Plató,  que  l'Escola  adoptà,  sobre 
l'univers  sensible,  o  sia  la  teoria  de  la  matèria,  forma  i  compost 
resultant,  també  li  serveix  a  l'Ausias  per  a  predicar  la  limitació 
de  l'home  en  ordre  al  coneixement  de  la  matèria.  La  matèria 
prima,  o  sia  el  substratum  de  tots  els  sers  sensibles  és  per  sí 
incognoscible,  el  coneixem  mediant  la  forma  que  li  determina 
son  sér  actual,  mes  al  misteri  per  lo  qual  apareixen  diverses 

formes  en  la  matèria  que  és  única,  sortint  distints  objectes,  l'en- 
teniment de  rhome  no  hi  aplega,  com  diu  l'Ausias,  i  fins  la  vir- 
tut del  compost  resultant  resta  en  bona  part  amagada: 

iQui  es  aquell  qui  matèria  conega 

sinó  perquè  la  forma's  pot  entendre?  (lbíd.> 

Lo  diferent  de  les  coses  compendre 

no  es  en  hom,  son  saber  no  hi  aplega. 

È  la  virtut  que  del  compost  resulta 

com  e  perquè  no's  pot  saber  com  passa; 

un'entitat  ne  surt  de  la  llur  massa 

divers'a  ells,  no'n  cal  d'aço  consulta. 

Prova  eloqüent  de  la  nostra  limitació  intel•lectual  és  que 

Creixent  saber  l'ignorança's  desperta; 

al  qui  mes  sab  li  corre  major  dupte;  (Ibíd.> 

en  aquell  temps  que  res  no  se,  no  dupte; 

al  grosser  foll  tota  cosa  l'es  certa. 


Ademés: 


Afecció  l'entendre  desordena; 

tots  som  estrets  ab  aquesta  cadena.  (Ibíd.) 


Tot  això  fa  de  l'home  un  sér  risible  a  l'ésser  considerat  per  una 
naturalesa  superior,  puix  cobeja  lo  que  li  és  contrari. 

.Ja  veig  estar  a  Deu  ple  de  rialles 

Vehent  com  som  a  nos  mateixs  contraris;  (Ibíd.> 

■     •  lo  que  cercam  son  nostres  adversaris; 

aquests  son  bens  d'hon  havem  grans  baralles. 
Lo  mal  volem,  cuydant  que  be  gran  sia, 
e  pledejam  aquell  ab  grans  despeses, 
volent  honors,  matrimonis,  riqueses, 
e  lo  revers  s'ateny  del  qu'hom  volria. 

Però  no  devem  creure  pas  que  pel  catòlic  Ausias  el  món  fos 
un  desgavell  real,  no,  l'ordre  superior  entre'ls  fets  aparentment 
antinòmies  existeix,  mes  son  encadenament  no'ns  és  visible,  i 
això  constitueix  altra  limitació  de  nostre  enteniment. 

Les  fins  dels  fets  estan  encadenades 

secretament  que  no  es  ull  es  veja,  (Ibíd.> 

la  pus  gentil  senyala  cosa  leja, 

si  no's  veu  tost,  trau  cap  a  les  vegades. 

Si  com  lo  temps  humit  lo  sech  senyala 

los  fets  del  mon  van  de  bon'obr'en  mala. 

Aleshores  el  poeta  assenta  la  gran  veritat  aristotèlica,  de  que'l 
pecat  és  un  engany  culpable  (decipimiir  sub  specie  boni), 
l'home  pren  per  bé  lo  que  no  és  tal: 

Ignorantment  les  gens  fals  delits  prenen  (XI) 

corrent  al  mal  puix  ha  de  be  semblansa. 

Tant  fatal  il•lusió  prové  de  la  carn,  mes  l'enteniment  pot  trans- 
formar-la (la  part  brutal  racional  es  tornada);  però  l'enteni- 
ment, si  no  la  dóna  pel  bé,  encara  danya: 

Per  millor  part  Deu  l'enteniment  posa 

com  a  senyor  en  cascuna  persona.  (Ibíd.) 

e  si  en  ço  que'l  deu  donar  no'l  dona 

com  pus  n'ateny  en  tan  mes  li  fa  nosa. 

Aleshores  entenent  en  contra  la  carrera,  diu  el  poeta,  la  ma- 
jor intel•ligència  en  l'home  serà  per  major  passió: 

Tota  passió  es  cert  que  mes  s'encena  (Ibíd.) 

en  l'hom  subtil  qu'en  persona  grossera. 


IV 

La  limitació  i  pervertiment  de  ses  facultats  fan  incapaç 
rhome  d'atènyer  son  fi,  mes  els  antics  teòlegs  escolàstics,  co- 
mentant un  text  d^Aristòtil  que  diu  que  lo  que  podem  fer  auxi- 
liats  per  nostres  amics,  absolutament  ho  podem  fer,  enllaçaven 
la  voluntat  humana  amb  l'auxili  sobrenatural  de  la  gràcia  divi- 
na. Per  això  Ausias,  després  que  en  els  Cants  morals  ha  expli- 
cat la  voluntat  humana  amb  els  hàbits  que  la  modifiquen,  canta 
la  gràcia  divina,  auxiliadora  de  l'esperit  humà,  en  l'hermós 
Cant  espiritual,  que  comença  amb  la  següent  invocació  al  Ser 
Sobirà: 

Puix  que  sens  tu  aigu  a  tu  no  basta 
dona'm  la  ma  o  pels  cabells  me  lleva. 
Sinó  estench  la  mia  vers  la  tua 
quasi  forçat  a  tu  mateix  me  tira. 
Yo  vull  anar  envers  tu  al  encontre, 
no  se  perquè  no  faç  lo  que  volrria 

e  no  se  que  aquest  voler  empatxa 
puix  yo  so  cert  haver  voluntat  franca. 

Ans  que  la  mort  lo  procés  a  mi  cloga 
placia't  Deu,  puix  teu  vull  ser,  que'm  vulles. 
Fes  que  ta  sanch  mon  cor  dur  amolleixca, 
de  semblant  mal  guari  ella  molts  altres. 

Però  la  voluntat  humana  ha  d'esforçar-se,  una  voluntat  peresosa 
fa  a  l'home  inútil: 

Ajuda'm  Deu;  mas  follament  te  pregue. 
Car  tu  no  vals  si  no  al  qui  s'ajuda. 


íQue  faré  jo,  que  no  meresch  m'ajudes, 
car  tant  com  puch  conech  que  no'm  esforçe? 

Mes  la  turpitut  del  nostre  voler  és  gran: 

Jo  sent  pahor  d'infern  al  qual  faç  via 
girar  la  vull  e  no  hi  disponch  mos  passos. 

Ajuda'm  Deu,  que  sens  tu  no'm  puch  moure 
perque'l  meu  cors  es  mes  que  paralitich 
tant  son  en  mi  envellits  los  mals  hàbits 
que  la  virtut  al  gustar  m'es  amarga. 

Explica  0  al•ludeix  als  caràcters  de  la  gràcia  divina.  Ningú  en 
aquest  món  sab  les  raons  que  guien  la  Providencia  en  la  jus- 
tificació de  l'home;  el  poeta  parla  del  bon  lladre,  qui  ple  de 
maldats  i  buit  de  mèrits  és  renovat  per  la  gràcia: 


Ton  esperit  lla  hon  li  plau  espera; 

com,  ne  perquè  no  hu  sab  qui  en  carn  visca. 


També  nota  la  gratuitat  de  la  gràcia: 


veig  ton  voler  qui  sens  mèrits  gràcia, 
dones  e  tols  de  grat  lo  do  sens  mèrits, 


Això  l'ompla  d'una  misteriosa  temor;  i  recordant-se  de  Job,  l'in- 
fluença  literària  del  qual  predomina  en  el  nostre  poeta,  exclama: 

Si  Job  lo  just,  por  de  Deu  lo  prenia 
ique  faré  jo  qui  dins  les  colpes  nade? 

Per  a  fugir  de  perills  desitja  finir  la  vida;  mes  el  judici  de  Déu 
l'espanta: 

iQui'm  mostrarà  davant  tu  fer  escusa 
quant  hauré  dar  del  mal  ordenat  compte? 
Tu  m'has  donat  disposició  no  mala 
e  yo  he  fet  del  regle  falç  molt  corba. 
Dreçar  la  vull,  mas  he  mester  ta'juda. 

I  aquí  recorda  el  principi  teològic  de  que  tota  bona  obra  que 
surti  de  la  voluntat  humana,  suposa  l'iniciativa  de  Déu: 

Tu  es  primer  en  tota  bona  obra, 

tcom  serà,  donchs,  qui  primer  de  tu  passe? 

Resol  fer  penitencia;  i  considerant  insuficient  sa  voluntat,  amb 
una  bella  expressió  realista,  demana  a  Déu  que's  prengui  la 
venjança  per  sí  mateix,  deixant-li  salvo  l'esperit: 

Dona'm  esforç  que  prenga  de  mi  venja: 
yo'mtrob  ofès  contra  tu  ab  gran  culpa, 
e  si  no  hi  bast,  tu  de  ma  carn  te  farta 
ab  que  no'm  tochs  l'esperit  qu'a  tu  sembla. 

I  acaba  piadosament  demanant  les  dolces  llàgrimes  de  la 
contrició,  i  fins  les  amargues  de  l'atrició,  que,  si  bé  imperfec- 
tes, condueixen  a  les  primeres: 

iO,  quant  serà  que  regaré  les  galtes 
d'aygua  de  plor  ab  les  llàgrimes  dolces? 
Contrició  es  la  font  d'hon  emanen, 
aquell  es  clau  que'l  cel  tancat  nos  obre. 
D'atricio  parteixen  les  amargues 
perque'n  temor  mes  qu'en  amor  se  funden, 
mas  tals  quals  son  de  aquestes  m'abunda, 
puix  son  cami  e  via  per  les  altres. 


V 

Arribats  a  aquest  punt,  no  és  difícil  sintetitzar  el  pensament 
del  príncep  de  nostres  poetes,  qui  fou  considerat  ja  pels  antics 
no  com  a  un  home  qui  tenia  el  do  d  'alegraria  vida  del  proisme 


I 

i  endolcir-la,  compassa  gairebé  en  tots  els  poetes,  sinó  com 
posseint  una  saborosa  substància,  suficient  pel  nodriment  in- 
tel•lectual del  lector.  Així  el  consideraren  els  nostres  antics, 
com  també  a  l'Aligliieri  els  seus  paisans.  La  poesia  escolàstica, 
filla  d'un  pensament  robustíssim,  havia  de  mostrar  una  vigor 
extraordinària,  i  el  plaer  estètic  l'havia  de  causar  no  per  la 
forana  bellesa  de  la  forma,  sinó  pel  pregon  sentit  que  alenava. 
L'Ausias  se  proposà  cantar  la  part  apetitiva  de  l'home;  i  el  con- 
junt de  sos  cants  forma  un  tot  animat  per  un  sol  esperit  i  amb 
vera  correspondència  de  les  parts.  Les  passions  o  sentiments 
són  com  el  vehicol  de  l'humana  voluntat,  per  això  formen  la 
basa  de  tota  la  poesia  de  l'Ausias  els  Cants  d'Amor  i  els  Cants 
de  Mort;  els  sentiments  són  el  preàmbul  de  la  voluntat  racional; 
arriben  a  confondre's  amb  ella;  l'influeixen  tant  que  sovint  li 
donen  forma,  la  constitueixen  en  hàbits  determinats,  i  segons 
són  aquests  tal  és  l'home.  Els  cants  morals  són  el  cant  de  la 
justicia  natural  en  el  regne  intern  de  l'home,  l'ordre  espiritual 
en  la  nostra  conciencia;  emperò  el  cristià  poeta^  i  finissim  filo- 
sop,  coneix  evidentment  que  l'home  en  l'esfera  natural  és  incom- 
plet i  insuficient,  i  aleshores  en  el  cant  espiritual  enllaça  la 
voluntat  humana  amb  la  gràcia  divina,  la  qual  auxiliant  a  aque- 
lla, per  l'interna  moció  del  Criador,  la  purifica  i  adreça  fent-la 
mereixedora  de  la  consecució  de  son  fi  sobrenatural.  La  gràcia 
és  a  la  voluntat,  lo  que  la  fe  a  l'enteniment:  ambdues  són  neces- 
sàries per  a  complementar  les  facultats  de  l'home  viador  en  son 
estat  actual;  per  això  el  catòlic  poeta  al  cantar  la  voluntat  no 
podia  deixar  de  cantar  la  gràcia. 

Tal  volta  la  poesia  de  l'Ausias  és  un  nodriment  massa  fort 
per  la  nostra  generació;  ses  idees  són  avui  poc  conegudes,  mes 
quan  s'arriben  a  penetrar  posen  en  l'ànima  del  lligent  quelcom 
que  no's  desvaneix  fàcilment.  Es  aquesta  poesia  del  llinatge 
d'aquelles  que  poden  llegir-se  molts  cops  creixent  sempre  la 
delectació;  son  interès  és  permanent  perquè  l'assumpte  és  emi- 
nentment humà,  com  ara  diuen;  canta  el  més  humà  de  l'home, 
puix,  com  a  tomista  il•lustre,  no  parteix  l'home  en  dues  meitats, 
sinó  que'l  compost  amb  ses  operacions,  és  son  objecte;  i  el  sen- 
timent homenivol,  propri  del  nostre  llinatge,  forma  la  part  prin- 
cipal de  la  poesia,  la  qual  indubtablement  és  un  d'aquells  monu- 

25.  —  Obres  completes.  IV 

ments  destinats  a  totes  les  generacions,  no  per  l'interès  històric 
o  patriòtic,  sinó  per  son  caràcter  general  i  trascendent.  Ausias 
tingué  consciència  clara  del  valor  de  son  pensament  i  de  sa 
paraula,  i  com  altres  iMustres  ingenis,  pronosticà  la  perdurabi- 
litat de  la  seva  obra  quan  en  els  Cants  d'Amor  (VI  tornada)  diu: 

Present  de  tots  faré  de  mi  sentença 
que  sonarà  mentre'l  mon  del  vius  dur. 

Perquè'l  nostre  poeta  no  exercia  son  ofici  amb  mera  profanitat, 
no  era  un  actor  en  la  comèdia  de  la  vida  mundana,  qui  es  ves- 
teix l'oripell  de  moda;  esperit  pregonament  cristià,  el  rimar  per 
ell  era  més  que  un  exercici  literari,  era  el  compliment  d'una 
missió  rebuda  de  dalt:  per  això  desdenyà  el  neo-paganisme 
imperant,  servà  fidelitat  a  l'eterna  sabiduría  cristiana,  i  no  era 
la  brisa  del  Parnàs  la  qui  movia  son  estre,  sinó  aquell  Esperit 
qui  fa  prevalèixer  l'esperit  en  la  gran  massa  humana  somoguda 
per  passions  carnals;  per  lo  qual,  el  castellà  Jordi  de  Montema- 
yor  pogué  escriure  sens  adulació  en  honor  de  mossèn  Ausias 
March  el  següent  elogi,  que's  pot  aplicar  a  molt  pocs  altres 
poetes  profans. 


No  fué  Minerva,  no,  la  que  ayudaba 
A  levantar  tu  estilo  sobrehumano, 
Ni  hubiste  menester  al  rojo  Apolo; 
Espíritu  divino  te  inspiraba, 
El  cual  así  movió  tu  pluma  y  mano 
Que  fuiste,  entre  los  hombres,  uno  solo. 


Fou  Ausias  March  cavaller  valencià,  tant  distingit  en  armes 
com  en  lletres,  nascut  de  llinatge  de  catalans,  havent  arribat 
a  viure  fins  a  les  darreries  del  sigle  xv,  per  lo  qual  ben  bé  es 
pot  considerar  la  seva  poesia  com  el  cant  tipic  i  comprensiu 
dels  sentiments  pregons,  rectes  i  forts  de  la  nostra  gent,  quan 
estava  en  el  zenit  de  sa  carrera. 


capítol  VI 


Joan  Lluís  Vives 


Contrast  de  l'esperit  d'aquest  escriptor  amb  el  dels  anteriors.  —  El  Renaixe- 
ment i  el  Regionalisme.  Cosmopolitisme  d'en  Vives.  —  Ses  relacions  amb 
els  principals  personatges  de  son  temps  i  sa  participació  amb  el  moviment 
general  de  la  civilització. —  Fi  eminentment  religiós  de  tota  sa  literatura. 
—  Se  proposà  imitar  l'empresa  de  Sant  Tomàs  d'Aquino,  de  cristianitzar  la 
ciència  humana  i  fer-la  encaixar  amb  la  sobrenatural;  in'ha  reeixit? 


Melcior  Cano  y  Vives.  —  iAquest  pot  ésser  anomenat  restaurador?  —  Cesaris- 
me  literari  del  Vives,  propri  del  Renaixement,  i  ofici  d'aquest  últim  en  la 
transformació  social:  fou  vehícol  de  cosmopolitisme,  i  indirecta  preparació 
del  Regionalisme  modern.  Caràcter  d'aquest.  —  Breu  exposició  del  pensa- 
ment d'en  Vives:  ascètic  i  místic,  filosòfic,  sociològic,  pedagògic,  apolo- 
gístic.  —  Llibre  de  Z)/5c//7///í/s/  a  pesar  de  son  caràcter  cosmopolític  i  de 
l'influencia  del  Renaixement  guarda  les  qualitats  de  sa  raça. 


Fonts  principals  d'aquest  capítol.  —  Joannis  Ludovici  Vivis  Valentini  Ope- 
ra omnia...  a  Gregorià  Ma/ansio.. , —  Yalentiae  Edetanorum  in  officina  Bene- 
dictí Montfort  1782.  Les  referències  i  cites  són  d'aquesta  edició. 

DINS  d'aquest  petit  panorama  espiritual  que  estem  escrivint, 
en  que  cada  home  presenta  un  aspecte  divers,  si  bé  en 
tots  se  descobreix  l'aire  de  la  familia  catalana,  el  famós  Joan 
Lluís  Vives  contrasta  vivament  amb  els  anteriors  que  acabem 
d'estudiar.  Ja  no  solament  és  un  home  nou,  sinó  una  era  nova;  i 
essent  el  cabdal  intel•lectual  substancialment  el  mateix,  fa  son 
curs  desviant-se  del  camí  planer  i  popular,  i  apareix  una  nova 
forma  més  correcta,  més  senyora,  més  exquisida,  però  que,  en- 
lairant el  past  intel•lectual,  el  fa  menys  assequible  a  la  genera- 
litat dels  homes.  iCom  tomba  el  món  en  cent  anys!  iQuan  fàcil- 
ment cambía  l'esperit  humà  de  gustos,  d'habituts  i  de  sistemesl 
El  mestre  Eximenis  i  Sant  Vicens  Ferrer,  posats  enfront  d'en 
Lluís  Vives,  ens  demostren  una  manera  piadosa,  literària,  filo- 
sòfica, política  i  social,  molt  diversa  de  la  d'aquest.  L'esperit 
racional  se  mou  dins  d'un  horitzó  diferent;  el  Renaixement  ha 
enfonzat  l'Edat  Mitjana,  i  de  la  terra  que  havia  produit  acèrrims 
defensors  de  l'antiga  manera  d'ésser,  ample,  lliure  i  naturaU 
Eximenis,  Sant  Vicens  i  Ausias  March,  ardits  impugnadors  del 
nou  pes  i  de  la  nova  mesura  amb  que's  pretenia  nivellar  totes 
les  gents,  ix  un  dels  més  il•lustres  doctors  del  Renaixement,  í 
qui,  com  els  altres,  vol  estendre  la  nova  forma  a  totes  les  afraus 
del  pensament  humà,  tancant  com  dins  d'un  parèntesi  d'oblit  i 
antipatia,  més  o  menys  accentuada,  els  llargs  sigles  qui  llavora- 
ren  amb  paciència  i  constància  cristianes  les  noves  nacions 
europees.  Catalunya  hi  perdé  amb  la  nova  moda,  i  els  homes 
il•lustres  dessus  dits  al  fer-li  la  guerra,  obeíen,  potser  incons- 
cientment, a  un  instint  de  conservació  de  la  forma  nacional  a 
que  vivien  aferrats,  i  que  la  revolució  clàssica  havia  d^esgrunar. 
Perquè  a  nostre  humil  parer,  els  cambis  de  dinastia  i  els  casa- 
ments dels  Reis  són  circumstancies,  és  cert,  molt  influients,  mes 

no  decisives  per  a  capgirar  un  país,  majorment  tant  lliure  com 
el  nostre;  una  força  misteriosa  i  invisible,  com  la  que  produeix 
les  alteracions  geològiques,  hi  treballa:  un  nou  esperit  dóna  un 
nou  caràcter.  El  Regionalisme  i  el  Renaixement  són  antitètics: 
aquell  és  el  sistema  natural,  el  desenrotllament  de  la  primitiva 
cèl'lula  social  que  és  la  familia,  una  forma  que  no  ix  de  cap 
motllo  humà,  sinó  que  les  condicions  del  país,  les  circumstancies 
dels  temps,  l'influencia  de  les  doctrines  i  les  lliures  accions  hu- 
manes, tot  sots  l'influxe  de  la  Providencia,  han  determinat;  el 
Renaixement  fou,  com  tota  revolució,  una  forma  a  priori j  un 
trencament  de  la  tradició,  un  acte  de  la  supèrbia  humana,  qui 
tracta  amb  menyspreu  la  sabiduría  dels  passats  i  sols  té  fe  en  la 
propria,  violenta  i  despòtica,  de  que  Déu  se  valgué,  com  se  val 
de  tota  revolució,  pel  bé  definitiu  de  l'humana  criatura.  Per  això 
el  Renaixement,  per  terme  general,  fou  cesarista,  se  befà  sovint 
de  les  literatures  populars  indígenes,  mirà  amb  menyspreu  les 
llengües  modernes,  fins  al  punt  de  que'l  Vives,  el  més  juiciós  i 
moderat  de  l'escola,  escrigué  que  la  llengua  llatina,  per  la  seva 
perfecció  era  aquella  en  que  devien  tractar-se  les  disciplines  sà- 
vies; i,  no  obstant,  en  llengua  catalana  foren  escrits  el  gran 
Llibre  de  Contemplació  del  Beat  Ramon  Lull,  els  quasi  innom- 
brables tractats  de  l'Eximenis  i  tants  d'altres  que  se'n  escrigue- 
ren  desde  trescents  anys  abans  que  ho  fes  en  Lluís  Vives... 

Ja  no  és  el  gran  escriptor  valencià  un  català  de  Tescola  caso- 
lana; és,  emperò,  un  esperit  qui  serva  les  qualitats  inherents  a 
la  nostra  raça:  licet  hispaniis,  verè  erat  cosmopolites,  diu 
l'erudit  Autor  de  la  seva  Vida,  i  de  sí  mateix  escriu  que  Hispà- 
nia geniiit,  Gallia  aliiit.  En  efecte,  nascut  a  Valencià  en  el  mes 
de  març  de  1492,  en  el  carrer  de  la  Taverna  del  Gall,  en  sa  ma- 
teixa pàtria  començà  l'educació  literària.  Li  tocaren  per  mestres 
homes  de  l'antiga  escola,  cegament  aferrats  a  lo  existent,  això 
és,  a  l'escolasticisme  de  la  decadència,  d'una  deformitat  repul- 
siva, nascuda  sens  dubte  d'haver-se  democratitzat  massa  la  cièn- 
cia; però  que  tenia  la  bona  qualitat  d'amar  el  propri  terrer,  i,  al 
menys  a  Catalunya,  de  conservar  una  certa  identificació  amb 
la  llengua  del  país,  amb  la  qual,  com  havem  vist,  casaren  l'esco- 
lasticisme, el  gran  orador,  Til•lustre  polígraf  i  el  príncep  dels 
poetes  de  la  nostra  terra,  això  és,  Sant  Vicens  Ferrer,  el  mestre 

Francesc  Eximenis  i  Ausias  March.  L'iTlustradíssim  biògraf  del 
Vives  qualifica  ú.'homo  insi gaiter  barba  rus,  el  famós  tortosí 
Jeroni  Amiguet,  mestre  de  l'Universitat  valenciana,  qui  ensenyà 
Humanitats  al  nostre  Lluís.  Escrigué  obres  precioses  per  lo  ra- 
res, en  les  quals  traduí  a  la  llengua  catalana  certs  formalismes 
per  a  ensenyar,  diu  ell,  als  joves  molt  breument  l'eloqüència;  i 
enemic  del  famós  Nebrija,  restaurador  de  les  Humanitats  a  Es- 
panya, empenyà  a  son  deixeble  a  que  escrigués  contra  aquell 
unes  inveciiones,  i  sens  dubte  després  el  Vives,  també  elegant  i 
clàssic  humanista,  tota  sa  vida  ploraria  aquest  pecat  literari. 
Sembla  que  l'Universitat  de  Valencià  estava  feta  una  misèria; 
per  lo  qual,  Vives  amb  son  instint  literari  se'n  anà  a  París  molt 
aviat,  i  fou  deixeble,  i  desseguit  mestre,  en  els  grans  centres 
literaris  que  s'havien  despertat  a  la  nova  vida  del  Renaixement. 
Catedràtic  de  Lovaina  en  1519,  graduat  de  lleis  a  Oxford,  lligat 
amb  amistoses  relacions  literàries  amb  l'Erasme,  al  qual  sol  awo- 
menar  preceptor  en  les  moltes  cartes  que  li  escrigué;  amb  To- 
màs Morus,  més  tard  martiritzat  per  Enric  VIII,  i  avui  alçat  a 
l'honor  dels  altars  per  l'Iglesia  catòlica;  amb  Vergara,  theologo 
suo;  amb  Manrique,  arquebisbe  de  Sevilla  i  Questor,  com  ell  li 
diu,  de  l'Inquisició,  gran  defensor  a  Espanya  de  les  obres  eras- 
mianes;  relacionat,  en  un  mot,  amb  tota  l'aristocràcia  literària, 
devia  també  esser-ho  amb  Taristocracia  social  i  política.  Per- 
quèl  Renaixement  vestit  amb  l'esplendent  mantell  d'una  alta  i 
elegant  literatura,  prompte  es  guanyà  la  voluntat  de  les  potes- 
tats eclesiàstica  i  civil,  i  ambdues  acceptaren  la  missió  civilitza- 
dora per  medi  de  les  lletres,  que  s'atribuía  i  que  sovint  empleà 
en  contra  del  vell  esperit  escolàstic,  que  si  bé  deformat  per  llet- 
ges excrecencies,  posseeix  un  esperit  formidable  qui  el  fa  im- 
mortal, reapareixent,  després  d'haver-se  purgat,  per  a  continuar 
sa  missió  docent  en  pro  de  la  criatura  racional.  Tota  reacció  fà- 
cilment exagera,  mes  el  nostre  Vives  fou  un  dels  més  trempats 
i  acompassats  dins  del  Renaixement;  i  sens  dubte  per  això  el 
veiem  aconsellant  al  Papa,  a  l'Emperador,  als  Reis,  als  Bisbes  i 
als  Pobles.  Sa  correspondència  i  sos  escrits  ens  el  mostren  in- 
tervenint en  el  moviment  religiós  i  civil  de  son  temps.  En  la 
carta  notabilíssima  al  papa  Adrià  VI,  en  la  qual  se  descobreix 
que  estava  lligat  amistosament  amb  el  Pontífex,  li  diu  que  ha 

tardat  tant  a  escriure-li,  després  de  l'elecció,  per  a  poder  par- 
lar-li més  a  pler,  passades  les  trifulgues  del  principi,  i  que  li  de- 
mana sobretot  que  procuri  dues  coses:  1/"^,  la  pau  entre'ls  Prín- 
ceps de  l'Europa;  2/^,  la  convocació  d'un  concili  ecumènic,  puix 
guardava  la  falaguera  esperança  de  que's  renovaria  l'unitat  de 
riglesia,  en  malhora  rompuda,  i,  seguint  son  sistema,  alega  en 
prova  de  son  sentir  la  sentencia  de  l'antiga  sabiduría  profana: 
Amantiiim  iràs  esse  amo  ris  redintegrationem . 

Aquest  temperament  pacífic  i  transigent  el  Vives  el  tingué 
en  ses  relacions  socials;  no,  emperò,  en  l'ordre  literari,  lo  qual 
fou  potser  causa  del  menyspreu  injust  que  tingué  envers  els 
grans  filosops  de  l'Escola.  Però  en  sa  interessantíssima  corres- 
pondència amb  els  cabdills  socials  és  sempre  l'advocat  de  la 
pau  i  de  la  concòrdia;  no  que,  com  molts  moderns  filantrops, 
cregués  que  la  guerra  fos  una  cosa  absolutament  perniciosa, 
puix  instruït  per  la  sabiduría  clàssica,  sabia  que  la  pau  era 
també  corruptora  malis  nos  pacis  vej:ati  (1),  i  que,  per  lo 
tant,  era  sovint  la  guerra,  en  mans  de  la  Providencia,  instru- 
ment de  purificació  i  de  rectificació  social.  Mes  li  tocà  viure  en 
temps  calamitosos,  de  discòrdia  entre'ls  esperits  dels  homes,  i 
en  les  nacions  entre  sí.  Escriu  a  Enric  VIII  d'Anglaterra,  amb 
qui,  com  després  veurem,  estigué  íntimament  relacionat,  per  a 
que  procuri  la  pau  entre'i  César  i  el  rei  Francesc  de  França,  i 
de  pas,  amb  la  veu  de  la  moderació  i  del  respecte,  li  parla  de  la 
conveniència  de  que'l  monarca  tingui  consellers  lliures  i  estigui 
en  contacte  amb  son  poble.  Però  el  monument  demostratiu  de 
Tesperit  del  Vives,  en  pro  de  la  pau  i  de  la  concòrdia,  és  el  lli- 
bre de  Concòrdia  et  Discòrdia,  que  dirigeix  i  ofereix  desde 
Bruges,  any  1529,  al  César  Carles  V.  Es  indubtable  que'ls  grans 
esperits  humans,  i  sobre  tots  ells  el  Mestre  diví  de  l'Humanitat, 
han  ensenyat  la  concòrdia,  ja  que  la  discòrdia  és  la  plaga  incu- 
rable de  la  nostra  raça.  Per  això  després  de  recordar  a  l'Empe- 
rador la  gran  glòria  que  l'acompanya,  com  ha  tingut  baix  son 
poder  el  Rei  de  França  i  el  Pontífex  de  l'Iglesia  Catòlica,  li 
diu  que  ami  més  mostrar-se  instrument  de  la  clemència,  que  no 
pas  de  l'ira  divina,  abomina  dels  invents  bèlics  i  així  anatema- 

n)    De  Concòrdia,  pàg.  375. 

titza  l'invent  de  les  bombardes  (jquè  diria  ara!j,  que  qualifica  de 
Satanae  inventum,  i  ponderant  els  grans  mals  que  afligeixen  a 
la  societat,  conclou  ésser  l'únic  medi  de  guarir-los  la  convoca- 
ció  del  Concili  ecumènic,  cosa  molt  faedora  si  l'Emperador  la 
protegeix.  EI  pensament  civilitzador  del  Vives;  sa  tasca  nobi- 
líssima,  humanitària  i  cristiana,  que's  manifesta  en  tots  sos  es- 
crits, és  evident  en  aquest  tractat.  Té  un  caràcter  universalista 
que  li  prové  de  la  matèria  que  tracta  i  que  és,  sens  dubte,  com 
un  precedent,  nascut  de  les  idees  cristianes,  del  cosmopolitisme 
modern,  que,  degudament  entès,  és  un  dels  més  sòlids  títols  de 
glòria  dels  nostres  temps.  El  benèfic  y  poderós  esforç  en  pro 
del  bé  públic  de  l'ilustre  apologista  i  propugnador  de  la  pau 
social,  fa  que  una  bona  part  de  ses  cartes  i  molts  tractats  de- 
guin considerar-se  missatges  de  pau.  Escriu  a  son  amic  Joan, 
bisbe  lincolniense,  confessor  d'Enric  VIII,  per  a  que  treballi  en 
aquest  sentit.  Publica  el  llibre  De  Pacïficatione,  que's  pot  con- 
siderar com  a  complement  del  De  Concòrdia,  i  el  dedica  a  Al- 
fons Manrique,  arquebisbe  de  Sevilla,  ponderant  en  ell  la  dig- 
nitat de  la  missió  pacificadora,  s'estén  parlant  dels  grans  Pon- 
tífex pacificadors,  exposa  abundant  doctrina  dels  antics  sobre 
aquesta  matèria,  i  fa  veure  còm  sobre  tots,  i  més  que  tots, 
Crist  és  qui  portà  la  pau  als  homes  per  vici  de  la  naturalesa, 
gairebé  sempre  discordants;  i  recordant  l'insuficiència  gentílica 
per  a  atènyer  tant  gran  bé  exclama:  Non  poiest  caeciis  caeco 
viam  praeire...  i  amb  devoció  afectuosa  afegeix:  o  quantum 
tibi  mortales  omnes  debent  Servaior  Christejesu...  I  perquè 
les  idees  de  llibertat  absoluta  i  d'independència  de  les  potestats 
superiors,  que  avui  amenacen  la  civilització,  aleshores  tenien 
ja  predicament,  i  el  poble  musulmà  desde  Orient  espaordia  als 
homes  de  seny,  qui  veien  el  perill  de  que  la  civilitzada  Europa 
caigués  baix  la  tirania  del  Turc,  per  a  alçar  i  rectificar  l'esperit 
dels  pobles  cristians,  escriu  l'opúscol  De  conditione  vitae  chris- 
tianorum  siib  turca,  que's  pot  dir  dirigit  a  aquells  qui,  desperta- 
des i  desenfrenades  les  seves  concupiscències  per  les  predica- 
cions  dels  falsos  reformadors,  descontents  dels  prínceps  cristians, 
cobejant  una  llibertat  selvatgesca,  deien  que  preferirien  viure 
sots  els  turcs;  i  fins  portats  per  l'herètica  pravetat,  simpatitzaven 
més  amb  ells  que  amb  els  vers  cristians.  Els  pinta  la  condició  de 

l'il•lustre  Grècia  esclava,  l'opressió  de  la  fe  que  pateix,  la  falta 
d'il•lustració  i  fins  d'humanitat  dels  dominadors,  i  recorda  amb 
un  fi  sentit  històric  l'imperi  oriental  i  el  dia  de  la  conversió  de 
Constantí,  que  ell,  citant  Sant  Jeroni,  no  creya  completa,  sinó 
que  entrà  en  l'Iglesia,  diu,  nori  iit  veriis  ac  plane  christianus, 
sinó  circuit  encara  de  la  pagana  pompa,  volent  unir  la  ciutat  de 
Déu  i  la  ciutat  del  diable,  això  és.  Roma  i  Constantinopla;  emperò 
molt  més  trist  i  nefast  és  el  dia  en  que  un  poble  cristià  cau  en  po- 
der dels  infidels.  Amb  motiu  d'això  increpa  als  qui  s'han  fingit  una 
boja  llibertat  (speciem  stiiltam  libertatis),  desconeguda  dels 
grecs  i  dels  romans,  rebutjant  el  pagar  tributs,  que  sia  permès 
obrar  el  mal,  volent  que  l'autoritat  perdi  ses  prerrogatives;  de 
manera,  diu  rectament  l'Autor,  que  en  lloc  d'un  Princep,  ne  tin- 
dríem cent  i  la  ciutat  no  podria  subsistir. 

En  el  tristissim  fet  del  divorci  d'Enric  VIII  amb  la  nostra 
paisana  Caterina,  principi  i  fonament  del  deplorable  cisma 
d'Anglaterra  i  de  tantes  i  tant  fortes  commocions  en  aquell  reg- 
ne, i  de  retop  en  teta  la  societat  cristiana,  procurà  també  inter- 
venir-hi el  nostre  Vives,  demostrant  un  zel  i  una  discreció  que 
sols  pogué  ofegar  la  brutal  passió  de  la  luxúria,  que  tenia  ence- 
gat al  monarca  britànic.  El  Vives  tenia  grans  i  amistoses  rela- 
cions amb  aquella  familia  real;  de  la  reina  Caterina  ne  parla 
amb  els  termes  més  encomiàstics,  com  d'una  virtut  universal- 
ment reconeguda,  i  que  s'ha  fet  un  temple  en  el  cor  de  tots 
aquells  qui  han  oït  parlar  de  ses  desventures  i  de  son  nobilissim 
comportam.enc.  Es  el  nostre  paisà,  secular,  l'afront  d'aquells 
vergonyosissims  prínceps  eclesiàstics  d'Anglaterra,  fautors  de 
la  luxúria  i  del  despotisme  real.  Feu  oir  a  l'encegat  monarca  el 
llenguatge  de  la  veritat  i  de  la  conveniència,  i  en  sa  carta  a  Joan 
Vergara  conta  com  el  Rei  el  tingué  arrestat  sis  setmanes,  fins 
que'l  deixà  anar  amb  la  condició  de  que  mai  més  posés  els  peus 
en  el  palau.  L'il 'lustre  escriptor  conegué  que  perillava  a  Angla- 
terra, per  lo  qual  marxà  a  sa  amada  ciutat  de  Bruges,  desde 
on,  amb  la  data  de  13  de  janer  de  1531,  escriu  una  carta  a 
Enric  VIII,  que'l  Mayans  en  nota  marginal  amb  gran  raó  quali- 
fica inmmortalitate  certè  digna.  D'ella  es  dedueix  que  temia 
que'l  cardenal  eboracense  afavoria  les  males  passions  del  mo- 
narca en  lloc  de  dissipar-les.   Comença   afectuosament  recor- 

dant-li  lo  molt  que  devia  als  reis  d'Anglaterra,  com  fóra  per  ell 
gran  satisfacció  veure'ls  placentment  units,  passant  tranquils 
aquesta  curtíssima  vida,  i  còm  no  té  altre  medi  per  a  manifes- 
tar-los son  agraiment,  els  escriu  la  present  carta  per  a  dir-los 
sa  manera  de  pensar  sobre'ls  seus  assumptes  que  tant  interessen 
a  tota  la  cristiandat.  Que'l  Rei  fa  preguntar  a  totes  les  Univer- 
sitats l'interpretació  que  dèu  donar-se  al  text  del  Levític:  Fra- 
ter  non  diicet  uxorem  fratris;  que  ignora  lo  que  respondran, 
però  que  sab  lo  que  s'ha  de  respondre.  Que  entregà  ja  un  opús- 
col  sobre  aquesta  qüestió  al  cardenal  eboracense,  i  que,  com  no 
sab  si  l'ha  llegit,  li  envià  altre  cop;  mes  prescindint  de  la  qües- 
tió i  fins  del  compte  que  cada  hu  de  nosaltres  ha  de  donar  a 
Aquell  qui  veu  els  cors  dels  hom.es,  li  demana  que  consideri  lo 
que  fa  i  aon  va.  Que  reflexioni  les  desgracies  d'una  guerra 
entre'ls  prínceps  cristians  a  que  s'exposa.  ^iPer  què  vols,  li  diu, 
muller  nova?  No^m  penso  que  sia  per  a  tenir  un  brevíssim  plaer 
obscè;  diràs  tal  volta,  que  per  a  tenir  fills  qui  heretin  el  regne; 
però  tens  una  filla  d'índole  admirable,  amb  ella  pots  cercar-te 
gendre  a  gust  teu,  i  el  fill  no  sabs  què  seria;  i  recorda't  que  en 
aquest,  cas  podrien  esdevenir  guerres  en  la  teva  Bretanya  per 
Pincertitut  en  la  successió  llegítima;  i  fineix  la  carta  protestant 
de  que  escriu  així  portat  tant  sols  de  l'amor  que  té  a  Enric  VIII 
i  a  la  Bretanya,  de  la  qual  per  tant  temps  fou  hoste.  Ja  veus, 
lector,  l'influencia  del  Vives  en  els  assumptes  de  trascendencia 
social,  sempre  moderada,  pacífica,  cristiana  i  moralitzadora.  La 
llum  de  l'intel'ligencia  i  l'amor  del  cor  se  manifesten  evident- 
ment com  regits  sempre  pel  principi  ètic  cristià,  que  informava 
l'ànima  del  gran  escriptor. 

De  sa  influencia  en  lo  que'n  podríem  diria  civilització  lite- 
rària, del  Vives  tant  finament  amada,  no  cal  parlar-ne  en  aquest 
llibre,  que  no  és  una  historia  literària;  puix  és  ben  sabut  de 
tothom  còm  estava  posseit  de  les  lletres  clàssiques,  les  traduc- 
cions que  publicà,  els  tractats  didàctics  que  sobre  la  matèria 
escrigué  i  l'exquisit  gust  de  la  forma  que  li  feia  mirar  amb 
menyspreu  les  literatures  populars.  Però  també  aquí  el  gran  es- 
criptor manifesta  un  fi  ètic,  fuig  de  l'Art  per  l'Art  i  de  la  Cièn- 
cia per  la  Ciència,  que  fins  fa  poc  ha  estat  de  moda,  havent  da- 
rrerament vingut  un  Art  i  unaCiencia  per  la  Carn;  tota  l'extensís- 

sima  literatura  vivista  és  verament  cristiana,  tota  s'encamina  a 
un  mateix  i  altíssim  fi,  i  partint  de  la  ciència  del  coneixement  de 
sí  mateix  fineix  en  el  coneixement  de  Déu:  hic  est  cursus  ab- 
sohitae  sapientiae,ciijus  primus  gradiis  est  Nosse  se,  postre- 
mus  Nosse  Deiim  (1).  La  pietas  nostra,  com  ell  bellament  diu, 
és  la  que  mou  sempre  sa  ploma,  mai  perd  aquest  caràcter  ni  en 
ses  relacions  literàries  amb  TErasme  i  altres  de  sospitosa  i  fins 
viciosa  ortodòxia,  i  el  pensament  fonamental  del  nostre  Vives, 
son  intent  científic  i  literari,  la  meta  del  seu  esforç,  Tempresa 
que's  proposà  executar,  ens  sembla  ésser  la  que  tant  maravello- 
sament  complí  el  nostre  mestre  Sant  Tomàs  d'Aquino,  això  és, 
agermanar  la  ciència  humana  i  la  ciència  divina,  i  amb  més  exac- 
titut  encara  parlarem  dient  que  volgué  unificar-les,  fent  encaixar 
la  ciència  natural  amb  la  sobrenatural.  I  aquesta  idea  no  és  una 
deducció  nostra  personal  després  de  la  lectura  de  les  obres  del 
Vives,  en  les  quals  sempre  hi  panteja  aquest  principi,  sinó  un  pro- 
pòsit que  en  més  d'un  lloc  consigna  explícitament  el  magistral  es- 
criptor. Posa  la  religió  per  basa  de  la  Sabiduría  en  VIntroductio 
ad  Sapientiam  i  altres  llibres  per  Pestil,  vol  la  lectura  dels  clà- 
ssics, mes  amb  subjecció  a  la  fe  catòlica,  sempre  enllaça  i  barreja 
en  el  crisol  de  son  recte  criteri  la  sabiduría gentílica  i  la  cristiana; 
en  els  llibres  De  Anima  parla  agrament  dels  qui  volien  tractar  les 
altes  i  difícils  qüestions  amb  la  sola  llum  de  la  raó,  protestant 
ell  de  que  vol  tractar-les  a  la  llum  de  la  veritat,  que  és  una,  im- 
pugnant, sempre  que  se  li  presenta  ocasió,  el  principi  aleshores 
molt  estès  i  que  ve  a  ésser  la  llevor  del  modern  racionalisme, 
que  una  cosa  pot  ésser  vera  per  la  revelació  i  falsa  per  la  raó, 
I  en  el  llibre  IV,  capítol  II,  De  tradendis  disciplinis  (2.^ 
pars)y  explicant  els  motius  per  què  ell  escriu  de  Prima  Philo- 
sophia,  després  que  Aristòtil  escrigué  i^e^à  xà  (p\)(5ixà,  diu  que 
ell  no's  dirigirà  ad  gentiliciam  liicernam ...  sed  ad  facem 
hanc  solarem,  quam  Christiis  mundi  tenebris  invexit;  i  més 
amunt,  en  un  dels  pocs  llocs  en  que  dóna  a  Sant  Tomàs  l'impor- 
tància que's  mereix,  si  bé  quasi  no  se'n  separa  en  la  doctrina, 
parlant  de  còm  els  Pares  de  l'Iglesia  s'havien  aprofitat  de  la 
sabiduría  gentílica,  cita  el  següent  text  de  Sant  Jeroni,  a  qui  era 

( I )    Introductio  ad  Sapientiam;  fi. 

molt  aficionat,  que  expressa  amb  una  bella  metàfora  el  procedir 
escolàstic  i  tomístic:  accipietur  in  connubium  ventilis  femina 
resectis  iin^iiibus  et  capillisjuxta  ritiim  filiorum  Israelis. 
(íReeixí  el  Vives  en  aquest  magnífic  propòsit,  que  és  natu- 
ral a  tots  els  vers  amants  de  la  sabiduría,  qui  no  van  assede- 
gats de  la  glòria  mundana  de  l'originalitat,  sinó  de  la  veritat 
eterna  i  invariable?  ({Arribà  a  formular  Talta  síntesi  de  la  ve- 
ritat natural  i  sobrenatural?  Es  a  dir,  ^{obtingué,  com  els  grans 
genis,  aquella  similitut  de  la  divina  intel•ligència,  qui  amb 
poques  espècies  intel•ligibles  abracen  una  multiplicitat  d'idees? 
Es  indubtable  que  no.  Ell  mateix  confessa  que  no  pretén  fundar 
«scola,  ni  que'l  segueixin  els  vinents;  i  és  perquè  al  nostre  gran 
crític  li  passà  lo  que  succeeix  a  tots  els  qui  exerciten  molt  ses 
facultats  mentals  en  la  crítica,  això  és,  arriben  a  una  espècie 
d'escepticisme,  són  excel•lents  per  a  fer  rònegues  les  humanes 
disciplines,  però  curtíssims  per  a  bastir  el  noble  edifici  de  la 
ciència.  Ja  Melcior  Cano,  il•lustre  coetani  seu,  i  gran  restau- 
rador i  renovador  de  la  ciència,  li  notà  aquesta  falla.  L'alaba 
pels  llibres  De  Corruptis  Disciplinis^  és  a  dir,  mentres  no 
surt  de  la  missió  de  censor  i  espurgador,  mes  quan  en  els  llibres 
De  tradendis  disciplinis  ha  d'organitzar  la  ciència,  aleshores, 
diu  el  celebèrrim  bisbe  canariense,  hic  opiis  hic  labor  est. 
L'egregi  escriptor  Menéndez  y  Pelayo,  tant  benemèrit  de  les 
coses  catalanes  i  tant  entusiasta  del  Vives,  s'estranya  de  sa  es- 
cassa descendència  filosòfica,  de  que  no  hagi  fet  escola,  mal- 
grat son  mèrit  extraordinari  (1);  mes,  a  nostre  parer,  la  cosa 
no  pot  ser  d'altra  manera.  Ex  nihilo  ni  hi  I  fit.  Un  sistema  ne- 
cessita per  basa  un  element  positiu;  la  crítica  no  és  la  ciència; 
l'observació  arreplega  materials,  mes  no  dóna  la  traça  de  l'edi- 
iici;  l'eterna  mecànica  de  les  construccions  intel•lectuals  tindrà 
sempre  per  instrument  preferit  el  silogisme,  cap  altre  pot  de- 
purar tant  la  veritat;  l'historia  científica  ens  ensenya  que'ls 
homes  qui  han  fet  dir  a  la  ciència  disbarats  més  grossos  són  els 
homes  de  l'observació  i  de  l'experiència;  és  cert  que  aquestes 
foren  principi  d'un  admirable  desenrotllament  científic,  mes 
Aristòtil,  i  era  finíssim  observador,  i  els  altres  genis  passats, 

(1)    La  Ciència  espanola. 

quan  escriuen  de  ciències  racionals  encara  avui  són  els  prínceps 
de  la  ciència;  quan  tracten  de  fets  d'experiència  els  veiem,  fins 
arribar  als  nostres  alquimistes,  anegar-se  en  la  superstició 
0  consignar  les  més  estupendes  faules.  L'observació  pot  ésser 
un  organum  per  a  cercar  veritats  contingents,  mes  mai  serà 
l'enginyer  qui  edificarà  el  palau  de  la  veritat;  l'home  és  racio- 
nal i  sa  obra  preeminent,  la  ciència,  ha  de  resplandir  en  tant 
alta  qualitat. 


II 


Dos  homes  foren,  sobre  tots  els  altres,  els  qui  en  la  penín- 
sula ibèrica,  després  que  l'escolasticisme  es  feu  rònec,  preten- 
gueren bastir  altre  cop  el  noble  palau  de  les  idees,  guanyant-se 
una  fama  universal.  L'un  nascut  en  les  terres  castellanes,  Fra 
Melcior  Cano;  l'altre  en  les  belles  riberes  mediterrànies  que 
habita  la  gent  catalana.  Lluís  Vives.  Ambdós  pretengueren 
donar  lleis  a  la  Ciència;  mes  en  honor  de  la  veritat,  reina  del 
nostre  cor,  devem  confessar  que'l  castellà  reeixí  millor  de 
l'empresa  que'l  català.  L'obra  del  Cano  és  encara  avui  dia  un 
còdic  vigent;  la  magnífica  literatura  del  Vives  serà  perpètua- 
ment amada  dels  homes  d'esperit  elevat,  un  ric  past  de  l'in- 
teliigencia,  però  la  ciència  no  compta  tant  amb  ell.  Es  cert 
que'l  nostre  gran  escriptor  pot  passar  per  pare  de  sistemes 
famosos,  com  notà  en  la  centúria  passada  la  Vita  que  va  al  da- 
vant de  l'edició  d'en  Mayans,  i  en  nostres  dies  l'il'lustre  Me- 
néndez  y  Pelayo  (1);  mes  dits  sistemes,  que  donaren  una  forta 
embestida  a  les  ciències,  són  reglaments  regionals,  no  la  forma 
permanent  de  l'unitat  de  la  ciència  somniada  pel  Beat  Ramon 
Lull,  i  trobada  sens  somniar  per  Sant  Tomàs.  El  vident  de 
l'illa  daurada,  emperò,  fou  un  precursor  de  l'escriptor  valencià, 
ambdós  són  una  pulsació  de  l'esperit  nacional,  amic  de  l'obser- 
vació, del  coneixement  immediat  i  enemic  de  certes  armatostes 
científiques;  però  el  Melcior  Cano  tingué  una  gran  ventatja  en 
l'educació  intel•lectual  sobre'l  nostre  Vives.  L'insigne  teòleg 

(1)    Ibíd. 

fou  fill  de  la  tradició  i  coneixedor  del   nou  horitzó  que  a  la 
ciència  s'obría,  i  així  és  que,  sens  enrunar  l'antic  edifici,  pogué 
adaptar-lo  a  les  noves  necessitats,  purificar-lo  i  enriquir-lo:  el 
nostre  gran  humanista  i  filosop  fou  fill  del   Renaixement;  i  si  el 
Cano   guardava   simpàtica   memòria   de  son  mestre,   el  gran 
Francisco  Victoria,  qui  li  feia  respectable  la  ciència  dels  pas- 
sats, el  Vives  tenia  memòria  de  les  ridicoleses  dels  professors 
de  Valencià  i  sentia  amb  gran  intimitat  l'influencia  dels  prínceps 
del  Renaixement,  superbs  enemics  de  la  Mitjana  Edat.  Tragué, 
doncs,  la  ciència  de  sos  termes,  i  si  bé  confessant-se  i  essent 
en  veritat  aristotèlic,   rebutjà  l'herencia  del  filosop  d'Estagira, 
representada  per  l'Escola,  i  prenent-ne  la  llegitima,  volgué  amb 
ella    fundar  una  ciència   que  resultà  esquifida  i  desencolada. 
I  no  és  que  la  vastitat  de  mires  del  Vives  fos  menor  que  la  del 
Cano;   al  revés,  fou  molt  major,  s'extenia  de  l'un  a  l'altre  pol 
del  món  científic;  mes,  com  ha  succeït  als  moderns  filosops  de 
TEscolà  escociana,  venint  després  d'una  era  que  abusà  del  ra- 
ciocini discursiu,  s'espantà  de  la  raó,  i  a  no  ésser  per  la  fe  cris- 
tiana que  alenava  son  gran  esperit,  s'hauria  pascut  pels  camps 
florits,  però  enervants  de  la  sola  experiència.  La  sentencia  que 
placentment  al•lega  de  Tantiga  sabiduria,  qiwd  supra  nos  nihil 
ad  nos,  Fimpressió  que  amb  desolat  esperit  manifesta  haver 
rebut  de  les  contradiccions  dels  filosops,  sembla  que  l'apoca- 
ren, impedint-li  tal  volta  el  seguir  les  grans  vies  racionals  que 
com  els  astres  les  vies  astronòmiques,  han  seguit  els  prohoms 
de  l'humana  intel•ligència.  L'observació,   la  reflexió  i  el  bon 
judici  són  les  qualitats  preeminents  del  nostre  gran  escriptor; 
pot  ésser  les  més  útils,  sobretot  les  menys  exposades,  per  l'es- 
perit humà  en  circumstancies  com  les  en  que  ell  se  trobava. 
Mes  çil'obra  del  Vives  fou  restauradora  com  la  del  Cano,  o  re- 
volucionaria? Nosaltres  creiem  que  no  pot  ésser  dita  restaura- 
dora en  el  bon  sentit  de  la  paraula.  Se  valgué,  és  cert,  de  ma- 
terials ja  existents  per  sa  empresa  de  civilització  literària,  mes 
fou  a  cercar-los  en  els  temps  anteriors  als  cristians  i  als  princi- 
pis de  la  nostra  Era,  és  a  dir,  en  els  pensadors  grecs  i  romans, 
i  en  els  antics  Pares  de  l'Iglesia;  però  l'obra  humil,  mes  sòlida 
i  popular,  de  la  gent  del  mig  temps  fou  oblidada  i  tinguda  en 
menyspreu.  Es  cert  que  l'introducció  de  tot  element  enriqueix 

una  civilització,  mes  oblidar  els  elements  presents,  divorciar-se 
del  poble  real  i  tal  com  és,  ridiculitzar  la  literatura  amb  que 
s'alimentava  son  esperit,  no  tenir  en  compte  sa  manera  d'ésser 
i  de  sentir  per  a  imposar  un  motllo  més  correcte,  de  forma  més 
severa  i  més  senyora,  és,  a  nostre  parer,  contrari  al  lliure  i  ex- 
pansiu esperit  cristià,  i  a  la  vera  civilització  popular. 

I  ara  anem  a  escriure  un  pensament  que  potser  escandalitza- 
rà els  elegants  conreuadors  de  la  literatura  i  els  doctes  deixe- 
bles de  la  filosofia.  Per  nosaltres  l'Eximenis,  amb  tot  i  l'escoria 
de  sos  errors  i  faules,  nascuts  d'un  criteri  molt  imperfet,  mes 
divulgant  i  posant  a  mida  del  poble  menut  les  altes  veritats  teo- 
lògiques, morals,  socials  i  polítiques,  és  a  dir,  generalitzant  els 
humans  coneixements,  és  més  acreedor  de  la  vera  civilització 
que'l  Vives  depurant-los,  és  cert,  mes  fent-los  sols  assequibles 
a  la  casta  dels  lletrats.  El  Renaixement  fou  una  revolució  aris- 
tocràtica feta  en  dany  dels  pobles,  i  entre  tots  aquests  el  cata- 
là, qui,  per  una  admirable  precocitat,  havia  arribat  a  un  extraor- 
dinari desenrotllament  d'esperit,  fou  la  víctima  més  sacrificada. 
El  cesarisme  literari  del  Vives  fou  inexorable,  un  sol  cop  ha- 
vem notat  que  anomeni  la  llengua  catalana,  i  aleshores  ne  parla 
amb  natural  amor,  puix  mai  la  naturalesa  queda  enterament 
corrompuda,  i  és  quan  en  el  llibre  segon  Feminac  christianac 
explica  l'importància  que  les  dones  tenen  en  la  formació  de  les 
costums.  «Després  que'l  rei  en  Jaume,  diu,  hagué  netejat  la  meva 
Valencià  de  serraïns  (pel  qual  motiu  la  memòria  d'aquell  varó 
sempre  serà  fausta),  se  poblà  la  ciutat  d'homes  aragonesos  i  do- 
nes ilerdenses:  els  fills  d'aquests  aprengueren  el  llenguatge  de 
les  mares,  eum  qiiem  jam  per  plures  quam  diicenfos  et  quin- 
quaginta  annos  loquimur.y>  Sovint  parla  de  la  llengua  espanyo- 
la en  sentit  de  castellana,  en  un  lloc  afirma  que'ls  dialectes  so- 
len ésser  molts  en  cada  nació,  mes  que  un  és  el  principal  entre 
tots,  com  a  Espanya  el  castellà,  o  millor,  carpeta;  dels  antics 
llibres  catalans  no  se'n  recorda,  i  en  cambi,  fet  molt  digne  d'és- 
ser notat,  el  Mayans,  qui,  malgrat  son  amor  a  la  literatura  clàs- 
sica, havia  ja  romput  el  jou  del  Renaixement  i  era  amic  del 
tomisme,  defensant  amb  notes  marginals  a  l'Angèlic  Doctor 
del  menyspreu  del  Vives,  per  simpatia  d'esperit  parla  de  la  nos- 
tra antiga  literatura,  transcriu  velles  rimes,  qualifica  al  poeta 

Jaume  Roipj  d'Ancicrcon  Vaícntiniis,  i  és  perqu'è  Fanterior  cen- 
túria, passat  ja  el  fanatisme  revolucionari  del  Renaixement,  fou 
com  l'alba  de  la  reaparició  feliç  del  Regionalisme  en  el  camp  de 
les  lletres.  I  no  volem  deixar  de  consignar  en  aquest  lloc  que'l 
maneig  dels  manuscrits  i  llibres  catalans,  procedents  gairebé 
tots  de  les  biblioteques  dels  frares,  amb  ses  manuscrites  notes 
marginals  de  diferentes  èpoques,  revelen  que'l  catalanisme,  per- 
dut el  culte  públic,  dins  dels  convents  rebé  sempre  un  filial  i  de- 
vot culte  privat. 

Mes  si  el  Vives  no  fou  en  realitat  restaurador,  la  seva  acció 
representa  en  l'obra  de  les  generacions  un  nou  sediment,  usant 
el  terme  dels  geòlegs,  que  infundía  una  sava  vigorosa,  si  bé  sa- 
crificava el  Regionalisme  existent,  i  preparava  una  reaparició 
d'aquesta  forma  social,  a  que  aspira,  per  exigència  de  la  natu- 
ralesa, l'humanitat  lliure  i  civilitzada,  en  armonía  amb  la  ma- 
nera d'ésser  dels  temps  moderns.  La  fraternitat  universal  dels 
pobles  ensenyada  per  l'Evangeli,  l'igualtat  de  tots  els  homes 
predicada  pels  apòstols,  especialment  per  Sant  Pau,  qui  feien  de 
l'accepció  de  persones  un  dels  pecats  més  graves,  són  condicions 
que  la  Providencia  divina,  segons  ens  ensenya  la  Revelació 
cristiana,  vol  que  resplandeixin  en  la  família  humana;  i  el  cos- 
mopolitisme modern  ajuda  en  aquesta  part  a  l'acció  divina.  El 
Renaixement  matà  l'espontània  manifestació  de  l'esperit;  mes 
amb  sa  uniformitat,  unida  a  altres  poderosíssimes  causes  de  l'or- 
dre material,  contribuí,  al  men3^s  negativament,  a  preparar  Thu- 
mana  societat  per  a  rebre  una  civilització  universal,  de  la  que 
és  un  precedent  la  llegislació  internacional  que  cada  dia  veiem 
desenrotllar-se.  El  Regionalisme  típic  que'ns  delecta  contemplar 
en  l'Edat  Mitjana,  la  diversitat  de  trajos  i  de  costums,  de  juris- 
diccions i  de  soberaníes,  de  literatures  i  fins  de  litúrgies  ecle- 
siàstiques, tant  interessant  baix  l'aspecte  estètic,  fóra  una  peti- 
ta mania  pretendre'l  en  els  temps  moderns,  puix  la  difusió  dels 
principis  socials  del  cristianisme,  extrafets  pels  socialistes  in- 
ternacionals, demanava  una  forma  més  ampla  que  l'esperit  cris- 
tià revelà  al  Vives,  i  que  ha  de  donar  al  Regionalisme  del  per- 
vindre,  sortit  del  dels  temps  passats,  com  la  flor  de  la  poncella, 
un  esperit  igual  a  l'antic,  mes  una  forma  molt  diversa.  El  Vives 
formulà  el  nostre  pensament  quan,  parlant  de  còm  el  cristianis- 

me  ha  restablert  l'integritat  de  la  naturalesa  humana,  produint 
un  humanisme  o  internacionalisme  abans  desconegut,  assenta  el 
següent  principi:  Homo  christianus  miindanum  se  esse  eaisti- 
mat,  non  contemptii  civitatis  siiae  tamqiiam  e:iriguae,  sed 
amore  pectoris  sui  in  cunctos  se  homines  diffimdente  (1). 
Es  indubtable  que  la  Mitjana  Edat,  sobretot  a  Catalunya,  cone- 
gué els  principis  socials  de  la  llibertat,  igualtat  i  fraternitat  dels 
homes,  que  havem  vist  intimats  en  nom  de  Déu  pel  gloriós  Sant 
Vicens  Ferrer,  mes  el  regionalisme  d'aquells  temps  era  determi- 
nat en  sa  forma  externa,  per  condicions  necessàries  de  sa  social 
existència,  per  circumstancies  històriques  transitòries,  per  lo 
qual  l'humana  naturalesa,  havent  ja  venturosament  deixat  aquell 
vistós  embolcall  de  sa  infantesa,  dèu,  emperò,  aferrar-se  a  l'es- 
perit humà  qui  l'informava.  L'amor  és  el  gluiinum  social  portat 
pel  cristianisme,  mes  la  revelació  de  Crist,  els  elements  sobre- 
naturals per  Ell  duts  a  la  vida  humana,  no  destrueixen,  ans  su- 
posen els  elements  naturals  i  sobre  d'ells  se  funden,  fins  al 
punt  de  que  la  deformació  de  la  naturalesa  fa  impossible  l'exis- 
tència de  la  gràcia.  Així  és  que,  l'internacionalisme  o  humanis- 
me, si  vol  atènyer  una  forma  noble  i  adequada,  suposa  el  regio- 
nalisme i  s'ha  de  fundar  sobre  d'ell,  de  manera  que  l'amor  que 
ha  d'extendre's  a  tots  els  pobles  de  la  terra,  no  ha  d'ésser  altra 
cosa  que'l  foc  de  l'amor  natural  a  la  propria  família  i  el  propri 
poble,  que'l  buf  de  la  boca  de  Crist,  usant  un  terme  profètic, 
després  extén  a  tots  els  membres  del'especie  racional  creant  un 
Regionalisme  més  humà,  mes  flexible,  gens  antagònic,  basa 
d'aquella  unió  universal  de  pobles  que  l'ànima  i  el  cos  de  l'hu- 
manitat, això  és,  el  cristianisme  i  el  comerç,  ensems  demanen. 
El  restaurament,  doncs,  de  la  familia  i  de  la  regió,  dèu  ésser 
l'objecte  preferit  del  sociòleg  modern;  i  del  Vives,  heretge  del 
regionalisme,  podem  dir,  que  afavorí  aquest  de  la  manera  que 
diem  que  les  heretgies  convenen  a  l'Iglesia,  essent  instrument 
d'una  seva  major  perfecció  esdevenidora.  Perquè  si  bé'l  gran 
escriptor,  com  havem  dit,  no  sabé  bastir  el  noble  palau  de  la 
ciència,  recorregué  feliçment  els  reialmes  d'ella,  arrencà  les  ma- 
les herbes  que  en  ells  creixien,  i  els  adobà  amb  la  sabiduría  i  el 

(1)     De  Veritate  Fidei  chrislianae,  pàg.  454. 
26.  —  Obres  completes.  IV 

bon  gust  dels  antics  clàssics.  L'ascètica,  la  mística,  la  pedago- 
gia, la  literatura,  la  filologia,  la  filosofia,  l'historia,  Tapologèti- 
ca,  la  sociologia,  la  medicina  i  el  dret,  en  una  paraula,  totes  les 
humanes  disciplines,  donen  testimoni  de  la  competència  del  Vi- 
ves, de  la  bella  ordenació  de  son  esperit  i  de  sos  esforços  en  pro 
del  saber.  Es,  emperò,  de  notar  que  sa  doctrina  argüeix  un  re- 
trocés en  el  coneixement  de  la  nostra  naturalesa,  respecte  dels 
escriptors  anteriors  qui  de  bon  troç  no  eren  tant  savis  com  ell. 
Pot  ésser  millor  que  retrocés  diriem  indecisió.  Aquella  admira- 
ble unificació  entre  la  ciència  humana  i  la  divina,  que  feu  d'amb- 
dúes  una  sola  peça,  sens  sacrificar  els  drets  de  cascuna  d'elles, 
sovint  se  veu  que  s'escapa  al  Vives  i  aixi  hi  trobem  aquell  mis- 
ticisme, més  lligat  de  lo  que  semWa  a  primera  vista  amb  el  cri- 
ticisme,  que  arriba  a  un  menyspreu  i  desconfiança  de  la  ciència 
humana;  al  revés  de  l'armònica  doctrina  tomistica,  que  ordenava 
si  tots  els  elements  humans,  mes  tots  els  aprofitava  i  dignifica- 
va enllaçant-los  amb  la  veritat  primera.  El  savi  que  no  arriba  a 
atènyer  aquest  admirable  secret,  patent  tant  sols  als  humils,  no 
és  Sí'bi  constatis,  veu  les  falles  de  la  sabiduria  humana,  la  res- 
plandor  de  la  divina,  i  aleshores  menyspreua  aquella;  estudia  la 
ciència  divina,  i  trobant  moltes  exigències  humanes  en  el  sér  so- 
cial, que  aquesta  directament  no  satisfà,  dubta  d'ella,  sens  con- 
siderar que  d'ambdúes  juntes,  segons  l'ordenació  divina,  l'home 
s'ha  de  valer  per  a  fer  sa  via  mundana.  Amb  el  Renaixement  se 
trencà  el  pacte  sempitern  del  poble  amb  Déu;  per  això  el  poble 
quedà  sacrificat,  i  el  Cesarisme,  triomfant  en  totes  les  esferes, 
assenyala  la  desaparició  no  sols  de  la  literatura  popular,  és  a 
dir,  de  la  literatura  de  tots,  de  tot  el  poble,  formant-se  alesho- 
res una  literatura  aristocràtica  i  altra  vulgar;  sinó  també  del 
regionalisme,  perquè  aquells  savis  ignoraven  el  secret  de  les 
grans  conciliacions,  com  desgraciadament  també  l'ignoren  molts 
dels  presents.  Mai  el  Vives  rebutjà  la  Revelació,  al  revés,  la 
reconegué  per  mestra  de  la  veritat,  mes  no  sabé  fer  pariona 
d'aquella  a  la  raó,  muntant-la  a  soberana  dignitat;  però  com 
veurà  el  lector,  pels  breus  apuntaments  que  segueixen,  enriqui 
la  ciència  per  medi  de  l'observació,  posant-la  en  contacte  amb  la 
naturalesa,  i  l'espurgà  de  l'ufana,  ridicola  i  convencional,  pro- 
pria  de  totes  les  decadències. 

III 


Concretarem  molt  el  nostre  estudi  sobre'l  pensament  d'en 
Vives,  puix  per  son  caràcter  cosmopolític  i  no  haver  escrit  en 
llengua  catalana,  no  demana  una  consideració  tant  acabada 
com  ell  se  mereix,  en  aquest  llibre  que  no  té  el  caràcter  espe- 
cial de  crítica  de  sistemes  filosòfics. 

La  creencia  molt  justament  governa  l'intel•ligència  de  l'ho- 
me; i  el  Vives,  pensador  cristianíssim,  pagà  a  Déu  religiosa- 
ment la  primícia  de  son  ric  enginy  amb  excel•lents  escrits  ascè- 
tics i  místics.  La  seva  pietat,  no  obstant,  la  creiem  nosaltres 
menys  convenient  i  adequada,  menys  natural  que  la  dels  nos- 
tres antics  Sant  Vicens  Ferrer  i  Eximenis,  entre  altres.  Es  una 
devoció  aristocràtica  en  la  forma,  i  en  el  fons  menys  suscepti- 
ble d'ésser  la  pregaria  humana  d'un  poble  fidel;  s'acomoda  més 
bé  a  un  esperit  particular,  que  al  lletrat  o  filosop  modern  li 
plauria;  mes  no  és  la  veu  de  la  naturalesa  humana  dirigint-se 
espontàniament  a  son  Autor;  entre  aquesta  pietat  i  la  de  l'Edat 
Mitjana  hi  ha  la  diferencia  de  la  poesia  acadèmica  a  la  popular, 
i  com  nosaltres  tenim  presents  aquelles  paraules  del  Salvador, 
de  que  per  a  entrar  en  son  regne  és  necessari  fer-se  com  els 
pàrvuls,  creiem,  sens  rebutjar  en  absolut  les  altres  manifesta- 
cions, que  la  pietat  que  compleix  millor  l'ideal  cristià  i  humà  és 
aquella  que  casa  amb  tots  els  esperits.  Escrigué  VIntroductio 
ad  Sapientiam,  espècie  de  Kempis  pels  savis,  una  norma  de 
vida  pel  filosop  cristià  reduint  i  comprenent  les  tendències  de 
l'esperit  a  la  següent  fórmula:  Tria  sant  homini,  quamdiu  vi- 
vit,  meditanda:  Quomodo  bene  sapiat,  qiiomodo  bene  dicat, 
quomodo  bene  agat.  Aquesta  sàvia  llei  resplandeix  perpètua- 
ment en  l'esperit  del  nostre  gran  escriptor.  La  sabiduría  és  per 
ell  una  educació  de  les  facultats  humanes,  i  així  totes  les  seves 
obres  tenen  aquest  caràcter  pràctic.  De  reblis  incorrupte  Ju- 
dicaré^ veusaquí  l'objecte  de  la  Sabiduría,  i  tota  la  seva  litera- 
tura exhala  l'olor  d'aquest  principi.  Usant  un  llenguatge  popu- 
lar podríem  dir  que  tot  son  treball  se  dirigeix  a  un  punt:  a  tenir 

sempre  les  balances  ben  afinades.  La  maturitat,  no  l'acuitat  del 
judici,  és  lo  que  estima;  per  això  no  vol  saber  massa,  sembla 
que  tem  la  raó,  i  totes  les  excel•lències  humanes  se  troben 
per  faiçó  eminent  reunides  en  la  Religió  de  Crist.  Tem  en  gran 
manera  l'esperit  popular,  puix  ma^nus  erroris  ma^ister  popu- 
liis  (ciquè  hi  diuen  els  defensors  del  poble  soberà?),  i  lo  primer 
que  havem  de  fer,  afegeix,  és  ///  sapientiae  studiosum  a popa- 
lari  sensu  abducamiis  et  vindicemus.  Ademés  d'aquesta  ascè- 
tica sàvia,  trobem  també  en  les  obres  del  Vives  una  mística 
piíssima  exposada  en  diferents  i  interessants  opúscols.  La  Prae- 
paratio  animi  ad  orandum  ve  a  ésser  lo  que  ara  en  diem  un 
devocionari,  per  la  gent  sàvia,  i  és  excel•lentíssim.  Enclou  l'o- 
ració mental  i  la  vocal,  donant  a  la  primera  una  importància  ex- 
traordinària, i  pot  ésser  fins  excessiva,  atesa  la  duplicitat  de  la 
naturalesa  humana;  posa  meditacions  i  oracions  pels  actes  prin- 
cipals i  per  les  necessitats  de  la  vida,  i  per  a  demanar  les  prin- 
cipals virtuts.  Entre  altres  coses,  convé  notar  un  Comentari  del 
Pater  noster y  devotíssim,  i  que,  a  nostre  parer,  mereix  un  lloc 
preeminent  entre  les  innombrables  exposicions  que  s'han  fet  de 
l'oració  dominical.  Ens  recordà  a  nosaltres  la  del  Tertúlia,  pot- 
ser per  la  semblança  que  en  cert  punt  tenen  els  autors.  Són  fi- 
losops  qui  preguen,  homes  qui  estan  sadoUats  de  la  terrena  cièn- 
cia, i  cerquen  la  ciència  de  Déu,  qui  veuen  amb  evidencia  el 
llaç  que  lliga  la  criatura  amb  son  Criador:  Pare  nostre,  diu, 
veusaquí  en  dues  paraules  contingudes  tota  la  Llei  i  els  Profe- 
tes, que  declaren  les  relacions  entre  Déu  i  els  homes.  Aquell  és 
Pare  i  aquests  tots  germans.  En  les  meditacions  sobre'ls  set 
psalms  penitencials,  a  l'explicar  les  exaltacions  i  depressions  de 
l'ànima  del  Real  Profeta,  acut  sovint  als  poetes  clàssics,  mes  mai 
igualen  la  profunditat  espiritual  de  la  sobrenatural  poesia  del 
Rei  d'Israel. 

Orpheu  jam  reticeto,  lyram  confrigito  et  Hermes. 


Nam  citharam  David  coelesti  pectine  pulsans. 
Aeterni  nobis  pandit  operta  Dei. 

La  devoció  a  Jesucrist,  Déu  i  Home,  és  la  preponderant  en 
el  nostre  elegant  místic.  Escriu  el  Genethliacon  Jesiichristiy 

espècie  de  poema  tendríssim  sobre'l  naixement  de  Crist,  en  for- 
ma semidramàtica,  i  posant  en  rima  els  càntics  dels  pastors; 
però  encara  demostra  més  sa  pregona  pietat  en  el  Sacrum 
Diurniim  de  Siidore  Domini  nostri  Jesuchristi,  composició 
litúrgica,  puix  comprèn  l'ofici,  missa,  sermó  i  meditació  en  ho- 
nor de  la  Sacratíssima  suor  del  Salvador  del  món  en  l'hort  de 
Getsemaní.  També  feu  un  opúscol  en  honor  de  la  Verge  Maria. 
L'haver  escrit  tals  obres,  rublertes  de  pietat,  demostra  l'espe- 
rit catòlic  del  Vives,  malgrat  ses  relacions  amb  els  corifeus  del 
Renaixement,  i  fins  amb  alguns  de  la  rebel•lió  protestant,  i  d'un 
cert  menyspreu  que  manifesta  pels  doctors  escolàstics  i  pels 
frares,  defecte  que  s'explica  per  antagonisme  d'escola,  i  per 
l'entusiasme  per  una  nova  forma,  que  si  bé  tenia  ses  excel•lèn- 
cies, entranyava  gravíssims  defectes,  que  contribuireu  a  des- 
truir la  magnífica  i  cristiana  democràcia  de  l'Edat  Mitjana,  que 
a  Catalunya  havia  arribat  al  zenit  de  la  política  humana. 

Com  el  nostre  objecte  no  sia  altre  que  l'estudi  del  pensa- 
ment, no  parlarem  del  Vives  com  a  humanista,  si  bé  confessant 
que'l  coneixement  de  sa  personalitat  quedarà  incomplet,  puix 
sos  escrits  de  re  literària  tenen  una  importància  cabdal,  i  de- 
mostren magníficament  l'amplitut  de  mires  de  l'insigne  valen- 
cià. Perquè  per  ell,  com  havem  ja  indicat,  la  literatura  és  un 
medi  de  perfeccionament  de  la  naturalesa  humana,  un  factor  in- 
teressant de  la  vida  civil,  iinde  in  bonàs  artes  eruditio  Huma- 
nitas  minciipata  est  (1).  Tots  els  altres  sers  de  la  terra  són, 
com  ell  diu  alegant  l'expressiu  testimoni  dels  grecs,  cítpcova,  això 
és,  sens  paraula,  essent  aquesta  el  distintiu  i  el  propri  del  nos- 
tre llinatge;  per  lo  qual  ensenyar-li  a  no  pecar  en  la  paraula  és 
un  dels  millors  serveis  que  se  li  poden  fer.  Acoblant  els  tractats 
De  dicendi  ratione,  De  consiiltatione  i  De  conscribendis 
epistoliSy  resulta  el  Vives  un  eximi  doctor  de  la  conversa  hu- 
mana en  tota  sa  extensió,  de  l'art  de  comunicar  les  idees,  ate- 
nent no  sols  al  mecanisme  del  llenguatge,  sinó  ademés  als  obs- 
tacles que  aquelles  troben  per  a  difundir-se;  mereixent  ésser 
alabat  de  l'Erasme  com  ingeniíim  felix,  sanum  ac  vegetum. 

(1)    Inlroditctio  ad  Sapientiam,  ca^.  14. 

Les  primors  psicològiques  abunden  en  aquestes  obres,  i  son 
autor  s'enamora  de  les  llengües  sàvies,  de  la  llengua  grega, 
perquè  el  viu  poble  helènic  sabé  treballar  el  llenguatge  de  tal 
manera  que'l  feu  com  la  palpitació  de  son  esperit.  La  puritat  del 
gust,  Faltitut  de  l'enginy  i  l'intent  trascendental  resplandeixen 
en  el  gran  humanista;  les  doctrines  aristotèliques  formen  la  basa 
de  ses  ensenyances  fins  al  punt  de  proclamar  a  Aristòtil,  en  les 
arts  lliberals  magnus  in  p rimis  artife^v,  si  bé  afirmant  que 
l'objecte  particular  de  sos  estudis,  l'afició  més  forta,  la  que 
creia  ésser  la  seva  missió,  era  la  contemplació  filosòfica. 

Perquè  la  filosofia  (1)  és  cosa  tant  alta,  que  l'home  sens  les 
altres  coses  queda  home;  mes  sens'  ella,  és  fera.  Sobre  totes  les 
escoles  exalçà  la  peripatètica  per  l'extensió  i  excel•lència  de  sa 
doctrina,  i  a  Aristòtil  son  príncep  V Sinomç^wdi  philosopliorum 
omnium  facile  sapientissimiis,  així  com  abans  l'havia  regone- 
gut  Princeps  mea  sententia  omnium  pJtilosopl•ioriim  (2);  mes 
a  pesar  de  tals  alabances  a  la  filosofia,  portat  de  sa  pietat  cris- 
tiana, i  vençut  per  una  evident  experiència,  proclama  reina  de 
la  ciència  a  la  Theologia  mater  en  una  hermosíssima  depreca- 
ció.  L'admiració  que'l  nostre  escriptor  sentia  pel  gran  Aristòtil, 
resplandeix  en  el  magnífic  elogi  que'n  fa  en  el  tractat  De  Aris- 
totelis  operibus  Censura.  El  regoneix  príncep  i  principi  de  la 
cultura  intel•lectual,  impugna  ^  Plinius  secundus,  qui,  seguint 
als  grecs,  dava  aquella  dignitat  a  Homer,  i  amb  Teloqüent  ac- 
cent de  la  veritat,  que  pot  comprovar  qualsevol  qui  hagi  llegit 
algun  dels  llibres  de  l'Estagirita,  manifesta  la  maravellosa  im- 
pressió que  sa  lectura  causa  per  la  manera  com  dels  primers 
principis,  per  tothom  admesos,  s'endinsa  en  lo  més  pregon  i 
amagat  de  la  naturalesa  de  les  coses,  per  la  soliditat  amb  que 
estableix  la  doctrina  i  l'acuitat  amb  que  enruna  les  contraries, 
l'admirable  ordre  d'exposició,  la  frugalitat  i  claredat  de  les  pa- 
raules que  no'n  sobra  ni  en  manca  cap,  els  axiomes  tant  encer- 
tats que  dicta  com  sentencies,  que  avui,  passats  tants  de  sigles, 
encara  tenen  per  fermes  les  diferents  ciències:  qualitats  que  han 
fet  del  mestre  d'Alexandre  el  patriarca  de  la  civilització  literària. 


(1)  De  initiis,  sectis  et  laudibus  Philosophiae. 

(2)  Vol.  II,  Prefaci. 

La  lògica  meresqué  d'en  Vives  una  especial  predilecció.  Els 
WVorç^^  De  instrumento probabilitatis;  De  explanatione  essen- 
tiarum;  De  censura  veri  in  emintiatione;  De  censura  veri 
in  argumentatione,  contrasten  amb  els  tractats  lògics  del  deca- 
dent escolasticisme,  alambicat  i  artificiós;  acostant-se  a  la  forma 
comuna,  anti-tècnica,  i  constituint  tots  plegats  una  doctrina  lò- 
gica, similar  a  la  d'El  Criteri  d'en  Balmes,  això  és,  a  l'ús  de  tots 
els  homes  amants  de  la  veritat,  sortint  de  les  formes  racionals  i 
necessàries  i  extenent-se  pel  camí  de  lo  contingent  o  possible, 
doctrina  profundament  aristotèlica,  i  proclamant  al  silogisme 
com  la  forma  preexceMent  i  típica  de  l'argumentació. 

jCosa  particular  del  Vives!  Ell  qui,  com  havem  dit,  en  la 
Literatura  general  s^apartà  del  sentit  popular,  amà  el  gust  aca- 
dèmic i  enlairà  Tart  literari  per  sobre  de  la  comuna  comprensió, 
en  el  ram  filosòfic,  al  revés,  s'abraça  amb  la  naturalesa,  in- 
terroga el  sentit  comú  i  vol  fer  planers  els  alts  cims  de  la  con- 
templació intel•lectual.  Els  tractats  lògics  que  acabem  de  citar 
ho  demostren,  i  el  lector  se'n  convencerà  encara  més,  pel  reduit 
extracte  que  segueix  de  sa  doctrina  metafísica  i  antropològica. 

Així  ja  ho  declara  el  segon  membre  del  títol  que  posa  als 
llibres  de  Metafísica;  De  Prima,  Philosophia  sive  de  intimo 
naturae  opificio.  Puix  és,  en  efecte,  obra  íntima  de  la  natu- 
ralesa l'edificació  de  la  metafísica,  que'ls  actuals  positivistes 
rebutgen  com  a  somnis  i  falornies,  perquè  atenen  tant  sols  a  la 
part  inferior  de  l'home.  Enclouen  els  dits  llibres  la  metafísica 
peripatètica  a  la  manera  d'Aristòtil  exposada,  és  a  dir,  proce- 
dint de  lo  conegut  i  incontrovertible  a  lo  amagat  i  difícil,  que 
l'autor  il•lumina  amb  la  llum  dels  primers  principis  i  assenta, 
ajudant-se  de  la  reflexió  i  de  l'observació.  Es  particular  que 
exposa  la  doctrina  escolàstica,  coincidint  amb  ella,  al  menys  en 
lo  fonamental,  sens  que's  posi  a  la  boca  el  nom  de  l'Escola;  lo 
qual  sens  dubte  prové  de  que'l  seu  és  una  espècie  d'escolasti- 
cisme  rediviu,  despullat  de  la  rústega  escorça  de  l'Edat  Mitjana, 
que  a  ell,  perfecte  helenista,  li  causaria  horror.  I  el  comparem 
a  l'escolasticisme  perquè  ja  no^s  contenta  en  professar  la  doc- 
trina essencial  de  l'Escola,  sinó  que,  ademés,  la  llei  de  son  dis- 
córrer és  la  mateixa  de  Sant  Tomàs,   això  és,  la  compenetració 

i  aliança  entre'ls  principis  de  la  filosofia  i  els  de  la  revelació, 
sens  que,  emperò,  mai  arribi  a  aquelles  indestructibles  síntesis 
de  l'Angel  de  les  escoles.  Fuig  fins  de  la  nomenclatura  escolàs- 
tica, i  així  a  l'expressar  els  alts  conceptes  i  principis  de  l'Escola, 
amb  erudició  i  gust  clàssic,  cerca  termes  en  l'antiguitat  grega 
i  llatina.  Per  a  explicar  la  composició  substancial  dels  cossos 
adopta  la  teoria  de  la  matèria  i  forma,  mes  a  aquesta,  usant  la 
traducció  ciceroniana,  l'anomena  effectio;  i  al  concepte  d'acte, 
provinent  d'Aristòtil,  l'expressa  amb  el  mot  energia,  que  en  les 
obres  de  l'Estagirita  és  concepte  primari  i  germen  de  tota  la 
filosofia  moral.  Es  clar  que'l  Vives  amb  sa  immensa  erudició 
no's  contenta  amb  Aristòtil,  ni,  com  la  turba  dels  escolàstics, 
acceptades  teories  tal  com  les  trametia  la  llarga  tradició  dels 
sigles  mitjos;  ell  acut  a  les  fonts,  i  la  gran  teoria  de  que  tractem 
l'iMumina  amb  la  resplandor  del  diví  Plató  i  corretgeix  a  aquest, 
quan  al  recordar  que,  segons  ell,  les  formes  tenien,  com  idees 
arquetipes,  existència  en  l'inteHigencia  divina,  modesta  i  pre- 
gonament afegeix:  nimisque  Divina  illa  magnitiido  ad  angiis- 
tias  nostrae  mentis  a  sapientissimo  philosopho  contrahitur. 
Rebutja  la  transformació  successiva  de  les  formes  substancials, 
teoria  encara  avui  de  moda  en  certes  escoles,  puix  consistint  la 
substància  o  essència  en  el  sér,  aquest  no  minva  ni  creix. 
Combat  l'eternitat  deia  matèria,  estableix  l'existència  defor- 
mes separades y  o  sia  esperits,  amb  la  divisió  d'incorruptes  o 
sia  àngels,  ministres  de  Déu  en  la  governació  de  les  coses,  i 
trànsfugues,  o  sia  dimonis,  soliicitadors  de  la  voluntat  humana 
envers  el  mal.  L'observació  li  fa  descobrir  en  la  nostra  natura- 
lesa vestigis  de  la  revelació;  i  la  tradició  filosòfica  amb  ses 
creencies  ho  confirma:  el  desequilibri  de  l'home  li  obre  els  ulls, 
per  a  veure  un  efecte  d'aquella  revolució  íntima,  obrada  pel 
pecat  original,  que'ls  antics  filosops  expressaren  amb  aquella 
doctrina  de  que  l'ànima,  en  la  vida  present,  està  en  el  cos  com 
en  càrcer,  purgant  els  pecats  comesos  en  una  vida  anterior. 
Amb  els  filosops  grecs  estableix  que  la  causa  del  món  és  la 
bondat  divina;  i  amb  eloqüència  propugna  que'l  fi  de  la  creació 
es  sobrenatural,  que  la  finalitat  de  la  matèria  és  espiritual,  puix 
essent  l'Univers  un  curs  variable,  inconstant,  una  sombra,  ^iquina 
glòria,  per  si  sol,  reportaria  al  Sér  infinit  qui  el  crià?  La  delec- 

tació  que  li  proporcionaria  aquesta  inconstant  i  cega  existència, 
<ifóra  digna  de  la  saviesa  i  gravedat  de  Déu? 

En  el  llibre  segon,  sobretot,  és  on  el  Vives  amb  superior 
enginy  mostra  com  un  nou  i  brillant  caire  de  l'antiga  i  eterna 
filosofia,  deixant  el  sistema  de  l'escolasticisme  decadent  que 
cercava  la  veritat  per  longas  arundines,  segons  Texpressiva 
frase  del  Melcior  Cano,  i  abraçant-se  amb  la  naturalesa.  Dotat 
d'una  potencia  analítica  penetrant,  destria  els  elements  del  sér 
espiritual  i  material,  desentranya  els  conceptes  i  categories 
sobre  que  disputen  els  filosops,  i  que  formen  com  les  anelles 
del  raciocini  humà;  i  l'anàlisi,  l'observació  i  la  contemplació, 
com  ell  alguns  cops  diu,  fent  recordar  al  gran  Lull,  són  l'ins- 
trument preferit  en  les  seves  investigacions.  Mes,  no  cregueu 
que's  contenti  amb  els  documents  o  testimonis  que  li  propor- 
ciona la  naturalesa;  no  abdica  de  la  facultat  més  noble  de  son 
sér;  sinó  que,  mediant  el  raciocini,  puja  al  coneixement  de  lo 
trascendental,  i  aixi  parlant  de  les  forces  naturals  afirma  que 
són  forces  de  Déu,  que  per  Ell  totes  les  forces  són  naturals, 
pr  ncipi  lluminós  per  a  ensenyar-nos  que'l  miracle  és,  respecte 
de  Déu,  un  fet  enterament  natural,  gens  violent  i  sols  extraor- 
dinari pel  nostre  limitat  enteniment.  Es  cert,  emperò,  que  aquest 
pensament  ja  Sant  Agusti  l'expressà  amb  eloqüència  sobirana. 
Puja  a  les  grans  veritats  dogmàtiques,  observant  la  congruèn- 
cia entre  elles  i  lo  que  la  raó  dedueix  dels  conceptes  metafisics: 
aixi  del  concepte  aristotèlic  de  Vacte  pur,  d'una  operació  per- 
fecta i  eterna,  indueix  aquella  eterna  generació  que  la  Sabidu- 
ría  cristiana  anomena  Fill:  Basant-se  en  Aristòtil,  rebat 
tnetafisicament  la  teoria  atomística  dels  epicurians;  i  quantitat, 
superfície,  punt,  linia,  extensió,  nombre,  etc,  tot,  se  pot  dir, 
ho  explica  de  conformitat  amb  la  filosofia  tradicional,  basa  de 
la  civilització  literària  de  l'Europa. 

El  tercer  llibre  corona  dignament  l'obra,  puix  després  d'ana- 
litzar i  metafisicament  contemplar  l'acció,  la  vida,  el  moviment, 
el  repòs,  l'excel'lencia  o  perfecció,  puja  a  considerar  les  per- 
feccions divines;  i  al  fixar-se  en  l'immutabilitat  de  Déu,  nota 
la  coincidència  entre'l  text  de  Sant  Jaume  de  que  en  Déu /z o/z 
est  vicissítudinis  obumbratio,  i  el  de  Plató  Aeternam  illam 
pulchritudinem  nu  Has  vices  recipere,  acabant  per  assentar  la 

veritat  de  que  les  perfeccions  i  excel•lències  divines  són  estam- 
pades, encara  que  imperfectament,  en  l'univers  de  les  criatures. 
També  podem  incloure  entre'ls  llibres  metafísics  del  Vives» 
el  preciós  tractat  De  anima  et  vila.  No  és  una  psicologia  com 
les  que  s'estilen  desde  que  la  moderna  filosofia  partí  en  dues 
meitats  la  naturalesa  humana;  és  una  antropologia,  nom  de  cièn- 
cia que  sembla  modern,  i  que,  no  obstant,  ja  l'usa  el  nostre 
il•lustre  filosop.  L'antropologia,  o  sia  l'estudi  de  tot  l'home,  de 
la  commixtió  d'esperit  i  de  matèria,  és  molt  propria  de  la  filo- 
sofia cristiana,  que,  gràcies  al  raig  de  llum  celestial  que  baixà 
a  la  terra  a  l'encarnar-se  la  Sabiduria  eterna,  veié  clarament 
el  misteri  de  la  nostra  naturalesa.  Es  cert  que  Aristòtil  donà  la 
resolució  inicial  de  la  dificultat  a  l'expressar  que  l'ànima  és 
forma  substancial  de  l'home;  mes  l'Estagirita  camina  insegur, 
és  tectiis  et  vafer^  diu  el  Vives,  al  pas  que  la  filosofia  cristiana 
posa  el  peu  ferm  en  el  camí  d'aquestes  difícils  investigacions. 
La  doctrina  vivista  és,  doncs,  fonamentalment  aristotèlica;  mes' 
son  desenrotllament  s'efectúa  a  l'influxe  de  la  llum  cristiana. 
L'ànima  és  forma  substancial  del  cos,  o,  com  diu  el  Vives, 
Veffectio  de  l'home,  que  determina  el  nostre  sér  i  el  constitueix 
en  lo  que  és.  El  Renaixement  pogué  infondre  al  Vives  certes 
preocupacions;  l'amor  a  la  forma  clàssica  i  els  defectes  de  la 
ciència  escolàstica,  ja  decadent,  excitar-li  un  menyspreu  injust 
envers  l'il•lustració  humil  i  profitosa  dels  sigles  passats;  mes  la 
fe  cristiana  qui  informava  son  privilegiat  talent  li  manté  el 
judici  i  el  bon  acert,  essent  una  prova  de  la  necessitat  que 
la  raó  té  de  la  fe  per  a  salvar-se  dels  remolins  d'idees  que's 
presenten  en  les  tempestats  que  esdevenen  sovint  en  el  curs  de 
la  civilització.  Abomina  ell  dels  disbarats  de  molts  dels  adeptes 
del  Renaixement  que  impèrits  somnien,  diu  (com  ho  veiem  en 
els  Diàlegs  den  Bernat  Metge),  tractar  les  altes  i  difícils  qües- 
tions de  l'ànima,  sols  guiats  per  la  llum  natural;  nosaltres,  afe- 
geix, les  tractarem  no  prenent  pas  per  norma  la  llum  natural^ 
sinó  la  veritat  que  és  una  tant  en  l'ordre  natural,  com  en  el 
sobrenatural;  i  amb  sa  doctrina  lliga  l'admirable  anàlisi  d' Aris- 
tòtil amb  la  lluminosa  ensenyança  dels  doctors  catòlics.  Comen- 
ça per  tractar  de  les  facultats  i  funcions  humanes,  pertanyents 
a  la  vida  vegetativa,   de  l'assimilació  i  de  la  generació,  de  la 

vida  sensitiva  amb  l'estudi  de  tots  els  sentits,  de  Timaginació 
i  de  la  memòria;  passa  després  a  la  vida  racional,  provant  lo 
que  sia  l'ànima  i  ses  més  nobles  facultats;  tracta  de  certs  fenò- 
mens que  interessen  al  cos  i  a  l'ànima,  per  exemple,  del  dormir 
i  del  somniar;  de  la  vellesa,  de  la  longevitat  i  de  la  mort.  Posa 
un  interessant  capítol  sobre  l'immortalitat  de  l'ànima,  acudint, 
entre  altres  demostracions,  a  la  indestructible  d'Aristòtil  al  dir 
que  les  operacions  són  de  la  mateixa  naturalesa  que'l  subjecte, 
i  que,  trobant-se  operacions  humanes  independents  de  la  matè- 
ria, havem  d'afirmar  la  substancialitat  del  nostre  esperit.  Cita 
les  opinions  dels  grans  filosops  de  l'antiguitat  qui  més  s'enlai- 
raren en  aquesta  matèria,  els  quals,  diu  graciosament  el  Vives, 
mai  volgueren  condemnar  a  mort  a  l'ànima  (damnare  capite); 
i  acaba  preguntant:  ({De  què  ve  que  en  les  altres  qüestions  sobre 
l'ànima  s'acceptin  com  irrefutables  veritats  lo  que  sols  se  funda 
en  lleugeres  conjectures,  i  que's  tingui  per  incerta  l'immortalitat 
a  favor  de  la  qual  hi  ha  un  tal  cúmul  de  raons?  I  respon:  cla- 
rament se  mostra  existir  una  força  corruptora  i  enemiga  de 
l'home,  qui  procura  posar  en  controvèrsia  una  veritat  tant  ne- 
cessària, a  ciijiis  perniciosissimis  tenebris  tiieatur  nos  DeuSy 
lüx  vera,  et  immensa. 

El  terç  llibre,  dedicat  als  sentiments  i  passions,  és  un  dels 
més  interessants,  i  en  ell  el  mateix  autor  manifesta  creure's 
amb  una  certa  primacia  sobre'ls  altres  filosops,  puix  els  estoics, 
diu,  no  feren  més  que  enredar;  i  Aristòtil,  de  les  passions  hu- 
manes, més  ne  tracta  en  la  retòrica  que  en  els  llibres  de  filoso- 
fia. El  literat,  l'humanista  es  manifesta  en  aquesta  tractació  que 
estudia  la  part  més  humana  de  l'home,  aquella  en  que  d'una 
manera  més  tangible  intervenen  les  dues  meitats  de  la  nostra 
naturalesa.  Nosaltres  donem  importància  particular  al  Vives  en 
la  present  matèria  per  dues  raons:  1.^^,  perquè  sobre'ls  psicòlegs 
moderns  de  l'observació  té  la  ventatja  que,  servant  el  concepte 
de  l'home,  propugnat  per  Sant  Tomàs,  del  compost  substancial, 
estudia  la  totalitat  del  fenomen,  no  solament  la  part  espiritual, 
és  a  dir,  que  és  un  verdader  antropòleg;  2.^,  perquè  per  l'estudi 
antropològic,  si  bé  mai,  generalment  parlant,  s'aparta  d'Aristò- 
til i  de  l'Escola,  emperò  usa  principalment  per  a  inquirir  la  veri- 
tat l'instrument  de  l'observació,  com  han  fet  modernament  els 

psicòlegs  de  l'escola  escociana,  que  predominà  a  Catalunya,  i 
en  la  qual  nosaltres  aprenguérem  la  filosofia  en  nostres  primers 
anys;  devent  advertir  que  l'observació  del  Vives  és  molt  més 
completa  que  la  d'aquests  últims,  puix  se  refereix  a  les  dues 
parts  del  compost.  Així  tracta  dels  afectes  en  ses  manifestacions 
físiques  posant  un  capítol  De  lacrimís,  un  altre  De  Piidore, 
caracteritzant  el  fi  moral  de  la  vergonya  dient  que  és  velut 
Paeda^ogiis  quidam,  coincidint  en  aquesta  apreciació,  com  tal 
volta  es  recordarà  el  lector,  amb  l'iriuminat  Doctor.  Fa  una 
classificació  de  sentiments  o  passions,  i  en  posa  alguna  de  par- 
ticular en  que  denota  son  instint  observador,  com,  per  exemple, 
la  Zelotypia,  de  la  qual  fa  capítol-  especial  com  d'una  forma 
particular  de  l'enveja,  o  sia,  com  diu  el  propri  nom,  gelosia  de 
la  forma.  Aquesta  traça  observadora,  expressada  en  un  estil 
comú  i  planer,  encara  que  elegant,  lo  molt  i  magistralment  que 
acut  al  testimoni  dels  grans  poetes,  fan  en  extrem  agradable 
aquest  llibre  que,  escrit  en  llengua  vulgar  tindria  molts  llegi- 
dors; i  si  bé  el  sistema  escolàstic  de  les  humanes  afeccions,  que 
lleugerissimament  apuntem  al  tractar  d'en  Ausias  March,  és,  a 
nostre  parer,  d'un  valor  filosòfic  superior,  essent  una  genera- 
lització científica  exquisida,  afegirem,  emperò,  que  la  doctrina 
vivista  enclou  un  tresor  d'observacions.  Serva  del  sistema 
escolàstic  les  principals  linies;  tracta  primer  de  les  afeccions 
concupiscibles  i  després  de  les  irascibles,  posant  abans  que  tots 
els  altres  el  tractat  de  l'amor,  font  de  les  demés  afeccions.  La 
doctrina  de  l'amor  és  completa:  sa  causa  principal  és  la  sem- 
blança, el  nen  besa  sa  imatge  en  el  mirall  perquè  la  creu  un 
semblant  a  ell;  Adam  de  sobte  amà  a  Eva,  perquè  la  vegé  simi- 
lís  sibi.  L'inclinació  de  l'amor  és  a  baixar,  així  ho  ensenya 
l'experiència  humana,  així  ho  diu  la  revelació  divina.  Déu  és 
amor:  l'amor  del  Criador  a  les  criatures  és  infinida,  perquè 
baixa;  la  de  les  criatures  al  Criador  és  feble,  perquè  ha  de  pu- 
jar. Altres  cops  és  causa  de  l'amor  no  la  similitut,  sinó  l'armo- 
nia.  Els  sers  poden  formar,  segons  l'hermosa  imatge  del  Vives, 
armonia  entre  sí;  se  poden  correspondre  com  els  diferents  sons 
d'una  tocata;  i  això  engendra  amor  entre  ells. 

També  la  bellesa  de  la  forma  encén  l'amor,  perquè  és  com 
un  raig  d'Aquella  perfectissima  de  la  qual  totes  les  altres  parti- 


La  Tradició  Catalana    413 

cipen.  Aquesta  idea,  com  és  evident,  no  és  original  del  Vives 
i  molt  explícitament  se  troba  exposada  en  un  sentit  teològic^ 
que  apliquen  fins  a  les  més  grosseres  passions,  pels  més  antics 
pares  grecs.  L'amor  pot  recaure  in  mentem,  i,  de  consegüent, 
la  bellesa  pot  ésser  intel•lectual;  in  animam,  havent-hi,  per  lo 
tant,  una  bellesa  discursiva;  in  affectionibiis,  trobant-se  per 
lo  mateix  una  bellesa  afectiva.  I  fins  mirant  l'infinitat  de  l'hu- 
mana naturalesa  hi  ha  una  inclinació,  una  amor  ad  molem  mate- 
riae  que  l'autor  qualifica  de  valde  tiirpidiis.  L'amor  desperta 
a  l'amor,  constituint  per  sí  sol  una  causa  generadora  de  con- 
semblant  passió  en  el  pròxim.  Molta  altra  utilíssima  matèria 
trobarà  el  curiós  lector  qui  vulgui  estudiar  al  Vives  en  aquests 
llibres  De  anima  et  viia,  dels  quals  nosaltres  solament  donem 
una  petitíssima  mostra. 

Fill  de  la  pràctica  raça  catalana,  el  Vives,  talent  privilegia- 
díssim,  havia  de  baixar  de  les  altes  investigacions  metafísiques 
i  antropològiques  a  les  necessitats  socials  de  l'humana  natura- 
lesa, i  ocupar-se  en  aquelles  disciplines  que  regulen  el  bon  ordre 
i  concert  entre'ls  homes.  Visqué  en  època  de  gran  renovació  en 
tots  els  rams  de  la  ciència,  en  el  principi  d'una  nova  era,  la  so- 
cietat experimentà  noves  necessitats  i  estímuls  abans  gairebé 
adormits;  per  lo  qual  la  ciència  jurídica  i  la  ciència  social  con- 
vidaven el  nostre  escriptor  a  que's  fiqués  en  sos  dominis.  L'af i- 
ció  al  dret  romà  havia  arribat  a  la  mania,  i  ell,  malgrat  ses 
aficions  clàssiques,  fustiga  alguns  cops  ses  pretensions  exage- 
rades, com  quan  conta  el  desconcert  que  portà  a  l'Mungría,  qui 
posseía  un  dret  consuetudinari,  l'introducció  de  les  lleis  roma- 
nes; i  sobretot  en  la  Sàtira  que  intitula  Aedes  legum  se  mofa 
d'aquells  interminables  comentadors,  capaços  de  girar  el  cervelí 
i  desorientar  als  qui  volguessin  seguir  els  camins  de  la  justícia 
humana.  Però  ara  té  interès  particular  el  pensament  del  Vives 
en  lo  que  pertoca  a  la  ciència  social;  i  encara  que,  dada  la  mole 
de  ses  obres,  sia  insignificant  l'extensió  que  ell  donà  a  dit 
estudi,  és  aquest  de  tal  naturalesa  que  sembla  fet  exprés  pels 
nostres  dies,  donant  al  mateix  temps  una  mostra  de  la  similitut 
entre'l  socialisme  nascut  en  la  Germania  de  la  llevor  del  protes- 
tantisme, i  el  que  avui  té  preocupada  la  civilitzada  Europa 

provenient  de  la  llevor  del  lliberalisme.  Un  hom  se  convenç  de 
que  és  el  mateix  fenomen,  nascut  d'unes  mateixes  causes,  a  tres 
sigles  l'un  de  Paltre,  sols  externament  revestit  d'accidents  dis- 
tints. 

De  Communione  rerum,  ad  Germà  nos  inferior  es,  és  un 
Viermós  opúscol  sobre'l  Comunisme,  contundent,  eloqüent  i  per- 
suassiu.  Ara  en  diríem  un  opúscol  de  propaganda  de  fi  pràctic, 
nascut  d'un  esperit  benèfic  envers  els  homes.  Explica  la  gènesi 
d'aquell  comunisme  germànic,  procedent  de  la  predicació  lute- 
rana. Abans,  diu,  l'ordre  de  coses  fundat  en  la  pietat  disfrutava 
de  quietut,  no  hi  havia  cap  antipatia  contra  d'ell;  fins  que's 
presentà  un,  com  a  plogut  del  cel  i  enterat  confidencialment 
dels  divins  arcans,  qui  al  principi  amb  moderació  i  fins  encon- 
giment,  després  d'una  manera  oberta  i  temerari,  començà  a  dis- 
putar, a  negar,  a  abolir  lo  que  sempre  l'Iglesia  havia  respectat. 
Ex  dissensione  opinionum  ventum  est  ad  dissidium  vitae. 
Se  començà  per  la  llengua  i  per  la  ploma,  mes  desseguit  vin- 
gueren les  espases  i  bombardes.  Se  començà  la  revolució  pel 
ficte  nom  de  llibertat,  i  per  una  pretesa  igualtat  dels  inferiors 
al  superior;  però  després  reclamaren  la  comunitat  de  béns, 
fundant-se  en  la  doctrina  i  en  l'exemple  mal  interpretats  dels 
primers  cristians,  i  les  coses  arribaren  a  tal  punt  que,  referint-se 
a  ells,  exclama  el  moderadissim  Vives:  jam  non  secta  haec 
est,  sed  latrociniíim;  és  la  reproducció  de  les  fetes  d'Esparta- 
cus  i  de  Catilina,  de  lo  que  fan  els  pirates  en  la  mar,  per  lo 
qual  no  és  qüestió  de  raons,  sinó  de  bastons,  puix  vosaltres 
mateixos  si  fóssiu  magistrats  de  les  ciutats  ho  faríeu  pel  dever 
de  defensar  el  poble.  Segons  el  Vives,  podien  dividir-se  en  tres 
classes  els  homes  d'aquell  alçament:  1.'^  Sos  principals  caps 
i  magistrats  qui  són  astuts,  facinerosos,  lladres  desvergonyits 
qui  s'han  proposat  moure  una  turbació  popular,  que'ls  permeti 
satisfer  ses  desenfrenades  concupiscències  i  l'apetit  de  diner. 
2.^  Altres  qui,  tronats  per  massa  despeses  que  han  fet,  o  per 
casos  fortuïts  que'ls  han  esdevingut  esperen  poder  d'aquella 
manera  viure  sens  treballar.  3.^  Una  gran  massa  de  gent  po- 
pular a  qui  amb  teories  místiques  i  tontes  s'ha  enganyat,  fent- 
los  creure  que'l  comunisme  està  conforme  amb  la  veritat  cris- 
tiana. Pel  Vives  els  de  la  1.'^  classe  són  tant  incurables  com  els 

lladres,  adúlters  i  altres  criminals,  devent  ésser  com  ells  trac- 
tats; els  de  la  2/',  encara  que  tenen  alguna  culpa,  no  hi  ha  en 
ells  frau,  per  lo  qual  no  mereixen  pena  de  la  llei  civil,  quedant 
per  Déu  el  càstig  de  que  síen  mereixedors;  els  de  la  3/^  classe 
són  dignes  de  clemència  i  convé  que  síen  instruïts  en  la  vera 
doctrina.  Tracta  també  del  comunisme  apostòlic,  voluntari, 
avui  encara  existent  en  les  comunitats  de  regulars;  del  comu- 
nisme cristià  nascut  de  la  caritat,  que  lliga  amb  el  text  aristo- 
tèlic de  que  l'amic  és  alter  ipsCy  i  amb  el  pitagòric,  omnia  esse 
amicoriim  commiïnia,  per  lo  qual  la  caritat  fa  totes  les  coses 
comunes  quan  és  necessari,  però  iisu  no  possessione,  mes  dis- 
cretament explica  que  la  caritat  fa  comunes  les  coses  de  mi 
a  tu,  no  les  coses  de  tu  a  mi;  i  fins  aquest  comunisme  no  està 
manat  per  ninguna  llei.  Desseguit  entra  a  demostrar  ésser  im- 
possible el  Comunisme  en  l'estat  actual  de  la  nostra  naturalesa, 
que  les  utopies  platòniques  foren  rebutjades  pels  filosops  com 
a  cosa  de  riure,  que  la  mateixa  naturalesa  les  desfà,  que  en  lloc 
de  la  comunió  entre'ls  homes  portaria  discòrdies,  baralles,  gue- 
rres i  confusió  indescriptible.  El  comunisme  és  rebutjat  per  la 
naturalesa  racional,  i  sols  és  natural  entre  les  bèsties.  Al•ludeix 
als  jueus  impulsors  del  Comunisme;  i  argüint  contra  l'idea  de 
que  amb  ell  se  trobaria  l'igualtat  entre'ls  homes,  amb  pregona 
raó  diu  que  aleshores  seria  major  la  desigualtat,  si  tenint  els 
homes  igual  fortuna  i  condició,  s'obligava  a  una  part  d'ells  als 
treballs  més  penats  i  repugnants,  que  no  pas  ara  en  que  la  ma- 
teixa desigualtat  entre'ls  subjectes  suavitza  les  diferencies  que 
en  si  porten  els  distints  treballs,  a  que  la  mateixa  naturalesa 
obliga  al  nostre  llinatge.  Sadollat  tot  el  llibre  d'esperit  cristià, 
amb  l'expressió  sempre  ungida  de  la  suavissima  caritat  frater- 
na, fineix  recordant  a  aquella  encegada  gent  la  diferencia  dels 
seus  doctors  amb  els  apòstols  qui  ens  portaren  la  bona  nova, 
i  els  exhorta  a  seguir  les  vies  de  Déu,  úniques  que  procuren  la 
pau  i  tranquilitat  i  asseguren  la  vida  eterna. 

També  tractà  el  Vives  la  qüestió  del  pauperisme  en  un 
opúscol  que,  juntament  amb  l'anterior,  demostra  còm  se  fixava 
en  les  necessitats  pràctiques  socials,  veient  obrir-se  en  l'esde- 
venir una  època  de  gran  desenrotllament  popular.  En  la  edició 
de  que'ns  servim  s'intitula:  De  subventione  pauperum,  sive  de 

hiimanis  neccssitaíibus  cum  notis  Fr.  foannis  Mayardi  Car- 
tusii.  El  dedicà  als  Cònsuls  i  al  Senat  de  Bruges,  a  la  qual  ciutat 
manifesta  estar  tant  afectat  com  a  la  seva  Valencià,  puix  en 
ella  habità  molts  anys  i  fins  s'hi  casà.  Consta  de  dues  parts.  En 
la  primera  parla  de  Forigen  i  de  les  necessitats  humanes  en  ge- 
neral, explica  en  què  consisteix  la  beneficència  en  son  sentit 
ample  i  espiritual,  i  còm  la  subvenció  de  les  necessitats  mate- 
rials és  tant  solament  una  part  d'ella,  i  dóna  molta  importància 
a  l'educació.  Exposa  magistralment  el  desinterès  que  devem 
tenir  quan  exercitem  la  beneficència,  sens  que  mai  Tingratitut 
dels  afavorits  ens  faci  recular  en  el  camí  del  bé,  predica  el 
menyspreu  de  la  vanitat  i  de  les  altres  passions  que  dissipen  la 
beneficència;  mes  en  aquest  punt  l'il•lustre  filosop  ens  sembla 
massa  estoic,  tenint  poc  en  compte  les  flaqueses  humanes.  La 
beneficència  no  dèu  fundar-se  en  l'hipòtesi  d'una  societat  per- 
fecta que  és  irrealitzable,  sinó  en  l'estat  en  que  aquesta  en 
aquell  moment  se  troba;  així  ho  feu  Sant  Vicens  de  Paul  i  sem- 
pre ho  han  practicat  els  homes  apostòlics.  Determina  senzilla- 
ment el  caràcter  públic  i  social  de  la  riquesa,  prenent  aquesta 
paraula  en  el  sentit  més  ample,  i  acudint  a  la  sabiduría  humana 
alega  les  antigues  sentencies  de  que'ns  devem  a  la  pàtria  i  als 
amics,  el  non  iiobis  solis  nati  sumus,  i  el  sabut  i  interessant 
text  de  Terenci,  Homo  siim:  humà  ni  ni  hi  I  a  me  alienum  puto; 
però  preferentment  li  serveix  l'Evangeli,  i  així,  per  a  provar  el 
desinterès  amb  que  estem  obligats  a  fer  participants  de  nostres 
béns  al  pròxim  cita  el  gratis  accepistis  gratis  date,  prova 
després  còm  la  substància  de  la  Llei  cristiana,  en  lo  que  atany 
a  les  relacions  entre'ls  homes,  és  la  caritat  fraterna,  i  demostra 
el  caràcter  general  de  la  caritat  que  no  fa  distinció,  ni  accepció 
de  persones,  entre  tots  els  reengendrats  en  Crist.  En  el  segon 
llibre  prova  còm  el  cap  de  la  ciutat  dèu  procurar  pels  pobres. 
S'ocupa  dels  perills  morals  i  materials  que  en  sí  porta  la  mendi- 
citat, no  sols  envers  la  comunitat  en  general,  sinó  també  envers 
els  mateixos  mendicants.  Suposa  que  la  mendicitat  fou  prohi- 
bida en  la  Judea,  en  Grècia  i  en  Roma,  que'ls  moderns,  volent 
també  acabar  amb  ella,  idearen  diferents  medis,  com  els  treballs 
en  els  béns  comunals,  distribucions  de  moneda,  etc;  mes  l'autor 
va  a  proposar  altres  camins.  A  aquest  fi  distribueix  els  pobres 

en  dues  classes:  els  qui  viuen  en  les  cases  de  beneficència, 
i  els  qui  viuen  en  ses  cases,  dels  quals  i  de  tota  la  seva  familia 
vol  que  se'n  tingui  un  registre  en  cada  parròquia.  Proposa  que 
s'elegeixin  dos  o  quatre  senadors  qui  es  cuidin  dels  pobres.  Els 
extrangers  seran  enviats  a  son  país  amb  un  viàtic  suficient;  els 
altres  capaços  de  treballar,  que  se'ls  ocupi  en  alguna  indústria 
o  ofici;  i  aleshores  el  Vives  fa  una  curiosa  relació  de  les  arts 
i  feines  que  sens  preparació  poden  practicar-se;  a  aquells  qui 
síen  enterament  incapaços  proposa  que  se'ls  dongui  la  pitança 
dos  cops  al  dia,  però  sens  deixar-los  vagarosos,  al  menys  per 
raó  de  moralitat.  Tracta  també  dels  boigs,  i  molt  especialment 
de  l'educació  de  nois  i  noies  com  no  podia  de  menys  un  home 
tant  amic  de  l'il•lustració.  Recordant  els  censors  de  costums  de 
l'antiguitat,  vol  establir  una  censura  de  pobres  exercida  per  dos 
censors  gravíssims  i  de  tota  probitat,  i  amb  ocasió  d'això  parla 
de  la  conveniència  d'establir  una  censura  de  la  vida  i  costums 
dels  joves  rics,  com  a  Grècia  i  a  Roma,  per  a  que  inquireixin, 
com  a  pares,  en  què  s'ocupen,  còm  administren  sos  béns,  etc. 
En  quant  a  la  dificultat  econòmica,  a  la  manera  de  subvenir 
a  aquesta  organització  del  pauperisme,  proposa  les  rendes  ja 
existents  destinades  a  pobres  en  les  iglesies  i  hospitals,  les 
col•lectes  voluntàries,  lo  que's  recollís  en  caixes  posades  ad  hoc 
en  certes  iglesies,  lo  que  les  ciutats  podrien  estalviar  disminuint 
concerts,  espectacles  i  pompes,  ja  que  amb  preferència  a  les 
diversions  els  magistrats  deuen  atendre  a  la  sustentació  dels 
pobres. 

Com  ha  vist  el  lector  en  aquests  dos  opúscols,  el  nostre 
gran  filosop  toca  una  bona  part  de  les  qüestions  obreres,  i  si  bé 
avui  aquestes  presenten  una  major  complicació,  el  Vives  clara- 
ment assenta  els  dos  perns  en  que  perennement  s'assentarà 
l'economia  política  cristiana  per  a  tractar  tals  matèries:  la  ne- 
cessitat ineludible  de  la  desigualtat  de  fortuna  entre'ls  homes; 
i  l'obligació  del  cap  de  la  ciutat  de  proveir  pels  pobres  i  ne- 
cessitats. 

També  convé  fixar-se  per  a  conèixer  el  tremp  intel•lectual 
del  Lluís  Vives  en  l'afició  que  portà  a  la  pedagogia,  i  reflexio- 
nar un  moment  sobre'ls  principis  pràctics  que  enclou  en  els 

27.  —  Obres   completes.  IV 

opúscols  que  escrigué  de  tal  matèria.  En  la  carta  escrita  a  la 
reina  Caterina  d'Anglaterra,  qui  l'havia  consultat  sobre  l'edu- 
cació de  sa  filla  Maria,  posa  com  els  fonaments  de  l'educació 
literària.  Vol,  com  Quintilià,  que  aquesta  comenci  ja  desde  l'in- 
fantesa i  que  abraci  tot  l'home;  dóna  molta  importància  a  la  me- 
mòria, la  potencia  de  la  qual  se  multiplica  amb  l'exercici;  i  així, 
ordena  que  no's  passi  cap  dia  sens  apendre  alguna  cosa  de  me- 
mòria; aquesta  facultat  promou  l'agudesa  de  l'enginy  i  el  desen- 
rotllament intel•lectual  de  l'home,  per  això  demana  tant  que  sia 
exercitada;  que'l  vespre,  abans  d'anar-se'n  a  jaure,  llegeixi  dos 
o  tres  cops  lo  que  vulgui  apendre  i  a  l'endemà  que  ho  demani  a 
la  memòria.  Aconsella  que  la  princesa  rebi  l'educació  amb  altres 
tres  0  quatre  donzelles  ben  criades-,  puix  així  amb  major  estímul 
s'aplicarà  més  que  no  pas  sola;  que  entre  mestre  i  deixebles  se 
parli  en  llatí;  senyala  els  clàssics,  pagans  i  cristians,  amb  que  ha 
de  fer-se,  i  afegeix  que  també  pot  llegir  De  Griselide  vulgata 
jam  fabiila.  Li  diu  que  tingui  un  llibre  en  blanc  on  per  sa  pro- 
pria  mà  escrigui  lo  elegant,  graciós,  etc,  tant  en  el  pensament 
com  en  l'expressió,  que  trobi  en  lo  que  llegeixi  o  oigui.  En  la 
2.'^  Carta  De  Ratione  stiidii  puerilis  exposa  els  mateixos  prin- 
cipis i  diu  que'l  deixeble,  a  l'escoltar  al  mestre,  mai  dèu  anar-hi 
penna  et  charta  inermis,  que  en  la  lectura  sia  sempre  prest  a 
apuntar  tot  lo  interessant  que  trobi,  i  això  no  solament  per  a 
obtenir  una  col•lecció  interessant,  sinó  particularment  perquè 
així  es  queda  més  estampat  en  la  memòria.  Repeteix  el  consell 
de  que  l'estudiant  parli  en  llatí;  mes  aquí  afegeix  una  observa- 
ció que  caldria  tinguessin  molt  en  compte  certes  families  qui  do- 
nen a  sos  fills  criats  de  qualsevol  provincià  d'Espanya,  mentres 
no  sia  Catalunya,  per  a  que  aprenguin  la  llengua  castellana;  i  dit 
consell  es,  que  si  l'estudiant  està  voltat  de  gent  qui  parli  mala- 
ment en  llatí,  aleshores  és  preferible  que  parli  en  llengua  vulgar, 
no  sia  que  ja  desde  l'infantesa  prengui  l'hàbit  de  parlar  viciosa- 
ment.  Desgraciadament,  el  Vives  no  havem  vist  que  en  sos  sis- 
temes d'educació  literària,  es  recordi  de  les  llengües  vulgars 
parlades  per  les  nacions  modernes;  l'antiguitat  era  son  ideal,  mes 
nosaltres  no  vivim  en  els  temps  antics,  sinó  en  els  moderns.., 
Famosos  són  sos  bells  diàlegs  escrits  a  posta  per  a  vulgaritzar 
la  llengua  llatina,  i  que  poden  considerar-se  com  part  de  sa  lite- 

ratura  pedagògica;  mes  per  sa  extensió  i  per  l'importància  de 
son  contingut  és  digníssim  d'ésser  llegit  el  llibre  De  instítutione 
Feminae  christianae  dedicat  a  Caterina,  reina  d'Anglaterra. 
iQuina  diferencia  entre  aquest  llibre  i  el  Llibre  de  les  Dones  de 
Fra  Francesc  Eximenis!  El  Vives  no's  digna  anomenar-lo,  mal- 
grat sa  molta  importància  i  que  indubtablement  el  coneixia; 
la  moda  de  fer  el  savi  és  la  pitjor  i  més  despòtica  de  totes,  i  així 
és  que  rubleix  son  llibre  de  doctrina  clàssica,  acut  als  filosops 
antics  i  als  primitius  pares  de  l'Iglesia  qui  escrigueren  de  la  ma- 
tèria, arriba  a  parlar  de  nostra  lingiia  hispànica,  però  no's 
recorda  d'aquella  llengua  catalana  de  la  que  sa  pàtria,  Valencià, 
fou  el  jardí  literari,  i  en  la  qual  sa  ciutat  nadiua  estampà  tant 
primorosos  volums  de  poesia  i  prosa.  A  l'indicar  els  llibres  que 
podran  llegir  ne  cita  tant  sols  de  grecs  i  de  llatins;  fins  interdiu 
els  llatins  de  l'Edat  Mitjana,  plens  molts  d'ells  d'altíssima  doc- 
trina, però  la  llengua  del  quals  ell  amb  menyspreu  anomena 
goto-llatina;  i,  no  obstant,  per  boca  de  Juvenal  fustiga  la  dones- 
ca  pedanteria  literària,  que  a  nosaltres  ens  sembla  que  fàcilment 
produiria  son  sistema  d'educació  literària  de  les  dones.  Conté  el 
llibre  curioses  noticies  històriques  sobre  la  matèria  de  que  versa, 
sa  doctrina  moral  és  bona  i  molt  catòlica,  ama  que  les  dones  sien 
piadoses;  i  parlant  (1)  després  de  còm  el  luxe  les  fa  inútils  pels 
devers  domèstics  i  engendra  odis  i  divisions  en  les  ciutats,  re- 
corda que  a  Barcelona,  in  Laletanis  Hispaniae,  segons  la  tra- 
dició dels  passats,  a  conseqüència  del  comerç  amb  Alexandria, 
les  dones  dels  comerciants  se  donaren  tant  al  luxe  i  a  la  profusió 
que  superaven  les  dones  dels  nobles,  lo  qual  ocasionà  divisions 
i  odis  en  la  ciutat.  Entengui  el  lector  que'l  Vives  no  sols  disco- 
rre sobre  l'educació  literària  de  la  dóna,  sinó  que  en  un  sol 
tractat  enclou  tot  lo  que  pertany,  en  tots  els  ordres  i  en  tots  els 
estats,  a  les  dones,  com  ho  feu  amb  tanta  erudició  i  no  menys 
gràcia  més  de  cent  anys  abans  el  fecondissim  i  franc  menoret 
Fra  Eximenis. 

Firmissim  creient,  en  totes  les  seves  obres  fins  en  aquelles 
€n  que  tracta  de  matèries  molt  distintes  de  les  religioses,  és 

(1)    De  offício  mariti. 

sempre  el  nostre  filosop  un  apologista   il•lustre  de  la  santa  fe 
catòlica;  però  en  una  de  ses  obres  més  extenses  fa  expressament 
l'apologia  de  la  nostra  Religió,  prenent  plaça  entre'ls  poderosos 
ingenis  qui  desde  Sant  Justí  i  Tertúlia,  fins  al  comte  de  iMaistre 
i  al  nostre  Balmes,  Déu  ha  enviat  al  món  per  fer  compendre  als 
homes  son  verdader  interès.  L'obra  De  veritatc  Ficlei  christia- 
nae  és  un  monument  de  la  saviesa  i  del  zel  del  Vives,  adequat  a 
les  circumstancies  del  temps  en  que  fou  escrit.  Representa  un 
moviment  de  l'esperit  humà  qui  pugna  amb  l'estat  intel•lectual 
de  l'escolasticisme  rònec,   i   amb  el  descaminament  i  superbes 
pretensions  dels  savis  del   Renaixement.   Reconeix  la  limitació 
de  la  raó  humana;  però  sosté  que  no  hi  ha  divergència,  com  vo- 
lien els  nous  savis,  entre  ella  i  la-  fe,   i  que'l  sér  racional  ha 
d'ésser  introduït  a  la  fe  mitjançant  la  raó,  o  sia,  usant  el  llen- 
guatge tomistic,  que  les  veritats  naturals  són  preambula  fidel. 
Si  Déu  volgués  seria  prou  la  simple  exposició  de  la  fe  per  a  que 
fos  admesa;  fou  un  voler  de  la  Providencia  que  les  sobrenatu- 
rals creencies  cristianes  s'introduissin  en  els  esperits,  quan  apa- 
regueren  sobre  la  terra,  per  medi  d'una  sobrenatural  i  visible 
recomanació,  que  foren  els  miracles  de  l'època  heroica  del  Cris- 
tianisme; i  quan  ja  l'Iglesia  hagué  pres  possessió  del  món,  sens 
faltar  mai  en  ella  ni  el  miracle  ni  altres  sobrenaturals  manifesta- 
cions, ha  volgut  deixar  en  bona  part  l•l•lome-Crist  Jesús  a  l'es- 
forç humà  el  sosteniment  de  son  regne.  La  llarga  cadena  dels 
pares  d'ambdúes  Iglesies  que'l  Vives  cita  acabant  amb  Sant 
Tomàs,  són  la  mostra  d'un  prosselitisme  nou  en  el  món,  i  que 
serà  etern,  que,  agermanant  en  un  mateix  discurs  la  fe  i  la  raó, 
donant  satisfacció  a  l'apetit  racional  i  al  sobrenatural  de  la  nos- 
tra naturalesa  assegura  al  propri  temps  a  l'intel•ligència  de  no 
desbarrar,  i  a  la  fe  d'ésser  racionalment  acceptada.  Perquè  el 
Vives  recorda  amb  un  cert  escepticisme  l'inconstancia  de  la  doc- 
trina filosòfica,  l'oposició  entre'ls  filosops  i  les  continues  contra- 
diccions de  les  escoles;  i  aixi  és  que  dóna  especialíssima  impor- 
tància al  sentit  comú  de  l'humanitat.  Els  misteris  sobrenaturals 
no  cauen  baix  l'escrutació  de  la  nostra  intel•ligència,  cjiiae  supra 
nos  nihil  ad  noSy  diu,  citant  a  Sòcrates;  i,  de  consegüent,  de- 
vem rebre'ls  amb  acció  de  gràcies,  i  procedir  com  fem  amb  els 
raigs  del  sol  que  directament  no'ls  podem  contemplar,  però 

que'ls  veiem  obliquament  quan  cauen  sobre  les  coses:  així  con- 
templem Déu  en  sos  efectes.  Molt  oportunament  comença  per 
tractar  de  l'home  i  de  sa  fi  i  de  ses  tres  vides  uterina,  mundana 
i  celestial;  fent  notar  el  desenrotllament  successiu  del  nostre  sér 
en  cada  una  d'elles.  Passa  després  a  tractar  de  còm  Déu  és  autor 
i  governador  de  tot  lo  criat,  recordant,  com  ja  observà  Sant 
Tomàs,  que  la  filosofia  començà  molt  grollerament  per  ésser 
materialista,  i  que  amb  el  treball  i  progrés  de  l'humana  intel•li- 
gència, -e  feu  espiritualista.  Combat  l'eternitat  del  món  no  sols 
amb  arguments  metafísics,  sinó  ademés  per  lo  moderna  que  és 
la  civilització,  per  la  present  existència  de  la  llengua  hebraica 
que  ell  creu  ésser  per  sa  estructura  (similis  lin^iiae pueroriim) 
la  de  l'infancia  del  món;  impugna  els  geòlegs  de  son  temps  qui 
atribuíeu  a  la  terra  una  extremada  antiguitat,  recorda  l'insegu- 
retat dels  fonaments  dels  qui  volen  calcular  l'edat  del  món,  puix 
la  mateixa  civilització  no  pot  servir  de  basa,  quan  veiem  l'estat 
dels  pobles  del  nou  món  que  s'acaba  de  descobrir,  que  és  la  que 
tenien  tots  els  pobles  tres  mil  anys  enrera;  de  manera  que  cien- 
tíficament, a  son  parer,  és  impossible  determinar  l'antiguitat  de 
l'humà  llinatge.  Tracta  de  si  són  habitats  els  planetes,  i  creu  que 
sí  en  virtut  del  principi  de  finalitat,  i  conceptua  que'ls  habitants 
han  d'ésser  de  condició  superior  a  la  dels  homes,  per  la  major 
excel•lència  dels  llocs  que  per  habitació  se'ls  ha  donat.  Tracta 
també  de  l'immortalitat  de  l'ànima,  de  la  fi  de  l'home,  de  la  multi- 
tut  dels  esperits  i  del  pecat  d'uns  i  altres.  Al  parlar  dels  esperits 
bons  i  mals,  llueix  sa  erudició  clàssica  justificant  l'existència  dels 
mateixos  amb  passatges  dels  antics  escriptors,  assentant  el  fet 
evident  del  domini  diabòlic  en  els  pobles,  així  de  l'antiguitat 
com  moderns,  qui  no  han  obtingut  la  regeneració  de  Crist.  Tot 
el  primer  llibre  es  pot  dir  que  és  un  tractat  de  hominc  enriquit 
amb  la  sabiduria  grega  i  romana.  El  llibre  segon  té  per  principal 
objecte  Jesucrist.  Explica  l'existència  de  la  màgia  en  l'antigui- 
tat, introduida  pel  dimoni  amb  un  cert  culte  inspirat  per  ell  ma- 
teix, essent  regoneguda  entre  altres  per  les  Lleis  de  les  dotze 
taules.  S'ocupa  de  les  Escriptures  qui  vaticinaren  la  vinguda  i 
encarnació  de  Crist.  Al•lega  el  testimoni  de  Josefo  referent  al 
Salvador;  prova  la  divinitat  d'aquest;  cita  els  testimonis  de  Pli- 
nius,  Tacitus  i  altres  sobre'ls  cristians;   i   als  qui  diuen  còm  és 

que  síen  sols  els  escriptors  cristians  els  qui  relaten  d'una  manera 
completa  els  orígens  del  cristianisme,  respon  molt  categòrica- 
ment: que  és  per  la  mateixa  raó  que  si  volem  saber  bé  les  coses 
judaiques  acudim  als  jueus,  o  les  romanes  i  gregues  als  romans 
i  grecs.  Tracta  de  la  Resurrecció  de  Jesucrist,  de  la  predestina- 
ció humana;  i  sempre  la  moderació  racional  és  el  distintiu  de 
l'apologista.  En  els  llibres  terç  i  quart,  explicant  del  mahome- 
tisme  i  del  judaisme,  usa  la  forma  dialogada  suposant  una  con- 
versa entre  un  cristià  i  un  savi  d'aquelles  lleis,  de  manera  que 
sa  lectura  recorda  els  diàlegs  del  Beat  Ramon  Lull.  El  quint 
llibre  el  destina  a  tractar  De  Praestantia  doctrinae  chrisiia- 
nae.  Sosté  que  solament  aquesta  dóna  una  noticia  excel•lent  i 
sens  titlla  de  la  Divinitat,  que'ls  altres  llegisladors  i  filosops  són 
insostenibles,  que  dels  mateixos  prínceps  de  la  filosofia  recta- 
ment  s'ha  dit:  Aristotelis  doctrinam  facere  impios,  Platonis 
vero  siiperstitiosos  et  daemoniacos.  Que  Crist  és  ver  sol  que 
il•lumina  ambdós  hemisferis,  això  és,  l'Iglesia  i  fins  ademés  totes 
les  sectes,  puix  totes  les  doctrines  humanes  han  experimentat  sa 
influencia;  la  doctrina  de  Crist  antiqiià  totes  les  anteriors,  de 
manera  que'l  llenguatge  comú  per  savis  antics  entén  els  ante- 
riors a  sa  benaventurada  vinguda;  que  gràcies  a  Ell  la  poesia  i 
la  filosofia  s'han  purificat  i  engrandit;  que  fixà  i  il•luminà  les  no- 
cions trascendentals,  que  essent  abans  incertes  i  variables  en- 
tre'ls  savis,  avui  són  comunes  i  fixes  entre'l  mateix  vulgo;  que, 
com  professa  la  nostra  religió,  el  principi  de  que'l  ver  no  és  con- 
trari al  ver,  admet  i  ama  i  protegeix  totes  les  ciències  i  arts, 
cosa  que  no  fan  les  sectes,  puix  desde  les  antigues  a  les  moder- 
nes, totes  han  perseguit  alguna  ciència.  Respecte  de  les  ventat- 
ges  socials  del  cristianisme,  observa  que  aglutina  els  tempera- 
ments més  oposats  en  uns  mateixos  principis  i  sentiments;  que, 
mitjançant  la  caritat,  aniquila  l'antagonisme  que  ix  de  l'oposició 
entre'l  teu  i  el  meu;  que  és  el  sol  que,  allunyant  amb  sos  res- 
plandors  les  tenebres,  ha  restablert  l'integritat  de  la  naturalesa 
humana,  conduint  al  nostre  llinatge  a  la  consecució  d'un  inter- 
nacionalisme 0  humanisme  abans  desconegut,  que  sens  menys- 
prear la  petita  pàtria  on  som  nats,  encén  en  el  pit  un  foc  que 
estén  l'amor  per  tota  l'humanitat. 

Aquest  reduït  extracte  farà  entendre  al  lector  la  vastitat  i 


La  Tradició  Catalana    423 

noblesa  de  l'horitzó  racional  en  que's  movia  l'esperit  del  nostre 
il'lustre  filosop,  sa  familiaritat  amb  els  grans  talents  que  ha  tin- 
gut el  món,  i  una  manera  de  discórrer  superior  a  les  circumstan- 
cies de  temps  i  lloc  que  dóna  un  interès  permanent  a  sa  doctrina, 
essent  aquesta  d'aquelles  a  qui  es  dèu  regonèixer  una  vera  po- 
tencia educadora  de  les  facultats  humanes. 

El  llibre  príncep  entre  tots  els  del  Vives,  on  manifestà  l'im- 
mens caudal  de  sos  coneixements,  sa  competència  en  totes  les 
disciplines  literàries  i  científiques,  i  que  era  home  de  pit  per  a 
empendre  l'immensa  tasca  de  restaurar  la  república  de  les  lle- 
tres, és,  sens  dubte,  el  llibre  De  disciplinis.  Ja  al  principi  ha- 
vem expressat  nostre  judici  amb  poques  paraules  i  senzillament 
sobre  si  el  Vives  era  restaurador  o  revolucionari;  tal  volta  rès 
més  diríem  referent  a  aquesta  matèria,  a  no  ésser  que  sa  princi- 
pal fama,  la  categoria  en  que  se'l  col•loca  entre'ls  genis  qui  han 
il•lustrat  al  món,  és  precisament  la  dels  grans  crítics,  i  si  bé  tots 
els  llibres  del  Vives  són  crítics,  aquell  en  que  exprofesso,  sen- 
tant  sa  càtedra  en  mig  del  regne  de  la  ciència  universal,  sospe- 
sa, judica,  aprova  o  condemna,  és  el  referit  llibre  De  discipli- 
nis; per  lo  qual  seria  falta  verdadera  no  dedicar-li  algunes  pa- 
raules tractant-se  de  l'escriptor  més  il•lustre  eixit  de  la  nostra 
raça;  i  un  dels  qui  més  influencia  han  exercit  en  l'il•lustració  eu- 
ropea, no  en  una  època  endarrerida  o  d'ignorància  tenebrosa, 
sinó  en  el  temps  d'una  efervescència  desencadenada  del  pensa- 
ment, com  fou  el  temps  del  Renaixement,  llevor  i  principi  de 
l'època  moderna  amb  ses  revolucions  i  heretgies,  amb  la  perse- 
cució i  sublimació  de  l'Iglesia,  amb  el  progrés  i  les  ruines  que  ha 
ocasionat  en  tot  el  món  civilitzat;  època  que  fins  avui  dura,  em- 
penta que  és  causa  encara  dels  terratrèmols  que  sovint  se  sen- 
ten. Nosaltres  no  seguirem  l'insigne  escriptor  en  la  crítica  de 
les  ciències  particulars,  ni  en  els  projectes  per  a  restaurar-les, 
contentant-nos  amb  reproduir  alguns  de  sos  pensaments  fona- 
mentals. La  primera  part  del  llibre  l'intitula  De  causis  corru- 
ptanim  artium.  Assenta  que  l'instrucció  és  basa  de  vida  civilit- 
zada i  de  coneixement  de  Déu.  Ell  se  proposa  purificar  les  Arts, 
traure-les  de  les  tenebres  gentils  i  portar-les  a  la  llum  cristiana, 
de  manera  que's  vegi  que  l'engany  dels  antics  escriptors  no  era 
causat  per  vici  de  l'enginy  humà,  sinó  pel  propri  i  particular;  a 

qual  fi  usarà  de  raons  naturals,  no  de  principis  revelats,  per  a 
no  convertir  la  filosofia  en  teologia;  mes  comprovarà  la  filoso- 
fia i  la  ciència  amb  la  llum  cristiana,  per  a  purificar  la  vella 
cultura,  puix  la  joventut,  nodrint-se  amb  errors  gentilics,  fàcil- 
ment cauria  en  la  desgracia  eterna.  Proclama  a  Aristòtil  omniíim 
cujusciimqiie  aetatis  scríptorum  facile  praestantissimus  (1), 
però  amb  el  mateix  dret  que  l'Estagirita  rebutjava  de  sos  mes- 
tres l'inconvenient,  ell  també  impugnarà  del  filosop  lo  que  li 
sembli,  com  tampoc  vol  obligar  als  successors  que  segueixin  ses 
petjades.  Declara  causa  de  la  corrupció  literària  o  científica  el 
descuit  del  text  primitiu  i  la  divisió  en  escoles.  Critica  els  doc- 
tors escolàstics  perquè  al  filosofar  i  cercar  raons  naturals  no  fan 
més  que  alegar  el  text  d'Aristòtil;  enclou  en  aquesta  censura 
Sant  Tomàs  molt  injustament,  puix  el  gran  doctor  evidencia  el 
fonament  natural  de  les  qüestions,  i  si  algun  cop  cita  secament 
el  text  aristotèlic,  és  perquè  aquest  de  si  mateix  és  evident. 
L'antagonisme  de  les  escoles  ha  fet  prevalèixer  sobre  l'amor  a 
la  veritat  l'amor  del  partit:  l'una  escola  declara  heretges  als  de 
l'altra,  i  quiscuna  menysprea  la  lectura  dels  escriptors  de  sa 
contraria.  Malgrat  l'admiració  que  manifesta  per  Aristòtil,  de- 
clara que  molts  de  sos  principis  són  poc  sòlids  i,  ademés,  anti- 
catòlics;  que  no  vol  ésser  novador,  sinó  restaurador,  de  mane- 
ra que  pretén  sols  seguir  les  petjades  dels  nostres  majors;  mes 
les  escoles  els  han  corromput  i  son  text  veridic  més  aviat  se  tro- 
ba en  els  còdex  arnats  de  les  biblioteques  que  caigueren  en 
mans  de  barbres,  o  que  estan  en  pais  illetrat,  que  no  pas  els  que 
tenen  en  ús  la  gent  literata,  corromputs  doctulorum  audàcia 
i  per  copiants  i  estampadors.  Ataca  els  qui  donen  tanta  impor- 
tància als  gentils  com  als  cristians,  a  Ciceró,  per  exemple,  com 
a  Sant  Jeroni  i  a  Sant  Crisòstom.  Nota,  com  a  prova  de  la  falta 
de  critica  que  dominava  a  Espanya,  que,  essent  ell  noi,  havia 
oit,  per  a  provar  que  un  principi  era  exacte,  alegar  que'l  portava 
un  llibre  impremtat;  mes  en  aquest  punt  poc  havem  avençat, 
puix  avui  mateix  molta  gent  se  troba  qui  dóna  més  fe  a  lo  que 
diu  un  diari,  que  no  pas  a  lo  que  porta  la  Biblia  o  ensenya  el 
Papa.  Fa  una  depuració  critica  de  les  fonts  científiques,  de  ma- 

(1)    Lib,  I,  cap.  IV. 

nera  que  recorda  a  Tinsigne  teòleg  Cano  quan  exerceix  la 
mateixa  missió.  El  xerrotejar  etern  de  les  escoles  corrompé  el 
regne  de  la  ciència;  com  les  qüestions  dels  partits  i  son  amor 
egoista,  podríem  nosaltres  afegir,  pertorben  i  corrompen  el  reg- 
ne de  la  pàtria.  L'extensió  viciosa  donada  a  la  lògica  perjudicà 
a  la  veritat,  podent-se  aplicar  al  cas  el  verset  de  Mimus:  Nimium 
altercando  veritas  amittitur.  Menysprea  els  compendis  (cen- 
tones)  de  lleis,  medecina,  filosofia,  teologia,  etc,  i,  extralimi- 
tant-se, estén  la  seva  censura  a  la  Catena  aurea  de  Sant  To- 
màs, qualificant-la  de  rapsòdia,  contra  lo  qual  justament  s'alça 
el  col•lector  Mayans,  recordant  còm  aquella  obra  de  l'Angèlic  és 
una  exposició  continua,  sòlida  i  verament  àuria  dels  Evangelis, 
i  fins  en  nota  marginal  el  judiciós  bibliòfil  a  la  crítica  dels  com- 
pendis en  general  oposa  la  següent  sentencia:  Contemnendo 
parva  amissa  siint  magna.  Amb  tremenda  crítica  aboleix  l'im- 
portancia  que  ja  en  aquell  temps  s'havia  volgut  donar  als  sa- 
rraïns, se  riu  dels  qui  igualen  Averroes  a  Aristòtil  i  el  fan  supe- 
rior a  Sant  Tomàs,  el  té  per  talent  mitjà  i,  igualment  que  a 
Avicena,  el  tracta  d'infantil,  brut,  malvat,  ateu,  com  igualment 
a  tots  els  sarraïns  en  general.  Prova  la  seva  gran  ignorància  en 
quant  als  filosops  i  savis  antics,  puix  equivoca  i  cambía  noms  i 
doctrines.  Confronta  troços  de  la  traducció  d' Aristòtil  per  a 
provar  que  n'alterà  gravement  el  sentit,  si  bé  fa  Ileialment  la 
protesta  de  que  no  ha  llegit  sos  llibres  mèdics. 

Diu  que  no  sab  trobar  cap  raó  per  a  explicar-se  el  partit  que 
han  tingut  dits  escriptors,  fóra  que  sia  la  seva  impietat;  raó 
que  potser  també  explica  l'entusiasme  que  després  del  Vives 
han  altre  cop  despertat  entre  certa  gent,  com  ja  anteriorment, 
en  els  temps  mitjos,  havia  succeit:  emperò  el  lector  qui  conegui 
Sant  Tomàs,  recordarà  la  noblesa  amb  que  l'antic  frare  tracta 
Averroes  (1),  que  combat,  la  fonda  simpatia  amb  que's  dol 
de  les  angunies  que  passa  el  savi  mahometà  cercant  la  veritat, 
i  pot  veure  en  la  manera  de  Sant  Tomàs,  i  en  la  manera  del  Vi- 
ves, un  signe  de  l'esperit  ample  i  lliure  de  la  Mitjana  Edat,  i  del 
caràcter  superb  i  enterc  del  Renaixement.  En  el  llibre  VI  tracta 
de  Philosophia  morali  corrupta y  i  després  d'enlairar  l'ètica  dels 

(1 )    ^ .  De  verilate  Fidei  catholicae,  Uib.  III,  cap.  48. 

cristians  sobre  la  dels  antics  filosops,  pretén  refutar  Aristòtil 
en  la  doctrina  de  la  beatitut.  Prefereix  en  aquest  punt  Sòcra- 
tes  i  a  Platcj,  i  exalça  com  a  admirable  i  divina  la  definició  que 
aquests  ne  donaren  dient  que  consistia  en  Vamor  i  unió  amb 
aquella  bellesa,  sobre  la  qual  no  hi  ha  bellesa,  que  no  té  in- 
termissions,  ni  ha  de  tenir  fi,  i  que  ateny  al  cap  i  comple- 
ment de  tols  els  béns.  Vives,  amb  raó  s'enamora  de  tant  alt 
pensament,  i  fins  alaba  Sòcrates  perquè  al  tractar  d'aquesta 
matèria  diu  que  no  vol  seguir  el  vulgo,  ni  el  pensament  popular, 
sinó  pendre  per  mestre  el  mateix  Déu,  o  sia  el  Numen  qui  l'ins- 
pira. Mes,  a  nostre  parer,  el  sistema  ètic  d'Aristòtil  més  positi- 
vista, en  la  bona  accepció  de  la  paraula,  juntament  racional  i 
experimental,  és  molt  més  humà  i  demostrable;  puja  per  graus 
de  la  felicitat  ínfima,  corporal,  a  la  suprema  beatitut  que  col•lo- 
ca en  la  contemplació  intel•lectual.  Sens  dubte  per  això  l'adoptà 
Sant  Tomàs,  fent-ne  punt  de  conexió  de  la  raó  natural  amb  la 
sobrenatural  revelació.  Per  a  refutar  la  doctrina  d'Aristòtil  so- 
bre la  beatitut,  Vives  la  posa  en  contrast  amb  les  benaventuran- 
ces de  Crist,  acudint  també  als  filosops  qui  despreciaven  els 
béns  temporals;  mes  el  nostre  escriptor  s'oblidava  de  que  a/ 
proclamar  Crist  benaventurats  als  pobres,  als  perseguits,  etc,  no 
parlava  de  la  felicitat  present  i  humana,  sinó  d'una  beatitut  fu- 
tura, que's  pot  aquí  posseir  sols  en  esperança,  i  d'una  pau  inter- 
na que  de  present  gaudirien,  mes  provinent  d'un  origen  sobre- 
natural. No  anà  encertat  el  Vives  en  aquest  lloc  al  deixar  a 
Aristòtil  per  poc  cristià  i  massa  humà;  l'alta  pensa  de  Sant  To- 
màs coneixia  que  tot  lo  que  és  pregonament  humà  és  perfecta- 
ment cristià;  i  la  sanció  de  l'Iglesia,  el  sentit  comú  dels  homes  i 
l'aprovació  de  les  generacions  li  donen  la  raó.  Encarant-se  Vi- 
ves amb  els  defensors  d'Aristòtil,  els  pregunta:  ç^Per  ventura 
direu  que  parla  sols  com  a  gentil  i  de  llum  natural?  Doncs  sapi- 
gueu que'ls  platònics  i  els  estoics  amb  la  sola  llum  natural  arri- 
baren més  aprop  de  lo  que  ensenya  la  revelació  cristiana;  lo 
qual,  essent  molt  cert,  no  destrueix  l'excel•lència  d'Aristòtil, 
qui,  seguint  el  fil  del  discurs  racional,  condueix  l'enteniment 
fins  a  la  revelació,  essent  son  procediment  demostrable  natural- 
ment, lo  qual  no's  podria  fer  amb  l'alta  doctrina  teològica  de 

Plató,  per  lo  mateix  que  té  quelcom  de  sobrehumana.  En  Vives 
tenia  molt  d'artista  i  no  és  estrany  quedés  enamorat  del  geni 
fulgurant  de  Plató,  i  sentís  poc  atractiu,  malgrat  proclamar-lo 
príncep  dels  filosops,  per  l'ariditat  d'Aristòtil,  que  acusa  de 
massa  amic  del  procediment  dialèctic,  argüint-li  sa  mateixa  doc- 
trina de  que  la  dialèctica  no  és  a  propòsit  per  a  excitar  o  tem- 
perar els  moviments  de  l'ànim;  mes  el  nostre  escriptor  oblidava 
que  una  cosa  és  la  constitució  d'un  organisme  científic,  un  trac- 
tat tècnic,  i  altra  la  doctrina  destinada  a  ésser  vulgaritzada, 
revestint  l'estil  comú  i  ordinari.  La  segona  part  l'intitula  De 
tradendis  disciplinis  seu  de  instituiione  christiana.  Es  un 
pla  d'estudis  començant  per  les  llengües  a  les  quals,  amb  raó, 
te  pel  primer  element  de  la  cultura  humana,  volent,  com  Quint i- 
lià,  que  ja'ls  pares  i  les  dides  tinguin  compte  d'ensenyar  recta- 
ment  de  parlar  la  llengua  nadiua  als  infants,  passant  desseguit 
a  l'estudi  del  llatí  i  de  les  altres  llengües  sàvies;  discorre  sobre 
l'ensenyança  de  la  retòrica,  filosofia,  dret,  matemàtiques,  etc,  i, 
a  nostre  parer,  se  li  pot  aquí  aplicar,  quan  tracta  ja  positiva- 
ment de  la  ciència,  no  purament  en  sentit  crític,  l'expressió  que 
li  aplica  el  perspicaç  Cano:  hic  opus,  hic  labor  est.  Sobre  la 
qüestió  de  si  convé  la  lectura  dels  gentils,  resol  afirmativament, 
mentres  síen  expurgats,  al•legant  l'exemple  dels  Pares  de  l'Igle- 
sia  i  fins  el  del  mateix  Sant  Tomàs.  Sempre  se  li  veu  la  preven- 
ció tremenda  contra'ls  escolàstics;  mes,  no  obstant,  parlant  de 
la  filosofia  moral  o  de  les  costums,  recomana  la  segona  part 
de  la  Summa  de  Sant  Tomàs  scriptoris  de  schola  omnium  sa- 
nissimi  ac  minime  inepti.  Expressió  vergonyosa  per  a  referir- 
se  al  gran  doctor,  devent  nosaltres  aquí  manifestar  que,  a  nos- 
tre parer,  el  Vives,  ja  sia  per  sa  educació  clàssica,  ja  sia  per  les 
prevencions  contra  l'escolasticisme,  era  incapaç  de  percebre  la 
sabor  especial  de  la  ciència  i  de  la  literatura  de  l'Edat  Mitjana, 
era  una  espècie  de  ca  ecus  non  judicat  de  color  ihuSy  com  ho 
prova,  entre  altres  raons,  que  en  to  de  censura  diu  de  Sant  To- 
màs que  trau  la  doctrina  dels  escriptors  sagrats  i  profans  i  de 
les  opinions  populars,  i  que,  com  en  general  els  escolàstics,  se- 
gueix el  judici  d'altri  i  no  el  propri  seu  o  original;  essent  així 
que  és  el  major  elogi  que's  pot  fer  de  l'Angèlic,  lo  que  escolta 

totes  les  veus  de  l'humana  naturalesa  abans  de  donar  sentencia, 
no  frissant  per  a  donar-ne  de  propria,  sempre  que  veu  que  dig- 
nament ha  estat  ja  pronunciada. 

Per  les  petites  indicacions  que  precedeixen  pots,  lector,  te- 
nir algun  coneixement  de  l'insigne  fill  de  la  nostra  raça,  el  famós 
Lluís  Vives,  més  cosmopolita  que  no  pas  català,  nascut  en  l'èpo- 
ca del  Renaixement  i  informat  per  ell,  i  doctor  il•lustre  de  dita 
forma,  naturalment  enemiga  del  Regionalisme,  i  la  qual  fou  Ce- 
sarista  en  la  política,  en  la  literatura,  en  la  ciència;  mes,  malgrat 
això,  resplandeixen  en  el  filosop  valencià  les  qualitats  que  co- 
munament adornen  l'esperit  de  la  nostra  gent:  maturitat  de  ju- 
dici, moderació  en  les  idees,  amor  del  just  medi  en  la  vida  pràc- 
tica i  talent  assimilatiu,  podent  ben  bé  assegurar  el  cardenal 
Gonzàlez  (1),  a  pesar  d'haver  viscut  el  Vives  enterament  sepa- 
rat de  l'escolàstica  tomística,  que  la  seva  filosofia  substancial- 
ment se  conforma  amb  la  de  Sant  Tomàs,  que,  com  sovint  diem 
en  el  present  llibre;  és  la  basa  i  substància  del  nostre  pensament 
nacional. 

( 1 )    Historia  de  la  Filosofia. 

LA  jurisprudència,  cosa  essencialment  pràctica,  exercici, 
com  diu  son  nom,  no  directament  del  raciocini,  sinó  de  la 
virtut  intel•lectual,  anomenada  prudència,  la  qual  consisteix  en 
l'excel•lentíssim  hàbit  d'acomodar  la  regla  de  la  raó  a  les  exi- 
gències i  necessitats  de  la  vida,  que  és  reina  de  les  virtuts  ra- 
cionals, i  noble  imatge  de  l'atribut  diví  de  la  Providencia,  devia 
trobar,  per  arrelar-se  fortament  en  ella,  molt  adequada  la  nos- 
tra gent,  per  les  qualitats  que  propris  i  estranys  han  regonegut 
sempre  en  l'esperit  català.  L'il 'lustre  Nicolàs  Antonio  formulà 
dignament  aquesta  sentencia  a  l'escriure,  que  Catalunya  sempre 
havia  produit  egregis  varons  de  gran  maturitat  en  la  ciència  del 
dret  i  també  en  les  altres;  i  per  a  designar  la  patriòtica,  encer- 
tada i  sempre  útil  direcció  dels  nostres  juristes  a  defensar  i  fe- 
cundar les  taules  de  la  Llei  del  nostre  poble  amb  clàssica  i  se- 
vera eloqüència  afegeix:  Qiiamplures  Cataloníae  juriscon- 
sultorum  hanc  Spartam  (1)  üsaticorum  explanandorüm  sibi 
adornandam  delegisse  (2).  Virtut  espartana,  en  efecte,  han 
tingut  els  jurisconsults  catalans  en  la  defensa  de  les  lleis  de  la 
seva  terra,  i  en  els  diferents  conflictes  que  ha  passat  el  nostre 
poble,  han  sempre  pledejat  heroica  i  sàviament  per  la  salvació 
de  l'Arca  Santa.  Lleis  de  la  terra  les  anomenaven  tant  en  català 
com  en  llatí,  perquè  ho  són,  com  són  de  la  terra  les  montanyes 
i  els  rius  i  les  costes;  producte  i  imatge  de  sa  substància,  nas- 
cudes de  les  mateixes  entranyes  de  la  societat,  no  del  cervell 
d'un  príncep  o  d'una  cambra  llegislativa.  No  és  la  nostra  missió 
estudiar  l'evolució  del  dret  en  la  societat  catalana;  dedicat 
aquest  llibre  a  l'estudi  del  pensament,  a  la  crítica  de  la  tradició 

(1)  Els  primorosos  escritors  d'aqueU  temps  usen  sovint  el  mot  sparla  com 
nom  comú  en  el  sentit  de  part,  lot,  etc;  mes  l'estar  en  lletra  majúscula  fa  que 
en  el  cèlebre  canonge  hispalense  deguem  pendre  dita  paraula  en  sentit  meta- 
fòric i  al•lusiu  a  la  república,  que  feu  immortal  l'obediència  a  ses  severes 
lleis. 

(2)  Bibl.  vet.,  pàg.  198. 

intel•lectual  del  nostre  poble,  sols  molt  lleugerament  tractarem 
de  l'escola  jurídica,  confessant,  emperò,  que  ella  és  la  més  es- 
plèndida manifestació  del   caràcter  nacional,  i  la  demostració 
més  tangible  del  tremp  de  l'esperit  català;  ja  que  la  sapientís- 
sima  providencia  dels  fundadors  de  la  nació  disposà  les  coses 
de  tal  manera,  ordenà  la  regla  jurídica  amb  tal  discreció,  que'l 
poble  s'anà  edificant  la  llei  així  que  l'havia  menester,  com  les 
abelles  van  fabricant  sa  bresca.  La  cristiana  inspiració  d'en 
Jaume  I,  que'l  seu  confessor  Sant  Ramon  de  Penyafort,  seguint 
la  tradició  de  l'Iglesia,  estampà  a  sa  manera  en  el  Còdic  de  les 
Decretals,  de  que'l  bon  sentit  i  la  raó  natural  suplissin  les  defi- 
ciències dels  usatges  i  costums  locals,  fent  abstracció  del.  dret 
canònic  i  romà,  fou  com  el  germen  de  que  anés  creixent  la  lle- 
gislació  al  compàs  del  poble  i  seguint  l'estructura  d'aquest, 
com  la  pell  adaptada  perfectament  al  cos  que  havia  de  vestir. 
I  anomenem  inspiració  cristiana  aquesta  regla  de  prelació  de 
drets  dictada  pel  gran  Rei,   perquè  ja  l'erudit  Bosch,  en  sos 
Títols  d'honor  de  Catalunya  (llib.   V,  cap.   XXII),  i  després 
en  nostre  sigle  D.  Pere  Vives  y  Cebrià,   agudament  notaren 
que  a  l'establir  com  a  supletori  del  nostre  dret  civil  el  bon 
sentit  i  la  raó  natural,  no's  feia  altra  cosa  que  aplicar  al  dret 
civil  la  regla  d'interpretació  que'ls  doctors  escolàstics  anome- 
nen epiqueya,  i  que  consisteix  en  extendre  la  llei  escrita  fins 
a   aquells  casos  que  en  realitat  no  conté,  mes  que  per  raó 
d'equitat  dèu  amparar.  D'aquí  queMs  nostres  jurisconsults  fossin 
anomenats    pràctics,    que  les  obres   cabdals   que   escrigueren 
tinguin  per  títol:  Decisiones,  Resolutiones  &  Senatus  Catha- 
loniae,  perquè'l  dret  era  format  per  la  Jurisprudència  i  la  con- 
suetut,  és  a  dir,  emanava  de  la   vis  societatis  i  no  de  l'apetit 
de  llegislar;  i  aquesta  manera  d'ésser  contribuía  a  que  sortissin 
tants  d'homes  prudents  en  el  dret,  del  nostre  llinatge,  ja  per  sí, 
com  havem  indicat,  naturalment  apte  per  a  tant  noble   funció 
social.  Perquè  funció  social  més  que  engendrament  especulatiu 
de  la  raó  és  l'ofici  de  llegislar;  i  de  la  vella  Catalunya  sortiren 
els  homes  prudentíssims  qui  arreglaren  la  llegislació  de  l'uni- 
versal  Iglesia,    i  d'instituts   religiosos   particulars,  com   Sant 
Ramon  de  Penyafort;  els  furs  de  la  noble  terra  aragonesa,  com 
Vidal  de  Canyelles,   que'ls  comentadors  d'aquell  dret  regonei- 

xen  com  a  llegislador  i  anomenen  alter  Tribonianiis,  qui  con- 
tribuí a  la  formació  de  les  costums  de  Valencià,  i  qui  assistí  en 
aquesta  ciutat  amb  operositat  feconda  al  concili  que  s'hi  celebrà 
per  a  cristianitzar-la,  després  de  la  reconquesta;  i,  en  una  pa- 
raula, Catalunya  fou  en  Occident,  se  pot  dir,  la  primera  nació 
qui  posseí  còdics  civil  i  mercantil,  per  lo  qual  ben  bé  podem 
contemplar  en  nostra  modesta  i  gravíssima  pàtria  una  semblan- 
ça, com  havem  dit  en  altre  lloc,  amb  la  gran  Roma. 

En  igual  grau  que  la  llegislació  i  la  jurisprudència  civil,  de- 
noten l'aptitut  jurídica  de  la  nació  catalana  els  monuments  ca- 
nònics que'ns  resten  de  la  Provincià  eclesiàstica  tarraconense. 
Havem  fullejat,  no  estudiat,  les  col•leccions  de  concilis  cele- 
brats pels  qui  foren  nostres  pares  en  la  fe  i  en  la  vida  cristiana, 
mes  és  suficient  aquest  coneixement  incomplet  per  a  trobar 
justificada  l'opinió  de  l'insigne  arqueòleg  eclesiàstic,  qui  afirma 
ésser  els  concilis  tarraconenses  de  tanta  importància,  que  per  sí 
sols  bastarien  per  a  fer  la  glòria  de  la  provincià  qui  els  produí. 
Son  esperit  civilitzador,  nascut  de  la  llum  cristiana,  és  evident. 
Sovint  s'hi  troba  manada  la  fundació  d'escoles  amb  béns  ecle- 
siàstics, essent  notable  la  disposició  d'un  concili  reunit  a  Lleida 
en  el  sigle  xiii  manant  ja -en  forma  general  l'institució  d'escoles, 
puix  disposa  que  amb  béns  eclesiàstics  se'n  estableixi  una  en 
cada  ardiaconat.  L'esperit  nacional  els  portà  a  dictar  un  decret 
en  el  sigle  xiv  prohibint  l'elecció  de  vicaris  generals,  oficials 
i  altres  qui  tinguessin  jurisdicció  eclesiàstica  en  favor  de  perso- 
nes qui  no  fossin  naturals  de  Catalunya,  Aragó,  Valencià 
o  Mallorca;  així  com  dos  sigles  abans  un  concili  reunit  a  Tarra- 
gona i  altre  a  Valencià  posen  pena  d'excomunió  a  l'arquebisbe 
de  Toledo,  si  es  fica  en  la  nostra  provincià  fent-se  precedir  de 
la  creu,  concedeix  indulgències  o  bé  usa  pali.  L'amor  als  pobres, 
el  principi  de  que  la  justícia  a  tots  se  dèu,  i  que  s'ha  de  proveir 
a  tothom  dels  medis  necessaris  per  a  la  defensa  de  son  dret,  els 
excita  a  crear  en  el  sigle  xv  en  tots  els  bisbats  advocat  i  pro- 
curador de  pobres;  els  quals  seran  pagats  de  la  renda  de  les 
respectives  mitres,  quedant-los  severament  prohibit  que  qiiovis 
colore  puguin  cobrar  drets;  decret  que  més  tard  el  famós  Antoni 
Agustín  enclogué  en  sa  col•lecció  canònica.  De  la  valenta  amor 
a  la  justícia  dels  nostres  concilis  és  prova  la  feta  dels  templaris^ 

tant  coneguda  de  tots  aquells  qui  han  saludat  l'historia  pàtria. 
De  son  amor  a  la  puresa  de  la  fe,  de  l'iriustració  de  la  fe  seva, 
ne  responen  no  sols  les  enèrgiques  condemnacions  de  les  sectes 
del  sigle  xiii,  de  que  en  altre  lloc  havem  parlat,  corruptores  de 
la  veritat,  destructores  del  bon  ordre  humà,  com  les  d'ara;  sinó 
també  la  falta  de  contemplació  amb  que  anatematitzen  les  su- 
persticions, per  més  que's  vesteixin  amb  la  capa  de  pietat 
cristiana,  prohibint  les  oracions  no  aprovades  per  l'Iglesia,  el 
ficar  la  Vera-Creu  i  les  sagrades  imatges  en  l'aigua  en  certes 
professons,  abusiva  pràctica  que  un  elegantíssim  escriptor  cas- 
tellà, més  conegut  per  l'exquisitat  de  sa  literatura  que  per  la 
soliditat  de  sa  fe,  se  complau  en  ridiculitzar  com  existent  en- 
cara en  sa  terra;  el  portar  les  criatures  mortes  sens  baptisme 
a  l'iglesia  per  a  fer-les  tocar  amb  les  sagrades  reliquies,  i  altres 
moltes  que  podrien  citar-se,  i  que  proven  el  ferm  criteri  jurídic 
que  presidia  en  nostre  país  en  el  govern  de  la  societat  cristiana. 
Fermesa  catalana  i  cristiana  que  manifestaven  els  nostres  pre- 
lats d'una  manera  particular  quan  tractaven  amb  els  Prínceps, 
puix  com  escriu  el  savi  Costa  y  Borràs,  arquebisbe  tarraco- 
nense, en  la  col•lecció  que  publicà  d'aquests  concilis,  en  aques- 
tes venerandes  reunions  el  delegat  del  Rei,  fins  essent,  com 
sovint  succeía,  persona  eclesiàstica  respectabilíssima,  era  sí 
rebut  amb  gran  cortesia,  generosament  se  li  concedien  els  sub- 
sidis que  demanava,  però  mai  era  admès  a  les  sessions,  trac- 
tant amb  ell  separadament  els  assumptes  pels  quals  era  enviat 
al  concili. 

Aquesta  acompassada  i  enèrgica  forma  jurídica  de  conser- 
var el  propri  dret  que  veiem  en  la  vida  eclesiàstica  del  país, 
fins  davant  de  poderosissims  Prínceps,  se  troba  igualment  en 
la  vida  civil  i  podem  dir  que  ha  durat  fins  als  nostres  dies.  El 
ferm  llenguatge  d'en  Jaume  Callis  quan  diu  que  soportà  les  in- 
quinies  i  ingratituts  dels  altres  consellers  reals  per  a  complir 
com  a  bon  advocat  del  fisc  en  la  defensa  dels  drets  públics 
i  particulars,  en  els  temps  dels  reis  Ferran  i  Alfons  en  que 
exercia  dit  ofici,  perquè  tenia  molt  present  el  que  diu  el  papa 
Ignocenci  in  c.  ciim  in  ciinctis  declarant  al  fiscal  que  no  s'oposa 
als  consellers,  quan  van  contra  justicia,  incurs  en  el  mateix 
pecat  que  aquests,  i  que  ell,   Callis,  més  s'estima  servir  Déu 

2  8. —  Obres  completes.  IV 

que  el  món;   el   confinament  a  Almansa,  in  re^no  Casíellae, 
i  després  la  presó  en  una  torre  de  Valencià,   on  estigué  em- 
manillat,   segons   ell    llastimosament    conta   en   el   Speculum 
Principum  el  famós  Pere  Belluga,  valencià,  per  haver  defen- 
sat els  drets  de  la  terra  en  les  corts  durant  la  regència  de  Joan, 
rei  de  Navarra,   en  absència  del  rei  Alfons;  el  patriotisme  d'en 
Fontanella_,  conceller  en  Cap,  davant  del  marquès  dels  Vélez, 
i  la  fruició  amb  que  conta  en  l'obra  de  Pactis  niiptialibus  les 
fortes  reprensions  que's  donaren  a  un  cert  cavaller  per  haver 
dit  al  duc  de  Feria,  aleshores  lloctinent  de  Catalunya,  que'l/7o- 
tentissimus  Rex  noster  Philippus  no  estava  obligat  a  venir 
personalment    a    celebrar  les  Corts  en  l'any   1599  ,   són  fets 
constants  en  la  nostra  historia  jurídica  fins  a  arribar  a  la  com- 
moció,  a  l'unanimitat  d'esperit  que  havem  pogut  contemplar 
a  Catalunya  amb  motiu  de  la  publicació  del  Còdic  civil  espa- 
,  nyol,  en  que  Prelats,  capítols,  acadèmies  i  altres  corporacions, 
sens  distinció  de  filiacions  polítiques,  tothom  reivindicà  l'inde- 
pendència de  la  propria  vida  civil,  rebutjant  imposicions  foras- 
teres. Perquè  és  d'advertir  que'ls  catalans  ja  desde  molt  antic 
han  tingut  un  amor  pregoníssim  a  l'Esparta  de  ses  lleis,  usant 
l'hermosa  frase  del  Nicolàs  Antonio,  de  la  força  i  saviesa  del 
qual  han  considerat  que  provenia  l'estabilitat,  fermesa,  fecon- 
ditat  i  llibertat  de  sa  vida  civil.   De  l'Universitat  de  Lleida, 
tant  genuinament  catalana,  ix  ja  a  principis  del  sigle  xv  el  bar- 
celoní Jaume  Marquilles,  prevere,  qui  siim  filiíis  Gvmnasii 
Illerdae  (1),  com  diu  ell  mateix,  i  que,  considerat  com  a  pare 
dels  demés  jurisconsults  catalans  ha  tingut  una  fecundíssima 
successió  qui  sempre  ha  mirat  amb  respecte  els  Commentaria 
súper  usaticos  del  prevere  barceloní,  qui  després  fou  Vice- 
Canceller  del  rei  Martí,   qui  sempre  porta  la  sava  de  l'univer- 
sitat indígena  de  que's  glòria  d'ésser  fill;  i  quan  més  tard  els 
usatges  han  sigut  glosats  per  Jaume  de  Moritjuich,  Jaume  Callis 
i  Jaume  Guillem  de  Vallseca,   apareix  com  un  monument  patri 
l'edició  del  vell  còdic  català  amb  els  comentaris  dels  dits  juris- 
consults ne  leges  veiustiores  nostrae  civitatis  fam  u/i/issi- 
mis  immo   necessariis  tam   diu    carerent  commentariis ; 

(1)    Prefaci. 

1  Jaume  Callis,  en  el  pròleg  de  la  compilació,  donant  mostra 
■del  criteri  jurídic  que's  perpetuarà  a  Catalunya  per  l'evolució 
de  la  llei  nascuda  de  les  entranyes  de  la  terra,  verament  autò- 
noma, formada  de  la  generalització  dels  fets,  acut  a  Dionís 
i  a  Aristòtil  per  a  formular  el  principi  o  gènesi  de  les  lleis,  quan 
declara  que  és  cosa  divina  reducere  Ínfima  per  media  in  su- 
prema, contradint  ja  als  ideòlegs  i  aprioristes  qui  pertorben 
les  naturals  lleis  de  les  societats,  i  volen  acomodar  la  terra 
a  les  Ikis  i  no  les  lleis  a  la  terra. 

De  des  Marquilles  fins  a  D.  Pere  Vives  y  Cebrià,  se  pot 
formar  una  abundantíssima  biblioteca  de  comentadors  del  nos- 
tre dret  indígena;  nosaltres  devem  solament  pendre  el  pols  de 
tant  interessant  literatura  jurídica,  per  a  comprovar  que'l  ritme 
de  son  pensament  se  correspon  perfectament  amb  el  del  pensa- 
ment nacional.  En  efecte,  el  sentit  pràctic  i  la  moderació,  ex- 
pressats per  una  notable  potencia  intel•lectual  armonitzadora 
i  assimilativa,  unida  a  una  amor  constant  a  la  propria  llei,  res- 
plandeixen  en  els  nostres  juristes;  i  devent  escollir  alguns 
d'ells,  per  la  comprovació  d'aquesta  veritat,  ens  fixarem  en 
primer  lloc  en  Jaume  Callis,  un  dels  doctors  més  interessants 
de  la  ciència  jurídica  catalana,  i  per  nostre  gust  el  primer  de 
tots,  per  l'admirable  aliança  que  sab  fer  entre  l'element  indí- 
gena, l'institució  nascuda  a  Catalunya,  amb  el  dret  general  i  la 
ciència  especulativa  de  les  lleis.  Es  Callis  un  verdader  esco- 
làstic, no  sols  per  son  sistema  d'aliar  lo  present  amb  lo  passat, 
per  son  esperit  senzill  i  cristià,  per  la  tendència  a  fer  pràctica 
i  assequible  la  ciència,  sinó  pel  desenrotllament  lògic  de  la  ma- 
tèria, per  la  manera  natural  amb  que  la  divideix  i  explica  des- 
fent els  diibia  que  es  proposa,  i  reflectint  en  l'exposició  una  llum 
de  verdadera  evidencia.  Cavaller  de  Vich,  allí  escrigué  part  de 
les  seves  obres,  i  trasladat  més  tard  a  Barcelona,  en  ella  i  en 
€l  monestir  de  Sant  Cugat  del  Vallès,  acabà  de  publicar  els 
llibres  que'l  faran  eternament  benemèrit  de  la  pàtria  catalana. 
Fou  home  de  molta  pràctica  en  els  assumptes  curials,  segons 
ell  mateix  explica,  puix  en  V E.x trava gatoriíim  Ciiriarum  refe- 
reix que,  tenint  alguna  ciència  del  dret,  i  molta  experiència, 
per  l'exercici  que  d'ell  ha  fet  per  espai  de  trenta  anys  en  la  Cú- 
ria arquebisbal  de  Tolosa,  en  la  del  Principat  de  Catalunya,  en 


436    Torras  y  Bages 

la  de  Vich  i  en  la  de  Barcelona,  i  seguint  alguns  cops  la  Cort 
real  com  a  conseller,  se  creu  obligat,  diu  amb  Paccent  del  patri 
amor,  a  escriure  aquest  tractat  perquè  qiiilibet  tenetur  dirige- 
re  rem  publicam  ciii  nascitiir.Es  aquest  llibre  un  verdader 
tractat  del  dret  constitucional  de  Catalunya.  L'escrigué  en  el 
monestir  de  Sant  Cugat,  amb  motiu  de  les  Corts  allí  celebrades 
en  temps  d'Alfons  IV,  a  l'objecte  de  popularitzar  el  dret  públic 
de  Catalunya  (1).  Assenta  com  a  principi  fonamental  que'l  Rei 
a  Catalunya,  en  virtut  de  constitució  paccionada  i  jurada,  ve 
obligat  a  celebrar  corts,  que  abans  devia  celebrar-les  cada  any, 
i  que  després  de  varies  vicissituts,  que  declara,  al  menys  ara  dèu 
cada  tres  anys  reunir-les.  Divideix  el  tractat  en  vuit  Dubia 
i  subdivideix  aquests.  Els  títols  d'aquells  són  els  següents: 
1.*^  Origen  del  nom  Cúria  o  Cort.  2.°  Accepcions  de  la  paraula 
Cúria  o  Cort.  3.^  Quan  deuen  ésser  convocades  a  Catalunya 
les  Corts  generals.  4.°  Còm  se  convoquen.  5.°  En  quin  lloc  de 
Catalunya  deuen  ésser  convocades.  6.°  Quins  deuen  ésser  con- 
vocats i  còm  hi  deuen  assistir.  7.°  Lo  que's  dèu  tractar  i  des- 
patxar en  les  Corts.  8.^  Còm  les  Corts  deuen  concloure  i  ésser 
llicenciades.  Baix  el  principi  de  queia  Constitució  de  Catalunya 
és  paccionada  i  jurada,  les  Corts  són  com  un  tribunal  col•legiat 
presidit  pel  Rei,  de  consegüent  la  forma  jurídica  prevaleix  en 
elles;  forma  que  l'Autor  feconda  amb  la  doctrina  romana  i  canò- 
nica; el  procés  de  les  Corts  és  com  un  procés  judicial,  que  co- 
mença per  la  citació  o  convocatòria;  fins  el  Rei  pot  ésser  en 
elles  condemnat  a  restitució  en  cas  de  greuge,  encara  que  sia 
en  favor  d'un  simple  particular,  i  l'eminent  jurista  Pere  Belluga, 
completant  l'idea  del  Callis,  afirma  en  el  Speculum  Princi- 
piiim,  de  que  després  parlarem,  que  cap  dels  convocats  pot 
anarse'n  fins  a  ésser  disoltes  les  Corts  o  ell  llicenciat,  si  no  vol 
ésser  contumaç.  Acabà  d'escriure  aquest  tractat  el  dia  12 
d'agost  de  1423.  En  l'any  següent  i  en  el  mateix  monestir  es- 
crigué la  Margarita  fisci. 

En  l'edició  de  Lyó  de  1556  segueixen  a  dit  tractat  els  Viri- 
darium  militiae;  praerogativa  milita  ris;  ac  de  moneta  Tra- 
ctatiis,  que  l'editor  qualifica  de  no  menys  erudits  que  necessa- 

(1)    In  re  publica  Principaius  Cathaloniae  vulgandum. 

ris  al  qui  presideixi  la  República.  Comença  la  Margarita  flsci 
amb  el  següent  apòstrof,  ple  de  bon  sentit  i  de  fe  cristiana:  «Ad- 
vocat, allunya't  del  poderós,  perquè  molts  danys  poden  venir  a 
l'ànima  d'ésser  advocat  dels  poderosos;  mes  si  et  trobes  impli- 
cat amb  ells,  recorre  al  Senyor  Jesucrist,  just  advocat.»  Recorda 
desseguit  que  fou  jurisconsult  i  militar,  i  pel  gloriosíssim  rei 
Ferran  d'Aragó  constituït  advocat  del  fisc  i  conseller  seu,  i  que 
escriu  aquest  tractat  a  utilitat  del  rei  Alfons  aleshores  reg- 
nant. Serva  també  en  aquest  tractat  la  forma  escolàstica  en 
l'exposició,  indica  desde'l  principi  la  divisió  de  la  matèria  feta 
amb  gran  claredat,  i  il•lustrant-la  amb  la  doctrina  del  dret  romà 
i  amb  la  dels  comentadors  d'aquest.  Cita  sovint  els  doctors  to- 
losans,  l'influencia  dels  quals  havia  sentit,  acut  al  dret  canò- 
nic, mes  sempre  fa  notar  en  contra  de  la  llegislació  general  les 
exempcions  del  fisc  que's  gaudeixen  a  Catalunya.  Aquí  tothom 
pot  fabricar,  vendre  i  comprar  armes  ofensives  i  defensives,  te- 
nir-les  a  casa  i  portar-les,  fóra  d'aquells  llocs  que  per  ban  par- 
ticular ho  tenen  vedat.  Els  béns  dels  condemnats  a  mort  no 
queden  confiscats,  sinó  que  per  dret  consuetudinari  de  Catalu- 
nya pervenen  als  successors.  Els  catalans  poden  mercadejar  en 
qualsevol  part,  mentres  no  sia  amb  els  enemics  del  Rei.  La  ten- 
dència humana  del  nostre  jurisconsult  sembla  que  vulgui  amoro- 
sir la  duresa  de  nostres  antigues  lleis  punitives,  així  al  parlar 
de  la  pena  de  tolliment  de  membres,  diu:  Maj'ores  nostri  Ca- 
thaloniae,  satis  in  faciendo  justitiam  fiieriint  severi,  i  parla 
amb  amor  de  la  forma  més  suau  de  Justinià  en  el  procedir  cri- 
minal. Es  aquest  un  tractat  pràctic  i  tècnic  que  dirigeix  als  ad- 
vocats i  jutges  de  Catalunya,  comprenent  lo  que  ara  en  diríem 
el  dret  administratiu,  el  dret  civil  en  lo  que  pertoca  a  ses  rela- 
cions amb  el  fisc,  el  dret  penal  amb  l'enumeració  de  les  penes 
i  també  lo  corresponent  del  dret  públic,  declarant  que  a  Cata- 
lunya el  Príncep  no  pot  derogar  les  constitucions  fetes  en  Corts, 
ni  ell  dictar-ne  amb  independència  d'aquestes;  i  multiplicada 
l'importància  de  la  llei  indígena,  o  de  la  consuetut,  ja  no  l'ano- 
mena solament  llei  de  la  terra,  sinó  que  la  cita  amb  la  més  noble 
categoria  de  Dret  de  Catalunya. 

L'opúscol  titulat  Praerogativa  militaris  és  una  explicació 
dels  privilegis  del  braç  militar,  que  avui  no  té  més  que  impor- 


438    Torras  y  Bages 

tancia  arqueològica;  sols  notarem,  pel  fet  d'aquest  llibre  nostre, 
que  manifesta  Callis  sa  reprovació  envers  aquells  qui  no  posen 
fre  en  el  vestir,  i  en  la  pompa  i  dignitat  de  sa  persona,  portant 
la  disolució  a  tot  el  Principat  de  Catalunya,  essent  així  que'ls 
barons,  militars  i  homes  de  paratge,  per  la  modèstia  en  el  viure 
i  per  sos  actes  virtuosos,  deuen  sobressurtir  als  particulars, 
«  segons  escrigué  llargament  el  reverendíssim  Fra  Francesc 
Eximenis,  qui  fou  bisbe  d'Elna,  patriarca  de  digna  memòria  i 
excel•lentíssim  mestre  en  Teologia,  en  el  seu  Llibre  dels  An- 
hels...y> 

Més  interès  té,  per  l'estudi  de  l'esperit  del  nostre  juriscon- 
sult,  l'opüscol  que  escrigué  encara  a  Vich  amb  el  títol  de  Virí- 
dariíim  militiae,  i  que  és  un  tractat  de  la  guerra  dels  senyors 
particulars  entre  sí,  en  que's  prenien  la  justicia  per  ells  mateixos 
en  les  qüestions  que  esdevenien.  S'hi  veu  clarament  l'estat  so- 
cial del  sigle  xv,  permaneixent  encara  en  els  llocs  rústics  la 
forma  feudal;  i  amb  interès  un  hi  contempla  la  tendència  civilit- 
zadora del  Callis,  i  al  propri  temps  el  respecte  que  com  a  juris- 
ta sentia  pel  dret  constituit,  per  més  que'l  regonegués  imperfet. 
Declara  aquesta  classe  de  guerra  il•lícita  pel  dret  diví  i  canò- 
nic, mes  permesa  pels  Usatges  de  Catalunya,  per  lo  qual  mira  de 
restringir  el  dret  escrit,  que  en  aquesta  part  declara  ésser  odiós 
envers  Déu  i  envers  els  homes.  Tracta  de  si  és  lícit  l'homicidi 
entre  dits  guerrejants,  afirma  que's  desprèn  així  dels  Usatges 
i  de  l'observancia  de  Catalunya,  i  aleshores  pregunta:  «ç^Què 
havem  de  dir  en  fet  tant  escabrós?  Si  dic  que  no  és  permesa  la 
mort,  ja'm  sento  els  mossecs  dels  militars;  si  dic  que  és  perme- 
sa, m'aparto  de  la  llei  divina  i  no  camino  per  la  via  del  Se- 
nyor... perquè  una  observancia  general  o  consuetut  introduïda 
contra'ls  drets  divins  i  naturals  no  dèu  ésser  servada.»  Resol  el 
conflicte  reduint  la  licitut  de  la  mort  als  casos  de  combats  ar- 
mats i  expugnacions  de  castells,  sens  que  sia  ja  més  permesa 
durant  la  guerra  dita.  Posa  tot  el  procés  jurídic  d'aquesta,  els 
cartells  amb  que  es  declara,  els  terminis  que  s'han  de  fixar,  els 
punts  on  se  pot  guerrejar,  entre  quines  persones,  damnificació 
que  pot  causar-se,  etc,  veient-se  sempre  al  jurista  qui,  mitjan- 
çant la  llei,  vol  ablaniruna  consuetut  bàrbara.  Acabà  aquest  pe- 
tit tractat  en  Sant  Cugat  del  Vallès,  mes  d'abril  de  1424. 

Es  el  Traciatiis  de  Moneta  un  petit  opüscol  en  que  jurídi- 
cament tracta  dels  devers,  drets^  obligacions  i  prerrogatives 
dels  qui  treballaven  en  la  fabricació  i  acunyació  de  la  moneda, 
dels  seus  fills  i  families,  amb  interessants  referències  que  donen 
a  conèixer  la  manera  d'ésser  d'aquella  antiga  corporació  o  col•le- 
gi oficial,  que  formaven  tots  els  entrevinents  en  dita  indústria, 
tant  necessària  per  la  vida  social.  L'acabà  d'escriure  en  el  mes 
de  maig  de  1421. 

Però  on  descobriràs  clarament,  lector,  l'instint  científic  del 
Callis,  la  traça  de  saber  acomodar  les  institucions  velles  a  les 
necessitats  noves,  l'il•luminar  i  vivificar  l'organisme  jurídic 
que's  forma  en  un  determinat  país  amb  les  doctrines,  institu- 
cions i  precedents  del  dret  general,  o  que  han  merescut  alta  ca- 
tegoria dins  de  l'estimació  dels  homes  il•lustrats,  és  en  els  trac- 
tats que  intitula  Directorium  Pacis  et  treugae  i  Lucidarium 
soni  emissiy  que  solen  trobar-se  fermats  en  un  mateix  volum. 
Escrigué  el  primer  en  temps  del  rei  en  Martí,  i  aquella  vetusta 
institució  del  dret  català,  aquelles  pau  i  treva  que  semblaven 
havien  d'haver  perdut  tot  l'interès,  serveixen  a  Callis  per  a  es- 
tudiar jurídicament  l'estat  de  guerra  i  l'estat  de  pau,  les  treves 
mentres  duri  la  primera,  fins  en  el  sigle  xv,  en  que  vivia  aquest 
jurisconsult;  com  encara  dues  centúries  més  tard,  serviran  a 
l'il•lustradissim  Fontanella  pel  mateix  objecte.  Fet  que  recorda  el 
dels  antics  jurisconsults  romans  sostenint  i  estudiant  les  primi- 
tives institucions  del  poble-rei,  no  derrocant-ne  mai  cap,  sinó 
transformant-les,  servat  el  vell  esperit,  així  com  ho  anaven  exi- 
gint les  noves  necessitats  socials.  Perquè  Callis  coneixia  l'ape- 
tit novador  que  mou  l'home,  i  al  mateix  temps,  la  necessitat 
de  nuar  lo  nou  amb  lo  vell,  afirma  «que  la  naturalesa  humana  se 
sent  portada  a  cercar  noves  formes  i  engendra  noves  i  mai  aca- 
bades qüestions»  (1);  i  al  mateix  temps  acut  al  dret  natural,  al 
diví  positiu,  a  l'Antic  i  al  Nou  Testament,  al  dret  feudal  i  al 
canònic,  per  a  il•lustrar  l'institució  de  Pau  i  Treva,  glosant-la 
amb  les  doctrines  dels  jurisconsults  romans,  en  particular,  de 
Paulus  i  Modestinus. 


(1)    «Quoniam  humana  natura  semper  deproperat  edere  novas  formas  et 
nova  et  interminata  jurgia  generat,  etc.^  (Pròleg.) 

Encara  interessa  més  l'institució,  tota  nostra,  del  Sometent, 
que  començant-se  pot  dir  amb  Catalunya,  la  veiem  encara  fa- 
vorint  al  país  i  estimada  de  tothom,  quasi  a  l'entrada  del  si- 
gle  xx;  Callis  n'és  el  doctor^  i  quan  el  general  D.  Manel  de  la 
Concha  vingué  a  Catalunya  amb  motiu  de  la  guerra  dels  mati- 
néSy  havent  sabut  per  un  arqueòleg  vigatà  l'existència  del  pre- 
ciós llibre,  la  jurisprudència  escrita  d'aquesta  institució  guarda- 
dora  de  la  pau  interna  del  país,  mirà  amb  amor  el  tractat  i  en  donà 
compte  a  la  Real  Acadèmia  de  l'Historia,  de  Madrid  (1).  Es  el 
Liicidarium  soni  emissi  un  tractat  verdaderament  científic  de 
la  famosa  institució.  Cerca  la  filiació  d'ella,  o  usant  son  estil, 
demostra  còm  fou  figurada  en  el  dret  diví  i  en  el  dret  humà. 
Amb  enginy  prova  lo  primer  acudint  al  llibre  del  Jutges,  al 
lloc  en  que'l  sagrat  text  relata  còm,  havent  sigut  insultada  i 
morta  la  dóna  d'un  levita  pels  homes  de  Gabaa,  l'injuriat  ma- 
rit, després  d'haver  provat  breument  el  delicte,  obtingué  que 
s'alcés  tothom  per  a  venjar  sa  ofensa;  analitzant  el  nostre  ju- 
rista el  processiis  que  es  seguí  en  aquest  cas  bíblic  de  some- 
tent, respecte  del  dret  humà,  cerca  antecedents  en  el  dret  feu- 
dal i  sobre  tot  en  el  dret  català,  i  inserta  el  text  en  sa  part  més 
interessant  de  les  constitucions  de  Jaume  i  Alfons:  «ítem  que  si 
malefeita  es  feita  a  null  lloch  de  Catalunya  que  tothom  que  sia 
del  Senyor  Rey  o  del  Bisbe  o  del  Temple...  o  de  altres  de  qual- 
que condició  sian  tenguts  de  seguir  lo  malefactor  en  tro  pres 
sia  o  aturat  o  enclòs  o  enclusat,  sens  tala  o  sens  mal  que  no 
f asse  a  negu...»  L'explanació  jurídica  de  l'institució  és  comple- 
ta, exposa  tots  els  tràmits  del  procés,  explica  els  monuments 
legals  que  regeixen  la  matèria,  els  concordats  establerts  entre 
ambdues  supremes  potestats  per  a  salvar  l'independència  de  la 
jurisdicció,  la  solució  científica  dels  conflictes  que  en  diferents 
casos  poden  ocórrer,  etc.  L'escrigué  a  Barcelona,  essent  ja  vell 
i  amb  un  peu  a  la  tomba,  segons  l'expressió  del  propri  autor. 

Jaume  Callis  és  un  esperit  de  l'època  escolàstica  o  gòtica, 
digues-ne  com  ne  vulguis,  un  savi  d'aquella  civilització  que  poc 
li  sobrevisqué  i  que  en  son  temps,  i  fins  abans,  rebia  ja  fortes 
sotragades,  en  la  manera  d'ésser  que  proporcionava  als  homes, 

(1)    Sabem  aquest  fet  per  D.  Marian  Aguiló. 

per  l'aparició  d'una  forma  que  havia  d'encisar  al  món  il•lustrat 
sempre  enamoradiç  de  tot  lo  nou.  Llegint  les  obres  del  nostre 
jurista  un  s'admira  de  l'ample  esperit  de  llibertat  cristiana  i 
d'amor  a  la  propria  terra  que  respiren. 

Diferent  és  ja  el  caràcter  del  famós  Pere  Belluga,  de  qui  no  es 
pot  deixar  de  dir  quatre  paraules  en  aquest  llibre,  puix  és  el  qui 
ha  obtingut,  entre'ls  nostres  juristes,  una  fama  més  internacio- 
nal. Havem  ja  indicat  ses  desgracies  per  haver  defensat  les  lleis 
i  llibertats  del  país,  en  les  Corts  de  Valencià  durant  la  regèn- 
cia de  Joan,  rei  de  Navarra,  en  l'absencia  del  rei  Alfons.  Fou 
Belluga,  segons  Nicolàs  Antonio,  deixeble  de  l'Universitat  de 
Bolonia,  i  tal  volta  allí  arreplegà  l'esperit  del  Renaixement  que 
son  llibre  respira.  Fou  amic  d'Alfons  Borgia,  després  papa  Ca- 
lixte  III,  i  a  l'acabar  el  llibre,  el  dimars  17de  janerde  1441,  ales 
vuit  del  vespre,  li  dóna  gràcies,  manifestant  que  l'havia  com- 
post, essent  el  citat  personatge  arquebisbe  de  Valencià,  a  ins- 
tàncies seves  i  baix  sa  protecció.  L'autor  refereix  que'l  rei  Al- 
fons, magnànim  i  generós  com  era,  posà  títol  al  llibre  i  volgué 
que  fos  anomenat  Speciilum  principum,  i  que  li  servís  pel  go- 
vern de  sos  estats;  fet  que  fa  favor  al  nostre  gloriós  monarca, 
puix  si  bé  l'obra  de  Belluga  és  ja  aduladora  dels  reis,  serva  amb 
enteresa  l'esperit  de  la  llibertat  política.  Aludint  a  l'imposició 
de  nom,  diu  l'autor  que  sa  obra  rebé  el  títol  vivae  vocis  oracii- 
lo^  terme  molt  propri  d'aquell  Renaixement,  que  volia  divinitzar 
els  reis  i  destronar  a  Déu  del  cor  dels  homes,  frase  que  per  sí 
sola  manifesta  la  diferencia  d'esperits  entre'l  jurista  valencià  i 
el  senzill  y  savi  Callis.  En  la  dedicatòria  del  llibre  a  Alfons  V 
el  saluda  amb  el  nom  de  César;  diu  que'l  rei  és  Senyor  del  món; 
si  sent  tal  volta  una  ombra  d'enveja  a  la  potestat  eclesiàstica, 
sens  dubte  no  pensant  que  l'abatiment  social  de  l'Iglesia,  que 
sempre  el  Cesarisme  cobeja,  és  abatiment  del  poble,  per  les 
prerrogatives  del  qual  el  Belluga  havia  patit  tant  crudel  perse- 
cució. Descriu  la  col•locació  respectiva  dels  diferents  elements 
que  intervenen  en  les  Corts;  explica  còm  el  trono  del  rei  ha 
d'ésser  molt  elevat,  de  manera  que  simbolitzi  que'l  monarca  sèu 
no  ja  sobre  l'espatlla,  sinó  sobre  del  cap  dels  qui  assisteixen  al 
Congrés.  Explica  la  composició  de  les  Corts  pels  representants 

de  Catalunya,  Aragó  i  Valencià,  i  alaba  la  representació  per 
medi  dels  tres  braços;  i  posseít  de  gelosia  contra  Catalunya,  a 
la  qual,  emperò,  regoneix  la  maternitat  i  una  major  importància, 
vol  que  sobre  d'ella  tingui  prelació,  en  dites  Corts,  Valencià;  i 
a  pesar  de  que  confessa  que,  havent-hi  hagut  qüestió  sobre  de 
l'assumpte,  que  fou  resolta  pel  rei  en  Pere  a  favor  de  Catalu- 
nya, ell  sosté  que  Valencià  pot  implorar  el  benefici  de  la  resti- 
tució in  integrum,  propria  dels  menors,  puix  segons  son  parer, 
és  a  humiliació  de  la  dignitat  real  que  Catalunya  precedeixi  a 
Valencià,  perquè  aquesta  és  regne  i  aquella  sols  principat,  de 
manera  que'l  monarca  a  Tenumerar  sos  títols  posa  primer  rei  de 
Valencià  que  comte  de  Barcelona.  Mes  fóra  d'aquestes  insinua- 
cions, que  indiquen  un  esperit  cesàrista,  tal  volta  l'enlluerna- 
ment  per  la  glòria  que  reflectia  el  magnífic  trono  d'Alfons  V,  el 
docte  Belluga  sosté  animosa  i  científicament  la  verdadera  i  tra- 
dicional doctrina  dels  nostres  sobre  les  prerrogatives  de  les 
Corts,  exposant-la  amb  severitat  jurídica.  Així  afirma  que  lo 
que'l  president  de  les  Corts,  rei  o  lloctinent,  faci  sens  el  consell 
dels  convocats  és  nul,  per  la  raó  de  que'l  príncep,  en  virtut  de  la 
convenció  paccionada,  queda  lligat  com  si  fos  un  particular,  ab- 
dicant la  suprema  jurisdicció.  Es  també  nul  tot  acte  contrari  a 
constitució  jurada,  essent  el  jurament  prestat  pel  rei  als  furs  i 
constitucions  de  sos  regnes  de  tanta  conseqüència,  que  les  alie- 
nacions que  faci  no  sols  seran  nul•les,  sinó  que  per  a  que  les  re- 
voqui se  li  podrà  donar  regent  o  curador.  Declara  al  rei  le2 
animat a  in  terra;  però  al  propri  temps  afirma  que  un  cop  les 
Corts  han  sigut  llicenciades,  ni  el  rei  pot  fer  actes  de  Corts, 
puix  sense  elles  hi  falta  part  substancial,  que  són  els  braços, 
idea  que  declara  el  pensament  del  Belluga  sobre  la  verdadera 
potestat  llegislativa.  A  nostre  parer,  el  famós  jurisconsult  va- 
lencià representa  un  esperit  fortament  sadollat  de  la  tradició 
pàtria  de  la  llibertat  política,  però  al  propri  temps  avassallat  per 
l'auriola  quasi  divina  amb  que'l  Renaixement  circuía  a  la  potes- 
tat real,  fent  del  monarca  no  sols  el  director  dels  altres  homes, 
sinó  l'amo,  i  assentant-lo  sobre'l  cap  de  tots,  usant  la  frase  ja 
citada  del  nostre  jurisconsult,  lo  qual  naturalment  havia  de  dur 
lo  que  de  fet  portà,  això  és,  l'ofegament  de  les  llibertats  popu- 
lars i  la  concentració  omnímoda  de  drets  en  mans  dels  monarques. 

Mes  la  tradició  a  favor  de  la  llibertat  era  tant  forta  a  Cata- 
lunya, els  antics  doctors,  especialment  Callis,  la  consignaren 
tant  explícitament,  la  noble  doctrina  tomística  era  aqm'  tant  es- 
tesa com  pots  veure,  lector,  en  Peguera,  qui  cerca  els  fonaments 
de  sa  teòrica  en  Sant  Tomàs,  Caietà  i  Soto  (1),  que  la  pressió 
de  les  noves  doctrines  no  pogué  destruir  l'esperit  de  llibertat, 
que  provenint  de  l'Edat  Mitjana,  serva  sempre  l'escola  jurídica 
casolana.  I  entre  tots  aquells  savis  doctors  cal  fer  menció  del 
benemèrit  Fontanella,  hereu  d'en  Callis,  i  fins  se  pot  dir  deixe- 
ble seu,  sens  que  això  el  faci  arcaic,  puix  l'illustre  jurisconsult 
olotí,  com  a  home  de  veritable  talent,  era  home  de  son  temps,  i 
pràctic  com  és  generalment  sabut.  En  sa  famosa  obra  De  Pa- 
ctis miptialibüs  hi  trobem  consignada  indirecta,  però  mòlt  ex- 
plícitament, la  doctrina  constitucional  del  nostre  país.  A  Cata- 
lunya, diu,  el  Rei  no  fa  sol  les  lleis  amb  que  ella  es  regeixi,  se 
necessita  l'aprobació  de  les  Corts  que's  convoquen  ad  postula- 
tionem  Provinciae  en  el  lloc  i  temps  que'l  Rei  cregui  convenient, 
si  bé  és  cert  que  antigament  estaven  fixades  les  èpoques  en  que 
devien  reunir-se;  mes  avui,  afegeix  amb  amargura,  per  l'expe- 
riència quotidiana  experimentem  que  això  no's  serva.  Assenta 
que  les  Corts  han  d'ésser  celebrades  pel  mateix  Rei,  a  no  ésser 
per  gran  impediment,  i  a  que  aleshores  ha  de  suplir-lo  l'Esposa 
o  Reina  com  a  lloctinent  ex  convenientia  et  concòrdia  inter 
Regem  et  Provinciam  facta.  Afirma  que  les  lleis  catalanes  són 
lleis  constitucionals  (leges  ciiriatae),  que'l  nostre  dret  pot  ésser 
anomenat  dret  municipal  estatutari  (juriam  municipalia  statu- 
taria),  que  les  Constitucions  de  Catalunya,  són  en  ella  el  dret 
comú,  perquè  en  aquest  Principat  se  viu  amb  lleis  propries  i  pe- 
culiars; que  en  el  govern  els  nobles  no  hi  són  admesos,  ni  tam- 
poc en  els  oficis  més  honorables  del  Comú,  sobretot  en  la  ciutat 
de  Barcelona,  on  dits  càrrecs  són  tinguts  en  gran  estima.  Sosté 
que  la  millor  noblesa  és  la  de  la  virtut,  essent  preferible  la  dig- 
nitat filla  de  les  propries  obres,  que  la  filla  de  les  obres  dels 
passats,  puix,  afegeix,  nohilitas  exvirtiite  et  in  virtute,  in  re- 
liquo  omnes  aeqiiales  siimiis.  L'amor  pàtria  no  exagerada,  sinó 

(1)    Cap.  72,  t.  2.°,  Decissiones. 

plena  de  seny,  palpita  en  totes  aquelles  planes;  fa  una  eloqüent 
apologia  dels  doctors  catalans,  dient  que  sols  tenen  el  defecte 
de  no  ésser  atrevits  com  els  d'altres  nacions,  que  sempre  temen 
d'ésser  represos,  per  lo  qual  escriuen  poc  i  fugen  per  naturalesa 
de  la  pública  ostentació,  havent-n'hi  molts  qui  sens  cap  temor 
podrien  donar-se  al  públic.  En  altre  lloc  afirma  que'ls  catalans 
són  molt  sentits,  de  manera  que  no's  poden  contenir  si  algú  els 
punyeix;  i  recorda  amb  devoció  religiosa  i  patriòtica  Sant 
Ramon  de  Penyafort,  adoptat  per  patró  pels  advocats  de  Bar- 
celona, qui  celebren  sa  festa  solemnement  tots  els  anys,  i  qui 
lian  pagat  una  llàntia  de  valor  de  cinc-centes  lliures,  per  a  que 
cremés  sempre  davant  d'ell  en  son  convent.  Comparant  Fonta- 
Tiella  amb  Callis  s'hi  veu  clarament  la  decadència  de  l'esperit 
públic  a  Catalunya;  Callis,  típic  representant  de  la  Catalunya  de 
la  Mitjana  Edat,  posseidora  d'una  ampla  i  cristiana  llibertat  po- 
lítica, dóna  al  dret  públic  i  constitucional  una  importància  prin- 
cipalíssima;  Fontanella,  jurisconsult  il•lustre,  serva  l'amor  a  la 
llibertat  nacional,  mes  pesa  sobre  son  estimat  país  una  influen- 
cia que  menysprea  la  noble  vida  política  que'ls  passats  llegaren, 
i  sols  indirectament,  cercant  ocasions  oportunes,  pot  fer  la  pú- 
blica protesta  de  sa  fe  pàtria.  Emperò  sempre  el  famós  conce- 
íler  en  cap  i  savi  jurista,  responent  a  son  instint  nacional  i  al 
caràcter  de  sa  raça,  manté  en  honor  les  antigues  institucions 
indígenes,  i  les  iliustra  amb  el  tresor  de  sa  ciència.  Aquella 
Pau  i  Treva,  doctrinalment  explanada  pel  Callis,  serveix  enca- 
ra de  tema  profitós  a  l'insigne  jurisconsult  del  sigle  xvii  en  lo 
que  pertany  a  l'explicació  jurídica  de  la  vida  civil  amb  referèn- 
cia a  son  temps;  i  el  procés  del  sometent  és  objecte  per  part 
seva  d'un  amorós  estudi  d'aquella  institució  nacional,  que,  nas- 
cuda en  l'estat  caòtic  de  la  societat,  ha  obtingut  en  nostre  país 
un  savi  organisme,  un  verdader  processiis  jurídic,  que  li  ha 
donat  utilitat  permanent,  fins  a  arribar  als  nostres  dies. 

Un  llibre  trobem  estampat  a  Barcelona  a  les  darreries  del 
sigle  XVII  (1676),  que  és  una  viva  demostració  de  l'esperit  armo- 
nitzador  i  assimilatiu  que  manifesten  els  nostres  pensadors,  i 
juntament  del  sentit  pràctic  dels  nostres  juristes,  amb  el  do  que 
ha  tingut  el  nostre  llinatge,  fins  ara  poc,  de  saber  fer  catalanes 

les  coses  que  en  el  país  s'introdueixen.  Es  el  Discurso  sobre 
la  /urisdicción  del  Excmo.  Senor  Mrrey  v  del  Excmo.  Scfíor 
Capitan  General  del  Principado  de  Cataluna,  por  el  doctor 
don  Sebastidn  de  Cortiada.  Es,  aquest  autor,  segons  sovint 
manifesta  en  el  curs  de  l'escrit,  fill  de  Taltre  famós  Cortiada 
qui  publicà  les  Decisiones,  amb  les  opinions  jurídiques  del  qual 
molts  cops  confirma  sos  dictàmens  el  benemèrit  D.  Sebastià. - 
L'obra  té  un  marcat  caràcter  científic  i  manifesta  sàvia  erudició, 
no  sols  en  lo  que  pertoca  al  dret  indígena,  sinó  respecte  de  les 
institucions  romanes,  similars  amb  les  que's  proposa  estudiar. 
La  gènesi  de  l'institució  del  Virrei  la  cerca  en  la  del  Lloctinent,, 
la  creació  del  qual  data  de  l'any  1365,  i  afegeix  que'l  Virrei  és 
lo  que  aquell  era,  governador  en  absència  del  Rei.  Respecte  del 
Capità  general,  estudia  també  els  antecedents  històrics,  recorda 
el  temps  en  que  no  hi  havia  un  oficial  quefe  perpetuu  de  la 
guerra,  sinó  que  era  elegit  quan  se  presentaven  les  ocasions 
convenients;  emperò  els  perills  que  hi  havia  per  la  part  de 
França,  determinaren  la  creació  d'aquest  quefe  militar,  que  feu 
el  rei  en  Pere  en  l'any  1344,  havent  desde  aleshores  continuat. 
Es  interessant  veure  còm,  per  l'interpretació  d'aquestes  dues 
institucions,  se  val  del  nostre  dret  indígena  i  de  les  doctrines 
dels  jurisconsults  de  la  terra,  servint-se  d'igual  medi  per  a  des- 
triar les  atribucions  d'una  i  altra  autoritat  en  les  dificultats 
que  naturalment  engendra  la  vida  social.  S'hi  veu  sempre  la 
tendència  a  sostenir  el  nostre  dret  propri:  així  assenta  que  cas 
omís  en  tota  nova  Constitució,  dèu  entendre's  segons  el  dret 
antic;  declara  que  si  bé  les  institucions  de  Virrei  i  de  Capità 
general  s'han  unificat  en  el  Virrei,  això  no  li  ha  multiplicat  gens 
les  atribucions  antigues;  que'l  Capità  general  no  pot  exercir 
jurisdicció  a  Catalunya,  sinó  en  quant  li  permeten  el  dret  i  cons- 
titucions del  Principat.  Sosté  que  la  jurisdicció  del  Capità  gene- 
ral no  s'estén  als  provincials  en  lo  civil  i  criminal,  de  manera 
que  no'ls  pot  judicar  ell  ni  en  cas  de  delicte  comès  contra  un 
soldat;  que'l  Capità  general  no  pot  imposar  vectigal,  ni  contri- 
bució, per  estar  prohibit  per  constitucions  i  actes  de  Corts  de 
Catalunya;  i,  en  fi,  tot  el  llibre  és  un  docte  aliegat,  nodrit  de 
ciència  jurídica,  i  replè  de  cites  legals  del  nostre  dret,  valent-se 
hàbilment  també  de  les  últimes  disposicions  del  govern  central, 

que  poden  servir  per  a  la  defensa  de  la  llibertat  foral:  està 
escrit  tot  ell  amb  esperit  de  pàtria  pietat,  amb  moderació  i  sens 
que  mai  ofengui  ningú. 

La  jurisprudència  de  la  nostra  Catalunya  se  salvà  d'un  corc, 
qui  sol  malmetre  la  major  part  de  les  antigues  escoles  jurídi- 
ques. El  Cesarisme  portà  el  regalisme,  i  fins  és  la  mateixa  cosa 
en  la  substància,  puix  els  juristes  volgueren  dels  reis  fer-ne 
altres  tants  Cèsars.  Les  regalíes,  diu  Taine  (1),  foren  el  filat 
en  que  quedà  presa  tota  l'espontaneitat  de  vida  de  la  societat. 
Els  llegistes  de  la  monarquia  començaren,  i  la  revolució  con- 
sumà l'obra  de  l'uniformisme  o  centralisme  que  ha  convertit  a 
cada  ciutadà  en  un  funcionari.  La  france  noiivelle,  diu  el  citat 
escriptor,  est  le  chef-d'oeiivre  de  Vesprit  classiqiie;  i  lo  mateix 
pot  afirmar-se  de  les  altres  nacions  qui  segueixen  les  petjades 
de  la  França  en  la  funció  social  del  llegislar. 

Mes,  la  jurisprudència  catalana  era  tant  plenament  catòlica, 
i  son  esperit  tant  popular,  que  la  llibertat  i  la  fe  l'informaren 
fins  als  nostres  dies,  i  pot  ben  bé  dir-se  que  la  nostra  llegislació 
estava  espontàniament  identificada,  al  menys  en  l'esperit,  amb 
la  llegislació  de  l'Iglesia.  La  regla  del  rei  en  Jaume  de  que,  en 
defecte  del  dret  indígena,  degués  judicar-se  per  la  raó  natural, 
a  l'arribar  la  societat  al  desenrotllament  a  que  arribà  la  nostra, 
havia  de  dur  dificultats,  per  lo  qual  Xammar  recorda  (2)  que  ja 
Mieres,  conseller  d'Alfons  V,  autor  de  VApparatus  ad  Consti- 
tütiones  Cathaloniae,  afirmava  que  per  raó  de  que'l  judicar 
per  l'equitat  o  raó  natural,  sens  cap  restricció,  portava  tot 
capità  tot  sensiis,  s'entenia  que  aquella  devia  venir  expressada 
en  el  dret  canònic  o  romà,  i  així  es  practicava  ja  al  venir  la 
Constitució  Axi  be  statuhim  (1599),  que  declarà  que,  en  defecte 
d'usatge,  constitució  o  altre  dret  del  país,  ve  el  dret  canònic, 
el  dret  romà  i  les  doctrines  dels  doctors;  podent  sols  invocar 
l'equitat  en  quant  se  conforma  amb  les  fonts  de  dret  indicades. 
Constituint  les  Decretals,  obra  d'un  català,  dret  supletori  pre- 
ferent a  Catalunya,  no  cal  dir  còm  el  dret  canònic  informà  la 
nostra  jurisprudència;  alguns  dels  nostres  juristes  foren  consul- 


(1)  Le  Régime  mocierne,i.\. 

(2)  De  oficio  judicis  et  advoca/i,  pàg.  1 193. 

tats  pels  tribunals  romans  i  molt  respectats  per  la  magistratura 
pontifícia;  l'esperit  de  Déu  portava  l'esperit  de  llibertat  a  les 
nostres  lleis  i  donà  a  la  nostra  escola  jurídica  el  noble  tremp 
que  la  distingeix,  això  és,  avorrició  de  la  tirania,  amor  a  la 
llibertat  dels  ciutadans  i  a  les  institucions  indígenes,  exhalant 
sempre  el  bornis  odor  Christi;  i  no  dubtem  en  afirmar  que  entre 
totes  les  manifestacions  de  l'esperit  català,  la  que  ve  enclosa 
en  la  nostra  jurisprudència  és  la  més  verídica  i  genuina  de 
totes. 


capítol  viu 


L'escola  cerverina 


I 


La  llibertat  escolar  a  Catalunya.  —  Precedents  de  l'Escola  cerverina  amb  al- 

L'aferrament  de  Catalunya  en  tots  els  rams  de  la  vida  a  l'es- 
perit de  la  Mitjana  Edat  és  un  fet  evident,  demostrant-se 
principalment  per  l'amor  a  la  vera  llibertat,  a  la  tradició  i  a  la 
manera  d'ésser  de  la  mare  pàtria.  Mes,  com  notà  el  gran  Sant 
Agustí,  tota  llegum  té  son  corc  particular,  i  tota  perfecció,  en 
els  sers  limitats,  enclou  algun  element  que  pot  ésser  origen  de 
la  corrupció  d'aquells.  La  llibertat,  malgrat  sa  excel•lència,  té 
també  ses  flaqueses;  i  la  llibertat  d'ensenyança,  que  floria  en- 
tre la  gent  catalana,  fou  principi,  al  menys  parcialment,  del  de- 
caïment de  la  ciència.  Sabut  és  que  ja  a  Valencià,  consagrada 
per  son  fur  la  llibertat  d'ensenyança,  i,  de  consegüent,  multi- 
plicades les  escoles  científiques,  els  homes  il•lustres  d'aquella 
regió,  entre  altres,  el  polígraf  Eximenis,  treballaren  per  a  unifi- 
car-les,  cosa  que  no  s'obtingué  sinó  per  la  decisiva  influencia  de 
Sant  Vicens  Ferrer,  preparant,  com  regoneixen  tots  els  escrip- 
tors antics  i  moderns,  l'erecció  de  l'Universitat  Valentina.  A  les 
coses  no  se'ls  pot  mudar  la  seva  naturalesa,  i  la  ciència,  quali- 
tat nobilíssima  de  l'esperit  humà,  mai  podrà  ésser  democràtica, 
és  a  dir,  patrimoni  de  tots;  i  l'intentar-ho  solament  porta  sa 
desnaturalització,  sa  corrupció  i  aniquilament.  Els  fets  històrics, 
les  pràctiques  de  les  antigues  civilitzacions,  les  que  sovint  con- 
siderem extravagàncies  o  preocupacions  de  les  generacions  pas- 
sades, les  institucions  espontàniament  nascudes  del  sí  social, 
per  diverses  que  síen  de  les  nostres,  manifesten  lleis  de  l'espe- 
rit humà,  que  és  follia  voler  rebutjar  sens  consideració,  sols 
perquè  no  s'avenen  amb  nostre  gust  i  manera  de  pensar.  La 
ciència  esotèrica  i  oculta,  la  forma  enigmàtica  de  consignar  el 
patrimoni  racional  dels  homes,  de  que  n'és  exemplar  a  Catalu- 
nya la  colossal  figura  del  Beat  Ramon  Lull,  té  la  ventatja  de 
preservar  la  quieta  i  serena  regió  científica  de  la  conturbació 

29.  —  Obres  completes.  IV 

popular,  de  les  invasions  dels  vanitosos  esperits  superficials  qui 
volen  manejar  un  ram  de  les  coses  humanes  que  per  sa  natura- 
lesa requereix  superiors  forces  intel•lectuals  i  un  treball  de  gran 
assiduïtat.  Al  nostre  mestre  Xavier  Llorens  li  havíem  oït  dol- 
dre's  que  la  filosofia,  que  ell  tant  a  conciencia  conresava,  no 
tingués  una  nomenclatura  difícil,  necessitada  de  clave,  com  la 
química,  que  impedís  que  qualsevol  profà  donés  cullerada  en  els 
dificilíssims  problemes  metafísics,  que  l'home  dèu  silenciosa- 
ment meditar  per  espai  de  molts  anys.  La  ciència,  com  tota  cria- 
tura de  Déu,  ha  d'ésser  en  profit  del  poble,  mes  el  voler  con- 
vertir quiscün  ciutadà  en  sacerdot  de  la  ciència,  és  un  sofisma 
parescut  al  de  Theretgía  protestant,  que  pretén  fer  de  cada  cris- 
tià un  sacerdot,  donant  per  resultat  la  desaparició  del  culte  diví; 
així  com  la  democratització  de  la  ciència  deixa  aquesta  esvaí- 
da  i  xorca.  En  el  ver  punt  se  posaren  els  il•lustres  fundadors  de 
l'Universitat  de  Lleida,  Bonifaci  VIIÍ  i  Jaume  II  (1300),  quan  la 
declararen  Universitat  de  tots  els  estats  de  la  corona  d'Aragó, 
i  prohibiren  la  fundació  d'altres  en  tot  el  regne;  quedant  per  sos 
mèrits  i  en  l'estimació  pública  considerada  com  d'igual  catego- 
ria a  les  de  Salamanca  i  de  Coimbra,  essent  les  tres  universi- 
tats les  primàries  de  la  península  ibèrica.  Lleida  fou,  doncs,  el 
manantial  científic  qui  regà  la  terra  catalana;  com  ja  havem  ad- 
vertit, els  doctors  qui  sostenien  el  nostre  dret  civil  i  polític, 
com  Callis,  Mieres  i  Marquilles,  d'aquella  escola  provenien;  el 
gran  mestre  en  teologia  i  portentós  predicador  Sant  Vicens 
Ferrer  d'ella  fou  deixeble  i  mestre,  el  papa  Calixte  III  sortí 
igualment  del  vell  Ateneu  català,  i  Antoni  Agustín,  el  celebè- 
rrim arquebisbe  tarraconense  (1),  honor  de  les  lletres  espanyo- 
les, se  formà  també  en  aquell  recés  de  l'escolàstica  catalana, 
que  meresqué  encara  que  l'emperador  Carles  V  li  conferís  els 
mateixos  honors  i  privilegis  de  Salamanca,  i  que  les  engrunes 
que  restaven  dels  escrits  de  sos  doctors  fossin  remeses  pel  savi 
jesuita  P.  Llucià  Gallissà,  qui  descobrí  diferents  manuscrits,  al- 
ií) A  aquest  il•lustre  Prelat,  nascut  en  un  dels  primers  pobles,  passada  la 
ratlla  d'Aragó,  el  podem  considerar  quasi  català,  no  sols  perquè  la  nostra 
llengua  era  aleshores  parlada  en  son  poble  nadiu  i  es  desprèn  que  ell  l'usaria, 
puix  existeixen  cartes  de  l'historiador  Ixart  a  dit  arquebisbe  en  nostra  llen- 
gua; sinó  ademés  perquè,  deixeble  ja  de  Lleida,  exercí  sa  Prelatura  en  diòce- 
sis catalanes. 

gúns  d'ells  d'Antoni  Agustín,  a  D.  Gregori  Mayans.  El  referit 
Gallissà,  qui  amb  una  plèiada  il•lustre  de  jesuites  del  nostre 
país  sofrí  el  crudel  cop  de  Carles  líl  amb  fortalesa  verament 
catalana,  dignificant  la  nadiua  terra,  en  la  culta  Itàlia,  on  foren 
exilats,  amb  els  esplendors  de  sa  erudició  i  exquisit  gust  clàs- 
sic, demostrant-se  escriptors  de  primera  força  publicant  llibres, 
ja  en  llatí,  ja  en  italià,  que'ls  introduireu  en  l'Olimp  de  les  su- 
mitats  literàries  d'aquell  temps;  el  Gallissà,  dic,  demostra  una 
pietat  pàtria  envers  Catalunya,  puix,  recorregudes  ja  les  grans 
biblioteques  estrangeres  (fou,  com  és  sabut,  bibliotecari  de  la 
de  Ferrarà)  i  engrandit  l'horitzó  literari  de  son  cultíssim  espe- 
rit, ofereix  a  la  mare  pàtria  l'interessantíssim  llibre  De  Vita  et 
scriptis  Josep  hi  Finestres  et  a  Montalvo  (Cervariae  1802), 
que,  com  ja  observà  el  canceller  Dou,  és  una  mena  d'historia 
de  l'Universitat  de  Cervera;  i  nosaltres  afegirem,  i  com  un  qua- 
dro de  la  vida  literària  a  Catalunya.  El  P.  Gallissà,  doncs,  en 
aquest  llibre,  parlant  de  l'erecció  de  l'Universitat  de  Cervera, 
usa  una  frase  que  gràficament  expressa  l'estat  dels  estudis,  en 
aquella  hora,  a  Catalunya.  «La  Provincià,  diu,  estava  plena 
aleshores  non  tam  doctrinis  quam  gymnasiis.»  En  efecte,  des- 
prés de  l'Universitat  de  Lleida  vingué  la  d'Osca,  i  seguiren  les 
de  Valencià,  la  de  Mallorca,  la  de  Barcelona,  de  Girona,  de 
Tarragona,  de  Vich  i  altres  de  més  menudes,  lo  qual  sens  dub- 
te contribuí,  junt  amb  les  guerres  i  pestes,  al  decaïment  literari 
del  nostre  país  a  l'època  de  l'erecció  de  l'escola  cerverina,  fent 
a  aquesta  simpàtica,  a  pesar  de  son  origen,  als  esperits  amants 
de  l'il•lustració. 

Perquè  la  multiplicació  de  les  antigues  escoles  catalanes, 
l'abundor  fins  quasi  ridícula  de  les  nostres  universitats,  són  un 
signe  de  l'amor  que  a  l'il•lustració  té  el  nostre  país  i  de  l'esperit 
ample  i  popular  de  la  nostra  gent.  La  mateixa  Universitat  de 
Lleida,  si  bé  d'origen  pontifici  i  real,  fou  de  des  son  principi 
entregada  a  l'autoritat  municipal  i  eclesiàstica,  i  com  a  signe  de 
progrés  de  l'esperit  públic  en  la  nostra  terra,  convé  senyalar 
el  privilegi  que  posseíen  els  Pahers  de  Lleida  de  que'ls  condem- 
nats a  la  pena  capital  fossin  ofegats  en  la  seva  presencia,  per 
a  després  entregar  els  cadavres  a  l'Universitat  per  als  exercicis 
anatomies;  quan  trobem  fins  a  les  darreries  del  sigle  xvi  les  més 

lluides  Universitats  extrangeres  en  lluites  internes  i  sovint  sag- 
noses  amb  aquest  motiu,  com  la  de  Pavia,  que  obligaven 
l'ànima  suavíssima  de  Sant  Francisco  de  Sales,  estudiant  en 
dita  Universitat,  trobant-se  malalt  i  pensant  morir,  a  deixar 
son  cos  a  la  facultat  de  medecina  per  la  dissecció  i  consegüent 
estudi  dels  escolars  (1).  A  imitació  de  la  de  Lleida,  totes  les 
demés  Universitats  catalanes,  com  observa  l'historiador  Vicens 
de  Lafuente,  posant-les  en  contrast  amb  les  de  Castella,  tin- 
gueren un  règim  municipal.  No  es  veu  que  en  elles  fes  un  gran 
progrés  l'il'lustració  si  exceptua's  l'Universitat  de  Barcelona. 
El  P.  Gallissà  exposa  la  dificultosa  infantesa  de  l'escola  barce- 
lonina, amb  fruició  recorda  sos  dies  de  glòria;  i  els  homes  emi- 
nents qui  en  ella  floriren  després  de  sa  reforma  i  nou  reglament, 
fet  pels  consellers,  en  llengua  catalana,  i  que  ell  cita,  en  temps 
de  Carles  V;  el  conreu,  sobretot,  de  les  clàssiques  literatures 
en  aquells  temps  tant  de  moda,  les  fecondes  impremtes  exis- 
tents, i  convé  aquí  repetir  l'insigne  nom  del  canonge  Vileta, 
famós  lulià  qui  no  sols  exornà  l'academia  barcelonina,  sinó  que 
en  l'ecumènic  concili  de  Trento,  aon  anà  amb  el  bisbe  Caçador, 
també  il'lustre  rebrot  de  la  predita  escola,  lluí  sa  profonda 
ciència  teològica,  embadalí  amb  sa  eloqüència  els  Pares  conci- 
liars,  i  defensà  i  salvà  la  doctrina  luliana  de  la  condemnació 
que  l'amenaçava,  com  en  son  lloc  havem  dit.  Curt  fou,  emperò, 
el  temps  d'esplendor  de  la  nostra  Universitat;  i  Gallissà,  Dou 
i  els  altres  escriptors  de  la  passada  centúria  convenen  en  que 
les  pestes  i  guerres  del  sigle  xvii  i  principis  del  següent  esmor- 
tuiren  l'iliustració,  no  sols  universitària,  sinó  la  general  del 
país. 

El  mateix  coliegi  de  Cordelles,  de  la  Companyia  de  Jesús, 
afirma  l'imparcial  P.  Gallissà,  que  sentí  la  decadència  general; 
mes,  a  pesar  de  tot,  l'erudició  i  el  gust  clàssic  tenien  encara  allí 
prou  vida  per  a  produir  deixebles  com  els  germans  Finestres, 
els  Dous  i  el  famós  Mayans,  qui  adquiriren  glòria  internacio- 
nal; i  posseia  professors  tant  il•lustres  com  Ferrusola,  Aymerich, 
Gil  i  altres.  I  és  d'advertir,   que  si  bé  la  Companyia  de  Jesús 


(1)    Trobaràs  aquest  fet  consignat  en  la  vida  del  Sant,  que  precedeix  a 
l'antiga  edició  de  ses  obres,  feta  per  un  nebot  del  gloriós  Bisbe  de  Ginebra. 

lluía  principalment  en  les  lletres  clàssiques,  en  la  nostra  terra 
fou  molt  catalana,  i  l'amor  als  antics  motllos  de  Grècia  i  Roma 
no  li  destorbaren  l'afecció  envers  l'antiguitat  catalana,  ni  el 
conreu  de  la  ciència  general  li  impedia  l'estudi  de  les  coses  de 
la  terra.  En  efecte,  si  el  P.  Mateu  Aymerich,  de  la  familia  del 
celebèrrim  i  antic  inquisidor  del  mateix  nom,  que  a  Itàlia  s'en- 
cobría,  segons  la  costum  clàssica,  amb  el  nom  de  Q.  Moderatus 
Censorinus,  escriu  l'obra  De  vita  et  morte  linguae  latinae  i  la 
colossal  i  per  desgracia  avui  perduda  Bibliografia  de  tots  els 
escriptors  llatins  de  des  la  fundació  de  Roma;  regirant  arxius, 
desacreditant  antigues  faules  i  cronicons.  componia  ja  aquí  l'obra 
Nòmina  et  acta  episcoporum  barcinonensium  binis  libris 
compreliensa{\)  (Barcelona,  1760),  en  que  posa  l'erudició  i  la 
crítica  al  servei  de  les  antiguitats  eclesiàstiques  de  la  mare 
pàtria,  i  deixa  inèdita  o  manuscrita  V Historia  natural  de  Cata- 
luHa,  por  el  Padre  Pedró  Gil,  de  la  Compaüía  de  Jesús, 
revista  y  miiy  aüadida  por  el  P.  Mateo  Aymerich  de  la  misma 
Compaüía,  en  tres  volúmenes.  El  P.  Gil  escrigué  V Historia 
natural  de  Catalunya,  en  llengua  catalana,  i  el  P.  Aymerich, 
en  Tepiscopologi  citat,  diu  que  e  Catalano  sermone  in  Latinum 
vel  Hispanum  convertemus;  i  en  traslada  un  llarg  fragment 
en  la  nostra  llengua,  on  el  citat  Gil  explica  el  regoneixement 
d'una  caixa  d'òssos  que  eren  tinguts  pels  de  Sant  Pacià,  que  ell 
mateix  regonegué  per  manament  i  en  presencia  del  bisbe  Dimes 
Loris  a  3  de  juny  de  1593.  De  l'acert  en  despertar  l'amor  a 
l'erudició  pàtria  del  col•legi  de  Cordelles,  ne  responen  tots  els 
germans  Finestres  qui  (deixant  per  ara  el  més  iliustre  d'ells) 
en  els  capítols  i  monestirs  a  que  pertanyien,  treballaren  amb 
constància  en  la  reconstrucció  de  la  tradició  històrica.  Si  vols, 

(1)  L'objecte  d'aquest  llibre  fou  restituir  a  la  veritat  l'historia  eclesiàstica 
del  país.  Aymerich  amb  raó  es  presumeix  de  crític  i  d'amant  de  les  coses 
catalanes,  i  ell,  gran  classicista,  ama  la  primor  de  la  llengua  catalana,  en  son 
temps  ja  arreconada;  així  al  parlar  d'en  Corbelló,  qui  havia  escrit  un  epis- 
copologi  barceloní  faltat  de  crítica,  cita  la  carta  de  l'arqueòleg  Dalniases 
il9  de  març  de  1719)  sobre  Sant  Sever,  escrita  clcganíi gotholaunico  sermone  i 
transcriu  en  son  text  llatí  la  sentencia  d'aquell  en  la  materna  llengua:  Cor- 
belló escrigué  en  bon  llatí; però  no  escrigué  bé.  Posa  per  lema  de  son  llibre  les 
següents  paraules,  demostratives  del  geni  de  l'illustre  escriptor,  tretes  d'una 
de  les  epístoles  d'Ignocenci  III,  P.  M.:  falsitas  tolerari  non  debeí  sub  velamine 
pietatis. 


454    Torras  y  Bages 

lector,  noticies  de  sos  estudis  i  escrits,  mira  el  llibre  d'en  Ga- 
Hissà,  essent  suficient  pel  nostre  objecte,  recordar  el  nom  de 
D.  Jaume,  monjo  de  Poblet  i  autor  de  la  completa  historia  de  son 
famós  monestir,  i  el  de  D.  Daniel,  el  menor  de  tots  i  el  més 
intel•ligent,  segons  son  germà  de  Cervera,  qui,  elegit  a  vinti- 
cinc  anys  abat  dels  Premostratenses  de  les  Avellanes  i  mort 
encara  molt  jove,  deixà  començats  llibres  de  filologia  i  historia 
catalanes,  que  posen  son  nom  entre'ls  més  il•lustres  dels  con- 
reuadors  de  la  pàtria  literatura. 

A  nostre  parer,  la  Companyia  de  Jesús  tingué  molta  part 
en  la  prompta  creixença  de  l'Universitat  cerverina  (criada  quasi 
bé  ejr  nihilo  i  en  terra  ingrata),  no  sols  per  la  formació  de 
l'inteMigencia  de  D.  Josep  Finestres,  qui  fou  l'ànima  d'ella,  sinó 
per  les  diverses  càtedres  tingudes  per  il•lustradíssims  religiosos 
de  dita  ordre,  ja  desde'ls  principis  de  l'escola.  La  nova  Univer- 
sitat fou  eminentment  clàssica;  V àgora  d'Atenas  i  t\  fòrum  de 
Roma,  Homer  i  Píndaro,  Virgili  i  Plauto  devien  fer  aparèixer 
infantívoles  i  tènues  les  nostres  constitucions  polítiques  i  la 
nostra  literatura  de  l'Edat  Mitjana;  l'instint  de  la  llibertat  ja's 
torcía  (1)  envers  els  ideals  humans  o  inhumans  que's  realitzaren 

(1)  Encara  que  no's  tracta  de  cap  català,  sinó  d'un  procedent  de  l'Univer- 
sitat de  Salamanca,  no  podem  passar  per  alt  el  nom  d'en  Santayana,  tant 
respectat  dels  antics  doctors  cerverins  qui  el  tingueren  per  company  en  la 
càtedra  de  prima  de  Lleis,  il•lustre  escriptor  del  dret  romà,  però  que  en  el 
present  llibre  mereix  menció  per  l'obra  Gobierno  poliiico  de  los pueblos  de  Es- 
pana  (Zaragoza,  1742).  Es  una  obra  de  dret  administratiu  municipal,  en  la 
qual,  fent-se  superior  a  la  moda  literària,  amb  vigor  d'esperit  i  amb  esperit 
pràctic  i  jurídic,  sosté  els  drets  de  les  pàtries  petites  o  municipis.  Amb  inte- 
gritat científica  comença  assentant  aquest  principi:  El  gobierno  de  los  pueblos 
por  derecho  natural,  perteneee  a  los  mismos  pueblos.  I  l'autonomia  administra- 
tiva la  consigna  amb  les  següents  paraules:  Perteneee,  pues,  el  gobierno  polí- 
tico  y  económico  de  los  pueblos  a  los  Ayuntamieníos,  o  Conse/os  de  ellos,  y  tan 
privativamente,  que  no  habiendo  que  ja  de  parte,  o  instància  fiscal,  no  pucden  las 
Cancillertas  o  Audiencias  entromefcrse  en  es/os  asunios.  Ja  veus,  doncs,  lector 
còm  el  Gimnasi  Filipí,  maigrat  els  penjaments  que  d'ell  s'han  dit,  serva  la  tra- 
dició de  la  llibertat  popular,  que  aquest  docte  catedràtic  funda  en  bona  part 
en  la  possessió  de  propris,  en  aquella  mena  de  socialisme  cristià  municipal  que 
feia  dels  pobles  com  unes  famílies;  contra  la  tendència  moderna  i  revolucio- 
naria que  vol  fer  dels  pobles  com  uns  eixams  de  funcionaris  públics.  Nota 
que'l  tractat  de  Santayana  no  és  la  consignació  pura  d'una  forma  o  tradició 
existent,  sinó  que,  si  bé  fundant-se  en  ella,  és  obra  d'un  pregon  sentit  cientí- 
fic. Sens  voler  escriure  una  apologia  de  l'Universitat  de  Cervera,  devem  ma- 
nifestar que,  a  nostre  parer,  la  mala  fama  sols  li  ve  d'haver  sigut  fundada  per 
Felip  V,  i  en  terra  de  Segarra. 

en  la  revolució  francesa;  el  mateix  organisme  donat  pel  funda- 
dor a  l'Universitat  trencava  la  tradició,  si  bé  es  dèu  confessar 
que  Felip  V  volia  instituir  a  Cervera  una  escola  d'alta  il•lus- 
tració, emula,  com  ell  diu  en  la  Cèdula  d'erecció,  de  les  Univer- 
sitats majors  d'Europa;  l'abolició  de  totes  les  antigues  catalanes, 
perquè  havien  afavorit  a  l'arxiduc  d' Àustria  privava  a  la  nova 
de  certs  elements  de  tradició,  que  fins  en  les  èpoques  decadents 
són  fertilíssims,  i  com  el  llevat  que  ha  d'adobar  tota  la  massa 
dels  nous  elements.  Agafà  prompte  ales  (1),  emperò,  l'Univer- 
sitat de  Cervera;  la  nostra  ciència  regional,  que  en  el  darrer 
sigle  s'havia  encongit,  s'agregà  a  la  ciència  general  i  entrà  en 
comerç  amb  l'il•lustració  forana,  se  ficà  en  el  concert  de  les 
nacions  civilitzades,  segons  la  gastada  frase,  mes  s'oblidà  de 
sí  mateixa;  lo  qual,  sens  dubte,  és  la  causa  de  que'l  modernista 
Gil  de  Zàrate  en  sa  obra  De  la  Instrucción  pública  en  Espa- 
fía,  digui  d'ella  que  salió  algun  tanto  del  carril  en  que  se 
hallaban  atascadas  las  demés  Universidades  espanolas. 

Sort  encara  de  l'influencia  que  les  ordres  religioses,  natu- 
ralment aleshores  amigues  de  la  tradició,  tingueren  a  Cervera; 
puix,  a  pesar  d'ésser  la  nova  Universitat  successora  de  la  de 
Barcelona  i  de  la  de  Lleida,  de  qual  Seu  la  prebenda  de  mes- 
trescola  adornava  al  canceller  de  Cervera,  no  hauria  posseit 
l'esperit  catalanesc,  que,  si  bé  molt  atenuat,  se  descobreix  en 
ella.  En  efecte,  l'Universitat  cerverina  conservà  un  catalanisme 
que  tant-de-bo  trobéssim  en  la  present  Universitat.  Les  funcions 
acadèmiques  religioses,  si  no  totes,  al  menys  part  d'elles,  degue- 
ren celebrar-se  en  llengua  catalana,  quan  avui  encara  trobem 
diferents  llibrets  de  novenes  i  altres  pies  pràctiques  d'aquella 
Acadèmia,  escrits  per  doctes  religiosos  de  l'Universitat  en  nos- 
tra materna  llengua  (2);  existeix  en  el  mateix  idioma  alguna 


(1)  Afirma  d  ella  Finestres  en  THermogenià:  brevi  temporis  spatio  magno- 
pere  crevisse,  /lorentissimam  fam  esse. 

(2)  Ademés,  l'Aguiló  alega  com  a  prova  de  la  persistència  de  Tesperit 
català  a  Cervera  les  innombrables  edicions  del  hra  Anselm  que,  exornades 
amb  un  text  grec  per  lema,  sortiren  de  l'impremta  de  l'Academia,  i  el  fet  de 
que'l  comte  de  Campmany,  qui  volgué  despertar  l'esperit  català  contra  l'inva- 
sió napoleònica  en  una  Memòria  escrita  en  nostra  mateixa  llengua,  i  el  Vega 
y  Sentmenat,  posseidor  de  la  rica  biblioteca  que  avui  té  el  diligent  D.  Marian, 
fossin  cerverins. 

gramàtica  llatina,  estampada  en  Timpremta  de  l'Universitat, 
l'il 'lustre  Finestres,  nirvi  de  l'Escola  en  quasi  tot  el  temps  de 
l'existència  d'aquesta,  com  després  veurem,  manifesta  que  sols 
per  força  usa  la  llengua  castellana,  i  poleix  amb  amor  sa  corres- 
pondència catalana;  el  dret  indígena,  malgrat  l'entusiasme  ro- 
manista, és  mirat  amb  preferent  atenció,  i  el  mateix  Ramon 
Lull  troba  encara  un  noble  enemic  en  la  persona  del  docte  aris- 
totèlic i  tomista  Fra  Sebastià  Pier,  de  l'ordre  de  Sant  Domin- 
go, doctor  en  filosofia  i  catedràtic  cerverí,  en  VUniversa 
philosophia  aristotelico-thomistica  (1),  que  sos  deixebles  de- 
fensen en  públic  i  solemníssim  certamen.  En  efecte,  en  aquest 
selecte  i  eruditíssim  programa  raonat  de  la  filosofia,  al  costat 
de  l'exposició  i  crítica  dels  sistemes  lògics  de  Plató  i  altres 
antics  filosops,  de  Descartes  i  Locke  i  altres  moderns,  s'hi  troba 
també  exposat  el  sistema  lògic  del  Vident  de  l'illa  daurada,  i 
ses  famoses  taules  estampades,  tractat  amb  la  consideració  que 
devia  donar-li  a  la  doctrina  luliana  el  refloriment  que  tenia  en 
aquells  dies  de  la  passada  centúria;  i  judiciosament  resol  que, 
o  bé  les  cameras  de  Lull  no  constituíeu  una  nova  ars,  com  son 
autor  pretenia,  sinó  que  no's  diferenciaven  en  el  fons  de  les 
categories  aristotèliques,  o  bé  que,  en  cas  contrari,  no  consti- 
tuíeu un  progrés  lògic,  sinó  un  medi  inútil  per  la  demostració. 
L'esperit  pràctic  i  la  pràctica  amor  a  la  pàtria  terra  expliquen 
també,  ademés,  a  nostre  parer,  la  germinació  d'aquest  elements 
catalanistes  dins  de  la  Fundació  filipina,  que  fou,  d'altra  part, 
l'acabament  de  l'Universitat  autònoma  lliure  i  popular  de  l'Edat 
Mitjana,  que  a  Catalunya  es  perllongà  fins  que  vingué  la  victo- 
rià de  Felip  d'Anjou.  Raça  moderada  i  pràctica  la  nostra,  no 
havia  encara  aleshores  sofert  les  influencies  que  l'han  tornada 
més  frèvola,  com  passa  amb  totes  les  llatines  que's  troben  amb 
sa  substància  dissipada  per  les  aigües  del  Diluvi  revolucionari. 
La  comunió  literària  internacional  era  potser,  en  aquell  temps, 
més  íntima  que  no  pas  ara  en  els  lletrats  catalans,  com  ho  proven 
la  correspondència  i  les  relacions  literàries  dels  Finestres,  Dous, 
Caresmar  i  els  jesuïtes  qui  més  figuraven  en  la  república  de  les 
lletres;  l'amor  a  les  formes  i  a  les  llengües  clàssiques,  per  natu- 

(1)    Cervariae.  Àpud  Antoniam  Ibarram  viduam. 

ralesa  cosmopolita,  era  més  viva;  emperò  els  sentiments  natu- 
rals no  eren  desvirtuats,  la  fantasia  no  estava  tant  inquieta  i  des- 
ordenada, els  apetits  més  mitigats,  i,  de  consegüent,  el  cor 
naturalment  amava  el  propri  terrer,  i  l'enteniment  tenia  alesho- 
res rintuició  no  perturbada  de  que  devem  viure  i  treballar  en- 
tre'ls  nostres,  i  obrar  d'una  manera  nostrada.  D'aquí  que  la  forma 
típica  del  viure  social  fos  molt  catalana  fins  prou  ençà  del  pre- 
sent sigle,  perquè  la  Ciència,  que  perpètuament  serà,  junt  amb 
la  Religió,  el  cap  social,  estava  representada  per  homes  qui  te- 
nien forta  amor  a  son  país  i  a  sa  manera  d'ésser.  Per  això,  en 
aquest  lloc  volem  consignar  que  la  propaganda  regionalista  dèu 
principalment  fer-se  en  els  centres  d'instrucció  del  país;  Sant 
Domingo  i  Sant  Ignasi  de  Loyola,  propagadors  afortunadíssims 
començaren  ses  campanyes  en  les  Universitats  més  florides  de 
son  temps;  el  primer,  en  la  de  Bolonya,  el  segon,  a  Alcalà  i  Pa- 
rís, i  la  revolució,  qui  va  consumint  l'armònica  societat  europea, 
començà  sa  campanya  aniquiladora  de  des  les  càtedres  univer- 
sitàries, fent  del  jove  lletrat  un  sacerdot  de  ses  corrosives  doc- 
trines. (íQuin  dels  homes  de  lletres  d'alguna  edat  no's  recorda 
d'haver  conegut  venerables  doctors  de  l'Universitat  cerverina, 
més  catalans  en  la  parla,  en  la  pensa  i  en  les  costums  que  no  pas 
molts  catalanistes  actuals?  Per  això  convé  en  gran  manera  enca- 
minar totes  les  forces  a  un  objecte,  a  la  conquesta  de  l'Universi- 
tat; el  dia  que  TUniversitat  sia  de  debò  catalana,  començarà  la 
renaixença  de  Catalunya.  Mes,  seguint  nostre  sistema,  anem  a 
considerarsingularment  els  representats  més  il•lustres  de  l'escola 
cerverina  qui,  arribant  quasi  bé  als  nostres  dies,  són  com  la  da- 
rrera manifestació  de  l'esperit  català  fins  a  arribar  a  l'actual 
Renaixement. 


II 

La  nobilíssima  figura  de  D.  Josep  Finestres  y  de  Montalvo 
bastaria  per  si  sola  per  a  fer  simpàtica  l'Universitat  de  Cervera, 
podent  dir  que  són  dues  existències  qui  s'identifiquen  la  de 
l'Universitat  i  la  de  son  catedràtic  més  il•lustre,  ja  que  volgué  la 
Providencia  allargar  tant  la  vida  del  mestre,  que  durà  quasi  bé 


458    Torras  y  Bhíícs 

com  la  de  l'escola,  al  naixement  de  la  qual  assistí  i  que  al  morir 
deixà  ja,  podem  dir,  en  la  proximitat  de  sa  fi.  Nasqué  D.  Josep 
Finestres  en  la  ciutat  de  Barcelona,  en  el  mes  d'abril  de  1688, 
essent  son  pare  el  distingit  advocat  Pere  Joan  Finestres,  origi- 
nari d'Agramunt;  i  morí  en  el  poblet  de  Montfalcó  de  Mossèn 
Meca,  prop  de  Cervera,  en  el  mes  de  novembre  de  1777,  aont 
havia  anat  nisticationis  causa ^  com  diuen  els  seus  biògrafs,  en 
la  casa  del  rector  de  dit  poble,  mossèn  Andreu  Comes,  sapientís- 
sim  teòleg  i  molt  docte  en  les  llengües  llatina,  grega  i  hebraica, 
motiu  pel  qual,  junt  amb  la  suavitat  de  son  tracte,  estava  ja 
d'anys  unit  amb  íntima  amistat  amb  el  cèlebre  professor  cerverí. 
De  des  sa  infantesa  Finestres  fou  portat  als  sacerdots  de  la 
Companyia  de  Jesús,  en  el  col•legi  de  Cordelles,  on  rebé  els 
fonaments  d'aquella  admirable  educació  clàssica  que  sabé  molt 
bé  agermanar  amb  l'estudi  de  les  coses  de  la  terra;  i  son  agrai- 
ment  envers  sos  antics  mestres  li  durà  tota  la  vida,  sens  reca- 
tar-se  de  manifestar-ho  públicament.  En  contestació  a  Mayans, 
qui  li  preguntava  sobre  sos  preceptors  literaris  (puix  Mayans, 
encara  que  també  deixeble  de  Cordelles,  ho  fou  posteriorment, 
essent  condeixeble  dels  germans  menors  de  D.  Josep)  li  respon 
aquestes  categòriques  paraules:  digo  con  toda  verdad  que  fue- 
ron  muy  hahiles.  En  la  funerària  de  Carles  II  ja  compongué  un 
epigrama,  malgrat  els  poquíssims  anys  que  tenia;  la  seva  afició 
a  compondre  en  forma  mètrica  llatina  era  tant  gran,  i  arribà  a 
tenir-hi  tal  facilitat,  que,  manant-li  els  mestres  que's  dediqués  a 
escriure  en  prosa,  com  Ovidi,  en  vers  els  contestà  que  no  sabia 
còm  fer-ho.  Son  coneixement  dels  grans  poetes  i  prosadors  lla- 
tins fou  admirable,  i  havent  tingut  ocasió  de  conèixer  a  Bar- 
celona un  cert  tebà,  superior  d'un  dels  monestirs  del  Mont 
Athos,  l'aprofità  per  a  apendre  la  llengua  grega,  la  qual  des- 
prés perfeccionà  fins  al  punt,  diuen  sos  biògrafs,  de  que  son  estil 
grec  no  era  ja  de  tebà,  sinó  d'àtic;  i  pregonament  imbuit  d'amb- 
dúes  clàssiques  literatures,  pogué  sembrar  sos  llibres  d'escolli- 
díssimes  sentencies  de  l'antiga  sabiduría,  que  són,  segons  l'ele- 
gant frase  del  canceller  Dou,  com  les  estrelles  d'ells.  Estudià  el 
dret  en  l'Universitat  barcelonina  i  en  ella  es  graduà  de  batxiller^ 
mes  sobrevinguda  la  guerra  de  successió  i  fundada  l'escola  cer- 
verina,  en  1717  s'hi  trasladà,  allí  prengué  els  graus  de  llicenciat 

i  doctor,  i  immediatament  fou  col•locat  en  una  de  les  càtedres  de 
la  seva  facultat.  L'il•lustració  del  Finestres  s'estenia  a  quasi  bé 
tots  els  rams.  Componia  versos  en  les  llengües  llatina,  grega, 
catalana  (pàtria  lingua  diu  el  Gallissà)  i  en  la  castellana,  po- 
dent-se amb  ells  formar,  diu  son  savi  panegirista,  un  volum  que 
seria  agradós  als  amants  de  la  bella  literatura.  Ni  la  fredor  de 
la  vellesa  li  feu  abandonar  l'amistat  de  les  Muses,  puix  amb  mo- 
tiu de  la  traducció  de  Salusti,  publicada  per  l'infant  D.  Gabriel, 
escrigué  el  següent  epigrama: 

Per  sa  secta  y  mal  obrar 
fonch  Salusti  un  infael 
però  ja  un  Àngel  me  apar 
desde  que'l  sento  parlar 
per  la  boca  den  Gabriel. 

Els  versos  grecs  que  havia  escrit  els  envià  a  son  amic  D.  Ig- 
nasi Dou  perquè  s'exercités  el  fill  d'aquest,  allavores  estu- 
diant de  filosofia;  i  si  el  P.  Gallissà  en  el  primer  any  de  la  pre- 
sent centúria,  en  specimen  iirbanitatis  cathalaunicae,  i  com  a 
tribut  a  la  pàtria  llengua,  inserta  algunes  ratlles  de  les  cartes 
catalanes  escrites  amb  aquest  motiu  pel  catedràtic  cerverí  al  ci- 
tat Dou,  bé  podem  nosaltres  imitar-lo  en  ple  renaixement,  en- 
cara que  la  matèria  no  tingui  cap  importància:  «Entre  tant  que 
mastegui  i  rumii  els  epigrames  grecs,  que  fiu  per  postura,  en  les 
funeràries  de  Felip  V,  i  encara  que  isqueren  al  públic,  crec  són 
nous,  perquè  ningú  els  llegí.  Els  he  trobats  al  temps  de  voler 
escriure  i  m'ha  dat  l'ocasió  d'enviar-los.  Per  falta  de  caràcters 
no's  pogueren  imprimir  en  la  relació.»  Més  tard,  en  maig  de 
1748,  escriu  al  propri  cavaller  barceloni:  «No'm  persuadeixo 
que  amb  l'estil  coneguessis  ser  mia  la  prosfonesis,  sinó  amb  lo 
que  diu  el  P.  Larraz,  a  qui  jo  la  doni,  amb  pacte  que  no  se  sa- 
bés ser  jo  l'autor:  però  ell  ho  indicà  de  manera  que  aci  ont  ens 
coneixem  tots,  no  s'ha  pogut  ocultar,  i  ho  he  hagut  de  confessar, 
però  si  apar  bé  se'm  dóna  poc  se  sapia.  Tinc  l'aprobació  de  Ma- 
yans  molt  hiperbòlica,  puix  diu,  que  encara  que  no  li  hagués  dit 
que  era  mia,  ho  haguera  conegut,  i  que  apar  sia  composta  en 
temps  de  Propercio.  Si  és  veritat,  ja  podria  aplicar-me  el  ro- 
manç del  rector  de  Vallfogona  que  comença: 


460    Torras  y  Bages 

Ai  cap  de  greu  de  la  gent, 
per  un  negre  romançot,  etc.»  (1) 

L'exquisitat  de  sa  prosa  llatina  era  tanta  que  li  valgué  el 
següent  elogi  de  part  de  l'eminent  Aymerich  (Q.  Moderatus 
Censorinus),  desterrat  a  Itàlia,  que's  troba  en  la  citada  obra 
De  vita  et  morte  lin^uae  latinae:  Novi  e^o  primarium  juris 
civilis  antecesorem  vi  ram  doctissimum,quem  e^o  Hispaniae 
Tarraconensis  Varronem  solebam  appellare,  nisi  qiiod  ele- 
gant iüs  qiiam  Varro  latine  scriberet.  El  modestíssim  Fines- 
tres interrompé  sa  correspondència  llatina  amb  el  Mayans,  per- 
què no  volia  que's  publiquessin  ses  cartes,  dient-li  en  data  de 
desembre  de  1742:  «Créame  V.  M.  que  el  motivo  de  no  haber 
querido  continuar  el  comercio  de  cartas  latinas  con  V.  M.  fué 
únicamente  para  que,  sacando  éstas  a  luz  pública  no  me  sonro- 
jara  con  desproporcionadas  alabanzas,  como  lo  hizo  en  la  edi- 
ción  de  las  otras.»  No  obstant  aquesta  repugnància,  la  corres- 
pondència llatina,  quasi  bé  sempre  sobre  punts  de  dret,  amb  el 
Mayans  forma  tot  el  llibre  quart  de  la  col•lecció  de  cartes 
d'aquest;  foren  celebrades  d'Heineccio  i  estimades  a  Itàlia,  ha- 
vent-se'n  fet  una  edició  a  Leipzig.  Perquè  l'il "lustre  bibliògraf 
valencià  pondera  el  mèrit  especial  del  nostre  Finestres  en  l'estil 
epistolar,  i  en  carta  de  juliol  de  1751,  li  diu:  «Las  cartas  de  V.  M. 
son  admirab'es,  porque  todas  tienen  ciettos  pensamientos  deli- 
cadísimos,  apropiados  al  asunto  de  que  se  trata,  y  un  estilo 
propio  juicioso  y  elegante.  Tiene  V.  M.  don  de  escribir  cartas»; 
i  tractant  de  les  cartes  catalanes  d'en  Finestres,  el  Gallissà,  re- 
ferint l'amor  que  aquest  tenia  a  la  propria  llengua  i  de  còm  la 
polia,  n'extracta  una  dirigida  al  Dou,  en  la  qual  en  to  de  broma 
li  diu  que  no  sab  en  quina  llengua  escriure-li;  en  llatí  no  gosa, 
perquè  sab  lo  delicat  que  és  son  interlocutor  en  tant  difícil  idio- 
ma; de  cap  manera  en  castellà,  que  no  hi  parla  sinó  per  força  (2); 

(1)  Nostre  distingit  amic,  l'iliustrat  senyor  Marquès  de  Dou,  ens  ha  mos- 
trat la  correspondència  epistolar  de  Finestres  amb  els  Dous,  pare  i  fills,  cui- 
dadosament  conservada,  com  tots  els  papers  d'aquella  benemèrita  família; 
emperò  falten  moltes  cartes  catalanes  al  Dou  ípare)  que  és  possible  s'extra- 
viessin quan  el  Gallissà  se  serví  d'elles  per  a  compondre  la  seva  obra.  Les 
cartes  al  Dou  (pare)  són  catalanes  o  llatines,  les  escrites  pel  mateix  Finestres 
als  fills  (Ignasi  i  Ramon)  ja  no  són  mai  catalanes,  sinó  castellanes. 

(2)  Apage  castellanum  quo  non  nisi  invilus  loquor  (carta  de  desembre  1723). 

i  que  tem  de  fer-ho  en  català,  puix  en  els  molts  anys  d'estar  a 
Cervera  ha  agafat  certs  idiotismes  locals  que  farien  riure  a  quí 
com  el  Dou  viu  en  la  bona  societat  barcelonina;  i  el  clàssic  i 
crític  Gallissà  qualifica  les  cartes  catalanes  d'en  Finestres  de 
gracioses  i  interessants  (1). 

D'altra  banda,  el  tremp  de  son  esperit  naturalment  expansiu, 
i  la  varietat  de  sos  coneixements,  l'habilitat  que  posseía  en  les 
arts,  que  són  el  principal  ornament  de  la  vida  social,  son  cor  ple 
de  nobles  sentiments  que  no  havien  assecat  els  continuats  estu- 
dis científics,  el  feien  exprés  per  a  escriure  cartes  en  les  quals 
dèu  dominar  l'estil  familiar,  tant  accepte  als  homes  modests  i  sen- 
zills. Perquè'l  Finestres,  malgrat  d'haver  estat  tota  sa  vida  a 
Cervera,  de  son  celibat  semi-eclesiàstic,  semi-filosòfic,  de  sa 
consagració  total  a  la  ciència,  fou  d'aquesta  un  sacerdot,  mes  na 
un  monjo.  L'amorós  tracte  amb  professors  i  deixebles  qui  ami- 
gablement el  consultaven,  la  pintura  (2),  el  dibuix,  la  música  i 
fins  l'esculptura,  arts  que  posseía  i  exercitava,  mantenien  obert 
aquell  gran  esperit  i  el  feien  encisador  a  qui  el  comunicava. 

El  clàssic  Gallissà  ne  fa  el  retrat  com  d'un  literat  helènic  re- 
diviu.  Pintava  i  dibuixava,  i  en  l'amor  que  tenia  a  les  antigui- 
tats catalanes  dibuixà  les  columnes  dites  d'Hèrcul,  de  Barce- 
lona, l'anomenat  sepulcre  dels  Escipions,  l'arc  de  Barà,  l'aqüe- 
ducte dit  el  Pont  de  les  Ferreres,  tot  lo  qual  fou  enviat  per  en 
Mayans  a  l'alemany  Joan  B.  Schombergius;  el  savi  jesuita  l'ha- 
via vist  ja  vell,  segons  la  costum  dels  grecs,  després  de  dinar 
arrepta  cithara  diilcissime  canentem;  en  sa  joventut  a  Barce- 
lona havia  ja  compost  diferentes  peces  religioses,  que  s'execu- 
taven per  les  iglesies;  en  una  carta  a  Dou  (Ignasi),  li  diu  que,  si 
vol,  encara  li  compondrà  una  música  per  a  cantar  i  encisar  a  sa 
aimia;  sols,  diu  Gallissà,  tingué  avorrits  els  saraus,  sens  dubte, 
afegeix,  perquè  la  dança  moderna  ha  perdut  el  caràcter  artís- 
tic que  tenir  deuria  per  sa  conexió  amb  la  música.  En  l'elogi 
fúnebre  que  feu  a  l'Universitat  el  canceller  D.  Ramon  de  Dou 
pondera  al  Finestres  com  a  noble  poeta,  eloqüent  literat,  critic 

( 1 )  Patrio  Cathaloniae  sermone,  non  sine  sole  et  lepore. 

(2)  Creu  el  Gallissà  que  en  Finestres  havia  rebut  l'influencia  pictòrica  del 
Viladoniat,  que'l  savi  jesuita  alaba  en  gran  manera,  fins  després  d'haver  con- 
templat els  grans  museus  italians. 

prudent,  meritíssim  filosop,  erudit  històric,  acèrrim  inquiridor  de 
l'antiguitat,  el  més  grave  i  docte  dels  jurisconsults  de  la  nostra 
edat,  i,  finalment,  professor,  la  fama  del  qual  no  sols  s'havia 
estès  per  tota  Espanya,  sinó  fins  per  les  nacions  extrangeres. 
Per  tal  el  regonegué  D.  Gregori  Mayans  quan  escrivia  d'ell: 
«Había  nacido  para  ensefíar,  y  maestro  como  él,  ni  le  tenia  Eu- 
ropa, ni  es  fàcil  que  le  tenga.»  En  efecte,  encara  que  escriptor 
notabilíssim,  se  pot  dir  d'en  Finestres  lo  que  d'aquell  cèlebre 
professor  anglès,  que  havia  nascut  més  per  a  fer  homes  que  per 
a  fer  llibres;  son  apostolat  literari  és  manifest  a  qui  conegui 
ril'lustre  plèiade  de  literats  catalans  de  la  centúria  passada, 
tots  el  regoneixien  per  mestre,  i  l'historia  d'en  Finestres,  segons 
l'expressió  de  l'insigne  Gallissà,  es  l'historia  de  l'Universitat  de 
Cervera.  ^^A  qui  si  no  a  ell  se  dèu  el  conreu  que  en  aquella  es- 
cola tingueren  les  lletres  llatines,  gregues  i  hebraiques,  qui 
plantà  la  primera  impremta  amb  caràcters  grecs  en  aquell  il•lus- 
tre Ateneu?  Ell  formà  la  Biblioteca  Universitària,  cercant  a 
l'extranger  els  més  útils  llibres;  no  descuidava  les  ciències  físi- 
ques i  exactes,  traduint  per  si  mateix  un  tractat  de  matemàti- 
ques del  francès,  la  qual  llengua,  com  també  l'italiana,  posseia 
perfectament,  fins  abans  de  la  vinguda  de  Felip  V,  cosa  que  era 
aleshores  molt  rara,  podent  ben  bé  considerar  al  Finestres  com 
a  patriarca  de  l'il•lustració  catalana  ensems  casolana  i  interna- 
cional, el  ressò  de  la  qual  arriba  fins  al  nostre  sigle.  Molt  apre- 
ciat pels  savis  del  Nord  d'Europa  i  d'Italia,  era  per  ells  consi- 
derat com  el  restaurador  de  la  cultura  literària  a  Espanya,  i  el 
benemèrit  Gallissà  transcriu  les  cartes  de  l'alemany  Hopfner  a 
rUniversitat  de  Cervera,  demanant  on  se  trobaven  per  vendre 
les  obres  d'en  Finestres,  mort  ja  aquest,  amb  la  contestació  de 
l'Universitat. 

La  fama  principal  del  nostre  il•lustre  professor  fou  com  a 
romanista,  però  la  literatura  i  la  jurisprudència  romanes  el  te- 
nien encisat;  mes,  jcosa  particular!  i  que  designa  bé  el  tempe- 
rament constant  de  la  nostra  gent,  l'esperit  pràctic  i  patriòtic 
d'en  Finestres  sobreposant-se  a  ses  entusiastes  amors  i  a  la 
moda  dominant,  no  s'oblida  mai,  en  aquells  dies  d'humiliació  de 
la  vençuda  Catalunya,  d'una  part,  i  d'altra,  del  natural  agraï- 
ment envers  Felip  V,  fundador  d'aquella  Universitat  de  preco- 

citat  tant  admirable,  del  nostre  dret  particular;  se  dol  amarga- 
ment de  que,  havent  tingut  un  príncep  del  romanisme  tant 
il'lustre  com  Antoni  Agustín,  el  conreu  literari  del  dret  romà 
hagi  sigut  escàs  a  Catalunya,  sens  que  l'acció  d'aquell  litera- 
tíssim  prelat  arribés  a  alçar  als  nostres  pràctics  a  l'estudi  cien- 
tífic de  dita  llegislació  (1),  però  declara  que  son  estil  constant 
de  tractar  el  dret  romà  és  posant-lo  en  correlació  amb  el  dret 
català;  i  volent  exornar  literàriament  a  aquest,  havia  començat 
a  escriure  un  llibre  De  historia  Juris  catalanui,  i  una  obreta 
intitulada  Juris  catalanui  elementa,  que  fàcilment  s'hauràn 
perdut.  Essent  molt  extens  l'horitzó  intel•lectual  en  que  vivia 
l'esperit  d'en  Finestres,  sos  tractats  jurídics  mai  tenen  l'ariditat 
que  sol  fer  fatigants  aquesta  mena  d'estudis;  en  el  tractat,  per 
exemple,  Dejure  dotium  libri  V  i2),  no  sols  confronta  els  sis- 
temes dotals  en  el  dret  romà,  canònic  i  català,  sinó  que  especu- 
la sobre  dita  institució  en  els  diferents  pobles  d'Europa  i  de 
fóra  d'ella,  essent  mostra  d'un  regionalisme  internacional  que 
feconda  les  institucions  nostrades  amb  el  coneixement  de  les 
que's  desenrotllen  en  diferents  paíssos;  i  no  deixant  mai  la  clàs- 
sica elegància,  la  resplandor  dels  grans  escriptors  i  poetes  de 
l'antiguitat,  amb  elles  il•lumina  totes  ses  pàgines  científiques, 
essent-ne  típica  mostra  la  dedicatòria  que  fa  als  estudiants  de 
Cervera  de  les  Praelectiones  Cervarienses  sive  commentarii 
academici  ad  Titulos  Pandectarum  de  inoficioso  testamen- 
to,  ac  de  vulgari  et  pupillari  substitutione,  que  comença  amb 
versos  de  Plauto  i  acaba  amb  versos  de  Marcial  (3). 

L'enteniment  penetrant,  pràctic,  assimilador  i  moderat  de  la 
gent  catalana  es  demostra  en  la  vida  literària  d'en  Finestres 
amb  un  fet  interessant.  L'estudi  del  dret  natural  havia  despertat 
una  gran  afició;  els  temps  moderns  començaren  posant  en  dubte 
tot  lo  existent,  i  el  fonament  de  lo  existent,  i  els  nous  doc- 
tors no'n  tenien  prou  del  dret  històric  i  popular;  el  desenfre- 
nat apetit  d'especular  i  discutir^  donà  increment  a  l'estudi  de  la 
basa  filosòfica  del  dret,  que,  d'altra  banda,  els  doctors  escolàs- 

(1)  «Ad  masculae  et  elegantioris  jurisprudentiae  studium.»  (In  Hermog. 
inlrod.) 

(2)  Cervariae,  1754. 

(3)  Cervariae,  1752. 

tics  havien,  a  sa  manera,  pregonament  tractat;  mes,  havent  The- 
retgía  protestant  pretès  rebutjar  la  perdurable  ciència  catòlica 
i  tractant  d'ignorants  als  antics  doctors,  perquè  tenien  sa  alta 
pensa  imbuida  en  els  principis  de  la  revelació  de  Crist,  apareixe- 
reu uns  quants  jurisconsults  qui,  donant-se  aires  de  reveladors 
d'una  ciència  de  nou  descoberta,  escriuen  diferents  tractats  úe\ 
dret  natural,  informats  en  bona  part  d'un  esperit  heterodoxe, 
guanyant  l'atenció  del  món  literari,  fent-se  de  moda  i  com  part 
essencial  de  la  bona  instrucció  jovenívola.  El  nostre  Finestres, 
catòlic  fervent,  qui,  malgrat  l'afecte  que'l  famós  Heineccius  li 
professava,  esqueixà,  enfadat,  segons  el  testimoni  del  canceller 
Dou,  qui  fou  comensal  i  com  fill  literari  de  l'antic  catedràtic 
cerverí,  dos  fulls  d'una  de  les  obres  del  jurista  alemany,  perquè 
en  ells  se  confessava  deixeble  de  Luter,  se  trobà  enfront  d'una 
antinòmia ,  semblant  a  la  d'en  Balmes,  en  nostre  sigle,  això  és, 
amb  una  corrent  caudalosa  d'aigües  enverinades,  dirigida  con- 
tra'l catolicisme,  mes  que  era  possible  sanejar-la  i  fer-la  en- 
trar en  el  mar  immens  i  incorruptible  de  la  veritat,  que  és  la 
ç\^x\ÇA2í  perennis  o  catòlica,  destinada  a  donar  l'assistència  ra- 
cional a  l'humà  llinatge,  no  en  una  època  determinada  de  sa  his- 
toria, sinó  en  tots  temps  d'ella.  Les  E^ercitationes  Academi- 
cae  XII...  de  Statii  hominiim  e:t  lib.  I.  Epitomarum  juris 
Hermogeniani  J.  C.  (Cervariae,  1745),  explicades  primer  en 
les  aules  de  l'Universitat,  i  que,  enviades  al  Mayans,  li  contes- 
ta aquest  en  forma  encomiàstica  i  saludant-lo:  Vale  Jurispru- 
dentiae  Columen,  publicades  després;  són  un  meritíssim  trebaU 
sobre'ls  fonaments  naturals  del  dret,  en  que  la,  en  apariencia, 
nova  doctrina,  queda  admirablement  nuada  amb  la  ciència  jurí- 
dica de  Roma,  amb  la  veritat  evangèlica  i  amb  la  sòlida  esco- 
làstica. 

No  s'oblida  dels  nostres  antics  i  modests  jurisconsults:  cita 
amb  honor  a  Jaume  Marquilles,  qui  ja  tingué  en  compte  al  dret 
natural;  se  dol  del  Gentis  nostrae  fatalem  geniíim,  o  sia  d'una 
certa  desconfiança  de  sí  mateix  que  té  el  català  i  que  sembla 
fins  apocament  (de  que  ja's  queixava  el  Fontanella),  essent  això 
causa  de  que'ls  nostres  jurisconsults  no  escriguin;  i  citant  a  Sant 
Joan  Crisòstom  per  a  provar  l'origen  diví  del  dret  natural,  quiim 
naturam  dico,  Deiim  dico,  i  altres  Pares  de  l'Iglesia,  fa  sa 

II 

tractació  profitosament  catòlica.  Rebat  fortament  a  Tomàs  Hob- 
bes  i  a  Benet  Spinosa,  perquè  destrueixen  el  dret  natural  al  su- 
posar un  estat  de  naturalesa  primitiva  en  quels  homes  sens  llei 
vagaven  com  a  bèsties,  quan  el  dret  natural  naix  de  la  sociabi- 
litat humana.  «El  nostre  Hermogenià,  diu,  afirma  que  tot  dret  ha 
sigut  constituit  per  causa  dels  homes»,  i  Finestres  enllaça  aquí 
la  sentencia  del  jurisconsult  romà  amb  la  doctrina  dels  estoics, 
que  assentava  que  la  causa  final  del  món  era  el  nostre  llinatge, 
preliminar  feliç  de  lo  que  ensenya  la  revelació  cristiana.  Sosté 
el  nostre  escriptor  que  tot  el  dret  natural  s'enclou  en  aquells 
dos  preceptes  generals:   amaràs  a  Déu,  amaràs  a  ton  pròxim 
com  a  tu  mateix.  Armonitza  perfectament  els  principis  del  dret 
natural  amb  els  axiomes  evangèlics  i  les  veritats  de  la  sabiduría 
clàssica,  i  no  s'oblida  del  nostre  humil  dret  indígena  per  a  fer-lo 
entrar  en  tant  alta  conciliació,  i  així  quan  parla  de  Jiire  bello- 
rum,  després  de  citar  el  text  de  la  Llei  de  les  XII  taules,  en 
que's  declara  caigut  del  dret  al  qui  ha  comès  certs  delictes,  que- 
dant, per  lo  tant,  fóra  de  la  protecció  de  la  Llei,  cita  la  Consti- 
tució Quant  sie  licit,  o  no,  a  quiscun  venjarse  sens  Jutge, 
que  ve  a  ésser  una  reaparició  del  civilista  dret  romà,  que  cons- 
titueix a  cada  ciutadà,  en  els  aludits  casos,  en  altre  ministre  de 
la  justícia.  Amant  de  la  veritat,  no  rebutja  manifestar  el  defec- 
te del  nostre  dret  antiquíssim,  quan  en  realitat  el  té;  així,  al 
parlar  de  la  Monomachia  o  Duelluniy  explícitament  afirma  que, 
per  més  que  sia  permès  pel  nostre  dret,  està  condemnat  per 
Tlglesia.  D'acord  amb  la  tradició  científica  catalana  i  amb  tot  el 
sistema  llegislatiu  nostre,  que  ve  a  ésser  un  postulatum  d'aquest 
principi,  fundant-se  en  Sant  Agustí,  estableix  que  la  casa  és  la 
primera  cèl•lula  de  la  societat  (1);  mes  quan  el  celebèrrim  bisbe 
hiponense,  al  tractar  de  la  proprietat  particular,  usa  un  llen- 
guatge^ aprofitat  pels  antics  socialistes,  que  sembla  que  fa  nài- 
xer el  dret  de  proprietat  de  la  llei  positiva,  el  Finestres,  molt 
discretament  acut  a  l'incomparable  Sant  Tomàs,  qui  donà  solu- 
ció a  la  dificultat  explicant  la  necessitat  de  la  proprietat  parti- 
cular entre'ls  homes  en  l'estat  de  naturalesa  lapsa,  suavitzant, 
emperò,  sàviament  l'asperitat  d'aquest  principi  a  l'explicar  el 

(1)    «Omnis  domus  initium,  sive  partícula  debet  esse  civitatis.»  (S.  Ang.) 
30.  —  Obres  completes.  IV 

caràcter  social  de  la  proprietat,  amb  la  distinció  de  que  les  co- 
ses són  de  possessió  particular,  mes  d'ús  general.  Perquè'l  gran 
professor  cerverí,  si  bé  tant  clàssic,  era  en  son  discórrer  un  re- 
brot de  l'antiga  escolàstica,  que  formà  el  nostre  caràcter  nacio- 
nal, i  encara  que'Is  nous  doctors  del  dret  natural,  Grocio 
Puffendorf  i  altres,  ocupen  la  seva  pensa,  mai  oblida  aquella 
immortal  doctrina  que  en  les  grans  dificultats  distingeix  i  con- 
cilia amb  tant  admirable  soliditat. 

Sovint  l'erudició,  la  diversitat  de  coneixements  i  l'amor  de 
la  forma  veiem  que  no  són  factors  d'un  bon  judici;  mes  aquest 
tractat  ple  d'erudició  riquíssima  cristiana  i  profana,  catòlica 
i  herètica,  nostrada  i  forana,  és  un  exemplar  de  criteri  científic, 
ferm  i  reposat,  tal  que'l  comte  Grau  de  Meermann,  síndic  de 
Rotterdam,  qui  el  conegué  per  mediació  de  D.  Gregori  Mayans, 
prengué  tal  apreci  a  l'autor,  que  amb  vives  instàncies  li  pregà 
que  publiqués  el  comentari  complet  sobre  tot  l'Hermogenià.  I,  en 
efecte,  Finestres  donà  a  l'estampa  en  1757  a  Cervera  l'obra 
In  Hermogeniani  J.  C.  Juris  epitomariim  libros  VI,  que  és 
sa  major  obra,  formant  part  d'ella  les  dotze  disertacions  sobre'l 
dret  natural  de  que  havem  parlat,  puix  també  elles  són  comen- 
tari de  part  de  l'obra  de  l'antic  jurisconsult  romà.  Aquest  se- 
gueix l'edicte  del  Pretor,  el  qual,  com  és  sabut,  representava 
l'equitat  com  a  element  moderant  i  suavitzant  del  civilista  dret 
romà,  deixant,  emperò,  subsistents  els  antics  monuments  legals 
en  que's  fundava  la  ciutat;  i  com  a  Catalunya  passava  una  cosa 
consemblant  a  Roma,  i  el  procedir  jurídic  d'ací  coincidia  amb  el 
que  estilaren  els  juristes  d'aquella  pàtria  de  les  lleis,  rès  té  d'es- 
trany que'l  Finestres  escollís  tal  llibre  per  a  escriure  sos  co- 
mentaris; esplèndida  manifestació  de  son  saber  i  d'un  amplíssim 
horitzó  jurídic  en  que  resplandeix  l'autonomia  legal  del  nostre 
Principat,  tractat  sempre  amb  respecte  pel  savi  professor  de 
l'Universitat  filipina.  Al  dedicar  a  aquesta  son  llibre,  recorda  la 
breu,  mes  gloriosa  vida  de  l'escola  cerverina,  i  inserta  la  carta 
laudatòria  d'en  Mayans  de  que  havem  fet  menció  al  tractar  de 
les  dotze  disertacions,  que  s'ocupen  principalment  del  dret  na- 
tural i  que  després  formaren  part  de  l'Hermogenià  complet.  En 
lo  que  breument  havem  dit  del  Finestres,  el  lector  haurà  fet 
concepte  del  mèrit  extraordinari  de  l'iMustre  professor,  devent 

ara  sols  afegir  les  significatives  paraules  de  son  panegirista,  el 
canceller  Dou,  quan,  explicant  l'estat  misèrrim  de  l'iUustració 
en  el  nostre  país,  en  temps  de  la  joventut  d'en  Finestres,  afirma 
que  allavores  qualsevol  qui  volgués  eixir  de  la  misèria  literària 
que  ací  dominava,  tenia  necessitat  d'acudir  a  França  o  a  Itàlia, 
com  els  antics  romans  a  Atenas;  mes  Finestres  «se  feu  admira- 
ble en  tot  llinatge  de  ciències,  sens  que  tingués  cap  auxili  de 
casa,  ni  hagués  mai  tret  el  peu  fóra  de  la  provincià,  de  manera 
que'm  fa  l'efecte  no  d'un  home  qui  ha  après  les  ciències,  sinó 
que  per  sí  mateix  les  ha  inventades»  (1). 


III 


Fou  el  famós  canceller  de  Cervera,  D.  Ramon  Llàtzer  de 
Dou,  fill  d'una  noble  casa  barcelonina  avui  encara  existent, 
i  que  porta  amb  dignitat  el  dit  nom  com  a  il•lustre  títol.  Com 
la  d'en  Finestres,  la  família  d'en  Dou  és  benemèrita  de  l'il•lus- 
tració catalana,  puix  diferents  individuus  d'ella  foren  eminents 
en  el  ram  literari;  enllaçant  íntimament  entre  sí  ambdues  famí- 
lies l'amor  a  l'estudi,  engendrador,  com  és  sabut,  de  sentiments 
alts  i  dolços.  Després  que'l  jove  Ramon  Llàtzer  de  Dou  hagué 
fet  sos  estudis  d'humanitats  en  el  col•legi  de  Cordelles,  de  la 
Companyia  de  Jesús,  fou  enviat  per  son  pare  a  l'Universitat  de 
Cervera;  vivint  en  la  casa  de  D.  Josep  Finestres  per  molts 
anys,  podent  dir  que  aquest  doctíssim  professor  fou  qui  formà 
l'esperit  del  qui  devia  ésser  l'últim  canceller  de  l'escola  cerve- 
rina,  i  el  patriarca,  com  ve  a  dir-li  el  Torres  Amat,  de  tots  els 
literats  catalans  dels  principis  de  la  centúria  que  ara  està  finant. 
Perquè  més  encara  que  la  del  Finestres,  fou  llarga  la  vida  del 
Dou.  Dues  fites  senyalen  i  termenen  sa  llarga  carrera  literària: 
en  1767,  al  pendre  el  grau  de  llicenciat  en  dret  canònic,  escriu 
l'interessant  memòria  De  tríbuendo  ciiltii  S.  S.  Martvrum  Re- 
liquiis  in  Vigilantiam  et  recentiores  haereticos  oratio,  plena 
d'erudició  i  elegantíssima,   i  en  que,  mogut  de  la  pàtria  amor, 

(1)  Si  vols  més  noticies  llegeix  l'aludida  oració  pro  Josepho  Finestres,  que 
trobaràs  en  el  volum  Gratulationcs  oratoriac  del  Dou,  estampades  a  Barce- 
lona en  1826. 

refuta  l'opinió  de  que  Vigilanci  fos  barceloní.  La  dedica  al 
Mayans,  manifestant  que'l  Finestres  li  havia  fet  conèixer  al 
savi  valencià,  que  per  aquells  temps  empunyava  el  ceptre  de  la 
literatura  ibèrica;  i  en  1829,  als  vuitantavuit  anys  d'edat,  pu- 
blica la  Conciliación  legal  de  pareceres  opiiestos  en  cuanto 
a  laudemios  y  derechos  enfitéuticos,  portat  també  de  la  pà- 
tria amor,  i  proposant  l'etern  criteri  català  de  la  llibertat  civil, 
en  el  sistema  llegislatiu,  per  a  conciliar  les  diferentes  opinions 
i  les  diverses  pràctiques  de  les  regions  espanyoles,  en  matèria 
de  tanta  trascendencia  pràctica.  Volia  ell  que  aital  institució 
generalitzada  fos  com  la  Llei  agrària  espanyola,  recordant  els 
beneficis  qüe  ha  dut  a  Catalunya  multiplicant  la  riquesa  de  la 
terra;  i  a  pesar  de  l'estima  en  que  te-nía  als  economistes  angle- 
sos, fent-se  superior,  com  veurem  en  altres  ocasions,  al  fanatis- 
me de  la  moda  científica,  que  sol  endogalar  a  la  gent  de  lletres, 
assenta  ésser  superior  el  sistema  agrícola  català  enfitèutic  al 
sistema  anglès  d'arrendaments  per  llarg  temps,  de  grossos  in- 
convenients i  menys  útil  a  la  classe  treballadora. 

j Quina  activitat  científica  la  d'aquests  antics  doctors!  Per- 
què'l canceller  Dou  no's  contenta  amb  escriure  les  voluminoses 
obres  que  estampà,  sinó  que,  ademés  del  compliment  de  sos  sa- 
grats devers  sacerdotals,  tenia  la  vida  ocupada  en  l'ensenyança 
universitària  i,  com  feia  son  exemplar  D.  Josep  Finestres,  era 
el  Mentor  del  jovent  il•lustrat,  se  dedicava  als  negocis  públics  i 
el  veiem  en  les  Corts  de  Càdiz  exercitar  sa  operosa  activitat,  i 
desempenyant  en  elles  el  càrrec  de  president.  Finestres  i  Dou 
vegeren,  el  primer  en  sa  joventut,  el  segon  en  sa  vellesa,  una 
transmutació  molt  fonda  en  l'ésser  polític  i  social  de  Catalunya; 
i  quiscún  d'ells,  si  bé  sentint  l'influencia  de  l'atmosfera  dominant 
i  les  exigències  de  la  funció  oficial  que  exercien,  portà  digna- 
ment la  tribulació  de  sa  terra,  i  encesos  de  la  caritat  pàtria,  tre- 
ballaren a  favor  de  Catalunya  segons  les  circumstancies  perme- 
tien. Finestres  vegé  la  desolació  de  Felip  V,  mes  de  les  runes 
de  la  pàtria,  ajudat  per  una  plèiada  il'lustre,  procurà  alçarà  Ca- 
talunya un  temple  de  les  lletres  que  conservés  els  elements  indí- 
genes, fecundant-los  amb  l'influencia  d'una  il•lustració  més  vasta 
i  alta;  Dou,  ja  vell,  vegé  inaugurar-se  un  sistema  polític  que  si 
bé  en  sa  substància  era  tant  sols  una  agravació  del  sistema  del 


La  Tradició  Catalana    469 

rei  Felip,  això  és,  la  reducció  a  un  dels  centres  vitals  qui  anima- 
ven al  país,  emperò  venia  precedit  i  acompanyat  d'una  cort 
d'aduladors  del  poble  i  panegiristes  de  la  llibertat,  i  revestit 
d'una  forma  que  apareixia  la  renovació  de  l'antic  sistema  de 
govern  del  país  pel  país,  ja  que'l  sistema  parlamentari  semblava 
havia  de  renovellar  les  regions  espanyoles  i  fer  aparèixer  la 
vida  en  la  nostra  esmortuida  societat.  Nous  organismes,  eixits 
dels  cervells  dels  ideòlegs,  vingueren  per  a  substituir  als  vells 
ja  atrofiats;  oblidant-se  de  que  en  el  món  tot  es  evolució,  nunc 
fluens,  com  deien  els  escolàstics,  permaneixent,  emperò,  sem- 
pre mateixes  les  substàncies,  i  de  que  la  naturalesa  social, 
com  l'animal  i  la  vegetal,  posseeix  una  força  reproductiva  i 
medecinant,  o  sia  que'l  Criador  la  mou,  devent  l'home  ésser 
tant  sols  un  cooperador  de  l'acció  sobirana.  Els  temps  lliberals 
han  demostat  un  espantós  furor  llegislatiu,  de  fer  nous  motllos 
socials,  i  oblidant  l'antic  apotegma,  de  que  ex  nihilo  nihil  fit , 
han  volgut  construir  còdics  uniformes  per  pobles  ja  vells,  i  que 
tenien  sa  manera  d'ésser  i  formes  ben  típiques  i  determinades. 
El  canceller  Dou,  que's  trobà  en  tant  difícils  circumstancies,  si 
bé  en  algunes  ocasions  se  li  nota  l'influencia  regalista,  de  la  doc- 
trina que  sostenia  el  poder  absolut  de  l'Estat,  o  sia  del  Monarca, 
i  de  l'oblit  de  les  ja  llunyanes  llibertats  de  la  terra  catalana,  em- 
però sa  voluminosa  obra  del  Dret  públic  és  com  una  transacció 
entre  l'antiga  manera  d'ésser,  que,  en  realitat,  tenia  defectes,  i 
l'esperit  nou  que  tenia  dominades,  en  gran  part,  a  les  classes 
il•lustrades. 

El  Decret  de  Nova  Planta  de  Govern  del  Principat  de  Ca- 
talunya el  tenia  enamorat.  Els  règims  que  desapareixen,  per 
oportuns  que  sien  i  adequats  a  la  naturalesa  social  del  país,  en- 
cara que  hagin  sigut  suplantats  per  organismes  exòtics  i  no 
viables,  desapareixen  per  defectes  i  vicis  que  s'han  en  ells  intro- 
duit,  0  que  a  temps  no  s'han  extirpat,  donant  ocasió  als  nova- 
dors  per  a  enrunar-los;  mereixent  la  simpatia  d'aquells  qui  es 
dolien  de  la  monstruositat  a  que  havien  arribat  les  institucions. 
Així  l'ànima  generosa  de  Dou,  amant  de  la  llibertat,  educat 
amb  exquisida  cultura,  se  delecta  en  Felip  V,  perquè  aboleix, 
per  exemple,  la  jurisdicció  familiar  i  hereditària,  indigna  d'una 
societat  qui  arriba  a  un  cert  desenrotllament;  se  satisfà  perquè 

en  els  litigis  estableix  varies  instàncies,  destruint  el  dret  juris- 
diccional que  a  Catalunya  encara  perseverava  de  des  els  sigles 
que  era  general  a  Europa  de  poder,  sens  ulterior  instància,  fins 
condemnar  a  mort  a  un  acusat,  exclamant  el  canceller:  o  dulce 
nomen  libertatis...  o  tristes  reliqiiias  gothicae  bàrbar iei.  A 
ell,  economista  distingit,  agrada  el  nou  sistema  tributari  del  rei 
Felip,  en  comparació  de  la  deplorable  forma  que  abans  existia  en 
ram  tant  interessant;  i  considerant  com  deixa  subsistent  el  dret 
civil  i  mercantil  de  Catalunya,  amb  el  criteri  moderat  i  concilia- 
dor que'l  distingeix,  amant  del  just  medi,  com  totes  les  grans  in- 
tel•ligències pràctiques  qui  han  il•lustrat  la  nostra  terra,  atenent 
a  que  no  convé  ésser  ni  dels  laudaatres  temporis  acti,  aferrats 
a  lo  que  sempre  han  vist  i  practicat,  ni  d'aquells  qui  tot  lo  antic 
tenen  en  menyspreu,  i  cerquen  amb  afany  tot  lo  modern,  vol 
posar-se  en  mig  dels  extrems  i  soldar  lo  vell  amb  lo  nou.  Pre- 
tengué el  savi  gimnasiarca  cerverí,  com  ell  mateix  manifesta, 
empendre  una  obra  titanesca.  Cita  a  Melcior  Cano  i  a  Lluís  Vi- 
ves, i  vol  imitar  la  tasca  que's  proposaren  aquests  dos  atletes 
de  la  Ciència  humana,  renovant-la,  purgant-la  i  organitzant-la, 
empresa  en  que,  com  havem  dit  en  son  lloc,  reeixí  el  primer,  no 
emperò  el  segon. 

Las  institüciones  del  derecho  publico  general  de  Espaüa 
con  noticia  del  particular  de  Catalufía  y  de  las  principales 
reglas  de  gobierno  en  ciialqiiier  estado,  que  estampà  en  nou 
volums,  a  Madrid,  l'any  1800,  són  l'obra  destinada  a  fer  de  pont 
de  pas  de  la  vella  a  la  nova  societat.  Perquè  si  bé  el  savi  Can- 
selíer  no's  proposa  més  que  una  reforma  científica  i  escolàstica 
del  dret,  atenent  a  la  naturalesa  d'aquest  immediata  i  eminent- 
ment pràctic,  i  al  mateix  sistema  del  Dou,  qui  sovint  afirma  que 
vol  ésser  del  tot  pràctic;  podem  veure,  a  nostre  parer,  en  l'obra 
de  que  tractem  una  influencia  del  principi  codificador  que  ales- 
hores dominava  en  la  societat  lletrada;  mes  modificada  per  l'es- 
perit pràctic, de  son  autor.  Vol  ell  que  al  jovent  no  se  li  ompli  el 
cap  sols  de  lleis  i  antiguitats  romanes,  no  sia  que  al  sortir  de 
l'aula  es  trobin  els  joves  desconeixents  dels  homes,  de  les  coses, 
de  les  lleis  i  costums  de  la  societat  en  que  han  de  viure,  de  ma- 
nera que  se'ls  deguin  aplicar  les  sarcàstiques  paraules  d'en  Pe- 
troni:  et  ideo  ego  adolescentiilos  existimo  in  scholis  stiiltissi- 

mos  fieri,  guia  nihil  ex  iis,  quae  in  usu  habentury  aut  aii- 
diiint,  aut  vident.  L'eminent  Canceller  coneix  bé  a  la  societat 
moderna;  el  nirvi  dels  estats  no  és  ni  l'exèrcit  ni  la  tributació, 
és  la  riquesa;  i  informat  per  sanes  idees  econòmiques,  té  per 
cosa  contraria  al  sentit  comú  el  lliure  cambi.  El  tal  principi  irra- 
dia en  tota  l'obra,  la  qual  serà  un  tractat  elemental  i  sistemàtic 
del  dret  públic,  no  en  sentit  de  dret  natural  o  polític,  sinó  com- 
prenent els  principis  llegislatius,  administratius  i  econòmics,  amb 
les  institucions  que  d'ells  deriven,  l'estudi  de  totes  les  lleis  que's 
dirigeixen  a  la  pública  utilitat,  no  a  utilitat  del  particular,  i  així 
abraça  una  immensa  esfera:  les  institucions  de  pàtria  potestat, 
tutela  i  curatela,  matrimoni,  esclavitut,  l'ensenyança,  la  benefi- 
cència, la  sanitat  pública,  les  persones  públiques,  la  milícia, 
riglesia,  la  diplomàcia,  el  dret  processal,  el  mercantil,  el  pe- 
nal, etc,  fundant-se  sempre  en  el  fet  legal,  en  el  dret  existent, 
però  amb  esperit  ample,  respirant  la  tendència  representativa 
de  la  nació;  mes  el  principi  de  l'autonomia  legal,  que  durant 
sigles  havien  sostingut  els  nostres  juristes,  se  veu  abandonat;  i 
acatant  el  nou  estat  de  coses,  al  tractar  el  dubte  de  si  les  lleis 
de  la  Novíssima  Recopilació  tenien  força  a  Catalunya,  afegeix 
la  següent  sentencia,  d'una  cruesa  sols  explicable  en  el  jurista, 
qui  parla  segons  les  lleis  i  manera  d'ésser  present:  lo  que  no 
admite  duda  alguna  es,  que  la  regalía  de  arreglar  nuesira 
legislació n  es  indisputahle  en  los  Soberanos,pendiendo  todo 
de  su  arbitrio  y  voluntad  (1);  emperò  no'l  consideris,  lector, 
com  cec  sectari  del  règim  absolut,  i  defensor  dels  abusos 
existents,  al  revés;  així  assenta  la  conveniència  dels  drets  re- 
gionals i  que'l  llegislador  dèu  tenir  en  compte  el  geni  de  la  re- 
gió; se  fa  càrrec  dels  inconvenients  dels  mayorazgos  i  resol, 
que  si  bé  en  principi  no  poden  rebutjar-se,  tenint  en  compte  el 
principi  de  proprietat,  atesa  l'inconveniència  d'alguns  dels  seus 
efectes,  convé  un  mig  terme;  en  el  procediment  penal  se  mani- 
festa contrari  a  la  prova  del  torment,  citant  l'hermosa  expressió 
de  Sant  Agustí,  que  alegà  ja  en  Vives,  de  que  en  el  torment  se 
castiga  a  un  home,  perquè  no  se  sab  que  hagi  comès  un  delicte, 
i  explica  còm  a  Catalunya  se^n  fa  poc  ús  i  encara  de  certes  ma- 

(1)    T.  I,  pàg.  82. 

neres;  i  còm  ja  en  el  títol  de  l'obra  manifesta,  compara  les  dis- 
posicions jurídiques  d'Espanya  (de  Castella)  amb  les  de  Cata- 
lunya, devent  afegir  en  descàrrec  del  Dou  que,  com  ja  abans 
havem  indicat,  sovint  repeteix  que  la  seva  obra  és  del  dret  exis- 
tent i  positiu,  i  no  de  caràcter  especulatiu  i  filosòfic. 

Lo  que,  a  nostre  parer,  justifica  més  evidentment  Tagudesa 
intel•lectual  del  vell  Canceller  cerverí,  és  la  viva  intuició  que 
tingué  de  la  nova  importància  que  prenia  la  riquesa  material 
dins  de  les  societats  humanes  novament  transformades;  el  per- 
venir se  mostrà  obert  a  sos  ulls,  i  vegé  enfonzar-se  en  el  mar 
del  passat  una  societat,  i  aparèixer  signes  i  pronòstigues  d'una 
manera  d'ésser  que  anava  començant.  L'obra  del  Dret  públic 
revela  aquest  pensament;  La  riqiieza  de  las  naciones  nueva- 
mente  explicada  con  la  doctrina  de  su  mismo  investigador 
(Cervera,  1817),  el  confirma;  i  la  darrera  que  publicà:  La  Con- 
cili ación  econòmica  r  legal  de  pareceres  opiiestos  en  ciianto 
a  laiidemios  y  derechos  enfitéiiticos,  la  sosté;  mes  amb  amarg 
desconsol  la  seva  ànima  sacerdotal  i  patriòtica,  en  el  Pròleg  al 
Rei,  esprimeix  un  immens  dolor  al  veure  com  la  noble  idea  de 
llibertat  i  mesurada  reforma  política,  s'ha  vilment  prostituït  a 
l'impietat  i  al  desordre,  trencant  tota  la  tradició.  Emperò  quan 
veiem,  a  les  darreries  de  l'altra  centúria,  a  aquest  sacerdot  ca- 
talà donar  tal  importància  a  la  riquesa  material,  atenent,  empe- 
rò, al  fi  moral  i  espiritual  de  la  societat,  ens  sembla  sentir  un 
dels  primers  accents  de  l'eco  qui  avui,  a  les  darreries  del  si- 
gle  XIX,  vaga  per  tots  els  àmbits  del  món,  proclamant  que  tota 
la  qüestió  social  s'enclou  en  la  qüestió  econòmica.  Perquè  és  de 
recordar  que'l  principi  econòmic  informa  l'obra  del  Dret  públic, 
i  com  son  autor  manifesta  al  publicar  el  llibre  de  La  riqueza  en 
las  naciones,  refundició  del  que  porta  el  mateix  títol  del  cèle- 
bre Adam  Smith  (1),  ell  abans  que  aquest  publiqués  el  dit  famós 
llibre,  tenia  ja  donada  al  públic  l'obra  primerament  citada,  i 
amb  dignitat  sosté  ses  opinions  particulars,  sens  penedir-se 
d'elles,  enfront  d'un  dels  patriarques  dels  moderns  economistes, 
les  doctrines   del  qual,  que  mogueren  molt  soroll  i  tingueren 


(1)    Dou  se  referirà  a  alguna  de  les  tres  traduccions  franceses  del  Smith, 
puix  la  publicació  de  l'obra  d'aquest  és  de  1775  i  1776. 

gran  partit,  respecta,  sens  que,  emperò,  amb  finíssima  crítica 
deixi  d'impiignar-les  algunes  vegades  amb  raons  que'I  mateix 
Smith  proposa  en  altres  llocs.  Així  passa  en  el  sistema  mer- 
cantil, o  sia  en  la  teoria  del  lliure  cambi,  del  qual,  com  es  sa- 
but. Adam  Smith  és  el  gran  doctor;  i  el  doctor  Dou  potser  el 
primer  impugnador  dels  molts  que  després  ha  tingut  a  Catalunya. 
Se  manifesta  molt  enterat  de  les  lucubracions  dels  economistes 
extrangers;  coneixedor  de  les  noves  teories,  mes  prevaleixent 
en  ell  l'esperit  pràctic  i  la  moderació  i  certitut  del  judici,  amb 
calor  rebutja  la  nova  doctrina  que  considerava,  amb  fonament, 
com  a  contraria  al  progrés  econòmic,  particularment  de  Tin- 
dustria. 

(iCaldrà  parlar  de  la  casta  i  elegant  llatinitat  del  gimnasiar- 
ca  de  Cervera,  escola  on  tant  altament  floria  l'eloqüència  aca- 
dèmica, ressò  de  la  gravetat  romana?  No  és  necessari,  atesa  la 
qualitat  d'aquest  llibre,  que  té  per  objecte  l'estudi  del  pensa- 
ment i  no  el  de  la  forma;  mes  llegeix,  lector,  ses  Gratiilationes 
oratoriae  in  petitionibus  doctitrae,  i  més  encara  que  la  manera 
clàssica,  t'agradarà  el  sempitern  esperit  regional  que  respiren 
aquelles  alocucions  en  que'ls  noms  de  quasi  bé  totes  les  ciutats 
i  viles  de  Catalunya,  d'on  provenien  els  candidats  al  doctorat, 
són  saludats  amb  amor  i  adornats  amb  bells  elogis,  ressaltant 
aquella  multiplicitat  de  vida,  aquella  desamortització  de  vida, 
que  és  la  raó  d'ésser  i  el  fi  que's  proposen  la  doctrina  i  la  pro- 
paganda regionalista. 


IV 

Fóra  feina  inútil  parlar  en  aquest  lloc  del  doctor  Jaume  Bal- 
mes,  per  a  donar  un  extracte  de  la  seva  doctrina.  Les  obres  del 
gran  escriptor  català  són  conegudes  de  tota  persona  il•lustrada, 
i  si  bé  sa  lectura,  profitosissima,  no  és  tant  general  com  deuria 
esser-ho,  no  obstant,  és  tant  fàcil,  es  tant  obligatòria,  per  a  tot 
català,  que  seria  ridicul  fer  un  petit  trasllat  de  son  pensament. 
Emperò  tampoc  és  licit  prescindir  d'ell.  El  col•loquem  en  aquest 
lloc,  perquè  fou  deixeble  i  fins  professor  suplent  de  l'Universi- 
tat de  Cervera;  però  no  fou  fill  d'ella.  Nasqué,  com  els  antics 

gegants  bíblics,  de  la  conjunció  de  dues  races  adverses,  i  heretà 
les  qualitats  eminents  d'ambdúes.  L'il•lustració  cerverina,  clàs- 
sica, polida,  mes  artificial,  ressò  del  Renaixement;  el  tomisme 
claríssim,  naturalista,  penetrant  i  segur,  mes  somort  per  l'es- 
tancament de  sa  tradició,  eco  fidel  de  l'excel•lentíssim  criteri 
del  mig  temps;  la  monarquia  espanyola,  grave  i  de  grandiosos 
records,  mes  fatal  per  a  la  vida  lliure  i  robusta  de  les  antigues 
regions;  l'amorosa  memòria  de  la  cristiana  llibertat  de  la  demo- 
cràtica terra  catalana,  de  la  qual  cita  (1),  com  a  immortal  monu- 
ment en  una  època  en  que  les  llibertats  populars  eren  ja  escas- 
ses, la  Proclamación  catòlica  dels  Consellers  i  Consell  de 
Cent  de  la  ciutat  de  Barcelona,  enfront  a  l'absolutisme  de  Fe- 
lip IV,  feren  del  Balmes  la  llum  més  clara  i  penetrant  en  l'ho- 
ritzó intel•lectual  d'Espanya  en  el  sigle  xix,  i  determinaren  son 
pensament  filosòfic,  polític  i  social.  El  lector  que'l  conegui  con- 
cedirà sens  dificultat,  que  l'esperit  del  Balmes  serva  d'una  ma- 
nera eminent  les  qualitats  de  l'esperit  català.  Controversista  i 
apologista  de  la  Religió^  mai  la  confon  amb  la  política,  i  sab 
dominar  els  conflictes  que  les  mudances  humanes  porten  entre 
ambdues,  rarament  predicant  al  món  d'una  manera  directa  l'au- 
toritat catòlica,  però  sempre  en  tots  sos  escrits  infundint  l'amor 
d'ella  en  l'esperit  del  lector,  prosselitisme  indirecte,  oportunís- 
sim  pel  temps  actual,  que  seguí  també,  com  s'ha  observat,  el 
cardenal  Newman,  de  tanta  influencia  religiosa  en  tots  els  país- 
sos  anglo-saxons;  respectuós  amb  la  monarquia,  ama  la  demo- 
cràcia; tinc  la  monarquia  en  el  cap  i  la  democràcia  en  el  cor, 
solia  dir;  mort  en  la  flor  de  sa  joventut  literària,  posseía  ja  la 
maturitat  de  la  ciència;  el  just  medi,  l'assimilació  i  la  concilia- 
ció són  el  caràcter  de  son  talent;  no  s'encara  amb  el  temps  re- 
volt per  a  vèncer-lo,  sinó  que,  fi  observador  dels  fenòmens  so- 
cials, exclama:  «^iVoleu  evitar  revolucions?  feu  evolucions»  (2). 
I  com  volent  demostrar  sa  naturalesa  catalana,  la  persistència 
en  ell  de  la  qualitat  cabdal  de  la  nostra  raça,  escriu,  com  el 
còdic  del  seny,  el  preciós  llibre  intitulat  El  Criterio;  endevinant 
amb  genial  intuició  el  pervenir,  se  fa  el  profeta  del  modern  Re- 


(1)  El  Protesiantismo,  vol.  IV,  cap.  LVI. 

(2)  Pius  IX. 

gionalisme,  en  son  escrit  pòstum  República  francesa,  on  con- 
templa la  reaparició  amb  vida  propria  de  les  diferents  regions 
de  l'antiga  França,  i  encara  que  sens  missió  poètica  i  ocupat  en 
qüestions  de  caràcter  molt  general,  escriu  amb  rima  en  la  pàtria 
llengua,  allà  en  l'alba  de  la  nostra  moderna  poesia. 

La  manera  del  Balmes  és,  doncs,  molt  catalana,  i  sa  simpà- 
tica figura  es  distingeix  entre  les  dels  altres  grans  pensadors 
del  sigle,  entre  de  Maistre,  Bonalt,  Donoso  Cortès,  Ràulica, 
O'Connell,  no  per  la  brillantor,  l'agudesa  o  la  grandiosa  arqui- 
tectura del  pensament,  en  quals  qualitats  el  guanyen;  mes,  com 
també  de  Sant  Ramon  de  Penyafort  observà  un  antic  escriptor 
francès,  son  distintiu  és  el  just  medi,  posseint  ademés  una  pers- 
picàcia, un  do  d'observació,  una  seguretat  de  judici,  que  li  feren 
endevinar  el  gust  científic  de  la  gent  moderna,  la  forma  positiva 
de  la  ciència  contemporània.  En  ella  manifestava  grans  espe- 
rances el  filosop  de  Vich,  al  revelar-se  al  món  il•lustrat,  revestit 
de  nou  armament  i  seguint  una  nova  tàctica,  en  l'opúscol  Obser- 
vacíones  sociales,  políticas  y  económicas  sobre  los  bienes 
del  clerOy  quan  escriu  que  vol  seguir  el  gust  del  sigle  que  con- 
sisteix en  l'estudi  i  observació  dels  fets,  afegint  textualment: 
«En  arribant  a  estendre's  per  la  ciència  l'afició  a  l'examen  dels 
fets,  tard  o  d'hora  la  veritat  surt  vencedora:  lo  que  ella  tem 
són  els  sistemes  i  els  somnis;  però  que  s'il•luminen,  que  s'exami- 
nen, que  s'analitzen  els  fets,  això  no  ho  tem.» 

La  sana  direcció  que  ha  pres  l'escola  econòmica  dita  de  l'ob- 
servació social  capitanejada  per  Le  Play;  el  resultat  aterrador 
per  la  revolució  i  triomfant  per  l'ordre  cristià  de  les  investiga- 
cions i  observacions  del  positivista  Taine;  els  èxits  obtinguts 
pel  piíssim  i  savi  cardenal  Manning  i  altres  eminents  catòlics 
qui  han  seguit  la  nova  via,  i  fins  ens  atrevim  a  dir  la  respectable 
sanció  del  Sant  Pare  Lleó  XIII,  avui  feliçment  regnant,  qui  en 
ses  ensenyances  canòniques  i  ecumèniques  se  val  d'aquesta 
forma  tant  humana  i  efectiva  d'expandir  els  principis  cristians, 
fan  honor  a  la  penetrant  intel•ligenciq  del  Balmes,  qui  ja  en 
l'any  1840,  jove  encara,  desconegut,  sens  haver-se  mogut  de 
Catalunya,  sens  autoritat,,  la  pren  per  divisa  de  sa  missió  i  a 
ella  ajusta  tot  son  procedir  futur.  Bé  és  cert,  emperò,  que'l 
Balmes  en  aquella  obscura  ciutat  de  Vich  s'havia  sadollat  de 

l'admirable  doctrina  tomística  en  que  l'experiència  i  la  raó  van 
sempre  agermanades,  doctrina,  és  cert,  aleshores  decadent  i  el 
valor  de  la  qual  no  coneixien  molts  dels  mateixos  qui  la  ense- 
nyaven, com  observa  el  nostre  doctor  (1);  però  que,  perseverant 
sempre  en  el  nostre  país,  ha  sigut  el  sosteniment  i  Tànima  del 
pensament  nacional  clar,  serè,  enèrgic,  pràctic,  assimilador  i 
conciliador,  que's  personifica  en  nostres  dies  en  l'immortal  autor 
ú'El  Protestantismo  comparació  con  cl  Catolicismo,  enemic 
■de  la  fullaraca  literària,  qui  escrigué  en  el  Pensamiento  de  la 
Nación,  dient  que  la  constitució  espanyola  deuria  poder-se 
incloure  en  les  dues  cares  d'una  moneda,  afegint  les  següents 
típiques  paraules:  <'Aunque  sea  con  pérdida  de  noventa  por 
ciento  sobre  el  valor  nominal,  no  queremos  mas  papel,  queremos 
metàlico  sonante»  (2).  Sentencia  a  que  convé  que  s'atenguin 
els  joves  catalanistes,  si  volen  servar  i  restaurar  el  vell  i  robust 
esperit  de  la  terra,  i  no  construir  una  Catalunya  de  paper. 


(1)  V.  Filosofia  fundamental,  t.  II,  cap.  XXX. 

(2)  Vida  de  Balmes,  per  García  de  los  Santos,  pàg.  396, 

L'expansió,  signe  de  vida,  és  també  causa  d'extenuació  del 
sér,  una  creixença  exagerada  sovint  porta  una  mortat 
debilitat;  la  concentració  multiplica  les  forces,  lo  mateix  en  la 
naturalesa  física  que  en  l'espiritual,  tant  en  l'individuu  com  en 
la  comunitat.  Per  això  creiem  que'l  restaurament  de  Catalunya 
demana  un  estudi  i  reflexió  reposada  sobre'ls  grans  pensadors 
de  la  nostra  raça;  el  sistema  intel•lectual  d'un  país  és  com 
l'ossada  social,  qui  sosté  tot  el  cos  de  la  nació,  i  sens  ella  és 
impossible  que's  sostingui.  Cercar  sistemes  forans,  emmatllevar 
teories  forasteres,  enamorar-se  d'idees  novelles,  i  fer  de  tot  aixa 
la  basa  social,  és  cosa  frèvola,  contraria  a  l'escola  regionalista 
i  a  l'iliustració  internacional. 

El  predomini  d'un  poble  sobre  dels  altres  és  un  fet  constant 
en  l'Historia;  obeeix,  de  consegüent,  a  una  mira  de  la  Provi- 
dencia, i  sublevar-se  contra  d'ell  és  sublevar-se  contra  una  llei 
de  l'humanitat.  Emperò  no  és  aquest  l'ideal  de  la  civilitzada 
cristiana,  de  des  que  la  gràcia  vencé  la  llei  del  pecat.  L'espon- 
taneitat  de  l'home  no  cohibit,  sinó  assistit  per  la  divina  influen- 
cia, el  desenrotllament  lliure  i  ordenat  de  la  societat  universal, 
no  sots  la  verga  d'una  potencia  humana,  sinó  presidit  pel  bàcul 
del  Bon  Pastor,  veusaquí  el  fi  terrenal  de  la  vinguda  al  món  de 
la  Sabiduría  Eterna.  La  llei  social  del  cristianisme  es  complirà 
el  dia  en  que  tots  els  pobles  de  la  terra,  degudament  ordenats, 
se  serveixin  i  assisteixin  els  uns  als  altres,  sens  que'l  més  fort 
vulgui  dominar  als  demés.   Emperò  cada  poble,  lo  mateix  que 

cada  individuii,  ha  de  contribuir  a  la  redempció  de  sí  mateix 
guanyant-se  el  mèrit  de  viure  amb  vida  propria  i  personal.  rTé 
la  nostra  Catalunya  germen  de  vida  en  sos  pensadors  de  les 
passades  èpoques? 

Els  progenitors  i  educadors  de  la  nostra  raça  (^deixaren  el 
sediment  bastant,  una  capa  laborable  suficient,  per  a  produir 
un  esplet  digne  en  l'heretat  universal  del  gran  Pare  de  families? 
Nosaltres  creiem  que  sí;  mes  els  tresors  dels  pares  han  d'ésser 
degudament  administrats  i  multiplicats  pels  fills.  L'Universitat 
de  Catalunya  ha  d'ésser  el  complement  de  la  resurrecció  regio- 
nal; la  generació  qui  ha  omplert  el  món  de  ruines  amb  el  pretext 
de  conquistar  la  llibertat  del  pensament,  ha  vist  convertir  les 
Universitats  regionals  en  altres  tantes  sucursals  del  Ministeri 
de  Foment;  i  molt  exactament,  i  sens  exagerar,  podem  dir,  com 
l'antic  profeta,  que  havem  de  comprar  el  nostre  propri  pa,  pro- 
duit  pels  nostres  camps  i  en  l'heretat  dels  nostres  pares.  Rès 
s'aprèn  de  Catalunya  en  l'Universitat  oficial  fóra  de  lo  que 
alguns  catedràtics  de  bona  voluntat  puguin  voluntàriament, 
eixint-se  de  la  via  oficial,  explicar  a  sos  deixebles.  Les  arts,  la 
literatura,  la  ciència  són  conreuades  com  plantes  exòtiques,  i  les 
que  la  terra  produí  de  son  albir  són  oblidades.  L'actual  il•lus- 
tració universitària  no  és  il•lustració  nostrada.  Es  clar  que  la 
ciència  té  un  caràcter  universal  i  trascendent,  però  fins  la  que 
ve  a  ésser  com  la  més  alta  representació  de  la  ciència,  la  filoso- 
fia, manifesta  divers  temperament,  segons  les  regions  ont  és 
estudiada,  com  la  mateixa  planta  es  modifica  segons  la  terra 
on  se  cria.  Per  això  nosaltres  creiem  que  la  riquesa  de  la  civi- 
lització internacional  se  multiplicaria  amb  el  regionalisme  degu- 
dament practicat,  que'l  pensament  humà  es  desplegaria  més  es- 
plèndidament amb  l'espontaneitat  de  vida  dels  diferents  pobles. 
La  veritat  és  catòlica,  és  a  dir,  universal;  però  mentres  la  via- 
dora  humanitat  l'ateny  solament  per  medi  de  sombres  i  figures, 
la  veritat  ha  d'adequar-se  a  l'home,  i  ses  manifestacions  han 
d'encaixar  amb  els  diferents  esperits.  Per  això  l'Iglesia  catò- 
lica, mestra  de  veritats  eternes  i  universals,  invariables  en  tota 
els  sigles  i  en  totes  les  encontrades  de  la  terra,  expressió  fidel 
d'Aquell  qui  és  sempre  el  mateix  i  mai  es  muda,  admet  i  prac- 
tica, com  havem  demostrat,   la  forma  regional,  i  si  bé  és  sa 

essència  l'unitat,  com  mai  tingué  cap  altra  institució  mundana ; 
emperò  l'espontaneitat  de  la  vida  espiritual  catòlica  en  tots  els 
paíssos  de  la  terra  és  evident;  i  la  raó  teològica  de  l'unitat  de 
sa  autoritat,  és  que  existeix  per  a  mantenir  la  llibertat  de  tots; 
el  Fill  de  Déu  deposità  un  poder  quasi  bé  immens  en  mans  del 
Papa  per  a  salvar  la  llibertat  espiritual  de  tots  els  pobles;  i 
l'historia  ensenya,  i  el  temps  actual  ho  ha  vist,  que  l'Iglesia  de 
Roma  dignament  compleix  la  seva  missió  de  defendre  a  les  re- 
gions opreses  pels  poderosos  del  món;  de  tot  lo  qual  se  dedueix: 
1.^,  la  possible  coexistència  de  l'unitat  amb  l'espontaneitat  de 
la  vida  de  les  parts;  2.^,  que'l  catalanisme,  si  vol  reeixir,  mai 
dèu  separar-se  del  catolicisme.  I  és  com  l'objecte  final  de  tot 
aquest  llibre  evidenciar  que'l  regionalisme  català  existeix  amb 
raó  suficient  de  vida;  essent,  per  lo  tant,  pecat  contra  natu- 
ram,  espècie  de  parricidi,  l'opugnar-lo;  i,  al  revés,  virtut  de 
pàtria  caritat  el  treballar  per  a  son  desenrotllament  i  per- 
fecció. 

